
Vix geminos libellos ad defendendam Societatis Jesu de 
gratia doctrinam germanice conscriptos edideram, quum multi, 
quorum judicio ac prudentiae plurimum tribuebam, magnopere a 
me petiverunt, ut eos ad communiorem eruditorum usum in la- 
tinum verterem. Cui equidem quum desiderio obsequi atque ita 
causae, quam tuebar, amplius prodesse cuperem, quominus vero 
id ipse praestarem , ceteris occupationibus meis prohiberer: com- 
modissime contigit, ut P. Gerardus Gietmann, idem, qui ,de re 
metrica Hebraeorum* eruditam commentationem (Frib. Brisg. apud 
Herder editam) scripsit, suam mihi opem atque operam ad libellos 
meos transferendos sponte praeberet. Quos nunc ita translatos 
aliarum quoque nationum lectoribus exhibeo, ut tamen germani- 
cam editionem multis in locis, addendo, delendo, corrigendo, 
transponendo, ipse mutaverim. Praeter complura alia gravissima 
necdum edita documenta, duos, item ineditos, commentarios illu- 
strium Soc. Jesu theologorum, Leonardi Lessii et Josephi Kleutgen, 
operi inserendos censui. Quum enim Lessi$ Responsio ad Anta- 
pologiam Lovaniensium et iisdem in rebus ac Molinae Concordia 
versetur, et ante hujus editionem Romam missa sit, antiquae de 
gratia et scientia media doctrinae, quae ante Molinam in Socie- 
tate Jesu viguit, profecto nullum luculentius testimonium desi- 
derari potest. Quod Lessii scriptum qui cum posterioribus atque 
adeo recentissimis Societatis Jesu theologorum libris comparaverit, 
is statim agnoscet, eamdem illum cum his doctrinam tueri; a qua 
eliam, optime explicata scientiae mediae natura, jam tum novi- 
tatis. criminationem propulsat. Praescientia conditionata, inquit, 
sine dubio in Deo est; unde non est res nova neque etiam nomen 
novum; vocatur enim scientia conditionata, quia est propositionis 
conditionatae, sicut cognitio necessaria recte vocatur, quae est de 
objecto necessario; et haec locutio non est academiis Italiae et Hi- 
spaniae ignota. Quum igitur ea, quae defendenda susceperam, 


IV 


Lessiano scripto, acumine et claritate insigni, mirum in modum 
confirmarentur, illud commentariolis meis addendum existimavi. 
Praemonere tamen velim, auctorem vix unius mensis spatium ad 
opus conficiendum habuisse, ideoque, si quid interdum minus 
castigatum festinanti exciderit, excusationem mereri. Sed quum 
Lessius in eadem illa Responsione etiam de Sacra Scriptura sen- 
tentiam suam explicet, de qua noster Jos. Kleutgen, quum Con- 
cilio Vaticano interesset theologus, egregium commentarium scripsit, 
magnam illi debeo gratiam, quod mihi ejusdem hic edendi po- 
testatem fecit. 

Phototypicum exemplum relationis, quam Paulüs V. sua manu 
de ultima Div. Auxil Congregatione et Cardinalium suffragiis 
scripserat, libro addendum censui. Quas tabulas pag. 287. seqq. 
interpretatus sum. 

Jam de Indicis decreto, quod ad hane controversiam per- 
tinet, satis infra -p. 299. et 300. dixi, atque etiam causas, quibus 
ad scribendum movebar, in prooemio p. 1. et 2. indicavi. Om- 
nino quidem de gratiae cum libero arbitrio concordia rursus 
recruduisse controversiam, merito possit quispiam conqueri; quod 
vero, per alios renovata lite, lacessiti nos defendimus, id jure 
reprehendere nemo potest. Neque etiam deerant similes atque 
idoneae rationes, cur, virorum gravium obsecutus consilio, opus- 
culum meum latine redditum vulgarem; quarum aliquas hic at- 
tingam. Billuart, gcholae neo-thomisticae vix non princeps, in 
suis commentariis theologicis, de nostra controversia et quaestioni- 
bus huc pertinentibus ita fuse disserit, ut ea disputatio circiter 
250 dimidiatas paginas in 4° (secundum edit. Paris. a. 1876.) 
complectatur; in doctrina vero nostra accusanda usque eo pro- 
greditur, ut affirmet, ejus condemnationem jam a Paulo V. de- 
cretam , sed solemnem hujus sententiae promulgationem ad interim 
suspensam esse; scientiam mediam esse haustam ex ipsis Semi- 
Pelagianis et sternere viam praecipuo errori Semi-Pelagianorum 
(pag. 189—206, 211 ss.) Hi vero Billuarti commentarii nostris 
temporibus quater rursus sunt editi, atque ita sexcenta eorum 
exemplaria per omnia Galliae Seminaria, sicut in quadam com- 
mendatione dicitur, et per plurimas extra Galliam scholas sparsa. 
Quum igitur acerrimi nostrae doctrinae adversarii amplissimum 
opus tantopere sit hac aetate pervulgatum, ecquis nobis det 

crimini, quod accuratam ejusdem doctrinae defensionem scrip- 
serimns? Gaudeant sane Neo-Thomistae de maxima Billuartiani 
libri celebritate, sed boni etiam consulant, quod contra vehe- 
mentem adversarium jure legitimae defensionis utamur; praeser- 
tim quum alios sane doctos viros passim cum Billuarto operam 
suam sociare videamus. 

Ut unum tantummodo ex novissimo tempore proferam, 
P. Ant. Mar. a Vicetia, Minister Provincialis O. 8. Fr., S. Bona- 
venturae Breviloquium, variis appendicibus illustratum (Friburgi 
apud Herder a. 1881.), edidit. Jam vero editor (p. 88. et p. 328.) 
affirmare non dubitat, Molinistarum de praescientia sententiam 
ita absolute prolatam | erroribus Pelagianorum et Semipelagianorum 
viam aperire, Molinam gratiam versatilem et nimis crudum sy- 
stema defendere; quin etiam contendit, gratiam, juxta Molinista- 
rum et Congruistarum placita, in eadem mensura a Deo cunctis 
distribui, quum tamen nemo nostrum fuerit unquam, quin hanc 
haeresim respueret. | 

Quis igitur jure queri possit, nos non solum hujusmodi 
criminationibus respondere, sed etiam apertius et accuratius ex- 
plicare, quae tandem sit ac semper fuerit, non tam Molinae, 
quam ipsius Societatis doctrina? 

His accedit alia gravissima et justissima ratio. Nam com- 
munis Thomae et Thomistarum appellatio praejudicatis contra 
nostram doctrinam opinionibus faveat necesse est, quasi D. Thomae 
et Thomistarum, sicut idem est nomen, ita eadem sit disciplina, 
ac proinde Jesuitae, quum a Thomistis dissentiunt, ipsum D. Tho- 
mam oppugnent. Cui quidem prorsus falsae opinioni, non aliquos 
solum de vulgo eruditorum, sed interdum vel doctissimos viros 
tanquam indubitatae suffragari videmus. Atque ut rursus ex prae- 
senti aetate exemplum afferam, vir aeque doctus ac gravis, idem- 
que Societatis nostrae amicus, Universitatis Bonnensis professor, 
in sua theologia dogmatica hoc anno (apud Herder) edita 
(p. 489—498), ita hac de re disputat, ut nihil dubitare videatur, 
quin S. Thomae et eorum, qui se Thomistas appellant, eadem 
sit plane doctrinae ratio, idque nulla probatione indigeat. Ex 
hac praesumpta opinione illud haud sane exiguum exstitit incom- 
modum, quod Bulla SS. P. N. Leonis XIII. Aeterni Patris ad- 
versus Societatis doctrinam edita passim diceretur. 


VI 


Talis igitur et tam gravis criminatio Societati nostrae inflicta 
quantum a vero abhorreat, declarandum est; neque ad confutan- 


. dum errorem paucos aliquos e D. Thoma locos proferre sufficit, 


sed ipsa illius doctrina, a qua Societas ne minimum quidem de- 
flexit, uberius explicetur atque illustretur necesse est. Cui ne- 
cessitati dum cedo, neminem profecto mihi aequum est succensere. 
Ceterum in hoc perficiendo labore, quem mihi non Superiorum 
praeceptum imposuit, sed veritatis et germanae Angelici Doctoris 
disciplinae studium pietasque erga Societatem expressit, id me 
tali causae et ipsis adversariis debere judicavi, ut perpetuo mo- 
derarer sermones meos (Prov. 17, 27), neque calamum prius quam 
animum ab omni intemperantiae specie custodirem. . Quocirca illud 
hoc loco non invitus commemoro. Reverendissimus Episcopus 
Paderbornensis Conradus, doctrinae laude actisque in Concilio 
Vaticano insignis et pro Ecclesiae libertate gloriosus exsul, quum 
primam hujus commentarii partem perlegisset, paucis ante mortem 
diebus mihi significare dignatus est, ,plurimum sibi libellum 
probari, imprimis vero placuisse scriptoris moderationem." 
Denique aliud est, in quo mihi benevoli lectoris indulgentiam 
expetendam sentio. Quum enim patria extorris haec scriberem, 
et prope in eremo proeul ab omni ampla bibliotheca degerem, 
vix alios libros inspicere potui, nisi quos vel amici mihi precario 
commodarent, vel itinerum opportunitate usus consulerem. Quae 
librorum penuria et mihi molesta fuit, et, ne in oculos erudito- 
rum lectorum incurrat, non immerito timeo. Peto igitur, ut, 
quae hac in parte desiderari possunt, et si qua alia, quae humana 
parum cavit natura, hunc in librum irrepserunt, non causae de- 
fensae officiant, sed patroni vel vitio vel conditioni tribuantur. 


In castello Blijenbeck d. 21. Octobris 1881. 


G. 8. 

PROOEMIUM. 


In historiam naturamque acerbissimae de libero arbitrio con- 
iroversiae inquisiturus, nolo profecto excitare contentiones illas, 
quae ab exeunte saeculo sexto decimo duarum magnarum $. Do- 
minici et S. Ignatii familiarum theologos tamdiu divisos tenue- 
runt, ae perspectum esse omnibus arbitror, qui quid nostra aetate 
& theologis in Germania scriptum disputatumque sit diligenter 
attenderint, non accusationem me, sed defensionem plane neces- 
sariam scribere. , 

Aliquot anni sunt, ex quo doctrina illa, quam de finibus 
gratiae et libertatis Societatis Iesu theologi communiter sequuntur, 
& compluribus Germaniae theologis non parum impugnata est. Et- 
enim Societatis aut certe primorum eius doctorum de gratia opi- 
niones esse Semipelagianas, esse Anthropomorphismum, esse ethnicae 
ilius, quam humanistae excitarint, doctrinae proprie naturali- 
sticae partum, pronuntiatum est. ,Frustra laboratum esse a su- 
perioribus, ut remissae laxataeque de gratia et cognatae de 
moribus doctrinae, quae tempori serviret et hominum se studiis 
accommodaret ac penitus applicaret, suam auctoritatem obiice- 
rent.“  Descivisse lesuitas a conditoris sui eademque magnorum 
Ecclesiae doctorum atque Sanctorum doctrina, /axitatem adama- 
visse, ad liberalismum accessisse. Negasse dogma theologicum pro- 
xime definibile, gravissimum revelationis caput, quum Scripturae 
sacrae verba tamquam immobilis firmitatis saxa studiis antithomisticis 
obstarent, nec minus peremptorie traditionis testimonia adversaren- 
tur, essetque decisa iam quaestio tum in contentionibus Pelagianis 


‘tum tempore posteriore. A D. Thoma ad omnia, quae in hac re 


quaererentur, responsum esse clare ac definite, sed interfuisse nimi- 
rum lesuitarum, ut iudicium illius definitum ac perspicuum ne- 
gligerent. Disceptari apud eos ex Molinae aetate de S. Thoma, 


immo vero de Scriptura Patribusque omnibus. Debilitate aut volun- 
Schneemann, Controvers. 1 


9 Prooemium. 


latis aut. intelligentiae deceptos et ad addubitanda omnia pellectos 
esse, ut nihil vere esse, quod non per se ipsum animus sentiret, opi- 
narentur, ob eamque causam, ut quondam Pelagiani fecerunt, con- 
ciliari posse cum libertate efficientiam aliquam Divinam , quae 
tamen non sentiretur, negarent. Ingenii Germanici proprietatem, 
quae servaretur a Thomistis, oppugnari theologia Iesuitarum, dum 
illius errores extimescentes de acumine dogmatis plus aequo lima- 
rent; doctrinam esse obsoletam, quum diu obliterata sit memoria 
errorum illorum, contra quos formata esset, obesse reconciliationi tot : 
Protestantium in Christum credentium, quorum animi aliquam in 
Thomismo quasi affinitatem agnoscere viderentur. | 

Haec et alia eiusmodi contra Societatis Iesu doctrinam ob- 
iecta sunt ab iis, qui et scientiae et morum laudem omnium Ger- 
maniae Catholicorum existimatione merito adepti facillime ea, 
quae dicunt, ceteris persuadeant. Quocirca aliquando nos quoque 
in animum induximus, ut controversiam illam retractaremus, ne 
ipso silentio accusationes viderentur confirmari ‘ Nemo sane 
.vitio vertere nobis poterit, si, quae ad defendendam existimatio- 
nem ac fidem nostram necessaria videbuntur, contra tot accusa- 
tiones vere ac sincere dixerimus. 

Forsitan aliquis existimet, alienum esse ab hoc tempore ita 
liberum tueri arbitrium, ut Molina et Suarez instituerint, quod 
id proprio huius aetatis morbo, i. e. liberalismo, favere putet; si- 
quidem in solo T'homismo? eius mali remedium contineri procla- 
matum est. Verumtamen specie falluntur, ut in nulla re magis. 

Immoderata est libertatis cupiditas liberalismus; nemo negat. 
Cuius tandem libertatis? An liberi arbitrii, i. e. optionis atque 
electionis? Minime vero, sed licentiae et immunitatis, quae ab 
ea, de qua nos agimus, libertate tam est diversa atque remota, 
ut ipsa voluntatis libertate neganda homines omni se potestati 


1 Adhuc enim a Iesuitis vix quidquam in Germania ,ex professo ea de 
quaestione scriptum videmus. Eam tacuit P. Deharbe, P. Wilmers in am- 
pliore ,doctrina religionis" nota brevissima tetigit, denique P. Kleutgen in 
plenissima defensione theologiae veteris praeteriit iis de causis, quas in ,de- 
fensione sua“ uberrime explicat. Iamdiu opus aggressi sumus, quum P. Lim- 
bourg, iisdem rationibus impulsus, in Oenipontanis de theologia Catholica dis- 
putationibus (Zeitschrift für kath. Theologie) de Thomistarum doctrina prae- 
claris commentationibus disseruit. 

? Si eam vocem usurpamus, non S. Thomae doctrinam, sed illam hujus 
doctrinae explicationem, quam Bañez proposuit, intelligimus. Minime autem ne- 
gamus, genuinam S. Thomae doctrinam remedium contra liberalismum continere. 

subducere conentur. Omnis enim potestas atque auctoritas in 
libero innititur arbitrio.. Hoc qui negaverit, illam sustulerit, quae 
nisi in liberos exerceri non possit; rursum potestate negata ne- 
gatur saepe libertas, quia obedientiae recusatio cupiditatum in- 
-ducit dominationem, qua pressi homines de libertate arbitrii du- 
bitare incipiunt. 

Ex quo intelligitur, id quod mirari solemus, haeresim , h. e. 
rebellionem contra Divinae revelationis et Ecclesiae auctoritatem, 
inimicam fere esse libertati arbitrii. Nec vero infitiamur in hanc 
quoque cadere posse depravationem erroris, sed tamen praecipua 
illa haeresis Pelagianorum et Semipelagianorum, quae ab ea de- 
rivata est, quum illud olim conaretur, ne tantum quidem invaluit, 
ut sectam efficeret. Recentior vero haeresis per Wicleffium, Lu- 
therum, Zwinglium, Calvinum protenus liberum aggressa arbi- 
trium est, atque ab illa parte libertatis negatio per. Baianos et 
Iansenianos in Ecclesiam se insinuare coepit, ad quam pestem 
arcendam diu multumque pugnatum atque laboratum est. Utque 
superiore saeculo Gallicanorum et Iosephinorum a Sedis Aposto- 
licae auctoritate defectio cum Iansenismo connexa colligataque 
fuit, ita recentissima ab Ecclesia secessio, quae liberali potissimum 
doctrina gloriatur, statim se ad sectam Tansenianam, liberi arbitrii 
inimicissimam, applicavit ultroque recepta est. 

Cum haeresi hodie tota se nova philosophia, quae liberalis- 
amum peperit, verae libertati opponit. Quam ipse Cartesius minus 
recte explicavit, Kantius depravavit. Patrem autem recentis philo- . 
sophiae Germanicae filii increduli secuti duobus quasi agminibus, 
vel idealem amplexi pantheismum vel materialismum empiricum, 
liberum arbitrium omni genere erroris impugnare et tollere in- 
stituunt. À quibus aliquantum illius veneni in theologiam tum 
catholicam tum protestanticam derivatum et Hermesii Guentheri- 
que de libertate doctrinam infecit et varia rationalismi genera 
proseminavit, libertati vel contraria vel minus congruentia. 

Ergo ea, cui liberalismus studet, licentia tantum abest ut 
libertatem arbitrii tueatur, ut potestatis et libertatis iidem inimi- 
cissimi esse soleant. Atque haec causa est, cur illis, qui in con- 
servanda auctoritate et liberalismo oppugnando elaborarent, iis- 
dem in defensionem liberi arbitrii incumbendum fuerit. Etenim 
Pius IX., cui id divinitus obtigerat, ut liberalismum frangere 
studeret, nihil antiquius habuit, quam ut voluntatis libertatem 
defenderet; qui prima Syllabi sententia negat wnam eandemque 
rem esse necessitatem cum libertate. Concilii autem Vaticani prima 

1* 

constitutione non modo Divina libertas, unde nostra fluit, verum 
etiam hominis in fidei actu libertas iis verbis definitur, quae dis- 
erepent ab auctoribus doctrinae Bannesianae i. Nuperrime Ec- 
clesia: duos viros: sanctos inter. Doctores retulit, qui in praecipuis 
libertatis patronis numerandi sunt, quorum doctrinam ad Molini- 
starum de gratia sententiam accedere recte dixeris. Id enim 
S. Franciscus Salesius profitetur? idemque Lessium litteris tam 
honorifice alloquitur, ut evidenter significet, quantopere sibi cordi 
esset defensio libertatis. Hune enim theologum longius quam 
Molinam in libertatis defensione progressum illis litteris ob id 
ipsum opus laudat, quo ille suam de gratiae efficientia et de li- 
bertate sententiam explicatius defendit?. Item S. Alphonsus Li- 
.gorius Tournelium se sequi plane profitetur *, de quo quidem 
.Billuart Thomista (in Theologia iuxta mentem S. Thomae. Paris. 
1839, tom. I. p. 200 sqq. diss. 6. a. 6) recte scribit:. Nihil non 
tentat novus miles, ut prostrata schola thomistica molinisticae tro- 
phaeum erigat; eundem doctorem appellat Molinianum, novum, 


1 V. infra pag. 18. not. 3. 
3 Cf. Werneri S. Thomae Aquinatis vitam (Ratisb. 1859) III. p. 385. Eo 


loco vir ille in theologiae historia celebratissimus, ut S. Doctorem probet non : 


idem de gratia, quod Thomistas vel Augustinianos, sensisse Bossuetii Instruc- 
tionem Pastoralem diei 15. Sept. 1697 (Sect. 11. $ 126) appellat. Vide etiam 
‘cuiusdam Sulpiciani , Vie de St. François“. Paris 1856. I. 573. 

5 Litteras certissime genuinas exhibet Livinus.de Meyer in Histor. Con- 
greg. de Auxiliis 1. I. c. 6 p. 14. In quibus S. Franciscus Lessii de praede- 
stinatione doctrinam , qua nihil potest esse Bannesii systemati magis contra- 
rium, dicit antiquitate, suavitate ac scripturarum nativa auctoritate nobilissi- 
mam, Dei misericordiae ac gratiae magis consentaneam , veriorem ac amabilio- 
rem. Nec ignoro in Germanica interpretatione vitae eius, quam proxima nota 
indicavi (Lager, Ratisb. 1871. I. 898), S. Doctorem ita iudicare, ut ex utra- 
gue opinione (ergo etiam Molinistarum) quosdam denique errores consequi 
dicat. Sed male reddita sunt verba illius, quibus hanc controversiam periculo- 
sissimam disceptationem vocat, quae suis in extremitatibus haereses habeat sub- 
jectas , quibus id unum significat, quaestionem esse perdifficilem, in qua in 
utramque partem aberratio proxima sit; quod quidem inter omnes constat. 

* Sancti Alphonsi Ligorii Concilium Tridentinum, Sess. VI. n. 101 (Inter- 
pretationis German. Ratisb. 1845. p. 105); ubi commemorata Cardinalis de 
.Noris et Tournelii doctrina breviter, sed definite subiungit: quam ego sequor. 
Quae verba in novissima Taurinensi editione (1877, vol. VIIT. p. 877) ita 
scripta videmus: ,il sistema del Cardinal di Noris e Tournely, che io seguito.“ 

Ceterum, non infitior, sed ipse postea ostendam, Tournelium (et post eum 
Sanctum Doctorem) etiam Molinam impugnare. Utri parti vero magis favent, 
evidentissime inde patet, quod non Molinistae, sed Bannesiani contra Tourne- 
lium acerrime dimicarunt. 

purum Molinistam, theologum a capite ad talos Molinianum, Moli- 
nistam medullitus, Molinianis affectibus praeoccupatum etc. Grave- 
son quoque O. Praed. in epistolis defendendi Thomismi causa 
scriptis Tournelius, inquit, Molinistarum systema amplectitur. (Epi- 
stolae theol. hist. polem. Venetiis. 1734. II. 164.) 

Quodsi duo Doctores novissimi molinisticae de gratia et li- 
bertate doctrinae favent, nos eandem defendere conantes a Sanc. 
torum vestigiis non declinabimus, neque, si Ecclesiae visum non 
est patrocinium liberalismi defensio liberi arbitrii, nos idem tueri 
erit inopportunum. Praeterea fatentibus adversariis Reformationis 
tempore ob assiduas incursiones haereticorum ius suum non de- 
fuisse Molinianis sua formula defendendi libertatem, quidni idem 
pugnae genus ad similes nostrae aetatis impetus retundendos pu- 
tabimus minime antiquatum? 

Nec omnino in hac controversia, quid. opportunum: sit, aut 
qua formula verborum, ita enim loquuntur, utendum sit in dispu- 
tando, quaeritur; quasi vero magni illi utriusque partis propugna- 
tores, in summis quidem rebus, non satis accurate definiverint, 
quid defenderent. Nominatim formula illa praedeterminationis 
physicae sententiae Bannesianae quam aptissime congruit; atque 
haec causa est, cur anno 1612. in libello, quem generale Ord. 
Praed. Capitulum approbavit, illam praeter ceteras idoneam esse 
definitum sit‘. Inepte igitur Thomistas re recte sensisse volunt, 
formula vero disputandi errasse. Qui si re recte omnino sentiant, 
iidem loquuntur rectissime, falsumque est loquendi genus Iesuita- 
rum neque tum potuit neque hodie potest suo iure usurpari. Non 
igitur licet temporum opportunitatem aut ingenii Germanici sensus 
propensionesque mysticas causantem utramque scholam iudicare 
velle et, ut modo dixi, condemnare. Quod verum est, id nec ve- 
tustate depravatur nec alienum est ab ingenio Germanico, immo 
vero nostrae quoque aetatis morbis remedium afferet et ,altitudi- 
nem mentis Germanicae“ explebit. Quid verum esset, utrique 


1 Illud scriptum exhibetur ab H. Serry, Hist. Congreg. de auxiliis, Lug- 
duni 1770, Append. p. 216. Cuius haec sunt extrema verba: ,Nova, inquit 
[Baronius], în Ecclesia Catholica opus fuit excogitare vocabula, cum haeretici, 
prioribus abusi vocibus, simpliciter proferri solitis, ex illis suam ipsorum 
sententiam roborare conati sunt. Sic et nos pari necessitate compulsi sumus, 
physicae praedeterminationis vocabulum usurpare; ut gratiae seipsa efficacis 
omnipotentissimam, insuperabilem et indeclinabilem energiam, ab Augustino 
contra Pelagianos assertam, significemus: id a nobis exigente adversae partis 
dicacitate, quae aliis quibusve vocabulis licentius abutitur.“ 

immenso labore quaesierunt, non ignorantes, quantam quamque 
spinosam. quaestionem agitarent. Quapropter, si ulla alia, certe 
haee controversia, quae saecula complexa est, digna est investi- 
gatione historiae. 

In primordia igitur controversiae Bannesianorum et Molini- 

starum inquiremus et ostendere studebimus, quid ante Bannesii 
et Molinae disputationes ea de re theologi docuerint. Deinde 
progressus controversiae explieabimus. Simul utriusque scholae 
doctrinas de libero arbitrio, maxime quidem quatenus ad gratiam 
comparatur, explicabimus. Quibus instructi praesidiis suo quisque 
iudicio examinabit, quid in Bannesianorum et Societatis Iesu theo- 
logorum de gratia sententia probandum, quid improbandum esse 
videatur. 
Propositum labori nostro illud quidem potissimum est, ut libe- 
rum arbitrium, quod verae omnis libertatis fons est, defendamus; 
nec vero minus laudi atque gloriae gratiae studebimus. Neque 
enim mirabilius quidquam effecit gratia, quam ut conservata liber- 
tas Divinae fieret particeps immutabilitatis. Quare nostro iure 
huie libello inscribere videmur 


In laudem gloriae gratiae. 

Ipse iam Pallavicinus * millia esse librorum de hac quaestione 
dixit, et tamen ampliores et copiosiores post eius aetatem editi 
sunt. Quamobrem hoc loco nihil magis necessarium est, quam 
ipsam controversiam circumscribi atque accurate definiri, de qua 
re agatur. 

Principio ab errore nominum cavendum est. Appellatio enim 
controversiae ,Thomistarum et Molinistarum^ inducere quempiam 
potest, ut id agi putet, Sanctumne Thomam an Molinam potius 
sequamur. Qua opinione nihil esse absurdius potest, quamquam 
quosdam etiam doctissimos viros occupavit et a Molina abalie- 
navit. Qui ita librum suum exorditur, ut se S. Thomam princi- 
pem solemque theologiae scholastieae sequi profiteatur; atque in 
hune diem Societas Iesu constanter Angelicum Doctorem ducem 
suis proposuit, idque iis quoque temporibus, quibus in nullo ho- 
nore schola haberetur. De Lamennais quum omnes ad se raperet, 
P. Fortis, Societatis praepositus generalis, litteris encyclicis (diei 
4. Oct. 1823.) illius theses defendi vetuit, cum haec adderet: ,Non 
unius alteriusque philosophi placita defendimus, verum ea sequi- 
mur principia, quae omnibus scholis communia sunt, quaeque com- 
muniter defendebantur, antequam Cartesius existeret. Scholae 
nostrae duces praecipuos agnoscimus S. Thomam, cujus tantum 
valet auctoritas apud omnes christianos doctores, S. Augustinum, 
qui non minus acutus fuit philosophus quam eruditus theologus.“ 

Hodie sane magni animi non est, hominem Catholicum magnos. 
illos scholasticos atque imprimis D. Thomam defendere; sed id 
ut posset fieri, Societas etiam lesu elaboravit. Satis erit signifi-: 
casse studia assidua ac magna P. Kleutgen et scriptorum ,Ci- 
viltà“, maxime P. Liberatore et P. Cornoldi, vice-praesidis Aca- 
demiae philosophico-medicae S. Thomae Aquinatis. Non illud 
igitur agitur, utrum S. Thomae doctrinam an alterius cuiuspiam 


1 Histor. Cone. Trid, Antverpiae 1670, l. VIII. c. 13. I. 768. 

profiteri malimus, sed utra earum partium, in quas S. Thomae 
schola sub finem saeculi XVI. divisa est, ipsum rectius interpre- 
tetur. Quare illos huius scholae theologos, qui Bannesii et Al. 
varesii vestigiis insistunt, potius Bannesianos quam Thomistas 
nominabimus. 

De qua igitur tandem re quaerimus? Respondet Schaezler {: 

magnam de Auxiliis controversiam sive disceptationem Thomistarum 
et Molinistarum in hac verti quaestione, unde infallibilis gratiae 
efficacis cum actu consensus liberi connexio intelligatur. Quod qui- 
dem ob eam causam quaerebatur, quod gratiae infallibilitas cum 
naturali voluntatis liberae fallibilitate, quam operante etiam gratia 
manere Patres Tridentini definierant, ita discrepare videbatur, ut 
conciliari non posset. Fierine potest, ut gratia eum actum certo 
efficiat, a quo libera voluntas, quamvis tracta gratia, possit dis- 
sentire? ? 
. Quam gratiae infallibilem efficaciam Iesuitae a scientia media 
repetunt, h. e. & Dei praescientia actuum liberorum aliqua con- 
ditione futurorum, Bannesiani a physica praedeterminatione, ulti- 
mamque eius infallibilitatis rationem afferunt invietam Divinae 
Omnipotentiae efficaciam. 

Quid intersit inter utramque opinionem, melius intelligemus, 
si prius, quid habeant commune, viderimus. Utrique Deum unum 
omnium Dominum Omnipotentem, à quo omnis rerum creatarum 
actio pendeat omnesque ad agendum moveantur, cuius concursu 
ad quamlibet efficientiam egeant, agnoscimus; utrique profitemur, 
praeveniente illius gratia ad omnem actum salutarem opus esse, 


- cdi 


1 Neue Untersuchungen, p. 338. 177 alibi. Item Alvarez, De Auxiliis, 
Lugduni 1611, disp. 83. n. 7. p. 664 ss.; Billuart, Theologia, Tract. de gratia, 
diss..3. a. 6. In explicanda ratione doctrinae Neo-Thomisticae his duobus 
potissimum utemur auctoribus. Nam Bafiez de ipsa gratia librum nullum 
scripsit; sed eius auditor intelligentissimus Alvarez, conclusis Congregationibus 
de Auxiliis, eo, quem posuimus, libro doctrinam eius perscripsit copioseque 
explanavit. Hic princeps est inter scriptores Bannesianos, quem, ut ait Gra- 
veson, sequuntur omnes recentiores Thomistae (Epist. theol. hist. polem., clas- 
sis II. ep. 5. II. 102). Billuarti quoque apud suos minime incerta auctoritas 
est. Scripsit autem uno post Alvaresium saeculo atque Iansenianas conten- 
tiones cognoverat. Explicatam enarrationem doctrinae Bannesianae P. Lim- 
bourg in Oenipontanis de theologia Catholica commentationibus (Zeitschrift für 
katholische Theologie) exhibuit (I. 171 ss. 497 ss), qui eius descriptionem 
ex ipsorum testimoniis maxime variis variisque e locis petitis confectam sub 
oculos quodammodo subiicit. 

® Dissentire posse si velit, Trid. sess. VI. de justif. can. 4. 

etiam ad primum omnium atque adeo ad fidei initium; non posse 
voluntatem naturae vigore assentiri gratiae, sed vim ad id omnem 
a gratia mutuari; gratiam et moraliter et physice animum movere 
tum in actu tum ante; eandem non solum illustrare mentem, sed 
etiam excitare voluntatem nec vires tantum ad supernaturaliter 
agendum conferre, sed actum ipsum efficere; esse Deum Domi- 
num Omnipotentem, qui solus non modo rerum naturae, sed ani- 
mis ipsis hominum imperet eosque, quocunque velit, arbitrio suo 
inclinet atque impellat; nec vero ita laedi aut tolli libertatem, 
sed sub motione gratiae vel assentiendi vel dissentiendi relinqui 
potestatem. Praeterea commune utriusque doctrinae est dividere 
gratiam actualem in excitantem, quae vim conferat et impulsum 
ad honeste agendum, et adiuvantem, quae voluntatem in efficiendo 
actu iuvet, itemque in sufficientem, qua fiat ut agere possimus ac 
vere pleneque possimus, et efficacem, a qua actus infallibiliter 
procedat. | 

Atque haec quidem communia sunt; dissensio est, unde haec 
infallibilitas proficiscatur, eamque dissensionem aliquanta variatio 
in explicatione omnium superiorum consequitur. Opiniones refere- 
mus nec tamen eam, quam fortasse continebunt, iudicationem re- 
prehensionemve adversariorum amplectemur; ipsorum etiam Iesui- 
tarum sententias non nostro iudicio metiemur, sed ex veteribus 
Societatis theologis repetemus. Multo autem magnoque studio 
edocti intelleximus, quam sit necessarium, hoc ipso loco contro- 
versiam accuratissime definiri. Est enim multorum annorum atque 
adeo saeculorum haec disceptatio, plurimumque interesse debet, 
id, de quo disceptetur, accurate ab initio circumscribi. Qua in 
re si longiores erimus, ignoscendum est. 

E philosophia universae controversiae principia repetenda 
sunt, quae a suprema quadam ratione Aristotelicorum et Schola- 
sticorum ordiuntur. S. Thomas de Deo disputans Deumque esse 
demonstrare instituens hoc primum ponit argumentum: ,Movere 
nihil aliud est, quam educere de potentia in actum... Omne au- 
tem quod movetur ab alio movetur... Hic autem non est pro- 
cedere in infinitum. . . Ergo necesse est devenire ad aliquod pri- 
mum movens, quod non ab alio movetur, et hoc omnes intelligunt. 
Deum,“ qui igitur absoluta necessitate @ se est actus purus, omnes. 
creaturas autem ad agendum movet. Et hac quidem in re con- 
sentiunt omnes; porro autem si quaeritur, quomodo Divina motio 
in naturis creatis perficiatur, diversa & duabus S. Thomae scholis 
respondentur. Bannesianorum adversarii sic tenent: Quidquid 

moveatur, id sane moveri ab alio, sed tamen motum receptum 
recipi ad modum recipientis, modificari idcirco posse motum a Deo 
impressum vel proprietatibus rerum vel arbitrio voluntatum, ut 
eadem Divina motio pro ipsa vel proprietate cuiusque rei motae 
vel libera deliberatione varietur. Non in impulsu igitur creatoris 
integram et completam causam positam esse, cur determinatae 
actiones in causis secundis cieantur. Quam sententiam Banne- 
siani magnam quandam iniuriam interpretantur summae potentiae 
dominationisque Divinae, et imbecillitatis indigentiaeque natura- 
rum creatarum ignorationem. Motum a Deo inditum adaequatam 
esse causam, quae vi sua physica actionem omnino determinatam 
cieat in creaturis; nam illo et naturas ipsas rerum moveri et mo- 
tum excitum ita variari et determinari, ut una vis virtusque Omni- 
potentiae divinae omnes actiones earumque modos certissime cieat 
et definiat. Virtutem primae causae, inquit Bafiez (In I. q. 19. a. 8.), 
modificari per causam secundam, . . falsum reputo; . . immo vero di- 
vina voluntas omnia modificat, dum causa est universalissima et effi- 
cacissima cuiuslibet rei in quantum ad fieri et quantum ad esse et 
quantum ad modum,... seipsam determinat ad quemcumque effectum 
specialissimum | producendum , ergo non ‘est modificabilis a causa 
inferiori concursus activus Divinae voluntatis. Quam praedetermi- 
nationem ad omnem motum omnemque motus determinationem 
bonam absoluta necessitate requiri, ex impotentia atque egestate 
naturali rerum ereatarum Bannesiani demonstrare conantur; pec- 
care igitur certo voluntatem, nisi a Deo ad officium implendum 
praemoveatur. Hae demum ratione manifestissime ostendi, quanta 
. sit Providentiae Scientiaeque Divinae independentia; omnes re- 
rum mundanarum eventus, non modo bonos, sed etiam malos, 
immo et Antichristi blasphemias ex solis Divinae voluntatis, quae 
ante omnem actuum praevisionem fiunt, decretis vel praedetermi- 
nandi vel non praedeterminandi certo consequi; in illis et bonas 
actiones et malas a Deo cognosci, quod bonarum causa adaequata. 
atque perfecta sit Dei praemotio, malae vero certo fiant, nisi Deus 
ad bonum determinaverit. Quam explicationem esse longe simpli- 
cissimam, illorum adversarii minime negant; illud requirunt, quo-. 
modo consistat cum libertate cumque illa veritate, Deum non esse 
auctorem peccati. Sed de hac re mox dicemus; nunc videamus, 
quomodo ad hanc controversiam, quam agitamus, ratio proposita. 
transferatur. 

Ergo Bannesiani gratiam esse infallibiliter efficacem volunt: 
non praescientia Divina, sed invicta potentia Divinae volunta- 

tisi, quae nec in capiendis consiliis aeternis immutabilibus nec in 
exequendis libertatis humanae praevisione dirigatur. Censent enim 
ante omnem praevisionem a Deo definitum esse ab aeterno, quos 
actus liberos aliquando fieri vellet, eosque tempore praefinito 
physice praedeterminari Divina Omnipotentia?. Est haec igitur 
praedeterminatio tamquam instrumentum exsequendi consilii in- 
vietaeque voluntatis Dei ac particeps eius infallibilis efficaciae ?. 
Est quaedam activa applicatio potentiae ad actum. Qualis sit, 
non omnes consentiunt. Plerique theologi et maximi scholae 
Bannesianae docent, eam et ab Omnipotentia Dei* et ab hominis 
actione distingui?. Atque haec explicatio certe optime consistit. 
Praecedit enim, non tempore, sed natura et efficientia, praede- 
terminatio actum voluntatis $ non solum factum atque absolutum, 
sed ex ipsa potentia procedentem atque fluentem, adeoque vere 


1 Vide Billuart l. c. et Alvarez l. c. p. 665: ,Quando agens infinitae 
virtutis movet aliquod subiectum, tale subiectum infallibiliter movetur, quia 
tunc resistentia passi non superat, nec adaequat virtutem agentis. Sed Deus 
est agens infinitae virtutis"; p. 667: ,Efficacia auxilii praevenientis gratiae 
non pendet, etiam ut a conditione, sine qua non, ex praescientia media, sive 
ex praevisione boni usus liberi arbitrii per eamdem scientiam mediam a Deo 
praecogniti, neque ullo modo eam in Deo praesupponit", et alibi. 

3 Alvarez disp. 22. n. 2. p. 178: ,Quando ergo quaeritur, utrum Deus 
&bsoluto et efficaci decreto suse voluntatis physice praedeterminet omnes 
causas secundas ad suas operationes... sensus est: utrum Deus absoluto et 
efficaci decreto suae voluntatis, antecedenter ad omnem praescientiam coope- 
rationis arbitrii creati, futurae etiam ex hypothesi, quod in talibus circum- 
stantiis constituatur, praedefinierit et praedeterminaverit in particulari omnes 
aetus futuros, etiam liberos, et eodem decreto physice, id est, vere, efficienter 
faciat, ut causae secundae in tempore eosdem actus producant." Disp. 118. 
n. 8: ,Deus omnipotentia sua facit, quod homo, cuius cor movet, velit." 

3 Alvarez disp. 32. n. 18. p. 807: ,Si auxilium efficax . . . consideretur 
secundum suam physicam entitatem, praescindendo vel abstrahendo a decreto . 
Dei, volentis absolute per illud auxilium hominem ad se convertere, liberum 
arbitrium potest eidem auxilio resistere. . . Si autem consideretur, ut est ine 
strumentum divinae voluntatis, intendentis hominem ad se convertere, et qua- 
tenus intentionaliter in se continet virtutem eiusdem voluntatis div., secune 
dum istam rationem non potest liberum arbitrium eidem auxilio resistere, 
sicut non potest resistere voluntati Dei efficaci, cuius est instrumentum." Eo- 
dem modo disp. 78. n. 3, disp. 93. n. 8 et alibi. 

* Nec iam licet, ut Opinor, contra sentire ob prop. Quesnel. damn. n. 19: 
Dei gratia nihil aliud est, quam eius omnipotens voluntas. 

$ Alvarez, De Aux. tota disput. 19. Gonet, Clypéus theol. Thom. de 
praed. disp. 6. n. 206. 207. Billuart, Tr. de gratia diss. 4. art. 2. 

6 Ideo praedeterminatio, praemotio, gratia praeveniens vocatur. 

adaequata est causa voluntatis consensionem operationemque ef- 
ficiens; debet enim illa praedeterminare voluntatem, ut haec vi 
falis motionis se possit ipsa determinare; a voluntatis autem motu, 
quem antecedit, nullo modo pendet?, nec origine: est enim ab 
omnipotente voluntate ante libertatis praevisionem ab aeterno 
praefinita et suo tempore exserta — nec ob suae efficaciae pro- 
prietatem: quidquid enim operatur, ut causa physica sola virtute 
sua infallibili operatur. Non igitur bonum usum libertatis aut 
gratiae supponit nec ullam dispositionem voluntatis: omnem ipsa 
duritiem emollit, omnem obstinationem inflectit; nec voluntas ullo 
usu libertatis aut gratiae sufficientis, nisi qui ab illa proficiscatur, 
ad eam accipiendam se aut positive aut negative disponere pot- 
est?. Quae ubi recepta est, actus ille, ad quem movet, non fieri 
non potest*, relicta tamen voluntati dissentiendi potestate; aliud 
enim esse potestatem, aliud actum. Gratia sufficiens veram et 
integram confert potestatem ponendae actionis, quam tamen actu 


1 Alvarez, d. 100. n. 5: ,Deus seu collatio auxilii efficacis [est] ad- 
aequata vel.sola causa efficiens, ut homo convertatur et libere cooperetur.* 
Bañez I. qu. 28. art. 3. p. 280. | 

2 Alvarez d. 90. 122. n. 16 et alibi. 

® Haec praedeterminationis physicae a potestate hominis ceterisque rebus 
seiunctio atque separatio praecipuum caput est doctrinae Bannesianae atque 
ab eius auctoribus gravissime enuntiatur; velut Alvarez (disp. 105): ,Auxi- 
lium efficax,^ inquit, ,praeoperantis gratiae non dependet ex libera coopera- 
tione arbitrii nec ex dispositione illius positiva, ergo neque ex dispositione. 
negativa seu non-resistentia.^ Quod deinde explanat atque demonstrat (p. 829). 
830), quartamque ponit rationem, quod, nisi id ita sit, Deo tribuenda sit. 
scientia media. ,Si gratia efficax," inquit, ,penderet ex illa negativa disposi- 
tione seu non-resistentia arbitrii, sequeretur, quod ante decretum absolutum 
dandi homini gratiam efficacem , qu& actualiter convertatur et salvetur, prae- 
supponatur in Deo scientia media, qua certo. cognoscat illam non-resistentiam 
negativam futuram ex hypothesi, quod tali excitatione voluntas moveretur; et. 
ita esaet constituenda in Deo scientia media, cuius contrarium disp. 7 ostensum 
est.“ Idem disp. 88. n.8 p.665: , Auxilium efficax praeoperantis gratiae secun-. 
dum suam realem virtutem et perfectionem intrinsecam, quam habet, ut venit & 
Deo, est congruum, ut per illud efficaciter moveatur voluntas, in quibuscum- 
que circumstantiis tribuatur illi. Itaque illa congruitas auxilii non dependet 
ex complexione naturali subiecti, neque ex aliis accidentibus ilius, nec va- 
riatur ex diversitate illorum, qui per motionem efficacem adiuvantur." 

4 L. c. d. 122. n. 17: ,Duo haec [sunt] incompossibilia, quod gratia ef- 
ficax ponatur in homine et homo actu dissentiat," et alibi. Billuart quoque 
l. e. diss. 5. art. 7. 8 3: ,,Cum repugnet," inquit, ,esse applicationem activam 
[potentiae] sine passiva, sequitur esse infallibilem connexionem inter gratiam 
applicantem voluntatem ad actum et voluntatem agentem." 

poni sine nova gratia repugnat. ltem praedeterminatio potesta- 
tem non ponendae actionis non tollit, sed quominus haec ‘pote- 
stas in actum exeat, impedit. Infallibilem igitur efficaciam habet 
ex sese, suae proprietate et virtute naturae, ex libera hominis 
voluntate non metiendam. Ita verba illa intelligemus, quibus 
Bannesiani mirificam vim praedeterminationis physicae praedicare 
solent, ut quum libellus Magistro generali Ord. Praed. mandante 
editus omnipotentissimam, insuperabilem et indeclinabilem energiam 
gratiae per se efficacis extollit ?; quum PP. d'Avila, Lemos, Alvarez 
ei resisti posse negant ?; quum illi ipsi, qui ita loqui verentur, tamen 


1 Goneto (1. c. n. 214) physica praedeterminatio est ,motio divina ab 
intrinseco et ex sua natura effcax, quamvis causas liberas ad unum per mo- 
dum liberi et non per modum naturae determinet.^ Alvarez autem Potest 
accipi," inquit, ,illud verbum ex natura sua, ut significet idem quod ex reali 
et intrinseca virtute, quam habet a solo Deo antecedenter ad liberam coope- 
rationem arbitrii etiam praecognitam per scientiam, quam vocant mediam... 
qui sensus catholicus est" (disp. 90. n. 4), et alibi. 

? Apud H. Serry, Hist. Congr. de Auxil, Lugduni 1770, Append. p. 216. 

3 Loquens enim P. d'Avila (de grat. et lib. arb., Romae 1599. p. 451) 
de morali efficacia gratiae, quam sine physica praemotione ad actum fidei ef- 
ficiendum non valere arbitratur: ,Quantumcunque sit,“ inquit, ,cognitio vehe- 
mens, non fit per hanc homo credens; potest enim huiusmodi vocationi obsistere, 
quacunque suppositione facta iuxta sententiam efficaciae moralis. Sed planius 
etiam et expressius idem eodem in libro praedeterminationem insuperabilem - 
dicit; ,Deus est,“ inquit, ,prima causa omnibus causis secundis virtutem com- 
municans et determinationem praefigens, cui moventi nihil valet resistere. Le- 
mos pariter in aliqua Congregatione de Auxiliis ,Si verbum resistere sumatur 
in suo rigore," inquit, ,et de propria resistentia sit sermo, nulla creatura potest 
resistere efficaci Dei voluntati, moventi efficaciter per auxilium efficax , quia 
Scriptura expresse dicit: Nec est, qui tuae possit resistere voluntati. Non 
autem invenitur in Scriptura sacra: Non est, qui tuae voluntati dissentire 
possit^ (Acta Lemos, ed. Lovan. 1702. p. 1239 et seqq.). Eodem modo argu- 
mentatur ‘Alvarez integro capite praecipuae illius recentioris Thomismi de- 
fensionis, quae De Aurxiliis divinae gratiae inscribitur. Disputatione enim 
XCIIIL quaerit ,,Utrum liberum arbitrium creatum possit resistere auxilio ef- 
ficaci proprie loquendo de resistentia." Quod negat dicitque, quae Lemos: 
sNunc autem dicimus Concilium Tridentinum, quod formalius de gratia et 
libero arbitrio loquutum est, nunquam usum fuisse verbo illo reséstere, sed 
verbo dissentire et abiicere, ut insinuaret non esse idem formaliter: resistere 
seu posse resistere auxilio efficaci et posse dissentire seu abiicere gratiam 
voeationis, nisi verbum resistere in generali quadam significatione accipia- 


tur... Ceterum verbum resistere in sua formali significatione importat quan- 


dam renitentiam , quae respectu Dei non potest competere alicui creaturae. 
Unde licet arbitrium, motum auxilio efficaci ad consentiendum, possit dissen- 
tire, si velit, non tamen potest Deo resistere vel auxilio eius efficaci, secun- 

praedeterminationem ut ineluctabilem et immutabilem motionem, 
ut summe efficacem gratiam efficacissimi auctoris Divinaeque 
Omnipotentiae laudibus efferunt !. 

Iam vero ex iis, quae hactenus diximus, magnum lumen af- 
fertur celebri controversiae illustrandae: physicam praedetermi- 
nationem intelligi severe, ut haec duo complectatur: 1. efficien- 
tiam contrarie oppositam causis moralibus, quae non per se vere- 
que agant operenturque effectum , sed suadendo, iubendo, exci- 
tando, invitando rationes offerant, quibus perspectis ad agendum. 
voluntas moveatur; 2. internam consequentiae nexusque necessita- 
tem, quoniam cum ipsa praesentis praedeterminationis physicae 
natura pugnat, non actu fieri id, quo tendit, aut non trahi 
ad agendum voluntatem ?. Nec vero haec ita intelligi volumus, 


dum quod est instrumentum voluntatis Divinae“ (ed. Lugdun. 1611. p. 751). 
Eadem omnino Lemos pluribus Panopliae gratiae locis dicit: ,Non est idem: 
.arbitrium motum posse dissentire Deo vocanti et posse resistere, quia prima 
propositio secundum catholicam veritatem tenenda est, cum faciat sensum di- 
visum, altera neganda est, cum faciat sensum compositum" (ed. Leod. 1676. 
tom. II. p. 25. n. 28). ,Concilium Tridentinum non dicit, nos posse resistere 
Deo vocanti, sed tantummodo nos posse dissentire, quia primum facit sensum 
compositum et falsum est; alterum facit sensum divisum et verum est‘ (tom. III. 
p. 1. pag. 258. n. 226). Quod se Lemos et Alvarez consolantur, non defini- 
tum in Tridentino resistere posse, sed dissentire posse, id quidem solatium in 
Vaticano sublatum est, quum (cap. 8. de fide cath.) haec ipsa verba: resistere 
posse usurpata videamus. Nec vero quum verba veterum Bannesianorum a Con- 
cilio Vaticano repudiata esse dicimus, Thomismum recentiorem damnatum pu- 
tamus. Nec enim sumus nescii, magnos eiusdem scholae theologos, ut Gonetum 
et Billuartum, dissidentes a veteribus illis concedere idem esse resistere et 
dissentire, et ita posse hominem gratiae efficaci resistere, ut possit dissentire, 
tametsi ut actu vel resistat vel dissentiat, si praesens sit gratia efficax, fieri 
nullo modo possit. 

1 ,Utrumque enim, ut centies diximus, admittendum est, quod infallibi- 
liter, insuperabiliter, immutabiliter voluntas hominis moveatur, et tamen huic 
motioni possit voluntas resistere." Massoulié, D. Thomas sui interpres I. diss. 2. 
q. 9. a. 7. p. 446. ,,Ab agente fortissimo gratia efficacissima divinaque omni- 
potentia voluntas applicatur.^  Massoul. l. c. II. diss. 8. q. 2. a. 7. p. 43. 

? Ruiz, S. L, De scientia ... Dei, Lutetiae Parisiorum 1629, disp. 38. 
sect. 2. n. 18. 19. p. 820: ,Potissimum observandus est status praesentis con- 
iroversiae, qui colligitur ex dictis: versatur enim potissimum praesens contro- 
versia in necessitate illationis, supponitur autem ab omnibus physica realis- 
que causalitas. Quapropter extra statum controversiae versantur auctores, qui 
putant se sufficienter probasse physicam praedeterminationem, postquam pro- 
barunt physicum et reale genus causalitatis, non probantes expresse physicam 
illationis necessitatem, immo nec eam expresse profitentes, sed in argumentis, 
solutionibus, explicationibus ae definitionibus eam supponentes, quasi iam pro- 

ut praedeterminationem propria causarum naturalium necessitate 
movere aut ita antecedere dicamus, ut tollat libertatem. De qua 
re mox videro. Hoc loco internam consequentiae nexusque ne- 
cessitatem eam intelligo, quam®Bannesiani omnes ex proprietate 
naturae praedeterminationis physicae demonstrant, quae si adsit, 
fieri non posse, ut non sequatur actus!, ultroque concedo eosdem 
defendere, etiam praesente praedeterminatione manere tamen actus 
omittendi potestatem. Sed quum multi Iesuitae praevenienti gra- 
tiae non solum moralem, verum etiam physicam efficientiam actus 
liberi tribuant, alii id negent, etsi aliam efficientiam physicam 
gratiae admittunt: nihilominus omnes internam nexus necessitatem 
intercedere inter hane physicam gratiae praevenientis efficientiam 
et deliberatum voluntatis actum negant?. In hac igitur re im- 


batam, et virtualiter eam affirmantes, atque insuper supponentes, a nostris 
Doctoribus non concedi realem et physicam efficientiam primae causae, divinae 
praescientiae, voluntatis et praedestinationis, sed tantummodo concursum cau- 
salitatis moralis ad volitiones liberas. Ita procedunt Didacus Alvarez, Navarretus, 
Ledesma, Zumel. Nostri vero Doctores apertissime concedunt primae causae 
reale et physicum genus causalitatis, quo movet et concurrit ad liberas voli- 
tiones, et consequenter docent physicum et reale genus causalitatis esse, quo 
volitiones egsdem causat divina scientia simul cum beneplacito divinae volun- 
iatis, solummodo negantes physicam necessitatem illationis.* Nec aliter lo- 
quuntur Ripalda et Suarez, quorum alter cum Lessio, Molina, Ruiz a physica 
gratiae praevenientis efficientia consensum liberi arbitrii repetit (v. infr. notam 
abhinc alteram), de ente supern. disp. 118. sect. 1—0, alter contra existimat. 
Quibus accedit Gonetus, qui in celebratissimo Clypeo thom. de praedest. disp. 6. 
a. 5. $ 1. n. 67. ita scribit: ,,Notandum tertio, divinam motionem in creatura 
receptam ab eisdem Thomistis physicam appellari, non quod forma naturalis 
sit seu per modum naturae ad unum determinans, sed quia ex propria es- 
sentia et ab intrinseco est efficax [i. e. infallibiliter consensum inferens], in- 
dependenter à quocumque creato consensu... Exemplum tibi dat ipse Tho- 
mista, dum docet, gratiam physice expellere peccatum, . .. quia oppositionem 
habet cum illo ex sua propria essentia et ab intrinseco." 

! Bafiez ,,Notandum ergo,“ inquit, ,necessarium opponi per se primo, 
possibili non esse“ (I. qu. 19. a. 8); idem omnes et philosophi et theologi ac 
nominatim S. Thomas (I. qu. 82. a. 1) dicunt. 

? Vide locos altera nota superiore allatos. Uno loco Ripalda (1. c. sect. 2. 
n. 1 et 2. p.512. ,Plures,^ inquit, ,e Societate tuemur, gratiam praevenien- 
tem non solum moraliter, sed etiam physice efficere determinationem volun- 
tatis.^ Tum de omnibus Societatis theologis: ,Nos non negamus Deum esse 
primam causam physice et proprie efficientem consensus et etiam physice 
praemoventem voluntatis; admittimus enim gratiam praevenientem physice & 
Deo produci et physica entitate movere antecedenter atque adeo etiam prae- 
movere voluntatem ad consensum, id quod etiam auxilio sufficienti concedi- 
mus, praesertim qui virtutem physice efficientem consensus gratiae praeve- 

primis disceptatio versatur, unde sit et qualis gratiae infallibilis 
efficacia; in ipsane gratiae proprietate inérinsecus concludatur, an 
ei extrinsecus adveniat. 

Diximus eam a Iesuitis ab &liqua re seiuncta a gratia, h. e. 
a praescientia Dei extrinsecus derivari, qui, quum ab omni aeter- 
nitate novisset, quempiam certae cuidam gratiae oblatae consen- 
surum esse, quamvis ea non per sese infallibiliter operaretur, eam 
ipsam dare et physice ac moraliter cum voluntate et in ea actum 
liberum efficere decrevisset. Ex quo confutantur quorundam te- 
mere conceptae de gratiae doctrina lesuitarum opiniones. Nam 
quum ambigua sit appellatio efficaciae, quae vim propriam at- 
que internam significare videtur, obiiciunt, ex doctrina Iesuita- 
rum voluntatem esse humanam, quae gratiae conferat suam effica- 
ciam vel virtutem. Quod quidem absurdum est; voluntas enim 
gratiae non modo non confert, sed omnem consentiendi ab ea 
accipit virtutem. Quodsi efficaciam gratiae effectum fructumque 
eius, i. e. actum voluntatis, intelligimus, is sane non a gratia 
sola, quae causa principalis est, sed simul etiam a libertate ar- 
bitrii pendet, quod, ut in Tridentino definitum est, ita assentitur 
gratiae, ut dissentire possit. Sin «efficaciam gratiae infallibilem 
connexionem virtutis gratiae cum effectu intelligimus, ea a scientia 
media repetenda est. Sequitur etiam falsam prorsus esse illam opi- 
nionem, e Societatis doctrina gratiae efficaciam ex rebus adiunctis 
dependere sitamque esse in convenientia gratiae cum iis adiunctis, 
in quibus voluntas posita sit. Etsi enim Deus de voluntatis ob- 
temperatione certo cognoscere non potest, nisi adiuncta vidit — 
fieri enim potest, ut eidem gratiae voluntas sic affecta consentiat, 
aliter, dissentiat — et voluntas eo facilius obtemperatura est 
gratiae, quo haec est ingenio, inclinationi, assuetudini, affectioni, 
conditioni congruentior: tamen hwius convenientiae nulla est certa 
et absoluta, sed moralis tantummodo et probabilis efficacia, potest- 
que voluntas eiusmodi gratiae, quamvis prope ad necessitatem 
accedat, non consentire, et rursum fieri potest, ut gratiae non a 
congruenti sit obtemperatura. Sed et haec gratia sine illa con- 
venientia vere efficax vel congrua effectui est, et illa maxime 


nienti tribuimus. Eo igitur solum dissentiunt a nobis adversarii, quod auxi- 
lium efficax physice praemovens voluntatem constituunt intrinsece connexum 
eum consensu ab eoque intrinsece inseparabile, h. e. illa ipsa consequentiae 
atque nexus necessitate. Admitti autem a theologis Societatis atque ipso 
Lessio multiplicem efficientiam physicam gratiae, Schaezler demonstrat in Novis 
Inquisitionibus. (Neue Untersuchungen p. 229 sqq.) 

conveniens tamen inefficax seu incongrua dici debet!. Voluntatis 
est igitur et arbitrii, cui vel convenientiae vel bonitati consentire 
velit, determinare; sed haec ipsa determinatio non ignoratur a 
Deo, qui vi scientiae mediae videat, sitne voluntas et quando sit 
gratiae obtemperatura. Infallibilis est igitur gratia efficax scien- 
liae mediae coniuncta. Nec tamen voluntas creata divinae resi- 
stere potest ? Nam tantae sunt Divinae Omnipotentiae divitiae 
gratiarum, tam multiplices Providentiae rationes, ut modi viae- 
que deficere non possint, quibus Deus, scientia media certissime 
dirigente, ad quemlibet actum moveat atque ducat, et plane con- 
strictam teneat liberam voluntatem, quae ipsa per se agere nihil 
supernaturale potest, nisi praeveniente ac roborante, excitante 
atque cooperante gratia. 

Ergo falsum est gratiam a nobis proponi indifferentem ac 
versatilem. llam enim intelligere non possumus nisi motum ad 
honeste agendum; nec minus est indifferens lumen ad illuminan- 
dum, sacramenta ad gratias conferendas, sanguis Christi ad re- 
conciliandos peccatores, quorum omnium tolli potest effectus, 
quam gratia ad id agendum, ad quod trahit voluntatem, quae 
potest tracta resistere. Falsum est doceri a nobis, Deum actum 
- tantum efficere, non facultates, h. e. intellectum et voluntatem, 
praemovere atque altius omni virtute naturaque elevare; aut non 
excitari a Deo vires vitales hominis; aut actus initium a natura 
elici et addi a gratia rationem supernaturalem; aut virtutem solam 
& Deo conferri, actum autem non effici; postremo omnis efficien- 
tiae partem praecipuam tribui voluntati, cuius arbitrio Deus ser- 
viat. Immo vero docemus, hominem in operanda salute a Deo 
praeveniri, a quo penitus aptus sit ac pendeat, sine cujus ope 
prorsus nihil agere possit. Dei ductum sequitur voluntas, virtute 
ab ipso instructa, suscitante et movente et adiuvante et collabo- 
rante gratia. Ac quamquam voluntas gratiis singulis resistere 
potest, nihilominus Deus pro suo arbitrio, liberrime, infallibiliter, 
certa scientia ac determinata voluntate, quidquid vult, in homine 
et per hominem operatur, quum liberrimo et plane inscrutabili 
delectu. alteri eas gratias largiatur, quibus eum praevidet esse 
assensurum, eas non det, quibus eum scit repugnaturum, cum 


1 Cf. Suar., De auxiliis III. 14. n. 7. 8. 9. 

? Quodsi obiicias: fieri posse, ut aliqua voluntas universis gratiis obsi- 
stat: satis est hoc loco respondere, id si sit ita, huiusmodi portentum creari 
potentia ordinata non posse. 

altero vero aliter agat; Iudaeis eas gratias contulerit, quas frustra 
fore videbat, easdem Tyriis negaverit, qui bene iis erant usuri. 

Itaque infallibilem esse gratiae efficaciam utrique defendi- 
mus; cur sit, varie explicamus et varia ex illo primo capite con- 
troverso concludimus. Quae praecipue versantur 1. in divisione ac 
descriptione gratiarum; 2. in explicatione Tridentini, maxime 
illius potestatis dissentiendi, quae a Patribus definita est; 3. in cir- 
cumscriptione libertatis et necessitatis; 4. in doctrina de prae- 
scientia Dei. 


1. Secundum Molinistas eisdem gratiis praevenientibus potest 
alter resistere (eruntque illae mere sufficientes), alter assentiri 
(eruntque efficaces), potest promptius alter, alter remissius consen- 
tire. Non item secundum Bannesianos. Nam eadem physica praede- 
terminatio, insita, necessaria, certa efficacia, idem omni in homine 
omni tempore operatur, si adest; si abest, nihil quidquam salu- 
tare fieri potest. Contrarium est huic doctrinae, easdem gratias 
in altero efficaces esse, in altero inefficaces, quia gratia efficax a 
sufficiente natura differt; hanc excitantem censent, ut agere possis, 
illam adiuvantem, ut agas. Contra theologi Societatis Iesu efficacem 
illam gratiam excitantem dicere solent, cui Deus vidit hominem as- 
sensurum; gratiam ercitantem, cui resistitur, sufficientem vocant. 

Porro Bannesiani sibi constant, quum gratiam efficacem ad- 
aequatam causam esse volunt cooperationis humanae et hane ex 
illa sola metiendam. At theologi Societatis concedentes gratiam 
praecipuam et superiorem, voluntatem secundariam, subiectam 
subnexamque esse causam operandae salutis, et illam totum actum, 
immo in suo ordine solam efficere, quum alia praeter Deum prima 
causa esse non possit: iidem tamen defendunt, quia actus nisi 
utriusque causae consensione non perficiatur et, ut vel sit omnino 

vel talis sit, a voluntatis intentione pendeat, quae varia esse pos- 
| sit, ideirco gratiam liberumque arbitrium recte duas causas par- 
tiales actus salutaris dici posse. | 

Ut utriusque doctrinae discrepantia magis eluceat, quatuor 
res in omni efficientia liberae voluntatis discernere placet: 1l. vir- 
tutem, unde fluat; 2. suscitationem ad agendum, quae sit in illu- 
stratione et motu indeliberato; 3. actus a voluntate processum 
i. e. eius ad elieiendum actum inclinationem et applicationem; 
4. actus absolutionem. In horum primo et altero et quarto nulla 
dissensio est. Profitentur utrique virtutem excitationemque a 
gratia proficisci actumque Deo physice adiuvante absolvi. De 

tertio disputaturí. Iesuitae contendunt, Deum physice gratiam 
excitantem in anima producere, hancque gratiam physice pro- 
ductam et physice in anima existentem voluntatem ad liberum 
actum producendum moraliter, i. e. illustrando et incitando, solli- 
citare; multi dicunt, praevenientis gratiae efficientiam ad liberum 
actum ciendum etiam physicam esse ?; omnes negant, gratiam prae- 
venientem per se solam actum liberum infallibiliter consequi, cum 
eaque liberum arbitrium ita coniungunt, ut illi tribuant prima- 
riam omnino, libertati tamen aliquam secundariam eamque ipsa 
gratia collatam vim actus liberi ciendi, ita ut, si lubet, actum 
omittat et gratiae effectum impediat. Bannesiani autem defen- 
dunt, gratiam efficacem sive physicam praedeterminationem per 
se adaequate virtute insita actum certo ciere, voluntate physice 
praedeterminanda eiusque potestate ad agendum applicanda. Ad 
duas igitur res praedeterminatio adhibetur, 1. ut praeveniendo eo, 
quo diximus, modo, volendi facultatem moveat, 2. ut adiuvanda 
voluntate cum ea actum perficiat. Prius illud Iesuitae negant, 
quod nec cum libertate conciliari possit et prorsus supervacaneum 
sit; satis enim gratia excitante volendi facultatem praemoveri, ita 
ut etiam actus aliquis (indeliberatus) sequatur; ab eo autem actu 
ad alium (liberum) vi eiusdem gratiae voluntatem se ipsam movere 
posse. Áddunt, quantumlibet magna vis sit motionis gratiae praeve- 
nientis ad actum efficiendum, tamen ea praesente liberum integrum- 
que esse voluntati, velitne neene et qua promptitudine motionem 
illam sequi. Necesse enim esse in aliquam actionis partem convenire 
illud, quod Scriptura planissime enuntiet: , Deus reliquit hominem 
in manu consilii sui... Apposuit tibi aquam et ignem: ad quod 
volueris, porrige manum tuam. Ante hominem vita et mors, bo- 
num et malum; quod placuerit ei, dabitur illi^ (Eccl. 15, 14. 17. 
18). ,Exspectavit, ut faceret uvas, et fecit labruscas... Quid est, 
quod debui ultra facere vineae meae et non feci ei?“ (Is. 5, 2. 4.) 


1 Massoulié, Div. Thom. sui interpres. Diss. II. qu. IX. art. VII. Septimo. 
tom. I. p. 448. ,Ad hoc enim veluti punctum controversiam omnem restrin- 
gimus; scilicet unde in genere efficientis causae ille nostrae voluntatis motus 
et actus oriatur, seu unde oriatur determinatio voluntatis, ut a voluntate 
emanat; utrum scilicet à Deo, an vero ab ipsamet voluntate; inter haec duo, cum 
immediate et directe opponantur, impossibile est, medium reperiri.^ Omnino 
hoc est, in quo quaestio vertatur, si quidem determinationem proprie ac presse 
eam efficientiam interpretamur, qua, ipsius vi naturae, actus certo efficiatur. 

! Si alii Societatis Iesu negant, alii affirmant, hanc efficientiam esse 
physicam, non multum inter se dissident; v. p. 14. not. 2. et p. 15. not. 2. 

2% 

Ergo Deus, posteaquam omni, quo dictum est, modo hominem 
praevenit, deinde eius relinquit arbitrio, ad aquamne an ignem 
manum porrigat; et exspectat!, ut uvas homo faciat, sed potest 
hic facere labruscas, et uvas quidem meliores ac dulciores, la- 
bruscas acriores atque acerbiores. 

In hoe offenduntur Bannesiani. Obiiciunt enim, in ipso dis- 
erimine determinationis voluntatem a nobis constitui sui iuris, 
immo Deum iuris alieni, qui prospicere debeat, illi quid libeat, 
ut ipse serviat; actum non solum absolvi, sed produci a Deo; 
non tantum gratiam, verum etiam usum eius Dei donum esse; 
neutrum igitur ita subiectum esse voluntati, ut plane ab eius lu- 
bitu pendeat; cooperationem hominis non minus quam cetera Deo 
attribui debere. 

Iesuitae respondent, eos ambiguitate verbi errare, quum non 
animadvertant, si determinationem e voluntate pendere defenda- 
tur, omnem a se praevenientem Dei motionem, nulli subiectam, 
supremam, absolutam, vi scientiae mediae infallibilem, supponi. 
Ita e sua quoque doctrina actus originem et gratiae usum a Deo 
repeti; Deum prospicere et exspectare non hominum more, sed 
ab omni aeternitate futura videre atque intueri, quid quisque in 
animorum innumerabili multitudine in omni multiplicitate condi- 
tionum gratia motus ipsius gratiae vi atque instinctu acturus sit; 
tum eum liberrimo consilio, cuius misereri velit, ei illas gratias 
largiri, quibus voluntatem consensuram esse praeviderit; iam ne- 
cesse sane esse ipsum Deum tum cooperari, sed idcirco, quia a se 
ipso dissentire non possit. Omnia igitur Deo miserenti tribuenda 
esse, sed verissime dici, quod Ecclesia identidem definiverit, posse 
voluntatem suo arbitratu, cui gratiae consentiat, eidem vere re- 
sistere. Neque enim tolli causam, si tolli possit effectus. Sacram 
eucharistiam vere causam esse gratiarum, licet homo, ne confe- 
rantur, impedire possit. Quamobrem nequaquam negare dicendi 
sunt Iesuitae, Dei supremam nullique subiectam esse vim operandi, 
sed tantummodo «erum intercedere internum ac necessarium inter 
Dei actionem praevenientem et liberam arbitrii determinationem, 
vel generatim dici possunt negare, actum primum voluntatis creatae 


1 Augustinus quoque exspectare Deum dicit in ps. 144. n. 11: ,Vocat 
te nunc, exhortatur te nunc, exspectat, donec resipiscas et te tradas." Intel— 
ligi certe debet, quum Iesuitae secundum S. Scripturam et S. Augustinum 
exspectare Deum dicant, eos non illud tenere, quod Concilii Arausicani ca— 
none 4. damnatum est, Deum, antequam det gratiam, exspectare, ut eam homo 
naturae viribus quaerat. 

(quo praevenientem quoque actionem Dei contineri volunt) naturae 
necessitate cum actu secundo seu determinatione libera connecti. 
Defendunt eundem actum primum secundum alium et alium pro 
arbitrii decreto et determinatione subsequi posse. Quamvis igitur 
sii magna vis praevenientis gratiae ad actum efficiendum, eundem 
tamen pro sua parte efficere voluntatem quoque, ita quidem, ut 
et ab ipsa et a gratia tum existentia tum intensio actus liberi 
repetenda sint possitque eadem gratia in voluntatibus eodem modo 
extrinsecus affectis modo nullum, modo trigesimum, alias sexa- 
gesimum, alias centesimum fructum omnemque reliquam varieta- 
tem afferre. Contra est in doctrina Bannesianorum. Licet enim, 
id quod nonnulli volunt, Deus varie pro dispositionis varietate 
praedeterminet, wni eidemque praedeterminationi idem respondet 
exitus; sic enim, ut praedeterminat Deus, determinatur atque se 
ipsa determinat voluntas. Et quamquam actus vere et libere ef- 
fieitur a voluntate, ut absoluti actus Deus causa quidem sit, sed 
non sola: tamen praedeterminandae ad agendum voluntatis et 
ciendi actus omnino adaequata causa et mensura gratia divina est. 
Quare ex ipsa praedeterminatione Thomistica Deus actum prae- 
noscit, ex praeveniente gratia lesuitarum praenoscere non potest. 


2. Explicandi Tridentini differentias multiplices ad praecipua 
capita revocabimus. 

Definitum est in Concilio, non omnino nihil agentem liberam 
voluntatem inspirationem divinam recipere atque Deo vocanti 
obedire. ,Nimirum agit,“ inquiunt Bannesiani, ,quum recepta 
praedeterminatione physica eius instinctu mota suum ipsa actum 
efficit.“ ?  Reponunt Iesuitae, id egisse Patres Tridentinos, ut 
docerent, recipiendo gratiam non omnino nihil agere voluntatem, 
quia illam repudiare esset in eius potestate (cap. 5. de iustific.); 
voluisse igitur definire, quae ratio intercederet voluntatis ad gra- 
tam efficacem. 


1 Sess. VI. cap. 5. de iustificatione: ,... tangente Deo cor hominis per 
Spiritus Sancti illuminationem neque homo ipse nihil omnino agit, inspiratio- 
nem illam recipiens, quippe qui illam et abiicere potest“ etc. Can. 4: Si 
quis dixerit, liberum hominis arbitrium, a Deo motum et excitatum , nihil 
cooperari assentiendo Deo excitanti atque vocanti, quo ad obtinendam iustifi- 
cationis gratiam se disponat ac praeparet, neque posse dissentire, si velit, sed 
veluti inanime quoddam nihil omnino agere mereque passive se habere: a. s.* 

* Alvarez: ,Licet passive se habeat in ordine ad auxilium praevium, 
tamen in ordine ad actum liberum, ad quem movetur, se habet active et 
libere^ (disp. 19. n. 6. p. 157). Gonet 1. c. p. 208. 

Praeterea quoniam et in Tridentino et contra Iansenium de- 
finivit Ecclesia!, liberum arbitrium etiam motum gratia [efficaci] 
posse dissentire, iustis Dei mandata non esse impossibilia nec iis 
deesse gratiam, qua possibilia fierent: hoc ipsum posse utraque 
schola varie explicat. Bannesiani intelligunt veram omnino ple- 
namque potestatem gratiae vel consentiendi vel dissentiendi; sed 
eam non necessario tolli, si ipsius actus fieri non possit. Atque 
haec celeberrima illa distinctio est sensus compositi et divisi, unde 
maxime ratio doctrinae Bannesianae intelligitur. Differre dicunt 
posse agere et agere; et licet simul esse non possint actus physice 
praedeterminantis gratiae et contrarius actus dissentientis volunta- 
tis?, posse tamen praesente praedeterminatione potestatem ineffi- 
cacem ? actus contrarii conservari. Habet voluntas gratia efficaci 
determinata potestatem dissentiendi, sed ut actu dissentiat, fieri 
non potest; et habet sola gratia sufficienti instructa potestatem 
consentiendi, sed ut actu consentiat, absente praedeterminatione, 
item fieri non potest. Cuius distinctionis rationem metaphysicam 
afferunt differentiam possibilitatis et veritatis, potestatis et actus. 
Idem ex natura hominis ita explicant. Libertatem seu agendi 
indifferentiam, qua fit, ut aliquid vel facere vel non facere possim, 
quamvis propria sit voluntatis, oriri tamen et niti indifferentia 
iudicii, quum ratio offerat aliquid voluntati, quod esse bonum nec 

perfectum nec necessarium intelligat. Cum iudicii indifferentia 
non posse non coniungi indifferentiam voluntatis. Illa igitur non 
sublata vi gratiae physice praedeterminantis, hanc quoque manere, 
et potestatem agendi vel non agendi relinqui*. Quo vero evi- 


1 Can. 18: ,Si quis dixerit, Dei praecepta homini etiam iustificato et 
sub gratia constituto esse ad observandum impossibilia, a. &.^ 1. ex 5 prop. 
damn. Iansenii: ,Aliqua Dei praecepta hominibus iustis volentibus et conan- 
tibus, secundum praesentes quas habent vires, sunt impossibilia: deest quoque 
illis gratia, qua possibilia fiant.^ Praeterea vide p. 23. not. 2. 

? Alvarez lib. IX. disp. 94. p. 768: ,Quando (S. Thomae) discipuli di- 
'eunt, liberum hominis arbitrium, motum a Deo auxilio efficaci, non posse în 
sensu composito dissentire aut non operari: nihil aliud significatur, quam mo- 
tionem illam efficacem et actualem dissensum non posse simul poni in eodem 
arbitrio.^ Billuart, tr. de Deo, diss. 8. a. 4. 8 2. p. 346. 347: ,In sensu com- 
posito, h. e. voluntas non potest simul jungere non actum cum motione -ad 
actum." 

* Alvarez l. c.: ,Potestas nunquam ad actum reducenda." Billuart 1. e.: 
»Sensus divisus dividit actum non a potentia ad actum oppositum, sed tantum 
ab actu opposito." 


* Alvarez lib. XII. disp. 110. n. 9. p. 926: ,Indifferentia obiecti sive 

dentius appareat, potestatem esse posse carentem aetu, Alvarez 
similitudinem adhibet facultatis videndi, qua posse videre dicimur, 
etiamsi ut actu videamus alia multa sint necessaria, Lemos autem 
sacerdotis triticeo pane et vino carentis, quem repugnet ea po- 
testate, quam habeat. consecrandi, uti *. 

Quam explicandi rationem Iesuitae reprehendunt; nam de 
ea quaeri libertate, quae merito et culpae imputandae sufficiat *; 
ad id autem non sufficere eam potestatem, qua nos uti propter 
eausam minime arbitrio subiectam plane repugnat; nisi ad pote- 
statem accedat, quod ea, ut lubet, libere uti vel non uti possi- 
mus, actum vel laudi vel vitio verti non posse homini tamquam 
auctori; quare utraque re illud posse, quod Ecclesia definiverit, 
constare: et potestate et ea utendi facultate; gratiam illud posse 
non afferre, nisi conditiones ad agendum necessarias afferat aut 
eas certe libero subiiciat arbitrio; etsi enim semper necesse non 
sit, hominem ad omnem actum proxime paratum satisque instruc- 
tum esse, eum tamen ea vi pollere oportere, ut, si lubeat, sine 
alio praeveniente auxilio aliquos actus, saltem orationis, perficiat, 
quibus ea sibi comparet, quae ad mandata actu implenda neces- 
saria sint. lam vero docere Bannesianos praedeterminationem 
necessariam esse ad actus praeparationem nec tamen aut conferri 
a gratia sufficienti aut subiici voluntati. Posse igitur, ut oportet, 
salutariter agere, id gratia sufficiente non contineri. Nam posse 
referri ad agendum; nec quidquam praeter actionem cadere sub 
meritum; actus autem qui effici potest, si necessaria praeparatione 
careas?  Culpae verti quí potest, quod sit ita praetermissum? 
Quis vitium dicat, si quis sanis oculis et integra facultate videndi 


obiectiva et indifferentia iudicii rationis, quo intellectus proponit voluntati 
ipsum objectum, ut amandum non ex necessitate, sed cum indifferentia activa 
ipsius voluntatis ad utrumlibet, quia videlicet iudicat, tale obiectum propo- 
situm non habere necessariam connexionem cum fine et cum bono, ad quod 
amandum voluntas est naturaliter determinata, ita est radix libertatis, quae 
formaliter residet in voluntate, ut impossibile sit, quod voluntas per illud 
iudicium feratur in tale obiectum, et quod absque libertate velit illud. Itaque 
si voluntas vult illud obiectum sic propositum, necesse est, ut libere, et non 
ex necessitate absoluta, velit illud." 

1 Alvarez l. VIII. disp. 79. n. 2. p. 638. Acta Lemos col. 1247. 

* Quod intelligi debet ex 8. prop. damn. Iansenii: ,Ad merendum et de- 
merendum in statu naturae lapsae non requiritur in homine libertas a neces- 
Sitate, sed sufficit libertas a coactione;" libertate enim a necessitate omnes 
Catholici dicunt illud posse contineri; et. de morali imputatione agi ipse Bil- 
luart profitetur. 

in tenebris tamen non viderit? Quis sacerdotem reprehendat, 
quod carens pane et vino missam omiserit, nimirum rite conse- 
cratus et celebrandi facultate ornatus? Quid vitii est aut quid 
meriti in ea potestate, qua uti nequeam? — Ecclesiam autem illud 
posse imprimis ad imputationem moralem retulisse. Similiter Ie- 
suitae negant eam ipsam potestatem consistere, quam praedeter- 
minatio physica voluntati relinquere dicatur. Nec enim, illa prae- 
sente, omitti actus salutaris ullo pacto potest, idque non ob de- 
terminationem liberi arbitrii, sed ob illam antevertentem aliunde ipsi 
illatam; non igitur a physica praemotione videri relinqui, ut vel 
agere vel non agere vere possit. Frustra autem ex animi natura 
argumentum peti. Etsi enim voluntatis indifferentia ex aequabili 
vel ancipiti rationis iudicio efflorescat, tamen non ostendi, nulla 
vi impediri posse quominus inde oriatur. Posse Deum, iudicio 
manente indifferenti, tamen voluntatem ad rem aliquam appeten- 
dam necessitate compellere, atque huiusmodi motus necessarios 
gralia excitante cieri. 

Addunt hane confirmationem: potestatis morali imputationi 
coniunctàe notionem esse communem, pervulgatam ipsique naturae 
insitam, quam, ut S. Augustinus dicat, cantent et in montibus 
pastores et in theatris poëtae et indocti in circulis et docti in biblio- 
thecis et magistri in scholis et antistites in locis sacris et in orbe 
terrarum genus humanum. (De duabus animabus, c. 11. n. 15.) 
Quamobrem Ecclesiae de illa potestate definitionem et condemna- 
tionem anathemate sancitam ad communem vulgaremque opinionem 
interpretandam esse. lam vero fatentur Bannesiani vulgari opi- 
nione suam gratiam sufficientem ad agendum non sufficere 1; idem 
est enim, si usitate loqui volumus, me aliquid agere non posse, 
quod fieri non posse, ut id agam. Clarissimi theologi, nec Iesuitae 
solum, verum ne Thomassinus quidem aut Tournelius aut S. Ligo- 
rius? intelligere possunt, gratiam sufficientem recentiorum T'ho- 
mistarum ad servanda mandata satis valere. Illud certe vitupe- 
ratione non caret, quod notionem evidentem et communissimam 
explicatione theologica ita contorquent, ut intelligi posse non 
videatur. 


1 ,Quamvis gratia Thomistice sufficiens, si usitato ac vulgari loquendi 
modo inhaerere velimus, non sit vere sufficiens ad actu agendum." Graveson, 
Epist. tom. II. ep. 5. p. 102. 

a Concilium Trident.^ nr. 106. et 107., ubi S. Doctor etiam Thomassini 
et Tournelii auctoritatibus utitur. 

Ad haec Bannesiani respondent, notionem gratiae sufficientis 
ad theologiam pertinere nec ad vulgi opinionem, sed ad scientiam 
interpretandam esse; esse potestatem veram, perfectam, expedi- 
tam, nec aliud quidquam ad meriti rationem requiri?; accedere, 
quod sua quisque culpa gratia efficaci careat?. 

Iesuitae autem ultro concedentes, adversarios sincere doctri- 
nam Catholicam tueri de vera potestate, quam gratia sufficiens 
conferat, de explicatione tamen eius veritatis atque dogmatis du- 
bitant, sitne Ecclesiae definitioni consentanea. Theologiam discre- 
pare non oportere a sensu communi, cuius hanc vocem audire 
videamur: Quomodo id possum agere, quod ne agam, necessaria 
praeparatione careo? Immo vero quid culpae est illud omittere? 
Posteriores Bannesiani levare difficultatem student, cum dicunt, 
eum, cui adsit gratia sufficiens, desit efficax, idcirco servare prae- 
cepta divina posse, quia sua culpa fiat, ut careat gratia efficaci. 
Atque alii quidem iique primae notae Thomistae, ut scribit Bil- 
luart (1. c.), satis causae esse aiunt, cur Deus efficacem gratiam 
neget, peccatum aliquod praeteritum , quin etiam originale. Id 
si ita se habet, evidens est, huiusmodi hominem, quum peccatum 
praeteritum infectum facere non possit, in praesenti rerum con- 
ditione gratiam efficacem consequi nullo modo posse. Qua diffi- 
cultate pressi alii sic se expediunt: peccari resistendo ipsi gratiae 
sufficienti, et praesenti, non praeterita culpa fieri, ut homo gratia 
efficaci privetur, quam Deus daturus fuisset, nisi illud impedimen- 
tum obiectum esset. Nec vero isto modo rem satis explicant. 
Praecedit enim culpa resistendi privationem gratiae efficacis; ergo 
praecedit etiam, quidquid ad culpae rationem requiritur, maxime 
vero potestas gratiae sufficienti resistendi aut non resistendi. lam 
vero iidem volunt, ut non resistatur, id nisi gratia ‘efficaci fieri 
non posse*. Illam igitur non resistendi facultatem, quae ad ra- 
tionem culpae requiritur, praecedere debuit gratia efficax, quae 
ne daretur eadem culpa dicitur impedivisse! Praecedere igitur 
dicenda est culpa privationem gratiae efficacis, quamquam nisi 
hae ipsa praesente illa concipi non potest. Sed haee repugnantia 
esse, in primo potissimum peccato vel prima negligentia intelli- 
gitur. Quae ut vitaretur necesse fuit datam esse gratiam effica- 


1 Graveson 1. c. 

? Alvarez disp. 71. n. 12. p. 606. et alibi. 

*! Billuart tom. I. diss. 8. art. 4. $ 3. p. 360. 
* Billuart 1, c. 

cem; non erat autem data, sed negata. Quare negata? Non ob 
peccatum primum, quia postea factum est. Dicent recentiores 
Thomistae, ipsam gratiam sufficientem sine efficaci veram conferre 
potestatem gratiae nom resistendi et satis esse ad culpam, quam- 
quam, ut re vera non resistatur, sine gratia efficaci fieri non 
possit. Sed haec illa ipsa difficultas est, ad quam levandam gratia 
efficax dicebatur ob culpam hominis negari. Quamobrem hoc 
manet: hanc ipsam sententiam fundamentum quoddam esse doctri- 
nae Bannesianae, quantumlibet in ea intelligenda sit laborandum. 


‘ 3. Nec minus discrepant, quae de libertate et necessitate 
utrimque disputantur. 

Communiter libertatem definimus eam voluntatis vim atque 
facultatem, ut ,habitis omnibus ad agendum praerequisitis, agere 
vel non agere possit.^ Unde concludimus, ,habitis omnibus ad 
agendum praerequisitis,^ e voluntate pendere, ut potestate illa pro 
arbitrio utatur. Etsi enim voluntas nisi a Deo adiuta elicere actum 
e potentia non potest, quia tamen, quidquid Deum agere necesse 
est, aut praecedit determinationem aut comitatur: alterum quidem 
illa praeparatione continetur, qua absoluta voluntatis est se ipsam 
determinare, alterum autem cum hac ipsa determinatione habetur. 
Iam vero lesuitae negant, e doctrina Bannesianorum aut illam 
potestatem libertate comprehensam esse satis expeditam aut huic 
voluntatis determinationi locum esse; cum illa enim gratia suffi- 
cienti sola non posse fieri, ut voluntas ad arbitrium re vera agat, 
quia opus sit praedeterminatione; quae si accesserit, ante sui de- 
terminationem voluntati integrum iam non esse actum omittere. 
Huiusmodi autem potestatem, quam exerceri ob causam voluntatis 
arbitrio alienam repugnet, inanem ac nullam esse; inanem ac 
nullam esse etiam sui ipsius determinationem, quam vis extrin- 
secus illata iam antea flexerit. Quapropter ut homo libere agere 
vere dieatur, omni vel a Deo vel ab ipso praeparatione peracta, 
necesse esse ut nulla antevertente divina motione ad unum aliquid 
determinante in arbitrii potestate positum sit, utrum agere necne 
placeat ac libeat. 

Quam argumentationem impugnant Bannesiani. Et alii qui- 
dem ipsam definitionem molestam libertatis nominalisticam esse 
volunt. Sed quoniam vetus est et ante huius controversiae initium: 
pervulgata, utpote quam Capreolus, Thomistarum princeps, iam 
approbet, ipsi Sotus et Medina ! pro explorata assumant et Bellar- 


1 Soto, De nat. et gr. 1. 1. c. 16. et Medina, in I. IL qu. 6. a. 2. 

minus 4, illorum aequalis, communem appellet: plerique Bannesiani 
posteriores eam defendunt atque e suae doctrinae ratione inter- 
pretantur. Aiunt enim, si praerequiri ad actum ea tantum dica- 
mus, quae tempore, non natura praecedant, cum his liberam actus 
omissionem conciliari posse; sin illa quoque omnia comprehendi 
velimus, quae non tempore, sed natura praecedant (in quibus sit 
praedeterminatio physica), cum his solam potestatem omittendi 
actus, non ipsam omissionem componi posse?. Quam libertatis 
circumscriptionem ut Mastrius testatur, princeps Scotistarum re- 
centiorum, aspernantur scholae omnes?. Eandem improbat Curiel 
Ord. S. Benedicti, cuius. inter suos atque apud Salmanticenses 
summa in theologia auctoritas est *. 

Definivit Ecclesia, propositione tertia Iansenii damnata, liber- 
tatem a necessitate ad merendum et demerendum requiri. lam 
vero necessarium S. Thomas definit impossibile non esse. Causas 
autem necessarias dicimus, quae ita sint determinatae ad unum ali- 
quid, ut hoc ab iis non fieri sit antecedenter impossibile. Ab hac 
antecedente. necessitate, quae proprie dicitur, distinguitur conse- 
quens?, quam improprie nominamus, et eam intelligimus, qua re- 
pugnet id, quod fiat, quantumvis etiam libere, idem simu! non 
fieri. Antecedenti igitur necessitati opposita est libertas, qua id, 
quod libere fiat, idem possit non fieri. 

Ergo Bannesiani negant praedeterminatione physica necessi- 
tatem afferri voluntati, quippe cui veram relinquat potestatem 
actus omittendi; ea potestas si adsit, voluntatem posse abstinere 
ab agendo; non igitur esse per se impossibile actum non fieri, 
ergo nullam esse proprie necessitatem; necessitatem oriri, quum 
fiat actus et quatenus efficiatur; qua necessitate consequente non 
impediri libertatem. Immo vero tantum abesse, ut invicta Dei 
potentia, quae actum in voluntate efficiat, impediat, ut etiam pro- 


1 Liv. de Meyer, Hist. Congr. 783. 

! Alvarez disp. 115. n. 8 ss. p. 915 ss. Billuart, diss. 8. art. 4. 8 2. 

3 Mastrius, De anima disp. 7. qu. 2. art. 2. n. 20. ,Hunc modum ex- 
plicandi libertatis usum recipiunt omnes scholae extra Thomistarum, quae iure 
merito in hoc ab omnibus derelinquitur, nam explicando usum libertatis &o- 
lum in sensu diviso a praerequisitis nimis restringit libertatem nostram, imo 
totaliter auferre videtur." Pariter Dominicus Sotus, O. Pr., de ratione Divini 
concursus ad libertatem disputat. De natura et gratia I. 16. 

* Cf. Suarez, Proleg. I. ad tract. de gratia I. c. 6, ed. Vivés, VII, 37. 

5 Nota est et pervulgata haec S. Anselmi distinctio: Est praecedens ne- 
cessitas, quae causa est, ut res sit, et necessitas sequens, quam res facit. 

creet et generet libertatem. Velle Deum non tantum, fieri actum, 
sed libere fieri, idque virtute omnipotentiae infallibiliter effici. 
Iesuitae dogma de libertate agnosci a Bannesianis concedunt, 
quandoquidem hi defendant, id quod Ianseniani negaverint, gra- 
tiam sufficientem veram perfectamque potestatem agendi voluntati 
afferre nec eam potestatem praesente gratia efficaci ulla necessi- 
tate tolli; sed consentanea non videri, quae de ea ipsa re expli- 
cando doceant. Nam ex ipsa proprietate naturae praedetermina- 
tionis physicae consequi, ut id, ad quod impellat, non fieri non 
possit ideoque secundum S. Thomae definitionem fiat prorsus ne- 
cessario. Quae praedeterminatio quia non subiiciatur libero arbi- 
trio, sed id ipsum antevertendo sua virtute sola propellat ad agen- 
dum, necessitatem quoque, illa praedeterminatione allatam, volun- 
tatem antevertere, eius libertati non subiici, eam sua virtute sola 
propellere ad actum, adeoque verissime antecedentem | appellari. 
Quidquid voluntatis actum praecedere a Bannesianis dicatur: vel 
aeternum atque immutabile Dei consilium, ante omnem actus hu- 
mani liberi praevisionem initum de actu efficiendo, vel insupera- 
bilem potentiam, quae id consilium exsequatur, vel invictam prae- 
determinationem ita illabentem intimis voluntatis motibus, ut eos 
antevertendo sua indeclinabili virtute suscitet et procreet: ea 
omnia imminere veluti rupes coelo iunctas, quae nullo pacto mo- 
veri possint a mortalium infirmitate, nedum auferri. Huiusmodi 
vero necessitatem antecedentem, indeclinabilem , insertam ipsi 
voluntatis arbitrio opponi ac repugnare verae illi perfectaeque 
potestati aliter agendi, e qua meriti et culpae ratio pendeat, nec 
ab ipsa Omnipotentia Divina haec duo natura sua repugnantia 
simul effici posse. Quod non tempore praecedat praedeterminatio 
actum voluntatis, id nihil differre; e natura enim rei, non e tem- 
poris ratione iudicandum esse, quae necessitas dicenda sit ante- 
cedens. Secundum Societatis doctrinam etiamsi infallibilitas eique 
adiuncta necessitas tempore antecedat voluntatem, quia tamen ipsa 
sclentiam mediam, haec actus liberi praevisam veritatem con- 
sequatur: idcirco necessitatem illam natura sua ex usu liber- 
tatis praeviso pendentem (cum cuius determinatione simul esse 
non possit actus omissio) rite vocari consequentem, quum ex actus 
veritate fluat; atque id quidem inter theologos omnes convenire. 
Quodsi necessitatem consequentem, Anselmo, Thoma, veteribus 
Thomistis auctoribus, ad principium contradictionis reduci dica- 
mus (idem nequit simul esse et non esse), id quidem in eam ne- 
cessitatem , quae scientia media nitatur, convenire, a praedetermi- 

natione physica alienum esse, quae nec sit ipse actus liber, nec 
elus veritatem cognitam sequatur; nec enim secundum contra- 
dictionis principium concludi posse, si adsit praedeterminatio, non 
posse simul abesse actum, sed id ex vi causae intelligi, quae 
carere effectu non possit; vere igitur illam effici necessitatem, 
quam S. Anselmus dicat praecedentem, ,quae causa est, ut res 
[actus] sit“. 

 Bannesiani de argumentationis repugnantia se purgant, quum 
negant, omni causae antecedenti antecedentem necessitatem, quae 
libertatem tollat, annexam esse. In decretis divinis esse, non 
solum ut fiant actus, sed ut fiant libere, i. e. cum omittendi actus 
potestate; his effici, non tolli libertatem 4. Nec vero mirandum 
esse, si difficile videatur cum libertate conciliare actus infallibili- 
talem; mysterium esse non scrutandum, sed credendum, quemad- 
modum Sanctissimae Trinitatis. Neque praetermittunt Bannesiani, 
quin repugnantiae accusationem in scientiam mediam reiiciant. 


4. Deus quum non modo, quae fieri possint scientia simplicis 
intelligentiae, et quae aliquando futura sint, scientia visionis co- 
gnoscat, verum etiam, ut nunc ab utraque schola defenditur, actus 
liberos aliqua conditione futuros, v. g. Tyrios fuisse credituros, si 
miracula Christi vidissent, vel Ceilanos Davidem prodituros fuisse, 
sì in illorum urbe mansisset: in omnem actus liberi praevisionem 
a Iesuitis applicatur illud, quod SS. Patres communiter ponere 
solent: Non ideo fieri actus liberos, quia Deus praeviderit, sed . 
contra à Deo praevideri, quia futuri sint ?, non quod ex actibus 
ipsis oriatur atque efficiatur praevisio, sed conditio sunt, ut prae- 
videri possint. Bipartitam autem illam distinctionem pervulga- 
tam simplicis intelligentiae et visionis Iesuitae addita scientia 
media complent, quae quidem actiones liberas aliqua conditione 
futuras complectatur nec aut priori aut posteriori subiecta sit, 
sed aliquid ex utraque mutuetur; praecedit autem, ut scientia 
simplicis intelligentiae, omnia decreta divinae voluntatis. Sed 
hane ipsam novitatem Bannesiani appellant, quamvis ipsi laborent, 
ut definiant, utrius scientiae sit actiones liberas aliqua conditione 
futuras praevidere?. In hoc tamen consentiunt, ut dicant, Deum 


1 Billuart 1. c. 

? Demonstravit Card. Franzelinus in Tract. de Deo (Rom. 1870) th. 42. 
P. 409 ss. hanc regulam communi Patrum consensu comprobari. 

* Billuart, diss. VI. art. 6. ad obi. 3: ,R. In hoc divisos esse Thomistas. . . 
Ex his duabus sententiis elige, quam malueris; est quaestio de nomine; sive 

actiones liberas sive cum conditione sive sine conditione futuras 
e suis decretis praenoscere, e quibus solis eiusmodi actuum veri- 
tas infallibilis oriatur et ab omni aeternitate cognosci possit; hanc 
autem Dei cognitionem decretis aeternis coniunctam causam esse 
volunt rerum futurarum; falsam esse hanc sententiam causalem: 
quia aliquid futurum sit, ideo a Deo praenosci, etiamsi non origi- 
nem cognitionis, sed obiectum significemus; immo ideo aliquid 
futurum esse, quia a Deo libere cognoscatur; ideo venturum Anti- 
ehristum, quia venturum esse Deus praeviderit Quam rationem 
mutatis mutandis in ipsa peccata convenire. Quatenus res aliqua 
sint peccata, eatenus a Deo physica praedeterminatione effici et 
ex ipsa cognosci; quatenus autem rei alicuius negatio sint et a 
recta morum norma declinatio, eatenus permitti a Deo, quia re- 
pugnet Deum vel causam vel occasionem afferre malitiae; sed ut 
omittenda rei conservatione eo ipso Deus rem non futuram in- 
telligat, ita neganda praedeterminatione, quae ad morum regulam 
actu servandam necessaria sit, eo ipso declinationem ab ea Deo 
perspectam esse; nihil enim esse aliud peccatum permitti quam 
praedeterminationem ad bonum negari. Ergo peccata quoque a 
Deo e decretis non praedeterminandi praenosci?. Liberas actiones 
autem praevideri nulla omnino ratione posse, nisi e decretis di- 


enim dixeris esse simplicis intelligentiae sive visionis, perinde est, modo non 
dixeris independentem a decreto actuali, qualem mediam fingunt Molinistae." 

1 Alvarez disp. 16. n. 5. 6. 7. p. 131 s.: ,,Scientia Dei, quatenus prae- 
supponit liberam determinationem suae voluntatis ..., est scientia libera... 
Causalis ista: Quia res futurae sunt, ideo cognoscuntur a Deo, est falsa; haec 
autem est vera: Quia Deus scientia libera scivit. aliquid. esse futurum , ideo 
futurum est. Conclusio ista communiter recepta est inter Thomistas... Deus 
non accipit scientiam suam a rebus creatis, etiam tanquam ab obiecto. . . Ideo 
[Antichristus] est nasciturus, quia Deus novit scientia libera, illum esse na- 
sciturum." | 

? Alvarez disp. 11. n. 3. p. 118: ,Deus certo et infallibiliter cognoscit 
omnia peccata futura in decreto, quo statuit praedeterminare voluntatem crea- 
tam ad entitatem actus peccati, in quantum actio et ens est, et permittere 
malitiam moralem peccati seu peccatum ipsum ut peccatum est, non dando 
auzilium efficax ad illud vitandum. . . Deus certo scit, quod, si non conser- 
varet creaturas in suo esse, statim redigerentur in nihilum, quoniam creatura 
se ipsam conservare non potest, creatore suo illam non conservante; ergo 
etiam scit, quod, si ipse non conservet hominem in bono.rationis, homo ipse 
non conservabit se in bono; ergo in decreto, quo Deus statuit non dare auxi- 
lium efficax tali tempore alicui, quo bonum operando vel abstinendo a pec- 
cato bonum rationis conservet, certo scit, quod homo ab eodem bono rationis 
peccando deficiet.“ 

vinis intelligantur. Neque enim ex ipsis actibus ab aeterno co- 
gnosci posse; nihil enim esse huiusmodi actus, antequam facti 
sint, nec fortasse quidquam futuros esse, si quidem aliqua condi- 
tione futuri sint. Neque vero e voluntate humana cognosci posse, 
quia indifferens sit voluntas vel ad agendum vel ad non agendum 
nec sine Divina praedeterminatione agere omnino possit; quare 
nisi in Dei decretis praedeterminandi actus intelligi non posse. 
Nec excipi actiones aliqua conditione futuras; eas cognosci a Deo 
e decretis suis, quibus, si hoc vel illud fiat, praedeterminare vel 
non praedeterminare constituerit *. 

Huiusmodi autem praevisio quoniam nihil prorsus ad expli- 
canda divina consilia praedestinationis gratiarumque largitionis 
affert, a nullo Bannesiano ad id adhibetur. Unde ratio ducitur 
imprimis idonea explicandi Patres veteresque theologos; qui enim 
praevisionem actionum aliqua conditione futurarum illis Dei decretis 
praemittit ad eaque explicanda adhibet , is de ea praevisione aliter 
ac Thomistae sentire censendus est. 

Iesuitae Bannesianis respondent, cum difficilis sit disputatio 
de praevisione divina, illud tamen constare, Deum actiones libe- 
ras vel aliqua conditione vel absolute futuras praenoscere; certum 
porro videri saltem peccata ideo praevideri, quia futura sint, 
eandemque praevisionem ab una re ad ceteras apte transferri; 
quae praevisio qualis sit, nunquam fortasse satis exponi posse À, 
et nobis eum psalmista exclamandum esse: Mirabilis facta est 
scientia tua ex me, non potero ad eam. Si probari posset inter- 
pretatio Bannesianorum, futurorum scientiam non iam esse mira- 
bilem nec captum nostrum superare; sed illam probari non posse, 
quin ad eas, quae physicam praedeterminationem consequuntur, 
alias implicatissimas difficultates adiungat. Quodsi indifferentia 
rationem afferat, cur actus liberi ex libertate arbitrii intelligi non 
possint, eos ne ex divina quidem determinatione vel motione in- 
telligi posse, cum qua maneat indifferentia, qua constituatur liber- 
tas. Decreta praedeterminandi adiuncta conditione otiosa vel sub- 
ridicula esse videri, velut hoc: si miracula apud Tyrios patrarem, 
quod tamen nunquam facere volo, vellem eos ad credendum prae- 
determinare. Gravius illud esse, quod Bannesiani Dei praevisio- 


1 Billuart, diss. VI. art. 6. $ 5. 

? Alienum hoc loco est argutas exsequi explicationes. Vide sis Card. 
Franzelinum (1. c.) et quae Dr. Hense de Dei praescientia disseruit . in ,Ca- 
tholico^ (Katholik), Moguntiae 1872. 

nem ita interpretentur, ut ipse auctor peccati esse videatur. Si 
enim Deus ad communem boni rationem potentiam ita moveat, ut 
ipsa se ad male agendum determinet; si Deus fa ad actum ma- 
lum proxime concurrat, ut concursus eius per se indifferens a 
voluntate ad peccatum detorqueatur: sane intelligi, cur Deus ita 
movens et concurrens non sit auctor peccati, quandoquidem pec- 
catum non idcirco peccatum sit et declinatio a suprema morum 
norma, quod actus sit omnino aut ex aliqua ad bonum motione 
originem ducat, sed quod haec actio sit et lege divina vetita. 
Horrent Bannesiani eiusmodi interpretationem, quia indignum sit, 
motionem divinam humanae subiicere determinationi. At qui 
peccati auctor Deus non est, quod cum ea actione necessario 
coniunctum connexumque est, ad quam ipse praedeterminat? 
Quod enim actum a Deo praedeterminari dicunt, declinationem 
vero a regula morum permitti, id non satisfacit; haec enim cum 
illo saepe aut natura connexa est aut in certa quadam rerum 
conditione ab eo seiungi non potest; tum vero Deus ad illum 
praedeterminare non potest, quin ad violandam regulam morum 
impellat. Atque etiam illa permissio negatio est praedetermina- 
tionis ad honeste agendum, quam ita certo peccatum consequitur, 
ut conservationis negationem rerum creatarum interitus. Ex quo 
concludi videtur, laedi legem ab iis, quos Deus ad eam obser- 
vandam non determinet, eadem absoluta necessitate, qua res 
creatae intereant, quas Deus non conservet. Cuius autem culpa 
est legis violatae? Deine negantis id, quod ad legem servandam 
et non peccandum necessarium est, an hominis non praetermit- 
tentis id, quod non fieri repugnat, nisi Deus ipse impediat? Qui- 
dam Bannesiani ad dispositionem illam confugiunt, qua homo an- 
tea peccando dignus evaserit, qui praedeterminatione privaretur. 
Qualis tandem illa dispositio fuit primum delictum vel angelo- 
rum vel primorum parentum antecedens? Scilicet peccabilitas in- 
nata mentibus creatis !; quae quum culpa careat et omnibus neces- 
sario insit, quam causam moralem affert, cur quibusdam praeter 
ceteros deesse debeat praedeterminatio? Idem evidentius mani- 
festari aiunt lesuitae, quum praevisio declaranda sit peccatorum 
libere futurorum; eo enim omnia collineari a Bannesianis, ut ad- 
versus Molinistas defendant, veritatis illorum unam esse causam 
decreta voluntatis divinae; quod si ita sit, actualitatis quoque 


peccatorum eandem unam esse causam; atque ita culpam univer- 


1 Billuart diss. VIII. a. 5. ad obi. 1. 

sam in Deum denique revolvi. Sunt qui ita se expediant, ut 
Deum tum ad actum malum determinare velint, quum se voluntas 
ipsa determinaverit íí Id qui dicunt, causam deserunt et scientia 
media, a qua tantopere abhorrent, uti coguntur, qua Deus malitiam 
voluntatis praedeterminatione priorem cognoscat (v. p. 12. not. 3.) 

In scientia media autem utriusque doctrinae discrimen prae- 
cipue apparet. Iesuitae nullum esse nexum necessarium statuunt 
actus primi cum secundo, etsi illo non rerum tantum conditiones 
momentaque deliberationis, sed etiam ipsae Dei praemotiones con- 
tineantur; nexum illum a libertate afferri, pro cuius arbitrio eidem 
actui primo secundus plane diversus adiungi possit. Quamobrem 
salis non esse actum primum a Deo cognosci, ut secundum in- 
telligat, nisi praeterea lubitum voluntatis noverit; iam vero ipsa 
scientia media fieri, ut Deus, quid voluntas, posito quicumque 
feri poterit actu primo, libere sit actura, praevideat. Contra 
Bannesiani praedeterminationem divinam vel negationem eius 
cum actu secundo ita colligari implicarique volunt, ut, si adsit 
praedeterminatio, actum non fieri, si absit, fieri repugnet. Nullus 
igitur scientiae mediae in illorum doctrina locus esse potest vel 
ad cognoscendas vel ad efficiendas actiones liberas; praedetermi- 
natione enim et cognoscuntur & Deo et efficiuntur. 

Multi theologi medium cursum tenere conati, praedetermina- 
tionem ad actus supernaturaliter honestos adhibent, ab inhonestis 
atque adeo a naturaliter honestis excludunt. Qui non attendere 
videntur, de ratione agi explicandae omnium praescientiae, et 
praeterea commune omnino, non partieulare esse fundamentum 
disputationis Bannesianae. Alii pro praedeterminatione praemo- 
tionem physicam adamarunt. Sed quoniam non nominis haec 
quaestio est, sed rei: estne annon nexus naturae atque necessi- 
tatis inter praemotionem illam et actum liberae voluntatis? ? Nihil 
est tertium. | Alterum qui dixerit, Bannesianus erit; qui alterum, 
si sibi constare volet, ad Iesuitas accedet. Tentatum quidem 
aliud est, ut eam esse connexionem inter actum primum et se- 
eundum dicerent, ut morali certitudine alter alterum consequi in- 
telligeretur. Quam Thomassinus convenientiam esse vult propen- 
sionis voluntatis cum internis externisque adiumentis, Augustiniani 
eam vim supernae delectationis, ut morali certitudine de efficacia 
gratiae et de actu futuro* iudicari possit. Quam convenientiam 
et delectationem dubitari non debet quin possit Deus efficere. 





1 Idem l c. ad obi, 8. R. 2. — ? Haec supra, p. 15., explicavimus. 
Schneemann, Controvers. 8 

Sed ut alias difficultates, quae postea afferentur, hic omittamus, 
tale fundamentum esse non potest summae et absolutae infallibi- 
litatis divinae 4. 

Hoc igitur caput, haee summa controversiae declinari non 
potest, utrum naturae necessitate vim ipsam proprietatemque gra- 
tiae eius infallibilitas consequatur an extrinsecus ei accedat a 
scientia media; vel universe hoc quaeritur, utrum necessario 
necne eolligetur libera determinatio voluntatis cum iis, quae eam 
antecedant. 

Non igitur de praedestinatione proprius est disputandi locus, 
sed de effectione atque impletione divinorum consiliorum. Potest, 
qui Societatis doctrinam amplexus est, de praedestinatione seve- 
rissime sentire. Non est eadem causa Bannesianorum, quos tenere 
necesse est, et praedestinationem et reprobationem negativam 
omnem omnino praevisionem libere factorum antecedere, nec so- 
lum homines, sed eorum singulos actus nulla habita praevisi con- 
sensus ratione praedestinari. Qui igitur doctrinam Bannesiano- 
rum amplexurus est, is secum ipse deliberet, velitne admittere, 
reprobationem etiam negativam ante omnem humanae delibera- 
tionis praenotionem fieri, quam quidem infallibiliter sequatur. ali- 
quando? omnium ita reprobatorum interitus aeternus, et circum- 
spiciat, possitne huiusmodi reprobationem cum sincera Dei volun- 
tate salvandi omnes conciliare. 

Nec hoc in disputatione versatur, concursus generalis Dei 
sitne praevius an simultaneus. Uti motioni divinae praevenienti 


f 


1 Billuart diss. VI. a. 6. sub finem. 

? Plus, ut videtur, dicere licet. Neque enim solum infallibiliter negati- 
vam reprobationem, qualem Bannesiani docent, sequi videtur interitus aeternus, 
sed etiam necessario. S. Thomas hoc indicio manifesto diiudicat, quid neces- 
sario flat, quid secus: ,,si non esset necessarium ,^ inquit, ,,sed contingens, 
deficeret saltem in paucioribus (Summ. th. I. qu. 82. art. 1). Ex multis au- 
tem centenis hominum millibus, quos non ob sua male facta, sed sine ulla 
praevisione non praedestinatos dicunt, ne unus quidem servatur, pereunt uni- 
versi; nulla est, nulla unquam in innumerabili multitudine exceptio; necesse 
est igitur (si S. Thoma utamur auctore) omnes e doctrina Bannesianorum 
praeter praevisionem libere factorum interire. Ergone Deum misericordissi- 
mum, qui per sanguinem filii pro mundo immolati iurat, velle se, ut omnes 
salventur, dicemus ante ullam ullius liberae &ctionis praevisionem innumera- 
bilem hominum multitudinem eiusmodi necessitate aeternae damnationis astrin- 
gere? Neque vero eodem argumento uti possis adversus eos e Societate, qui 
praedestinationem ante praevisa merita statuunt, sed ei praemittunt scientiam 
mediam actuum aliqua conditione futurorum. 

ad actus supernaturales in doctrina Societatis locus necessarius 
est, ita concursus praevius naturalis ab ea non est alienusí. Ban- 
nesianis quidem, si sibi consentire volunt, defendenda est prae- 
determinatio physica naturalis, cum qua non possit non coniungi 
actus naturalis voluntatis. 

Nec de morali aut physica efficacia gratiae ambigitur; nec 
enim Bannesiani moralem, nec Iesuitae physicam infitiantur; sed 
hoc in disceptationem venit, num propterea, quod physica sit 
praedeterminatio, ideo infallibilis sit efficacia gratiae praevenientis. 

Neque vero de ipsis dogmatis dissensio est?, sed de dog- 
matum interpretatione et de conciliatione eius repugnantiae, quae 
in iis inesse videtur. Utrique omnia dogmata ab Ecclesia definita 
agnoscimus, errores omnes de gratia et libertate damnatos repu- 
diamus. In conciliandis dogmatis discrepamus, parati utrimque 
tentatam difficillimae quaestionis enodationem relinquere, si vel 
Ecclesia definiat vel scientia amplificata demonstret, sententiam 
receptam cum fidei sinceritate pugnare. Adhuc nihil Ecclesia de 
ratione consensionis gratiae et libertatis definivit eamque quaestio- 
nem theologis dirimendam reliquit ?. 

Verumtamen, quum dogmatis quaestionem removemus, non 
utramque interpretationis rationem dicimus in dogmata definita 
aequaliter convenire. Contradictoriae enim sunt; altera si vera 
est, falsam esse alteram necesse est. Tentantur sane quaedam 
conciliationes; sed eas si diligenter consideraveris, auctores earum 
inveniuntur aut declinare id, quod maxime in nostra controversia 
quaeritur, aut alterutri interpretationis rationi accedere et in verbis 
tantummodo gravari. 

Fieri autem potest, ut quis dogmata de gratia et de liber- 
tate credenda esse putet, enodationem difficultatum, quae ex iis 
oriantur, non tentandam. Etenim in ipsa rerum natura cogno- 
scenda, ut Bossuetii verbis utar *, princeps recte cogitandi regula 
haec esse debet, ,ne de vero cognito unquam dubitetur, in quam- 
vis magnas difficultates incurrere videare; utque in rerum con- 
nexarum continuatione semper extrema teneantur, licet media non 


1 Sunt enim quidam Societatis theologi, qui concursum praevium postulent. 

? Ut manifesto etiam Franzelinus docet, De Deo uno, p. 421: ,Dis- 
sensus non est de dogmate definito . . ." 

3 Quamquam verbis quorundam principum scholae Bannesianae, non 
posse proprie resisti gratiae efficaci, ob definitionem Concilii Vaticani uti iam 
non licere arbitramur. V. supra p. 13. not. 3. 

* Traité du libre arbitre, chap. 4. 

appareant, quibus illa colligata contineantur". Quanto magis haec 
ratio in rerum ordinem supernaturalium cadere debet, in quo 
mysteria rationi prorsus inaccessa includuntur! Quare magni 
theologi, velut nostra aetate Perrone, dogma statuentes a dispu- 
tationis periculo abstinuerunt. Sed num idcirco reprehendere 
decet, si qui, non ignorantes, quid scientiae propositum sit, ex- 
plicare, quae videntur in religione repugnantia, et conciliare cum 
gratia libertatem conentur? Si enim, inquit Kuhn f, intelligere 
volumus id, quod verum esse credimus, expedire nos oportet, 
utcunque poterimus, ab ea discrepantia, quam [verba Scripturae] 
sonare videntur, et aliquo modo perspicere, quae sit gratiae di- 
vinae cum libertate, praedestinationis cum determinatione humana 
consensio." Quod si praestaturi sumus (experiri autem certe theo- 
logum oportet), profiteri aliquid necesse est; declinandi locus non 
est; urget illa quaestio: sitne infallibilis suapte vi ac natura 
gratia efficax, an potius Divina praevisione liberorum actuum, 
qui aliqua conditione futuri sunt?  Alterutrum dici necesse est: 
aut etiam aut non. Pro certo igitur habendum est, quamvis de 
dogmate non agatur, consentaneum tamen dogmati alterutrum esse 
et cum antiquitatis doctrina ita cohaerens, ut scientiam augeat 
ac locupletet. 

In Concilii Vaticani prima constitutione (cap. IV.) haec ipsa 
verba continentur: ,Crescat igitur et multum vehementerque 
proficiat, tam singulorum, quam 'omnium, tam unius hominis quam 
totius Ecclesiae, aetatum ae saeculorum gradibus, intelligentia, 
scientia, sapientia: sed in suo duntaxat genere, in eodem scilicet 
dogmate, eodem sensu, eademque sententia." Quod ut fiat, in- 
numerabiles theologi divino opitulante Spiritu, qui Ecclesiae 
semper adest, elaborant; contumelia autem et hane et illum 
afficiant, qui frustra laborari dicant, nec dogma melius ex ratio- 
nibus fontibusque declarari vel conclusionibus explicari et appli- 
cari vel refutata repugnantiae specie clarius intelligi posse. Post 
Augustinum paene quindecim saecula, sex post Thomam efflu- 
xerunt: progressus theologiae nunquam retardatus est. Quod vel 
maxime de gratiae doctrina verum esse videtur; de gratia enim 
et libertate post S. Thomae aetatem haereses obstinatissimae ex- 
titerunt et Ecclesiae definitiones amplissimae editae sunt. Iniuria 
igitur SS. Augustinum et Thomam nulla afficiemus, si aliquam 
quaestionem difficilem, quam ipsi non diremerunt, a posteris ex- 


1 In disputationibus Tubingensibus (Tübinger Quartalschr.) 1864, p. 285. 

peditam esse dixerimus. Fortasse enim illo tempore ne propone- 
batur quidem aut certe non satis circumscribebatur. 

Quin etiamsi tum quoque de quapiam re disputatum sit nec 
verum repertum, non sit in vitio arrogantiae aut inverecundiae, 
si quis hodie scholasticus in illorum doctorum humeris innixus 
rem retractare instituat. Etenim medii aevi schola quodammodo 
sustentatur a S. Augustino, Patrum principe, posterior autem a 
S. Thoma, principe theologorum. Grandia sunt atque alte eminent 
illa columina; sed numerum inire quis potest eorum, qui Sancto 
adiuvante Spiritu aedificationem altius exstruxerint? Nec de fun- 
damentis quidquam deminuitur eo, quod aedificium super illud 
erigitur. Estque imprimis Catholiea huiusmodi ratio progressus. 
Semper reficiat animum oportet et nutriat theologus verbo divino 
et Patrum seriptis, maxime Augustini, et veterum theologorum, 
Thomae potissimum, uberrimis fontibus; sed et Scripturae ad- 
haerescere soli protestanticum est, et uni Augustino Iansenianum, 
neque videtur esse Catholicum S. Thomae sic inhaerere vestigiis, 
ut ,ea adametur obscuritas, quam ipse non illuminavit“. Per- 
solvere quaestionem, quam nec ille nec Augustinus expediverit, 
non est quidquam novare, dummodo ne quid de dogmate antiquo 
eiusque Catholica interpretatione, ut in Vaticano praeceptum vide- 
mus, immutetur. | 

Scientiam theologicam si templum aliquod grande ac sublime 
esse dicamus, duo haec de gratia et de libertate dogmata colum- 
nas adversas vocemus, quae ut erigantur iunganturque ratio ipsa 
aedifieii a Deo descripta postulat. Sexcenti enisi sunt theologi, 
ut structuram erigerent fornicesque copularent atque coagmen- 
tarent. Quod qui perfecerit, nihil novasse recte dicetur; ille 
novaverit, qui aedem non ex descriptione divina, non ex arti- 
fieum priorum rationibus, qui illam optime perspectam habuerunt, 
denique non ex superiorum aetatum ac saeculorum structura et illi 
descriptioni et his rationibus consentanea absolverit. Arcus enim 
sive fornix, qui utramque columnam copulaturus est, descriptione 
illa praeformatus, artificum rationibus adumbratus, exstructione 
columnarum inchoatus erat. Cuius absolutio, si rite diiudicabitur, 
etiamsi sero consecuta sit, tamen operi antiquo congruere, non 
repugnare dicetur. Sed hoc iudicium alterius erit loci. Nunc 
enarrare controversiae originem et processus et explicationem 
instituimus. 

Unde sit gratiae efficacis infallibilitas, quomodo cum pecca- 
bilitate voluntatis concilianda sit, quaerimus; id nostrae caput est 
disputationis. Quod SS. Augustini et Thomae aetatibus non ita 
definite cireumscribebatur multoque minus iam tum est decisum. 
Et tamen uterque de gratiae efficacia et de natura libertatis ea 
docuit, quae ratione explicari tantummodo oportuit, ut quaestio 
dirimeretur. 

Id si his duobus capitibus ostendero, ipsam rationem originis 
huius controversiae explicavero. Ideo enim fieri potuit, ut tam 
diuturnae inter duas scholas et Augustino et Thomae penitus 
addictas disceptationes agitarentur, quid uterque Doctor sensisset, 
quod neuter eorum de ipso discrimine controversiae disseruerat. 
Summi utrimque theologi, quum integerrima utriusque Doctoris 
veneratione ducti in scriptis eorum evolvendis quodammodo vitas 
consumpsissent, tamen contraria reperisse visi sunt. Cuius rei 
quae ratio reddi posset, si vel Augustinus vel Thomas de re pro- 
posita dilucide copioseque et inquisivisset et respondisset? Ipsa 
igitur disceptationis diuturnitas vel maxime illud demonstrat, quod 
probare instituimus 4. Sed idem de utroque Doctore disserentes 
amplius ostendemus. 

Augustinus contra Pelagianos et Semipelagianos pro gratiae 
internae tum illustrantis tum impellentis nec meritis hominum 
subiectae ad omnem actionem salutarem atque adeo ad fidei initia 
necessitate propugnavit?. Sed haec omnia extra hanc causam 


1 Eodem argumento Professor de Kuhn et P. Kleutgen (theolog. III. 
98 ss.) utuntur. 

? De qua re vide Petavium, De Pelagianorum et Semipelagianorum 
dogmatum haeresi, in operum editione Parisiensi, 1866. IV. 597 ss; Tournely, 
De gratia Christi, qu. 3; Liv. de Meyer, De Pelagianorum et Massiliensium 
erroribus (II. tomo Historiae Congregationum, ed. Venet., 1742, p. 547 ss.). 


2. Quae de gratiae et libertatis finibus S. Augustinus docuerit. 39 


sunt, quum utrimque concedantur; quod caput rei est, ille tum 
quidem non tractavit. 

Multoque minus illud dici licet, S. Augustinum rem contro- 
versam non modo in disputationes theologicas assumpsisse, sed 
pro dirempta, decisa, definita habuisse, atque in eandem sententiam 
Pontifices et Concilia respondisse. Atque hoc alterum est, unde 
aliquantum luminis huie disceptationi afferri necesse sit; quod hoc 
loco oportet explicari, ita ut simul aliquid de Patrum auctoritate 
et interpretatione delibemus. Quid enim controversiam vehe- 
mentissime incendit? Iesuitae fidei doctrinam de gratia a S. Au- 
gustino propositam deserere existimabantur. Et quomodo eorum 
adversarii ad hane criminationem venerunt? Sua interpretandi 
ratione. Alvarez principio eius libri, quem de nostra controversia 
conscripsit, pro fundamento disputationis suae atque argumentatio- 
nis asseverat: Augustini de gratia et praedestinatione doctrinam 
non esse unius alicuius Doctoris, sed fidem Ecclesiae Catholicae *. 
Idem fere de S. Thoma affirmat. Cui alii assentiunt. Atque multi 
Thomistae quum Augustini et Thomae auctoritatibus pro infallibili- 
bus et dogmaticis uterentur, illud insuper amplexi sunt, quod supra 
quale esset exposuimus, ut alterutrius Doctoris vestigiis insistentes, 
qui essent doctrinae ecclesiasticae progressus, quae antecessiones, 
non multum curarent atque adeo sententias singulares ex amplis- 
simis voluminibus decerptas pro oraculis proponere conarentur. 
Qua ratione vias ipsi intercluserunt, quibus ad interpretationem 
atque intelligentiam tantorum Doctorum pervenirent. 

Augustino haud scio an ingeniosior nemo unquam fuerit. Sed 
obscuritates sunt in tanta ingenii altitudine. Est autem tum 
maxime difficilis, quum ea tractat primus, quae disputata, investi- 
gata, iudicata tum nondum erant. Quamobrem ea explicatione, 
quam medii aevi theologi adiunxerunt, carere nullo modo possu- 
mus. Et quum ille ad eloquentiam factus fuerit natura nec in 
aestu decertationis cum Pelagianis et Semipelagianis fervidi expers 
ingenii Africani, prudentia magna uti oportet, ut rem a dictione, 
argumentationem a dogmate demonstrando secernas; quod minime 


-— — 


Item recentiores rerum ecclesiasticarum scriptores. Primi sane Bannesii dis- 
cipuli, ut Alvarez et Lemos, controversiam cum Semipelagianis non tam de 
necessitate gratiae ad initium fidei, sed de eius efficacia agitatam esse voluerunt; 
sed damnata quarta Iansenii sententia paullatim se Bannesiani ab hoc propu- 
gnaculo, quo confugere assueverant, receperunt. "V. Billuart, tom. 8. diss. 1. 
praeamb. art. 2. de gratia. ) 

! Disp. V p. 47 ss., n. 4. p. 51. 

possis, si in singulis inhaerescas sententiis; comparare enim oportet, 
quae vel ipse docet aliis locis vel alii Patres tradiderunt, et adhi- 
bere Ecclesiae declarationes uberemque scholae interpretationem. 

Ergo breviter videamus, non quaecunque de gratia et prae- 
destinatione docuerit S. Augustinus, ad Catholicam fidem pertinere. 
Ipsos prinum Augustinum et Thomam audiamus! Sua enim ille 
sic certa haberi voluit, si non errare videretur. Quod non solum de- 
missi animi instinctu scripsit, sed et sanae doctrinae consentaneum 
esse et in omnem cadere doctorem censuit, quantumvis sanctitatis 
et litterarum laude praestaret i. In eadem fuit opinione S. Tho- 
mas. ,Auctoritatibus,“ inquit, ,canonicae scripturae utitur [sacra 
doctrina] proprie, ex necessitate argumentando. Auctoritatibus 
autem doctorum Ecclesiae utitur quasi arguendo ex propriis, sed 
probabiliter.^ (I. q. 1. a. 8. ad 2.) Idem antiquior S. Thomae 
schola et de ceterorum doctorum et de sui magistri auctoritate 
existimavit. Caietanus verba S. Thomae modo allata tam perspi- 
cua habet, ut ea ne verbo quidem explicet. Item Melchior Canus, 
Bannesii magister, in laudatissimo libro suo eandem veritatem ma- 
nifesta ratione demonstrari dicit, et quod ad S. Thomam attinet, 
exemplum magistri sui, magni illius Francisci de Victoria, appellat ?. 

Itaque non minus ipsis Augustino atque Thomae, quam theo- 
logiae alienum est, quidquid sit ab illis auctoribus propositum, 
veluti fidei ab omni erroris suspicione immunem doctrinam am- 
plecti. At Ecclesia universam S. Augustini de gratia ac prae- 
destinatione doctrinam pro certa amplexa esse dicenda est. Id 
quamvis adversarii contendant, tamen ex ipsis Summorum Pon- 
tificum decretis, ad quae provocant, rem contra se habere fa- 
cillime demonstratur. Alvarez S. Coelestini potissimum ad Gal- 
los epistolam appellat et ea capita, quae illi subiuncta repe- 
riuntur. Testimonium admittimus. Tametsi enim illa capita non 
& S. Coelestino, cui tamen Petavius, Faure, alii magni nominis 
theologi tribuerunt, profecta sunt, sed vel a S. Prospero vel, 
quemadmodum Quesnellio visum est, a S. Leone (etiamtum dia- 
cono), nihilominus agnita eorum erat Romae auctoritas necdum 
quintum effluxerat saeculum, quum ibidem in Dionysii collectionem 
recepta sunt?. Eadem Hormisdas Papa significat, quum ad Pos- 


1 De dono persev. c. 21. Ep. 82. ad Hier. n. 8. et 24. Ep. ad Fortun. 148. n. 15. 

* De locis theol. 1. VI. c. 3. n. 2. 1. XII. in prooem. 

3 De quibus v. Coustant, Epist. Roman. Pont. in Migne PP. LL. L. 522 ss.: 
Werner, Franc. Suar. p. 808 not.; Labbe, SS. Conc. III. 478 ss. 





* 

sessorem scribit: ,De arbitrio tamen libero et gratia Dei, quod 
Romana (hoc est Catholica) sequatur et asseveret Ecclesia, licet 
in variis libris beati Augustini, et maxime ad Hilarium et Pro- 
sperum, possit cognosci, tamen in scriniis ecclesiasticis expressa 
capitula continentur, quae si tibi desunt et necessaria creditis, 
destinabimus.* { In his igitur capitibus primum Sedis Apostolicae 
doctrina de gratia exponitur, sed ea controversia, quam hoc loco 
tractamus, aut praedestinatio ne tangitur quidem, nedum defi- 
niatur; sequuntur autem haec verba: ,Profundiores difficilioresque 
partes incurrentium quaestionum, quas latius pertractarunt, qui 
haereticis restiterunt, sicut non audemus contemnere, ita non 
necesse habemus astruere, quia ad confitendum gratiam Dei satis 
sufficere credimus, quidquid secundum praedictas regulas Aposto- 
licae Sedis nos scripta docuerunt, ut prorsus non opinemur Catho- 
lieum, quod apparuerit praefixis sententiis esse contrarium." Po- 
terantne in scriptoribus illis, qui Pelagianorum et Semipelagianorum 
haeresim. confutarant, imprimis S. Augustino, ea quae ad fidei 
doctrinam pertinebant a quaestionibus profundioribus et diffi- 
cilioribus evidentius distingui? Et tamen Alvarez? eo ipso loco, 
ubi probare instituit, omnem S. Augustini doctrinam de gratia 
et praedestinatione fidem Ecclesiae Catholicae appellandam esse, 
praefationem illorum capitum affert, omittit partes extremas atque 
ea ipsa verba, quae adversarii, quos impugnat, perpetuo usur- 
pant; quod qua aequitate fiat, alii viderint. 

Alii quoque molesta illa capita vel praeterlabuntur vel fasti- 
dientes repudiant, quod S. Coelestini esse negent, vel aliquas abs- 
trusas ex S. Augustino quaestiunculas eruunt, quas profundiores 
nominari in illis capitibus dicant. Quasi vero non clare et accu- 
rate dicatur: ,Partes (reliquas, capitibus non comprehensas) pro- 
fundiores difficilioresque incurrentium quaestionum nec contemni- 
mus nec astruimus, quia ad confitendum gratiam Dei satis sufficit, 
quidquid secundum praedictas regulas Apostolicae Sedis nos scripta 
docuerunt.“ Ad has igitur regulas redigenda est distinctio dog- 
matum a ceteris, quas S. Augustinus explicavit, profundioribus et 
difficilioribus quaestionibus. Hormisdas quoque quia ad superius 
illud, Ecclesiae doctrinam ex variis Augustini libris cognosci 
posse, protenus eodemque verborum tenore haec capita adiungit, 
illud etiam ex hac determinatione circumscribendum esse censuit. 


1 Labbe, SS. Conc. V. 664. 
! Disp. V. n. 8. p. 49. 

Ioannes vero II. quod Romanam Ecclesiam secundum decreta 
praedecessorum suorum doctrinam S. Augustini sequi declarat, ne 
his quidem verbis maior libris Augustini auctoritas attribuitur, 
quam superiorum Pontifieum decretis, illis maxime capitibus, tri- 
buta erat. Nec quod Coelestinus aliique Pontifices doctrinam ae 
sanctitatem Augustini summis laudibus cohonestarunt, id demon- 
strat, quod adversarii volunt. Non enim virtutes aut ingenium 
aut litterae solae infallibilitatem docendi conciliant, quae Dei 
donum est soli magistrae Ecclesiae eiusque Capiti collatum. Nec 
quum generatim commendatur alicuius doctoris do^trina, singulae 
eius sententiae fides Ecclesiae constituuntur. Quamobrem etsi in 
quinta synodo tam de aliis multis SS. Patribus quam de Augustino 
dicitur, eos ,/n omnibus sequendos esse, quae de recta fide et ad 
confutationem haereticorum scripserint“, tamen adhuc nemini in 
mentem venit theologo, ut ex illis verbis, quae maius etiam 
aliquid enuntiare videntur, quam quidquid unquam de solo Au- 
gustino dictum est, infallibiles esse omnes singulorum Patrum sen- 
tentias demonstrare vellet. 

Quod hactenus diximius, confirmare liceat testimonio ex brevi 
Pontificis, qui aliquanto post fuit, petito i. Universitatis Lovanien- 
sis doctores Innocentio XII. supplicarant, ut sibi doctrinam contra 
Lessium propositam docere liceret atque ipse declararet, doctrinam 
de gratia per se efficaci et de praedestinatione ante praevisa 
merita nullo Sedis Apostolicae iudicio condemnatam esse ac de- 
fendi posse, donec ab illa aliter esset decretum. Rescripsit Pon- 
tifex ipsa S. Coelestini verba: satis esse ea teneri, quae a Sede 
Apostolica de gratia definita essent; profundiores difficilioresque 
partes controversiae, quae ab iis pertractatae essent, qui haereticis 
restitissent, se nec contemnere nec astruere. 

Videri possumus longius a proposito digredientes id secuti 
esse, ut ostenderemus, Societatem Iesu diversam a SS. Augustini 
et Thomae doctrinam amplecti suo iure potuisse. Quod secus 
est. Non enim existimamus in universis utriusque Doctoris operi- 
bus ullum verbum reperiri, quod recte interpretatum Societatis 
doctrinae adversari dicendum sit. Neque tamen frustra in his 
quaestionibus morati sumus. Etenim tum ex illa opinione inter- 
pretandique ratione, quam refutare studuimus, tum ex eo, quod 
nec Augustinus nec Thomas ipsum caput disceptationis attigerint, 


1 Tradidit nobis. Innocent. XII. 6 Febr. 1694. ad Acad. Lovan. Cf. Liv. 
de Meyer, Hist. Congr. I, 75. 

maxima nostrae controversiae et movendae et augendae occasio 
allata esse videtur. Indidem ea quoque proprietas his omnibus 
disceptationibus accessit, ut de verbis potissimum SS. Augustini et 
Thomae disputatio agitaretur. Cui certandi mori Societas Iesu 
aliquantum se accommodare debuit, etsi omnino illud, quod hoe 
loco defendimus, tenuit i. Eum vero percepit pretiosissimum fruc- 
tum tot pugnarum ac certaminum, ut se magis magisque ad 
S. Thomae doctrinam applicarit vinculumque illud, quo eam con-: 
ditor Ignatius illi devinxerat, fortius astrinxerit. | 

Atque haec praedixisse satis sit; ad rem ipsam veniamus. 
Supra diximus, in universo Augustino nullam reperiri sententiam, 
quae recte interpretata cum Societatis de gratia doctrina non 
conveniat. Quod ut ostendamus, explicandum est, quid de gratiae 
libertatisque finibus magnus ille Doctor Ecclesiae Africanae 
docuerit. | . 

S. Augustinus libertatem arbitrii potissimum in potestate 
ponit agendi vel non agendi aliquid, prout placuerit ac libeat?. 
Absoluto autem actu primo cum praeparatione divina antecedenti, 
actum secundum a determinatione voluntatis repetit. Nam hoc 
quisque in potestate habere dicitur, quod si vult, facit, si non vult, 
non facit, et ipsum velle, si volumus, est, si nolumus, non est ?. 
Actum primum eundem secundus diversus sequi potest, quum fieri 
possit, ut, si duo homines eodem prorsus modo et corpore et 
animo affecti eadem re moveantur, alter velit, alter nolit. (De 
civit. Dei l. 12. c. 6.) Itaque Augustinus communi Patrum doc- 
trinae accedit, voluntatis determinationem conditionem esse di- 
vinae praescientiae; nec enim ideo peccat homo, quia Deus illum 
peccaturum esse praescivit; . .... qui si nolit, utique non peccat ; 
sed si peccare noluerit, etiam hoc ille praescivit (1. c. 1. 5. c. 10.); 


1 Ideo eius theologi ad ingentes doctrinae thesauros ex Augustini Thomae- 
que operibus eruendos et excolendos, argumenta undique conquirebant: tum 
ex aliis Patribus, tum ex schola universa, tum a defensoribus sincerae fidei 
posterioribus. Cuiusmodi S. Thomae interpretationis specimina quaedam sunt 
ingentes Suaresii et Ruizii enarrationes. Quam in rem Kuhn (Introduct. in 
doctrinam dogmatis catholici, Tubingae, 1859. 8 22. p. 505.) ,Quemadmodum, 
inquit, Iesuitae primi respicere tempora Augustino superiora coeperant Patres- 
que antiquiores, maxime etiam Graecos, de rebus fidei consulere, ita ab iisdem 
(Petavio) primum illud atque egregium in hoc genere opus dogmaticum pro- 
fectum: est." | 

? De duab. animab. c. 12. Retractationum lib. 1. c. 15. 

! De spir. et lit. c. 31. De Civ. Dei lib. 5. c. 10. 

ac rursum si homines non malum, sed bonum facere voluissent, non 
prohiberentur , et hoc facturi praeviderentur ab eo, qui novit, quid 
sit quisque facturus. (In loan. tract. 53. n. 4.) Quamobrem Dei 
praescientiam eum nostra comparat memoria: Sicut enim tu me- 
moria tua non cogis facta esse, quae praeterierunt, sic Deus prae- 
scientia sua non cogit facienda, quae futura sunt (de lib. arb. 
l. 3. c. 4). Quae omnia in statum etiam lapsae naturae et actus 
supernaturales conveniunt. Neque enim in lapsa natura Dei 
imago omnino exstincta est, et quod peccatum debilitavit, id 
gratia renovat sanatque (de spiritu et litera e. 28); opera super- 
naturalia vult Deus vocante gratia a libero arbitrio naturae con- 
creato elici. Id unum premit atque urget Augustinus, volun- 
tatem liberam vocatam non solam venire, sed gratia adiutam. 
(De gratia Chr. l. 1. c. 14.) — Sed ad recte intelligenda verba 
S. Doctoris animadverti necesse est, liberum arbitrium ab eo saepe 
non solam potentiam naturalem dici, sed eius certam quandam 
comparationem intelligi, qua eam instructam Adamus, quum crea- 
retur, accepit, expertem concupiscentiae atque ita divinitus robo- 
ratam, ut sine gratia sanante Redemptoris et bene agere posset et 
male. Cuiusmodi possibilitatem Pelagius liberum arbitrium in- 
telligebat; eam libertatem S. Doctor identidem dicit peccato origi- 
nali esse amissam. 

Augustini igitur sententia liberum arbitrium maturae con- 
creatum medium est inter bonum supernaturale et malum atque ad 
utrumlibet se inclinare potest?. ,Duo tibi,“ inquit, ,proposita sunt, 
elige quum tempus est^ (ad ps. 63); ,ante te est aequitas, ante te 
iniquitas, unam linguam habes, quo vis, eam vertis^ (ad ps. 51). 
Deus inspirando excitat, ut velimus; consentire autem vel dissentire 


1 ,[ Voluntas eredendi] Deo vocante surgit de libero arbitrio, quod na- 
turaliter, quum crearetur, accepit (l. c. cp. 33. n. 68) . .. . Attendat et 
videat non ideo tantum istam [credendi] voluntatem divino muneri tribuendam, 
quia ex libero arbitrio est, quod nobis naturaliter concreatum est etc.“ (c. 84. 
n. 60. Migne X. 238. 240). Pariter, quod Tyrii credituri fuerint, si Christus 
miracula sua patrasset apud illos, ex eo concludit Augustinus, ,habere quos- 
dam in ipso ingenio divinum naturaliter munus intelligentiae, quo moveantur 
ad fidem, si congrua suis mentibus vel audiant verba vel signa conspiciant“. 
(De don. persev. c. 14. n. 85.) ,,Posse habere fidem, sicut posse habere 
earitatem, naturae est hominum; habere autem fidem, quemadmodum habere 
earitatem, gratiae est fidelium." (De praed. SS. c. 5. n. 10.) 

3 ,Liberum arbitrium, naturaliter attributum a Creatore naturae ratio- 
nali, illa media vis est, quae vel intendi ad fidem vel inclinari ad infideli- 
tatem potest." De spir. et lit. c. 88. n. 58. Migne X. 238. 

propriae voluntatis est. Ob quam inspirationem, sine qua credere 
nemo potest, ipsius est beneficium voluntas credendi; sed con- 
sentire vocationi Dei vel ab ea dissentire, ut dixi, propriae volun- 
latis est. Idem ipsum Apostoli verba confirmant: Quid habes 
quod non accepisti? Nec enim ,accipere et habere anima potest 
dona nisi consentiendo; ao per hoc, quid habeat et quid accipiat, 
Dei est, accipere autem et habere utique accipientis et habentis 
est 1. Eadem verba Apostoli alio loco explicans illum contra- 
dicere ait, qui ita loquatur: Habeo ex me ipso fidem, non ergo 
accepi; non quia credere vel non credere non sit in arbitrio 
voluntatis humanae, sed in electis praeparari voluntatem a Do- 
mino?. Est haec igitur Augustini explicatio celebris illius Apo- 
stoli verbi, quod usurpare Bannesiani consueverunt. Nihil deminui 
censet de dono, id quod per se manifestum videtur, eo quod 
accipere illud vel non accipere in nostra sit potestate. Habet 
sane Deus cordium quo placet inclinandorum | omnipotentissimam 
potestatem ?, sed ideo quod, quum isti sic, alii aliter atque aliter 
vocantur, in suae thesauro omnipotentiae innumerabiles modos 
habet (1. c.), ita ut modus Omnipotenti, quo persuadeatur homini 
ut credat ^, non magis deesse possit, quam huiusmodi notitia 
Omniscio. Praescientia utique libere aliqua conditione futurorum 
requiritur, quam tamen in Deo non esse, nisi perversissime atque 
insanissime dici non potest 5. Eam autem gratiam efficacem S. Doc- 
tor intelligit, qua Deus sic vocet hominem, quomodo sciat ei con- 
gruere, ut vocantem non respuat. (Ad Simpl. I. c.) Ita prorsus 
sentiunt Iesuitae. Confirmandae autem conclusionis nostrae causa 
haec etiam de S. Augustini doctrina delibare placet. 

1. Efficax gratia secundum S. Augustinum eadem illa est quae 
excitat. Quam rem ita plane enuntiavit, ut id inter scholas diver- 
sissimas constet: Iansenianos, Augustinianos, Sorbonicos, Iesuitas 5. 


1 De spir. et lit. c. 34. n. 60. Migne X. 240. 

? De praedest. sanct. c. 5. n. 10. Migne X. 968. 

® De corr. et gr. c. 14. n. 45. Migne X. 943. 

* Ad Simplic. 1. 1. qu. 2. n. 14. Migne VI. 119. 

5 De corr. et gr. c. 8. n. 19. Migne X. 927. -,,Respondeant, si possunt, 
eur illos [qui ex bono in malum deficiente bona voluntate moriuntur] Deus, 
cum fideliter et pie viverent, non tunc de vitae huius periculis rapuit .. .. 
Utrum hoc in potestate non habuit, an eorum futura mala nescivit? Nempe 
nihil horum nisi perversissime atque insanissime dicitur." 

5 Idem uberrime demonstrat Card. Sfondrati O. S. Bened. Nodus praed. 
P. 1. 8 4. p. 814 ss. 

Qui omnes consentiunt, gratiam efficacem Augustini sententia 
imprimis delectatione boni voluntatem allicere, dissentiunt, quum 
Ianseniani vera necessitate trahi voluntatem dicunt, Augustiniani, 
morali necessitate, lesuitae, et posse, si libeat, resistere et saepe 
re vera resistere, quamquam Deus praevideat, eam certo quodam 
motu pulsam obsecuturam esse. Qui iidem ita a S. Doctore premi 
delectationem nolunt, ut non etiam illustratione, consilio, dolore, 
pudore, denique modis innumerabilibus hominem efficaciter vocari 
existimet. Qui quotiescunque modum effectumque gratiae efficacis 
explanat, semper et illustrationem intellectus commemorat et motus 
indeliberatos voluntatis; quid enim aliud, inquit, deprecamur, quam 
ut aperiat quod latebat, et suave faciat quod non delectabat!. Con- 
sequens est, ut gratiam efficacem constanter ita appellet, ut ex- 
citans intelligatur, hoc est vel vocationem vel consilium vel sua- 
sionem vel cogitationem vel visum, atque ita porro. Quomodo 
trahere possit Deus non cogens, homilia in Ioannis cap. 6. osten- 
dens illud poetae adhibet ,T'rahit sua quemque voluptas." |, Videte, 
inquit, quomodo trahit Pater; docendo delectat, non necessitatem 
imponendo; ecce quomodo trahit.“ (In Ioan. tract. 26.) Idem 
sane dicit, Deum occulta, mirabili et ineffabili potestate operari in 
cordibus hominum; at nonne occultum et mirabile et vere ineffabile 
esí, quod Deus in intimis animorum quasi recessibus motus illos 
affectionesque excitat? Similiter alios eiusdem modos loquendi 
interpretabere vel potius ipsum interpretari invenies, dummodo 
recorderis non scholae magistrum te, sed oratorem eumque per- 
fervidum audire. Sed ut concludatur ratio: si S. Augustinus Deum 
docet trahere gratia excitanti atque imprimis honestatis specie 
delectando; hominem autem et posse non facere et re vera saepe 
omittere, quae incomparabili affectu amplius placeant (Confess. 
l. 8. e. 8), quam quod contrarium sit: infallibilitas trahendi 
sic demum intelligi potest, si Deus scientia media praenoscit, 
num gratia voluntati ita placeat, ut vocantem non respuat. (Ad 
Simpl. l. c.) | 

2. Porro necesse fuit Augustinum, qui efficacem gratiam 
excitantem intelligeret, dicere, et innumerabiles esse modos voca- 
tionis efficacis et eadem gratia alium converti, alium non item; 
quod quidem eo ipso loco enuntiat, ubi de vocatione efficaci et 
omnipotenti Dei virtute convertendi homines loquitur? Eodem 


1 L. 2. de pecc. meritis et rem. c. 19. n. 33. Migne X. 170. 
? ,Eadem res alium moveat, alium non moveat." Qu. ad Simplic. 1. 1. 2. 14. 

spectat, quod supra e Civitate Dei attuli. Afficit enim certe 
animum gratia excitans atque etiam praedeterminatio physica; 
quodsi ille docet ex duobus hominibus animis pariter affectis pro 
arbitrio utriusque consentire alterum, alterum dissentire (De civit. 
Dei 1. 12. c. 6), eo ipso declarat, eidem gratiae praevenienti fier? 
posse ut alter assentiatur, alter dissentiat. 

3. Nec praeterea quum eidem praevenienti gratiae alterum 
consentire, alterum dissentire posse censeret, negare poterat 
consensus causam esse bipartitam. Bipartitam igitur statuit, sed 
ita, ut non maturalis contentio voluntatis mereri fidem dice- 
retur vel naturae desiderium, non Dei vocatio, initium salutis 
putaretur. "Vitale enim bonorum operum principum nunquam 
non arbitrium liberum ponit naturae concreatum í, quod non sua 
virtute, sed elevatum adiutumque gratia operetur nec tamen idcirco 
esse altera eorum «eausa desinat. "Tenet atque defendit, posita 
divina vocatione, qua et praeparetur et liberaliter praevertatur 
voluntas, propriae tamen esse voluntatis vel consentire vocationi 
vel ab ea dissentire. (De spiritu et littera, c. 34. n. 60.) ,Ut 
iste credat, ille non credat, est propriae voluntatis.^? ,Illi credunt, 
quia volunt, isti non credunt, quia nolunt. Quare duplicem 
causam ponit volendi, eius autem, quod volumus, i. e. vitae 
aeternae, unum auétorem?. Itaque idem alio loco ,Quis non 
videat, inquit, et venire quemquam [ad fidem] et non venire 
arbitrio voluntatis? Sed hoc arbitrium . . . non potest nisi ad- 
iutum esse, si venit.“* Quod autem adiuvandum sit, eo ipso pro 
novo utitur argumento, cur bipartita sit causa salutis operandae. 
sNec ideo tamen, inquit, solis de hac re votis agendum est, ut 
non subinferatur etiam nostrae efficacia voluntatis. Adiutor enim 
noster Deus dicitur, nec adiuvari potest, nisi qui aliquid sponte 
conatur.^ (De pecc. mer. l. 2. c. 5. n. 6.) ,Qui adiuvatur, etiam 
per se ipsum aliquid agit.^ (In ps. 78. n. 12.) Itaque efficaciam 
gratiae non a solo Deo repetit, prima supremaque causa, sed 
etiam ab hominis studio. ,Cum multi audiant, inquit, non omnibus 
persuadetur, sed illis solis, quibus intus Deus loquitur; illis autem 


1 De spir. et lit. c. 88. n. 58, c. 34. n. 60 etc., vide supra p. 44. n. 1. 

? L. 1. de remiss. pecc. c. 22. Migne X. 120. 

3 ,Ut velimus, et suum esse voluit et nostrum, suum vocando, nostrum 
sequendo. Quod autem voluerimus [posse bene agere et semper beate vivere], : 
solus Deus praestat." Ad Simpl. l. I. qu. 2. n. 10. Migne VI. 117. 

* De gr. Chr. L 1. c. 15. Migne X. 368. 

intus loquitur, qui ei locum praebent.“ (Tract. 4. in 1. ep. 
Ioan. n. 1.) 

Quod quoniam loco superiore (ad Simplicianum) et Deo et 
nobis tribuit, ut velimus, non a se ipse dissentit, quum alibi Dei 
solius esse contendit, ut velimus!. Horum enim locorum ratio 
satis demonstrat, id agi unum, ut contra Pelagianos et Semi- 
pelagianos necessitas gratiae defendatur, sine qua 1. nullus volun- 
tatis actus salutaris fieri possit, quae 2. ipsum primum indeliberatum 
voluntatis motum, unde omne opus salutare incipit, sine nobis 
operetur, nec 3. propter merita detur. Nec alio certe spectat 
universa eius de praedestinatione doctrina? Idem omnino tum 
intelligit, quum illos premit Scripturae locos: praeparari a Deo 
voluntatem effieique ut velimus, aut quum omnem honestatem 
omneque meritum Dei donum atque gratiam esse affirmat?. 

Quam rem rectius intelligemus, si amplius, quid secutus sit 
Augustinus, quum illa scriberet, investigaverimus. Pelagianos, ut 
dixi, et Semipelagianos confutat. Distinguebat Pelagius inter posse 
et velle, alterum naturae tribuebat, alterum voluntati; potestatem 
autem Dei donum esse, non voluntatem; hominis enim esse velle 
aut bonum aut malum, prout liberet. Semipelagiani inchoationem 
fidei a vi nativa voluntatis repetendam esse volebant.  Urget 
igitur Augustinus, ut ,velle et operari Deus operetur in nobis... 
quia sine ipsius adiutorio nec velimus aliquid nec agamus". ,Quia 
sine illo, inquit, tu non faceres, ergo Deus facere dicitur, cum 
tu facis.^* Quibus verbis mecessitatem gratiae praevenientis ad 


1 ,Ut velimus, sine nobis operatur (incipiens); cum autem volumus et sic 
volumus ut faciamus, nobiscum cooperatur (perficiens)." De grat. et lib. arbitr. 
c. 17. n. 33; Migne X. 901. Alio loco: ,,Non ego autem, sed gratia Dei mecum 
(1. Cor. 16, 10.): id est, non solus, sed gratia Dei mecum: ac per hoc nec 
gratia Dei sola, nec ipse solus, sed gratia Dei cum illo. Ut autem de coelo 
vocaretur et tam magna efficacissima vocatione converteretur (Act. 9.), gratia 
Dei erat sola, quia merita eius erant magna, sed mala. L. c. cap. 6. n. 12. 

? ,Videant subverti hac praedestinationis praedicatione illum tantummodo 
perniciosissimum errorem, quo dicitur gratiam Dei secundum merita nostra 
dari.* (De dono persev. n. 42. Migne X. 1019.) 

3 ,Et ipsa bona opera illi tribuenda sunt, qui vocat, qui ut velimus 
invitat, et vires implendi ea, quae imperat, subministrat. (De gen. c. Manich, 
l 1. c. 22.) Alios multos locos collegit P. Hurter III. t. praeclarae suae 
doctrinae dogmaticae p. 82. 88. 

* , Velle et operari Deus operatur in nobis,... quia sine $ps$us adiutorio 
nec volumus aliquid boni nec agimus." De gr. Chr. c. 25. ,,Quia sine 1//o tu 
non faceres, ergo Deus facere dicitur, cum tu facis.^ In psalm. 52. n. 5; et alibi. 

omnem acetum salutarem et adeo ad fidei inchoationem premit. 
Illud quoque intendere videtur, scientem ac volentem eas gratiae 
largiri Deum, quas efficaces fore praeviderit, Nec hoc infitiantar 
lesuitae nec gratiae praevenientis necessitatem. 

4. Deus quum iis potiatur divitiis gratiarum, quibus ad quam- 
libet. honestatem movere hominem possit ipsasque 'antevertatur 
voluntates, has magis, quam ipsae sese, in sua habet tenetque 
potestate. Munus est misericordiae Divinae, quum alteri eas gra- 
tias impertit, quibus eum videt esse assensurum, consilium autem 
iustitiae, quum alteri non confert. Tenebat vero S. Augustinus, 
reprobos potuisse acceptis gratiis consentire; quod si voluissent, 
efficaces fuisse habituros. Noluit Esau et non cucurrit; sed et 
si voluisset et cucurrisset, Dei adiutorio pervenisset, qui ei etiam 
telle et currere vocando praestaret, nisi vocatione contempta, repro- 
bus fieret 1. 

Magis quam singulae summa omnium gratiarum et quae iis 
efficitur perseverantia finalis munus est misericordiae Divinae, quod 
alter Adamus Christus nobis est meritus. Causam autem, cur 
singulari egeamus subsidio praesidioque gratiarum, ut perseveremus, 
in infirmitate voluntatis humanae e concupiscentia derivata et 
omnium mortalium tot periculis ac tentationibus sitam esse docet. 
Quo maior videtur illa munificentia Dei perseverantiam largientis, 
qua ita hominem potenter movet dirigitque, ut multitudine peri- 
eulorum: non pervertatur neque vineatur?. lam vero comparat 
Augustinus gratiam in priorem Adamum angelosque, quum crea- 
rentur, collatam sive adiutorium sine quo non cum ea, quae solis 


praedestinatis obtingit, finali perseverantia sive adiutorio quo, quae 


praecipue est gratia Redemptoris includitque non, ut in Adami 
gratia, solam potestatem perseverandi ipsius subiectam arbitrio, 


1 Ad Simpl. 1. 1. qu. 2. n. 10. Migne VI. 117. 

? Subventum est igitur infirmitati voluntatis humanae, ut Divina gratia 
indeclinabiliter et insuperabiliter ageretur, et ideo, quamvis infirma, non tamen 
deficeret neque adversitate aliqua vinceretur . . . . Infirmis servavit, ut ipso 
donante, invictissime, quod bonum est, vellent.^ . De oorr. et gr. c. 12. n. 38. 
Migne X. 940. Quae verba recte ita interpretantur editoree Lovanienses: tam 
potentem electis dari gratiam, ut, quamvis infirmi, tamen neo a recta via 
declinent, nec a tentatione superentur; ,,wt non neganda peccandi impotentia, 
sed eventus tantum significetur.* Maprini inseparabiliter legunt, iniuria 
quidem, si, quod significant, in libris manuscriptis est snsuperabdiliter. Quam 
vocem falso adversarii nostri ad invictam is animo flectendo vim graine 


referunt, quum ad superandas spectet tentationes. 
Behneemann, Controvers. 4 


50 X 2. Quae de gratiae et libertatis finibus S. Augustinus docuerit. 


sed ipsum effectum atque eventum, ut ea adiutus homo ita ne- 
cessario perseveret, ut quis beatitudine efficiatur beatus. Nec 
vero negat liberam voluntatem participem esse perseverantiae ef- 
ficiendae, quae non minus est donum Christi Salvatoris, quod ali- 
quam eius partem efficit tracta gratia voluntas humana (vid. p. 45). 
Duplicem autem esse docet. hanc libertatis actionem. Primum 
enim in potestate est arbitrii, velitne singulis, quas illud donum 
complectitur, gratiis consentire an dissentire. Ut cetera, quae 
supra attuli, omittam, contra Petilianum (1. 2. c. 84) ita scribit: 
Quomodo attrahit Pater ad Filium, si dimittit, ut quis, quod 
voluerit, eligat? Et tamen utrumque verum est.“ Alibi! pro 
certissimo argumento libertatis illud Scripturae ponit: Deus reli- 
quit eum in manu consilii sui. Deinde certa est S. Doctoris 
sententia, precibus et humilitate illud munus gratiae a Deo im- 
petrari. ,Quare illum trahat," inquit, ,et illum non trahat, noli 
velle iudicare, si non vis errare; semel accipe et intellige: non- 
dum traheris? ora, ut traharis.^? Jacob dilexi, Esau autem 
odio habui... Esau omnes carnales, Jacob autem omnes spiri- 
tales; minores electi, maiores illi reprobati. Vult et ipse eligi? 
Fiat minor.“ ,Nihil arbitror intelligi congruentius, nisi ut intel- 
ligamus manum dexteram potestatem, quam tibi dedit Deus, ut, 
si velis, donante Deo ad dexteram sis.^? ‘Ergo si quis non per- 
severat, ipsius est culpa; ,in eo,^ inquit, ,quod audieras et te- 
nueras, in eo perseverares si velles.^ (De corrept. et gratia n. 11.) 
Quapropter hoc palam loquere et apud electos et apud reprobos: 
lta se habet de praedestinatione definita sententia voluntatis Dei, 
ut ex infidelitate veneritis ad fidem accepta voluntate obediendi, 
et accepta perseverantia permaneatis in fide." * 

5. Quia igitur duplex in salutis negotio operatur causa, Dei 
gratia hominisque libertas, plane negat Augustinus praedestina- 
tionem carere posse praescientia 5. Praedestinatio ad gloriam, 
clamat se nescire, quomodo sine praescientia fieri possit 9. Sic 
duas Augustini definitiones praedestinationis intelligemus: Haec 


! De gratia et lib. arb. c. 2. n. 8. Migne X. 883. 

* In Ioan. tract. 26. n. 2. Migne III. 1607. 

* In ps. 136. n. 18. In ps. 120. n. 11. 

4 De dono persev. e. 22. n. 58. Migne X. 1029. 

5 De praedest. SS. c. 10. n. 19. Migne X. 975. 

6 Retract. 1. 1. c. 28. n. 8. Ad Simplic. 1. 1. qu. 2. n. 6. Qui liber etsi 
&b Augustino scriptus est initio episcopatus, tamen doctrinam in eo proposi- 
tam ipse extrema aetate identidem comprobavit. 

est praedestinatio sanctorum, nihil aliud: praescientia scilicet et prae- 
paratio beneficiorum Dei, quibus certissime liberantur , quicunque 
diberantur (De dono persev. c. 14. n. 85), et: in sua quae falli 
mularique non. potest, praescientia opera sua futura disponere, id 
omnino nec aliud. quidquam est praedestinare (1. c. c. 17. n. 41). 
Quibus locis praescientiam non solum contineri necessario prae- 
destinatione et praeparatione gratiarum efficacium docet, sed etiam 
énfallibilem reddere gratiae et praedestinationis effectum. Quod 
idem alias explicat. Horum [praedestinatorum], inquit, si quisquam 
gerit, fallitur Deus; sed nemo eorum perit, quia non fallitur Deus 
(De corrept. et gr. c. 7. n. 14), et: quod facturae sunt [voluntates 
nostrae], ipsae omñino facturae sunt, quia facturas ille praescivit, 
cuius praescientia falli non potest *. 

Quas S. Doctoris explicationes omnes cum ceteris Patribus 
-congruentes qui contulerit, quique consideraverit, gratiae efficacis 
‘ab .eo naturam constanter ita describi, ut excitare dicatur: is con- 
cedere cogetur, definitionem illam gratiae efficacis, ut Deus sic 
vocet hominem quomodo sciat ei congruere, ut vocantem non respuat, 
minime temere positam, sed cum universa Augustini doctrina con- 
iunctam colligatamque esse, nostram autem definitionem explica- 
tionemque omnino similem a summo illo Doctore minime dissen- 
tire. Non sane omnibus locis, quibus de gratia efficaci loquitur, 
in hac ipsa proprietate eius describenda versatur ac saepe ad- 
versus Pelagianos et Semipelagianos illud tuetur, eam antevertere 
liberae deliberationi et suo a Deo arbitratu conferri. Subabsurde 
autem postulatur, ut quoties quis de quaque re dicat, omnes eius 
proprietates explicet et, si qua unquam negata sit, eam defen- 
dendam suscipiat. Infegram veritatem atque absolutam ita demum 
consequare, si quid in quaque occasione Augustinus docuerit, 
conferas atque coniungas, ipsum cum ceteris Patribus, quibuscum 
fides ei erat communis, concilies, denique multa eius dicta et dif- 
ficilia et obscura ad explicatam postea Ecclesiae doctrinam atque 
theologorum scientiam interpretere. Ea demum Patrum expli- 
candorum ratio recta est et disciplina. Fuerunt autem nonnulli, 
qui in oppugnanda Societatis Iesu doctrina ne ad proxima qui- 
dem verba satis attenderent. Ita quae in illo compendio doctrinae 


1 De Civ. Dei 1. 5. c. 9. Ea omnia egregie exponit Card. Franzelinus, 
De Deo, quo in libro certis argumentis demonstrat, quidquid de praedestina- 
tione docuerit S. Augustinus, et per se consistere atque cohaerere et cum 
ceterorum Patrum scriptis aptissime convenire. 
4* 

Bannesianae, quod saepius commemoravi, proponitur omnipoten- 
tissima, insuperabilis energia gratiae per se efficacis, ea ex Augu- 
stini doctrina deprompta esse dicitur. Est autem vox insuperabilis 
ex illo loco de corr. et gr. (c. 12. n. 38), quem supra (p. 49. not. 2.) 
tetigi, et quam esset perperam explicatus, ostendi. Alteram ap- 
pellationem ex eodem libro (c. 14. n. 45) sumptam esse apparet, 
ubi S. Doctor omnipotentissimam potestatem inclinandorum cordium 
attribuit Deo; at id in illo libello a Divina potentia ad rem crea- 
tam, gratiam, temere transfertur, ac saepe Bannesiani, quod ille 
de invicta virtute Divinae voluntatis dixit, id .ad singula gratiae 
subsidia, quibus utitur, accommodant '.. An vocem inclinandi pre- 
mendam esse dixeris? Afferuntur enim e libro de gratia et libero 
arbitrio loci simillimi, ubi plane docet Augustinus, posse Deum, 
quaecunque placuerit, operari in. animis hominum eosque quocun- 
que libuerit inclinare ?. Sunt enim similia inclinare et determi- 
nare; ergo ipsam Bannesii doctrinam Augustinus videtur enun- 
tiare. Sed videatur locus. Libro toto ipsoque etiam illo loco 
ostenditur ac demonstratur, posse Deum et ad bonum inclinare 
et ad malum?, lam vero dubitari non potest, quin ille permitti 
a Deo malum, non effici docuerit. Quodsi permittere vel non 


1 Simili ratione, sed audacius Massoulié huiuscemodi Augustini verba 
contorquet. Nam in illo libro, qui ,,S. Thomas sui interpres" inscribitur, 
diss. IT. qu. 9. a. 6. I. 480 ita ait: ,,Atqui haec omnia non minus, sed multo 
etiam potiori iure in divinam motionem physicam et effectricem cadunt, cum 
non solum, quae a Patribus dicta sunt, significent aut innuant, operationem 
Divinae gratiae esse opus Divinae omnipotentiae, sed etiam expressissime, nec 
semel, sed quam saepissime S. Augustinus disserat, omnipotentissimam, ineluc- 
tabilem et insuperabilem esse Divinae gratiae vim.^ De voce quae est insupe- 
rabilis, ante dixi; de altera (omnipotentissima) pauca addenda, ut ostendamus, 
quam temere Massoulié utatur testimoniis. Ergo docet Augustinus, si illum 
audias, operationem divinae gratiae non solum opus esse divinae omnipoten- 
tiae, sed expressissime, nec semel, sed quam saepissime disserit, omnipotentis- 
simam (quam vocem ille scriptura distinguit) esse Divinae gratiae vim. At 
solam vocat virtutem divinam, nunquam gratiam omnipotentissimam. Poten- 
tissimam sane eam appellat sagittam, sagittas potentissimas et transfigentes et 
efficientes (in ps. 44), potentissimam medicinae potestatem (in ps. 51); sed 
aliud est potens, aliud omnino omnipotens. Quomodo S. Augustinus explicet, 
Divinam omnipotentiam causam esse efficaciae gratiae, supra p. 45. diximus. 

2 ,Ad inclinandas eorum voluntates, quocunque voluerit." 

3 C. 21. n. 43: ,His et talibus testimoniis divinorum eloquiorum... 
satis, quantum existimo, manifestatur, operari Deum in cordibus hominum 
ad inclinandas eorum voluntates , quocunque voluerit, sive ad bona sive ad 
mala." 

impedire vocare licuit inclinare, quanto magis actum bonum effi- 
cere, quod proprium esse Dei etiam Molinistae dicunt?  Potue- 
ram singulos percurrere locos, qui ab adversariis obiiciuntur, sed 
satis dictum est, unde eluceret non aperte ac plane Bannesii doc- 
trinam docuisse Augustinum. Unum errorem addere liceat cum 
Iansenio opinantium, illud adiutorium quo, cuius mentio uno om- 
nino loco in libris suis (De corrept. et gr. c. 12. n. 84) infertur 
ab Augustino, et quo ipsa in bono perseverantia significatu, 
propriam esse cuiusvis gratiae efficacis appellationem ab illo 
usurpatam. | 


3. De 8. Thoma et de praedeterminationibus physicis. 


Ut de S. Augustino, ita de Angelico Doctore, scholae prin- 
cipe, hoc imprimis quaerendum est, ipsumne caput controversiae 
tractandum sibi proposuerit idque dilucide diremerit, docueritque 
definita sententia physicas praedeterminationes. Attulimus argu- 
mentum firmissimum, cur non fecisse existimandus esset. Summi 
enim theologi: Toletus, euius Sotus O. S. Dom. mirificum prae- 
dieat ingenium, Bellarminus, Perronus, Stapleton et Valentia, 
propugnatores veritatis primarii, Suarez, Vasquez, Lessius, Mo- 
lina, Ruiz, Lugo, Petavius, alii plurimi doctissimique viri si 
praedeterminationum illarum indicium apud S. Thomam nullum 
repererunt, apertene eas ac perspicue ab eo doceri putabimus? 

Testis est ipse magister generalis Ordinis S. Dominici, 
P. Turci *. Anno 1647. in sollemnitatibus circiter Pentecostes, 
quum generale Capitulum Fratrum Praedicatorum habendum esset 
Valentiae, disputatio publiea praemissa est. In qua Turcum contra 
physieas praedeterminationes sententiam tulisse atque pollicitum 
esse, se earum patronum extemplo magistrum creaturum, sie - 
S. Thoma rem propositam probasset, Gabriel de Henao S. I, 
doctor Salmanticus, anno 1652. in Empyreologia sua (Proloq. 9. 
n. 35) scribae publici libello confirmavit. Quum multum hac de 
re disceptaretur, anno 1662. quattuor theologiae Valentiae doc- 
tores iureiurando confirmaverunt, Turcum Fratri ili dixisse: 
Ostende mihi locum D. Thomae, in quo praedeterminationem de- 
fenderit, et creabo te Magistrum." Contra haec P. Reginaldus, qui 
propositionem illam defenderat, anno 1674., i. e. ipsis viginti et 
septem annis post illam disputationem, iuravit, non de praedeter- 
minationibus actum tum esse, sed de decretis praedefinientibus; de 
reliquo verba ipsa comprobavit ?. Iam vero etsi ille, id quod 


1 Quid de ea re scriptum exstet, affert Liv. de Meyer, Hist. congr. I. 
1. 2. c. 22. (I. 165.) et Hist. vindicata 1. 2. c. 19., ubi Serry refutatur. 
3 Quin et addidit [RR. P.] eum se Magistrum extemplo renuntiaturum, 

saepius licebit iudicare , testis minime certus est, tamen si 
demus, de decretis praedefinientibus Bannesianorum disputatum 
esse, quum ea seiungi a physicis praedeterminationibus nullo modo 
possint, illud constare debet testimoniis allatis, generalem Ordi- 
nis magistrum in Capitulo generali negasse, argumentum firnum 
ipsius fundamenti, in quo innititur recentior Thomismus, e S. Thoma 
repeti posse. 

At quidam Iesuitae id tribuere veritati dicuntur, ut physicam 
praemotionem Thomisticam fateantur non a Bannesio primo, sed a 
S. Thoma defensam esse. Ad Molinam provocant et Suaresium 
et Bellarminum et Conimbricenses 5, Splendida nomina! Quid 
tandem confirmant? Loquuntur omnes iis locis, qui afferuntur, 
de illa controversia, utrum concursus generalis ad omnes atque 
etiam inhonestos actus naturarum creatarum sit motus antecedens 
actum an concomitans, qua quidem in re minime vertitur Banne- 
sianorum cum theologis Societatis disceptatio (v. supra p. 34). 
Aecedit quod et Bellarminus concursum praevium statuens ut 
probabiliorem, sententiam tamen contrariam probabilem esse. plane 
confitetur atque ostendit; et Molina post ipsum locum, quo ad- 
versarii utuntur, dubitat, num docuerit S. Thomas concursum 
praevium; et Suarez loco allato id unum dicit, docuisse ita S. Tho- 
mam in priore illo de potentia libro, in opere suo primario contra 
sentire, idemque tamen postea? revocavit, quod concessisse visus 
erat, alterum quoque locum in suam sententiam interpretatus. 
Quod autem nihilominus hodie etiam huiusmodi auctoritates affe- 
runtur, cur S. Thomam sensisse Thomistice existimemus, infirmum 
id quidem est rei demonstrandae argumentum. Multi ad ratio- 
nem studiorum provocant, in qua admissum sit esse S. Thomae 
propriam doctrinam Bannesianorum. Quod quam temere obiicia- 
tur, mox videro. . 

Bed ex ipso quaeramus Angelico doctore. Qui quam non 
faveat Bannesianorum opinionibus de physica praedeterminatione, 
quamque congruenter doctrinae Societatis Iesu disserat, legentium 
ea, quae dicturi sumus, erit iudicium. 


e 


si vel unum Doctoris Angelici locum daret, ubi divinam futurorum scientiam. 
ostensurus ad ea decreta [praedefinientia] confugisset. Serry, Hist. congr. L 4. 
c. 20. p. 605. ed. 2. Antverp. 1709. 

1 Molina, Concordia in I. qu. 14. art. 18. disp. 26. Suarez, De vera in- 
telligentia auxilii efficacis, c. 14. Bellarminus, De gratia et libero arbitrio, 
l 4. e. 16. Conimbric. 1. 2. Physic. c. 7. qu. 18. BE 

? L. III. De auxiliis gratiae c. 37. n. 11 ss, Ed. Vivés VIII. 177 ss. 

I. Quomodo S. Thomas intelligat a Deo voluntatem moveri. 


Voluntatem a Deo moveri, omnes fatentur. Haec igitur ve- 
ritas non est in controversia, sed eius explicatio. ‘ 

Quum moveri dicimus causam non corpoream, traductio in- 
telligitur alicuius potentiae ad actum. Iam S. Doctor a Deo- hu- 
manam voluntatem ad actus liberos moveri docet, determinari non 
docet. Quid interest inter movere et determinare? Idem sonant, 
si hoc alterum vocabulum accipitur latius; sin pressius, determi- 
natio dicitur pulsus indeclinabilis ad unam aliquam certamque 
actionem. Nulla autem esse potest motio nisi ad aliquid atque 
etiam unum aliquid; ita omnis motio est aliqua determinatio. 
Sed hoe aliquid variari potest ratione multiplici. Nam voluntas 
natura sua ad communem speciem boni determinatur. Varia sunt 
autem genera bonorum. Ita illa communi determinatione voluntas 
non ad certum aliquod genus bonorum astringitur, et infinita est 
in illa communi appetentia boni varietas actuum. Quodsi illud 
unum, &d quod voluntas compellitur, omni ratione modoque mi- 
nutissime circumscriptum est, excludi otmnem variationem patet, 
atque haec est illa, quae proprie ac presse dicitur determinatio. 
Ergo in qua re versetur huiusmodi determinationis et motionis 
diserimen, evidens est. Motio enim ab eo, qui movetur, variari 
&c modifieari potest, determinatio non potest. Atqui in hoe altero 
genere est illa physica praedeterminatio, quam Bafiez induxit, 
qua et genus et magnitudo omnisque modus ac ratio motionis in- 
declinabiliter praefinitur. 

Ergo ut ordine progrediamur, primum de communi rerum 
creatarum motione per Deum, tum de motione liberae voluntatis, 
denique de scientia media dicemus, qua absolvi ac perfici S. Tho- 
mae doctrinam necesse est. 

1. S. Thomas motum a Deo profectum a naturis creatis mo- 
dificari docet, id quod Bafiez negat. Quam hie ab illo discrepet, 
ut clarissime eluceat, verba utriusque quasi e regione posita com- 
pargbimus. | 

S. Thomae primus locus sit is, quem Ferrariensis quoque 
notavit; est autem I. dist. 88. q. 1. art. 5. in c., ubi ad solven- 
dam eorum obiectionem, qui dicunt, contingentiam effectuum in 
rebus creatis non consistere cum causae supremae necessitate, 
haec affert: ,Quandoque sunt causae multae ordinatae, effectus 
ultimus non sequitur causam primam in necessitate et contingen- 
tia, sed causam proximam, quia virtus causae primae recipitur 

in causa secunda secundum modum causae secundae. Effectus 
enim ille non procedit a causa prima, nisi secundum quod virtus 
causae primae recipitur in secunda causa, ut patet in floritione 
arboris, cuius causa remota est motus solis, proxima autem virtus 
generativa plantae. Floritio autem potest impediri per impedi- 
mentum virtutis generativae, quamvis motus solis invariabilis sit. 
Similiter etiam scientia Dei est invariabilis causa omnium, sed ef- 
fectus producuntur ab ipso per operationes secundarum causarum.“ 

. Alter locus est, quo fusius explicatur, quomodo motio Divina 
per naturas ereatas modificetur, q. 3. de malo art. 2. in c.: ,Ne- 
cesse est omnes motus secundarum causarum causari a primo 
movente, sicut omnes motus inferiorum corporum causantur a 
motu coeli. Deus autem est primum movens respectu omnium 
motuum et spiritualium et corporalium, sicut eorpus coeleste est 
principium omnium motuum inferiorum corporum. Unde cum 
actus peccati sit quidam motus liberi arbitrii, necesse est dicere, 
quod actus peccati, in quantum est actus, sit a Deo. Sed tamen 
attendendum est, quod motus primi moventis non recipitur uni- 
formiter in omnibus mobilibus, sed in unoquoque secundum pro- 
prium modum. Alio enim modo causatur a motu coeli motus 
corporum inanimatorum, quae non movent se ipsa, et alio modo 
motus animalium, quae movent se ipsa. Rursumque alio modo 
consequitur ex motu coeli pullulatio plantae, in qua virtus gene- 
rativa non deficit, sed producit perfectum germen; alio modo pul- 
lulatio plantae, cuius virtus generativa est debilis et producit ger- 
men inutile. Cum enim aliquid est in debita dispositione ad re- 
cipiendum motionem primi moventis, consequitur actio perfecta 
secundum intentionem primi moventis; sed si non sit in debita 
dispositione et aptitudine ad recipiendum motionem primi mo- 
ventis, sequitur actio imperfecta... Sic ergo dicendum, quod cum 
Deus sit primum principium motionis omnium, quaedam sic mo- 
ventur ab ipso, quod etiam ipsa se movent, sicut quae habent li- 
berum arbitrium; quae si fuerint in debita dispositione et ordine 
debito ad recipiendum motionem, qua moventur a Deo, sequentur 
bonae actiones... Si autem deficiant a debito ordine, sequetur 
actio inordinata, quae est actio peccati." | 

Quibus locis alios addamus: 

Q. 1. de pot. a. 4. ad 8. ,Licet causa prima maxime influat 
in effectum, tamen eius influentia per causam proximam determi- 
natur et specificatur, et ideo eius similitudinem imitatur effectus.* 

Q. 5. de ver. art. 9. ad 10: , Causa primaria plus dieitur in- 

fluere quam secunda, in quantum eius effectus est intimior et 
permanentior in causato quam effectus causae secundae; tamen 
magis similatur causae secundae, quia per eam determinatur quo- 
dammodo actus primae causae ad hunc effectum." Haec ita de 
omnibus causis primis dicuntur, ut Divina non excludatur. 

L. 3. contra Gentiles c. 66. 5: Item, secundum ordinem cau- 
sarum est ordo effectuum. Primum autem in omnibus effectibus 
est esse, nam omnia alia sunt determinationes ipsius. Igitur esse 
est proprius effectus primi agentis, et omnia alia agunt ipsum, in 
quantum agunt in virtute primi agentis; secunda autem agentia, 
quae sunt quasi particulares et determinantes actionem primi 
agentis, agunt sicut proprios effectus alias perfectiones, quae de- 
terminant esse.‘ Quam sententiam explanator ille Ferrariensis 
ex illa ratione explicat, qua identidem S. Thomas utitur: vim 
motumque primae causae receptum in secunda ex huius conditione, 
iamquam ex susceptivi conditione, aecipere limitationem et de- 
terminationem. | 

2. dist. 1. q. 1. a. 4: , Horum causa etiam Deus est... quia 
ipse est dans esse rebus; causae autem aliae sunt quasi dotermi 
nantes illud esse.“ 

Iam vero audito S. Thoma audiamus Bannesium. Qui de 
Caietano sic scribit (In 1. part. q. 19. art. 8. ed. Duac. 1614. 
p. 244. B): ,Displicet quod ait virtutem primae causae modifi- 
cari per causam secundam. Quod quidem ego falsum reputo si 
de prima causa universalissima, qualis est divina voluntas, intel- 
ligatur. Immo vero divina voluntas omnia modificat, dum causa 
est universalissima et efficacissima cuiuslibet rei et quantum ad 
fieri et quantum ad esse et quantum ad modum.“ Ergo Bañez, 
cuius doctrinam Alvarez (de Aux. disp. 26) amplexus est, displi- 
cere sibi Caietanum scribit, quod virtutem primae causae modifi- 
cari doceat per causam secundam; potuerat dicere, displicere 
Ferrariensem, qui ad verbum cum illo congruit, displicere S. Tho- 
mam, a quo et ili commentatores et.veteres omnes Thomistae 
istam sententiam mutuati sunt. Sed audiamus, doctrinam suam 
quomodo confirmet. Sic enim ait l c.: ,Et confirmatur. Quia 
esset ponere maximam imperfectionem in Deo, asserere, quod 
quemadmodum idem omnino coneursus solis producit distinctos 
effectus, quia modifieatur per distinctas causas inferiores, ita con- 
cursus Divinae voluntatis quantum est ex parte sua manet indiffe- 
rens, sed modificatur et determinatur ad distinctos effectus per 
distinctas causas inferiores." At hane quam dicit marimam im- 

perfectionem S. Thomas a Deo minime removit; scilicet. imper- 
fectio nulla est, sed liberrima Divinae voluntatis dispositio. Si- 
militudinem autem efficientiae solis ac primi motoris post S. Tho- 
mam (v. locos supra laudatos) communiter theologi usurpant,. ut 
demonstrent, qua ratione Dei motio recepta in naturis creatis 
modificetur. Unde apparet, quam longe Bafiez a veteribus illis 
diecesserit. Quod vero ille praeterea pro confirmatione ponit, 
eandem rem luculentius ostendit. ,Etiam primum mobile,“ in- 
quit, ,quatenus modificabilis est eius concursus ad effectum spe- 
cialem generationis equi, pendet in genere causae materialis a 
causa particulari et a dispositionibus eius, eo quod ipsum primum 
mobile non est causa totius entis, sed aliquo praesupposito ope- 
ratur. .. Et haec doctrina valde notanda est pro materia de gratia 
et de praedestinatione, in qua multi paralogizantur putantes, quod 
liberum arbitrium hominis modificat aequalem concursum et au- 
xilium Dei determinans illud ad magis vel minus efficiendum. Et 
ita solent aliqui ignoranter dicere, quod cum aequali auxilio gra- 
tiae Dei unus convertitur et alius non. Qua via facile inciditur 
in errorem Pelagianorum." Quo loco Bafiez doctrinae S. Thomae 
a vetere schola explicatae aperte contradicit. Si enim S. Thomas, 
quum influxum, quo actus seu effectus producatur, unum esse do- 
ceat, qui et a Deo et a re creata repetendus sit, duas intelligit 
esse concausas, Caietanus etiam: diserte concausas nominat (in I. 
q. 14. a. 18. 8 Nec sustinendus): easdem Capreolus (in 2. dist. 28. 
q. 1. a. 8. ad 12.) partialiter coefficientes vocat. Quarum causa- 
rum quae ratio esset ac proportio, ut explicarent, Thomistae ve- 
teres Deum dicebant causam efficientem, virtutem creatam mate- 
rialem sive dispositivam, quod secundum S. Thomae doctrinam - 
motum in se reciperet receptumque pro sua dispositione variaret. 
In hune. modum imprimis iustificationis rationem explicabant f. 
At Bannesium suae doctrinae proprietas induxit, ut illud negaret 
et hac ratione, quemadmodum Medina dixit, novam atque inaudi- 
tam opinionem proponeret?. lidem illi. veteres in eam quoque 
sententiam venerant, quae Bannesio via proclivis ad Pelagianis- 
mum visa est, Romaeo contra communis S. Augustini et Patrum 
doctrina ?: si duo traherentur ab aequali gratiae motu, fieri posse, 
ut alter converteretur, alter animo obduresceret. Atque ita ad 


— —— 


! Vide Victoriae scholia, quae infra afferemus, ad I. II. q. 102. a. 2. 
3.1. II. q. 113. a. 8. p. 1686. Hic locus infra magis explicabitur. : 
! De libertate operum a necessitate p. 107. Locus integer infra afferetur. 

alterum locum devenimus, quo quaerendum est, quomodo libera 
voluntas moveatur a Deo. 

2. Motus a Deo profectus a causis creatis modificatur, sed 
aliter a necessariis, aliter a liberis: in illis conditione cuiusque 
rebusque adiunctis, quibus non suo arbitratu subiectae sunt; in 
his suo cuiusque arbitratu atque consilio. Illas in certa rerum 
eonditione constitutas Divina motio penitus ac necessario ad suos 
compellit actus; at liberae naturae certis affectae rebus ac Divino 
instinctu excitatae, tamen ita ut libet moventur. Quare S. Doctor 
Creaturam, inquit, rationalem ordinat [Deus] ad agendum volun- 
tarie et per se, sed aliae creaturae non agunt nisi motae ex opera- 
tione Divina (I. q. 19. a. 12. ad 3.). Quam differentiam explicat 
q. 22. de ver. a. 4. in c.: Quanto aliqua natura, inquit, est Deo 
propinquior, tanto expressior în ea divinae dignitatis similitudo in- 
venitur; hoc autem ad divinam dignitatem pertinet, ut omnia moveat 
et inclinet. et dirigat, ipse a nullo alio motus vel inclinatus vel di- 
rectus. | Unde quanto aliqua natura est Deo vicinior, tanto minus 
ab eo inclinatur, et magis nata est seipsam inclinare. — Deinde 
naturarum creatarum quasi gradus percurrens ostendit, eas, quae 
ratione sint praeditae, non determinari ab alio, sed a seipsis. 
Natura rationalis,^ inquit, ,quae est Deo vicinissima, non solum 
habet inclinationem in aliquid, sicut habent inanimata, nec solum 
movens hanc inclinationem quasi aliunde eis determinatam, sicut 
natura sensibilis; sed ultra hoc habet in potestate ipsam inclina 
tionem, ut non sit ei necessarium inclinari ad appetibile appre- 
hensum, sed possit inclinari vel non inclinari, et sic ipsa incli- 
natio non determinatur ei ab alio, sed a seipsa." Quibus verbis 
S. Thomas explicat liberam naturam eatenus ad Deum propius 
accedere, quanto minus ab eo [i. e. Deo] inclinetur, sed inclinet 
seipsam. Quam quum concludens dieit habere in potestate ipsam 
inclinationem nec ab alio determinari, ,alium“ illum etiam Deum 
intelligat necesse est, praesertim quum ipse doceat (I. II. q. 9. 
a. 6. et alibi), voluntatem nisi aut a seipsa aut a Deo proprie 
inclinari non posse. Ceteroquin similis est argumentatio q. 22. 
de ver. a. 8. in c., ubi de Divina loquens inclinatione sic ait: 
Quando quidem est perfecta, facit necessariam inclinationem în id, 
ad quod determinat. Nec enim quidquam aliud est actus volun- 
tatis nisi inclinatio ad aliquid (1 c.). In hoc autem libertas ver- 
titur arbitrii, ut ad rem ab intellectu propositam, prout libitum 
sit, vel inclinet se vel non inclinet (I. II. q. 15. a. 2. e£ 8... Non 
potest omni motu Divino carere voluntas, sed eo est liberior, quo 

minus inclinatur a Deo ac magis possit inclinare seipsam; sin per- 
fecta est inclinatio divinitus indita, quae determinatio appellatur, 
sublata est libertas. Ita quidem ille. Quid Bannesiani?  Physi- 
cam praedeterminationem vocant, omnipotentissimam, insuperabilem 
et indeclinabilem energiam gratiae per se efficacis (vid. supr. p. 5. 
not. 1.) Huiusmodi autem praedeterminatio perfecta certe incli- 
natio voluntatis est, qua praesente ob infinitam Divinae potentiae 
virtutem fieri non potest, quin illa ad actum inclinetur. Tollit 
igitur, si S. Thomam audias, libertatem. 

Si ullus alius scriptor, profecto ille dignus est, cuius verba 
clarissima maximeque perspicua sic intelligantur, ut sonant. Quod 
si fiet, dissentient ac discrepabunt inter se S. Thomas et Banne- 
siani. Audiantur utrique. Hi nunquam magis aut minus inclinari 
voluntatem a seipsa dicunt, quam inclinetur a Deo; ille aliter 
fieri posse concedit, quum naturae rationalis perfectionem in eo 
constituat, ut et minus inclinetur a Deo, et magis possit se 
ipsam movere. Bannesiani determinationem Divinam necessario 
intelligunt perfectam, hic imperfectam. Illi fieri posse negant, 
ut, quum Deus moveat voluntatem, ea non inclinetur; hic recepto 
motu Divino utrumlibet dicit esse in potestate atque arbitrio vo- 
luntatis. Illi inclinationem voluntatis a Deo determinari volunt, 
hic determinari aperte negat. Nonne haec inter se pugnant? 
Non pugnant, inquiunt; dicimus enim posse non inclinari volun- 
tatem etiam praesente praedeterminatione; non est haec igitur 
perfecta inclinatio, h. e. talis quae sublata potestate compellat at- 
que cogat. At non hoc solum ille dixerat, posse voluntatem se non 
inclinare, sed in eius potestate esse non inclinari. Ubinam autem 
gentium , si quis alterius energia insuperabili et indeclinabili im- 
pulsus ita motus sit, ut eum actu subsistere plane repugnet, exi- 
stimant in ipsius potestate esse subsistere? Sua verbis reddatur 
sententia: hoc Pii IX. dietum si in verba S. Thomae applicetur, 
recentior Thomismus sepultus est. | 

Quantum autem ab hoc illius doctrina distet, tum vel maxime 
apparet, quum amplius exponit, qua ratione omnis motus volun- 
tatis a Divina motione derivetur ac dependeat. Occurrit sane 
hic aliqua etiam nostrae Societatis theologorum dissensio. Sunt 
enim qui illum sie interpretentur, ut solum concursum simul- 
taneum docere videatur, alii potentiam ad actum praemoveri 
S. Thomae sententiam esse existimant. Simultaneum autem con- 
cursum nostrae doctrinae congruere nemo est qui neget; itaque 
de altero pauca dicemus, quibus demonstretur, quomodocumque 

illum interpretemur, praedeterminationes excludi. Origo quoque 
erroris unde sit, intelligemus. Quae enim ille de naturali volun- 
tatis ad finem ultimum determinatione scripsit, ea ad physicam 
praedeterminationem libere factorum transferunt. Simul ostende- 
mus, si qui e Nostris praemotionem defendant, eos non | ideirco 
Bannesianis assentiri. 

Voluntas Dei est origo omnis naturalis motus (de pot. q. 3. 
a. 7. ad 9.) ut causa efficiens, quum scientia Divina sit causa 
exemplaris. Natura enim nihil aliud est quam ratio artis divinae, 
indita rebus, qua ipsae res moventur Dei voluntate ad fines deter- 
minatos (lect. 14. in 2. Phys. cf. I. II. q. 13. a. 2. ad 3.). Qui 
quum naturas crearet, universam etiam cuiusque actionem et finem 
et modum et conditiones disposuit atque constituit. Eadem est 
ratio creatae voluntatis. Quae nec omni tempore nec omni modo 
actus elicit naturales, sed aliquas agendi conditiones Deus prae- 
finivit. Illae autem in singulis voluntatibus non universe, sed 
adhibita praescientia singulatim ac minute praefinitae sunt, ut 
ubicunque inciderunt et quamdiucunque constant, voluntas humana 
efficacissimo Divinae voluntatis decreto a potentia ad actus natu- 
rales traducatur. 

Quae est igitur naturalis actio voluntatis? Ut in omni actione 
ita in hae distinguendum est, quis agat et quid agat. 

Rerum, quas voluntas appetere potest, infinitus est numerus; 
quaecunque autem appetitur, ideo appetitur, quia bona videtur, 
et quidquid bonum videtur, potest appeti; ad bonum Agitur mo- 
vetur et compellitur natura sua voluntas. 

Nec vero ad singulas res bonas voluntas necessitate compel- 
litur, sed sua sponte inclinatur. Itaque ipsa vis voluntatis et 
causa efficiens actum voluntatis qualis sit, videndum est. Mani- 
festum est autem ipsam agere voluntatem et actum proxime eff- 
cere; cuius tamen prima causa est Divina voluntas. Naturaliter 
enim impellimur ad finem, ut beati esse studeamus; et ab hoc 
studio omnis proficiscitur actus voluntatis. ,Quidquid enim homo 
appetit,^ inquit S. Thomas, ,appetit sub ratione boni; quod qui- 
dem si non appetitur ut bonum perfectum, quod est ultimus finis, 
necesse est ut appetatur ut tendens in bonum perfectum; quia 
semper inchoatio alicuius ordinatur ad consummationem ipsius* 
(I. II. q. 1. a. 6.). Nec vero, quum beatitudinem naturaliter ap- 
petimus, de ipsa nos semper cogitare dicit, sed naturalem boni 
appetitionem virtute desiderium illud complecti atque includere 
(1. c.). Quodsi verum est, Deum ad actus naturales movere, nos 

vero naturaliter appetere finem et ab hoc studio omnem actum 
voluntatis derivari: a Deo necesse est, quum volumus, moveri et 
adiuvari voluntatem. Quam rem ille in I. IT. q. 9. a. 4. et 6. 


uberius explicat. ,Omne enim,^ inquit, ,quod quandoque est 


agens in actu et quandoque in potentia, indiget moveri ab aliquo 
movente. Manifestum est autem, quod voluntas incipit velle ali- 
quid, cum hoc prius non vellet. Necesse est ergo, quod ab aliquo 
moveatur ad volendum. Et quidem ipsa movet seipsam, inquan- 
tum per hoc, quod vult finem, reducit seipsam ad volendum ea, 
quae sunt ad finem. Hoc autem non potest facere nisi consilio 
mediante. Cum enim aliquis vult sanari, incipit cogitare, quo- 
modo hoc consequi possit; et per talem cogitationem pervenit ad 
hoc quod potest sanari per medicinam, et hoc vult. Sed quia 
non semper sanitatem actu voluit, necesse est quod inceperit velle 
sanari ab aliquo movente. Et si quidem ipsa moveret seipsam 
ad volendum, oportuisset quod mediante consilio hoc ageret ex 
aliqua voluntate praesupposita. Non autem est procedere in in- 
finitum. Unde necesse est ponere quod in primum motum volun- 
tatis voluntas prodeat ex instinctu alicuius exterioris moventis, ut 
Aristoteles concludit in quodam cap. Eth. Eudemicae.“ [Ille pri- 
mus actus, uti ex superioribus intelligitur, non potest esse nisi 
appetentia finis, atque ita in 6. articulo concluditur, primi actus 
causam esse Deum, qui et naturas creaverit et actiones naturales 
ordinaverit. Eadem argumentatione S. Doctor utitur De malo 
q. 6. Omnis igitur actio voluntatis ab ea indeliberata appetentia 
finis oritur, quam Deus ipse naturae indidit, estque haec fons at- 
que origo libere factorum. Sic enim natura se habet ad volun- 
tatem, ut natura quaedam sit ipsa voluntas nec a voluntate sit 
alienum, quod est proprium naturae. Commune est autem omnis 
naturae creatae, ut a Deo instinctu naturali ad bonum dirigatur. 
Ad suum igitur bonum voluntas naturaliter impellitur. Potest 
autem ad alia quoque, quae ipsius sunt propria, sine necessitate, 
sua ipsius determinatione tendere. Sicut natura est voluntatis 
fundamentum, ita. appetibile, quod naturaliter appetitur, est alio- 
rum appetibilium principium et fundamentum. In appetibilibus 
autem finis est fundamentum et principium eorum, quae sunt ad 
finem, quum quae sunt propter finem non appetantur nisi ratione 
finis. Et ideo quod voluntas de necessitate vult, quasi naturali 
determinatione in ipsum determinata, est finis ultimus, ut beati- 
tudo. Sed ad ea, quibus eo perducamur, voluntas non determi- 
natur naturali inclinatione. Ipsi igitur relinquitur optio ac de- 





64 8. De S. Thoma et de praedeterminationibus physicis. 


terminatio. (De ver. q. 22. a. 5.) Quae S. Doctor mox (a. 6.) 
iterum repetit et confirmat. ,Quia mobile reducitur ad immobile, 
indeterminatum ad determinatum, ideo oportet, quod id, ad quod 


voluntas est determinata, finis ultimus, sit principium appetendi 


ea, ad quae non est determinata, ^ quae eligit libere. Quoniam 
enim variae sunt ad illum finem viae, non potuit esse appetitus 
voluntatis determinatus in ea, quae sunt ad finem (1. c. art. 6. Cf. 
IV. d. 49. q. 1. ad 3.). Ipsius igitur est eligere, quam viam in- 
grediatur, nec ad id S. Thomae sententia alia ulla indiget deter- 
minatione. Nam in quantum actu vult finem, reducit se de potentia 
in actum respectu eorum quae sunt ad finem, ut scilicet. actu ea 
velit. I. II. q. 9. a. 3. ad 1. Item De malo q. 6. a. 1: , Voluntas," 
inquit, ,movetur a seipsa... Nec propter hoc sequitur, quod vo- 
luntas secundum idem sit in potentia et in actu... Per hoc, quod 
homo aliquid vult in actu, movet se ad volendum aliquid aliud 
in actu, sicut per hoc quod vult sanitatem, movet se ad volen- 
dum sumere potionem.^ Attendantur verba. Libertas seu indif- 


ferentia creata natura sua potentialis est manetque etiam tum, 


quum ad primum actum, quo voluntas finem ultimum appetit, a 


Deo necessario determinata est; sed hane potentialitatem sui deter- 


minatione ipsa superat; quod facere potest; non enim tum est in 
nuda potentia, sed illa Divina determinatione ad aliquem. actum 
iam traducta. Unde elucet, qua determinatione voluntas, quod sit 
causa contingens, indigeat (I. q. 19. a. 3. ad 5.). Est autem illa, 
quam saepe nominavimus, qua ad finem ultimum appetendum Di- 
vino ac naturali instinctu compellitur. Sed vi huius necessarii 


actus ipsa se ad actus liberos determinat, Divinae voluntatis 


exemplar imitata, quae ipso actu necessario se determinat ad li- 
beros (de ver. q. 22. a. 5. ad 4. et I. q. 19. a. 3. ad 5.). Quam 
similitudinem voluntatis Divinae S. Thomas gravissime premit, ita 
quidem, ut Bannesianorum praedeterminationes excludantur. 
Agens, inquit, voluntarium assequitur divinam similitudinem 


in hoc, quod libere agit. Libertatem autem S. Doctor (IL contra 
Gent. c. 47. et 48.) in eo constituit, quod agens habet dominium 


sui actus et sibi ipsi est causa agendi, quia in eius potestate est 
agere et non agere, nec ad alterutrum ab alio, sed a seipso de- 
terminatur. Quae libertatis descriptio quum cardo totius sit con- 
troversiae, magis explicanda esse videtur. 

Libertas et necessitas inter se pugnant; voluntas enim dicitur 
libera, in quantum necessitatem non habet (qu. 22. de ver. a. 6. 


in e.) Necessitas autem est determinatio quaedam in unum (1. c.), 

liberum igitur non est ad unum determinatum, sed integram habet 
potentiam ad plura. Id tamen ad libertatem non sufficit: necesse 
est, voluntatem sua, non alterius determinatione de potentia transire 
ad actum. 

S. Thomam haec duo libertatis notione comprehendere, ex 
variis locis evidenter patet: 

[Liberum arbitrium in Deo salvatur ] quantum ad hoc, quod 
delerminatio sui actus non est sibi ab alio, sed a seipso (2. dist. 25. 
q. 1. a. 1. ad 1.). Quum SÉ. Doctor dicit salvatur, aperte signi- 
fiat, quae sequuntur ad ipsam libertatis naturam pertinere et 
proinde etiam liberis creaturis convenire. Quaenam vero Ange- 
lieus Doctor loco mox laudato ad liberum arbitrium necessaria 
esse ducit? Haec duo: ad agendum non ab alio determinatum 
esse, sed seipsum determinare. Atqui Deus est verissime alius a 
voluntate humana. Ergo ad salvandum huius liberum arbitrium 
necesse est, ut non a Deo ad agendum determinetur. Quod 
S. Thomas diserte quoque affirmat: 

Potentia rationalis se habet ad opposita in his, quae ei sub- 
sunt, et haec sunt illa, quae per ipsam determinantur; non autem 
potest in opposita illorum quae sunt ei ab alio determinata, et 
ideo voluntas non potest in oppositum eius, ad quod ex divina im- 
pressione determinatur, scil. iy oppositum finis ultimi; potest autem 
in oppositum eorum, quae ipsa sibi determinat, sicut sunt ea quae 
ordinantur in finem“ (IV. dist. 49. q. 1. a. 3. quaestiune. 4. ad 1.). 

Hoc loco S. Thomas aperte et definite dieit: quia voluntas 
in iis, quae sunt ei ab alio determinata, necessitatem patiatur, 
ideo eam non posse in oppositum eius, ad quod ex divina im- 
pressione determinetur; quae eius arbitrio subsint, esse illa dun- 
taxat, quae per ipsam determinentur. 

De verit. q. 22. art. 6. ad 1: ,Dicendum, quod esse animae 
non est determinatum a seipsa, sed ab alio [i. e. a Deo]; sed ipsa 
determinat sibi suum velle. Et ideo quamvis esse sit immutabile, 
tamen velle indeterminatum est ac per hoc in diversa flexibile." 
Hie iterum S. Thomas duo coniungit: non esse ab alio determi- 
natum et se ipsum determinare. Alium vero intelligit. Deum, 
quod patet ex comparatione voluntatis cum esse animae; hoc enim 
a solo Deo est determinatum. 

In solis intellectum habentibus liberum arbitrium invenitur, non 
autem în illis, quorum actiones. delerminantur a quibusdam aliis 
causis superioribus (in II. dist. 25. q. 1. a. 1. in corp.). Non esset 
homo liberi arbitrii, nisi ad eum determinatio sui operis pertineret, 

ut ex proprio iudicio eligeret hoc aut illud. (II. dist. 28. q. 1. art. 1. 
in c.). En, rursus illa duo ad liberum arbitrium plane necessaria: 
non esse determinatum a causis superioribus (ergo nec a Deo) et 
se ipsum determinare. 

nRatio culpae in actu deformi est ex hoc, quod procedit ab 
eo, qui habet dominium sui actus: hoc est autem in homine se- 
eundum illam potentiam, quae ad plura se habet nec ad aliquid 
eorum determinatur nisi ex seipsa, quod tantum voluntati con- 
venit (II. dist. 39. q. 1. a. 2. in c.). 

Hic S. Thomas, semper sibi constans, omnem determinatio- 
nem, quae ab alio quam ab ipsa voluntate proficiscitur, excludit. 

Nihil imputatur alicui in peccatum et cufpam nisi illud cuius 
causa ipse est, quia non laudamur neque vituperamur nisi ex ac- 
tibus nostris... Unde cum voluntas dupliciter dicatur, scilicet 
voluntas potentia et voluntas actus, voluntas potentia, cum a 
nobis non sit, sed a Deo, in nobis non potest esse peccatum, sed 
actus eius, qui a nobis est. Sed sciendum, quod aliquis actus est 
ab aliquo dupliciter. Uno modo tam. secundum substantiam actus 
quam secundum determinationem agentis ad actum, et hoc pro- 
prie in potestate agentis esse dicitur, ut est in voluntate; ipsa 
enim potentia voluntatis, quantum in se est, indifferens est ad 
plura; sed quod determinate exeat in hune aetum vel in illum, 
non est ab alio determinante, sed ab ipsa voluntate. Sed in natu- 
ralibus actus progreditur ab agente, sed tamen determinatio ad 
hune actum non est ab agente, sed ab eo, qui agenti talem na- 
turam dedit, per quam ad hune actum determinatum est. Et 
ideo propriissime aetus voluntatis a voluntate esse dicitur^ (II. 
dist. 39. q. 1. art. 1.). 

Quem locum extenuare conati sunt, qui illum alium non 
Deum esse intelligendum dixerunt, ne planissime improbari vide- 
retur doctrina Bannesianorum. Imprimis Massoulié (1. e. I. 227) 
hunc dicit verissimum S. Thomae sensum. 

At non modo falsa explicatio est, quum Deus infinitis parti- 
bus superans naturas creatas maxime proprie ,alius^ i. e. diver- 
sus ab iis vocetur, verum etiam totius ratio loci pervertitur, nisi 
vel imprimis Deus ille alius intelligitur. Vult demonstrare S. Tho- 
mas, cur peccare voluntas possit; dieit igitur: potentiam voluntatis 
peccatum esse non posse, quum a Deo sit, non a nobis; actum 
posse, quippe qui ,propriissime“ sit a nobis, non ab al. Alius 
igitur, ut ex contraria sententia' apparet, vel imprimis Deus in- 
telligitur. Idem ostendunt ea, quae sequuntur, ubi S. Doctor 


8. De S. Thoma et de praedeterminationibus physicis. 67 


liberis actibus voluntatis, quorum et substantia et determinatio 
sit ab agente, necessarios naturae actus opponit, quorum sub- 
stantia sit ab ipsa, determinatio a naturae auctore. Hic quis est? 
Responderat paullo ante, quum item libertatem necessitati oppo- - 
neret: esse Deum, qui naturas necessitate determinaret, at volun- 
tatibus sui determinationem reliquisset (II. dist. 25. q. 1. a. 1. ad 3.). 
Quoniam igitur et superius et inferius negavit, potentiam esse 
peccatum, quia sit ab alio, i. e. à Deo, itemque actus naturarum 
necessarios, quia ab alio, i. e. & Deo, determinentur: quum libe- 
ros actus voluntatum, qui non ab alio, sed ab ipsis determinentur, 
posse esse peccatum demonstrat, ille alius vel maxime Deus in- 
telligi debet, aut certe Deus non est, id quod Bannesiani volunt, 
praetermittendus. An haec erit causa peccati, si voluntas a Deo 
quidem determinata erit, dummodo ne sit ab alio quoquam de- 
terminata? Adde, quod in simili loco, quem supra proposuimus 
(IV. dist. 49. q. 1. a. 3), pro illis verbis: ,ab alio determinata“ 
haec substituit: ,ad quod ex divina impressione determinatur." 
Nec alii nisi Deo in libro De veritate (q. 22. a. 6. ad 1., v. supra 
p. 65.) eam determinationem tribuit, quae sui determinationi vo- 
luntatis opponatur. 

Quum Deum voluntatem ad liberas actiones determinare ne- 
gat, concedit tamen, illum in ipsa operari, et ideo docet, Deum 
ita in voluntate operari, ut eam non ad certam actionem deter- 
minet, sed determinationem actionis et finis in potestate liberi 
arbitrii constituat: ,Deus,“ inquit, ,operatur in omnibus, ita ta- 
men, quod in unoquoque secundum eius conditionem, unde in 
rebus naturalibus operatur sicut ministrans virtutem agendi et 
sicut determinans naturam ad talem actionem, in libero autem 
arbitrio hoc modo agit, ut virtutem agendi sibi ministret et ipso 
operante liberum arbitrium agat, sed tamen determinatio actionis 
et finis in potestate liberi arbitrii constitwitur. Unde remanet sibi 
dominium sui actus, licet non ita sicut primo agenti“ (II. dist. 25. 
q. 1. art. 1. ad 3.). 

Eadem in qu. de malo et de pot. repetit. Ibi enim: ,Deus,* 
inquii, ,movet voluntatem secundum eius conditionem, non ut ex 
necessitate, sed ut indeterminate se habentem ad multa^ (q. 6. 
art. 1. in corp.). Deus motu suo voluntatis indeterminationem non 
tollit, ergo nec illam determinat; indeterminatum enim idem est 
àc non determinatum. Simile habet alter locus (de pot. q. 3. a. 7. 
ad 13.), ubi Deus ita in voluntate agere dicitur, ut tamen determina- 
tio actus relinquatur in potestate rationis et voluntatis. Si Deus de- 

terminationem libero arbitrio relinquit, ergo non ipse eam antea 
perficit absolvitque. 

Iam innuimus (supra.p. 60. 64.) locos ex qu. de veritate, ubi 
S. Thomas docet, inclinationem ad bonum apprehensum non de- 
terminari naiurae rationali ab alio (Deo), sed a seipsa; deinde 
definit, libertatem esse indeterminationem, additque: non potuit 
appetitus voluntatis esse determinatus ad ea, quae sunt ad finem 
(q. 22. art. 4. in c. art. 6. inc.). Properemus igitur ad Summam 
theologicam, ut ostendamus, S. Doctorem usque ad mortem sem- 
per in eadem sententia mansisse. 

»Voluntas,^ inquit, ,est activum principium non determina- 
tum ad unum, sed indifferenter se habens ad multa“ (I. IT. q. 10. 
a. 4. in c.). Quod aliis locis comparatione voluntatis cum iis, 
quae necessario agunt, et actionis humanae cum motu Divino 
explicat. Audiamus Doctorem nostrum: 


nAppetitus sensitivus est de- 
terminatus ad unum particulare 
secundum ordinem naturae; vo- 
luntas autem est quidem secun- 
dum naturae ordinem determi- 
nata ad unum commune, quod 
est bonum, sed indeterminate 
se habet respectu particularium 
bonorum.“ (Q. 13. a. 2. inc.) 


Deus movét voluntatem ho- 
minis, sicut universalis motor ad 
universale obiectum voluntatis, 
quod est bonum; et sine hac 
universali motione homo non 
potest aliquid velle; sed homo 
per rationem determinat se ad 
volendum hoo vel illud, quod 
est vere bonum vel apparens 


bonum." (Q. 9. a. 6. ad 3.) 


Hi loci optime inter se cohaerent. Animalium appetitus ad 
unum particulare est determinatus, non item voluntas; est tamen 
determinata ad unum commune, quod est bonum. À quo deter- 
minata? Utique a Deo, qui movet voluntatem ad eius universale 
obiectum, quod est bonum. Sed haec Divina motio relinquit vo- 
luntatem ,indeterminate se habentem respectu bonorum particu- 
larium". A quo igitur determinatur, ut transeat ab actu primo 
indeterminato ad actionem determinatam? Respondet S. Thomas: 
Homo per rationem determinat se ad volendum hoc vel illud."^ En, 
rursus S. Doctor illa duo in ratione libertatis constituit: ad certas 
quasdam actiones non esse determinatum, ne & Deo quidem, sed 
se ipsum determinare. Quae sequuntur, doctrinam nostram con- 
firmant: Sed tamen, inquit, interdum specialiter Deus movet ali- 
quos ad aliquid determinate colendum, quod est bonum, sicut in his, 
quos movet. per gratiam. Secundum Bannesianos Deus semper movet 

ad aliquia, determinate volendum, nec solum movet, sed plane de- 
terminat, quia repugnaret hominem secus agere; secundum S. Tho- 
mam interdum duntaxat movet, non determinat, quia voluntas 
etiam motum gratia acceptum modificare potest. Transeamus ad 
alium locum (I. II. q. 1. a. 2.). 

Si agens non esset determinatum ad aliquem effectum, non 
magis ageret hoc quam illud. Ad hoc ergo, quod determi- 
natum effectum producat, necesse est, quod determinetur ad ali- 
quid certum, quod habet rationem finis. Haec autem determi- 
natio, sieut in rationali natura per rationalem fit appetitum, qui 
dieitur voluntas: ita in aliis fit per inclinationem naturalem, quae 
dicitur appetitus naturalis. Tamen considerandum est, quod ali- 
quid sua actione vel motu tendit ad finem dupliciter, uno modo 
sicut se ipsum ad finem movens, ut homo, alio modo sicut ab alio 
motum ad finem, sicut sagitta tendit ad finem determinatum ex 
hoc, quod movetur a sagittante, qui suam actionem dirigit ad 
finem. Illa ergo, quae rationem habent, se ipsa movent ad finem, 
quia habent dominium suorum actuum per liberum arbitrium ...; 
illa vero, quae ratione carent, tendunt ad finem propter natura- 
lem inelinationem, quasi ab alio mota, non autem a se ipsis... 
Nam tota irrationalis natura comparatur ad Deum sicut instru- 
mentum ad agens principale, ut supra habitum est I. p. q. 103. 
a. l. ad 3.^ (,Necessitas naturalis inhaerens rebus, quae deter- 
minantur ad unum, est impressio quaedam Dei dirigentis ad finem, 
sieut necessitas qua sagitta agitur, ut ad certum signum tendat, 
est impressio sagittantis.^ Et q. 19. a. 4. in c.: ,Necesse est, ut 
agenti per naturam praedeterminentur finis et media necessaria 
ad finem ab aliquo superiori intellectu, sicut sagittae praedeter- 
minatur finis et certus motus a sagittante.") 

Ut paucis dicam, S. Thomas docet, ex statu indeterminato 
voluntatem ad certas actiones sui ipsius determinatione transire, 
quum contra ab alio, i. e. a Deo, bruta animalia ad finem et media 
praedeterminentur et determinentur, quod praecipuum discrimen 
inter libertatem et necessitatem constituit. Orditur ab eadem ra- 
tione, cui innituntur Bannesiani: ut causa secunda agat, necesse 
esse determinetur ad aliquid certum; sed ab iis statim dissentit, 
quum dieit, hanc determinationem in rationali natura ab ipsa 
voluntate proficisci, in irrationali a Deo. 

Concludamus argumenta. Quia in natura positum est liber- 
tatis, ne sit determinata, Deus movet voluntatem ,non auferendo 
ei modum suum, qui in libertate ad utrumlibet consistit^ (de ver. 

q. 6. a. 3. ad 3. et de malo q. 6. a. 1. in c.), nec igitur eam ad 
liberos actus determinat (v. supra p. 65 ss.), sed in ipsius potestate 
determinationem relinquit (I. II. q. 10. a. 4. de pot. q. 3. a. 7. 
a. 13. et alibi). Ergo quum antegressa est motio Divina ad agendum 
necessaria et reliqua actus praeparatio, voluntatis est agere vel 
cessare, et in ipsius arbitrio solo positum est, velitne agere necne 
quoque velit modo. ,Electiones,“ inquit, ,sunt in nobis, suppo- 
sito tamen Divino auxilio" (I. q. 83. a. 1. ad 4). Quae potestas 
ae dominatio voluntatis in actus suos, qua omnis ab alio deter- 
minatio exeludatur, si S. Thoma utamur auctore, ipsam liberta- 
tem atque adeo omnem actionem humanam constituit (I. II. q. 1. 
a. 1., II. dist. 39. q. 1. a. 2., q. 3. de pot. a. 7. ad 12. et alibi). 

Atque liberas actiones ita non dicit determinari a Deo, ut 
ab ipso vocabulo determinandi studiose caveat. Quod quum argu- 
mentationem nostram non parum confirmet, paulo magis expli- 
candum esse videtur. 

Bannesiani appellationem physicae praedeterminationis accom- 
modatissimam esse volunt, ut Divina motio ad actus liberos vo- 
luntatis humanae significetur, nec quidquam certe potest esse eo- 
rum doctrinae congruentius. Quam appellationem S. Thomas non 
solum nunquam in illam sententiam usurpat, verum idem etiam 
studiose cavet, ne Deum ad ipsos actus liberos determinare dicat. 
Et vox quidem determinandi ei usitatissima est. Naturam con- 
stanter dicit a Deo determinari atque etiam humanam volunta- 
tem, quum necessitate ad communem honestatis rationem move- 
tur; ubi de Divina ad liberos actus motione dicere instituit, verba 
mutat, varia adhibet alia, velut movendi, applieandi, inclinandi, 
faciendi, operandi, nunquam autem determinandi vel praedetermi- 
nandi. Potuerat omnino minus accommodate determinationem 
vocare illam Dei motionem; ipsum enim hominem ab homine di- 
cimus determinari. Quodsi proprie loqui volumus, non determi- 
namur ab amico, sed ipsi nos determinamus; in nostro enim ar- 
bitrio positum est, sequi velimus an nolimus, omnino an partim, 
determinare autem proprie decidentis est et concludentis delibe- 
rationem. Quoniam igitur vocis determinandi duplex est signifi- 
catio, altera perfecta, altera imperfecta, et illa, si ab alio fit, sem- 
per necessitatem infert: facile intelligitur, cur hanc vim alium 
perfecte ad unum inelinandi S. Doctor modo simpliciter determinare 
vocet, modo aliqua voce addita: immutabiliter vel ex necessitate de- 
terminare. Quantum autem abfuerit, ut in Bannesianorum esset 
sententia, eo manifesto probatur, quod illam vocem determinandi 

ne imperfecta quidem significatione ad Dei praemotionem libero- 
rum actuum transtulit, quum id facere posset minime inepte. 
Vocabulum praedeterminandi non usurpari a S. Thoma nisi 
pro praedefiniendo, vel ii theologi, qui Bannesianis favent, aperte 
concedunt í. Determinare vero semel omnino ad Dei effectionem 
ipsorum libere factorum referre videri potest?, quamquam ne hoc 


1 Sed ut hoc evidentius pateat, omnes a Massoulié (S. Thomas sui inter- 
pres, diss. 1. qu. 2. a. 3. Romae 1692., p. 15 sqq.) collectos locos percurra- 
mus. Primum ii loci sunt notandi, qui ex graeco sunt translati. Ibi enim 
verbum graecum rpoopitetv (praefinire, praedefinire) a SS. Ioanne Damasceno 
(I. q. 23. a. 1. ad 1. et 8. contra gent. c. 90. ex 2. 1. de fide orthodoxa c. 80.), 
Athanasio (I. opusculo contra Graecos c. 16. ex libro ad Serapionem) et Dio- 
nysio (de div. nom. c. 5. 8 8.) usurpatum, latino verbo praedeterminandi red- 
ditur. Omnes illi Patres verbo rpospltew, ut legenti patet et diserte dicitur, 
aeternas divinae mentis praeordinationes intelligunt, in quem sensum S. Tho- 
mas quoque l. c. praedeterminare accipit. Idem facit in 1. lectione ad I. Tim. 
c. 2., quum dicit: Temporibus testimonium confirmatum est, quibus praede- 
terminatum erat fieri," i. e. praedefinitum. Item in Isaiam c. 37: ,Et primo 
quantum ad aeternam praeordinationem. Quae olim, ab aeterno, fecerim, id 
est, proposuerim facere. Et de exaltatione et destructione, i//ud, malum 
poenae, quod per ipsum inferre praevidi et praedeterminavi. Secundo quan- 
tum ad aeterni propositi temporalem executionem," ete. S. Thomas evidenter 
praedeterminare ad aeternam praeordinationem refert et temporali executioni op- 
ponit; Massoulié vero locum mutilat, omnibus, quae mentem S. Doctoris osten- 
dunt, diligenter omissis. Eadem ratione a S. Thoma Quodlib. XII. a. 5. provi- 
dentia Dei, a qua omnia sunt praedeterminata et ordinata, tamquam ratio ordinis 
rerum, prout est in mente divina, opponitur fato, quod est explicatio illius ordinis, 
prout est in rebus; praedeterminare igitur pertinet ad ordinem rerum in mente 
divina. Denique S. Thomas verbum praedeterminandi bis I. q. 19. a. 4. usurpat, 
ubi: ,Necesse est,^ inquit, ,ut agenti per naturam praedeterminentur finis et 
media necessaria ad finem ab aliquo superiori intellectu, sicut sagittae praedeter- 
minatur finis et certus modus a sagittante." En rursus praedeterminatio est in- 
tellectus praeordinatio. Sed etiamsi concederetur, S. Doctorem hic simul ordinis 
executionem connotare, tamen nihil inde pro Bannesianorum sententia consequi- 
tur; intelligit enim S. Thomas verbum de dispositione necessitatem inferente. 

? A Thomistis quidem, omnes eius libros in hac re diligenti certe studio 
excutientibus, locus alius non affertur, qui iure ad determinationem voluntatis 
referri posse videatur. Vide sis Alvar. disp. 22. n. 11. p. 187. Ponit ille 
quidem praeter eos, quibus praedeterminatio intelligitur aeterna Dei praede- 
finitio, etiam I. qu. 105. ad 1. ad 8. Sed ostenderat pridem Suarez, eum lo- 
cum, nisi summa ambiguitate uti velles, ad praedeterminationes referri non 
posse. Quaeritur enim, possitne Deus ipse formam imprimere materiae, ac ratio 
eur possit haec redditur: ,,Quod causae secundae ordinantur ad determinatos 
effectus, est illis a Deo", i. e., quod Deus naturam rebus indidit, qua ad certos 
effectus ordinentur. De Rubeis in editione critica exhibet ordinantur, sed 
quamquam determinantur legunt alii, de sententia ambigi non potest. 

quidem diligenter consideranti probabitur.  ,Causa,* inquit (I. 
q. 19. a. 3. ad 5.), quae est ex se contingens, oportet quod de- 
terminetur ab aliquo exteriori ad effectum. Sed voluntas Divina, 
quae ex se necessitatem habet, determinat seipsam ad volitum, ad 
quod habet habitudinem non necessariam.^ Non definite humanam 
voluntatem determinari affirmat, sed universe loquitur de causis 
tum corporeis tum animatis, et, qui extrinsecus determinat, non 
solus Deus, sed etiam naturae creatae intelliguntur. Diversa erit 
igitur determinatio pro varietate naturae vel determinantis vel 
determinatae. Itaque introspiciendum est accuratius , voluntatis 
determinationem qualem S. Thomas intelligat, utrum proximam 
ipsorum libere factorum determinationem an aliam. Responde- 
bit ipse. 

Causam ex se contingentem et voluntatem natura indifferen- 
tem aliqua egere excitatione, frequenter docet. Velut De Veritate 
(q. 24. a. 14. in c.) haec habet: ,Voluntas hominis non est de- 
terminata ad aliquam unam operationem, sed se habet indiffe- 
renter ad multas; et sic quodammodo est in potentia nisi mota 
per aliquid activum, vel quod ei exterius repraesentatur, sicut est 
bonum apprehensum, vel quod in ea interius operatur, sicut est 
ipse Deus." Hoc loco observa, causam illam externam, qua ex- 
citari voluntatem oportet, posse esse bonum apprehensum. Alio 
quidem loco (I. II. q. 9.) concludit, quia voluntas sit in potentia, 
Divinam motionem et determinationem necessariam esse, sed ibi- 
dem disertissime docet, hanc motionem esse determinationem in 
bonum commune, sine qua voluntas nihil quidem potest efficere, 
quacum tamen sine ulteriore Divina determinatione ad arbitrium 
se ipsam ad actus liberos determinare potest. Quod iam satis 
ostendimus. 

Idem igitur, qui nullo prorsus loco dixerit, voluntatem a Deo 
ad actus liberos determinari, constantissime docet, voluntatem in 
utenda libertate a se sola, nec ab alio quoquam, ne a Deo qui- 
dem, determinari, atque in hoc verti rationem libertatis, ut vo- 
luntas sit indeterminata. Quid ad tot locos Thomistae respon- 
dent? Alvarez (de Auxiliis disp. 22. n. 36—38.) duplicem vel 
potius quadruplicem distinguit determinationem: alteram indiffe- 
rentiae opponi, sine qua esse libertas non possit, alteram poten- 
tialitati; quarum rursus utramque esse duplicem; nam alteram 
determinationem in actione naturae creatae contineri, alteram 
antecedere, atque hane esse physicam praedeterminationem a Deo 
proficiscentem. Priore distinctione ille utitur, ut ostendat, physica 

praedeterminatione non tolli eam indifferentiam, quae ad liberta- 
tem requiratur; posteriore illam obiectionem solvere conatur: ad 
usum libertatis, quum sese ipsa voluntas determinet, requiri, ne 
sit antea. determinata. 

Ad priorem solutionem facilis est responsio. Nam in hac 
quaestione de ea indifferentia (indeterminatione) agitur, quae ac- 
tum voluntatis creatae saltem natura praecedat, quae non potest 
esse non potentialis; efficit enim, ut voluntas vel agere vel cessare 
possit, antequam re vera agat; cui adiuncta potentialitas auferri non 
potest, quin illa ipsa tollatur. Voluntas igitur a Deo determinata 
ad appetendum finem ultimum, quamquam non iam est in nuda 
potentia, manet tamen in potentia ad agendum libere, usquedum 
sug ipsius determinatione, nulla adiuncta alia determinatione Di- 
vina, quemadmodum supra vidimus, prodeat in actum. Atque 
etiam eum universa ratione illorum locorum pugnat Alvaresii ex- 
plicatio, S. Doctorem, quum libertatem cum alterius determina- 
tione consistere negat, eam solam determinationem negare, quae 
tolleret indifferentiam et naturalem necessitatem inferret. Quod 
enim S. Doctor dicit, voluntatem ita uti libertate, ut a nullo alio, 
sed a se ipsa determinetur, non potuit eodem loco diversa significa- 
tione illa voce determinandi uti, quin omnia perturbaret rationis- 
que ipsius leges violaret. Velut II. dist. 39. q. 1. in articulo 
primo quum dixisset: Nec [voluntas] ad aliquid eorum determina- 
lur nisi ex seipsa, in altero illud secundum determinationem agentis 
[voluntatis] sic explicat: non est ab alio determinante, sed ab ipsa 
toluntate. Haec, si Alvaresium audias, hane referunt sententiam: 
liberum actum non esse ab alio quoquam cum necessitate determi- 
nante nis] a voluntate cum liberíate determinante. Quis illum tam 
absurde locutum esse existimet? Dicamus igitur eodem modo, h. e. 
presse acceptum ab eo esse vocabulum determinandi; sic autem 
docet voluntatem a se ipsa, non a Deo, ad actum liberum deter- 
minari, quia huiusmodi determinatione, si est ab alio, ea indiffe- 
rentia tollatur, quae requiritur ad rationem libertatis. 

Fusius extrema hac commentatione de S. Thomae doctrina de- 
monstrare studebimus, quomodo physica praedeterminatio, si illius 
rationibus uti velimus, adversetur indifferentiae, sine qua cogitari 
libertas non potest. Nunc pauca de altera Alvaresii responsione 
dicemus: Divina determinatione non impediri, quominus voluntas 
indeterminata se ipsa determinet. ,Pfiusquam voluntas creata,“ 
inquit, ,se determinat in actu secundo ut causa proxima, in- 
telligitur indeterminata a seipsa et a quacunque alia causa pro- 

xima; eum hoc tamen stat, quod praeintelligatur praedeterminari 
a Deo tamquam a causa prima.“ S. Thomas plurimis locis con- 
trarie loquitur, ut de ver. q. 22. a. 6. ad 1. ,Dicendum," in- 
quit, ,quod esse animae non est determinatum a seipsa, sed ab 
alio (i. e. a Deo), sed ipsa determinat sibi suum velle. Et ideo 
quamvis esse sit immutabile, tamen velle indeterminatum est ac 
per hoc in diversa flexibile.^ Debet igitur voluntas, ut se ipsa 
determinet, esse indeterminata; cui repugnare dicitur, si sit a 
Deo determinata. Idem IV. d. 49. q. 1. a. 3. ,Potentia," in- 
quit, ,rationalis se habet ad opposita in his, quae ei subsunt, et 
haee sunt illa, quae per ipsam determinantur; non autem potest 
in opposita illorum, quae sunt ei ab alio determinata, et ideo vo- 
luntas non potest in oppositum eius, ad quod Divina impressione 
determinatur, sc. in oppositum finis ultimi.^ Rursum hoc loco ,se 
determinare“ opponitur illi ,a Deo esse determinatum"; ut quis 
igitur se ipse determinet, necesse est non sit determinatus a Deo. 
Idem ex II. dist. 39. q. 1. a. 1. supra (p. 66) demonstravimus; 
et de ver. q. 22. a. 4. ex eo, quod voluntas possit seipsam ad 
aliquid inclinare vel non inelinare, concluditur, eam ab alio (h. e. 
a Deo) non esse determinatam (v. supr. p. 60.). Sed haec hac- 
tenus. Satis enim ostensum est: si necesse sít, voluntatem esse 
 indeterminatam, ut possit se ipsa determinari, Dei quoque deter- 
minationem excludi. | 

Sed Bannesiani nobis obiiciunt duos locos, quibus S. Thomas 
negat voluntatem determinari a Deo, addito tamen ex necessitate. 
Unde concludunt, Deum non solum ex necessitate, sed etiam alia 
ratione creaturam determinare posse et ita reapse voluntatem de- 
terminare. Afferamus primum S. Thomae verba, ut videamus, 
num reote concludant. I. II. q. 10. a. 4. in c.: ,Ad providen- 
tiam Divinam non pertinet naturam rerum corrumpere, sed ser- 
‘vare. Unde omnia movet secundum eorum conditionem, ita 
quod ex causis necessariis per motionem Divinam consequuntur 
effectus ex necessitate, ex causis autem contingentibus sequuntur 
effectus contingentes. Quia igitur voluntas est activum principium 
non determinatum ad unum, sed indifferenter se habens ad multa, 
sic Deus ipsam movet, quod non ex necessitate ad unum deter- 
minat, sed remanet motus eius contingens et non necessarius, nisi 
in his, ad quae naturaliter movetur.^ De potentia q. 3. a. 7. ad 
13: , Voluntas dicitur habere dominium sui actus non per exclu- 
sionem causae primae, sed quia causa prima non ita agit in volun- 
tate, ut eam de necessitate ad unum determinet, sicut determinat 

naturam, sed determinatio actus relinquitur in potestate rationis et 
voluntatis." . 

His locis S. Thomas, addito verbo ex necessitate, describit et 
explicat, non vero contrahit notionem determinationis. Id tum 
ex eo intelligitur, quod aliis locis a nobis allatis determinari a 
Deo actus liberos voluntatis negat simpliciter, tum ex totius loci 
utriusque ratione cognoscitur. Priore enim, posito voluntatem 
esse principium non determinatum ad unum, concluditur: Deus 
tgitur non eam de necessitate ad unum determinat. Quae verba 
omni sententia carent, si ea recte interpretantur Bannesiani: Deus 
voluntatem, veluti principium non ad unum determinatum, ad 
unum determinat, etsi non necessario. Posuerat potius, in natura 
situm esse Ziberae voluntatis, ne ad unum determinaretur, sed ut 
integre et aequabiliter se haberet ad utrumlibet. Quodsi Deus , 
movens voluntatem congruenter agit huie naturali aequabilitati, 
non potest contraria motione antevertendo eam ad unum deter- 
minare. Sic demum argumentatio cohaeret. Nec. vero aliter se 
habet loeus posterior. Etenim in potestate arbitrii esse dicitur 
determinatio actus, h. e, ipsius esse vel eam efficere, vel omittere. 
Quod quí fieri potest, si est antea physice sic determinatum, ut 
non actu fieri determinationem repugnet? Sed id ipsum eodem 
loco a S. Thoma plane enuntiatur, tum esse actum in potestate 
voluntatis, si non sit obligata ad alteram partem contradictionis 
(q. 3. de potent. a. 7. ad 12); idem est autem obligatum et de- 
terminatum esse ad alterutrum; ergo in utroque necessitas est. 

Itaque Deus non determinat voluntatem nisi ad appetendum 
finem ultimum, voluntas autem se ad ea determinat, quibus illum 
consequatur. Causa autem cuiuslibet liberae determinationis ab 
illa appetitione finis ultimi repetenda est; intuitu enim finis ad 
decurrendam viam, h. e. ad libere eligenda adiumenta finis con- 
sequendi movemur. ,Alio modo," inquit S. Thomas I. II. q. 12. 
a. 4., ,potest considerari, secundum quod voluntas fertur in id, 
quod est ad finem, propter finem: et sic unus et idem subiecto 
motus voluntatis est tendens ad finem et in id quod est ad finem. 
Cum enim dico: Volo medicinam propter sanitatem, non designo 
nisi unum motum voluntatis; cuius ratio est, quia finis ratio est 
volendi ea quae sunt ad finem. Idem autem actus cadit super 
obiectum et super rationem obiecti, sicut eadem visio est coloris 
et luminis.^ Redeat igitur in memoriam, quod supra S. Thoma 
duce vidimus: rationem, eur quidpiam velimus, esse speciem boni 
et idcirco nos appetere bonum, quod ad finem ultimum impella- 

mur. Id ad hune locum accommodemus: apparebit, in hoc motu 
ad finem ultimum omnem inniti actum voluntatis, hoc voluntatem 
traduci ad libere agendum, hoc potentiam iungi cum actu, hoc 
effiei omnino, ut voluntatis actus existat (contr. Gent. 3, 86.), 
quippe qui esse non possit, nisi ita ut sit appetentia boni, nec 
aliter esse incipiat, nisi quum Deus voluntatem movit ad finem 
ultimum; quin immo nihil aliud est ipse actus nisi illa motio ad 
finem in certam viam directa atque inflexa a voluntate. Deus 
igitur movendo afficit non solum voluntatem, sed ipsum etiam 
actum nec vero vi diversa ab efficacia voluntatis; eadem enim 
inclinatio eatenus a Deo est, quatenus ad bonum generatim ap- 
petendum impellit, et eatenus a voluntate, quatenus ad hoc vel 
illud appetendum determinat. Quod autem voluntas motionem 
. Divinam determinat, illius virtutem efficiendi actus liberi minime 
tollit. Ut enim profecto nec ventus cessat impellere navim, quum 
haec gubernaculo in certum locum dirigitur, nec vis vaporis opus 
efficere, quod machinae structura ad certum genus operum facta 
atque aptata est: ita motio ad bonum a Deo impressa voluntati 
et ad procreandum actum liberum producfa libera voluntatis de- 
terminatione certique generis bonorum electione non impeditur, 
quominus ad id consequendum ipsa quoque incitet et adiuvet. 
Iam vero Deus sciens volensque ad singulas actiones adiuvat; 
praevidit enim scientia aeterna, quem exitum motio sua ad actum 
liberum nactura esset; quem, si bonus, honestus acceptusque est, 
approbat, sin malus aut improbus, non impedit. Potuerat autem 
sine ullo negotio impedire; nam si ipse impulsum ad bonum con- 
tinuare recusasset, voluntas agere desiisset. 

Alia quaedam ad confirmanda ea quae diximus e S. Thoma 
afferre placet. Dicit in omni actu libero voluntatis inclusum esse 
appetitum naturalem finis ultimi, ad quem Deus voluntatem im- 
pellit (de ver. q. 22. a. 5.). ,Nee vero oportet," inquit I. II. 
q. 1. a. 6., ,ut semper aliquis cogitet de ultimo fine, quandocun- 
que aliquid appetit vel operatur; sed virtus primae intentionis, 
quae est respectu ultimi finis, manet in quolibet appetitu cuius- 
cunque rei, etiamsi de ultimo fine actu non cogitetur; sicut non 
oportet, quod qui vadit per viam, in quolibet passu cogitet de 
fine.^ Quare hominem honeste agendo non idcirco bene mereri 
dicit, quod beatus esse studeat (id enim natura vult), sed quod 
iis rebus beatus esse studeat, quibus re vera fieri possit. Nec 
hanc esse culpam turpiter agentis, quod beatus esse studeat, sed 
quod ita studeat esse, ut esse re vera nullo modo possit. ,Patet 

igitur, quod volendo id, quod quis naturaliter vult, secindum se 
non est meritorium nec demeritorium; sed secundum quod speci- 
ficatur ad hoc vel illud, potest esse meritorium vel demeritorium“ 
(de ver. q. 22. a. 7.). S. Thomas igitur docet, in omni libero 
voluntatis actu esse quoddam necessarium, ad quod a Deo deter- 
minatur, inclinationem in bonum, quae libera voluntatis determi- 
natione specificatur. Ita illa quoque intelligitur similitudo pedis 
claudi, qua et S. Thomas et discipuli eius saepe uti solent, et 
quid Deus in peccato agat, explicent. Duae res in claudendo 
distinguendae sunt: motio bona est et ab animi virtute derivatur, 
vitiosa huius motionis determinatio a pravitate cruris oritur. 

Caietanus quoque appetentiam ultimi finis eam partem esse 
actus voluntatis dicit, quam a Deo determinari S. Thomas doceat. 
Sic enim explicat illud I. IT. q. 9. a. 5. et 6.: , Ad movendum - 
ad exercitium nullo modo [obiecta] concurrunt ex parte motoris 
ad exercitium. -Est enim talis motor solus Deus cum ipsa volun- 
tate (ad art. 5. in fine)... Deus non solum potentiam voluntatis 
dat, sed actum volendi clausum in omni actu volendi, ipsam sci- 
licet volitionem boni. In omni enim volitione haec volitio elaudi- 
tur, ut principium in conclusione... Et haec volitio est illa, ad 
quam dictum est oportere voluntatem moveri ab alio, etiam quoad 
exercitium actus. Secundum hanc enim fertur actu in finem, et 
ex hac vult quidquid vult^ (ad art. 6. in fine). 

Atque in hanc sententiam ipse S. Thomas, quotiescunque ge- 
neralem Dei concursum latius exponit et in voluntatem accom- 
modat, talem esse describit, quo voluntas ad primum actum in- 
deliberatum naturalemque finis ultimi appetitionem moveatur. Ut 
in I. q. 105., quo loco in hoc ipso Dei concursu generali descri- 
bendo versatur eumque ad voluntatem transferens inclinationem 
appellat ad bonum universale; itemque I. II. q. 9. et 10., ubi 
accuratius quaerit, quomodo Deus moveat voluntatem; rursum 
III libro contr. Gent., ubi primum de generali Dei efficientia in 
rebus creatis, deinde c. 89. de ipsa motione liberae voluntatis 
agit allatisque nonnullis rationibus communibus postremo loco 
Aristotelis illud argumentum (ex Eth. Eud.) appellat: primum 
actum in motu voluntatis non posse esse nisi a Deo. In quae- 
stionibus autem disputatis de malo q. 6. a. 1. omnem rationem 
progressumque motus voluntatis exponens concludit, voluntatem, 
etsi ab uno actu ad alterum movere se ipsa possit, tamen ad pri- 
mum actum a motore externo compelli; nam et cetera omnia pro 
sua cuiusque natura et voluntatem pro ratione libertatis a Deo 

moveri. Denique in 4. dist. 49. q. 1. art. 3. ad quaestiunculam 2. 
proposita ratione generali efficientiae Divinae in naturis creatis: 
Operatio causae secundae semper fundatur super operatione causae 
primae, id quomodo ad acetum voluntatis traducatur, in hunc mo- 
dum ostendit: ,Ideo oportet," inquit, ,quod omnis operatio animae 
procedat ex impressione primi agentis,... cum ex impressione 
primae causae, 8c. Dei, hoc animae insit, ut bonum velit et perfectum 
bonum tamquam finem ultimum appetat“ Res clara est: ob natu- 
ralem inclinationem ad bonum a Deo impressam voluntati eius 
actio in actione primae causae innititur. Quidni ita esset? Et- 
enim vi naturalis appetitionis, qua ad bonum propellimur, liberi 
actus voluntatis eliciuntur. Atqui Jud, in cuius virtute agens 
agit, est causa non solum virtutis, sed. etiam actus, ut de hac ipsa 
Divina motione voluntatis S. Thomas scribit III. contr. Gent. c. 89. 
Ita autem quatuor inveniuntur modi, quibus Deus causa est actio- 
nis creatae (q. 3, de pot. a. 7.): 1. creavit voluntatem, 2. eandem 
conservat, 3. applicat ad agendum, quum indito amore naturali 
finis ultimi eam et ad actum aliquem indeliberatum et ad exer- 
cendam libertatem traducit, denique 4. ad libere agendum hoc 
ipso naturali impulsu se praebet adiutorem. Ita ipsius etiam vo- 
luntatis Deus primus est et universalis motor, ut cum Peripate- 
ticis S. Thomas docet. Sunt autem qui obliviscantur, eundem 
non solum primum motorem appellare Deum, verum etiam illam 
Peripateticorum amplecti sententiam , quidquid. recipiatur , recipi 
ad modum recipientis, ob eamque causam locis a nobis supra al- 
latis illud adiungere: motum receptum ad actum liberum de- 
terminari ab ipsa voluntate, quae in mewtram partem divinitus 
inflectatur ,. sed suo arbitrio atque consilio inclinetur. Summum 
in hae re momentum est ad recte iudicandum. 

Quodsi hoc unum tenetur, Dei virtutem in concursu generali 
pro dispositione atque etiam arbitrio naturae creatae modificari, 
parum admodum intererit, utrum actiones ipsas a Deo moveri dicas 
an etiam potentias praemoveri. Nec vero verbis pugnamus. Sunt 
qui praedeterminationem negent, praemotionem defendant, quum 
idem ipsum intelligant, quod Bafiez praedeterminationem appellat. 
Quidquid igitur de praedeterminatione diximus, de sententia sub- 
iecta dictum volumus. Vicissim sunt inter veteres theologos, qui 
vocem determinandi latius accipientes, determinari dicunt etiam 
actus singulos, eui motioni voluntas in sensu composito resistere 
possit. Qui aliter loquentes tamen nobis consentiunt. 

Similia de supernaturali voluntatis motione S. Thomas dis- 

serit. Quae initium sumit a primo motu indeliberato gratiae prae- 
venientis, quo in certum genus bonorum supernaturalium voluntas 
impellitur; quo indeliberato. pulsu excita, ipsa se movet ad actum 
liberum, ut ad finem et bonum propositum contendat. Nam et 
ipse D. Thomas I. II. q. 111. a. 2. et eum interpretans omnis 
schola vetus (quemadmodum mox declarabimus) communiter do- 
cent, gratiam actualem in indeliberato motu a Deo impresso con- 
stare, cui vel consentire vel dissentire in nostra potestate sit. 

Id etiamsi S. Thomas eo loco quem attulimus, I. II. q. 111. 
a. 2., negare videtur, quum in actu interno mover?, non movere 
dieat voluntatem: id tamen haereticum foret et contrarium Tri- 
dentino (sess. 6. cap. 5. can. 4), si de omn? actu interno. singu- 
latim dictum esset. Quare multo ante Concilium Tridentinum et 
Caietanus et Victoria (de quo infra) illud explicantes de eo actu 
dietum voluerunt, quo primo voluntas ad finem cieri moverique 
incipiat. Caietanus quidem sic ait: ,Non dicitur in litera [S. Tho- 
mae], quod respectu omnis actus interioris voluntatis dicitur gratia 
operans, sed dieitur indefinite remittendo se ad supra dicta in 
q. 9. a. 4.; ibi enim habuimus, quod respectu primi actus volun- 
tas se habet ut mota tantum et Deus ut movens. Et nomine 
primi actus intelligitur . . . quieunque primus absque consilio 
et praevio motivo ad bonum.^ Hoc loco Caietanus similem esse 
rationem motus naturalis et supernaturalis (gratiae) recte exi- 
stimat. | | | 

9. Atque haec, quam explicavimus, S. Thomae doctrina per- 
fieitur atque absolvitur scientia media. Etsi enim voluntas libera 
motione Divina, sive naturali sive supernaturali, arbitratu suo vel 
uti potest vel abuti, ille tamen docet, voluntatem a Deo, quocun- 
que libeat, certissime inclinari et liberam voluntatis actionem ita 
subiectam esse Divinae Providentiae, ut ad fines ab ipsa statutos 
certissime dirigatur. Quae directio quum sit liberae voluntatis 
fiatque ,cum suppositione^, qui potest esse constans atque certa? 
Id S. Thomas de praedestinationis infallibilitate loquens sic ex- 
plicat, ut prorsus discrepet a Thomistis, consentiat cum Molina. 
Nam:de veritate q. 6. art. 3. de consensione praedestinationis 
cum humanae voluntatis libertate ita disputat: ,Invenimus ordi- 
nem compossibilem esse respectu alicuius dupliciter. Uno modo 
in quantum una causa singularis producit effectum suum ex or- 
dine Divinae providentiae; alio modo quando ex concursu causa- 
rum multarum contingentium et deficere possibilium pervenitur 
ad unum effectum, quarum unamquamque Deus ordinat ad con- 

secutionem effectus loco eius quae deficit, vel ne altera deficiat; 
sieut videmus quod omnia singularia unius speciei sunt corrupti- 
bilia, et tamen per successionem unius ad alterum potest in eis 
salvari perpetuitas speciei, Divina providentia taliter gubernante, 
quod non omnia deficiant; et hoc modo est in praedestinatione. 
Liberum enim arbitrium deficere potest & salute, tamen in eo 
quem Deus praedestinat, tot alia adminicula praeparat, quod vel 
non cadat, vel si cadat, quod resurgat, sieut exhortationes et suf- 
fragia orationum , donum gratiae et alia huiusmodi, quibus Deus 
adminiculatur homini ad salutem. Si ergo consideremus salutem 
respectu causae proximae, scilicet liberi arbitrii, non habet certi- 
tudinem, sed contingentiam. Respectu autem causae primae, quae 
est praedestinatio, habet certitudinem." 

Haec explicatio pugnat cum doctrina Thomistarum, qui sin- 
gulas gratias efficaces ob suae proprietatem naturae carere posse 
effectu negant, quum B8. Thomas quodlibet gratiae auxilium in- 
effieax esse posse doceat. Quam autem ille explicationem adhi- 
buit, eam cum Molinae doctrina convenire evidens est; est enim 


. haee explicatior ipsius S. Doctoris sententia. Itaque infallibilita- 


tem praedestinationis inniti S. Thomas dicit in gratiarum multi- 
tudine (,coneursu causarum [adminiculorum] deficere possibilium*), 
quae suapte natura incertae, tamen ita sunt innumerabiles, ut, 
quo altera caruerit effectu, eum altera consequatur, certusque 
denique eventus atque exitus evadat. Item Molina infallibilita- 
tem praedestinationis et cuiuslibet gratiae efficacis repetit a multi- 
tudine subsidiorum gratiae et conditionum multiplicitate, quam 
tantam in promptu habeat opulentissima potentia Divina, ut vel 
haee vel illa, si detur naturae creatae, effectum certissime sit 
consecutura. 

Differt Molinae sententia a S. Thoma hoc primum, quod hic 
de totius vitae cuiusque omnique copia gratiarum collatarum, ille 
de singulis gratiis efficacibus loquitur; deinde quod S. Thomas 
scientiam mediam non nominatim posuit, ut ille. Sed singula- 
rium quoque gratiarum certissimam efficaciam non tacuit S. Tho- 
mas (II. II. q. 24. a. 11.); de scientia autem ridiculum sit, si quis 
S. Thomam docuisse opinetur, tamdiu tentari a Deo omnem gra- 
tiarum varietatem, dum congruentem praedestinatis nanciscatur; 
necesse est enim ante a Deo certissima cognitione intelligi, quae 
euique copia gratiae comparanda sit, ut praedestinati infallibiliter 
salvi fiant. Quae scientia nec est visionis, quae consequitur gra- 
tiae praedefinitionem, nec simplicis intelligentiae, qua fructuum 

defectibilis gratiae possibilitas, non eventus praenoscitur. Scientia 
est igitur rerum aliqua conditione futurarum, cuius identidem 
mentionem infert S. Thomas. Et re vera cum B8. Augustino prae- 
scientiam. praemittit praeparationi earum gratiarum, quibus prae- 
destinati certissime salvi futuri sint (de ver. q. 6. a. 3.). | 

Videamus nunc alios locos, quibus S. Doctor ad explicandam 
Dei providentiam et praedestinationem scientiae mediae mentio- 
nem facit. 

Tribus enim locis diversis (1. dist. 41. art. 3. ad 1; de ver. 
q. 6. a. 2. ad 7; I. q. 23. a. 5. ad 1.) contra suam de praede- 
stinatione doctrinam vel glossam ad Rom. 9, 15., quae Ambrosio 
tribuitur, vel similem Origenis locum obiicit. In illa Deus ita 
loquens inducitur: ,Misericordiam illi dabo, quem scio post erro- 
rem toto corde reversurum ad me: hoc est dare illi cui dandum, 
et non dare illi, cui non dandum est, ut eum vocet, quem sciat 
obedire, illum vero non, quem sciat non obedire. Quae verba 
de scientia media intelligenda esse manifestum est; ponitur enim 
praescientia eius liberi actus, qui a conditione pendeat: si Deus 
vocet quempiam, utrum sit obsecuturus necne; deinde illa prae- 
scientia ad explicandam praeparationem gratiarum adhibetur, quod 
certum indicium esse intelligi scientiam mediam supra (p. 31) 
declaravimus. Quid igitur S. Thomas? Num huiusmodi prae- 
scientiam aut esse negat aut isto modo adhiberi posse? Minime 
vero, Negat merita esse opera ita praevisa, quibus Deus ad prae- 
destinationem moveatur; dicit finem esse vel dispositionem, ob 
quae Deus decernat gratias largiri, quamquam omnino tenet, non 
eiusmodi actus, sed solam bonitatem Dei causam rationemve 
esse, qua ad gratias conferendas moveatur. ,In illis verbis Am- 
brosii,^ inquit 1. dist. 41. art. 3. ad 1., ,non designatur, quod 
opus nostrum sit causa voluntatis Divinae, neque etiam, quod sit 
causa ipsius dationis gratiae, sed solum dispositio quaedam. Illi 
enim Deus proponit gratiam infundere, quem praescit se ad gra- 
tiam praeparaturum , non tamen propter praeparationem .. ., sed 
propter bonitatem suam.^ Item de ver. q. 6. a. 2. ad 7: ,Pro- 
positum cordis Iacob praescitum a Deo non fuit causa, quare ei 
gratiam dare voluit, sed fuit quoddam bonum, ad quod Deus 
gratiam dandam ordinavit; et ideo dicitur, quod ex proposito cor- 
dis, quod ei patuit, eum dilexit; quia sc. ad hoc eum dilexit, ut 
tale propositum cordis haberet, vel quia praevidit, quod proposi- 
tum cordis eius fuit ad gratiae susceptionem dispositio;^ et I. 


q. 28. a. 5. ad 1.: ,Usus gratiae praescitus non est ratio colla- 

tionis gratiae nisi secundum rationem causae finalis.^ Finis est 
igitur largitionis gratiae usus bonus a Deo scientia media praevisus. 

Paullum progrediamur. Si Divinae providentiae et praede- 
stinationis infallibilitas esse non potest, quin praecesserit scientia 
media, in hac illam inniti evidens est. In qua una re maxime . 
tota controversia vertitur (v. supra p. 8.). Sed illud S. Thomas 
etiam aperte infert ex iis, quae dixerat. Docet quidem de ver. 
q. 6. art. 3.: certitudinem praedestinationis addere supra certitudi- 
nem praescientiae certitudinem ordinis, sed id non prohibet, quo- 
minus haec quoque ab illa sit. Ita notio familiae aliquid addit 
parentibus; complectitur enim liberos, qui sunt de familia. Nec 
vero ideirco liberi non sunt a parentibus. Similiter in hac re, 
de qua agimus, dicendum est dicitque ipse eodem loco (ante corp. 
art.): Praedestinatio, inquit, includit praescientiam; sed praescientia 
habet certitudinem, ergo et praedestinatio. 

À praescientia igitur certitudinem praedestinationis derivat. 
Neque contrarium est, quod eandem alibi a suprema dominatione 
atque omnipotentia Dei repetere videtur. Ut I. 3. contr. Gent. 
c. 94. certitudinem providentiae ex hoc explicat, quod omnia illi 
subdantur; sed ibidem antecedere docet intellectus deliberationem 
ordinisque convenientis inventionem; quid igitur neget ex huius 
ordinis certitudine providentiae infallibilitatem derivari? Nos quo- 
que defendimus, Deum ob supremam dominationem et potentiam 
efficere posse in liberis voluntatibus, quidquid velit. Id quomodo 
explicandum sit, quaeritur. Diverse enim omnipotentia operatur, 
aliter creatione, aliter gratia efficaci, ut contra Quesnellum Ec- 
clesia definivit. Dicimus igitur: idcirco illud posse Omnipotentem, 
quod in infinitis thesauris suis innumerabilia habeat instrumenta 
movendae voluntatis, e quibus scientia media eligit ea, quae ef- 
fectu caritura non esse certissime praevidet. Aliquam cognitio- 
nem praecedere omnipotentiam necesse est, quia ignorata nemo 
concupiscit. lam Bannesiani solam intelligentiam rerum possibi- 
lium etiam in movenda libera voluntate praecedere volunt; nos 
praeterea scientiam mediam postulamus. Nec haec nec illa de 
dignitate Divinae potentiae derogat; nam re idem est praesgientia 
et omnipotentia, quae si scientia media eget, nulla tamen re aliena 
caret, sed in se ipsa, quidquid ad consilia sua exsequenda desi- 
derat, complectitur. Nihilo secius quaeri convenit, infallibilitas 
omnipotentiae in movenda voluntate libera e praescientia pendeat 
an contra infallibilitas praescientiae ex omnipotentia. Ad quam 
quaestionem clare ac dilucide S. Thomas 1. dist. 38. q. 1. art. 5. 

respondet, ubi accurate disserit, quomodo Dei scientia cum ac- 
tuum contingentia concilianda sit. Duas proponit difficultates: 
1. quum scientia Divina sit causa omnium effectuum rerum creata- 
rum, sit autem ipsa necessaria et immutabilis, eam non videri posse 
efficere contingentia (quae non sint necessaria possintque non esse); 
2. scientiam Dei non esse nisi veri; veritatem autem scientiae 
pugnare cum incerta veritate rerum. De priore difficultate in com- 
mentatione nostra (p. 56. 62.) respondentem audivimus. Scientiam 
Divinam esse causam exemplarem rerum creatarum earumque ef- 
fectuum, voluntatem causam efficientem. Ut solis virtute inex- 
hausta non impeditur, quominus aliqua semina nec enascantur 
nee adolescant, ita causa prima operante fieri potest, ut effectus 
ereati deficiant. Ad alteram transiens difficultatem, ut infallibilis 
scientiae Divinae consensionem cum incerto rerum eventu decla- 
ret, ab ea ratione orditur, qua everti recentiorem Thomismum 
necesse sit: ,Non potest esse,“ inquit, ,quod Deus sciat simul 
hune cursurum, et iste deficiat a cursu, et hoc est propter certitu- 
dinem scientiae et non propter causalitatem eius.^ lam vero quo- 
niam certa cognitio non sit nisi rerum certarum, contingentia 
quomodo sint certa, inquirit. Sunt quae plerumque evenire so- 
leant et ex causis suis aliqua nec. tamen certissima cognitione 
concludi possint. Alia, quae sint ,contingentia ad utrumlibet, in 
causis suis nullo modo cognosci possunt". Sed tum, quum fiunt 
actus liberi, certissime veri sunt; quum enim currit Socrates, ut 
simul non currat, fieri prorsus non potest. Atqui contingentia 
Deus non modo ut in causis continentur, verum etiam uí fiunt 
atque sunt, cognoscuntur {. Haec autem ipsa Societatis doctrina 
est, cui Dafiez tria docet contraria. 


4 Quam doctrinam S. Thomas in Summa iisdem ferme verbis repetit. 
,Quicunque, inquit, ,,cognoscit effectum contingentem in causa tantum, non 
habet de eo nisi coniecturalem cognitionem. Deus autem cognoscit omnia con- 
tingentia non solum prout sunt in suis causis, sed etiam prout unumquodque 
eorum est actu in se ipso“ (I. q. 14. a. 13.). Baílez ut demonstret actus libe- 
ros ex solis causis certo cognosci posse, ad priorem partem enuntiationis pro- 
vocat. Tertia conclusio. Deus cognoscit futura contingentia in suis causts, 
sed determinatis et completis. Primam partem conclusionis docet aperte 
D. Thom. in littera, dum inquit: Cognoscit autem Deus contingentia non solum 
în suis causis etc.“ Deinde paullo post: ,,Itaque etiamsi Deus.“ inquit,... 
«Cognosceret futura contingentia . .. solum in causis ipsorum, eius cognitio 
esset certa et infallibilis.^ Antea quoque idem illis S. Thomae verbis probari 
posse significaverat: ,Iste sensus etiam potest colligi ex S. Thoma ex eo, quod 
dieit in hoc articulo, Deum cognoscere futura contingentia «un solum in suis 

Nam primum S. Thomas affirmat, Bafiez negat, motionem 
Divinam in rebus creatis modificari et saepe effectu frustrari; de 
qua re supra (pag. 56 ss.) dictum est. 

Quam discrepantiam altera consequitur, quum quaeritur, utrum 
ex ipsa efficientia Divinae virtutis an ex certissima Dei cognitione 
proxime derivetur necessitas eventus a Deo praevisi. S. Thomas 
dicit (1. c.): ,Non enim potest esse, quod Deus sciat simul hunc 
cursurum, et iste deficiat a cursu, et hoc est propter certitudi- 
nem scientiae et non propter causalitatem eius.* Cum quo con- 
sentit Caietanus: ,Quoad hoc: res scitae relatae ad scientiam Dei 
sunt necessariae, nihil obstat proposito, quoniam non est ibi sermo 
de rebus scitis relatis ad Dei scientiam ut causam, sed ut scien- 
tiam^ (ad I. q. 14. art. 13.). Contra Bafiez: ,Oportet deinceps 
explicemus necessitatem, quam habet [consequens: Antichristus 
erit] în ordine ad eandem [Dei] scientiam ut causa est. Et ista 
necessitas sumitur ex efficacissima primae causae virtute, quae 
ita determinat omnes causas secundas ad suos effectus producen- 
dos, quod nulla causa secunda potest exire ab eius determina- 


causis etc. ^ (In I. q. 14. a. 13. p. 206. et 207.) Id quidem detorquere est ac 
depravare illius sententiam. Dixisset enim S. Doctor uno verborum tenore: 
qui contingentia ,in causa tantum cognosceret, eum non habere nisi ,,coniec- 
turalem cognitionem", et tamen Deum, si cognosceret in causa tantum, certo 
et infallibiliter cogniturum esse. Recte autem Caietanus illud sic interpreta- 
tur: ,Contingentia futura cognoscuntur a Deo prout sunt actu in se ipsis et 
prout sunt in suis causis, sed primo modo certe, secundo modo vero prout sunt 
cognoscibilia."  Ferrariensem quoque a se dissentire Bafiez (l. c.) fatetur: 
Dicit secundo Ferrariensis: Futura contingentia secundi generis [libera] nullo 
modo possunt cognosci certo et infallibiliter in suis causis. Nec quidquam 
proficit, quum I. contr. Gent. c. 67. n. 3. appellat, ubi dicit S. Thomas, con- 
tingentia ex causa ,,completa, si non impediatur", cognosci posse. Quae verba 
ut ad hanc controversiam recte traducantur, videndum est, quibus rebus vo- 
luntatem impediri dicat, quominus agat. Docet autem perpetuo liberam vo- 
luntatem suo arbitratu et determinari ad agendum et ab eo prohiberi. Id 
igitur nisi etiam comprehendatur, non dicit actum liberum ex causa sua co- 
gnosci posse. Consentit igitur ille locus cum ceteris, quibus negat ex solis 
causis actum liberum cognosci posse. Exemplum posuimus, cum intima con- 
troversia connexum, quo ratio interpretationis Neo-Thomisticae quasi sub 
oculos subiiceretur. Dimidiata sententiuncula decerpitur, et ne proxima qui- 
dem verba superiora attenduntur, nedum reliqui S. Doctoris libri magnique 
eius interpretes adhibeantur. Sed, ut infra dicemus, ita Bafíez cum S. Thoma, 
ut Protestantes cum Scriptura, Baius cum Augustino agit (cf. p. 39). Catho- 
liea interpretatio est non singula separatim verba, sed coniuncta cum reliqua 
doctrina considerare, et theologicae explicationis perpetuitate atque doctrinae 
amplifieatione constanti ad superiores scriptores intelligendos utitur. 

tione^ (In I. q. 14. a. 13. p. 216.). Negat S. Thomas scientiam 
Divinam ut causam infallibilitatem efficere contingentium; eventus 
enim praevisi necessitatem dicit a praescientiae causalitate mi- 
nime derivari. Contra censet Bafiez, dissensu tanto magis mani- 
festo, quod ille rem omnino indifferentem ponit (cursum Socratis), 
hic virum peccati inducit (,Antichristus erit“), qui summa flagitia 
patraturus est; cuius rei necessarius eventus ex efficacissima vir- 
tute Divinae omnipotentiae effectus omnium causarum determi- 
nantis derivatur! 

Sequitur tertia discrepantia. S. Thomas dixit, liberas actio- 
nes nullo modo e causis certo cognosci posse; intellexit autem 
hic causas a Deo motas, quia 1. nisi illa motione excitae efficere 
nihil omnino possunt, nec 2. illa motione tollitur ratio, ob quam 
actus liberos negavit ex suis causis ullo modo cognosci posse, 
h. e. contingentia ad utrumlibet. At Bafiez omnino affirmat ac- 
tus liberos futuros a Deo e causis certo cognosci, quod eas ipse 
moverit. 

Quae quum ita sint, consequi scientiam mediam e S. Thomae 
doctrina fatendum est, etsi eam ipse minus perspicue atque aperte 
proposuit. Et sine ulla dubitatione Caietanus aliique veteres Tho- 
mistae concesserunt, illum de praescientia iisque quaestionibus, 
quae cum ea connexae sint, obscurius locutum esse. Fuit igitur 
locus illi incremento atque amplifieationi theologiae, quae in Va- 
ticano proponitur, in qua Societas lesu elaboravit. Quam novam, 
at constantem doctrinae S. Doctoris explicationem quum Bafiez 
repudiaret, coactus est, illas ipsas sententias negare, unde rectae 
rationis conclusione deducta erat. Conclusiones novas dum recu- 
sat, ipsa capita doctrinae S. Thomae coepit impugnare. 


II. Nusquam S. Thomas physicam determinationem docuit. 


I. Nullus est locus, ubi S. Doctor voluntatem a Deo ad libe- 
ros actus proxime praedeterminari aut etiam determinari dixerit. 
Id supra demonstravimus (p. 70 ss.). 

Dixerit quispiam, physicam praedeterminationem a S. Thoma 
non his ipsis verbis proponi, sed inclusam atque comprehensam 
aliis doctrinis, quas necessario consequatur. Audiamus Billuar- 
tum, qui id genus argumenta breviter apteque composuit. E qui- 
bus tamen unum, quod a potentialitate atque indifferentia volun- 
tatis sumitur, supra (p. 64. 72.) examinavimus. Item ostendimus, 
S. Thomam, quum Deum voluntatem et natura et gratia physice 

praemovere docet, nondum physicam Bannesii praedeterminatio- 
nem affirmare. Sic igitur argumentatur Billuart. 

1. ,De ratione primae causae," inquit, ,et primi motoris est, 
ut alias causas moveat et nulla ex iis moveatur nisi mota a prima. . . 
Atqui in systemate scientiae mediae causa secunda se movet non 
mota a prima, se enim determinat non determinata a Deo.^ De 
scientia med. art. 6. $. 6. Non possumus non summopere mirari, 
ab illo Thomista universe pronuntiari atque ad voluntatem trans- 
ferri, quod S. Thomas in solas res non liberas cadere, ut oppo- 
nantur voluntati, clarissime dicit. Nam Creaturam rationalem, in- 
quit, Deus ordinat ad agendum voluntarie et per se, sed aliae crea- 
turae non agunt nisi motae ex operatione Divina (I. q. 19. a. 12. 
ad 3.). Quod non est sibi causa agendi, non est liberum in agendo ; 
quaecumque autem non moventur neque agunt nisi ab aliis mota, 
non sunt sibi ipsis causa agendi (2. contra gent. c. 48.). Haec 
est enim illius doctrina: voluntatem et a Deo et a seipsa moveri, 
ab illo primum excitari ad actum indeliberatum , ut deinde ipsa 
se determinet ad liberos. Atque hactenus illud Billuarti recte 
dicitur; sed ita Bannesianos nihil iuvat. 

2. Sed audiatur iterum., Dicit necessitatem atque efficaciam 
gratiae a S. Thoma ex motione Divina explicari; eam porro effi- 
cacem non esse motu creaturae, sed suapte natura. Hoc alterum 
distinguendum est. Nam si hoc intelligit, motionem Divinam sua 
virtute efficere, quidquid efficiat, vere dicit; at id nemo negat; 
nemo enim gratiam suam vim a voluntate accipere arbitratur. 
Sin illud intelligit, effectus infallibilem veritatem a sola esse in- 
terna virtute motionis Divinae, id quidem (nee de alia re hic 
quaerimus) a S. Thoma constanter negatur. Qui etiam atque 
etiam dicit, si quaeratur, certene secuturus sit effectus an possit 
defieere, rationem habendam esse non solius virtutis Divinae mo- 
tionis, sed etiam conditionis habitusque naturae creatae. ,Quam- 
vis causa prima,“ inquit, ,vehementius influat quam secunda, 
tamen effectus non completur, nisi adveniente operatione secun- 
dae; et ideo si sit possibilitas ad deficiendum in causa secunda, 
est etiam eadem possibilitas deficiendi in effectu, quamvis causa 
prima deficere non possit... quia ergo ad esse effectus requiri- 
tur utraque causa, utriusque defectus inducit defectum in effectu" 
(q. 2. de verit. art. 14. ad 5.). Item de malo q. 6. art. 1. ad 15., 
ut liberam esse voluntatem probet, quamquam non possit a po- 
tentia transire ad actum nisi ducta ab alia causa (motione Divina): 
Sie ergo illa causa,“ inquit, ,quae facit voluntatem aliquid velle, 

non oportet, quod ex necessitate hoc faciat, quia potest per ipsam 
voluntatem impedimentum  praestari.^ Falsum est igitur effectus 
infallibilitatem a sola virtute Divinae motionis repetendam esse. 

3. Redeamus ad Billuartum. Ut ostendat, Deum efficere non 
solum agendi potestatem [gratia excitanti, qualem Bannesiani in- 
telligunt], sed ipsum etiam actum voluntatis /praedeterminatione 
physica], praeter cetera in diss. 5. art. 6. de grat. efficaci, ex- 
planationem D. Thomae appellat epistolae ad Ephesios cap. 3. 
lect. 2.: ,Facultatem autem dat Deus infundendo virtutem et 
gratiam, per quas efficitur homo potens et aptus ad operandum; 
sed ipsam operationem confert, in quantum operatur in nobis in- 
terius movendo et instigando ad bonum.“ At virtutem et gratiam 
S. Thomas, ut manifestum est, gratiam sanctificantem virtutesque 
ei adiunctas intelligit, quibus fit homo aptus ac potens ad ope- 
randum; interius autem moveri et instigari dicitur gratia exci- 
tanti. Id ipsa verba sonant; infundi enim habitus dicitur, et 1n- 
stigare, quum sit idem prorsus atque excitare, gratiam excitantem 
significat. Argumento esse potest similis locus ex eodem com- 
mentario (cap. 2. lect. 3.), ubi ipsa adiecta est vox habitus: ,UI- 
terius,^ inquit, ,non solum datur nobis habitus virtutis et gratiae, 
sed interius. per spiritum renovamur ad bene operandum. | Unde 
subdit: in operibus bonis, quia scilicet ipsa bona opera sunt nobis 
a Deo.^ Falsissimum est igitur, quod superiore loco Billuart 
gratiam et virtutem intelligit gratiam sufficientem; immo S. Tho- 
mas habitum gratiae sanctificantis facultatem conferre docet agendi, 
instigationem vero, h. e. gratiam excitantem efficere actum. Quod 
praeclare congruit cum illa regula, quam supra posuimus: ,Illud, 
in cuius virtute agens agit, est causa non solum virtutis, sed 
etiam actus. Nam voluntas, quia gratia excitanti a Deo data 
ad agendum movetur et instigatur, sese ipsa ad actus supernatu- 
rales determinat; quo fit, ut hi ipsi S. Doctoris sententia ad Deum 
auctorem necessario referantur, idque eo magis, quod illius gra- 
tiae effectum certissimum et praevidit Deus et voluit. Qua ra- 
tione diluuntur, quaecumque Bannesiani e plurimis S. Thomae 
locis concludunt, ubi ille et posse et agere, et gratiam et usum 
gratiae a Deo esse docet. 

4. Idem Billuart in Diss. VIII. art. 5. $ 8. Mens S. Thomae, 
vol. I. 331. ad hane illius doctrinam provocat: voluntate Dei ef- 
fii non solum, ut sint res omnes atque actiones, verum etiam, ut 
tales i. e. vel contingentes vel necessariae sint. Recte omnino; 
at ipsius S. Thomae explicatione refutatur atque evertitur inter- 

pretatio Bannesianorum. Nam idcirco dicit ille Deum esse auc- 
torem effectuum contingentium, quod ad eos eliciendos iis utatur 
causis, quae possint effectu carere. (Lect. 14. l. 1. Peri herme- 
neias.) , Voluntas Divina est intelligenda ut extra ordinem entium 
existens, velut causa quaedam profundens totum ens et omnes 
eius differentias. Sunt autem differentiae entis possibile et ne- 
cessarium; et ideo ex ipsa voluntate divina originantur necessi- 
tas et contingentia in rebus, et distinctio utriusque secundum ra- 
tionem proximarum causarum. Ad effectus enim, quos voluit 
necessarios esse, disposuit causas necessarias; ad effectus autem, 
quos voluit esse contingentes, ordinavit causas contingenter agen- 
tes, id est, potentes deficere.^ (Lect. 3. l. 12. Metaphys.) ,Ens, 
in quantum ens est, habet causam ipsum Deüm; unde sicut Di- 
vinae providentiae subditur ipsum ens, ita etiam omnia accidentia 
entis, in quantum est ens, inter quae sunt necessarium et contin- 
gens. Ad Divinam igitur providentiam pertinet non solum quod 
faciat hoc ens, sed quod det ei contingentiam vel necessitatem. 
Secundum enim quod unicuique dare voluit contingentiam vel 
necessitatem, praeparavit ei causas medias, ex quibus de neces- 
sitate sequatur, vel contingenter. Idem dicit, ubi de praedesti- 
natione agit, Quodlib. XII. art. 3.: , Voluntas Dei est principium 
totius entis; ergo non cadit sub ratione contingentiae vel neces- 
sitatis, sed haec effluunt et ordinantur ex Dei voluntate, et sic 
ipsa Dei voluntas facit quaedam contingentia, praeparando: causas 
contingentes illis rebus, quas vult esse contingentes, et similiter 
necessarias causas rebus et effectibus necessariis.^ Quam senten- 
tiam fuisse S. Thomae perpetuam, ille ostendit locus (I. q. 19. a. 8.), 
unde Bannesiani probare conantur, gratiae infallibilem efficaciam 
ab invicta vi voluntatis repetendam esse: ,Cum igitur voluntas 
Divina sit efficacissima, non solum sequitur quod fiant ea, quae 
Deus vult fieri, sed et quod eo modo fiant, quo Deus ea fieri 
vult. Vult autem quaedam fieri Deus necessario, quaedam con- 
tingenter; ut sit ordo in rebus, ad complementum universi. Et 
ideo, quibusdam effectibus aptavit causas necessarias, quae de- 
ficere non possunt, ex quibus effectus de necessitate proveniunt; 
quibusdam autem aptavit causas contingentes defectibiles, ex qui- 
bus effectus contingenter eveniunt." 

| Ergo ideirco Deus dicitur a S. Thoma causa effectuum con- 
tingentiae, quia ad eos efficiendos causis natura incertis (deficere 
potentibus, defectibilibus) utatur. In quibus causis gratia efficax 
est, immo vero, si Bannesianos audias, ea adaequata est causa 








3. De S. Thoma et de praedeterminationibus physicis. 89 


operationis liberae supernaturalis; ergo ita demum contingentiam 
sive libertatem illius operationis conservabit, si ipsa per sese sit 
anceps atque incerta ad effectus veritatem. Hoc ipsum Iesuitae 
aiunt, negant Bannesiani 4. Confirmat conclusionem nostram Bil- 
luart. Quaerens enim, unde sit infallibilis efficacia consiliorum 
Divinorum de liberis actionibus nostris (diss. 8. a. 3. 8 5.), aliquot 
verba e tribus locis a nobis allatis quum decerpsisset, hanc ponit 
obiectionem Molinistarum: S. Thomam post ipsum illum Summae 
locum Deum dicere, non per sese, sed praeparandis causis, quae 
deficere possint, effectus creatos contingentes operari. Respon- 
det duos alteros afferens locos ex enarratione 1. Perihermen. et 
6. Metaph. Iuxta S. Thomam," inquit, ,citatum 1. Periherm. 
et 6. Metaph., sic Deus est causa contingentiae et libertatis, sicut 
est causa entis; atqui est causa entis non solum mediante virtute 
creata, quam produxit, sed immediate in se: ergo.“ Hoc ergo 
inepte subiungitur. Quae enim arguendi utilitas ibi est, ubi, quid 
censeat, auctor ipse quam maxime perspicue enuntiat? Annon 
his duobus locis prorsus dicit idem, quod in Summa, hoc est, 
Deum rerum contingentiam efficere praeparandis causis deficienti- 
bus? Hoe cur tacetur, ut contorta conclusiuncula sententia con- 
traria conficiatur? Nec vero alterutro loco docet ille, quod vult 
Billuart, sic Deum esse causam contingentiae, sicut entis, i. e. 
eodem prorsus modo effectorem esse contingentiae atque entis. 
Dicit omnino: ,Sicut Divinae providentiae subditur ipsum ens, ita 
etiam omnia accidentia.“ Sed illa prioris sententiae sicut .. . ita 
etiam idem significant, quod in conclusione subiuncta non solum . . . 
sed (h. e. et esse et modos entis pariter subiici Divinae providen- 
tiae). Usitatissimum est ita poni ,sicut... ita etiam“, quibus 
prorsus idem eandemque rationem significari minime necesse est. 
Quae iniuria*premit Billuart eaque tanto maiore, quod ipsam pro- 
ximam praeterit sententiam, qua contrarium enuntiatur. De qua 
tota re lenissime iudicaverit, qui alium aliquem Thomistam a 
Billuarto exscriptum dixerit. | 

5. Evidens Billuart argumentum derivare sibi videtur ex illa 
a S. Thoma affirmata infallibilitate motionis Divinae: nihi urgen- 
tius, nihil clarius. Qui loci si sunt evidentes, non Bannesianorum 

1 Concedunt Thomistae gratiam etiam efficacem, si separatim spectetur, 
carere posse effectu; sed quum ut integra causa effectrix actionis considera- 
tur, non separatim spectanda est, sed coniuncta illi quam propriam habet 
derivatam a Divina omnipotentia virtuti, atque ita sine effectu esse non potest. 

sententiam probant, sed omnia ei contraria. Primo loco ab illo 
(Diss. V. art. 6. de gratia efficaci) affertur I. II q. 10. a. 4. 
ad 3.: ,Si Deus movet voluntatem ad aliquid, incompossibile est 
huie positioni, quod voluntas ad illud non moveatur; non est ta- 
men impossibile simpliciter.^ Quid tandem haec verba probant? 
nImpossibile simpliciter^ et ,impossibile ex aliqua positione^ quid 
sibi volunt? Respondeat auctor ipse S. Thomas. Lect. 15. in 
libr. I. Perihermeneias et lect. 15. in libr. II. Physicorum ex- 
ponit, nihil aliud esse necessarium vel impossibile ex suppositione 
nisi hoc: S est, impossibile est illud simul non esse. Necessa- 
rium simpliciter esse id, cuius necessitas e causa praecedenti apta 
sit; id igitur quod ex causa efficienti necessario consequatur, ne- 
cessarium esse simpliciter. Hoc ad superiorem locum transfera- 
tur. Si non moveri voluntas non potest ideo, quod, quum est in 
motu, carere motu non potest — quemadmodum lesuitae do- 
cent —, necessitas est ex suppositione; sin vi propria naturaque 
ipsa causae efficientis efficitur, ut non actu moveri voluntas non 
possit — atque sic movetur praedeterminatione physica —, tum 
demum actus necessarius est simpliciter. lam vero necessarium 
esse simpliciter, quod illa Dei motio efficiat, prorsus negat S. Tho- 
mas. Occupavit igitur ac refutavit interpretationem Bannesiano- 
rum; cum eoque Molinistae optime consentiunt, id quod amplius 
demonstrabunt ea, quae de praescientia ab illo disputata postea 
afferemus. 

Sed quum argumentamur, necessitatem ex prioribus esse ab- 
solutam, Billuart illud e Summa obiicit (I. q. 19. art. 8. ad 3.), 
ubi S. Thomas rationem a se ante generatim propositam ipse 
cireumscribere videtur: ,Ad tertium dicendum, quod posteriora 
[res creatae] habent necessitatem ex prioribus [voluntate Divina] 
secundum modum priorum. Unde et ea, quae fiunt a voluntate 
Divina, talem necessitatem habent, qualem vult Deus ea habere, 
scilicet vel absolutam vel conditionalem tantum, et sic non omnia 
sunt necessaria absolute.“ Sic igitur illud circumscribit, ut Deus, 
quum sit causa prior, tamen pro arbitrio vel absolutam necessi- 
tatem effieiat vel contingentiam ac necessitatem ex suppositione. 
Rursum igitur ad illam quaestionem deducimur, quomodo Deus 
causa sit necessitatis et contingentiae. Ad quam, uti ostendimus, 
constantissime sic ille respondet: contingentia Deus efficit causis 
defectibilibus, necessaria indefectibilibus. Physica autem prae- 
determinatio quum sit in his alteris, necessitatem efficit abso- 
lutam. 

Alter locus est, quo utitur Billuart: ,Deus movet voluntatem 
immutabiliter propter efficaciam virtutis moventis, quae deficere 
non potest; sed propter naturam voluntatis motae, quae indiffe- 
renter se habet ad diversa, non inducitur necessitas, sed manet 
libertas; sicut etiam in omnibus providentia Divina infallibiliter 
operatur, et tamen a causis contingentibus proveniunt effectus 
contingenter, in quantum Deus omnia movet proportionabiliter, 
unumquodque secundum suum modum.^ Q. 6. de malo a. unico 
ad 3. Dicit igitur S. Thomas: Ut certa efficacia Divinae provi- 
dentiae eum contingentia effectuum creatorum, ita immutabilis at- 
que inexhausta vis motionis Divinae conciliatur cum humanae 
actionis libertate. Quod ita demum doctrinam probat Bannesia- 
nam, si actus libertatis, ad quem Deus movet, ob solam vim ac 
naturam motionis Divinae non fieri non posse intelligitur. Id 
num S. Thomas docet? De quanam motione Divina in corpore 
articuli disserit? Primum actum voluntatis, ad quem reducantur 
ceteri omnes, a Deo esse ostendit; sed semél excitatam motam- 
que voluntatem eo ipso motu se ad alios actus liberos transferre 
posse: Per hoc, inquit, quod homo aliquid. vult in actu, movet. se 
ad volendum aliquid aliud in actu. Haec illa doctrina est, quam 
esse Doctoris angelici supra diximus: omnes actus liberos e natu- 
rali appetentia finis ultimi, quam Deus indidit naturae, fluere ac 
derivari. Quae motio immutabilis est nec unquam deficit; nec 
vero sequitur, ut voluntas libera actus, ad quos Deus illa motione 
allicit, omittere non possit. Quod ipsum paullo post (ad 15.) ipse 
S. Thomas monet: ,llla causa,^ inquit, ,quae facit voluntatem 
aliquid velle, non oportet, quod ex necessitate hoc faciat, quia 
potest per ipsam voluntatem impedimentum praestari.“ Clarius 
etiam illa sententia, quam p. 86. attulimus, De veritate q. 2. art. 14. 
ad 5., indefectibilitatem ac virtutem Divinae motionis cum omis- 
sione actuum creatorum confert atque componit. Falsum est igi- 
tur, S. Thomam illo loco motionem immutabilem physicam intel- 
ligere praedeterminationem; qua praesente fieri nullo modo potest, 
ut actus praedeterminatus omittatur. Denique etiam q. 22. de 
veritate a. 5. ad 7. peccator deficere dicitur ab indeficienti incli- 
natione ad bonum, i. e., deficere ab immutabili ac perpetua incli- 
natione ad finem ultimum; quae inclinatio paullo post (in corp. 
a. 6.) determinatio immutabilis appellatur. Unde fit manifestum, 
cum S. Thomas dicat movere immutabiliter, naturalem appetitio- 
nem finis ultimi, non praedeterminationem intelligi. Ita quicum- 
que pro physica praedeterminatione afferuntur loci non Bannesia- 

nam doctrinam demonstrant, sed eam, quae est illi omnino con- 
traria. Alii sane loci proponuntur, quibus impugnetur scientia 
media. Quos ut accurate refutaremus, longius digrediendum a re 
proposita esset. Videatur Annatus in ,Scientia media contra novos 
eius impugnatores defensa^, qui Salmanticenses et loannem a 
S. Thoma confutat, et imprimis praeclarum Card. Franzelini opus 
De Deo uno“. 

Quod autem Billuart obiicit, in concilianda libertate cum de- 
cretis divinis S. Thomam non uti scientia media, id quidem si 
concesserimus, minime causae nostrae oberit. Si ille aliquam 
quaestionem non perspicue ac plene solvit, nihil tamen fuit, quod 
amplificatis theologiae studiis posteriores prohiberet, quominus 
eandem quaestionem retractarent. Satis nobis est demonstrasse, 
rationibus S. Doctoris consentaneam eam doctrinam esse, quam 
amplectimur. 


III. S. Thomas negat id, quod Bannesiani docent. 


Principio in memoriam revocanda sunt ea, quibus discrepare 
utrosque iam ostendimus; deinde alia quaedam significabimus. 

1. Docet ille, motionem primae causae causis creatis modifi- 
eari; id Bannesiani negant. 

2. Ille voluntatem a Deo ad ipsum actum liberum determi- 
nari non censet, hi censent. 

3. Ille voluntatem a primo actu indeliberato nulla addita 
nova praeveniente Dei motione ad libere agendum sese movere 
dicit; non item Bannesiani, qui physicam praedeterminationem 
ad illud efficiendum requiri affirmant. 

4. Bi S. Thomam audias, voluntas motum a Deo impressum 
ad actum liberum vel applicare potest vel non applicare; incli- 
nationem ad actum ita esse in liberi arbitrii potestate, ut non 
possit esse a Deo determinata. Quod hi negant. 

5. Ille negat, hi aiunt, infallibilitatem praescientiae Divinae 
ab ipsius virtute atque efficacia derivari. 

6. Actus liberi apud illum nullo modo cognosci ex causis 
suis possunt; hi contra existimant. 

1. Bannesianorum sententia sola sufficiens, non vero efficax 
gratia indeliberata mentis illustratio motusque voluntatis est; effi-. 
cax autem gratia ab his actibus diversa est ad eosque accedit. 

S. Thomas gratiam actualem etiam efficacem eiusmodi actum 
animi esse perspicue docet. ,Et hoc modo," inquit I. II. q. 110. 

&.2. ,ipse gratuitus effectus in homine [gratia] non est qualitas, 
sed motus quidam animae; actus enim moventis in moto est mo- 
tus, ut dieitur 3. Phys. text. 18.^ Itaque Medina, amicus Ban- 
nesii atque collega, gratiam motionem Divinae inspirationis appellat 
(ad h. 1.) idque ita certum esse iudicat, ut demonstrandum non 
sit. Albeldae quoque O. Pr. Hispano, qui aequalis et ipse Ban- 
nesii fuit, haec doctrina sub formalibus terminis loco superiore 
8. Thomae enuntiari visa est ex eoque argumentum ducit, quo 
Thomistas iuniores (Bannesium eiusque discipulos) refutet. Ratio- 
nes affert a. ipsam S. Thomae loquendi eonsuetudinem: ,D. Tho- 
mas semper motus appellat actus elicitos a voluntate, dividens 
illos in motus indeliberatos et deliberatos;^ b. locum ex Aristo- 
tele iam allatum, quo motus dicitur actus; c. interpretationem 
veterum Thomistarum; d. ea, quae S. Thomas disserit in expla- 
natione S. Ioannis, cap. 6. lect. 8. (Albeldae Comm. in I. p. 
Summae S. Th. disp. 58. sect. 2. nn. 7. 8., sect. 3. n. 11. Ed. 
Compl. 1621. pp. 690. 704.) 

8. Distinguunt, ut dictum est, Bannesiani sensum divisum et 
compositum , ut carere necessitate praedeterminationem persua- 
deant: potestatem non agendi, non ipsam omissionem actus cum 
praedeterminatione consistere posse. Id qui S. Thomam seque- 
tur, negabit. Non enim extra voluntatem , sed in ea est prae- 
determinatio; negat autem ille, si 2nsit in ipso homine, quo agere 
prohibeatur, distinctionem sensus compositi et diviei adhiberi posse. 
Bationem evidentem affert: ut libertas salvetur, manere oportere 
potestatem in subiecto; si autem id, quod impediat actum, insit 
in subiecto, veram eius efficiendi potestatem tolli. 

Ipsum audiamus. De verit. q. 6. a. 3. ad 8. sic ait: ,Ad 
octavum dicendum, quod nigredo et albedo sunt quaedam formae 
existentes in subiecto, quod dicitur album et nigrum, et ideo non 
potest aliquid attribui subiecto nec secundum potentiam nec se- 
eundum actum, quod repugnet formae praedictae, quamdiu în 
subiecto manet.^ Idem argumentum e Summ. I. q. 14. art. 13. 
ad 3. depromi potest. Ibi obiectionem illam, praescientia vim ac 
necessitatem inferri homini, adhibita sensus divisi et compositi 
distinctione refutat; addit autem non solvi difficultatem ,si hoc, 
quod dico scitum, importaret aliquam dispositionem subiecto in- 
haerentem." 

Confirmari argumentum potest duplici ratione. 8. Thomas 
constantissime sic loquitur, ut contingentem dicat ipsum actum, 
ac perspicue docet, actus contingentiam motione Divina non tolli 

(I. II. q. 10. a. 4., alibi). At contingentem esse actum nihil est 
aliud nisi fieri posse ut actus non sit. Quod quidem distinctio- 
nem Bannesianam sensus compositi et divisi evertit, quum simul 
cum Divina motione esse in voluntate potestatem non agendi vo- 
lunt, at fieri nullo modo posse ut actus non sit; postulat enim 
S. Thomas, ne libertas exstinguatur, ut ipse actus sit contingens 
seu non esse possit. 

Idem porro sic scribit (Quodlibet. I. art. 7. ad 2): ,Ad se- 
eundum dicendum, quod Deus movet omnia secundum modum 
eorum, et ideo Divina motio a quibusdam participatur cum neces- 
sitate, a natura autem rationali cum libertate propter hoc, quod 
virtus rationalis se habet ad opposita, et ideo sie Deus movet 
mentem humanam ad bonum, quod tamen potest huic motioni re- 
sistere; et sic ex Deo est, ut homo se ad gratiam praeparet, sed 
quod gratia careat, non habet causam a Deo, sed ab homine, 
secundum illud Osee 13: ,Perditio tua ex te, Israel, tantummodo 
ex me auxilium tuum.'^ Hoc loco S. Thomas e natura libertatis 
humanae concludit posse motioni Divinae resisti, idque ita, ut 
actu resistere non repugnet naturae Divinae motionis; nam loqui- 
tur de potestate tali, quae, quamvis homo a Deo moveatur, saepe 
in actum transeat, ita ut gratia Dei amittatur. Praedeterminatio 
igitur, quum propter eius naturam fieri ‘non possit, ut ei actu 
resistatur, naturae repugnat libertatis humanae. Haec S. Thomae 
sententia atque doctrina est. 

9. Unde merito infert, praescientiae ac praedestinationis ne- 
cessitatem aliam non esse nisi quae principium contradictionis 
consequatur: id quod sit, quatenus sit, simul non esse non posse, 
similemque rationem esse necessitatis Divinae praescientiae et 
humanae visionis. ,Contingens refertur ad Divinam cognitionem," 
inquit de ver. q. 2. art. 12. ad 2., ,secundum quod ponitur esse 
in rerum natura; ex quo autem est, non potest non esse tune, 
quando est: quia quod est, necesse est esse, quando est, ut in 
primo Perihermeneias dieitur. Non tamen sequitur, quod simpli- 
citer dicatur necessarium .nec quod scientia Dei fallatur; sicut et 
visus meus non fallitur, dum video Petrum sedere, quamvis hoc 
sit contingens. Pergit autem sie (ad 3.): ,Contingens pro tanto 
dicitur necessarium esse, secundum quod est scitum a Deo, quia 
scitur ab eo, secundum quod est iam praesens, non secundum quod 
futurum est. Nec ex hoc aliquam necessitatem sortitur, ut possit 
dici, quod necessario eveniet. Eventus enim non est, nisi eius, 
quod futurum est, quia id quod iam est, non potest ulterius eve- 

nire, sed verum est id evenisse et hoc est necessarium.^ Porro 
(in fine ad 7): ,Quamvis,^ inquit, ,res in seipsa sit futura, tamen 
secundum modum cognoscentis est praesens, et ideo magis esset 
dicendum, si Deus scit aliquid, Jud est, quam hoc erit. Unde 
idem est iudicium de ista: Si Deus scit aliquid, hoc erit; et de 
hac: Si ego video Socratem currere, Socrates currit: quorum utrum- 
que est necessarium, dum est^ Item I. q. 14. art. 13. ad 2.: ,Si 
dicam: si Deus scivit aliquid, illud erit, consequens intelligendum 
est, prout subest Divinae scientiae, scilicet, prout est în sua prae- 
sentialitate; et sic necessarium est, sicut antecedens, quia omne, 
quod est, dum est, necesse est esse.“ De malo q. 16. art. 7. ad 15: 
ita scribit: ,Sieut se habet Divina scientia ad futura contingentia, 
sic se habet oculus noster ad contingentia, quae in praesenti sunt. 
Unde sicut certissime videmus Socratem sedere, cum sedet, nec 
tamen propter hoc sequitur, quod sit simpliciter necessarium: ita 
eliam ex hoe quod Deus videt omnia, quae eveniunt, in seipsis, 
non tollitur contingentia rerum.“ Denique ille sic disputat (I. 
contra gent. cap. 67. versus finem): ,Si unumquodque cognosci- 
tur a Deo sicut praesentialiter visum, sic necessarium erit esse, 
quod Deus cognoscit, sicut necessarium est Socratem sedere, ex 
hoc quod. videtur sedere. Hoc autem non est necessarium absolute, 
vel ut a quibusdam dicitur, necessitate consequentis, sed sub con- 
ditione, vel necessitate consequentiae. Haec enim conditionalis 
est necessaria: si Socrates videtur sedere, Socrates sedet.^ Idem 
autem affirmat in extrema illa epistola, quae nuper reperta est, 
quam paullo antequam mortuus est ad monachos Cassinienses 
misit: ,Manifestum est autem, quod ex hoc, quod video aliquem 
sedere, nulla ingeritur ei necessitas sessionis. Impossibile est haec 
duo simul esse vera, quod videam aliquem sedentem, et ipse non 
sedeat; et similiter non est possibile, quod Deus praesciat aliquid 
esse futurum, et illud non sit, nec tamen propter hoc futura ex 
necessitate eveniunt. Iam vero, quia S. Thomas praevisionem 
antecedere docet Dei praedestinationem eaque includi, huius quo- 
que necessitas prorsus eadem sit oportet, quam modo explicavi- 
mus. Dicit igitur (in I. dist. 40. q. 3. in fine corporis): ,Adae- 
quatio ista attenditur scientiae Dei ad rem, non secundum quod 
est in causis suis, in quibus est ut possibile futurum tantum, sed 
ad ipsam rem, secundum quod habet esse determinatum, prout est 
praesens, et non futurum: et ita patet, quod certitudo praedesti- 
nationis nullam necessitatem salvandis imponit.^ Porro (de veri- 
tate q. 6. art. 3.): ,Praedestinatio includit praescientiam ... sed 

praescientia habet certitudinem ... ergo et praedestinatio. (Ad 6.): 
... Veritas praedestinationis et praescientiae respicit futurum, ut 
est praesens . . . et ideo certitudinem habet.“ Ergo plurimis 
S. Thomae locis discimus, praescientiae ac praedestinationis ne- 
cessitatem hac denique ratione totam verti, quod id, quod sit, 
non possit idem simul non esse. Quod quidem non Bannesiano- 
rum, sed nostrae sententiae congruit, quemadmodum et alibi et 
supra p. 28. et 29. demonstravimus. | | 

10. Postremo argumentum adiungere placet, quod superiora 
complectatur. Dogma fidei est, voluntatem gratia efficaci motam 
nulla adactam necessitate actum meritorium efficere (I. prop. Ian- 
senii). Necessitas quid est? Respondet S. Thomas eo ipso loco 
(de verit. q. 22. a. 6. et 7.), quo quaerit, num voluntas neces- 
sario agat et capax sit meriti: ,Necessarium dicitur," inquit, 
quod immutabiliter ad unum determinatum est^ (art. 6. in corp.). 
Iam vero praedeterminatione immutabiliter determinari hominem 
idque ad unum illum actum, ad quem efficiendum datur, ipsi Ban- 
nesiani non negant (vide supra p. 13. n. 1. 2., p. 14. n. 1.); et 
videtur manifestum, quum fieri nullo modo possit, ut voluntas prae- 
determinata revera omittat actum.  Consequitur igitur secundum 
S. Thomae definitionem vera ac talis necessitas, quae tollat liber- 
tatem. Quodsi ea definitio ex aliis locis eiusdem Doctoris (contra 
gent. lib. 2. cap. 27.; de verit. q. 6. art. 3. ad 8.; Summ. I. q. 14. 
art. 13. ad 3.) ita a theologis circumscribitur, ut necessitas sit 
antecedens, intrinseca et immutabilis determinatio ad unum: ne sic 
quidem praedeterminatio physica expers esse necessitatis videtur. 
Annon actum ut causa antevertit et homini intrinsecus inhaeret? 
Ergo nec necessitate secundum S. Thomam nec praedeterminatione 
voluntas propellitur. 

Quod praeclare congruit cum regula diiudicandae naturae 
actuum voluntatum a S. Thoma proposita: eatenus esse aliquid 
simpliciter, quatenus sit în actu (,Unumquodque simpliciter esse 
dicitur, secundum quod est in actu“, I. II. q. 6. a. 6.). Ergo 
etiam, liberne sit motus voluntatis an necessarius simpliciter, ut 
appareat, videndum est, qualis sit in actu. Sed ita praedetermi- 
nationem necessario consequitur, quia ea praesente ipse actus non 
fieri nullo modo potest. Est igitur actus voluntatis, si Bannesia- 
norum rationes ex S. Thoma metimur, necessarius simpliciter. 

Confirmat argumentationem nostram id, quod S. Thomas de 
origine et de effectu necessitatis disserit. 

Docet generatim: ,Movens tune ex necessitate causat motum 

in mobili, quando potestas moventis excedit mobile, ita quod tota 
eius possibilitas moventi subdatur^ (I. q. 82. a. 2. ad 2.). Id 
quadrare in gratiam efficacem Bannesianorum perspicuum esse nec 
ipsos infitiari posse videtur; ex magnitudine enim potentiae Di- 
vinae, cuius instrumentum gratia vi omnibus voluntatis viribus 
multo superiore operetur, explicant, cur gratia efficax effectum 
non possit non certissime consequi. Ut Alvarez (de aux. div. gr. 
L 9. disp. 83. n. 8. ed. Lugd. 1611. p. 665.) scribit: ,Quando 
agens infinitae virtutis movet aliquod subiectum, tale subiectum 
infallibiliter movetur, quia tunc resistentia passi non superat nec 
adaequat virtutem agentis. Ergo praedeterminatio Bannesiana 
— si superiora S. Thomae verba in eam transferuntur — veram 
gignit iustamque necessitatem nec consistere cum libertate potest. 
Re quidem vera ita hoc ignoravit S. Thomas, gratiam ob insitam 
invietamque virtutem infallibiliter operari, ut efficaciam gratiae 
sic explicet: , Vocatio, qua trahitur praedestinatus, nihil est aliud 
quam quidam mentis instincius, et haec vocatio in praedestinatis 
est efficax, quia huiusmodi vocationi assentiunt (in ep. ad Rom. c. 8.). 

Qui effectus sit quodque indicium verae necessitatis, D. Tho- 
mas exponit I. q. 82. art. 1. Ut distinguatur contingentia a na- 
turae necessitate, hoc affert indicium: quod contingens sit, id ali- 
quando non futurum.  Efficit autem vis ac natura physicae prae- 
determinationis, ut nunquam actu careat; non est igitur contingens 
aetus — obstat enim ipsa virtus praedeterminationis, cuius effectus 
in innumerabili multitudine nunquam est non futurus —, sed ne- 
cessarius; immunitas autem a necessitate propria est meriti culpae- 
que conditio, idque a nullo nisi haeretico negari docet S. Thomas 
cum omnibus Bannesianis. 

Explicata ipsius S. Thomae doctrina, videamus, quam arcte 
vetus eius schola ante Bannesium vestigiis institerit magistri. 
Principium ducimus a magno illo Thomae discipulo, Aegidio Ro- 
mano, Ordinis S. Augustini priore generali. Is in commentario 
suo copiose disputat, qua ratione Deus hominem praeparet ad 
iustificationem, quae Divinae motiones necessario requirantur: de 
praedeterminatione physica tacet nec aliam gratiam praevenien- 
iem praeter excitantem commemorat. Sic enim inter alia scribit: 
Visa convenientia et differentia gratiae ad naturam, volumus ex 
his procedere ad solutionem quaestionis propositae.  Dicemus 
ergo, quod sicut non introducitur forma naturalis, nisi agens na- 
turale primo moveat et disponat materiam ad ipsam: sic quia 
gratia est quid supernaturale, numquam infunditur animae, nisi 
agens supernaturale, quod est Deus, moveat et impellat animam 
ad susceptionem gratiae, ut declaratum est ex convenientia gra- 
tiae ad naturam. Iste autem impulsus et iste motus divinus ad 
gratiam sunt compunctiones et bonae cogitationes, quas immittit 
Deus peccatori non converso, ut convertatur ad ipsum; et quas 
immittit Deus converso, ut magis convertatur ad eum. Immis- 
siones autem istae possunt dici divina pulsatio et divina statio 
ad ostium cordis pulsans, ut homo convertatur ad ipsum et ape- 
riat sibi ianuam, ut Deus intret in ipsum et infundat sibi gra- 
tiam; vel istae immissiones bonarum cogitationum possunt dici 
divina vocatio, qua Deus vocat nos intrinsecus, ut sequamur ipsam 
et recipiamus gratiam, de qua vocatione potest exponi illud Pro- 
phetae: ,Audiam, quid loquatur in me Dominus Deus, quoniam 
loquitur pacem in plebem suam," id est, in me et in aliis sibi sub- 
iectis. Nam ista voeatio non est nisi ad pacem, ut corpus sit 
subiectum animae, et anima Deo, et omnia sint pacificata. Sic 
ergo ante omnia praecedit huiusmodi divinus impetus, in quo ali- 
quo modo conveniat gratia cum natura, Verum... quando Deus 
sic immittit nobis cogitationes bonas et sic vocat nos per eas, in 

potestate nostra est velle sequi ipsum vel non sequi. Et si se- 
quamur ipsum, infunditur nobis gratia; si non, excludimur ab ea; 
ergo ad infusionem gratiae primo praecedit divina vocatio vel 
divinarum cogitationum immissio, postea sequitur liberi arbitrii 
ad Deum conversio et postea gratiae infusio.^ (In 29% lib. Sen- 
tentiarum. Cordubae 1707. dist. 26. q. 11. art. 3. p. 449. col. B.) 

Neque magis in ordine naturali physica praedeterminatione 
utitur; docet enim 2. dist. 1. p. 1. q. 2. art. 6. 8 Pro securis, 
eundem esse in omni causarum genere ipsum generalem Dei con- 
cursum, sed recipi diverse pro cuiusque causae natura. Idem 
summa perspicuitate enuntiat, ad primum actum indeliberatum 
voluntatem a Deo determinari, tum ad liberos actus se ipsam 
movere. ,Respectu ergo finis," inquit, ,et eius quod apprehendit 
sub omni ratione boni, voluntas determinate movetur nec seipsam 
determinat.^ (Quodlib., Lovan. 1646. p. 178. col. B.) Porro: 
» Voluntas ergo si non necessitetur ab his quae sunt ad finem et 
si ea quae sunt ad finem, non possunt determinate movere vo- 
luntatem, oportet quod voluntas determinet seipsam ad hoc ut 
moveatur ab his, quae sunt ad finem. (L. c. p. 177. col. B.) 

Infallibilem gratiae efficaciam a Dei praevisione repetit: ita 
coniunxisse inter se atque accommodasse Deum causas contingen- 
tes, ut non sequi non possit effectus (de hae sententia supra p. 79): 

Simul ergo cum necessitate oportet nos salvare contingen- 
tiam et cum certitudine liberum eventum." 

Notandum quod dicere possumus divinam praedestinationem 
tripliciter certam esse. Primo ex praescientia quam praesupponit. 
Nam secundum Aug. in ,De praedestinatione Sanctorum‘ prae- 
destinatio sine praescientia esse non potest. Secundo ex ordine 
causarum secundum quem est executio eius. Tertio ex numero 
praedestinatorum qui est Deo notus. Primum sic ostenditur, quia 
eo ipso enim quod divina praescientia falli non potest, et quae sunt 
a Deo praescita vel praevisa necesse est evenire, praedestinatio, quae 
divinam praescientiam praesupponit, certitudinem habet: sed huic 
certitudini libertas arbitrii non repugnat... Secundo praedesti- 
natio certitudinem habet ex ordine causarum. Nam sieut Deus 
ab aeterno praevidit hune salvandum, sic iste salvabitur; unde 
omnes illae causae concurrunt ad salutem huius, quas Deus ab 
aeterno concurrere vidit, et est ibi totus ille ordo causarum, qui 
ab aeterno est a Deo praevisus, quae omnes causae simul sumptae 
quadam necessitate effectum inferunt; sed propter talem necessi- 
tatem vel certitudinem non tollitur libertas arbitrii, cum ipsum 

liberum arbitrium inter tales causas computetur... "Tertio prae- 
destinatio certa existit: quia Deo est notus praedestinatorum nu- 
merus, et ideo quilibet de necessitate salvatur, prout sua salus 
Deo existit nota; ex quo enim cuiuslibet salvandi Deus certam 
cognitionem habet, et numerus eorum apud Deum certus et notus 
est: oportet tot salvari quot praevidit et eos quos praevidit , sed 
huic necessitati etiam libertas arbitrii non repugnat, quia quilibet 
in se acceptus potest salvari et non salvari, licet relatus in divi- 
nam praescientiam vel praedestinationem de necessitate salvetur." 
(Aegidii Romani in Primum Sententiarum, Ven. 1521. Dist. 40. 
q. 2. art. 2. p. 212 B. col. A.) ,Ut stat sub praedestinatione 
[praedestinatus], non potest damnari, quia divina praescientia non 
potest falli, ut dicebatur de Socrate sedente.^ (Opp. Aegidii Ro- 
mani, Romae 1655., tom. I. p. 67 b, C. In ep. ad Rom. lect. 34.) 
Ilud quoque S. Thomam secutus docet, actus liberos non ex 
causis, sed ut praesentes sint aeternitati, cognosci posse; inter- 
pretationem vero absurdam huius doctoris sui sententiae sic re- 
futat: ,Cum enim dicit S. Thomas, quod omnia quae sunt in 
tempore sunt Deo praesentia, prout sunt in sua praesentialitate, 
intendit dicere et sat clare, quod divinae notitiae praesens est 
omnium quae sunt successive in tempore praesentialitas et actualis 
existentia ab eo aeternaliter cognita, non cum eo aeternaliter 
existens in natura propria. Nec opus, si aliquid sit divinae no- 
titiae vel etiam nostrae praesens, propter hoc sit praesens in se 
existens. Manifestum est enim, quod intellectus noster super 
praesentiam et actualem existentiam rei fertur, quae non est, sed 
praeteriit, quia habet speciem eius in se praesentem. Mani- 
festum est ergo, quod multo fortius Deus, qui habet penes se 
omnium rerum rationes praesentes, ipsas perfectissime intelligendo 
poterit praesentialiter ferre intuitum sui intellectus super omnium 
praesentialitates, antequam essent.^ (Defensorium s. correctorium 
fundamentarii Doctoris D. Aegidii Romani! incorruptorum libro- 
rum Angelici Doctoris... à quodam aemulo depravatorum. Ven. 
1516. Lib. 1. p. 1. art. 21. ad 5.) 

Bannesiani volunt actus liberos in decretis Dei praedetermi- 
nantis, quibus efficiantur, cognosci. Illi autem veteris scholae 
theologi cum communiter idem quod S. Thomas docent, non in 
causis actus cognosci, sed ut praesentes sint aeternitati: non rei 


1 Si hoc correctorium non ab Aegidio Romano scriptum est, saltem ve- 
teris scholae S. Thomae doctrinam sine dubio ostendit. 


4. De vetere schola S. Thomae. 101 


praesentiam intelligunt, sed obiectivae veritatis, h. e. eam quam 
ipsa actuum veritas gignat, propter quam ab intellectu divino 
attinguntur. | 

Alius S. Thomae alumnus, Petrus de Tarantasia (Innocen- 
tius V.), liberam operationem ex causis minime cognosci, sed ipso 
actu solo determinari docet. ,Contingentia,“ inquit, ,etiam si ut 
futura non habeant necessitatem, eo quod dependent ex causis 
indeterminatis, tamen iam prout actu sunt, necessitatem habent. 
Deus vero videt contingentia, ut sunt praesentia in aeternitate, 
aeternitati vero totum tempus praesens est, homo vero ut futura, 
quia in parte temporis praecedente; ideo Deus videt ea infallibi- 
liter et determinate, homo vero non potest. Sunt enim quaedam 
quae omnino habent causam ad esse vel non esse determinatam 
ut defectus luminarium; quaedam vero non omnino, sed magis 
ad unam partem quam ad alteram ut naturales eventus in infe- 
rioribus, sc. pluviarum et huiusmodi; quaedam nullo modo ut 
contingentia. Primum genus entium praesciri potest scientia cer- 
titudinis; secundum scientia coniecturae, ut contingit in iudiciis 
medicorum et astrologorum; tertium nullo modo, sed tunc primo 
cum actu est, quia tunc primo determinatum est. Deus vero videt 
omnia praesentialiter, unde videt omnia ut actu existentia, unde 
ut determinata, et ideo scit omnia sive sint in natura propria, 
sive praeterita, sive futura.“ (Innocent. V.'In I. dist. 38. q. 1. 
art. 2. in corp. Ed. Tolos. 1652. p. 319.) 

Praedestinationis non causam, sed rationem tamen esse in 
meritis praevisis existimat: ,Quia ergo praedestinatio dicit actum 
voluntatis divinae quae est ipsa rectitudo, ideo eius nulla potest 
esse causa motiva; est tamen eius ratio aliqua, i. e. congrua or- 
dinatio ad suum volitum. Dicendum ergo quod praescientia me- 
ritorum non est causa motiva voluntatis divinae ad praedestinan- 
dum, sed tamen est ratio, secundum quam congrue fertur voluntas 
Dei ad praeparandam gratiam et gloriam ei, cuius praescit futura 
merita; non tamen ipse movetur ad hoc propter merita, sed mera 
voluntate sua^ (dist. 41. q. 2. art. 2. p. 340.). 

Idem rursus: ,Non habet causam aliam [electio], sed ratio- 
nem; quae autem sit ratio, potest dici, quod ratio in speciali est 
scientia meritorum huius et illius^ (1. c. ad 5.). 

Floruit Parisiis ab initio saeculi decimi quarti Joannes de 
Neapoli, O. Pr. celebris theologus, cuius ,Quaestiones disputatae 
iussu A. R. P. F. Dominici Gravina, eiusdem O. S. Theol. Mag. 
(Neapoli a. 1618.), in lucem editae? sunt. Vehementer vero 

Bannesianis placuerunt, quia Ioannes q. 15. punct. 3. p. 130. do- 
cuit, ,Deum esse causam actionis omnis agentis creati, sicuti 
applicantem seu moventem omne agens ad effectum suum.^ Nulla 
tamen hac de re controversia agitur, sed quaeritur, num Divina 
motio sit ea, quam, etiam în sensu composito, creatura determi- 
nare, modificare vel impedire possit. Quod Bannesiani negant, 
affirmant nostri, nec omnino dubitari potest, quin P. Ioannes nobis 
assentiat. Ibidem enim: ,Causa et effectus,^ inquit, ,sibi in- 
vicem correspondent quantum ad multa et specialiter quantum ad 
universalitatem et particularitatem, . .. sio quod causae universali 
correspondet effectus universalis et particulari particularis. . . Cau- 
sae universalissimae in causando, i. e. Deo, respondet effectus uni- 
versalissimus in praedicando, i. e. esse seu ens;... idem ergo 
numero effectus, puta hic homo, in ratione, qua ens, est effectus 
Dei et non hominis, ... în ratione qua hic homo, est effectus ho- 
minis generantis. Determinatio igitur, qua voluntatis motus est 
haec singularis actio, a creatura fit; quare effectum Divinae mo- 
tionis etiam impedire potest: ,Quum enim... ad actionem tria 
concurrant, sc. dispositio agentis, dispositio passi et debita appro- 
pinquatio unius ad aliud: potest esse, quod aliqua. actio finem 
suum non assequatur, non propter defectum instrumenti vel prin- 
cipalis agentis, sed propter defectum dispositionis passi vel propter 
defectum praedictae appropinquationis^ (p. 182.). Ecce commu- 
nissimam antiquae scholae doctrinam, ad effectum ita concurrere 
Dei motionem et creaturae motae dispositionem , ut haec illius 
effectum omnino impedire possit et saepissime etiam impediat. 
Quam doctrinam Bafiez negavit, nova et inaudita proposita. 

Herveus cum ceteris antiquae scholae theologis docet, ex 
eausis cognosci actus liberos non posse, sed ita tantum, ut prae- 
sentes sint Dei aeternitati. Idem autem, ut Aegidium vidimus, eam 
sententiam ab absurdis interpretationibus vindicat: ,Alio modo," 
inquit, ,possunt res esse praesentes Deo ut intuenti sive per in- 
tuitionem. Et sic omnia futura non solum quoad suas rationes 
communes et quidditativas, sicut contigit scire, quid est homo vel 
equus ipsis non existentibus, sed etiam quantum ad suas existen- 
tias actuales sunt praesentes Deo ab aeterno secundum talem 
intuitionem. Simul enim et ab aeterno intuitus est Deus exi- 
stentiam actualium omnium.“ | 

Eminet inter veteris scholae S. Thomae theologos imprimis 
Henricus Gorcumiensis, vice-cancellarius et professor Coloniensis, 
a quo eodem Supplementum Summae S. Thomae additum est. ls 

clarissime disserit, non modo pari gratiae fieri posse ut alter as- 
sentiatur, alter dissentiat, verum etiam, si diversae sint gratiae, 
maiori alterum resistere, alterum minori obtemperare posse. Ita- 
que si efficaces eae gratiae proprie vocentur, quae praedestinatis 
dentur sintque permagnae atque potentes, fieri posse, ut gratiae 
sufficienti frequenter assentiamur, resistamus efficaci. Praedesti- 
nationis infallibilitatem non ut Bannesiani ex certissima virtute 
interna singulorum auxiliorum explicat, sed, quemadmodum etiam 
S. Thomas (v. p. 79.), ex subsidiorum copia ae multitudine, 
quam Deus semper in promptu habeat. Deum liberum arbitrium 
non determinate ad unum movere affirmat. Sic ille docuit in Trac- 
tatibus consultatoriis, quos adversus Husitas scripsit (Colon. in 
officina H. Quentel. Anno supra Iubilaeum tertio); e quo opere, 
quod rarissime iam reperitur, aliquot locos copiosiores exscribemus. 

Prop. IX. fol. XXII. a. ,Divina providentia movens omnia 
movet unumquodque secundum suam naturam; naturalia enim 
quae ad unum determinantur movet determinate ad unum, ut 
gravia deorsum, levia sursum. Ea vero quae habent liberum arbi- 
trium movet relinquendo ea in potestate sui liberi arbitrii. .. Quia 
per bonas actiones pervenitur ad adeptionem aeternae gloriae et 
huiusmodi actiones sunt Dei tamquam principaliter agentis, ideo 
sacra scriptura aliquoties loquitur, tamquam totum esset solius 
Dei et homines non haberent aliquid interesse. Et ad hunc sen- 
sum dicit Apostolus: Non est volentis neque currentis, sed Dei 
miserentis. .. Esau movebatur gratuita motione ad consentiendum 
simul infusioni gratiae, qui ex libertate arbitrii non consentiens. 
si voluisset. consensisset et gratiam accepisset, qua si voluisset 
bene usus fuisset et in eadem secundum facultatem liberi arbitrii 
ad finem usque perseverasset ac per hoc aeternam gloriam posse- 
disset. Quinimmo non irrationabiliter dici potest, quod aliquis 
reprobatus intensiori motione ad Deum movetur nec tamen con- 
sentit. Alius vero praedestinatus remissiori motione divinitus mo- 
tus acquiescit motioni et gratiam recipit." 

Prop. XV. fol. XXIV. a. ,Deus vult Esau non movere 
motione gratuita efficaci, ideo vult non dare gratiam gratum facien- 
tem: haec enim connexio pium interpretem efflagitat. Reminisci 
igitur oportet quod doctrina scholae theologicae distinguere con- 
suevit duplicem gratuitam motionem divinam, quarum unam vocat 
motionem efficacem, aliam vero sufficientem; sed motionem esse 
efficacem potest accipi dupliciter; posset enim per motionem ef- 
ficacem intelligi quoddam genus motionis, quo specialiter moventur 

praedestinati, quae respersa quodam suavitatis odore intima vi- 
scera animae foecundando deiformat et in coeleste desiderium 
transformat. Alio modo per motionem efficacem possumus intel- 
ligere talem motionem, quae assequitur voluntatem hominis actu 
ad eius consensum. Si igitur hoc secundo modo loquamur de 
motione efficaci, tunc quicumque movetur motione efficaci, con- 
sentit motioni, et vera est haec connexio: Deus vult Esau non 
movere motione gratuita efficaci, ideo non vult dare gratiam. 
Nam oppositum consequentis: sc. Deus vult dare gratiam, non 
se compatitur cum antecedente. Si enim vult dare gratiam, vult 
movere motione gratuita efficaci. Si vero per motionem effica- 
cem intelligamus motionem divinam altioris ordinis specialiter 
praedestinatis appropriatam: considerandum est, quod Deus movet 
unumquodque secundum conditionem suae naturae.  Verisimile 
igitur est plerumque contingere nonnullos acquiescere motioni 
solum sufficienti et non efficaci. Deus enim nemini motionem 
sufficientem denegat. Voluntas autem ex suae libertatis facultate 
tali motioni acquiescens gratiam recipit. Unde multi reprobati 
multoties diu vivunt in gratia gratum faciente, a qua tamen fina- 
liter excidunt. Similiter e converso multi praedestinati diu pul- 
santur tali motione efficaci et non statim acquiescunt. Sic legi- 
tur de b. Augustino et pluribus aliis sanctis, qui diu renitebantur 
divinae inspirationi quam ad fidem converterentur. Talis enim 
motio licet quadam spirituali suavitate recreat vires animae, vo- 
luntas tamen ex sua libertate potest consensum suum suspendere." 

Prop. XVII. fol. XXV. a. ,Voluntas remanet libera sive 
moveatur motione suffieiente, sive efficaci, et quia liberum arbi- 
trium contingenter flectitur ad utrumque oppositorum, non vide- 
tur se compati talis contingentia libertatis et infallibilis eventus 
praedestinationis. Gratia igitur amplioris declarationis est adver- 
tendum, quod aliquando effectus vindicat sibi eventum infallibilem 
ex necessitate unius causae determinatae, ut puta, ortus solis in- 
fallibiliter evenit, quia motus coeli non potest impediri, per quem 
fit ortus solis. Est autem alius effectus, qui comparatus cuilibet 
plurium suarum causarum singillatim nequit sortiri infallibilita- 
tem; nam quaelibet talium causarum secundum se deficere potest, 
tamen pensatis collective omnibus causis tali effectui deputatis, 
effectus ipse eventum vindicat infallibilem. Huius exemplum re- 
ferri consuevit de continuatione speciei humanae. .. Pariformiter 
diligens lector perpendat in proposito. Nam adeptio gloriae est 
finalis effectus praedestinationis, ad cuius comprehensionem Deus 








4. De vetere schola S. Thomae. 105 


plurima praeordinavit, cuiusmodi sunt cooperatio voluntatis hu- 
manae, gratia, bona opera, orationes Sanctorum, exhortationes et 
exempla bona, alio modo et ita de quam multis aliis. Itaque si 
praedestinatio comparetur ad solam voluntatem hominis praede- 
stinati vel ad aliquid aliorum auxiliorum praedestinationis, secun- 
dum hoc non videtur sibi convenire certitudo infallibilis. Si vero 
referatur ad totam collectionem eorum, quae Deus praedestinavit 
ad consequendum finem praedestinationis, tunc fixam sibi vindicat 
certitudinem, quod praedestinatus, si cadat, aut per preces iusto- 
rum aut exhortationes aut exempla aut, quod potius est, divina 
inspiratione resipiscit et ad finem pervenit." 

Princeps Thomistarum Capreolus ita aperte nostrae sententiae 
favet, ut id Bañez, quem infra audiemus, fateatur. Definitionem 
libertatis eam ipsam proponit, quae postea pervulgata est, a qua 
adeo alieni inveniuntur quidam Bannesiani; eamque ille S. Thomae 
rectissime tribui censet: ,Alio modo,“ inquit, ,accipitur liberum 
prout opponitur determinationi et necessitati, et isto modo aeci- 
pitur in praedicta divisione potentiarum, cum dicimus, aliqua 
agentia esse naturaliter activa, et alia libere. Illud enim dicitur 
agens naturale, quod positis omnibus requisitis ad agendum et 
nullo existente impedimento, quin ipsum possit agere, necessario 
agit, nec est in eius potestate non agere. Agens vero illud di- 
citur liberum, quod eodem modo omnibus positis, ita ut possit 
agere, non necessario agit, sed in eius potestate est, ut agat et 
non agat.^ (In libros sententiarum amplissimae quaestiones. Ve- 
netiis 1589. I. t. dist. VI. q. 1. p. 105. col. B.) 

Idem voluntatem in solo primo actu indeliberato determinari, 
ad liberos actus ipsam se determinare voluntatem dicit: ,Volun- 
tas,“ inquit, ,quantum ad exercitium actus, sc. ut velit vel non 
velit, determinatur a seipsa, et illud quo se determinat, est actus 
eius determinatus, sed quantum ad specificationem actus, sc. ut 
tendat in hoc vel illud, determinatur per intellectum ostendentem 
sibi suum obiectum. Non ergo oportet procedere in infinitum ex 
aliqua parte, quia si loquamur de determinatione quoad specifi- 
cationem actus, est status in appetitu naturali intellectus; si au- 
tem loquamur de determinatione quoad exercitium actus, est sta- 
tus in appetitu naturali voluntatis, quem habet ad suum actum." 
(I. dist. 45. q. 2. p. 589.) 

Praeterea: ,Primus ergo actus volendi non potest esse a vo- 
luntate, quia ipsa, quantum est de se, est in potentia ad ipsum 
actum volendi et ideo oportet quod fiat actu in genere volentium 

per aliquid aliud et hoc est per primam affectionem. Unde cum 
illa non sit ab obiecto, item nec a voluntate; quia tune esset in 
potestate voluntatis, quod est falsum: necesse est primam affec- 
tionem voluntatis reduci ad Deum, sicut et ipsam productionem 
animae rationalis. Et sic illa immediate producitur a Deo effec- 
tive. Alii autem actus volendi sunt effective a composito: sc. a 
voluntate et a prima affectione ad finem, sicut docet Thomas, 
ubicumque loquitur de hac materia; sicut intellectus factus in 
actu principiorum movet se ad conclusiones. Et ideo omnes actus 
volendi praeter primum, quia sunt in potestate voluntatis, oportet 
quod sint effective ab ipsa et specificative ab obiecto. .. Haec 
Bernardus [a Gannaco] ... Et quod ista sint ad mentem S. Tho- 
mae, patet I. 2. q. 10. a. 2.^ (IL. dist. 25. q. 1. p. 439. col. B.) 

Quodsi Thomistae, ut ostendant, voluntatem non posse se 
ipsam determinare, nisi praedeterminatam ab alio, indifferentiam . 
afferunt voluntatis, id pridem occupavit Capreolus. Et obiectio- 
nem et responsionem ab ipso audiamus: ,Quia,^ inquit, ,Com- 
mentator dicit secundo phys., quod esse indifferens aequaliter ad 
opposita est contradictio potentiae passivae, quam oportet reduci 
in actum ab alio; sed voluntas est indifferens ad oppositas voli- 
tiones; ergo sive voluntas ponatur nuda sive affecta [ad finem], 
quamdiu accipitur indifferens ad opposita, oportet quod moveatur 
ab alio determinante eam ad alterum oppositorum“ (II. dist. 23. 
q. 1. p. 415). Capreolus respondet: ,Dicendum, quod voluntas, 
quantum est ex natura sua, est ad opposita, ipsa tamen ratione 
libertatis suae determinat se ad id quod vult, et ita non indiget 
alio determinante.“ (II. dist. 23. q. 1. p. 424. ad 0.) 

Bernardi a Gannaco, qui modo allatus est, aliud quiddam 
Capreolus mutuatur: Deum semper movere voluntatem affectione 
ad finem, amore vel boni communis vel boni cuiuspiam particu- 
laris, vi cuius affectionis posse ipsam se voluntatem ad alios actus 
determinare !. Contra Bafiez cum sua schola praeter illam affec- 
tionem aliud auxilium praeveniens requiri statuit, quo Deus ad 
liberum actum voluntatem moveat. Sunt autem Bernardi a Gan- 
naco verba haec: ,Semper enim movetur [voluntas] a Deo in 


1 Dante, ut alias S. Thomae sententias, ita hanc versibus expressam sic 
exhibet: | m 
L’ animo, ch’ è creato ad amar presto, 
Ad ogni cosa é mobile che piace, 
. Tosto che dal piacer in atto é desto. 

aetu per affectionem ad finem... Per affectionem finis movet se 
ad ea, quae sunt ad finem, ut sic semper moveatur finis affectioni- 
bus, ut dicit Anselmus. Haec ille, et consonat dictis S. Thomae 
1. II. q. 9. a. 6. ad 3.“ (II. dist. 25. q. 1. p. 441. col. B.) 

Idem Capreolus sic censet, ad aliquem certum actum volun- 
tatis nolle Deum nisi supposita determinatione voluntatis suam 
opem conferre: ,Nec attingeret [causa prima effectum contingen- 
tem] necessario «is? ex suppositione, unde S. Thomas ad istud 
argumentum in virtute respondet de veritate q. 5. art. 9. ad 12: 
Effectus, inquit, non sequitur ex causa prima nisi posita secun- 
da etc. Et ibidem ad 10. dicit: Actio primae causae quodammodo 
determinatur ad hune effectum per causam secundam. Et q. 2. 
art 14. ad 5. dicit: Quamvis prima causa vehementius influat etc. 
Haec ille, ex quibus patet, quomodo non superfluit causa secunda 
et quomodo in nullo priori instanti causa prima facit effectum 
quam secunda" (I. dist. 38. q. 1. p. 507. col. B.). Rursus Capreo- 
lus: ,Dico, quod Deus non est sie determinatus ad producendum 
velle meum, quod producat illud, nisi voluntas mea illud conpro- 
ducat“ (1. c. p. 508). Praeterea: ,Licet non sit in potestate ali- 
euius causae secundae ponere absolutum divinae volitionis, tamen 
in potestate secundae causae est respectum rationis quem habet 
ad aliquod obiectum volitum ponere, non sicut in potestate causae 
per quam, sed sicut causae sine qua.non; si enin ego non va- 
dam ad ecclesiam hodie, nunquam divina voluntas habuit respec- 
tum ad illud ire sicut ad suum volitum. Et haec de qu. dieta 
sufficiant et consequenter de primo sententiarum.^ (I. dist. 45. 
q. 2. p. 591. col. B.) 

Eo ipso loco, ubi discedens a veteris scholae sententia negat 
quemquam sine speciali motione Divina honesti quidquam velle 
posse, tamen (ut fatetur Bafiez) alienum se ostendit ab huius 
doctrina. Sic enim scribit (II. dist. 28. q. 1. art. 3. ad 12): 

Deus iuvat nos, immediate ipsum actum efficiendo, et non 
ipse solus effieit actum, sed etiam voluntas coefficit.. Sed, ut .iam 
tetigi, non solum iuvat Deus ad bonum velle, partialiter coeffi- 
eiendo, qui est modus communis, quo concurrit ad cuiuslibet 
agentis creati effectum quemlibet, sed etiam quodam modo spe- 
ciali, videlicet faciendo, ipsam voluntatem partialiter concurrere, 
ita quod ipsa voluntas partialiter concauset applicata. et. quasi in- 
strumentaliter mota a Deo ad sic partialiter concausandum. In 
qua tamen motione ipsa non necessitatur, sed instrumentum libe-. 
rum existens, in cuius potestate est sequi motionem agentis, iuva- 

tur ita, ut agat ea, quae non sic, adiuta nequaquam agere potuis- 
set. Ad productionem vero actus mali solum primo modo con- 
eurrit Deus, quia non facit voluntatem agere actum malum, sicut 
facit eam agere actum bonum. Et hoc est adiutorium illud Dei 
speciale, sine quo dicimus, nos nihil bene velle aut facere.^ Hic 
igitur quam apertissime ea affirmat, quae negat Bafiez: 1. in con- 
cursu generali causam Divinam esse simul cum creata effectus 
causam partialem, 2. in hominis potestate esse, velitne sequi mo- 
tionem, ita ut — verbis utar Bannesii  — actualis operatio pen- 
deat solum ex libertate liberi arbitrii. 

Praeterea docet Capreolus, quantumvis inelinatam volunta- 
tem posse aetum omittere, et hane causam esse, cur actus liber 
e nulla causa efficiente vel concurrente cognosci possit, sed ita 
solum, ut ipse actus praesens sit aeternitati. À qua tamen ra- 
tione loquendi illam quam diximus interpretationis absurditatem 
arcet, quod idem Aegidius fecerat et Herveus: ,Sunt aliquae 
eausae,^ inquit, ,quae possunt impediri; quibus tamen cognitis 
non ex hoc potest perfecte cognosci, an impedientur vel non, 
sicut patet de humana voluntate, cuius quantumcumque cognosca- 
tur natura, non tamen ex hoc scietur, an producet actum suum 
elicitum vel non; ipsa enim potest se impedire, ut ita loquar, 
quantumcumque sit ad elieiendam volitionem inclinata, ne pro- 
ducat, cuius ratio est S. Th. de malo q. 16. art. 7. et I. dist. 38. 
q. 1. a. 5. Cum igitur opera voluntatis futura sint in ea sicut 
in causa [contingenti ad utrumlibet], patet quod ipsa cognita et 
quibuscumque causis ad actum volitionis concurrentibus, non potest 
certitudinaliter cognosci, an ipsa producet illum actum vel non 
producet, an impedietur vel non, quia ipsa voluntas, quae ad 
illum actum concurrit, nullo modo est determinata plus ad pro- 
ducendum quam ad non producendum, et ideo ad hoc, quod actus 
eius futurus certitudinaliter cognoscatur, oportet quod videatur in 
se et non solum secundum esse, quod habet in causa.^ (I. dist. 38. 
q. 1. p. 515.) Et: ,Contingentia ad utrumlibet in suis causis 
certitudinaliter nullo modo cognosci possunt, sed quando iam ef- 
ficiuntur in rerum natura, tunc habent in seipsis esse determina- 
tum; tum et ideo quando sunt in actu, certitudinaliter cognosci 
possunt, ut patet in eo, qui videt Socratem currere.^ (I. dist. 38. 
q. 1. a. 1. p. 510.) Porro: ,Ad 8. Distinguo maiorem: praesens 


! Integrum locum ex Bannesii commentariis in I. q. 28. a. 3. p. 272. 
postea afferemus. 

enim potest aliquid dici dupliciter. Primo modo in rerum natura 
temporalium. .. Secundo modo aliquid dicitur praesens, quia at- 
tingitur actualiter ab aliqua mensura actuali, sive illa mensura 
sit tempus vel aevum vel aeternitas. . . Quia Deus attingit anti- 
christum ut [aliquid] praesens sibi, ideo conceditur, quod anti- 
christus est sibi praesens.^ (I. dist. 38. q. 1. p. 518. col. A.) 

Postremo docet Capreolus, priorem esse rei ipsius veritatem 
praevisione actus liberi futuri nec ab ea pendere, neque vero ullo 
modo causam esse huius praevisionis. Quod contra Scotistas dic- 
tum voluit, existimantes Deum liberos actus in voluntatis suae 
determinationibus cognoscere. Ipsius haec verba sunt: ,lstae 
duae propositiones: Deus scivit, antichristum esse futurum, et 
Deus vult, antichristum esse futurum, licet sint convertibiles quan- 
tum ad veritatem isto modo, quod una non possit esse vera, alia 
non existente vera: tamen aliter est de veritate primae et se- 
eundae. Nam prima est necessaria non solum propter immobili- 
tatem actus divini intellectus, immo etiam ex obiecto eiusdem, 
quod habet necessitatem absolutam pro aliqua mensura, in qua 
antichristus est Deo praesens; quod enim est, necessario absolute 
est pro illa mensura, licet non necessario sit absolute simpliciter; 
necessitas autem illius consequentiae dat necessitatem propositioni 
de futuro explicite, illud fore in tali mensura, et ad hunc sensum 
ponit supra conclusio, hanc esse absolute necessariam: Deus scit, 
antichristum fore, non quidem quod simpliciter absolute sit ne- 
cessaria, sed quia eius veritas ortum habet ex aliquo absolute 
necessario in certa mensura, sc. praesentia antichristi ad divi- 
nam aeternitatem in tali mensura. Ista autem propositio, Deus 
vult antichristum fore, est solum necessaria ex suppositione, quia 
sc. aeternaliter Deus ita voluit et non est mutabilis ad opposi- 
tum; nec veritas illius: Deus vult antichristum fore, ortum habet 
ex aliquo absolute necessario pro qualicumque mensura, nam exi- 
stentia futuri pro quacumque mensura non est ratio ipsi futuro, 
quod subiiciatur divinae voluntati, sicut est de scientia Dei.^ (I. 
dist. 38. q. 1. art. 2. contra argumenta contra 6. concl.) 

Transeo ad laudatissimum Summae contra Gentiles explana- 
torem. Ferrariensis! prorsus negat, actus liberos e causis suis ullo 
modo cognosci posse; cui Bafiez occurrendum sibi esse existimavit. 


1 Saepius ante ad explicandum S. Thomam Ferrariensis auctoritate et 
Caietani usi sumus. Cf. etiam praeclaram P. Limbourg commentationem in 
nZeitschrift für katholische Theologie." Innsbruck 1880. p. 239 ss. 

Praeter cetera illud Capreoli argumentum a Ferrariense affertur: 
»,Non potest certitudinaliter cognosci, causam [liberam] nullo modo 
impediri a productione effectus, nisi quando cognoscitur usque ad 
productionem effectus inclusive quod non impeditur. (I. contra 
Gent. cap. 67. 8 Aliter etiam.) Non potest autem fieri, ut voluntas 
physice praedeterminata actum impediat; quare Bañez opponens 
se scholae antiquae in illa ipsa actum cognosci vult. Ut autem 
certam providentiae efficaciam cum hominis libertate conciliet, ille 
ea, quam saepe iam laudavimus, S. Thomae explicatione usus (In 
1. 3. contr. Gent. c. 94) a nostra sententia, ut ostensum est (su- 
pra pp. 79. 80.), nihil admodum discrepat. 

Liberam voluntatem et sequi posse motionem Dei supernatu- 
ralem et, resistere docet. Non omnino a Spiritu Sancto determi- 
natam esse actionem, ut homo agat praecise secundum inclinatio- 
nem sibi ab illo ad unum determinatam , sed eum aliqualiter tan- 
tummodo inclinatum ad agendum, ut et obsequi et resistere in 
ipsius sit potestate. Quibus verbis et refutatur et negatur doc- 
trina praedeterminationis; sed ipsum audiamus: ,Àd huius evi- 
dentiam,^ inquit, ,considerandum est 1? quod dicitur aliquid agi 
ad aliquid, quando ad aliquid agendum ab altero movetur. Et 
siquidem actio illi determinetur ab altero omnino, ita quod ipsum 
non sit indifferens ad agendum, sed agat praecise secundum in- 
elinationem sibi ab altero ad unum determinatam, sic dicitur sim- 
pliciter agi, sieut bruta dicuntur agi in quantum sunt eis opera- 
tiones a natura determinatae ad unum; si autem actio non deter- 
minetur sibi ab altero, sed sic quidem moveatur ab altero sive 
inclinetur ad agendum, quod tamen in potestate sua sit agere et 
non agere, sive agere hoc modo aut illo, tale dicitur agi non 
simpliciter, sed secundum quid, quia non determinatur sibi actio 
ab extrinseco ad unum, sed ipsum se determinat, sed tamen ali- 
qualiter inclinatur ad agendum ab extrinseco. Quia ergo sic Spi- 
ritus S. nos ad agendum inclinat, quod libere tamen operamur 
et ex proprio arbitrio, tanquam habentes in nostra potestate sequi 
aut non sequi Spiritus S. inclinationem et motionem, ideo dici- 
mur ab ipso agi non simpliciter, sed secundum quid; propter hoc 
dixit S. Thomas, quod per Spiritum S. quodammodo agimur, ut 
praecepta Dei impleamus.“ (Commentarii in Summam contra Gent. 
Romae 1570. In lib. IV. c. 22. p. 451. 1* Col.) 

Concedimus vocem determinandi a Ferrariense aliquando am- 
plificari et ad Dei determinationem liberae voluntatis transferri (in 
9. contra Gent. cap. 89. 8 Ad confirmationem); sed cum subiungit: 

vita determinare, ut tamen absolute deficere ea voluntas possit 


in producendo,“ satis profecto aperte physicas praedeterminationes 


negat; nam physice praedeterminata voluntas deficere in produ- 
cendo actu non potest. 

Denique exponens illud S. Thomae: ,Secunda agentia de- 
terminant actionem primi agentis" communem ponit superiorum 
Thomistarum interpretationem in hune modum: ,Intelligitur in 
quantum ipsa [actio primi agentis] mediantibus causis secundis ad 
effectum terminatur" (in 1. 3. c. G. c..66., cf. supra p. 58.). Itemque 
in l. 1. c. 67: ,Àctio,^ inquit, ,primae causae modificatur in causa 
secunda secundum modum ipsius causae secundae.^ Neque prius 
attingit effectum quam causa secunda, ut Ferrariensis eodem loco 
dicit: ,Causa prima producens effectum mediante causa secunda 
non în aliqua priori duratione attingit effectum, in qua non attinga- 
tur a causa secunda, licet dicatur prius agere in quantum secunda 
non agit nisi virtute primae; unde non oportet, ut effectus in ali- 
quo priori instanti habeat necessitatem a causa prima, sed simul pro- 
ductus a causa necessaria et contingente propter causae secundae 
contingentiam et ipse contingentiam habet^ (in l. 1. c. G. c. 67.). 

Venio ad Rupertum Holchot O. Praed., natione Anglum, qui 
opinionibus Thomistarum recentiorum quam maxime adversatur. 
Sic ille scribit (in lib. 2. sentent. q. 1. art. 4): ,Deus dicitur 
aliquid velle dupliciter: uno modo absolute, alio modo ex condi- 
tione vel ex quadam conventione cum creatura rationali. Primo 
modo concurrit ad agendum cum omni natura agente naturaliter 
voluntarie. Illo etiam modo facit, quidquid facit praecise per se 
ipsum. Et ideo omne tale est ab eo absolute volitum et ex 
electione. Secundo modo concurrit Deus voluntarie ad coagendum 
eum natura rationali libera, cui tales leges statuit, quod quidquid 
ipsa velit, placet sibi coagere ad illam volitionem; licet non sim- 
pliciter placeret sibi agere, sicut per illam volitionem denotatur." 

Caietanus quam fuerit a doctrina recentiorum Thomistarum 
remotus, distinctio illa demonstrat sententiarum a Scoto proposi- 
tarum, quas illi amplectuntur: 1. Causa secunda agit in quantum 
mota a prima, et 2. Causa prima prius naturaliter et simpliciter 
respicit. effectum. quam causa posterior. De priore enuntiato sic 
loquitur: ,Ly in quantum mota ab alia, aut ostendit causam prae- 
cisam aut concausam. Si praecisam, sic illa propositio implicat 
in adiecto; si enim causa secunda est causa, ergo non praecise 
movet, quia mota, sed etiam ex se aliquid confert; et si praecise 
movet, quia mota, nihil ex se confert et sic non est causa... Si 

vero concausam, principalem tamen: ... motio causae prioris modi- 
ficatur in causa secunda secundum modum ipsius causae secundae . . . 
et prius natura modificatur quam impellit ad agendum." Quae 
verba quantum displicuissent Bannesio, ante diximus; nec vero, 
quod ille de altero enuntiato dicit, cum eiusdem opinionibus con- 
gruit: ,Illa propositio non est sic intelligenda quasi sit aliqua du- 
ratio naturae, in cuius primo instanti causa prima respicit effec- 
tum et in secundo causa secunda; puerilis enim est hic sensus...; 
sed est intelligenda quoad independentiam et intimitatem; attingit 
enim prima causa effectum secundae et independentius et intimius 
quam secunda... et propterea dicitur respicere prius.^ Dixerat 
paullo ante: ,Non oportet cum aliquid [a voluntate eligitur] seu 
cum sol illuminat, primam causam praevia motione cooperari, sed 
sufficit et exigitur, eam intrinsece cooperari tali electioni vel illu- 
minationi, et hoc quia cooperatio in unoquoque est secundum 
naturam uniuscuiusque. . . Unde sive necessario, sive libere coope- 
ratur Deus, nihilominus creata voluntas libere utitur illa coopera- 
ratione." (In I. q. 19. art. 8.) 

»Stat causam secundam necessario moveri a prima, et cum 
hoc, ipsum moveri modificari ex natura causae secundae, et sic mo- 
vere causae secundae non provenit ex moveri tantum, sed ex mo- 
veri et modo proprio ipsius causae secundae. Ex tali autem modo 
consurgere potest, quod non necessario movet." (In I. q. 14. a. 13.) 

Nec minus ille perspicue docet, voluntatem in solo actu 
primo determinari a Deo, ad liberum vero actum determinare 
atque applicare se ipsam (I. II. q. 9. art. 4.). Quo autem modo 
explicet Deum naturali voluntatis ad bonum affectione movere 
ad ipsos actus liberos, supra (p. 77) diximus. Denique cum Vic- 
toria (v. infra) et Molina affirmat, gratiam habitualem sine actuali 
ad actus faciles producendos sufficere (in I. II. q. 109. a. 9.), 
quo nihil magis contrarium doctrinae Bannesianae cogitari potest. 

Prorsus similia eodem fere tempore Conradus Koellin O. Praed. 
docuit. Is ne ad primum quidem actum indeliberatum praede- 
terminationem talem, qualem Bannesiani physicam appellant, re- 
quiri censet; ad liberos vero actus omnino a voluntate determi- 
nationem proficisci; omnem motionem Divinam, nominatim con- 
cursum, in causa naturali pro natura eius modificari; voluntatem 
illa uti pro arbitrio suo. Vide imprimis Expositionem commen- 
tariam in I. II. q. 9. art. 6. et q. 10. art. 4. (Venetiis 1589., 
p. 94. 99.), ubi sic habet: ,Hac [generali Dei influentia et] mo- 
tione praesupposita, voluntas per innatam libertatem ex indeter- 


4. De vetere schola S. Thomae. 113 


minatione rationis potest sub ipsa motione Dei se determinare ad 
hoc vel illud bonum et ex hac ratione incidit peccatum;... in 
actu voluntatis est considerare exercitium, quod est a Deo in or- 
dine ad bonum, et est considerare determinationem ad hoc vel 
ilud bonum, et hoc est ex libertate voluntatis subtrahentis se a 
lege divina, ratione cuius peccatum accidit. .. Adverte circa ista, 
quod quia Dei motio (cooperatio praesertim) modificatur in uno- 
quoque et respectu uniuscuiusque secundum modum suum, ideo 
unumquodque utitur illa cooperatione secundum suum modum; 
sic enim omnia suaviter disponuntur. Et quia modus voluntatis 
respeetu particularium bonorum sive cooperationum suarum est 
libere velle et libere velle id vel aliud libertate contradictionis, 
ideo voluntas cum divina motione concurrit, prout vult et libere." 

lavellum notissimum illum Ordinis Praedic. theologum omitto ; 
qui sic discrepat a posterioribus, ut Semipelagianus ab iis dicatur. 
Nec vero illud Aquarii O. Pr. (a. 1586.) praetereundum est: mul- 
los esse Thomistas qui Iavelli de praedestinatione sententiam se- 
quantur. | 

Iuvat Eckium clarissimum illum defensorem veritatis Catho- 
lieae audire de suae aetatis Praedicatoribus loquentem. Defen- 
dens praedestinationem post praevisa merita, auctoribus allatis 
S. Bonaventura, Alexandro Halense, Petro Aureolo (Minorita), 
Henrico Gandavense, Thoma Anglico, Thoma de Argentina (Au- 
gustiniano), Gabriele Biel, Bacchone Anglico (Carmelita), Occamo, 
hoc addit: ,Tenuit illam sententiam Udalricus de Argentina, 
quem ad hoc allegabat egregius et celeber vir Theodoricus de 
Sustern ex familia S. Dominici, praeceptor noster, dum annis ab- 
hine ferme undecim praedestinationis materiam publice profitere- 
tur, cui etiam illa opinio magis pia et mitior placuit, allegans ad 
hoc Divi Thomae sententiam in scripto ad Hannibaldum dist. 41. 
... Caleulum addit huie opinioni Sylvester de Prierio in additio- 
nibus ad Capreolum, licet trepidus ita dicat: Videtur autem mihi 
mirabile, si in mea potestate est, absolute loquendo, facere quod 
sim vel non sim praedestinatus, ut concedit Capreolus et verum 
est, quod non sit etiam in me causa sine qua non praedestina- 
tonis, i. e., velle moveri a Deo quoad adultos vel motus alienae 
fidei quoad, parvulos, et similiter causa sine qua non reprobatio- 
tionis, sc. nolle consentire divinae motioni; sed nihil volo asserere. 
Haec Sylvester... Cunradus Wimpina ... in problematis suis post 
illam: [sententiam Occami] subiungit haee verba: Quae opinio 
omnibus planior, mihi placidior, nescio si verior.^ (Chrysopassus 

praedestinationis. A Ioanne Eckio lecta est subtilis illa praede- 
stinationis materia 1511. Augustae Vindel. 1514.) Fuerunt autem 
Praedicatores et Udalricus de Argentina et Theodoricus de Su- 
stern et Sylvester de Prierio, Wimpina vero familiari consue- 
tudine Praedicatoribus coniunctus et S. Thomae sectator studio- 
sissimus. 

Alios quatuor Praedicatores aequales, magnae auctoritatis vi- 
ros, afferre liceat. Matthaeus Orius, Doctor Parisiensis et inquisitor 
in Gallia generalis, is, qui S. Ignatium magno studio a calumniis 
vindicavit, sic scribit: ,Contingit et est frequenter eadem vocatio, 
eadem Divina motio, eadem praedicatio et eadem miraculi ope- 
ratio, et tamen unus istis trahitur, alius induratur. Nemo enim 
credit nisi volens, nemo trahitur a Deo invitus.^ Evidens est 
illum non de solis externis gratiis loqui, sed etiam de internis, 


" de motione Divina, qua trahatur homo, et tamen eundem id affir- 


mare, quod postea Bafiez et negavit et acerrime impugnavit: 
duorum hominum libere agentium, eadem impellente Divina mo- 
tione, trahi alterum, alterum non trahi. Alter Dominicanus eius- 
dem aetatis, V?ncentius Giacharus (Lugiensis), de gratia efficaci 
praeparante voluntatem sic scribit: [Praeparatio voluntatis est] 
quaedam dispositio, qua Deus liberam voluntatem dono gratuito 
suae benignitatis ad bene volendum praeparat atque disponit ad 
suscipiendam gratiam iustificationis: ita quod adhuc libera volun- 
tas in sua libertate relinquitur, ut seipsam ad vocantem Deum 
moveat vel ab eo resiliat.^ (Opusc. de libero arbitrio et gratia 
f. 59.) Dispositionem igitur eam gratia in voluntate gignit, quae 
integrum ei relinquat, velitne obsequi gratiae necne. Deum omnes 
vocare omnesque adiuvare paratum esse, hominisque esse salu- 
tem suam operari aut interitum, nec effectum nisi assentiente 
voluntate consequi gratiam: haec Giacharus gravissime enuntiat; 


addit Deum suam potentiam committere voluntati et se frustra ope- 


ram collocasse conqueri: ,Dominus .. conqueritur.. se in vacuum 
et frustra suam fortitudinem ac laborem consumpsisse, eo sc. quia 
illi vocantem contempserint. . . Potentiam suam nostro arbitrio 
derelinquit, ut iuste voluntas praemium consequatur. . . Ex ho- 


mine igitur quod peccato suo damnetur provenit et quod ad vo- 


cantem Deum libero moveatur arbitrio, ut... regnum coelorum 
assequatur^ (p. 57 a). ,Qua ostenditur neminem invitum trahi 
ad Deum, sed tunc tantum, cum vocatus et praeventus a Deo in 
benedictionibus dulcedinis trahi credendo libere et amando vo- 
luerit. Unde Dominus per Ezech. dixit: Immunditia tua execra- 





4. De vetere schola S. Thomae. 115 


bilis, quia mundare te volui et non es mundata... Debet vo- 
luntas praecedere et sic sequitur gratia [habitualis]. .. Non enim 


statim homo vocatus ad gratiam salutarem, iustus efficitur, sed 


tunc tantum cum liberum animi consensum praestiterit" : (p. 59 b). 
Et haec causa fuit, cur praevisa hac hominis cooperatione Deum 
praedestinare diceret (p. 66 seqq.). 

Nec vero minus graviter idem affirmat alius e Praedicatori- 
bus, illius aequalis, Bunderius (van der Bunden) Gandavensis, in- 
quisitor Tornacensis: ,Dat Dominus gratuito, ut velimus bonum. 
Verum quia omnia secundum sibi inditam naturam gubernat, vo- 
luntatem, quam liberam condidit, movet quidem, ut libere velit, 
non autem necessitate compellit, secundum illud Chrysostomi 
(Homilia de conversione Pauli): Deus nolentes non cogit, sed vo- 
lentes trahit; nam si ipse vult, nos autem non volumus, ad no- 
stram salutem nihil proficiunt ea, quae alioquin efficacia sunt; 
non quia infirma eius voluntas, sed quia cogere neminem vult. 
In libertate itaque hominis situm est assentire vel dissentire, pa- 
rere vel spernere eius motionem, secundum illud Sapientis: Ante 
hominem vita et mors, bonum et malum; quod voluerit, dabitur 
illl. Confirmat et hoc Theophylactus super illa: Multi sunt vocati, 
pauci vero electi, dicens: Dei quidem est vocatio; electos autem 
fieri vel non fieri, nostrum est.^ (Compendium theolog. contro- 
versiarum, tit. de gratia et libero arbitrio, apud Henao n. 446. 
p. 139.) 

Hac. Bunderii asseveratione vix quidquam apud Molinam de 
efficaciae gratiae & voluntate dependentia reperietur posteriori 
Thomismo magis contrarium. Tanta vero ille, qui obiit suprema 
senectute, auctoritate fuit, ut de eo Sanderus ita loquatur: ,In- 
formes domuit sectas et dira Lutheri — Contudit impavidus dog- 
mata Bunderius.^ Stephanus quoque Paris Episcopus, eiusdem 
religiosae familiae alumnus, eodem modo docet ab hominis con- 
sensu pendere efficaciam Divinae providentiae. Is Christi verba 
ad mulierem Samaritanam in suis sermonibus quadragesimalibus 
sic explieat: ,Forsitan," inquit, ,petiisses, ut vim libertatis osten- 
dat. Offert ille cuique donum hoc, et pro suo quisque arbitrio 
oblatum munus aut recipere aut recusare potest.“ (Christiani ho- 
minis institutio adversus huius temporis haereses, auctore Stephano 
Paris, Ep. Abellon., Parisiis 1552. fol. 71 b.) In eandem senten- 
tiam verba Salvatoris ad paralyticum interpretatur: , Vis,“ inquit, 
,Sanus fieri? Sine voluntate tua non erit in te Dei iustitia... 
Esse potest Dei iustitia sine voluntate tua, in te nonnisi voluntate 

tua. .. Facit [Deus te] nescientem, non iustificat nisi volentem... 
Vocat Deus, ad hominem pertinet ex voluntate vocantem audire 
et illi credere. .Sic Dei adiutores sumus, Deus operator et homo 
cooperator... Sie bonum opus nec soli gratiae nec soli libero ar- 
bitrio adscribitur, quia neutra res sine altera operatur, sed utra- 
que simul... ,Vis sanus fieri? ... Quantum ad me attinet, volo 
mundare. Sed, Deo alias volenti adversante ac recusante rebelli 
ac superba hominis voluntate, non sanatur. Quotiens, inquit, colui 
congregare pullos tuos sub alas et noluisti? Nisi dexteram dederit 
et plane consenserit voluntas, nihil illi dispendii, nihil utilitatis, 
nihil gratiae adiicitur^ (l. c. fol. 29 b. 30 a). 

Hi omnes Praedicatores diversissime animati fuerunt a Tho- 
mistis posterioribus. De quibus recte Petrus de Soto: quantum 
ipse viderit, quieumque contra haereticos scripserint, in eam sen- 
tentiam convenire, usum bonum gratiae, qui est Deo vocanti ob- 
secundare, nostrae esse liberae voluntatis. Quo auctore quisquis 
ad recentioris Thomismi confirmationem uti voluerit, eundem cum 
ipso fateri necesse est, omnes, qui tum Protestantes oppugnabant, 
aliter sensisse; fuerunt autem imprimis Praedicatores, qui tum 
Lutherum aggrederentur. Atque ex hac ipsa re intelligi licet, 
quantum dissentiant a veteribus Thomistis recentiores. Ad quam 
rem evidentius demonstrandam alios etiam placet testes audire. 

E Vigerii Ord. Praed. Institutionibus nonnulla in nostram 
sententiam afferre licebat, sed spatii angustiis prohibemur.. Satis 
sit igitur tractatum significare de voluntate humana (ver. 1. Ed. 
Par. 1582. p. 77 seq.), ubi etiam atque etiam dicit atque affir- 
mat, opponi libertati determinationem ad unum nec nisi in primo 
actu seu naturali appetitione finis voluntatem a Deo determinari, 
in ceteris actibus non determinari, sed liberam esse. 

Sed occurrit hoe loco nomen celebratissimum Francisci de 
Victoria, scholae Thomistarum Salmanticensis auctoris, e qua 
schola diversissima ingenia Dominici Bannesii et Francisci Toleti 
prodierunt. Victoria, ut alii eius socii, amieus fuit S. Ignatii so- 
eiorumque eius Parisiensium, ac B. P. Fabrum Ulyssipone Valli- 
soletum iter facientem summopere hortatus est, ut Salmanticae 
maneret in eaque urbe domicilium Societatis poneret. Cuius enar- 
rationem S. Thomae evulgatam non esse dolendum est; exstat 
autem in bibliotheca Vaticana codex manuscriptus (cod. 4630.), 
in quo dictata illius in primam secundae continentur: ,Incipiunt 
scholia Reverendi admodum Patris fratris Francisci de Victoria in 
sacra theologia resolutissimi ac in Salmanticensi Universitate Ca- 

thedrae primae regentis meritissimi ... in primam IT. S. Thomae. 
Quae publice professus est in dicta universitate anno ab incar- 
nata Deitate 1539 ad laudem et gloriam omnipotentis Déi ae Re- 
verendissimae V. Mariae. Fr. Hieronymus de los Apostolos.^ Qui 
codicilli etsi raptim scripti sunt, ut multis locis deprehendere 
licet, sententiam tamen magni illius magistri facile agnoscas; 
quare ex ignoto adhuc libro quaedam hic afferre placet. 
Victoria libertatis naturam sic explicat: ,Habere dominium 
actuum est, quod homo habet in sua potestate, quando agit, non 
agere, [et] quando non agit, agere, et agere taliter vel taliter... 
et iste est modus peculiaris agendi humanus, quo differt a brutis. 
— 2° noto et suppono, scilicet quod voluntas ratione finis habet 
naturalem inclinationem, et ideo movetur ad ipsum finem a dante 
inelinationem, puta a Deo, quia Deus concessit ei talem inclina- 
tionem,... sed ad media non habet hanc naturalem inclinatio- 
nem, et ideo media eligit ipsa voluntas libere... Et probatur, quia 
homo non moveat se ad volitionem finis, quia id quod est in po- 
tentia reducitur in actum ab aliquo quod est in actu. Sed vo- 
luntas est in potentia, antequam velit finem, ad volendum finem; 
ergo movetur in actum; non videtur a quo nisi & Deo. Ergo. 
Et haec maxima, puta quod id, quod est in potentia, movetur in 
actum, est philosophi 12. metaphys. et 3. phys.: Omne, quod 
movetur, ab alio movetur. Sed si quis instet contra hoc, quia 
ex hac ratione etiam probatur, quod voluntas movetur ad volen- 
dum medium ab alio, quia antequam voluntas movetur [ad vo- 
lendum] medium, est in potentia; ergo debet moveri ad actum 
ab extrinseco, puta a Deo, sed hoc est contra S. Thomam dicen- 
tem, quod voluntas ad finem movetur ab extrinseco: respondeo, 
concedendo quod voluntas movet se ad medium, sed non ipsa 
voluntas sola et nuda, sed voluntas cum volitione finis. Et hoc 
non est inconveniens, scilicet quod ipsum agens cum aliquo actu 
superaddito moveat se. Unde antequam voluntas velit finem est 
in pura potentia, quia non habet actum, a quo moveatur, quia 
primus actus voluntatis est circa finem; ideo oportet, quod vo- 
luntas moveatur ab aliquo extrinseco (q. I. art. 1. fol. 2 seq.). 
Restat dubium cirea rationem S. Thomae, ubi dicit, quod agens 
non potest movere nisi determinate ex intentione finis; sequere- 
tur [enim] quod inanimata nunquam moverent. Probatur: ad hoc 
quod ignis e. g. calefaciat, non solum requiritur, quod sit deter- 
minatus ad effectum producendum. huius speciei, puta ignem; sed 
quod sit determinatus ad hune effectum numero, quia actiones 

sunt rationis singularis; ut si artifex [se] determinaret facere do- 
mum et non se determinaret facere hanc, nunquam inciperet 
operari; ignis vero, licet determinaretur ad effectum huius speciei, 
est tamen indifferens ad hunc vel illum. Moderni dicunt, quod 
determinaretur a prima causa; sed hoc est ponere miraculum; 
seilicet, quod causa prima sine causa particulari aliquid faciat;... 
Ideo nos dicimus, quod sicut ex natura specifica formae determi- 
natur ad effectum talis speciei, ita ex numerica applicatione in 
hoc loco et hoc tempore determinatur ad hunc numero effectum 
. (q. I. art. 2. fol. 7.). 

Q. II. art. 4 Utrum voluntas moveatur ab aliquo movente 
extrinseco. 

S. Thomas respondet per duas quaestiones. 

1, q. Ad volendum media voluntas non movetur ab aliquo 
exteriori movente. Patet quia articulo praecedente. dictum est, 
quod voluntas movet se quantum ad exercitium ad volendum 
media; ergo non movetur ad volendum vel nolendum ab aliquo 
extrinseco motore. 2. q. Ad volitionem finis voluntas movetur 
-ab aliquo extrinseco principio, hoc est a Deo sive a dante natu- 
ram. Patet, quia id quod prius est in potentia et postea in actu, 
oportet, quod redueatur ad actum ab aliquo extrinseco, quod sit 
in aetu... Voluntas nuda est in potentia ad volendum finem; 
postea est in actu, quia actu vult finem. Ergo reduci debet ad 
volitionem finis ab aliquo, quod est in actu, puta a Deo. 

Quantum ad istos duos modos haec colliguntur. Primum 
quod quantum ad specificationem, voluntas movetur ab intellectu, 
.de quo visum est art. 1. q. II. Secundum, quod colligitur, est, 
quod voluntas movet se quantum ad exercitium ad volendum 
media. Æt in hoc omnes doctores tam antiqui quam moderni [con- 
veniunt]. Patet hoc, quia praesentato obiecto et cognito, in fa- 
cultate voluntatis est amare vel non amare. Ergo ipsa est, quae 
movet se quoad exercitium. Nec obstat, si quis arguit: voluntas 
movetur ad volitionem medii ab aliquo extrinseco, puta a voli- 
tione finis, ut S. Thomas in |. 3. sententiarum, quia respondeo, 
.quod verum est, quod movetur voluntas ad volitionem medii ex 
volitione finis, quia ista volitio finis etiam est actus voluntatis. 
Ergo non est inconveniens, quod voluntas movetur ad unum 
acetum per alium actum voluntatis. Secundum [vel potius ter- 
tium] quod colligitur est, quod voluntas non movet se ad vo- 
lendum finem, sed [movetur] ab aliquo extrinseco puta a Deo 
(Fol. 76.). 

Q. IX. art. 6. Utrum voluntas moveatur a solo Deo tamquam 
ab exteriori principio. 

S. Thomas respondet duabus quaestionibus: 

1. q. À nulla creatura movetur voluntas quoad exercitium... 
Et probatur q. Voluntas, quod appetit, appetit natura; ergo a 
principio intrinseco appetit... ergo non movetur ab aliqua crea- 
tura. Probatur sententia, quia quando ad aliquam operationem 
concurrit ipsa potentia effective: non dicendum est, quod movetur 
ab aliquo extrinseco principio nisi a solo generante, ut lapis mo- 
vetur deorsum a seipso, sed lapidem ad motum deorsum movet 
Deus, qui concessit lapidi talem inelinationem. In proposito 
voluntas concurrit effective ad suas operationes; ergo non con- 
currit ad illam movendam nisi solus Deus, dans voluntati incli- 
nationem. 

2. q. Voluntas movetur ab exteriori principio, h. e. a solo 
Deo... Quantum ad secundam q. nullum est dubium. Et pro 
illa facit illud Philipp. 2: Deus est, qui operatur in nobis velle 
et perficere. Ergo. Et exponendum est, quia habemus bonas 
inspirationes, quum convertimur in bona et retrahimur a malis. 
Ergo. Et advertendum est praeterea unum, quod tetigit S. Tho- 
mas solutione ad 3., scilicet, quod duobus modis movet Deus vo- 
luntatem, uno quia dedit voluntati inclinationem ad bona. Et 
hoc modo movet Deus ad inclinationem finis, ut dictum est arti- 
culo praecedenti. Secundo modo movet Deus voluntatem super- 
naturaliter, puta, quando movet Deus voluntatem ad certum ac- 
ium. Dubium tamen est, utrum moveat Deus aequaliter omnes 
voluntates his duobus modis. Respondeo, quod quantum ad se- 
eundum motum supernaturalem, Dets non movet aequaliter omnes 
voluntates, quia uno tempore habet unus homo unam inspiratio- 
nem bonam, quam alius pro illo tempore non habet. Et ita cer- 
tum est, quod Paulum et latronem inspiravit, [sicut] non omnes 
alios peccatores moveret. Ergo. Sed de primo modo est maius 
dubium, àn moveat Deus aequaliter omnes voluntates, dando illis 
aequales inclinationes ad bona. Et Scotus q. 2. in quodlib. dicit, 
quod sic, scilieet quod si est disparitas in inclinationibus homi- 
num, hoc est propter inclinationes corporis, quae non sunt aequa- 
les; sed inclinationes voluntatis omnes habent aequales. Et pro 
hae sententia Scoti, quae communis est, sufficit una ratio, scilicet 
voluntates omnes sunt unius speciei, sicut animae in quibus sub- 
sistunt. 

Q. CIX. art. 1. S. Thomas supponit, quod omnes causae 

inferiores dependent in suis operationibus a causis superioribus; 
2° supponit, quod cum Deus sit causa superior, dat duplicem con- 
cursum vel auxilium: alterum est generale, quo concurrit Deus 
cum omnibus entibus naturalibus ad omnes actus naturales; alte- 
rum et secundum auxilium est speciale supernaturale, quo coh- 
currit Deus cum agentibus ad supernaturalia... Deus concurrit 
eum homine in duobus, 1. dando virtutem ad operandum, ut 
quando te creans concessit tibi virtutem operativam, ut volunta- 
tem, intellectum; 2. concurrit incitando et movendo hominem, et 
hic secundus est concursus de quo loquimur. (Fol. 270.) 

S. Thomas tenet, quod in quacumque actione creaturae con- 
currit Deus immediate, sicque, cum creatura agit, et Deus agit, 
licet Durandus in 2. dist. 2. q. 3. teneat oppositum, seu quod 
Deus non concurrit immediate cum creatura, sed solum concurrit 
[dando] intellectum et voluntatem. (Fol. 291 b.) 

Q. CIX. art. 2. Utrum homo possit velle et facere bonum abs- 
que gratia. S. Thomas: In statu naturae lapsae vel corruptae 
aliquod bonum naturale et morale potest homo velle et facere 
sine gratia Dei. Oppositum tenet Gregorius et Capreolus. Sed 
nos ponimus..., quod bene potest facere actum bonum moralem 
solo concursu generali Dei. Et probatur haec sententia S. Tho- 
mae et communis. Nam potest homo ex suís naturalibus velle 
dare eleemosynam. (Fol. 291.) 

Q. CIX. art. 6. Utrum homo possit seipsum ad gratiam ; prae- 
parare absque exteriore auxilio gratiae. 

Modo ad argumenta in oppositum [venio]. Ad primum re- 
spondeo, quia verum est quod facienti quod in se est datur gra- 
iia... Auxilium Dei est prius in genere causae efficientis quam 
homo facit quod in se; tamen in genere causae materialis sive 
disponentis est prior operatio hominis quam auxilium speciale 
Dei, ut apertio fenestrae est prius lumine in genere causae ma- 
terialis. Hoc idem dici solet de contritione in via S. Thomae, 
quia in genere causae materialis prior est contritio quam gra- 
tia, sed in genere causae finalis vel efficientis prius est gratia. 
(Fol. 295.) | 

Q. CIX. art. 7. Utrum qui est in gratia habitualà indigeat 
novo auxilio ad bene vivendum. S. Thomas dicit, quod dupliciter 
indiget auxilio, uno ut opera eius sint meritoria, et tunc est prima 
quaestio: quod ad hoc qui habet gratiam non indiget alio auxilio. 
Alio indiget auxilio ut moveatur a Deo ad bene vivendum; et 
tunc est 2. quaestio: qui est in gratia gratum faciente, indiget 

auxilio Dei moventis ad bene agendum. Dubitatur, an ad sin- 
gula opera bona indigeat, qui est in gratia, auxilio speciali, quia 
ita intelligunt Capreolus et alii et Gregorius. Ego dico, quod 
dato [i. e. quamvis] S. Thomas mihi dixisset, non crederem; [sed 
non dixit;| quia S. Thomas non quaerit, an ad singula opera 
moralia bona indigeamus auxilio, sed ad bene vivendum an in- 
digeat homo speciali alio auxilio praeter gratiam [habitualem]. 
Et sic respondet S. Thomas, quod homo sine auxilio non potest 
vitare semper peccata, dato [i. e. quamvis] sit in gratia, quia 
gratia non restituit nos in statu iustitiae originalis, sed solum 
facit nos amicos Dei. [V. supra p. 112.] | 

Q. CXI. art. 2 [de gratia operante et cooperante]. Respon- 
deo quod S. Thomas et Augustinus non vocant concurrere elicere 


Actum, sed movere, et voluntas non se movet respectu primi ac- 


tus, sed movetur, etiamsi eliciat actum illum, ut diximus supra 
q. IX. Sic lapis descendens non se movet, sed movetur a ge- 
nerante, et voluntas respectu primi actus. Sed voluntas ap- 
plicat manus et alia membra ad opus; ideo dicitur [gratia] co- 
operans respectu actus exterioris. Unde sequitur quod etiam 
ratione alicuius actus interioris [voluntas] se movet, et auxi- 


lium Dei ad illum dieitur etiam cooperans, sic quando velun- 


tas [se] movet ad orationem et meditationem, et S. Thomas 
intelligit [gratiam operantem] de auxilio ad intentionem finis. 
(Fol. 300.) | 

Q. CXII. art. 2. Nota quod tunc-confertur gratia [habitua- 
lis] per dispositionem, quando confertur per conversionem in 
Deum; et tum confertur per conversionem, quando confertur 
per modum libertatis, sicque infusio gratiae dependet ex liber- 
tate mea, quia Deus movet nos libere, quia possumus resi- 
stere illi motui Dei, et hoc est, quod dispositio procedat in ge- 
nere causae materialis, quia dependet collatio [gratiae] ex liber- 
tate mea.“ | 

Hos locos ideo copiose exscripsimus, quod praeclarum speci- 
men offerunt illius, euius tanta in hac quaestione auctoritas est, 
doctrinae scholae Thomistarum Salmanticensis. Ergo Deus na- 
turas omnes, quas creavit atque conservat, ad actus proprios mo- 
vet. Quae motio generalis a naturis creatis et recipitur et sic, 
ut est cuiusque proprietas et conditio, modificatur ac determina- 
tur; recusat autem ille ac negat illam opinionem, semper ipsius 
Dei motione actionem creatam determinari. Voluntatis natura 
quum in bonum dirigatur, in bonum Deus eam impellit. Praeter 

hanc autem motionem naturalem omnibus communem, Deus in- 
spirationibus supernaturalibus voluntatem ad bona singularia mo- 
vet; ad quae tamen consequenda se ipsa voluntas vi motus a Deo 
recepti libera deliberatione determinat. Nam bonum habet ratio- 
nem finis et ab appetendo fine omnis actio voluntatis orditur; ita 
a Deo primo actu impellitur in finem, sed ad adiumenta finis 
consequendi, nullo addito novo Dei impulsu, sese ipsa movet. 
Quam communem esse et veterum et recentiorum theologorum 
omnium sententiam Victoria affirmat. Porro quod voluntas non 
potest agere aliter nisi vi inclinationis naturalis impulsa, quae a 
solo Deo cietur, ideireo omnem voluntatis actum Deus adiuvat, 
eiusque actio cooperante iam voluntate concursus appellatur. Ne- 
que Deus quadam naturali necessitate, sed sciens ac volens suam 
opem ad actum confert. Vox autem concursus duos dicit com- 
muniter agentes, ergo ubi concursus est, esse non potest, ut non 
agat voluntas. Virtus impellens Dei motio est, voluntas causa 
materialis receptum motum varians sive modificans. Unde intel- 
ligi licet, quae ratio, Victoriae sententia, intercedat inter utrum- 
que: motio Divina ut causa efficiens antevertit voluntatem , quae 
nisi illius virtute fulta actum elicere non possit; sed voluntas 
prior est ut causa materialis, motum impressum pro arbitrio suo 
ad certum actum accommodans; quemadmodum etiam Caietanus 
motionem Divinam prius natura modificari dicit, quam ad actum 
impellat. Potior tamen causa efficiens est, conferens voluntati 
virtutem, qua illam ipsam motionem modificet; ita fit, ut concur- 
sus Divinus a Victoria causa praevia simpliciter appelletur.  Te- 
nendum est etiam, quum voluntas arbitratu suo variet impulsum 
Divinum, id nequaquam nesciente ac nolente Deo fieri. Immo 
vero ipse Victoria monet, quoties Deus adiuvet actum, velle eum 
adiuvare, quum illum futurum esse videat; vult autem vel ipsum 
honestum actum efficere, vel peccatum non impedire. Ita intelli- 
gitur, quare Victoria et gravissime affirmet, concursum Divinum, 
effieientem actum humanum, esse praevium, nunquam vero con- 
eursum fieri, quin actus consequatur, et vicissim doceat, eo prae- 
sente et agere posse et non agere voluntatem, atque adeo con- 
eursum Divinum in eius esse potestate, quia, si ipsa agere velit, 
Deus adiuvet, sin nolit, Deus nihil agat. Quamobrem similem 
esse rationem concursus praevii et actus liberi, atque praedictio- 
nis et actus liberi. Non enim, quod praedicta sit negatio Petri, 
ideo vel negandi vel confitendi sublatam ei esse potestatem ; immo 
quia negaverit, ideo id potuisse praedici; si non negavisset, non 

futurum fuisse, ut praediceretur. Atque ex his, quae hactenus 
dixi, intelligetur, qua ratione Victoria concursum Divinum cum 
libertate humana conciliandum putet (I. II. q. 10. a. 4.): ,Quando 
Deus generaliter concurrit cum aliqua re, iste concursus est actio 
Dei, ergo Deus aliquid agit, ergo est impossibile, quod ille con- 
cursus sit in igne et quod ignis non agit... Nunquam concurrit 
Deus cum igne, nisi Deus velit ignem calefacere; sed est impos- 
sibile quod Deus velit ignem calefacere quin ignis calefaciat, quia 
alias voluntas Dei frustraretur; ergo nequaquam est possibile, 
quod Deus coneurrat, quin ipsa voluntas agat... Ad agendum 
praesupponitur [concursus Dei], ergo est praevius. Patet quod 


-praesupponitur, quia aliter voluntas non potest agere. Praeterea 


probatur, quia concursus Dei sit prius natura, quia est causa quod 


.voluntas agat; ergo est prius natura; sententia nota est, quia 


omnis causa est prius natura suo causato. Probatur antecedens, 
quia concursus Dei movet voluntatem, ut agat per suum concur- 
sum. Ergo est causa quod voluntas velit. .. Supponendum est 
principium dialecticum, scilicet quod cum propositione affirmativa 
de inesse bene compatitur propositio modalis divisa de possibili- 
iate, cuius copula negatur, ut cum ista propositione: Petrus amat, 


Stat haec modalis divisa: Petrus potest non amare... Et per hoc 


ad argumentum commune: Posito concursu Dei voluntas non 
potest non agere, respondeo facile. Primo dieo quod posito isto 
concursu possum habere amorem Petri et non habere amorem, 


quia modalis divisa non repugnat alteri de inesse... Et eodem 
‘modo argumentum commune solvitur: ponatur quod Deus revelet 


mihi antichristum fore, tunc cum ista [propositione] de inesse: 
Deus revelat, stat haec modalis: antichristus potest non fore... 
Quando Deus concurrit generaliter cum creatura, habet istam 
volitionem: volo quod creatura agat vel voluntas amet... Quando 
ereatura est ex natura sua libera, ut voluntas, cum illa volitione 
divina (scilicet volo quod creatura agat) potest voluntas non agere; 
sed quando creatura est agens naturale, cum illa volitione Dei 
non potest non agere. Ex quo infero quod in potestate volun- 
tatis est quod Deus concurrit cum illa vel non; patet, quia in 
potestate voluntatis est habere amorem vel non habete; si volun- 


.ías habet amorem, Deus concurrit cum ea; si vero non habet, 


Deus non concurrit cum ea. Et ad hoc datur simile ex materia 
futurorum contingentium. Revelavit Deus Petro: ter me negabis, 
et tamen fuit in potestate Petri post illam revelationem, quod 
Deus nunquam revelasset, quia in potestate Petri erat non negare 

Christum. Ultra non negabit, ergo Deus non revelavit; patet, 
nam dato opposito Christus mentitus est. Et ideo pro hoc facit 
regula, quod quando propositio de praeterito pendet ex futuro 
contingenti, praeteritum est contingens sieut futurum; v. g. Deus 
revelavit Petrum negaturum; revelavit dependet ex illo, ter me 
negabis." 

In alio exemplo lectionum Victoriae vel Patris Gil, qui vices 
eius aliquando gessit, quod Salamanticae asservatur, in extremo 
scholio quodam ad I. q. 105. a. 5. haec verba reperiuntur: ,Si 
eausa secunda non concurreret, dato Deus poneret istum coneur- 
sum generalem, non fieret effectus." 

Universa igitur Victoriae doctrina si spectatur, prorsus con- 
traria invenitur Bannesii opinionibus, qui id negaverit, quod ille 
&b omnibus et veteribus et recentioribus theologis doceri affirmat. 
Sed quaedam apud eum sunt, quae si separata a ceteris accipiun- 
tur, ad ipsam Bannesii doctrinam deducunt. Summopere igitur 
interfuit ad historiae dogmatisque rationem in ea quaestione, quam 
agimus, declarandam, ut principis illius scholae doctrina expo-. 
neretur. 

Oratores et theologos O. Pr. in Concilio Tridentino cum 
nostra doctrina consensisse, postea demonstrabitur, quare statim 
ad Aquarium, Capreoli editorem, O. Pr., transeamus. Is in An- 
notationibus ad Capreolum seriptoribus omnibus Thomistis anno 
1580. superioribus utitur; sit igitur hic testis ultimus e S. Thomae 
schola Bannesii opinionibus nondum permutata. Difficillima om- 
nium censet esse mysteria praescientiae et praedestinationis. Prae- 
scientiae explicationes primum eas affert, quas falsas putat, in 
his eam, quam Bannesiani postea proponebant: Deum actus crea- 
turarum liberos in suae voluntatis determinationibus cognoscere; 
dein ipse S. Thomae sententiam amplectitur, eiusmodi actus in 
eausis cognosci non posse, sed ita cognosci, ut praesentes sint 
aeternitati. Ad conciliandam praedestinationis infallibilitatem cum 
libertate humana eam solam, quam supra (p. 79.) commemoravi- 
mus, S. Thomae explicationem probat, a qua, si constanter ratio- 
cinari voluerimus, ad Molinae sententiam deducemur (Matthiae 
Aquarii Annotationes super 4 libros sententiarum loannis Ca- 
preoli, Venetiis 1589. I. dist. 38. conclusio VI. p. 76. et dist. 39. 
conclusio IX. p. 81.). Impugnat etiam illam Gregorii Arimen- 
sis et Capreoli opinionem, speciale ad singulos actus bonos 
auxilium Dei requiri: Relinquendus est Capreolus in hac parte 
tamquam devius a doctrina S. Thomae; deinde Aquarius quosdam 

etiam Lovanienses doctores (Baium et Hesselium) dicit eandem 
opinionem clarissimis theologis et superioribus et aequalibus non 
probatam amplexos esse. (I. dist. 28. concl. V. p. 60.) 

Atque haec ea doctrina est, quae in omni vetere schola Tho- 
mistica tamquam per manus tradita perseveravit. Concludamus 
his Albertini O. Pr. verbis: ,Abhorrebant [ante enatas cum 
Iesuitis controversias] Ordines celeberrimi [S. Dominici et S. Fran- 
cisci], a quibus universitates et cathedrae fere omnes regebantur, 
a decretis antecedentibus et praedeterminantibus. . . Quid igitur? 
Aut veteres Thomistae Sancti Magistri sui doctrinam non intelle- 
xerunt aut eam nuperi non intelligunt. Ceterum rivuli, quo pro- 
pius ad fontem accedunt, eo puriorem aquam deferunt.^ (In 
acroases theol. scholia, Venet. 1808. p. 49. 51.) 

Ceterae scholae multis sententiis a Thomistica dissentientes 
in hae ei consenserunt. Scholae Augustinianae princeps Aegi- 
dius Colonna in qua opinione fuisset, supra explicatum est. Alium 
eiusdem Ordinis theologum gravissimae auctoritatis, Gregorium 
Ariminensem, a se discrepare Bafiez fateri non dubitat. Thomas 
autem de Argentina, eiusdem scholae insignis theologus, praede- 
stinationem post praevisa merita docuit, itemque Ordinis Servo- 
rum B. M. V. theologus clarissimus Henricus (Goethals) Ganda- 
vensis, et Seraphici Ordinis magna illa lumina: Alexander Ha- 
lensis, S. Bonaventura, Petrus Aureolus. Est autem haec sententia 
certum indicium, quo facillime demonstres, aliquem theologum a 
Bannesio longissime dissidere; nam etsi praedestinatio ante prae- 
visa merita a nobis defendi commode possit, a praedestinatione post 
praevisa merita Bannesii doctrina quam maxime aliena est. No- 
minalium plerique quid docuerint, ex adversariorum accusatione, 
falsa illa quidem, Molinam Nominales secutum esse, satis intelli- 
gitur. De Scoto tamen quaedam notanda sunt. 

Quodsi S. Thomas planissime docet, voluntatem a Deo ad 
liberos actus non determinari, Scotus contra sensisse videri potest. 
Dicit enim: ,Contra naturam voluntatis est determinari a causa 
inferiori... non est autem contra naturam eius determinari a 
causa superiori.^ (In IV. d. 49. q. 6. $ Dico ergo.) Explicans 
autem, qua ratione Deus liberos actus praevideat: ,Intellectus 
divinus,^ inquit, ,aut offert simplicia, quorum unio est contingens 
in re, aut si offert complexionem, offert eam sicut neutram, et 
voluntas eligens unam partem, sc. coniunctionem istorum pro ali- 
quo nunc in re, facit illud determinate esse verum, hoc erit pro 


A; hoc autem existente determinate vero, essentia est ratio in- 

tellectui divino intelligendi istud verum.^! Videt igitur Deus 
actus libere futuros, quia ipsius voluntas eorum veritatem et, ut 
in editione significata interpretes dicunt, futuritionem determinat, 
sive, ut Gabrielis Biel verbis utar, quia Divina voluntas res con- 
tingentes determinat?. Peccatorum quoque praevisionem Divi- 
nam Scotus e concursu Dei vel praestito vel negato explicat ?. 
Denique illud affert, in quo distinguendo laborat Caietanus: causa 
secunda movet, in quantum mota a prima *. | 
Qui loci si considerantur seiuncti & ceteris, videri ille omnino 
potest fundamentum iecisse doctrinae de praedeterminationibus, 
arguitque Molina Bannesium, quod illinc sententiam suam mutua- 
tus sit; Alvarez quoque magistri sui opinionem Scoti auctoritate 
confirmat et Rada O. S. Franc. idem utrumque sentire studet 
demonstrare *. Contra doctissimi Scoti editores? alios significant 
locos, ubi ille voluntatem negat a Deo sine ipsius consensu at- 
que electione praedeterminari.  Utrosque locos scientia media 
&dhibita conciliant, ut ille, quamquam aliquando ad praedeter- 
minationes Bannesianorum accedere videatur et quidam discipuli 
eius ad occasionalismum progressi sint, re tamen vera aliter 
ac Bannesius sensisse dicatur. Quod idem Ruiz? censet ac de- 
monstrat. 
Quaestionem concludimus Caietani verbis, quae in enarra- 
tione celeberrima S. Thomae, quam 8. Pius Papa huius operibus 
annexuit, de hac ipsa controversia atque conciliatione contingen- 
tiae creaturarum libertatisque cum Divinarum actionum certa ef- 
ficacia scripsit: ,Ad hanc,^ inquit, ,dubitationem nihil scriptum 
reperi in S. Thoma, quoniam nullibi eum movisse hanc recolo, 
sed semper studuit ad salvandam contingentiam. In aliis quoque 
doctoribus nihil hactenus comperi ad quaestionem istam, nisi quae 
communiter dicuntur de sensu composito et diviso, de necessitate 


1 Lib. I. Quaestion. dist. 39. q. 5. n. 23. ed. Lugd. 1639. t. V. p. II. 
pag. 1807. 

? Quod voluntas divina prius natura determinat contingentia quam in- 
tellectus divinus intelligat, illa esse futura. 

3 L. c. d. 41. q. unica n. 18. p. 1341. 

* In dist. 89. q. 5. n. 12. p. 1296. V. supra p. 111. et 112. 

5 Disp. 22. n. 11. 

6 Controversiae inter S. Thomam et Scotum, Coloniae 1620. I. 503., 
et alibi. 

* Ed. Lugdun. tom. V. p. II. pag. 1307 

8 De scientia, disp. 49. sect. 7. 

consequentiae et consequentis, de libertate electionis divinae in 
aeternitate, deque natura causarum ad utrumlibet in universo in- 
ventarum. Sed haec omnia, ut ex dictis patet, intellectum non 
quietant.^ (In I. q. 22. art. 4. ad 1.) Quae quum ita sint, et 
veritati nos et tantarum scholarum honori consulere videmur, 
quum negamus aut Augustinum aut Thomam aut omnino schola- 
sticos antiquiores de ipsa controversia, quam agitamus, quaesivisse 
aut sententiam pronuntiasse; nec aliter tantam utriusque scholae 
altercationem oriri potuisse arbitramur. 

Praepararunt omnino medii aevi theologi huius quaestionis 
enodationem , quum libertatis et gratiae notionem ac dogma ex- 
plicatius tradiderunt. Quorum communi doctrinae pauci adversa- 
bantur de libertate arbitrii detrahentes. In quibus fuit Bradwar- 
dinus Cantuariensis Archiepiscopus (f 1349) in libro ,De causa 
Dei contra Pelagianos“, quem postea Protestantes (Londini 1616) 
renovarunt. Quorundam mentionem facit Waldensis Carmelita in 
laudatissimo contra Wicleffium opere; magnos viros appellat , non 
mediocri auctoritate nec parum versatos in Scripturis, quorum ali- 
quot non ita pridem scripserinti. Iam vero ad eos confutandos 
summus ille quinti decimi aevi defensor Catholicae doctrinae, ut 
eum ipsi vocant Protestantes ?, haec disserit: omnem necessitatem 
extrinsecus allatam sive a Deo sive a re ulla creata, quae nostram 
minuat potestatem, tollere libertatem. Quam deinde necessitatem 
ita describit: ,Quodsi dicas non necessitari necessitate coactionis: 
certe si necessitantur ita, ut motum suum cohibere non possint, a 
coacto non distant. Quinimmo nisi quis in plena potestate habuerit 
se cohibere, si velit, Augustino videtur quod cogitur, vel si non 
cogitur, eius esse potestatis^ (c. 28. n. 6. p. 154). 

Quibus verbis Waldensis simul et Iansenistas et Bannesianos, 
qui fere duobus post saeculis venerunt, refutat; Iansenistas, quum 
dicit, voluntatem non necessitari, sed motum suum cohibere posse; 
Bannesianos, quum docet, voluntatem non solum motum cohibere 
posse, sed etiam $n plena potestate habere id actu facere; si enim 
plus est in plena potestate habere se cohibere, quam motum suum 
cohibere posse, illud certe significat, etiam accepta Divina motione, 
fleri posse, ut voluntas pro lubitu suo potestate se cohibendi actu 


1 Doctrinale antiquitatum fidei catholicae Eccl. ed. Venet. 1757. p. 188. 
et 152. 1. I. c. 25. n. 5. c. 20. n. 8. 

? Ut Morley vocat eum Prince of controversialists in the XV. century. 
(A first sketsch of English literature I. 182.) 

utatur. Repugnat igitur praedeterminatio, si Waldensis sequemur 
rationem, libertati. Praeterea idem wnam hane esse dicit SS. Pa- 
trum sententiam: Ideo hoc praescit Deus, quia futurum est (c. 29. 
n. 5. p. 158); itaque ,praevisionis vel praescientiae tofam esse 
rationem infallibilitatis certam futuritionem contingentis, non qui- 
dem causaliter, sed obiective^ (c. 26. n. 7. p. 144.). Hanc reddens 
rationem, qui de ipsa controversia nondum proposita non pronun- 
tiavit, acute tamen et definite indicavit, quomodo esset ex scholae 
veteris rationibus dirimenda. Id enim ipsum, quod ille affirmat, 
Bannesiani negant. 








5, Quomodo prolusum sit huic controversiae in Concilio 
Tridentino. 


Serry ! inchoatam esse dicit hanc disceptationem in Concilio 
Tridentino. Cui assentimur, alio quidem usi argumento. Sed 
audiatur prior. — Ioannem Grimani Aquileiae Patriarcham ob 
epistolam de praedestinatione anno 1549. scriptam de errore in- 
simulatum in Tridentino haeresis esse absolutum refert. Recte 
id quidem, nee vero ille sua explicatione veritatis omnibus Ro- 
manae inquisitionis theologis satisfacere potuerat. Summopere 
autem Peretti O. S. Franc., qui fuit Sixtus V. postea Pontifex, 
offensus erat; qui illi pallium nondum acceptum dare recusavit 
et in perpetuum negavit. Ante significavimus, non esse hanc de 
ipsa praedestinatione controversiam. Nihil igitur illud argumen- 
tum doctrinae Molinistarum adversatur, eui severissima de prae- 
destinatione sententia accommodari possit. Animum autem signi- 
fieat atque aperit Sixti V., ut facilius, quid in disputationibus illis 
Lovaniensibus egerit, explices. 

Aliquod tamen exordium huius disceptationis usque a Tri- 
dentino repetere licet; rem minute exponi non posse dolendum 
est; quae constant, referemus. 

Supra strietim commemoravimus, aliquot theologos in contra- 
ram communi scholasticorum sententiam discessisse. Similis orta 
est dissensio in consultationibus theologorum Tridentinorum anno 
1546. mense Iunio, quum Augustiniani duo, unus Servita, Lau- 
rentius Mazocchius, unus P. Dominicanus, Gregorius Senensis, 


! Seripsit Hyacinthus Serry O. S. Dom. Historiam Congregationum de 
auxiliis, quae revisa a Quesnello Iansenianorum principe et edita est anno 
1700., falso addito nomine Augustino le Blanc falsoque originis loco (Lovanii 
pro Bruxellis). De quo saepe nobis incidet mentio, dum de dogmatis expli- 
catione ad historiae rationem quaerere pergemus, apparebitque quam non sit 
ille idus testis atque certus. Sed de Grimani Praef. 5. 13. p. XLIV. ed. 2. 
Antverp. 1709. loquitur. De eadem re Pallavicino agit in Hist. Concil. Trid. 
l. 22. c. 11. 

contra ceterorum consensum nihil agere voluntatem recipientem 
gratiam defenderunt, ac de fidei quoque in operanda salute effi 
cacia altero etiam P. Praedicatore accedente a ceterorum sententia 
discesserunt. Quae opinio pro ,minus catholica" amandata est. 
Narrat etiam celeberrimus ille Dominicus de Soto O. S. D. in 
eo libro, quem post ipsam VI. Concilii sessionem edidit (de na- 
tura et gratia l. 1. c. 15.) contradixisse se theologis coram se 
affrmantibus, Deum vi quadam ita trahere nos ac propellere, ut, 
dum converteremur, non agere, sed duntaxat recipere videremur. 
Massarellii commentarii a Theinero editi summatim eam disputa- 
tionem attingunt nec nominant, qui theologi contra quattuor illos 
dixerint, aut quid illi attulerint, quo demonstrarent, voluntatem 
liberam in iustificatione non agere quidquam, sed recipere!. Sed 
ali succedunt testes, aliquid amplius de illa disceptatione re- 
ferentes. 

Sarpius? privatam inter Praedicatores contentionem exortam 
esse dicit; Sotum contendisse 3, ,etsi consequi homo gratiam sine 
auxilio praeveniente non posset, in ipsius tamen potestate esse 
id auxilium recusare atque abiicere; quod si reciperet, ipsum vo- 
luisse et consensisse necesse esse; noster enim consensus nisi 
necessario requireretur, non esse cur non omnes converterentur; 
Deum quidem certe, ut esset in Apocal. 3, 20., quotidie pulsare 
ianuam; Patres quoque docere volentibus omnibus gratiam con- 
ferri; nec minus in S. Seriptura significari nostro opus esse con- 
sensu. Aliter qui sentiret, eum evertere libertatem arbitrii et 
dicere vim inferri a Deo nostrae voluntati. Respondisse Ludo- 
vieum Catanensem auctore usum S. Thoma: ,Duplici genere gra- 
tiarum a Deo praeveniri voluntatem, sufficienti et efficaci; alteri 
vel obsequi posse vel resistere voluntatem, alteri non item; pu- 
gnantia enim esse: efficaci gratiae resisti.^ Cur non omnes con- 
verterentur, hanc reddidisse rationem: ,quod gratia praeveniens 
non esset in omnibus efficax." Fieri posse, ut Deus efficaci gratia 
eum converteret, qui sufficienti ante restitisset; efficaci quidem 
non posse resisti, quippe quae id ipsum efficeret, ut voluntas 
volens libensque obsequeretur. Sotum respondisse: ,Nullam per 


1 Theiner, Acta authentica SS. Oecumenici Conc. Trid. I. 160 ss. Palla- 
vicini l. 8. c. 4. 

? Istoria del Concilio di Trento, 1. 2. c. 7. 

3 Cuiusmodi sententiam ipse Sotus De natura et gratia, quem librum 
post ipsam VI. sessionem edidit, profitetur, ut proximo capite videbimus. 

se Dei motionem sufficere; eam demum, cui voluntas consensisset, 
hoc consensu fieri efficacem; qui si deesset, effectu carere, non 
quod Divina virtus, sed quod humana deficeret.^ Addit Sarpius, 
Sotum causam sic impugnatam obtinuisse. Quae res si ita se 
habuit, controversia Thomistarum et Molinistarum in Concilio 
Tridentino excitata est, et princeps theologus atque orator Ordinis 
8. Dom., Dominicus Sotus, defendit Molinismum atque pervicit. 

Et quamquam incertissima est Sarpii et in historia et in theo- 
logia auctoritas, ubi tamen pro inimicissimis Iesuitis testimonium 
dieit, Sotum autem ea defendentem inducit, quae ille se propu- 
gnasse ipse testatur, denique alios testes non contemnendos habet 
sibi consentientes: recusandus non videtur. Confirmationem statim 
adiungimus. 

Ioannes a Bononia, doctor Lovaniensis, in libro ante Concilii 
Tridentini conclusionem anno 1555. edito, quum resisti posse 
gratiae dixisset 4, ita pergit: ,Ceterum, quia non desunt modo 
homines, quamvis omni pietate praediti, aliter de libero hominis 
assensu, dum iustificamur, quam nos, sentientes ac ideo huius 
oecumenici Concilii clarissimam doctrinam obscurare quodammodo 
conari videntur, dum dicunt, habere hominem libertatem arbitrii, 
ut excitationi admonitionique resistere possit, sed his divinis in- 
spirationibus nunquam resisti." Cur obscurari dicat clarissimam 
Concilii doctrinam, rationem affert, quod ipsis verbis Nuntii apo- 
stolici, Hieronymi [Mozarelli] de Bononia, qui idem fuit Archiepi- 
scopus Compsianus et s. palatii magister, didicerit, hanc senten- 
tiam [quam postea Thomistae amplexi sunt| a Patribus Concilii 
Tridentini diligentissime examinatam pro minus probabili reiectam 
esse. Quod testimonium summae est auctoritatis, quum testis 
fuerit religiosus Ordinis Praedicatorum, et a S. Sede et a suis in 
altissimum honoris fastigium evectus, ae testimonium brevi post 
illam "Tridentini sessionem dederit. 

Porro P. Mannhart? ad acta provocat Concilii Tridentini, 
quae in arce S. Angeli asserventur, e quibus Bellarminus haec 
in libellum Summo Pontifici tradendum retulerit: ,In actis Con- 
cilii, quae habentur in arce S. Angeli, refertur, quod quum in 
disputatione theologorum, quae habebatur ante sessionem sextam, 
duo religiosi protulissent sententiam istam de praedeterminatione 
liberi arbitrii, fuit male acceptum a ceteris ideo, quod non vide- 


! De aeterna Dei praedestinatione et reprobatione, Lovanii 1555. p. 103. 
? De ingenua indole gratiae efficacis, in Zaccariae thesauro V. 584. 
9* 

retur valde Catholicum, et propterea decretum formatum est iuxta 
communem aliorum sententiam.“ 

Cardinalis autem Perronius, quum ab ipso Paulo V. iussus 
acta Tridentina diligenti studio pertractasset, in eam se ve- 
nisse sententiam in extrema sessione Congregationis de Auxiliis ! 
pronuntiavit: Calvinum illam opinionem de praedeterminatione în 
sensu supposito docuisse, Patres vero Concilii eandem în sensu 
supposito condemnasse, quum definirent, hominem gratiam posse 
abiicere. Quod tamen nimium est; si enim Concilium eam quam 
postea Bannesiani sunt secuti sententiam aperte condemnasset, 
hane nunquam Ecclesia permisisset. Quare Paulus V. Perronii 
sententiam merito improbavit. Sed ipse Summus Pontifex, ut 
postea videbimus, Hispanico Oratori dixit, Tridentinum nostram 
controversiam tetigisse, etsi eam ut inutilem reliquisset. Cui as- 
sentientes hic affirmamus, controversiam non esse a Concilio de- 
finitam, sed in illo theologorum conventu, cui Patres quoque af- 
fuerunt, tactam et ut minus probabilem reiectam. 

Pro ultima confirmatione sit communis fama de illa re di- 
vulgata, cuius testis est Henao. (Scientia media historice propu- 
gnata, n. 415. p. 130.) 

Pallavicino negat quidquam se eorum, quae de illa discepta- 
tione duorum PP. Dominicanorum Sarpius scripserit, invenisse. 
Sed id fieri potuit, etsi res vera erat, quum Massarellii commentarii 
sententias theologorum strictim commemorent, nec, quid in utram- 
que partem disputatum sit, narrent; potuit autem illud in con- 
gregatione particulari evenire, cuius acta non repererit Pallavi- 
cino. Indicium disceptationis certe exstat in illis duorum Praedi- 
catorum, virorum magnae auctoritatis, Hieronymi de Bononia et 
Soti verbis; e Massarelli autem libro intelligitur, fuisse inter 
theologos, quos Sotus confutavit, aliquem ex Ordine S. Dominici. 
Nomen discrepat, sed id a Sarpio commutatum esse facile admit- 
temus. Quare quum tot sint testimonia seiuncta ac diversa inter 
sese, rem & Sarpio non accurate narratam negare tamen non 


‘ licebit. 


Bannesianorum opinionem in praevia illa Tridentini congrega- 
tione ab omnibus fere ut minus probabilem esse reiectam, plu- 
rimum refert ad can. IV. de iustif. recte interpretandum. Inde 
enim patet, quaenam fuerit illorum, qui hunc canonem condide- 


— — 


! Nobis Romae autographum commentarium de illa sessione inspicere 
licuit, quem infra integrum exhibebimus. 

runt, sententia, quacum Molinistarum explieatio apprime con- 
sentit. Et hane quidem verba ipsa sonare videntur. Nam si 
quem certa conditione posse ambulare dicimus, non modo naturae 
in eo potestatem significamus, sed hae eum uti posse illa condi- 
tione dicimus. Concilii igitur Patres quum voluntatem gratia 
motam ,posse, si velit, dissentire^ definiunt, sententia est: prae- 
sente motu gratiae fieri posse, ut voluntas actu dissentiat, non 
vero, manere dissentiendi potestatem, at dissensum esse non posse. 
Mussus quidem, qui illa decreta Tridentina perscripsit, ut mox 
explieabimus, in hune modum illud posse intellexit. 


6. Quid de gratiae et libertatis finibus tempore Concilii 
Tridentini theologi docuerint. 


Dupliciter theologorum illorum, qui tempore Tridentini Con- 
cilii fuerunt, sententias proponere statuimus: 1. testimoniis minime 
suspectis, 2. ipsorum theologorum verbis singulatim afferendis. 
Audiantur prius testes fide digni! 

Petrus Sotus Dominicanus litteris ab ipsis Bannesianis editis 
testatur, quid tum (1551.) communiter de gratiae libertatisque 
ratione theologi docuerint. Quod ipse contra sentiebat, id aucto- 
ritatem conciliat huic eius testimonio: universam Ecclesiam ad 
opiniones illas solutiores, ut ipsi videbantur, quas postea Societas 
Iesu contra Bannesianos tuita est, videri accedere, nominatim 
doetores Parisianos, atque omnes, quicunque tum adversus haere- 
ticos scriberent, idem defendere, qui contra opinarentur, de er- 
rore Lutherano incusari. 

Seribit enim ! ad Universitatis Lovaniensis cancellarium: 
Movet me itaque primum quod videam catholicos plurimos, et 
fere omnes, qui contra haereses scribendo noti sunt, liberum ar- 
bitrium et necessitatem gratiae (quod utrumque fatentur) salvari 
simul non posse iudicare, nisi gratia Dei, qua, ut ad ipsum con- 
verti corda possint, opus est, omnibus adsit nullique a Deo ne- 
getur; atque, post eam datam, omnibus liberum maneat, per ipsam 
liberi arbitrii vim et naturam, illa vel uti, vel certe eam respuere?. 
His enim duobus opus esse putant ad liberi arbitrii naturam re 
et non verbis asserendam; nisi quod in priori quidem nonnullam 
video differentiam. .. In secundo vero, quantum video, omnes 
conveniunt, quod videlicet bonus ille gratiae usus, qui est Deo 


! Quae litterae Reginaldi Thomistae libro ,De mente S. Conc. Trid.", 
Antverp. 1706., subiunctae sunt. 

! Erat haec quidem tum sententia communis, nec tamen ea, quam Sotus 
quosdam inde concludere dicit. 

vocanti respondere et gnaviter Dei dona acceptare, nostri sit liberi 
arbitrii, sic ut apertissimis verbis quidam doceant, nullum discri- 
men in Ecclesia Dei aliquorum futurum, nisi ex hac liberi arbitrii 
differentia, quia alii non utuntur, alii vero minus hac divina 
gratia; Deo, quantum in se est, omnes aequaliter et volente 
sanctos esse et sanctificante." | 

Haec Pighius in suis omnibus de libero arbitrio, maxime 
vero lib. 5. Hoc et Eckius in suo Enchiridio de libero arbitrio; 
quae omnia et multo plura te legisse scio. Hoc et Hispani nostri, 
duo praecipue monachi í, viri certe multae lectionis magnique in- 
genii et plurimum in scholis exercitati, quos etiam credo ad tuas 
pervenisse manus. Quodsi non piget, vide rogo quid nostri etiam 
cognominis et habitus et officii alter eorum dixerit in libro I. de 
natura et gratia cap. 15. in quarto illo validissimo (quod vocat) 
argumento, quamquam sequenti proxime capite non videatur sibi 
satis constare, sed nec ibi negat gratiam omnibus dari. De ve- 
stris Lovaniensibus nil possum dicere, quod Driedonis de hoc 
scripta tardius ad me allata sint, ut vix inter multa eius verba 
potuerim aliquid de hac re videre. Latomi vero nondum recepi, 
quae vulgata sunt, scripta: sed interim multorum aliorum non 
scriptis, quae non ediderunt, sed collatione, scio hane esse sen- 
tentiam: inter quos multi eam Augustino et Patribus tribuunt, et 
multorum etiam relatione intellexi, magnam partem doctorum 
Italiae hoc constantissime tenere, et fide digni etiam Parisiensis 
Doctoris testimonio percepi, Facultatem ipsam theologiae haec ita 
sentire, ut haereseos Lutheranae damnent aliud sentientes. Ita 
ut videatur iam tota Ecclesia in hanc trahi sententiam; et non- 
nuli ipsius Tridentini Concilii verba ita interpretantur, ut hoc 
ipsum ibi definitum dicant.“ | 

Quae Petrus de Soto hic de universitate Parisiensi narrat, 
decreta Concilii Senonensis luculenter confirmant. Quum enim 
hoe Concilium Parisiis celebratum sit, assistentibus et consulenti- 
bus theologis universitatis Parisiensis, huius quoque sententia de- 
eretis illis aperte manifestatur. Verba autem Synodi sunt haec: 
luxta scripturam sacram eo extendimus [liberum arbitrium], ut 
voluntas humana, misericordiae praevenientis auxilio suffulta et 
interiori et occulto secretioris inspirationis afflatu contacta, sese 
convertat in Deum... Neque tamen tanta gratiae necessitas libero 


1 Quos editores litterarum fuisse dicunt Dominicum Sotum et Andream 
Vegam. 

praeiudicat arbitrio, cum illa semper sit in promptu, nee momen- 
tum quidem praetereat, in quo Deus non stet ad ostium et pulset; 
eui si quis aperuerit ianuam, intrabit ad illum et coenabit cum 
illo. Nee denique tale sit huiusmodi trahentis Dei auxilium, cui 
resisti non possit. Quoties enim Dominus voluit congregare filios 
Ierusalem, sicut gallina congregat pullos suos sub alas et nolue- 
runt?P Frustra certe Stephanus Iudaeos durae cervicis et incir- 
cumcisi cordis argueret, qui semper Spiritui Sancto resisterent. 
Frustra Paulus Thessalonicenses admoneret, spiritum ne extin- 
guerent, si divinis inspirationibus homines inevitabiliter raperen- 
tur.^ (Decret. 15. fidei.) Quibus verbis Patres Concilii planissime 
docent, hominem trahenti gratiae efficaci ,in sensu composito" 
resistere posse. Ut enim e locis ex sacra Scriptura allatis intel- 
ligitur, de ea potestate resistendi loquuntur, qua homo uti possit 
et cum suae salutis periculo saepe utatur. Billuart, qui etiam 
atque etiam negat, Synodum Romae approbatam esse, ita se ex- 
pedit: ,Dici potest,^ inquit, ... ,sensum Concilii esse de facto 
resisti gratiae efficaci non immediate in se, sed mediate, quatenus 
resistendo sufficienti, resistitur efficaci, quae in sufficienti offere- 
batur.^ Ea interpretatione sententia simplex depravatur. Si enim 
secretioris inspirationis afflatu tangere et trahere dicitur ea gratia 
effieax , qua necessitatem inferri voluntati Lutherani dixerant: 
quum homo ,trahentis Dei auxilio resistit et inspirationes extin- 
guit,^ non oblatae, sed praesentis gratiae motioni resistit acceptam- 
que inspirationem extinguit. Idem amplius Clichtovei doctoris 
Parisiensis, Synodi illius theologi, explicatio decretorum demon- 
strat, quae una cum iis apud eundem eadem libri forma eadem- 
que scriptura vulgata est. In qua ille hane ponit Lutheranorum 
contra dogma catholicum de libertate obiectionem: Vocationi et 
tractui supernae virtutis non potest humana vis resistere. . . Si tra- 
xerit nos Pater coelestis, non possumus trahentem non sequi, quia 
fortior nobis est et valentior viribus. Non de oblata, sed de prae- 
sente ac trahente gratia efficaci loquuntur. Quid igitur ille? An 
cum Bannesianis dicit: Non potest sane homo gratiae efficaci 
voluntatem trahenti resistere in sensu composito, sed in sensu di- 
viso (h. e. ea potestate qua actu uti repugnat)? Respondet ita 
ut lesuitae. ,Vocat,“ inquit, et ,trahit Deus ad se homines, non 
vim inferendo voluntati et eam cogendo, sed ipsam hortando in- 
citandoque ad bonum. Quam hortationem et tractum sequi pos- 
sunt, qui vocantur, si velint, obediendo Deo vocanti et trahenti, 
aut aspernari eam et reiicere, si voluerint, obsepiendo aures cor- 

dis et obnitendo divino tractui... Potest etiam, qui trahitur, con- 
tranitendo huic divinae attractioni non sequi eam, quoniam ea 
ipsa virium nixu non fit nec violentia, sed interiore quodam et 
spirituali impulsu, incitante voluntatem ad bonum, sed non inge- 
rente illi aliquam vim aut violentam necessitatem. "Unde Prov. 
1, 24.: Quia vocavi et renuistis; extendi manum meam, et non fuit, 
qui aspiceret. Quae dilucide produnt: plerosque Deum írahen- 
tem extendentemque manum suam aspernari recusareque tractum 
eius." (Compendium veritatum . .. per Iod. Clichtoveum. Parisiis 
ex off. Simonis Colinaei. 1529. fol. 132 &) Clariusne dici potuit 
et in physica praedeterminatione sitam non esse gratiae efficaciam 
et ei resisti posse ,in sensu composito"? 

Luculentius etiam hac ipsa narratione nostra demonstrabitur, 
universitatem Parisiensem et veterem Lovaniensem contraria Ban- 
nesianis de libertate et gratia docuisse. De Lovaniensis quidem 
eum doctrina Societatis Iesu consensione ipse Serry minime du- 
bitat idque adeo vitio vertit Iesuitis i. Dominicus autem So- 
tus, quamquam vituperatus esse a Petro videtur, in sententia 
perstitit?. Petrus tamen praeter cognominem alios sine dubio 
clarissimos Dominicanos significat. Nam Ambrosius Catharinus, 
quum in multis rebus a Dominico Soto dissentiret, tamen ut et 
ex ipsius Bannesii testimonio, quo mox utemur, et ex ipsius 
scriptis apparet, de hac controversia idem sentiebat. Et Petrus 
Sotus quum omnes commemorat, qui adversus haereticos scripse- 
rint, non potest non etiam plurimos Ordinis Praedicatorum scrip- 
tores intelligere; illo enim tempore maxime omnium ab his Pa- 
tribus contra Lutheranos dimicatum est. Ex illo igitur Petri 
testimonio luculenter patet, communem tum temporis in Praedi- 
catorum familia eam fuisse doctrinam, quam hic cum Bannesio 
impugnavit, susceperunt vero Praedicatorum discipuli, Patres So- 
cietatis lesu. Sed quantum cum horum doctrina concordarint 
praeclarissimi scriptores Dominicani, qui primi Lutherum confuta- 
verunt, supra (p. 113 88.) iam ostendimus; idem de pluribus aliis 
mox demonstrabimus, si prius alios testes de communi theologo- 
rum sententia audierimus. | 


1 ,Quid Driedonem, Tapperum, Cunerum, Stapletonium ad amovendam 
inductae novitatis invidiam obtendis, cum id potius sociis [Societatis Iesu] 
vitio detur, quod viros illos, Semipelagianismi ac novitatis a praestantissimis 
theologis insimulatos, doctrinae duces babuerint?“ Serry, Hist. Congreg. lib. V. 
sect. 2. c. 5., ed. 2. Antv., p. 692. Similia dicit l. c. c. 9. p. 713.. 

2 In 1. IV. sent., ed. Duacens. 1613. p. 962. 968. Vide infra p. 152 s. 

Nondum erat editus Molinae liber, quum Bellarminus defen- 
sionem propositionum Lessii Lovanium misit íí In qua omnes 
eius adversariorum doctrinas ex hoc uno derivat, quod volunta- 
tem gratia praedeterminari dicant, antequam illa se ipsa deter- 
minet, quum Societatis doctrina de gratia, nominatim de gratia 
congrua, illius sententiae negationem consequatur. Addit autem 
(p. 782): ,Quod attinet ad radicem omnium controversiarum, 
auctores plurimi tum scholastici tum Patres disertis verbis docent 
non praedeterminari voluntatem in aetibus liberis: immo, ut ve- 
rum fatear, nullum legi, qui contrarium sentiret praeter haereticos." 
Iam vero Bellarminus notitia librorum erat imprimis clarus ac 
celebratus, eumque Cardinalis Squaglia Dominicanus dignum ea- 
dem laude praedicavit, quae Hieronymo tributa esset, ut paene 
omnes legisse scriptores diceretur. Quum Lovanii doceret, ex iis 
libris, quos, ut se ad docendum pararet, perlustraverat, suum de 
scriptoribus ecclesiasticis librum «confecit, quos numeravit qua- 
dringentos ?. 

Bellarmino adiungere placet gravissimum testem domesticum, 
Franciscum Aravium, O. Pr., qui, tredecim annis post Bannesii 
mortem professor primarius, postea Episcopus Segoviensis factus, 
ita scribit: , Mirum plane est, quod quidam novitii theologi, quo- 
rum multi absque ullo examine suorum magistrorum sectantur 
placita, tantam sibi fidem velint haberi, ut indubitanter posteri 
theologi eredere teneamur hunc Dei physicum humanae volun- 
tatis praedeterminativum concursum, cuius nec sacra Concilia nec 
SS. Patres aliquando meminerunt, sed ab eis fuit quodam fallaci 
discursu confictus.“ ? 

Quod Bellarminus et Aravius affirmant, confirmatur Bannesii 
tacita consensione. Suae enim doctrinae, naturas creatas ad actus 
singulos physice praedeterminari, auctorem nullum affert Thomi- 
stam , satis autem significat clarissimos eius scholae principes aut 
illam ipsam sententiam aut consectaria negare. Quod ut demon- 
stremus, quaedam supra iam scripta nobis liceat repetere. Ita 


! Qui libellus, quem legisse iuvat, adiunctus est primo tomo Livini de 
Meyer Historiae, p. 780 ss.; eius exemplum aliquod nitide descriptum ipsius- 
que manu signatum hodie exstat in tabulario Societatis; inscribitur: De con- 
troversia Lovanii nuper exorta inter Facultatem theologicam et Professorem 
quendam $. I. | 

? Fuligatto, Vita Rob. Bellarmini, Antv. 1631. 1. II. c. 8. p. 78. 

5 Tom. 2. in I. II. q. 3. art. 5. n. 41. vers. Sed accedat , apud Henao, 
Scientia media hist. propugn. Event. 9. n. 190. p. 58. 

Capreolum , ducem Thomistarum, fatetur de capite controversiae 
aliter sentire: ,Secundus sensus,^ inquit 4, ,illius doctrinae est, 
quod Deus omnibus hominibus et praedestinatis et reprobis con- 
fert auxilium sufficiens, quo possint bene operari in omni eventu 
(si velint), non tamen determinat neque applicat eorum voluntates 
ad bonum vel malum usum, sed actualis operatio pendet solum ex 
libertate arbitrii volentis se determinare ad bonam vel ad malam 
operationem. Illa doctrina in isto sensu accepta placet quibus- 
dam theologis peritis, inter quos est Roardus Tapper in art. 7. de 
libero arbitrio, concl. 9. et 10. Capreolus in 2. dist. 28. q. 1. 
a. 9. ad 12. refert sententiam Gregorii Ariminensis, qui partim 
consentit huic doctrinae, et Capreolus sequitur Gregorium. Sed 
infra a nobis in hac quaestione ostendetur clarissime, quam sit 
falsa ista sententia et parum consentiens veritati catholicae." 
Ferrariensis autem, dux alius ac princeps veterum Thomista- 
rum, Deum negat liberos actus e causis eorum cognoscere; contra 
quem Bannesius, ut oportuit, si constare sibi vellet, docet illos ac- 
tus ex causis ab ipso Deo determinatis cognosci?. Caietanus cum 
tota vetere schola modificari dicit motionem Divinam voluntate 
creata; quod quum ipsius doctrinae adversaretur, ,Displicet," in- 
quit Bafiez?, ,quod ait virtutem primae causae modificari per 
causam secundam. .. Quod quidem ego falsum puto, si de prima 
causa universalissima, qualis est Divina voluntas, intelligatur. Immo 
vero Divina voluntas omnia modificat.^ Atque hic est fons et 
origo totius controversiae; quod enim vetus S. Thomae schola 
constantissime tenuit, in concursu primae causae cum creaturis 
has veluti causam materialem motum a prima causa receptum 
modificare, negat Bafiez; quare ipsius amicissimus collega et frater 
Medina eum novae et inauditae doctrinae accusare non dubitavit (in 
I. II. q. 113. a. 8.). Sed haec res, ubi integram Bannesii doctrinam 
explicabimus, penitius perscrutanda; hic brevissime aliud indice- 
mus, in quo Bafiez omnium consensu in doctrinam tum commu- 
nem apud suos offendit ^; nam constanter omnino conclusit e 
doctrina proposita, Deum non sincere velle omnium salutem. 
Itaque et Petrus Sotus et Bafiez sententias a communi illius 


i In enarratione Summae I. q. 23. a. 3. p. 272. 

? In I. q. 14. art. 18. p. 206. V. supra p. 88. 84. 109. 

* In I. q. 19. a. 8. p. 244. Vide p. 58. et 112. 

* Velut Sotus enarrans ep. ad Rom. c. 9 (ed. Antv. 1550. p. 276.). ,Hoc 
ergo,^ inquit, ,sit nobis constitutissimum, quod voluntate antecedenti vult 
totum mundum servatum iri," 

aetatis discrepantes proposuerunt, prior quasi tentando, alter affir- 
mando. lesuitae autem quum communem tenerent atque amplius 
explicarent, fieri non potuit, quin a Bannesii schola abalienarentur. 

Sed occurrit Reginaldus et altera argumentandi ratione, quam 
supra significavimus, demonstrare aggreditur, communem fuisse 
sententiam Thomistarum tum Patrum Tridentinorum tum poste- 
riorum theologorum, donec lesuitae quasi mutuo inito consilio 
pro Catholica doctrina suam accommodatam theologiam supposue- 
rint. E quadraginta circiter theologis eas colligit appellationes 
»gratiae motionisque Divinae*, quibus efficacia Thomistica signi- 
ficetur. Massoulié eam nomenclaturam exscripsit in ,S. Thoma 
sui interprete^ (I. 71.), eamque identidem affert, ut in Tridentino 
Thomismum propositum esse demonstret. Gravesonis quoque epi- 
stolae (ep. 11. I. 194.) et praeloquium in Reginaldi librum .De 
mente Concilii Tridentini (p. 10. et 11.) eadem nomina enarrant, 
non sine speciosa ostentatione. Refutatio difficilis est, quum in 
promptu iam non sint aut omnino interciderint libri illi, quibus 
utuntur. Quodsi contigit, ut aliquem nanciscare, mirabile est, ut 
ille locos corruperit, utque digna sit illa collectio eius, qui in 
Quaestione theologico-historica etc., tantam multitudinem locorum 
falso explicatorum contexuisset, falso addito oppidi loco (Venetiis 
pro Tolosae) falsoque anno (1607. pro 1644.). 

Commemorat Reginaldus e Patribus et theologis, qui Triden- 
tini sessioni VI. interfuerunt, Cornelium Mussum, Ambrosium Ca- 
tharinum, Seripandum, Franciscum Romaeum, Ioannem Antonium 
Delphinum, Andream Vega, Dominicum Soto, Alphonsum a Ca- 
stro, Melchiorem Canum et Alphonsum Salmeronem. Singulos 
hic perstringamus, ut pateat, omnes hos theologos contra Banne- 
sianos stare. 

Primus igitur Cornelius Mussus laudatur, recteque monent 
et Reginaldus et Massoulié negligendum non esse, quod ille de- 
finitiones Tridentinas de iustificatione formaverit. Iam ex eius 
Historia sacra, c. 17., ut demonstretur ,sub variis nominibus di- 
vinae gratiae ac motionis efficaciam ab ipsis etiam [Tridentinis] 
Patribus expressam esse^ haec affertur appellatio: ,motio divina 
nobis ignota et non percepta, qua prius a Deo movemur.^ Nae 
pulehrum argumentum contra Molinistas, qui motus praevenientis 
gratiae a nobis percipi posse putent! Idque ab eo positum , qui 
decreta Tridentina scripserit. Sed aspiciatur locus. | 

Historia sacra Mussus de Deo disserit, et contra pantheistas 
ac materialistas Deum esse a natura rerum diversum in eaque 

operantem demonstrat. Itaque 17. caput sic inscribitur: ,In im- 
piam philosophorum catenam, Deum agere sicuti vult et univer- 
sarum causarum seriem nihil posse sine ipso Deo.^ Enuntiatio 
autem, unde testimonium sumitur, haec est: ,Ut persuasum est 
iamdiu philosophis, elementa non agere sine coelo, et inter coelos 
principem illum orbem agitare sequentes, et mentes animos, et 
animos corpora: sic divina historia docet Deum nihil non movere 
in universo orbe, nihil moveri posse sine Deo, eatenusque solum 
agere movereque ipsam rerum naturam, quatenus antea divina qua- 
dam tametsi nobis ignota et non percepta motione cietur.^ Quae 
sententia ne praevii quidem concursus praebet argumentum (quem 
quidam etiam Iesuitae statuunt), sed eam rerum Divina virtute 
motionem, sensibus non perceptam, quam Mussus primo mobili 
s. motori antiquorum auctoritate tribuit. Quid hoc vel ad gra- 
tiam vel ad VI. Tridentini sessionem? . Atque adeo verba de- 
pravat Reginaldus temere substituens ,movemur^, quod ad gra- 
tiam referri possit, pro eo, quod erat ,movere ipsam rerum na- 
turam". Sed aliis in libris Mussus disserit de gratia et in nostram 
quidem fere concedens sententiam. 

Nam in enarranda epistola ad Romanos! quaerens, possitne 
homo peccator alia peccata vitare, potentiam ita explicat: ,Non 
quaerimus de potentia absolute. Sed sermo noster est de potentia 
propinqua, quae reducitur immediate ad actum: utrum sc. ita pos- 
sit, quod de facto alio peccato non peccet vel actu semper pec- 
cet... Distinctio patet huius secundis potentiae. Nam in tenebris 
homo potest videre potentia remota, non proxima. Quod de po- 
tentia proxima sit sermo patet. In moralibus enim non oportet 
loqui ut in metaphysicis vel naturalibus loquimur. Quia non est 
omnium scientiarum eadem methodus, ac saepenumero modus 
sciendi unius scientiae ad aliam transfertur. Non ergo de po- 
tentia logica neque de naturali remota, sed de illa, quae exit 
immediate in opus, sermo est. Utrum possit vitare vel non. Et 
non: Utrum habeat potentiam vitandi vel non habeat.^ Menda 
scripturae non correximus; sed hoc constare debet, posse intelligi 
a Musso eam potentiam, quam etiam în sensu composito ad actum 
reduci non repugnat. Id autem si ad quartum canonem sextae 
sessionis Tridentinae aptatur, contrariam efficit sententiam illi 
Bannesianae, movente gratia efficaci potentiam dissentiendi ma- 


1 In B. Pauli ep. ad Rom. absolutissima commentaria, Ven. 1588. p. 342; 
quae lectiones sunt, quas ille 1639. Romae habuerat. 

‘nere quidem, sed nunquam ad actum reduci posse. Idem ille 


frequenter declarat, quamvis homo pellatur gratia, pro arbitrio 
tamen eum posse resistere. Obiicit ipse sibi illa Scripturae: 
agi, trahi, compelli. Respondet facilem esse illius erroris confu- 
tationem: verba illa aucta esse et vehementem indicare inclina- 
tionem; concludit autem sic (p. 390.): ,Hominis voluntas, quamvis 
a divina agatur gratia,... erit sui iuris, ut illà acquiescere possit 
et reluctari, cum libuerit." 

Idem hoc, gratiam posse repudiari et in vacuum recipi, in 
concionibus quadragesimalibus? ita affirmat, ut exclamet: ,Sine 
gratia non vinces diabolum, nec cum omni gratia (con ogni gra- 
zia) vinces, nisi tu tuum laborem contuleris.“ 

In ipso Concilio Tridentino sic est locutus: ,Deus imprimis 
vocat nos, sed non cogit nos; nec coactos trahit, sed assentientes, 
quia non omnes, qui vocantur, iustificantur. .. Actus credendi est 
actus Dei et hominis, prout filius dicitur patris et matris“ ("Theiner 
l. c. p. 176.). Aliis commentariorum locis demonstrat, volunta- 
tem ante electionem nequaquam esse determinandam. — , Quoniam 
itaque hominis est eligere, oportet, ut homo ad unum nequaquam 
sit determinatus, ita ut coactione vel necessitate unum velit, sed 
sit indifferens ad duo contraria, ad bonum et malum; aliter enim 
eligere non potest. Qui enim iam primum ad unum determinatus 
est, optionem non habet. .. Nam neque a gratia neque a peccato 
necessitatem suarum sortitur actionum, licet magnam inclinatio- 
nem. Etenim a gratia motus ad bonum potest resilire et gratiae 
non cooperari. Aliter namque non adhortaretur Apostolus: Hor- 
tamur vos, ne in vacuum gratiam Dei recipiatis. ^ Quam liber- 
tatem a necessitate negare quum haereticum esse dixisset, idem 
illud repetit: ,Appetitus non est ad appetendum unum determi- 
natus, sed liber et indifferens ad omnia" (p. 309.) Nec minus 
acriter, immo iusto acrius refutat explicationem Thomisticam de 
praevisione Divina: ,Cum dicis: si Deus novit me lecturum , ego 
legam , consequens est causa antecedentis. Ideo enim novit me 
lecturum, quia legam, non e contra. Et si hic advertis, tollitur 
omnis difficultas... Qui hoc capere potest, evasit labyrinthum 
errorum^ (p. 211.). 

Alterum etiam a Fratribus Minoribus, Delphinum, qui ipse 


1 L. c. p. 387. 


? Delle prediche quadragesimali, II. ed. Venezia 1688. p. 512. Prima 
Domenica. 

quoque sextae illi sessioni interfuit, Reginaldus appellat; sed quos 
affert libros, quartum de libero arbitrio * et proximum quintum 
de iustificatione, egregie confutant recentiorem Thomismum. 

Improbata enim dividendae gratiae multiplicitate, imprimis 
efficacis a non efficacis distinctione, et voluntatis impellente gra- 
tia determinatione, haec adiungit: ,Theologorum est memorabilis 
et pulcherrima ista regula: quidquid dat Deus antecedenter, hoc 
est, quantum in se est, daret etiam consequenter, hoc est, effica- 
citer et reipsa, nisi homo propria voluntate impedimentum oppo- 
neret. Quod igitur quis gratiam divinam efficaciter consequatur 
aut minus, in facultate humanarum virium est a gratia quidem 
praeveniente adiutarum, quae, ut diximus, est communis omnibus 
hominibus. Itaque plane absurdum est,, quod aiunt nonnulli, haud 
quaquam nimirum posse omnes vocationi divinae consentire, sed 
illos dumtaxat, qui vocentur efficaci vocatione, quae vocatio se- 
cundum aeternum voluntatis divinae propositum est, qui vero non 
efficaci voluntate vocentur, eos resistere. Huius, inquam, generis 
partitiones durae nimis atque asperae videntur nimisque affligunt 
et cruciant humanas conscientias.“ Idem docet (Cap. De ordine 
iustificationis in genere): ,Secundo. Gratia sua praeveniente Op- 
timus Maximus vocat nos et movet, quemadmodum ille in Apo- 
calypsi ait: ,Ego sto ad ostium et pulso'; sed hac vocatione seu 
praeveniente gratia non ita pulsat, ut cogat nos: immo ne deter- 
minat quidem nos ad aliquid agendum vel non agendum... Has 
[liberas creaturas] porro sic movet ut eas non determinet, nec motu 
qui est generalis influentia, nec motu illo particulari, qui est 
gratia praeveniens et auxilium movens et excitans nos interius 
ad bonum; sed homo tactus. et motus propria voluntate se ipse 
determinat: alioquin non secundum propositum ageret... Tertio. 
Vocatus, invitatus, motus et excitatus homo potest huie praeve- 
nienti gratiae dissentire et repugnare et resistere, ut Stephanus 
ait: Vos semper Spiritui S. resistitis. Et Christus ait: Quoties 
volui congregare filios tuos... et noluisti... Et Deus inquit: 
Vocavi vos, et renuistis.“ 

De his locis cognoscas velim 

1. Extremis verbis (,vocatus“ etc.) indicari sententiam quarti 
canonis sextae sessionis /liberum arbitrium a Deo motum et ex- 
citatum. .. posse dissentire]. Manifestum est, cum dicit potest dis- 


1 Ex opere De salutari omnium rerum, praesertim hominum, progressu, 
Camerini 1653. 

sentire, intelligi sensum compositum. | Actum enim resistendi loci 
illi significant, quibus argumentatur. 

2. Gratiam dici consequenter, h. e. consentiente voluntate, ef- 
ficacem. 

3. Non a Deo, sed a se ipsa determinari voluntatem. 

Haec duo posteriora etiam quarto de libero arbitrio libro 
pp. 147. et 171. enuntiat atque affirmat. 

Sed quosnam illos nonnullos aientes impugnat? "Theologi sunt 
certe Catholici, alioquin haereticos appellaret. Ostendunt autem 
superiora testimonia, similia de gratia efficaci et Tridenti et postea 
in Belgio esse pronuntiata. 

Nune ad P. A/phonsum de Castro, insignem theologum Mino- 
ritam, veniamus. Is cum S. Ignatio eiusque sociis et Francisco 
de Victoria Lutetiae studiis operam dederat atque a B. Fabro 
magnis precibus flagitavit, ut domum Societatis Salmanticae con- 
deret. Reginaldus eum dicit locutum esse de motione instrumentali 
aut quasi instrumentali (l. 7. adv. haereses). Quid inde contra 
doctrinam Societatis Iesu? Nonne plurimi eius theologi animam 
gratiae instrumentum dici posse gravissime dicunt (Suarez, de 
grat. l. VI. c. 6.)? Id tamen l c. apud Alphonsum de Castro 
frustra quaesieris. Sane ibi in aliqua sententia legitur velut in- 
strumentum, sed Alphonsus hoc ipsum, hominem esse velut instru- 
mentum, negat: ,Subiunxit [Paulus],^ inquit: ,Non autem ego, 
sed gratia Dei mecum. Non dixit per me, ne forte inde aliquis 
coniiceret illum fuisse velut instrumentum in operando, sed dixit: 
gratia Dei mecum, ut per hoc ostenderet, se fuisse Dei coopera- 
torem.^ Idem sane in eodem articulo dicit, S. Scripturam Deum 
comparare cum artifice, nos cum instrumento, sed similitudo su- 
mitur a motionis externae necessitate, non ab agendi modo: 
Ecce vides,^ inquit, ,qualiter Deus seipsum comparat artifici, 
nos autem securi aut serrae aut alii instrumento quo mediante 
artifex operatur. At securis aut serra nunquam lignum scindet 
nisi ab alio ad hoc moveatur: sic etiam nostrum liberum arbi- 
trium nunquam bonum aliquod operari poterit, nisi a Deo mo- 
veatur ad illud agendum... Isaias ostendit infirmitatem nostram 
ad opus exemplo serrae pro hac re adducto" (1. 7. adv. haer. 
art. Gratia. Ed. Colon. 1543. fol. OX XXI b.). Necessitatem igi- 
tur gratiae, non modum actionis gratiae Divinae illa similitudine 
explicat; quare statim prorsus negat nos a Deo ,velut instru- 
mentum“ moveri. Contrariam autem fuisse illius doctrinam ,Tho- 
mismo“ facile est ostendere; nam in l. VII. (art. Gratia et Libertas), 

quem locum affert Reginaldus 1. gratiam praevenientem semper 
ut ercitantem describit, 2. ,catholicam“ esse veritatem dicit homi- 
nem gratiae resistere posse în sensu composito. 

Utrumque in solvenda quadam difficultate enuntiat, quam ex 
illo loco Ioann. c. VI., quo ad gratiam efficacem probandam uti 
solent, derivat: ,Secundo,^ inquit, ,obiiciunt nobis illud Salva- 
toris apud Ioannem: Nemo venit ad me, nisi Pater, qui misit me, 
traxerit eum. Per quae verba (ut Lutherani aiunt), tota arbitrii 
libertas tollitur, quoniam liberum arbitrium trahitur a Deo, et 
sine hoc tractu ire ad eum non potest. "Tractus autem violentiam 
quandam dicit; non est ergo arbitrium hominis liberum. Respon- 
deo, falsum esse quod assumunt, hunc videlicet tractum divinum 
esse violentiam aliquam, quoniam non est aliud quam vocatio 
quaedam interna et exhortatio et monitio, qua monet et movet 
voluntatem nostram ad bene operandum. Huic autem vocationi 
et monitioni homo saepe resistit inobediens existens, ex quo con- 
vincitur, talem vocationem non esse violentam. Nam et Dominus 
hanc hominum resistentiam accusat dicens: Vocavi et renuistis; 
extendi manum meam et non fuit qui aspiceret; despexistis omne 
consilium meum, et increpationes meas negleristis. Fatemur ergo 
tractum Patris per gratiam praevenientem, quo secluso nostrum 
arbitrium moveri non potest ad bonum operandum. Sed sic nos 
attrahens Deus in nostra nos dimittit libertate, ut acquiescamus 
illi vocanti et monenti, aut obduremus corda nostra, cum eius 
vocem audimus. Et in hoc est nostra libertas ad bonum, ut post- 
quam Deus monuerit ad bonum, sit iam nobis liberum declinare 
ad id, quod magis placuerit, sive bonum, sive malum; ante tamen 
monitionem est nobis potestas ad malum, sed non ad bonum. 
Quae omnia multo diffusius atque apertius docuimus supra in 
titulo de gratia, haeresi prima“ (l. 9. adv. haer. art. Libertas 
fol. CLIII b.). Dixerat autem illo loco: ,Quarta catholica assertio: 
Postquam Deus voluntatem nostram excitavit ad bonum, est in 
ipsa hominis voluntate haec potestas, ut Deo monenti et inspi- 
ranti consentiat aut dissentiat (l. 7. adv. haer. art. Gratia fol. 
CXXXI b.) Respondemus, hanc esse nostri arbitrii potestatem, 
ut Deo monenti consentiat et Deo operanti cooperetur. Deus 
autem nunquam seipsum nobis negat, immo semper paratus est, 
ut nos excitet et adiuvet. Paulus namque ait: Fidelis est Deus 
qui non patietur vos tentari supra id quod potestis. Inde ergo 
homo culpatur, non quia solus non facit, cum hoc esset illi im- - 


possibile, sed quia Deum monentem non audit, ad eius vocem 
Schneemann, Controvers. 10 

non excitatur, illi vocanti non respondet.^ Perspicue profecto lo- 
quitur. An evidentius potuit enuntiari, gratia excitanti hominem 
trahi ad consensum, et ita quidem, ut, si velit, resistat? : 

Ex Augustinianis Reginaldus solum Seripandum (postea Car- 
dinalem) testem appellat, neque aliud ex illius operibus testimo- 
nium afferre potest, nisi quod Seripandus gratiam motionemque 
divinam nominavit virtutem et impulsum. Qui Molinista hoc un- 
quam negavit? Certe qui fatetur, se id unum contra nostram 
doctrinam in Seripandi libris reperisse, nihil pro sua doctrina se 
reperisse ostendit. 

Ergo ad theologos Dominicanos transeamus et primum ad 
celeberrimum Francisci de Victoria discipulum Me/chiorem Canum. 
Etenim huius quoque theologi fatum fuit, ut a Reginaldo testis 
praedeterminationis physicae evocaretur, propterea quod in lau- 
datissimo opere De locis theologicis (l. 2. c. 8. et 1. 12. c. 12.) 
gratiam appellasset causam efficientem , moventem , impetum.  Vi- 
deantur loci. Priore igitur demonstraturus est, ad efficiendam 
fidem praeter causas externas: praedicationem et miracula, aliam 
internam causam efficientem requiri. ,Deinde,^ inquit, ,id quo- 
que statuendum ‘est, auctoritatem humanam et incitamenta omnia 
illa praedicta sive alia quaecunque adhibita ab eo, qui proponit 
fidem, non esse sufficientes causas ad credendum ut credere te- 
nemur, sed praeterea opus esse interiori causa efficiente: id est, 
Dei speciali auxilio moventis ad credendum.* (De loc. theol. 1. 2. 
c. 8. Opera, ed. Colon. 1605. p. 45.) Quam hanc dicit causam 
interiorem?  Physicamne praedeterminationem? Ipse sic respon- 
det: ,Sed necessaria est insuper causa interior, hoc est, divinum 
quoddam lumen incitans ad credendum et oculi quidam interni 
Dei beneficio ad videndum dati“ (1. c.). Quam explicationem ad 
intellectus illustrationem pertinere apparet. Paullo post de ea- 
dem causa interiore efficiente haec scribit: ,His vero tribus certis 
stabilibusque sententiis illa etiam coniuncta est, ultimam fidei 
nostrae resolutionem fieri in causam interiorem efficientem, hoc 
est, in Deum moventem ad credendum." At hic quoque uberiore 
disputatione interiecta ita se ipsum interpretatur: ,In hunc ergo 
modum, proponere credenda, suadere, miracula facere determi- 
nant quidem intellectum ut credat, quasi conditiones, sine quibus 
vix unquam intellectus determinatur. At ratio formalis assen- 
tiendi lumen fidei est, quod Deus infundit credenti“ (l. c. p. 49.). 
. Ergo iterum causam interiorem declarat esse illustrationem intel- 
lectus. Atque hic ipse, qui eiusmodi illustrationem pro ratione 

ponat, cur gratia appelletur causa efficiens, a Reginaldo defensor 
physicae praedeterminationis dicitur! At eodem loco Canus in- 
stinctum affert. et excitationem et concursum specialem. Quid inde? 
Num haec a sua gratia removent lesuitae: illustrationem intel. 
lectus, excitationem voluntatis, concursum gratiae cum voluntate? 
— Sed alterum locum videamus, ubi illum volunt gratiam appel- 
lare impetum. Is est in cap. 18. (non 12.) libri 12., ubi ille pro- 
bare instituit, liberos actus nostros causas esse redemptionis et 
sanetificationis nostrae. Principio ostendit, quomodo in rerum 
natura operetur Deus, qui instinctum ad agendum causis secundis 
creando impresserit. ,Res universas,^ inquit, ,ad suum quamque 
finem vi quadam ingenita moveri, philosophis omnibus exploratum 
est.^ Id ubi in igne et in animalibus demonstravit, de homine 
ita loqui pergit: ,Quae res praecipue in hominibus illustrior ap- 
paret, qui quoniam non aguntur, ut servi, sed libere potius agunt, 
ut domini, ratione eligunt media et se ipsi cient, ut per talia 
media fines propositos consequantur. Nec idcirco tamen aut pri- 
mae causae virtus minor est, aut potestas infirmior, immo hoc 
superior et maior, quod attingit a fine usque ad finem fortiter et 
disponit omnia suaviter. Ecqua enim vis ea fortior esse potuit, 
quae adeo suaves et congruentes 2mpetus in rerum natura posuit, 
ut eas nulla vi quidem illata moveat, sed vehementissime moveat 
tamen?" (p. 686.) 

In hac una sententia vox impetus reperitur. Quam Canus, 
ut legenti evidens est, ad vires, instinctus, proprietates refert na- 
turales, quibus res ad agendum suae naturae convenienter mo- 
veantur; id Reginaldus de gratia efficaci dictum vult! Dicit sane 
Canus paullo post vim suavitatemque Divinae motionis multo lu. 
culentius in gratia cerni; sed eam sententiam ipse explicans pluri- 
mum discrepat a Bannesio. Docet enim hominem in ordine gratiae 
auctorem esse suae vitae, eo quod liberis actibus ut causa materialis 
ad iustificationem et sanctificationem iuvet: , Non enim solum vitales 
operationes, quae supra naturam sunt, in se edit mortalis homo per 
gratiae formam et virtutes, sed ad vitam ipsam capiendam sua se 
actione parat et vivendi sibi causa est. Quemadmodum enim, si 
materia dispositiones, quibus ad suscipiendam formam ignis prae- 
paratur, ipsa in se faceret, eadem sibi causa esset effectrix, ut a 
forma illa informaretur, sic quoniam praeparationes vivificantis 
gratiae homo in se efficit, ipse in sui generatione Dei adiutor 
existit. Qua in re, ut dixi, suavior et efficacior gratia quam 
natura est. Vitam namque a natura datam curare ac tueri ipse 

valeas, salutem quaerere, morbos pellere adversos, tum externis 
quibusdam medicamentis adhibitis, tum animae viribus interius 
excitatis. At vitae causa tibi esse non poteris, sed aliunde eam 
aecipis nulla interveniente operatione tua, dispositione tua nulla. 
Dispositio quippe omnis, qua ad animam corpus aptatur, a patre 
generante editur, a filio genito nullo modo. In nativitate vero 
spirituali is ipse, qui nascitur, non solum principium est, ut post 
aegritudinem sanus sit, verum etiam, ut postquam fuerit mortuus, 
et vitam habeat et abundantius habeat“ (l 12. c. 18. p. 686.) 
Vidimus supra (p. 59) Bannesium negare, libertatem veluti causam 
materialem iuvare ad sanctificationem , quam merito Medina, so- 
cius eius atque collega, novam et inusitatam doctrinam dicit; cuius 
reprehensionis hic Cani locus novum affert argumentum. 

Alium testem Reginaldus audet appellare e familia Praedi- 
catorum Ambrosium Catharinum. Cuius de praedestinatione sen- 
tentiam a recentiore Thomismo esse alienissimam quis est qui 
nesciat? Bafiez quidem illum existimat ad Pelagianos propius 
accedere et principem atque auctorem eius doctrinae appellat, 
quam ipse oppugnat! ,Reliquiis,^ inquit, ,Pelagianorum . . . in- 
fecti sunt quidam recentiores theologi, de quorum numero fuit 
Ambr. Catharinus, ex cuius doctrina fortassis quidam moderni 
theologi hauserunt quaedam dogmata satis periculosa in materia 
iustificationis et praedestinationis^ (q. 23. art. 5. p. 291.). Atque 
hune virum Reginaldus affirmat perspicue docuisse praedetermi- 
nationem (cap. 8. in ep. ad Rom.), idemque dicit de Salmerone 
(disp. 19. in ep. ad Rom.) Sed depravatio veritatis est. Etsi 
enim uterque praedeterminationem statuunt, eam tamen aeternam 
praedestinationem, non gratiam efficacem intelligunt. Itaque Serry 
Salmeronem et Lainium iam in Concilio Tridentino doctrinae Mo- 
linisticae semina sparsisse putat. Sed rem evidentem, contrarios 
esse Bannesianis Catharinum et Salmeronem, omittamus. 

Etiam alii theologi Ordinis Praedicatorum in Tridentino Con- 
cilio, Romaeus, Magister generalis Ordinis, et Dominicus Sotus, 
quibus Reginaldus utitur auctoribus, a recentiore Thomismo re- 
periuntur alieni. E Romaei primum libro De libertate operum a 
necessitate (Lugd. 1538.) aliqua promemus. 

Libertatem ille definit: voluntatem expeditam ad eligendum; 
nSignificat remotionem omnis obstaculi, ut seilicet prompte ex- 
pediteque homo prodire possit in opus^ (p. 28.). ,Constat autem, 
quod, quum dicit Apostolus: Facite [omnia in gloriam Dei, 1. Cor. 
10, 31.], non tam liberam facultatem, quam liberum quoque fa- 

ciendi usum in nobis esse designat respectu omnium operum“ 
(p. 92.. Deinde quum adversus haereticos statuisset, voluntati 
etiam in rebus supernaturalibus opitulante gratia suam conservari 
libertatem et agendi usum expeditum, ex eo ipso protenus oc- 
currit obiicientibus, gratiae necessitatem cum libertate arbitrii non 
consistere; hac enim identidem utitur similitudine, necessariam 
esse navem ad navigandum nec tamen impedire libertatem (p. 93. 
et 123.); ita sine dubio significatur, etsi verbis disertis non dici- 
tur, et navis et gratiae usum in nobis et nostri esse arbitrii. Con- 
sentaneum est quod Dei motionem pro naturae creatae proprietate 
modificari docet: ,Quia unumquodque in recipiente recipitur iuxta 
modum recipientis, consequens est, ut actio et motio principalis 
agentis modificetur iuxta modum formae et actionis instrumentalis 
agentis, in quo recipitur (p. 40.). Idem gratias actuales, etiam 
efficaces, describit inspirationes Divinas, quas homo audire possit 
et percipere (pp. 103. 104. 112.). 

Censebat autem, eidem praevenienti gratiae alterum assentiri 
posse, alterum dissentire. Dicit enim in eodem libro (p. 107): 
sQuaerebatur siquidem, cum Deus sua liberalissima bonitate cunc- 
tis peccatoribus existentibus in mortali semper impendat gratuitae 
suae motionis auxilium, quo quandoque resipiscant et revertantur 
ad cor: unde est, quod quidam redeunt et convertuntur, quidam 
vero in luto remanent peccatorum et indurantur? neque enim est 
acceptio personarum apud Deum, qui vult omnes homines salvos 
fieri, qui stat ad uniuscuiusque ostium et pulsat ut intret. Pona- 
mus ergo, quod sint duo aequaliter peccatores, puta Nabuchodo- 
nosor et Pharao, sint aequaliter ! speciali Dei motione praeventi: 


1 ,Aequaliter^ utroque loco ,eodem modo s. gradu" significat; duo igitur 
ponuntur eodem modo peccatores eademque gratia praeventi ; itaque mox sub- 
stituitur: aequales peccatores. Sic aequaliter usus est in simili sententia 
Driedo (de redemptione generis humani tr. 4. cap. 2. coroll. 5.), ubi ,duobus 
iam aequaliter iustis" opponuntur ,duo adhuc impii aequaliter indigni, aequa- 
liter divinis instinctibus pulsati^; quem probabile est imitatum esse Romaeum. 
Utrique sine dubio obversabatur celeberrimus Augustini locus De Civitate 
Dei, 1. 12. c. 6., ubi eandem quaestionem eodem modo solvens ita loquitur: duo 
aequaliter affecti corpore et animo. Baîiez autem quam sit ab hac Driedonis 
ac superioris sui doctrina, quam postea Ruartus Tapperus amplexus est, alie- 
nus, his verbis significat (In 2. II. q. 10. art. 1. p. 248.): ,Cum aequali Dei 
auxilio, quo Deus misericorditer cor hominis excitat ac praeparat, non stat, 
quod quidam homo convertatur et quidam alius non convertatur, qui aequale 
omnino auxilium aequalemque misericordiam receperit. Hoc documentum est 
contra doctrinam Roardi Tapper, quondam decani Lovaniensis, viri alioquin 

uterque enim illorum, sicut peccaverat, captivando populum Dei, 
ita pariter percussus attractusque fuit uterque a coelesti medico, 
ut spiritualiter sanarentur: undenam igitur est, quod convertitur 
Nabuchodonosor a peceato, Pharao contra in peccato durescit? 
Hic iam si respondeas iuxta praemissa, quia videlicet Divina motio 
et attractus non infert cuique homini violentiam, sed suaviter 
movet unumquodque per modum ejus, ut scil. liberum hominem 
libere moveat, proinde in libertate attracti hominis est sequi vel 
non sequi Divinae motionis attractum: bene respondebis et Augustino 
ac ceteris Patribus conformissime In potestate est igitur hominis 
tracti gratia vel consentire vel resistere, ut ex duobus eadem 
gratia tractis alter obsequatur, alter resistat. Quam sententiam 
Romaeus vocat communem Patrum omnium. Ultimam ille qui- 
dem causam, cur convertatur homo, non ab ipsius arbitrio, sed a 
Divina repetit praedestinatione, quae illum, qui convertatur, effi- 
caciter praeveniens, ut convertatur, efficiat. Nec vero aliud quid- 
quam dicunt Molinistae. Cum quibus ille usque adeo consentit, 
ut his verbis concordiam libertatis cum praedestinatione explicet 
(p. 125.): ,Unde de partialibus Divinae praedestinationis effecti- 
bus disputantes, non repugnat, si dicamus: Deum praedestinasse 
hominem propter praevisa opera, siquidem illud propier causam 
refert finalem," hoc est: vult Deus opus bonum elici ex libera 
hominis voluntate; praevidet autem id cum certa quadam gratia 
effectum iri; ergo propter eum, quem praevidit, libertatis usum 
gratiam illam largitur. Et iîdeo (,unde“) Romaeus hanc amplectitur 
sententiam , ut explicet, quomodo ,omne, quod assequitur prae- 
destinatus, a Divina pendeat misericordia, opera tamen ipsa & 
nostra procedant libera voluntate.^ Atqui haec Molinistarum de 
gratia doctrina est. Non diffitemur vix satis conscium sibi illum 
fuisse de tantae quaestionis solutione; sed ad huiusmodi rei ex- 
plicationem aetas illa propendebat. 

De Divina autem praescientia idem sic habet (l. c. p. 49): 
»Si ad antiquos Doctores te convertas, reperies, fere omnes in 


———— ———————— 


catholici atque eruditi. Is in libro articulorum circa dogmata ecclesiastica 
art. 7. prop. 10. ait, ita contingere, quod cum aequali Dei auxilio unus homo 
convertitur, et alius homo non convertitur: ita omnino quod si quaeratur, 
quare hic convertitur, et ille non convertitur, non est in causa, quod ille, qui 
convertitur, maius Dei auxilium receperit, quo efficaciter converteretur, sed 
ea est assignanda ratio ex parte liberi arbitrii, videlicet quia aequali auxilio 
adiutus unus voluit converti, et alius non voluit converti. Hanc ego doctri- 
nam gratiae Dei contrariam esse iudico... ex parte cum Pelagianis convenit." 

hanc unam convenisse sententiam: videlicet non ex eo, quod 
Deus scit aliquid futurum, idcirco futurum est, sed quia futurum 
est, Deus novit, qui est praescius futurorum.^ Deinde ut ea, 
quae de immutabilitate praescientiae ac praedestinationis contra 
libertatis rationem obiecta erant a Protestantibus, refutet, ex- 
plieatione utitur minime Thomistica, sed quam quidam theologi 
Franeiseani amplexi erant!: eo semper subiici Divinae praescien- 
tiae ac praedestinationi actiones hominum, quod Deus attendens, 
quid libera deliberatione decernamus, nunc efficiat, ut id ab omni - 
aeternitate et praeviderit et voluerit. Ipsius haec sunt verba: 
Cum actus Divinae praescientiae mensuretur aeternitate, cui tam 
praeterita quam futura praesentia semper sunt, talis Divinae prae- 
scientiae actus nunquam transit in praeteritum, sed semper con- 
sideratur ut praesentialiter egrediens secundum libertatem Divinae 
voluntatis... Cum actus praescientiae Dei sit semper praesens 
suae libertati, potest utique Deus non praescire quae praescit et 
non praescivisse quae praescivit, absolute loquendo: nec propterea 
mutatur in se Divinae praescientiae actus, sed unus atque idem 
manens, rerum mutationem attendit, sicut absque variatione suae 
scientiae est et voluntatis, quod unam eandemque rem scit et vult 
Deus quandoque esse, quandoque non esse (p. 48.)... Quo fit, 
ut Divini actus debeant potius considerari quasi praesentialiter 
semper egredientes, quam ut egressi vel egressuri, propter ipsum 
nunc aeternitatis, cui tam praeteritum quam futurum multo magis 
praesentia sunt quam sit praesens homini, puta figulo, opus suum, 
quod hic et nunc operatur. Consequenter, quemadmodum potest 
figulus opus quod nunc facit non facere, sic suo modo potest Deus 
nunc non praescire quod praescivit et non velle quod voluit; ... 
ita et res quae praescitae et volitae sunt, possunt non esse; pro- 
inde ex aeterna Dei praescientia ac voluntate non sequuntur 
omnia inevitabiliter^ (p. 144. et 145.). 

Denique Divinum libertatis donum his verbis praedicat: ,Ad 
hominem transeo, quem libero arbitrio insignivit Altissimus. . . 
Cur? nisi ut Divina gratia evidentius commendetur, quae ... di- 
gnatur adesse homini, non tam ut filius Dei constituatur, quam 
etiam ut coadiutor cooperatorque Dei summi per bona opera 
aeternae beatitudinis compos efficiatur.^  Superlatione veritatis 
utitur oratoria, quam etiam Melchior Canus usurpaverat, ut summae 


! Quam opinionem Nominalium bene explicat et refutat Molina In q. 14. 
a. 13. disp. 51. 

virtutis gloriaeque gratiae esse dicat, hominem non modo filium 
Dei efficere, verum etiam adiutorem atque socium. Sunt enim 
Deus et homo eiusdem effectus auctores sive causae partiales; 
quod quidem augens atque amplificans dicit hominem ad societa- 
tem conditionemque Divinam quodammodo extolli. 

Romaeus quum a Pontifice consilii causa Romae detineretur, 
in eius locum succedens Dominicus Sotus aliquamdiu "Tridenti 
commoratus est. De eo paullo erit prolixius disserendum; fuit 
enim utriusque quodammodo scholae, et Bannesianorum et Moli- 
nistarum, magister. Docebat Salmanticae discipulosque habebat 
et Dominicanos Hispaniae et eum Iesuitam, qui haud scio an plu- 
rimum primos Societatis theologos erudiverit atque excoluerit, 
Toletum. | Accedit quod ille sub ipsam VI. Concilii sessionem 
suum De natura et gratia librum confecit et Patribus Tridentinis 
inscripsit. Quo libro quam sententiam defensurus sit, ab initio 
satis indicat (l. 1. c. 15.), Driedonis De gratia et libero arbitrio 
copiosissimum et doctissimum opus collaudans. Ille enim cum ve- 
tere schola Lovaniensi consentiens, tam longe aberat, quemad- 
modum supra diximus, ab opinionibus Bannesianis, ut eum colle- 
gasque eius Serry de Semipelagianismo accuset. 

Libertatem Sotus ita definit, ut ,voluntas sit in neutram par- 
tem determinata, sed in utramque libera;^ deinde ita pergit: 
»Validissimum argumentum [pro libero arbitrio] est et quod ratio 
ex Scriptura sacra elicit: si Deus ita nos iustificaret per gratiam 
suam, ut nihil assensione nostra et arbitrio opus esset, cum ipse 
ad ostium sit semper et pulset, ut est in Apocalypsi: quid causae 
restaret, cur non omnes converteret? ... In adultis proxima ratio 
reddenda est, cur, cum duos aeque sit Deus paratissimus conver- 
tere praesentissimaque utrumque misericordia aspiret, hunc trahat, 
illum non trahat. Quae revera reddi non potest, nisi quod alter 
praebet. assensum, alter vero minime... Cum Deus Ecclesiam suam 
tam ex animo percupiat eo esse decore et sanctitate, qua decebat 
esse dilectissimam sponsam Christi... tamque sit praesto qui 
nobis opituletur, nimirum qui irradiare principum corda sol ipse 
iustitiae nunquam cessat, quid in causa esse. potest, cur non in- 
stauratur, nisi quia assensum nostrum exspectat et operam? Ut in 
propatulo eodem loco est Apocalypsis: Ecce enim sto ad ostium 
etc.^ (1. 1. c. 15.). 

Ob quam opinionem vituperatus a socio religionis cognomine, 
eam tamen tenuit, ut ex supremo eius libro intelligi licet: ,Cum 
Deus paratissimus sit quemcumque convertere, praesentissimaque 





6. Quid de gratia tempore Conc. Trid. theologi docuerint. 153 


misericordia ex duobus utrumque aspiret: cur iste convertatur et 
non ille, reddi non potest causa, nisi quia unus praebet assen- 
sum, alter vero minime. Quidam vero hoc taxare voluerunt di- 
centes, quod nimium tribuerim libero arbitrio in iustificationis 
causa. Et tamen, salva semper catholicae Ecclesiae censura, ar- 
bitror necessario sic dicendum.^ ! Similia paullo post scribit: 
Non nisi nobis consentientibus aperit. Et ideo postquam dixit 
Christus Ioan. XVI: Nemo potest venire ad me nisi Pater... tra- 
rerit eum, subiunxit: Qui audit et discit, venit ad me. Quasi in 
nostra potestate sit trahenti assentire aut dissentire. Unde S. Au- 
gustinus, postquam dixit: Quare hunc trahat, illum non trahat, 
noli dubitare, subiunxit: St non es tractus, ora ut traharis, insi- 
nuans, quod, etsi assensus noster non sit causa praedestinationis, 
sit tamen aliquo modo materialis causa iustificationis. Et haec 
est doctrina S. Thomae. Eadem ratione illud caput obiectionum 
(, Achillem*) Protestantium confutat: non esse efficacem et omni- 
potentem Dei motionem, si in nostra sit potestate non moveri, 
quando a Deo moveamur. Sic enim scribit: ,Quidquid Deus vult 
voluntate absoluta et quae dicitur beneplaciti, fit, iuxta illud Rom. 
9, 19: Voluntati eius quis resistet? Quando autem cum libero 
homine concurrit, non vult illud fieri, »isi salva humana natura 
et libera voluntate, quae idcirco resistere Deo potest, ut de Pha- 
raone legitur. Exod. 10. Et II. Tim. 3, 8: Ita et hi resistunt 
veritati. Et Act. 7, 51: Vos semper Spiritui Sancto resistitis, 
sicut patres vestri. ..^ Item: ,AÀt quamvis ille concursus sit prae- 
requisitus, nihilosecius, lo posito, tunc etiam est in facultate vo- 
luntatis agere et cessare. Alias nullus dabitur requisitorum nu- 
merus, quibus positis voluntas possit agere et non agere, atque 
adeo neque erit libera. Nam ante divinum concursum non potest 
agere; et quando ille adest, ut isti aiunt, non potest non agere. 
Solutio ergo dubitationis est, quod illo tunc temporis momento, 
quo Deus mecum concurrit, sum liber, ut tunc agere renuam. 
Etenim dum libere moveor, possum in sensu diviso non agere, et 
tune cessabit. concursus Dei. Tametsi in sensu composito contra 
se invicem pugnent: Deum agere erga me actione illa et me non 
agere. Neque aliud sibi vult Aristoteles ubi ait, illud quod est, 
quando est, necesse est esse, quam quod sit iam tune determi- 
nate verum“ (l. c.) Item: ,Omnes [auctoritates] attestantur, 
Deum esse causam conversionis salutisque nostrae praemovendo 


! In 4. sententiar. extremo, p. 902. 

nos, ut tamen, mist nos annuerimus, nihil fiat... Et secundum 
hane intelligentiam verum etiam est, quod mis? nos velimus, 
frustra nos custodit Deus et trahere conatur... Ita enim effcit 
ipse nostrum assensum, s? nos tamen libere concurramus. Quare 
per eundem assensum et nos illi aperimus, et ipse nobis aperit. 
Unde nostrum concurrere est permittere nos ab ipso moveri, coagendo 
illi, qui iugiter ad ostium pulsat" (l. 1. c. 16.). 

In his omnibus locis Sotus apertissime enuntiat, etiam prae- 
sente concursu Divino (vel gratia adiuvante in rebus supernatu- 
ralibus) posse non agere voluntatem; tum autem nihil fieri et 
concursum Dei cessaturum; non igitur concurrere Deum cum vo- 
luntate virtute absolutae voluntatis, cui resistere nihil possit, sed 
servata libera illius electione, ut et possit resistere et, quemad- 
modum locis Scripturae allatis demonstrat, saepe resistat. Gratia 
igitur ita ,efficit nostrum consensum, s? nos tamen libere concur- 
ramus^. Quae omnia Molinismum sonant. At idem quí potest 
eodem in capite sententiam vere Bannesianam, ut videtur, adiun- 
gere: concursum Dei ad agendum natura esse praerequisitum, 
quoniam Deus causam movet ad agendum; ipsum autem nos actu 
non movere, quin una moveamur? Idem respondere licet, quod 
ad interpretandos quosdam Francisci de Victoria locos supra dixi- 
mus; a magistro enim ille summam eorum, quae de nostra quae- 
stione disputavit, mutuatus est. Et revera loco ex comment. in IV. 
sententiarum allato, ubi Sotus quae antea dixerat defendit, ut 
prioritatem primae causae in concursu explicaret, eandem causa- 
rum efficientis et materialis distinctionem, immo etiam eandem 
similitudinem ab apertione fenestrae ductam, ac Franciscus de Vic- 
toria (v. p. 120.), adhibuit. Quantum vero ab hac doctrina, quae 
statuit, in concursu ereaturam se habere veluti causam materialem, 
Bafiez abhorreat, iam ostendimus et postea magis ostendemus. 
Nihilominus ex Bellarmino alteram addere iuvat eiusdem diffi- 
eultatis explicationem. Quam ordimur ab iis, quae ultimo loco 
ex Soto attulimus: nostrum concurrere esse permittere nos ab ipso 
moveri coagendo Deo ad ostium pulsanti. Permittere enim non 
est agere, sed non resistere!, quum possis, idque scienter ac deli- 
berate. Sed hoc est vere uti libertate, nec, ut in re supernaturali, 


! Quod quidem non est inane quiddam ac nihil, ut quum homo dormiens 
non resistit. Id enim naturale esset nec ad gratiae operationem ullo pacto 
disponeret, quemadmodum alio loco ipse Sotus explicat: in libr. IV. sen- 
tent., p. 435. 

















6. Quid de gratia tempore Conc. Trid. theologi docuerint. 155 


fier nisi virtute gratiae potest, quam illud consequitur; praecedit 
autem actum consensus ad eumque disponit; quae dispositio si 
non accessit, quia voluntas restitit, nihil fit, quantumvis gratia 
impulerit voluntatem. Etenim una est eademque animi potentia, 
quae excitante gratia indeliberate, adiuvante libere movetur; in- 
choat autem quodammodo actus ille indeliberatus deliberatum, 
ut, ubi primum animus se moveri intellexerit, concursum Divi- 
num sive graiiam adiuvantem sciat sibi offerri atque adesse; qui 
si se permittit moveri coagendo Deo ad ostium pulsanti, Deus gratia 
adiuvante actum liberum perficit atque absolvit, quem priore mo- 
tione inchoaverat. Ita intelligitur, qua ratione Deus, quum con- 
sensum liberi arbitrii exspectet, tamen id ita ad actum liberum 
moveat, ut gratia adiuvans causa sit effectrix actus eumque na- 
tura antecedat. Tenendum est, proprium libertatis usum ab iis, 
qui hanc sententiam amplexi sunt, non in actu poni, sed in per- 
mittenda motione gratiae; sie intelliges, omnem Soti sententiam, 
quam non modo Medina Dominicanus, eius auditor?, sed Bellar- 


1 Valentia, studiosissimus Molinae defensor, qui Salmanticae studiis de- 
derat operam, rem paullo aliter ac nos explicat. Disp. 8. q. 5. punct. 4. 8 4. 
Venetiis 1600. p. 1026; Idem fere, quod Bellarminus, Aegidius Romanus, 
S. Thomae discipulus, docuerat. 

? Hac in re Medina Sotum magistrum secutus ad ipsius explanationes 
remittit. Dicit autem planissime: ,Deus exspectat nostrum consensum, ut nos 
ad se convertat... nam si non exspectat nostrum consensum, quorsum stat 
ad ostium et pulsat?" In 1. II. q. 109. art. 6., ed. Coloniensis 1619. p. 1538. 
Deinde: ,Exspectat nostram voluntatem, ut sequatur et obediat divinae mo- 
tioni,^ 1. c. p. 1542. Rursum: ,,Deus nemini denegat auxilium gratiae neces- 
sarium et sufficiens ad salutem . .. Deus geminum donum suae gratiae con- 
ferre solet peccatoribus: alterum quo possint resipiscere et salvari, et hoc 
donum universis hominibus confert. de quo dicitur: Ecce, ego sto ad ostium 
et pulso etc.; alterum est auxilium efficax, quo homo efficaciter convertitur 
et salvatur;... efficaci Dei motioni nemo resistere potest... Auxilium efficax 
Deus non proprie negat. Deus enim paratus est conferre auxilium efficax, si 
homines non contradicant et resistant“ (art. 10 p. 1576.).' Prorsus idem sae- 
pius repetit pp. 1576. 1577. Porro: ,Qui amplectitur. sufficiens auxilium, 
excitatus & divina gratia, et eo recte usus fuerit, habebit auxilium efficax 
fidei et caritatis, quo efficaciter convertatur ad Deum; et hunc sensum prae- 
tendit Divus Thomas, quando dicit supra art. 6, quod facienti quod in se est 
ex divino auxilio Deus non denegat gratiam, id est, recte utenti auxilio suffi- 
cienti et divina inspiratione absque dubio dabitur auxilium gratiae efficax; 
simile quid docet Concilium .Trident. sess. VI. cap. 9." (p. 1578. et 1579.) 
Denique: ,Hoc auxilium sufficiens est motio et inspiratio divina, qua quisque 
homo excitatur, ut recte vitam instituat .. Hoc auxilium est sufficiens ad 
salutem, ‘si homo utatur eo et non contradicat. .. Iste usus, quamvis sit do- 

minus quoque aliique viri a recentiore Thomismo alienissimi se- 
cuti sunt, revera Bannesii doctrinae contrariam esse; quae etiam 
causa fuit, cur a Bannesianis impugnaretur. Non enim ille inter 
gratiam usum libertatis praevenientem et hunc ipsum usum ullam 


num Dei, est in libero arbitrio divinitus adiuto" (p. 1580). In his omnibus 
locis, quorum numerum facile est augere, sufficienti gratia uti prius est quam 
efficacem accipere; quum autem dicit «f$, intelligere videtur: deliberate non 
resistere. Itaque infallibilitatem motionis Divinae comparat cum imperio efficaci 
intellectus, quod libere tollere possumus quodque ita fit efficax, si voluntas 
id non tollit (q. 10. art. 4. p. 313.). Nec hic tamen nec Sotus satis semper 
perspicue locuti sunt. Necdum enim difficillima quaestio, quae paene superat 
vim intelligentiae humanae, satis erat explicata. Mirari igitur non debemus, 
quod Medina nonnunquam ita praedicet gratiae virtutem, ut secum ipse pu- 
gnare videatur. Immerito autem a Suaresio accusatur, quod cum Bannesio 
praedeterminationes invenerit. Primarius ille locus (Medin., 1. II. q. 109. 
art. 10. extr.), unde Suarez argumentatur (De auxiliis divinae gratiae lib. III. 
c. 7., ed. Vivés, XI. 188 ), is est, unde contraria argumenta supra deprompsi- 
mus, quum nunquam determinationem statuat, nedum physicam praedetermi- 
nationem, nec Bannesio satisfaciat (V. in 1. partem q. 28. art. 3. extr.). Quam-. 
obrem in interpretando illo Valentiam sequi maluimus. Medinam discrepare 
a recentioribus Thomistis, quum gratiam efficacem dicat esse indeliberatum 
animi actum (motionem divinae inspirationis) supra vidimus. Ipsum autem 
Bannesii sententiam novam et inauditam nominare, postea ostendemus. 

! Planius quam Valentia eam sententiam Bellarminus explicavit eamque 
amplectens a quibusdam scholae S. Thomae principibus defendi dicit. Quod 
testimonium eo est gravius, quod ante editam Molinae Concordiam scriptum 
est. Ipsum audiamus. ,Quomodo,^ inquit, ,Deus moveat voluntatem eam 
applicando, et tamen non determinet, sed relinquat determinationem in pote- 
state voluntatis, explicat idem S. Thomas 1. II. q. 10. a. 4., ubi dicit divinam 
motionem recipi in causis secundis secundum earum dispositionem. Et fusius 
hoc explicat in q. 3. de malo a. 2.: Attendendum, inquit, est quod motus 
primi moventis non recipitur uniformiter in omnibus mobilibus, sed in uno- 
quoque secundum proprium modum etc. Et hoc est quod Capreolus, Cajeta- 
nus et Ferrartensis dicunt, influxum Dei modificari et determinari a secunda 
causa; quia unumquodque recipitur secundum modum et dispositionem reci- 
pientis. Porro hic modus et dispositio prior est aliquo modo tum actione vo- 
luntatis, tum motione et influxu Dei, ut patet, cum praesupponatur; et nihil 
est aliud nisi negativa quaedam determinatio, qua voluntas sinit se moveri ab 
obiecto per intellectum proposito vel resistit, non aliquid agendo, sed non 
agendo. Ita enim negativa determinatio sine omni actu esse potest, et ideo 
non eget influxu Dei, et est prima radix libertatis, .. [Electio] est libera, 
quamvis necessario sequatur, posita motione Dei; quia videlicet ipsa motio - 
Dei est aliquo modo in potestate voluntatis, cum dependeat ab illa negativa 
determinatione voluntatis, quae (ut diximus) non eget influxu Dei." Liv. de 
Meyer, p. 782. Similiter Bellarminus disserit in controversiis, De gratia et 
libero arbitrio, 1. 4. c. 16. ° 

statuit esse intimam connexionis necessitatem, nec, qui cum eo 
sentiunt, ullo pacto carere possunt scientia media, quemadmodum 
recte et Molina illum impugnans ', et Bellarminus eundem defen- 
dens? dixerunt, et Álvarez, recentiorum Thomistarum dux, fa- 
tetur ?. 

Cum nostra interpretatione egregie congruit, quod de prae- 
scientia ac praedestinatione Divina Sotus scripsit. In praedesti- 
natione gloriam aeternam dicit intentione prius esse, executione 
posterius. Praedestinamur enim ad gloriam et ideo ad gratiam, 
qua usi, adiuvante Deo, bene operando illam consequamur*. Ut 
praedestinatio, ita vocatio praedestinatorum certissima est (in 
eap. VIII. v. 30. p. 241). Efficacem ille quidem omnem vocatio- 
nem appellat, quae sortiatur effectum; sed efficacis vocationis duo 
sunt genera, alterum ad tempus, ut Iudae, alterum vi decreti 
praedestinationis, quae, ut dixi, certissima est, ut ipsum decre- 
tum. Nulla est autem efficax vocatio nisi nobis libere consen- 
tientibus, et ,quia nostro opus est spontaneo assensu, postquam 
dixit Christus, neminem posse venire ad Patrem, nisi quem ipse 
traxerit, subiunxit: omnis, qui audivit a Patre et didicit, hoc est, 
auscultavit et assensit, venit ad me“ (l. c.). Deinde Sotus, quod 
dixerat Deum non ob bona opera praevisa praedestinare, sibi 
ipse obiicit illos Patrum locos, quibus contra docere videntur, 
imprimis illud S. Ambrosii: eius Deum misereri, quem sincere ad 
se rediturum praeviderit; eum vocare, quem auditurum, non vo- 
care, quem recusaturum esse praenoverit. Difficultatem dirimit 
eum S. Thoma: hurusmodi opera aut esse dispositionem ad gra- 
tiam aut causam finalem, cur Deus gratiam largiatur (in c. IX. 
v. 22. 28. p. 274.). Praescientia, cuius hoc loco mentio fit, media 
sit necesse est; dieitur enim Deus, antequam vocare aliquem de- 
cernat, praevidere, utrum gratiae consensurus sit necne, atque ita 
gratiam ad illud opus praevisum efficiendum concedere. Existi- 
mat igitur Sotus, quamquam id non nominatim concludit, quum 
gratiae vocatio et potiri effectu et carere possit, ut praedestinati 
cerlissime vocentur, eos hoc modo vocari a Deo, quo efficacem 
fore vocationem praeviderit. Simile est aliud, quod idem ille 


1 In q. 14. art. 18. disp. 53. membr. 2. p. 255. 

? De gratia et libero arbitr. l. c. 

$ Disp. 105. n. 6. p. 880. V. supra p. 12. not. 3. 

* Comment. in ep. ad Rom. in cap. I. v. 4. p. 20. 21; in cap. IX. v. 22. 
p. 273. 

pronuntiat, Deum ea subsidia, quibus nos ad finem praedestina- 
tionis ducturus sit, i» mostro reliquisse arbitrio ad hunc sensum, 
quod possimus ea renuere (l c. p. 281). Absolvenda est igitur 
Soti doctrina scientia media, atque illud noiatu dignum est, eum 
non modo eum Patribus et medii aevi theologis statuisse praevi- 
sionem actionum aliqua conditione futurarum , sed eam Dei pro- 
priam esse docuisse. ,Multae sunt [enuntiationes] conditionales 
promissivae, quas solus Deus scit, veraene sint an falsae; nam ipse 
solus scit, an si tu implesses conditionem, ego implessem promis- 
sum.*! Dixerat ante, in huiusmodi enuntiationibus non 2//atio- 
nem affirmari, sed ut verae essent, satis esse, non posse prius 
evenire, nisi posterius consequeretur. Non igitur decreto prae- 
determinationis, ut Thomistae volunt, quod actus necessaria 1/Ja- 
tione consequitur, inniti Dei praescientiam censebat. Nec vero 
omnia perspicue disserit ac modo praedestinationem ante praevisa 
merita defendit, modo diversa et pugnantia dicit. Posteriores 
demum tot tantaeque disputationes clarius his omnibus rebus lu- 
men attulerunt. 

Andreas de Vega Franciscanus, cuius idem Reginaldus, testi- - 
monio utitur, in amplissimo de iustificatione libro libertatis gratiae- 
que rationem explicans Sotum omnino secutus est; quamobrem, 
quae ex eo recentiores Thomistae usurpare solent de gratia ad- 
iuvante disputata, ad illius sententiam interpretemur oportet. 
Quam non Bannesiana praeter cetera haec sunt?: ,Tam poten- 
tem fecit,^ inquit, ,propter suam summam sapientiam et miseri- 
cordiam, nostram voluntatem, et tam admirabiliter suum omnem 
concursum et omnem suam scientiam et praedestinationem et vo- 
luntatem illius arbitrio subiecit, ut possit ipsa de se quicquid 
voluerit statuere, et per se censeri posse, quae per unum ipsum 
specialiter adiuvantem potest. Et ille ita scit et voluit omnia 
futura contingentia, quae nostro arbitrio subiecit, ut illius scientia 
et voluntas nihil nostrae praeiudicent libertati. Neque nos aliter 
nostrae saluti debemus per observantiam mandatorum intendere 
et ipsius opem assiduis et importunis gemitibus flagitare, quam si 
nihil ipse prorsus de nobis neque scivisset, neque statuisset, sed 
nostram prorsus exspectaret ad omnia voluntatem. Potest nam- 
que, quod ut maxime mirabile, ita et verissimum et certissimum 


1 Summularum lib. 3. cap. 8. lect. 3. 8 1. et 2.; cfr. Ruiz, De scientia 
Dei, p. 671. 
? De iustific. lib. 12. c. 22. (rectius 28., ed. Colon. p. 477.) 

est, potest (inquam) absque ulla prorsus sui mutatione et scire et 
velle, immo et scivisse et voluisse ab aeterno opposita omnium 
eorum, quae de nobis praescivit et praevoluit.^ His ultimis ver- 
bis illam tueri videtur de praescientia Dei opinionem, quam in Ro- 
maeo vidimus. Longius etiam, quam oportet, progressus voluntatis 
libertatem propugnans Omnem, inquit, suam scientiam et praede- 
stinationem et voluntatem nostro arbitrio subiecit. Neque cum dicit: 
quisquis recte utatur donis naturalibus, ei demum gratiam suffi- 
cientem a Deo datum iri (1 18. c. 12. p. 522.), mediocritatem 
satis tenere videtur, ut aliqua in eo interpretando indulgentia uti 
necesse sit. Sed iam satis dictum est, quo appareat, quam im- 
merito Vega ut testis pro Bannesii doctrina sit appellatus. 

Atque hi soli sunt theologi, quos sessioni VI. Tridentini 
interfuisse Reginaldus commemorat. Si vis ac sententia eorum, 
quae Tridentinum de gratia et libero arbitrio docet, ex illis viris 
dimetienda est, certissime Concilium doctrinae nostrae Societatis 
maxime favet. Alii vero theologi a Reginaldo laudati non sextae, 
sed ultimis Synodi sessionibus affuerunt. Atque ex iis quidam 
sunt tam obscuri, ut eorum opera ne in maximis quidem biblio- 
thecis reperire potuerim; nonnullorum vero testimonia Reginaldus 
mutilavit et in alienum sensum detorsit; aliorum verba nihil aut 
pro Bannesianis aut contra eos demonstrant; quis enim inde, quod 
gratia impulsus nominatur, praedeterminationem physicam conclu- 
dere poterit? Duos tantummodo ex 40 theologis & Reginaldo 
laudatis doctrinae Bannesianae indubie faventes reperi: Petrum 
Sotum et Sotomaiorem, utrumque O. Pr. Illum cum Bannesio 
concordare, ultro fassi sumus (p. 134), huius vero opus: Cantici 
canticorum interpretatio, controversiis iam diu agitatis, editum est 
ideoque nihil hic probat; multos enim Dominicanos Bannesium 
secutos esse, nemo est qui neget. Sed Reginaldus testes pro 
Bannesii causa appellare audet 

Michaelem Minoritam, qui ipso loco laudato (Christianae 
Paraenesis sive de recta in Deum fide libri septem, 1. 3. c. 1. 
p. 87 B.) affirmat, se praedestinationem ante praevisa merita ex 
animo odisse; 

Ariam Montanum, qui loco laudato (Comm. in Isaiam c. 26.) 
de operibus divigae providentiae, non de nostris liberis acti- 
bus agit; 

Episcopum Ioannem Antonium Pantusa, qui quantum a Ban- 
nesii doctrina dissideat, his verbis patefacit: , Animadverte, Tho- 
mista, qui sub tanto duce militas, quod prima causa movet non 

praemovendo causam secundam.^ (Opusculorum tom. 2. tract. 1. 
de lib. arbit. apud Henao I. c. n. 507.) 

Sed haec sufficiant. Infinitum enim est omnes locos, quos 
Reginaldus pro sua sententia laudat, explanare vel corrigere. 
Neque est necessarium, quum abunde sententiam theologorum 
Tridentinorum ostenderimus. 

Ergo communis fuit tempore "Tridentini Concilii doctrina 
doctorum Catholicorum, Deum, quemadmodum Sotus dicebat, 
gratia sua nostrum efficere consensum, s? tamen libere coopera- 
remur. Quam communem theologorum opinionem Molina cum 
Lessio complexus in invidiam incurrit recentiorum Thomistarum 
eam repudiantium. 

Quae comparatio esset efficacium gratiarum ad liberum ho- 
minis arbitrium, non aeque perspicue erat explicatum; ita ambigi 
potuit de huiusmodi sententiis in Salmanticensi schola pervulgatis: 
si eo modo, quo moveat Deus, homo moveatur, illudque causa prae- 
via sit, quam hoc consequatur, id ipsum verum esse oportere et 
de excitante gratia et de adiuvante, quae actum consensus efficiat. 
Dominieus Sotus, cuius erat nomen celebratissimum Salmanticae, 
et Medina, qui eum sequebatur, tum illam communem theologo- 
rum sententiam tum has conclusiones docuerunt, atque ceteros 
Salmanticenses cum illis fratribus suis consensisse, existimare licet. 
Quibusdam, ut Petro Soto, illa pugnantia visa sunt. Quomodo 
autem inter se concilianda essent, etsi via aliqua patebat, ii, qui 
illa defendebant, potius significaverant quam demonstraverant. lta 
fieri potuit, ut et Bellarminus et Valentia illam Dom. Soti senten- 
tiam a Societatis doctrina non alienam existimarent atque amplecte- 
rentur, eandem ipse Molina et Suarez impugnarent. Intelligitur 
etiam, ut ex eadem schola Salmanticensi duo viri prodire potue- 
rint, qui de gratia et libertate diversissime opinarentur, Toletus 
et Bafiez. Denique intelligitur, ut hic alter, excitatis altercatio- 
num diuturnitate animis, praetermissis omnibus sententiis contra- 
riis, illas posteriores tantummodo consectatus, suam de physicis 
praedeterminationibus doctrinam formare et discipulis probare 
potuerit. | 

Condita Societas est ea aetate, qua fatentur adversarii (p. 134 s.), 
omnes ac nominatim Academiae Parisiensis theologos in ea opi- 
nione fuisse, accepta gratia, hominis esse, velletne libera delibe- 
ratione illa uti, an eam repudiare. Quid mirum igitur, quod in 
illa universitate orta Societas communem tum doctrinam, quam 
magistri sui probarunt, inde mutuata est? Quod ita esse et Ha- 
bertus ille Doctor Sorbonieus testatur et ipsi lesuitae profiten- 
tur. De gratia quidem ille haec habet‘: ,PP. Iesuitae a Docto- 
ribus Scholae Parisiensis didicerunt, cuius foecundissimo gremio 
ortum doctrinae suae, incunabula ac incrementa debere se non 
inviti agnoscunt et gloriantur.^ Cui consentiens P. Poussines ? 
in huius controversiae historia manuscripta (bibliothéque de Bour- 
gogne, Bruxellis, F. 523.) sic scribit: 

,Ex quo nostra S. [L], non dicam condita et confirmata, sed 
designata et inchoata est, omnes qui literas hasce theologicas 
verbo, seripto aut quoquomodo tractaverunt, mirabili unanimitate 
consensus in eam circa concordiam libertatis humanae cum gratia 
sententiam, ubicumque gentium viverent, conspirasse reperiuntur, 
ut consone semper universi profiterentur, auxilium divinum hu- 
manae voluntati applicitum nullam ei antecedentem necessitatem 
inferre, neque eam per illud physice et ineluctabiliter ad opus 
determinari. Haec fuit semper totius nostrae familiae quasi tra- 
ditio domestica, a primis decem Patribus, praesertim Lainio,. Sal- 
merone, Fabro, Iaio, Bobadilla, qui partim in Concilio Tridentino, 
partim in congressibus et concertationibus cum haereticis, occa- 
sionem de his agendi crebriorem habuerint, ad alios deinceps in- 
offenso fluxu propagata. Ribadeneira, Canisius, Augerius, alii 


1 Theol. Graecorum Patrum, 1. De c. 6. n. 1. ed. Wirceburg. 1863. p. 204. 
? Historia controversiarum; I. III. c. 4. n. 7—10. p. 244 ss. 
Schneemann, Controvers. 11 

multi proximi a primis et cum iis familiarissime versati senten- 
liam eandem sine ulla dubitatione tenuerunt; quam deinde in con- 
cionibus, in praelectionibus, in sermonibus quotidianis quotquot 
per Italiam, Germaniam, Galliam, Angliam, Hispaniam vel catho- 
licis instituendis, vel haereticis revincendis qualemcumque operam 
dederunt, constantissime professi sunt. Cuius etiam in scriptis 
omnis generis varie per ipsos editis, quoties incidit occasio, ve- 
stigia luculenta reliquerunt (p. 246). Scientiam conditionalium 
Alphonsus Salmeron, ut antiquissimum nominem, tanto ante di- 
sertissime agnoverat (Tom. 4. part. 3. tract. 14. p. 499. edit. 
Colon.) Nec vero ipsa tantum per se Academia Parisiensis ad 
formandam Societatis doctrinam vim non mediocrem contulit, sed 
quum Franciscus de Victoria, illius scholae alumnus, Salmanticam 
omnem eius studiorum doctrinaeque rationem transtulisset ac huie 
universitati summam theologiae laudem conciliasset, inde primi 
clarissimique Societati Iesu theologi accesserunt: Ledesma, Tole- 
tus, Maldonatus, Valentia, e quibus Toletus quidem Romae pro- 
fessores universae Societati formavit, et, quemadmodum reete 
Werner dicit, renovatam in Hispania doctrinae Catholicae ratio- 
nem in illius scholas induxit Ut Romae Toletus, ita Maldona- 
tus Lutetiae et Valentia in Germania et fecit et docuit; erant 
autem omnes a recentiore Thomismo alienissimi. 

Ipsa autem omnium Societatis theologorum in summa re con- 
sensio nihil a Molina novi inventum, sed notionem libertatis per- 
vulgatissimam explicatam esse demonstrat. Laboratum est ad- 
modum studiose, ut Iesuita reperiretur, qui de gratia aliter sen- 
tiret; quam frustra, satis desperata illa contentio ostendit, quum 
tentatum est ?, ut ipsos Marianam, Vasquesium, Bellarminum opi- 
niones Thomisticas probasse ostenderetur. An quisquam est, cui 
secundum Deum rectius Societas, quam illi Cardinali, referat ac- 
ceptum, quod suae doctrinae sinceritas conservata sit, qui quidem 
moribundus coram testibus professus est, se suam de gratia sen- 
tentiam non mutasse?? Quis autem Vasquesio studiosius inter 
primordia disceptationis in Hispania Bannesianos aggressus est? 
Cuius mens fuit a recentiore Thomismo alienior quam Marianae? * 


1 Franc. Suarez, p. 32. 

3 Serry l. I. c. 16. 17. ed. 2. Antv., p. 86. 89 ss. | 

! De qua re vide Liv. de Meyer, Hist. IL 19. 20. p. 145 ss. et Hist. 
vindic. 1l. II. 11. 12. p. 144 ss. 

* Liv. de Meyer (Hist. II. 21. Hist. vind. IL 15.) fabulam praeclare di- 

Ne Henriquez quidem recte affertur a Bannesianis, quemadmodum 
et Possinus et Livinus de Meyer uberrime probant. 

Nec tamen illi quieverunt; probare aggressi sunt, in concentu 
opinionum Societatis illud desiderari, in quod omnes consonare 
oporteret: nam Thomistam fuisse Ignatium, a cuius vestigiis So- 
cietas aberrasset. De qua re fabulam confinxere Massoulié et 
Serry, atque illud nobis malum attulerunt, ut recentiores scrip- 
tores Germaniae nonnulla eorum commenta probaverint. Serry 
ipsos primos S. Ignatii socios, Lainium et Salmeronem, novarum 
opinionum studiosos fuisse dicit; prospectum ab illo periculum 
hosque admonitos esse, quum ut theologi Pontificii ad Concilium 
discederent. Persuadere autem studet, auditam non esse admo- 
nitionem; ea enim in Concilio proposuisse Lainium, unde quo- 
dammodo proseminata sit, quae paullo post excreverit, doctrina 
Molinistarum. Item fecisse Salmeronem. Ignatio mortuo nihil 
habuisse antiquius primam Congregationem generalem, quae Lai- 
nium praepositum elegerit, quam ut illius legem, S. Thomam se- 
quendum esse, clausula adiecta tolleret et modificatam temporique 
accommodatam doctrinam substitueret. Haec initia explicata at- 
que absoluta esse Aquavivae Ratione studiorum. Ea ubi edita 
sit, illico prodiisse, qui ante nihil novare ausi essent; Lessium et 
Hesselium disputationes Lovanienses excitasse. 

Depravat atque tollit veritatem huiusmodi opinio de tantae 
controversiae origine. Monuit omnino suos Ignatius, ne in Con- 
cilio novis opinionibus facile assentirent; num id demonstrat, visos 
illos novarum opinionum studiosos? Commune hoc quidem peri- 
culum est ingeniosissimi, navissimi, doctissimi cuiusque. Pruden- 
liae igitur fuit Ignatii, quod ita fecit, etsi nullum vitium in illis 
animadverterat. Proposuit etiam Lainez in Concilio hanc senten- 
tiam minime Bannesianam: Deum posse vocatione extraordinaria 
necessitatem inferre voluntati. At Patres eius sententiae ratione 
habita quarti canonis de iustificatione formulam priorem muta- 
runt!; et Dominicus Sotus Ord. Praed. hanc eandem opinionem 
probavit in eo, quem post VI. sessionem edidit, libro De natura 
et gratia 2. Id igitur factum, e quo argumentum Serry sumit, 





luit. Ipse Baylius in lexico, ut genuinum atque integrum esse libellum de 
Societatis Iesu regimine, qui Marianae tribuatur, neget, illud affert, quod in 
eo illa sententia contineatur, quam Thomistae usurpant. 
1 Pallavicini, Hist. Conc., 1. 8. c. 18. Theiner, Acta authentica, I. 228. 229. 
! L. 1. c. 16. ed. Paris. 1549. p. 59.: ,Necessitari tamen voluntatem a 
11* 

hoe unum demonstrat, et Patres Concilii et ipsorum Praedicato- 
rum in eo oratorem non idem, quod Bannesianos, sensisse. Sed 
minuta haec quidem sunt et exilia. 

Maius est, quod de D. Thomae doctrina sequenda Ignatius suis 
praescripsit i. De qua re Constitutiones (P. IV. c. 14.) sic habent: 
»Legetur doctrina scholastica divi Thomae. Declarat. B. Sed si 
videretur temporis decursu alius auctor studentibus utilior futurus, 
ut si aliqua summa vel liber theologiae scholasticae conficeretur, 
qui his nostris temporibus accommodatior videretur, gravi cum 
consilio et rebus diligenter expensis per viros, qui in universa 
Societate aptissimi existimentur, cumque Praepositi Generalis ap- 
probatione praelegi poterit. Cuiusmodi librum ut conscriberet, 
Lainio ipse mandavit; qui quum ad Concilium vocatus esset, res 
intercidit. Patres autem illi tres, quibus Ignatius Constitutiones 
revisendas commiserat, ita tamen ut verba, non rem mutarent, 
pro ,alio auctore^ substituerunt ,aliam theologiam huic [S. Tho- 
mae doctrinae] non contrariam“. Ignatii verba reponenda esse 
prima Congregatio statuit. Sic se res illa habet. Videamus nune, 
quomodo eam Serry exponat. Gravissimae accusationis rationem 
praecipuam in priore editione reddit illam ipsius S. Ignatii de- 
clarationem modo a nobis allatam, quam a prima Ordinis Con- 
gregatione profectam esse opinabatur. Quo errore a Livino Meyer 
refutato, in altera editione obiecit, quod prima Congregntio Ignatii 
legem ita mutasset, ut illa verba: ,huic [S. Thomae] non con- 
traria^ deleret. Iterum erravit. Congregatio enim ipsam Ignatii 
scripturam, quam revisores illi mutaverant, restituit. Declaratio- 
nem autem illam non est, cur defendendam putemus, quum in 
mentem venire nemini possit, ut Ignatii Constitutiones sollemni 
Eeclesiae iudicio confirmatas impugnet. 

Nec Ratio studiorum, quam Serry reprehendit, digna est vi- 
tuperatione. Ea ut conficeretur, Sixtus V. postulaverat, quod 
eam Constitutiones exigerent, ne Societas aut internis "periculis aut 
calumniis externis obnoxia esset. Cui obtemperans Aquaviva eam 
a magistris expertis atque peritis conficiendam curavit. Cuius ad- 
umbratio quaedam a. 1586. in provincias missa est, ut experi- 


Deo... nihil vetat; sed tunc auferret illi libertatem in tali actione. .. Quod 
tamen nunquam facit lege communi." Hoc postremum ipsum illud est, quod 
Lainius proposuerat. 

1 De qua re v. prima Livini Meyeri capita Historiae vindicatae, ubi, 
quae Serry dicit, egregie refelluntur. 

mento probaretur. Ex ea aliqua Serry affert, sed mutilata (quem- 
admodum ante eum idem iam fecerat P. Massoulié), ut ostendat 
theologos Societatis totius Ordinis nomine tum pronuntiasse doc- 
trinam Bannesianam, quam postea tam studiose impugnaverint, 
veram esse S. Thomae doctrinam '. 

Adumbrata illa ratio studiorum haec continebat verba: ,In 
theologia doctrinam S. Thomae, ut eavetur 4. Parte Constitutio- 
num cap. 14., nostri sequantur, exceptis paucis, quae licet sint 
aut videri possint esse S. Thomae etc.* Eo refertur illud: ,se- 
cundas causas esse proprie et univoce instrumenta Dei et, cum 
operantur, Deum in illas primum influere.^ Iam vero Serry se- 
cutus Massoulié? haec verba omittit: ,quae licet sint aut videri 
possint esse S. Thomae,“ tum quasi exultans exclamat, illam sen- 
tentiam ab universo Ordine S. Thomae attributam esse. Atque 
hoc quoque falsum est, eos, qui illam studiorum rationem confe- 
cerunt, Societatis nomine locutos esse; adumbratio quaedam erat, 
ut dixi, ob eam ipsam causam in provincias mittebatur, ut de ea 
Societas iudicaret; quae illa verba tollenda esse censuit. 

Ratio studiorum ila adumbrata et quae corrigenda videban- 
tur quum ex provinciis Romam remissa essent, illa in novam 
formam redacta, deinde a. 1591. iterum missa est in provincias; 
quinta autem Congregatio generalis a. 1593. varia de ea decrevit, 
ut hoc (deer. 56.): , Nostri omnino S. Thomam ut proprium Doc- 
torem habeant eumque in scholastica theologia sequi teneantur... 
quia nullius hoc tempore doctrina potest occurrere [de qua re 
"na erat omnium sententia, ut est in decr. 41.], quae sit ea so- 
lidior aut securior, ut non immerito S. Thomas theologorum prin- 
ceps ab omnibus habeatur. Non sic tamen S. Thomae astricti 
esse debere intelligantur, ut nulla prorsus in re ab eo recedere 
liceat, cum illi ipsi, qui se Thomistas maxime profitentur, ali- 
quando ab eo recedant, nec arctius nostros S. Thomae alligari 
par sit, quam Thomistas ipsos.^ Deinde praescribitur, ut ,nullus 
ad docendum theologiam assumatur, qui non sit vere S. Thomae 
doctrinae studiosus; qui vero ab eo sunt alieni, omnino remo- 


———— — 


! Hist. 1. 1. c. 2. ed. 2. Antverp. p. 7: ,,Ex quibus perspicue colligitur... 
ultro fassos esse Societatis theologos, universi Ordinis nomine, etc.“ 

* S. Thomas sui interpres, diss. 1. q. 1. p. 2. et 3., ubi Massoulié locum 
allatum de opinionum delectu exscribens illa verba omittit, quamquam habe- 
bat ad manum rationem studiorum. Abest plurimum, ut Massoulié ea fide 
sit dignus, qua ad nostra ipsa tempora habetur. V. supra p. 52. n. 1. 
et p. 66. 

veantur.“ 1 Atque in eiusdem Congregationis canone 9. sic est 
statutum: ,Sequantur nostri doctores in scholastica theologia doc- 
trinam S. Thomae? iuxta praxim in libro De Ratione studiorum 


! In decreto 41. haec verba addita sunt: ,De Conceptione B. Mariae ac 
de sollemnitate votorum, sequantur sententiam, quae magis hoc tempore com- 
munis magisque recepta apud theologos est. De utraque enim re S. Thomas 
aliter docuisse ferebatur. 

? Quantum Praepositi generales hanc S. Thomae sequendi legem incul- 
caverint, patet ex binis P. Aquavivae litteris, ex quibus hic quaedam ad- 
liciemus : d 

Ex litteris de soliditate et uniformitate doctrinae. 

»Aliud est in una vel altera conclusione, solido nixa fundamento et auc- 
toritate gravium antiquorumque scriptorum, recedere a S. Thoma, quod vi- 
detur permitti in decr. 75. Congr. V.; aliud in aliis praecipuis, et quae tam- 
quam fundamentum sunt aliarum plurium, ipsum non sequi: adeo ut in de- 
cursu disputationum et rerum, doctrina neque thomistica, neque uniformis 
appareat, sed ita variis contexta quasi coloribus, ut qui doctrinae S. Doctoris 
intelligens sit, iudicet non unam esse faciem corporis uniformis. Neque vero 
satis est binis vel ternis locis niti sparsim collectis et per consequentias aut 
inconvenientia vel cum violentia adductis; quasi credendum sit eam esse opi- 
nionem Sancti Viri, quia illam quomodocumque innuit aliud agens in illis 
locis. Verum necesse est videre, quid sentiat, ubi ex professo id agit, et at- 
tente expendere, quid, quam cohaerenter vel dissonanter afferat cum reliquo 
corpore doctrinae. Profecto durum et difficile videtur, doctrinam tanquam 
S. Thomae evulgare, quae a versatis in hoc doctore viris nova et aliena ab 
ilo iudicetur, et ubi sit opus ingenti subtilitate atque industria, ut perpensis 
nonnullis nescio unde petitis verbis propria et germana illius appareat." 

Ex litteris de observanda ratione studiorum, deque doctrina S. Thomae. 

»Quod ad doctrinae soliditatem attinet si unum Divum Thomam, uti per- 
scribitur Canone 9. Congregationis V. Generalis, sequemur auctorem, securos 
nos ab hac parte reddemus, neque item longe ab uniformitate aberrabimus. 
Hane namque doctrinae rationem , soliditatem scilicet et uniformitatem, spec- 
tavit Congr. Generalis in Decretis 41. et 56. , unde Canon ille desumptus est. 
Nec sane quidquam efficiet qui dicat, non semper esse perspectam mentem 
S. Thomae, cum revera decreto illo dubium omne tollatur. Nam si constet 
aliquam opinionem adversari D. Thomae, nihil iam necesse est examinare, sit 
necne doctrina illa solida; quandoquidem eam sequi neutiquam debemus; 
quod si certum erit, eam esse consentaneam S. Doctori, certa pariter erit utra- 
que illa doctrinae ratio, quae petitur." 

Et inferius: ,Ceterum putavere nonnulli, officere posse uniformitati 
doctrinae illam opinionum varietatem, quae in pluribus Societatis nostrae scrip- 
toribus deprehenditur, siquidem liberum sibi esse credat quemlibet sequi de 
nostris, quando iam eorum libri cum facultate et approbatione Superiorum 
editi sunt in lucem. At hoc manifeste a nobis declaratum est, non ideo sub- 
sequentibus magistris aut scriptoribus licitum fore deinceps a Divo Thoma 
recedere. Si qua enim opinio in libris impressis hactenus est permissa, quia 
probabilis admodum et a doctis auctoribus propugnata, nam de dubiis hacte- 

ponendam et a P. Generali explicandam." Huiusmodi praxim 
Ratio studiorum 1599. absoluta atque edita statuit ipsis superioris 
decreti 56. verbis, simul praecipiens, ut professores ,ponant in eo 
omnem operam, ut auditores erga illum [S. Thomam] quam op- 
time afficiantur^; excipiuntur autem eaedem illae opiniones, quae, 
ut est in decreto 41., S. Thomae tribuebantur, de Conceptione 
B. Mariae et de votis sollemnibus (reg. prof. theol. 2. et 3.). 
Atque hae quidem leges, quae suam hodie quoque vim reti- 
nent, semper pro documento habitae sunt, quanti faceret Societas 
S. Thomae doctrinam; recteque Natalis Alexander ,Societatis 
lesu,^ inquit, ,adversus S. Thomam veneratio et pietas constat 
ex ipsius constitutionibus et congregationum generalium decretis." 
Nec vero illa praecepta litteris consignata iacebant, immo vero 
usu servata doctrinam ipsam recrearunt ac renovarunt. De qua re 
audiantur intelligentium iudicia. ,lesuitarum,^ inquit Car. Wer- 
ner, ,hoc meritum est, quod post Concilium Tridentinum illi 
primi theologos Germaniae ad Aquinatem remiserunt omninoque 
vetera magnarum medii aevi scholarum vestigia repetierunt, — 
minus id quidem rationibus Thomisticis aut ipsius studio doctrinae 
adducti, quam ut in emolumentum Ecclesiae suos labores confer- 
rent et ut disciplinam theologiae in certum ordinem redactam 
renovarent.^ ! Natalis autem Alexander ,Certe", inquit, ,Socie- 
tatis Iesu in S. Thomam veneratio theologos, quos habuit erudi- 
tissimos, criticosque sagacissimos et gravissimos impulit, ut in 


nus dictum est, ea quidem a novitate, a temeritate, ab errore vindicabitur; 
at non inde conficitur, ut eam sequi debeant alii, si D. Thomae adversari 
cognoscetur." 

Et inferius: ,Quicumque docuerint opiniones Divo Thomae contrarias, 
vel in rebus philosophicis novas suo marte adinvenerint, aut ex obscuris auc- 
toribus introduxerint, eas illi quamprimum retractare iubeantur, neque anni 
aut curriculi finis exspectetur. Nam praeterquam quod malum temporis diu- 
turnitate inveterascit, vel etiam augetur, ipsi quoque scholastici, quibus toto 
anno contrarium nihil declaratum fuerit, in ea novitate confirmantur."  — 

Et inferius: ,In materiis a D. Thoma non pertractatis, in quibus prop- 
terea quae sit ipsius opinio sciri non potest, observare primum oportebit quae- 
nam ex eiusdem principiis et a reliqua sua doctrina minime abhorrens eligi 
queat, quamvis enim de ea ipse non disseruerit, si tamen ipsius principiis 
adversatur, neque cum eiusdem doctrina cohaeret, ea doceri nusquam debebit. 

»Quodsi ne quidem hoc liceret animadvertere, non tamen ideo liberum 
cuivis erit novam excogitare suo arbitratu aut proferre doctrinam, nisi graves 
et probati exstent auctores, quibus ea firmetur." 

1 Geschichte der kath. Theologie, München 1866. p. 45. 

opera S. Thomae inquirerent, cuius doctrinae studium lege lata 
ipsis iniunxerat.“ ! 

Gravatur autem Serry in illis legibus atque hoe demum con- 
cludit, Aquavivam Ratione studiorum a. 1599. edita praeceptum 
illud de sequenda S. Thomae doctrina tantum non sustulisse. Nec 
vero ille quidquam fecerat, nisi quintae Congregationis decreta 
repetierat; quae quidem Ignatii legem, in lectionibus Summa 
S. Thomae utendum esse, non elevarunt, sed severius circum- 
scripserunt. Nam ille permittebat, ut, si videretur viris in Socie- 
tate gravissimis ac generali praeposito, ab ea discederetur, atque 
adeo ipse discessurus fuit, quum Lainio summam theologiae con- 
scribendam mandavit. Id ita se habere, ex Salmeronis quoque? 
litteris intelligitur, qui illud addit, non scriptum ab Ignatio, se- 
quendum, sed praelegendum esse S. Thomam. 

Cur S. Ignatius, quum summopere coleret S. Thomam, tamen 
non ita severe praeceperit, ut illum sequerentur, intelligi facile 
potest. Duae potissimum opiniones erant, quae tum S. Thomae 
esse putabantur, a quibus illius mens animusque abhorrebat. Prior 
erat immaculatae conceptionis B. Virginis negatio, &d quod qui- 
dem mysterium mirum in modum afficiebatur, cuius amorem suae 
Societati instillavit. Altera illa erat sententia, votorum sollemnita- 
tem necessariam esse statui religioso; Ignatius enim omnem Socie- 
tatis constitutionem in eo reponebat, quod vota simplicia appro- 
bante Ecclesia vere religiosos efficere existimaret. In utraque 
re eius sententiam Ecclesia approbavit, et Pius quidem IX., qui 
dogma definivit de immaculato Virginis conceptu, idem Ignatii 
legem de praemittendis votis simplicibus professioni omnibus or- 
dinibus praescripsit. 

Massoulié * aliud argumentum ponit, cur Ignatius Thomistice 
sensisse censendus sit. Dicit in libro exercitiorum primum ab 
illo eligendi tempus significari, quum voluntas Divina virtute ita 
impellatur, ut nec dubitet animus nec ullo modo possit dubitare, 
num Dei motio sequenda. Recte id quidem, sed ea verba nul- 
lum prorsus argumentum afferunt, gratiam per sese voluntatem 
ad liberum actum ita compellere, ut declinari non possit. De actu 


1 Natalis Alex., Saec. XIII. et XIV. diss. 6. 8 12., ed Ferrariens. 1762. 
tom. VIII. p. 348. 

2 Quarum litterarum interpretatio Gallica edita est primum a Patribus 
Galliae S. I. in Études, V. 577. 1864. 

3 S. Thomas sui interpres, diss. 2. q. 9. a. 1. I. 400. 

enim libero voluntatis non maxime quaeritur, sed de certa cogni- 
dione, quam homo ex motu extraordinario, sed indeliberato volun- 
tatis nanciscatur. Cognoscendae enim voluntatis Divinae, quid eligi 
potissimum velit, modi ac tempora ponuntur, et primum quidem 
singulare illud, quod S. Paulo contigit. Itaque dubitandi facit 
mentionem, quod intelligentiae est, non voluntatis. Quam certis- 
simam persuasionem actum voluntatis consequi oportebat. Quodsi 
non de cognitione, sed de voluntate ageretur, qui probabit Mas- 
soulié eiusmodi actum elici libere? Socius enim et successor 
Ignatii, Lainez, in Concilio Tridentino pronuntiavit, posse Deum 
singulari vocatione voluntatem necessario movere, quod quidem ita 
non negligendum putarunt Patres Tridentini, ut can. 4. sess. VI. 
mutarent. In huiusmodi miraculis S. Pauli numerabatur vocatio. 
Sed de libertate quid sentiret, Ignatius regulis illis significavit, 
quas exercitiis subiunxit: ,Ut cum orthodoxa Ecclesia sentiamus," 
quibus severe monet concionatores, ut ab eiusmodi gratiae laudi- 
bus caveant, ,unde serpere possit auditorum animis lethalis error, 
negata liberi arbitrii nostri facultate.^ Concludit etiam Suarez ex 
admonitione repetita ac severa, ne in concionando vires et effi- 
cacia voluntatis excludantur, idem omnino Ignatium, quod filios 
eius, de gratia sensisse. 

De illius mente etiam ex primorum sociorum carissimorum- 
que alumnorum agendi modo existimare licet. Sub ipsis Lainii 
oculis (quem Ignatius praeceptorem esse voluit universae Socie- 
tatis, quum eum summam theologiae scribere iussit) Toletus eam 
de gratia doctrinam docebat, quam postea Molina ac Lessius de- 
fenderunt; discipuli autem Ignatii praecipui, Manaraeus, quem 
rectorem constituit novi collegii Romani, et Costerus, qui fuit in 
primis eiusdem collegii sociis ab ipsoque magister novitiorum 
Coloniam missus est, summo studio summaque constantia, ut mox 
videre licebit, P. Lessii de gratia sententiam defenderunt. Quae 
cum ita sint, Societas Iesu nec in decretis de S. Thomae doctrina 
sequenda nec in controversia de efficacia gratiae a Conditoris sui 
sententia aberravit. Quid vero dici potuit absurdius, quam Serrii 
illud, neglecta Ignatii admonitione occasionem diuturnae conten- 
tionis allatam esse? An quidquam ille praeter fabulas atque 
‘commenta attulit demonstrationis ? 

Breviter ad illud quoque respondendum est, quod obiicitur, 
Molinam et Molinistas omninoque Iesuitas, quod Nominalium opi- 
nionibus faverent, incurrisse in reprehensiones Thomistarum. Quo- 
niam vero nominalismum fere solutiorem quandam doctrinam ab 

Ecclesiae mente alienam intelligunt, vituperatur Societas, quod 
ad eiusmodi errores accesserit. Consecuta quidem magnam illam 
de realismo scholae S. Thomae et nominalismo plurimorum Sco- 
tistarum controversiam haec est, quam Neo-Thomistae et Socie- 
tatis Iesu theologi agitarunt; atque ita hi quodammodo in Scoti- 
starum successisse locum dici possunt. Sed memoria tenendum 
est disputationem de gratia non esse inter S. Thomae scholam 
eiusque adversarios, sed inter duas illius scholae partes et esse 
aliquo modo domesticam. Falsum est autem vel Molinam vel om- 
nino theologos Societatis opiniones defendisse nominalisticas. De 
universalibus quidem ne unus quidem reperietur Iesuita, qui no- 
minalismum, paucissimi, qui conceptualismum professi sint. Libe- 
riores vero Nominalistarum opiniones de Ecclesia, primatu, ma- 
trimonio a nullo acrius impugnatae sunt, quam a Societatis lesu 
theologis. Semipelagianas denique quorundam Nominalium sen- 
tentias Molinam severe atque etiam severius, quam quosdam ve- 
teres Thomistas, repudiasse infra videbimus. Quod autem de Im- 
maculata Conceptione Societas aliter sensit ac Thomistae, id qui- 
dem nemo reprehendet. In minoribus quaestionibus et quidam 
Iesuitae et aliquot Praedicatores interdum ad Nominales accedunt; 
e qua re iniuriam feceris utrisque si ideo universam scholam no- 
tare volueris. Orta Societas est Lutetiae, ubi tum acris pugna 
contra Nominales ab Academia suscipiebatur, quae Salmanticam 
derivata est. Idem studium secutus est Ignatius. Nam et ipse 
apud Dominicanos studiis dederat operam et suos idem facere 
voluit. Accedebat, quod doctissimus quisque primorum sociorum 
in theologia institutor, Toletus, Maldonatus, Bellarminus alumni 
erant Dominicanorum. Ita tamquam per manus tradita veteris 
scholae S. Thomae doctrina in novam religionem translata strenue 
nec tamen arcte, sed ut Catholicae doctrinae rationem postulare 
diximus, quae ab omni tarditate et singularitate aliena sit, ex- 
plicata atque amplificata est. 

Quod Possinum dicere supra vidimus (p. 161) id non sic in- 
telligi debet, ut omnes Iesuitas ab initio eadem de gratiae liber- 
tatisque ratione, quae Molinam, Suaresium, Bellarminum, plane 
docuisse existimemus, sed eas ab initio de gratia et de libertate 
notiones tenuit Societas, in quibus illae doctrinae innituntur, eam- 
que rationem a primo tempore, quo condita est, repetere licet. 
Atque id ipsum iam demonstrare instituentes ex illa aetate, qua 
omnes idem de gratia sensisse constat, ad ipsius Ordinis primor- 
dia retro respiciemus. 

1594. — ,Concordia“ Molinae a. 1588. typis mandata et 
a. 1589. edita quum a. 1594. apud S. Sedem incusata esset, 
Aquaviva, generalis Societatis praepositus, diversissimarum pro- 
vinciarum theologiae doctores, quid faciendum videretur, consu- 
luit. Unum ab omnibus responsum est, Societati veterem doc- 
trinam, usque a sua origine derivatam et communiter receptam 
probatamque 1: non per se suaque natura gratiam praevenientem 
infallibiliter determinare voluntatem , tuendam, non vero Molinae 
librum defendendum esse; id enim suis relinquendum procurato- 
ribus provinciaeque superioribus 2. Tenebat igitur tum Ordo uni- 
versus non a Molina derivatam doctrinam illam, quam Bannesiani 
impugnarent. 

1585—1588. — Lessius a. 1585., h. e. tribus annis ante edi- 
tam Concordiam in praedestinatione et efficacia vocationis expli- 
canda usus erat scientia media, et a. 1587. in Academiae Lova- 
niensis reprehensionem incurrerat ?. A. vero 1588., antequam 
Concordia Molinae foris data est, uberes Commentarios de scientia 
conditionata, praedestinatione, gratia efficaci et sufficiente Romam 
misit, ut suae doctrinae Apologiam contra Lovaniensium impugna- 
tionem defenderet. P. Costerus autem provinciae praepositus id 
dicebat Lovanii doceri a Iesuitis, quod Romae didicissent et ,per 
universum orbem non solum a nostra Societate, sed ab aliis quo- 
que doctoribus passim teneri et tradi scirent.^* Oliverius autem 
Manaraeus idem de gratia et Romae et in clarissimis Europae Aca- 
demiis sine cuiusquam dubitatione doceri affirmabat5. Postremo 
Bellarminum missis Roma literis Lessium studiosissime defendisse, 
et negasse a quoquam nisi ab haereticis usque ad illud tempus 
doctrinam eorum, qui illi adversarentur, propositam esse, supra 
vidimus. Unde suam de scientia media sententiam didicisset, 
Lessius ad Bellarminum scribens (IV. Cal. Iun. 1587.), antequam 
Molinae liber editus esset, his verbis significavit: ,Illa praescientia 
conditionata, quam ego primo a Reverentia Vestra accepi, me in 
difficillimis D. Augustini locis explicandis mire iuvat." 

1584. P. Gregorius de Valentia Ingolstadii scientiam mediam 
propugnabat $. 


! Qua de re vide litteras P. Soti supra (p. 134) allatas. 

? Possinus, l. III. c. 5. n. 14; L. de Meyer, Hist. 1. 3. c. 1. 

! Thesibus censurae subiectis 7. et 14., ex iis, quas ipse Lessius pro- 
posuit 2., 26., 27. | 

* Liv. de Meyer, Hist. 1. I. c. 8. p. 19. 5 Ib. 1. I. c. 18. p 59. 

6 Serry, 1. I. c. 1., ed. 2. Antverp,, p. 6. 


172 1. Quam Societas Iesu ab ipsa origine de grat. sent. secuta sit. 


1581. P. Prudentius de Monte maiore S. I. Salmanticae 
contra Bannesium Ord. Praedic. eas theses tuebatur, quibus et 
physica praedeterminatio refutaretur et scientia media defen- 
deretur. 

1573. Bellarminus Lovanii, quum primum lector esset theo- 
logiae, docebat gratiam efficacem non esse Divinam determina- 
tionem voluntatis, sed eam vocationem, qua Deus eo modo vo- 
caret, quo hominem obsecuturum praevidisset. Id ex ipsius 
dictatis intelligi Costerus testatur et Bellarminus ipse Patres Lo- 
vanienses monuit. Principio illum idem de gratia sufficienti quod 
Lovanienses sensisse [i. e. non dari omnibus censuisse], sed sen- 
tentiam mutasse í Nam quum eo tempore Societas scholis theo- 
logiae etiamtum paene careret, Bellarminus ab. Universitate Pa- 
tavina, ubi P. Ambrosium Dominicanum praedestinationem post 
praevisa merita docentem audierat?, ad persequenda studia theo- 
logiae in Academiam Lovaniensem missus Baium repererat doc- 
trinae laude florentem; cuius auctoritas movisse adolescentis in- 
genium videtur. Sed ab ea sententia, uti dixi, brevi recessit tenuit- 
que usque ad vitae exitum communem Societatis de gratia doc- 
trinam idque extremo morbo laborans coram testibus sollemniter 
professus est. 

1565. 1566. — P. Fonseca a. 1596. scripsit se triginta annis 
ante scientiam mediam ad praedestinationem ac providentiam ex- 
plicandam adhibuisse eaque magnum sibi lumen ad solvendas 
difficultates allatum esse. Quam opinionem quum et. Patrum et 
scholasticorum doctrinae congruere intellexisset, quamquam a nullo 
disertis verbis proposita esset, eam se et dictasse auditoribus et 
in sermonem quoque induxisse?. Item Molina a. 1595. in Con- 
cordiae editione Antverpiana scripsit, se doctum ab aliis triginta 


1 ,Respondeo P. Bellarminum solum de gratia sufficienti in initio cum 
Lovaniensibus sensisse. Verum paulo post mutavit sententiam et docuit, om- 
nibus dari auxilium sufficiens, atque gratiam efficacem non esse determinatio- 
nem voluntatis a Deo immissam, sed vocationem, qua Deus ita vocat, sicut 
novit hominem secuturum. Quod patet ex ipsius lectionibus in I. 2. q. 109. 
Lovanii habitis; idem constat testimonio scripti eiusdem nuperrime Roma 
missi^ Liv. de Meyer, 1. I. c. 8. p. 21. Ipse autem de ea re Patres Lova- 
nienses admonuerat, ut ex autographo intelligitur, quod cum multis Lessii 
litteris in codice manuscripto Archivi S. I. de controversia Lovaniensi conti- 
netur sicque inscriptum est: De apologia P. Leonardi Lessii ad censuram 
Lovaniensium. : 

? Fuligatto, Vita Bellarmini, l. 2. c. 2. p. 62. 

3 In Metaph. Arist. l. VI. c. 2. q. 4. sect. 8. tom. III. p. 119 sq. 

retro annis in privatis publicisque disputationibus scientiam me- 
diam proposuisse f. | 

1563. Stapleton, cui Societatis de gratia doctrina omnino pro- 
babatur, a. 1588. scripsit se omnes fere Lessii sententias 25 annis 
ante a Toleto doceri audivisse ?. In quibus num illae fuerint, 
quibus scientia media ad explicandam gratiae ac praedestinationis 
rationem adhibebatur, ignoramus; illud certum est, Toletum, cuius 
mirificum ingenium magister eius Dominicus Sotus praedicat, po- 
stea Societatis de gratia doctrinam amplexum esse; Sotum autem 
non modo tacite admittere, ut Patres ac scholae principes, sed 
plane docere eam notitiam rerum aliqua conditione futurarum, 
quae solius Dei sit propria (v. supra p. 158.); denique plurima 
illa ipsa aetate fuisse rerum momenta, quibus efficeretur, ut ex- 
plicatis sententiis de gratia et libertate pervulgatissimis ipse no- 
dus difficultatis solveretur gratiaeque cum libero arbitrio conve- 
nientia qualis esset, perspiceretur. 

S. Augustinus semel atque iterum dicit, ,nosse Deum id ad 
emolumentum Ecclesiae convertere, quod ad interitum haeretici 
excogitaverint; strepitu illorum nostram quasi e somno excitari 
industriam", et ,multa, quae ad fidem Catholicam pertinerent, 
quum per dolum ab haereticis addubitata essent, diligentius con- 
siderari et studiosius praedicari.^ Idem in hac, de qua agimus, 
quaestione usu venit. 

Reformatores abusi illis difficultatibus, quae ex mysterio prae- 
destinationis derivantur, dogma de libertate arbitrii impugnabant; 
Calvinus quidem suam de praedestinatione sententiam tamquam 
pro fundamento et propugnaculo statuit, unde Ecclesiam aggre- 
deretur. Incredibile dictu videtur, quantam vim eiusmodi im- 
pugnatio libertatis habuerit ad hominum animos perturbandos, 
nisi id eiusdem aetatis theologi ita testarentur, ut dubitare non 
possimus. Romaeus quidem in libro?, quem supra attulimus, 
sSolent,“ inquit, ,huiusmodi bonorum operum desertores in hunc 
modum plerumque argumentari: Voluntati Dei quis resistet? si 
decreverit salvare nos, salvi erimus; si vero salvare noluerit, ac- 
tum erit de nobis. Stat, inquiunt, cirea unumquemque mortalium 


1 In q. 14. a. 18. disp. 58. membr. 2. p. 252. 

? Olim Romae ante annos 25 ex R. P. Toleto easdem propositiones 
fere omnes didici, quas hodie Patres Lovanii docent," Epistola ad Episc. 
Middelburgensem d. d. 11. Maii 1588. Liv. de Meyer, 1. I. c. 10. p. 32. 

* Ver. 20. p. 142. 

praefixa aeterna Dei praescientia; stat firma voluntas de finali 
cuiusvis hominis exitu: ut quid igitur sollicitamur? ut quid an- 
nitimur? operibus bonis ut quid insistimus? Quod futurum est, 
inevitabiliter erit; salva igitur fide, divinae providentiae omnia- 
committamus. Haec sunt, quae solent hi saepius inculcare, ita 
sane, ut etiam sordida plebecula et ipsae quoque mulierculae sic 
argumentari didicerint ad excusandas excusationes in peccatis, 
quin potius ut, abiecto honestae conversationis fraeno, effundan- 
tur quasi aqua post concupiscentias suas.^ Horantius autem ,mu/- 
torum esse vocem" ait ita obiicientium f. Et Mussus.in exponenda 
epistola ad Romanos id summopere admiratus exelamat: ,O furor 
furentium !^ Cui rei quantum tribueretur a Catholicis, Ignatii 
quoque illae regulae demonstrant, quas ex libro exercitiorum 
supra significavimus ?. Quamobrem theologos omnes eo studium 
suum conferre oportuit, ut et illam difficultatem dirimerent et 
quaestionem adiunctam de gratia efficaci, qua praedestinationis 
decreta perficiuntur, explicarent. Quod tanto magis fuit ne- 
cessarium, quod Calvinus ex efficacia gratiae, quam et Sacra 
Seriptura et S. Augustinus praedicarent, argumentum  praeci- 
puum impugnandae libertatis repetebat?. Et, quod paullo ante 
Caietanus contingentiam libertatemque actuum naturarum crea- 
tarum cum immutabilibus et aeternis Dei actibus satis conci- 
liari humana intelligentia posse negaverat, id quoque docto- 
rum excitaverat studia, ut in tanta levanda difficultate elabo- 
rarent *. 

Postremo exstiterant medio iam sexto decimo saeculo inter 
theologos Catholicos acres de praedestinatione et gratiae efficacia 
disceptationes. Quibus rebus omnibus innumerabiles theologi exci- 
tabantur atque instigabantur, ut huic quaestioni studerent. Quod 
autem in ea solvenda scientia media adhibita est, id quidem mi- 
rum videri non potest. Nihil hac ratione simplicius, nihil áccom- 
modatius, significatur etiam ab ipso Augustino, ubi de gratiae 


! Locorum cath. pro orthodoxa et vetere fide retinenda libri septem, 
Paris. 1566., 1. 3. c. 7. p. 214. 

?^ Reg. ut cum Eccl. sentiamus, 15. | 

3 Dom. a Soto, De nat. et gratia, 1. 1. c. 16: ,Eodem pacto diluitur ar- 
gumentum, quo iidem velut Achille. passim utuntur. Si, quando Deus vel ad 
bonum vel ad malum nos movet, in nostra potestate esset non moveri,. motio 
Dei non esset efficax ideoque adeo neque esset omnipotens contra illud: Om- 
nia quaecumque voluit Deus fecit in coelo et in terra.“ 

* In I. q. 22. art. 4. ad 1. 

efficacia loquitur; eiusdem mentio fit in glossa ad Rom. 9, 15., 
quae a S. Ambrosio derivata ad explanandam praedestinationem 
saepe in disputationem inducebatur et supra (p. 81. 157.) a nobis 
est commemorata. Praescientia enim illa glossa significata ?, quum 
praedestinandi, vocandi, gratiae largiendae decretum antecedat, 
ad quod explicandum adhibetur, et de iis quoque sit rebus, quae 
nec decernantur nec unquam futurae sint (,illum non vocet, quem 
sciat non obedire"): non est rerum aliquando futurarum notitia, 
sed earum, quae essent aliqua conditione futurae; ea autem est 
scientia media, qua ante gratiae destinationem novit Deus, sitne 
aliquis, si gratia vocetur, obsecuturus necne. Ut scholastici plu- 
rimi, ita posteriores theologi, quum de praedestinatione disserunt, 
vel de hoc ipso loco vel de re agunt, quam continet. Quorum 
magnum numerum affert Ruiz?. Alios S. Thomae, Romaei, Soti 
locos supra tetigimus; quibus hie adiungere placet, si qui prae- 
terea ad dogmatis historiam aliquantum afferre momentum vi- 
dentur. 

Driedo a. 1533. in libro De concordia liberi arbitrii cum 
praedestinatione *, eadem explicatione utitur, qua Molina in Con- 
cordia liberi arbitrii cum gratia. Praedestinationem definit de- 
cretum voluntatis Divinae ,sic vocandi sicque adiuvandi, qualiter 
aptum novit, ut obediant". Idem saepius gratiae largitionem 
confert cum Dei praescientia, qua conditione quisque sit cuipiam 
gratiae cooperaturus. Nam ubi illius e S. Ambrosio glossae me- 
minit, , Voluit Ambrosius,“ inquit, ,obedientiam seu cordis con- 
versionem praevisam a Deo esse finem vocationis, perinde atque 
usus gratiae finis est gratiae... Et quia rationabile ac decens 


1 ,Cuius autem miseretur, sic eum vocat, quomodo scit ei congruere, ut 
vocantem non respuat.^ Ad Simpl. l. 1. c. 4. n. 18., ed. Migne VI. 119. 

? Misericordiam illi praeparabo, quem scio post errorem toto corde re- 
versurum ad me: hoc est, dare illi, cui dandum; et non dare illi, cui non 
dandum est, ut eum vocet, quem sciat obedire, illum vero non, quem sciat 
non obedire." 

5 De scientia Dei, disp. 67. 

* Ed. Lovan. 1566., p. 216: ,[S. Chrysostomus] intelligit, quod tunc 
Deus voluit vocare illos, quando sciebat eos obedituros ex sua ipsius gratia 
illustratos ad cognoscendum gratiam, et ita vocationem suam penetraturam 
animas eorum, quos etiam sic prius vocare potuisset, si voluisset, et prius sic 
eliam vocati obedivissent. Proinde quod dicit Chrysostomus prius vocati non 
obedivissent, non intelligit de illa alta vocatione, quae est secundum aeternum 
Dei propositum sic vocantis sicque adiuvantis, qualiter aptum novit, ut obe- 
diant.“ | 

est, Deum dare gratiam ei, quem novit bene usurum gratia: id- 
circo dare illi est dare cui est dandum, non quidem cui debitum 
est dare... Bonus usus liberi arbitrii... potest itaque aliqua 
esse ratio motiva a Deo ab aeterno praevisa, propter quam Deus 
hunc et non illum ad iustificationis gratiam vel ad alium effec- 
tum particularem elegerit." { 

Driedoni ii, quos nominavi, Ordinis Praedicatorum theologi, 
Romaeus et Sotus (supra p. 150. 157.), consentiunt. Hunc alterum 
sequitur in Locis catholicis? Horantius O. S. Fr., theologus Triden- 
tinus. Idem enim dicit, quod Sotus, adiumenta praedestinationis ut 
consequamur, ita Deum nostro reliquisse arbitrio, ut ea libera de- 
liberatione repudiare possimus. Deinde quum quaestionem intu- 
lisset, quid Patres intellexissent, quum Deum ita cuique gratias 
impertire dicerent, ut eum iis usurum praevidisset: respondet, 
non quia bene usuri simus gratiis, eas impertiri a Deo, sed wt 
bene utamur; quodsi illi censuerint, propter bona opera bonum- 
que libertatis usum nos praedestinari, non causam intelligi pro- 
prie, sed praeparationem ad gratiam, quam Deus in iis futuram 
praeviderit, qui gratiam ac iustificationem consequantur. 

Item Sonnius?, doctor Lovaniensis, et Camerarius* gratiam 
efficacem definiunt eam, cui Deus praenoverit hominem obsecu- 
turum. Neque aliter Tapperus et Tilletanus, uterque Lovaniensis 
theologus. Petrus Sotus, ut vidimus, de libertate et gratia scrip- 
serat ad Tapperum; sed is illius sententiae minime accessit ,in- 
stitutus“, inquit, ,a maioribus meis, et praecipue ab Augustino 
et B. Thoma... cum quibus concordant et veteres scriptores 
ecclesiastici.* Statuit deinde Tapperus ,eam differentiam inter 
filios et alios, quod illi vocantur et monentur quomodo natos et 
dispositos novit eos Deus, ut sequantur, ut dicit B. Augustinus 
q. 2. ad Simplicianum, alios vero vocat non sic quod sequantur, 
Sequi tamen possint. Quod discrimen saepe magis est ex quali- 


1 L. c. 19 b. 12 b. In mentem redeat illius rationis: qui gratiae distri- 
butionem e cognitione libere futurorum explicet, eum de hac cognitione non 
ita existimare ut Thomistas. V. supra p. 31. 

* Loc. cath. 1. 8. c. 7. p. 214 a. 

$ In demonstrationibus tract. 3. de passione c. 19: Electus sic trahitur, 
sicut Deus aptum novit ut veniat. (Apud Ruiz, De scientia Dei, 1. c. p. 671.) 

* De praedestinatione c. 6. 8 3 (Apud Ruiz, p. 673.): ,Cuius miseretur, 
sic eum vocat, quomodo scit ei congruere, ut vocantem non respuat." Quae 
Augustini et sententia est et verba, quibus congruit illud Ambrosii: Deum 
eos secundum propositum vocare, quos obaudituros praescivit. 

tate et affectu eorum qui vocantur, quam est ex vocationis, in- 
spirationis aut suasionis veritate aut differentia." { 

Quarum litterarum editores, Molinistarum adversarii, hanc 
notam subiungunt?, Tapperum efficaciam gratiae non (ut Thomi- 
siae faciunt) ex vi eius propria, sed ex eius congruitate derivare. 
Idem facit Tilletanus, qui particeps fuit illius inter Sotum et 
Tapperum disputationis, quamquam huie alteri non omnino con- 
sentiebat. Negat cum Tappero, quod de praedeterminatione di- 
eunt Bannesiani, praeter excitantem gratiam alia opus esse, qua 
efficiatur, ut illa recte utamur; ut ille, sic hic gratiam distinguit, 
quae ita congruat hominis inclinationi, ut obsequatur, et alteram, 
quae voluntatem trahat quidem, sed non ita, ut Deus consenta- 
neum esse voluntati praeviderit. Longius etiam: progressus cau- 
sam indieat, cur Deus vel eooperaturum hominem praenoscat vel 
secus: quod scrutator sit cordium" ?; id ipsum et Molina dicit et 
Bellarminus. 

In ampliore Explicatione articulorum Lovaniensium latius 
illud edisserit Tapperus, quod scribens ad Sotum breviter signi- 
ficat. E qua intelligitur, quamvis gratiae efficaciam ex eius con- 
gruitate repetat eamque definiat illam, cui Deus praenoverit ho- 
minem obtemperaturum, eum tamen nondum perspexisse, magnam 
illam quaestionem hae ratione persolvi. Laborat enim, ut expli- 
cet, quo modo gratia infallibiliter efficax cum libertate conveniat 
idque se satis demonstrare non posse ostendit. Quidni occurrit 
illi, si praevideat Deus hominem certo modo affectum certae cui- 
dam gratiae obsecuturum esse, falli huiusmodi praenotionem non 
posse et gratiam ita collatam effectum certissime nacturam, tan- 
tam denique rem explicatam confectamque esse? Accidit autem, 
quod in illo ovo Columbi. Propositiones, unde dirimenda quaestio 
erat, notae erant omnibus atque adeo verbis significatae: expli- 
catius tantummodo apprehendi oportuit veritatem. Urgebant au- 
tem tempora, uti vidimus, nec haereri diu potuit. Decem post 
annis certum est rem a Fonseca plane enuntiatam; cui honorem 
debitum tribui oportet; nihil enim de alio quoquam constat; quam- 
quam fieri potuit ut Toletus quoque et Bellarminus idem per 
se ipsi invenerint. Sed utut est, consequens fuit ex illius aetatis 


1 Literae missae et remissae exstant in eo, quem Quesnellus edidit, Re- 
ginaldi libro De mente Tridentini. Loci ili sunt pp. VI. et XII. ed. Ant- 
verp. 1706. . . | 

* Praefat. p. 24. 3 Pag. CIV. 


Schneemann, Controvers. 19 

theologiae ratione; quo factum est, ut sensim per universam ser- 
peret Societatem, priusquam Molina Concordia sua doctrinam di- 
ligenter explicatam in medium protulit. Atque audisse se scribit 
Henao a quodam e senioribus Societatis Patribus, P. Ioanne de 
Montemaiore, qui multo ante editam Concordiam theologiam Cor- 
dubae docuerat: et Molinam Eborae et Valentiam in Germania 
et Suaresium Romae et Vasquesium Compluti et Lessium in Flan- 
dria et se Cordubae nullis collatis consiliis in eandem sententiam 
de gratiae efficacia venisse eamque auditoribus suis dictasse '. 
Iuvat ultra quaerere, fueritne aliqua occasio Fonsecae, qua 
moveretur, ut a scientia visionis mediam distingueret eamque ad 
gratiae doctrinam transferret. De qua re quum nihil ipse dixerit, 
tantum opinari licebit; est autem admodum probabile occasionem 
Camerarii libro de praedestinatione allatam esse. Is iurisconsultus 
fuit Beneventanus, vir in theologia non segniter versatus. Qui 
se 39 annos ait operam dedisse D. Thomae, quem ducem atque 
aurigam (p. 97. 103.) elegerit; Nominalium nugas contemnebat 
(123.). Illo autem libro, quem Margaritae Valesiae inscripsit, 
Protestantes confutat; eum Parisiis a. 1556. edidit, paullo ante- 
quam doctrinam suam explicavit Fonseca. Camerarius Divinam 
providentiam et praedestinationem vindicans argumenta sumit e 
glossa illa Ambrosiana, qua manifestum est scientiam mediam si- 
gnificari. (Vide p. 81.) Probare studet SS. Patres et scholasticos 
cum Ambrosio consentire. Docet aeterna de distribuenda gratia 
decreta hac Dei praescientia praeverti, utrum homo, si certam 
quandam gratiam acceperit, ei obsecuturus sit necne. Quam prae- 
scientiam decreta antecedentem necesse est intelligi mediam (v. 
p. 31); existimat autem, ,contra omnium opinionem esse, nullam 
praescientiam Dei electionem vel reprobationem speciatim factam 
praecedere.^ (P. III. c. 1. pag. 183.) Augustini doctrinam cum 
illa glossa congruere sic demonstrat: 1. Ambrosii doctrinam de 
praedestinatione ab ipso Áugustino (de bono persev. c. 19.) com- 
probari (p. 112.); 2. praedestinationem ab Augustino definiri prae 
scientiam et praeparationem beneficiorum Dei; prius igitur poni 
praescientiam, deinde praeparationem (p. 114.), 3. aliis locis plu- 
rimis illam praescientiam (mediam autem intelligi necesse est) 
proponi: Christum in mundum venisse ea aetate, qua homines in 
eum credituros esse Deus praenoverit; ante creationis decretum 


1 Scientia med. historice propugnata. Ed. Dilling. Event. 46. n. 1248. 
p. 323. 














1. Quam Societas Iesu ab ipsa origine de grat. sent. secuta sit. 179 


praescivisse Deum, num homines peccaturi essent, et quid ipse 
boni ex malo derivare posset; dictum ab homine catholico, ideo 
apud Tyrios evangelium praedicatum non esse, quod exploratum 
fuisset Deo, eos in fide perseveraturos non esse. Concludit autem 
Camerarius: qui talia cum Augustino profiteatur, eum omnium 
rerum futurarum praescientiam in Deo esse existimare. Itaque 
inignem quoque illum locum appellat, quo lesuitae postea usi 
sunt, e libro ad Simplicianum: ,Cuius miseretur, sic eum vocat, 
quomodo scit ei congruere, ut vocantem non respuat.^ Idem ta- 
men, qui, dum de gratia disserit, perpetuo utatur scientia media, 
eam a visione non distinguit, atque ita saepe obscure loquitur, 
aliquando labitur atque errat. Sed quum tantam materiam de- 
monstrandae atque applicandae scientiae mediae attulisset, ille 
summo vir ingenio (erat enim Fonseca inter Conimbricenses et 
acumine et laude facile princeps) adductus impulsusque est, ut 
rem distinguendo perficeret atque absolveret. Alia etiam ratio 
offertur, cur ita existimemus. Tria enim illa, ad quae potissimum 
Camerarii liber spectare videtur, Fonseca dicit praeter cetera pri- 
mis suis disputationibus de scientia media proposita fuisse: 1. eam 
decreta voluntatis Divinae antecedere, 2. illustrare Dei ,provi- 
dentiam et praedestinationem“, 3. Patrum et scholasticorum sen- 
tentiis consentaneam esse. Manet igitur illud Fonsecae meritum, 
quod a scientia visionis mediam primus distinxit, eam argumentis 
confirmavit, atque ad communem gratiae doctrinam transtulit, quam 
quidem, re nulla novata, hac ratione maxime collustravit. 


12* 





8. Disputationes Lovanienses de efficacia gratiae. 


Disceptatio de gratiae efficacia inchoata in Concilio Triden- 
tino non ita multo post Lovanii suscepta estí. De litteris inter 
Tapperum et P. Sotum communicatis diximus. Acrius verbis 
disputabatur. Duo erant in Academia Lovaniensi adolescentes, 
docti illi quidem, sed qui et in studiorum et aliquanto post in 
docendi ratione omissa vetere scholae consuetudine? ad Prote- 
stantes paullo propius accederent. Qui fuerunt Michael de Bay 
(Baius) et Ioannes Lovaniensis (Hesselius). Hi, contempto studio 
magnorum medii aevi suaeque aetatis theologorum, omnem in 
Scripturam et Augustinum laborem contulerunt. Consequens fuit, 
ut ipsa illa singularitate in errores inciderent non multum ab 
haeresi Protestantium remotos. Quum eiusmodi novas de gratia 
et libertate opiniones Lovanii recipi ac probari coeptas magnopere 
doleret Tapperus, eas et in disputationibus publicis? saepe aggre- 
diebatur, atque, ut erat S. Augustini peritissimus, ex ipso Baianas 
opiniones refellebat, Cui quum par non esset Baius, ubi in dis- 
putando haeserat: ,Non intelligo,^ inquiebat, ,quid explices;" 
cui ille: ,Lege et pervolve scholasticos, Thomam potissimum; 
intelliges, quid dicam.^ At nihil benevolentiae admonitione pro- 
fieiebat, ut duos illos a novitate retineret. Qui cursum suum per- 
secuti, quum doctores veteres vel mortui essent vel ad sedes epi- 
scopales nuper constitutas evecti, atque in eorum locum Baii dis- 
cipuli successissent *, nullo negotio doctrinam suam divulgarunt. 


1 Qua in re explicanda epistolas aequalium reliquaque litterarum docu- 
menta sequimur, quae L. de Meyer et Serry suis libris complexi sunt. Ali- 
quot etiam litteras manuscriptas aliaque id genus scripta in Societatis tabulis 
reperimus, in codice de controversiis Lovaniensium. 

2 Id Baius non diffitetur, cfr. Opp. ed. Colon. Agripp. 1696. II. 124. 125. 

3 De quibus disputationibus Tsantel, decanus Cortracensis, Tapperi disci- 
pulus, ad Praesulem Middelburgensem retulit. (Liv. de Meyer, 1. 1. c. 10. p. 31.) 

4 Semel atque iterum Antistes Middelburgensis ad Archiepiscopum Mech- 
liniensem et Episcopum Ruraemundensem scripsit, omnes doctores Lovanienses 

Baius quidem compluries severe admonitus ac censuris affectus, 
primum a Granvella, deinde ab Universitate Parisiensis, denique a 
Pio V., qui tamen hoc dedit Baii auctoritati atque famae, ut bul- 
lam non promulgatam ad facultatem theologiae Lovaniensem mi- 
gerit observandam: tamen ita non est correctus, ut fidem saepius 
datam fefellerit. Qua re adductus Gregorius XIII. severitate 
utendum esse ratus bulla, quae incipit Provisionis Nostrae (V. Cal. 
Febr. 1579.) et Pii V. censuram confirmavit, et a. 1580. P. To- 
letum S. I. illius exequendae causa Lovanium misit. Cessit ille, 
nec tamen ita de sententiis condemnatis videtur destitisse, ut vel 
ipse vel amici eius viam rationemque semel susceptam omnino 
omitterent 1. 

Ita ei sententiae, quam communem fuisse theologorum tem- 
pore Concilii Tridentini capite quinto demonstravimus, nova illa 
opposita retenta atque propagata est. Post veterum doctorum . 
discessum, Societas Iesu potissimum Baii et eorum, qui illum se- 
quebantur, opinionibus se obiecit. Quae quum suum esse existi- 
maret, ut errorés Baianos a Pontifice damnatos impugnaret, tanta 
tamen usa est moderatione, ut et Bellarminus et ceteri Iesuitae, 
quum errores illius in lectionibus corrigerent, nomen tacerent ?. 
Sed id quoque hominem suae opinionis tenacissimum pigebat. 
Misso autem Toleto, ut erat illa ipsa confutatione a theologis So- 
cietatis longe abalienatus, sine dubio penitus insedit animo dolor, 
quem excutere nequivit. Idque tanto minus, quod Praesul Middel- 
burgensis, regio in urbe collegio praefectus, quum neo illi nec 
sociis eius confideret, alumnos ad eorum lectiones adire prohibe- 
bat, ad Iesuitas mittebat; qua re et auditorum eius numerum ali- 
quanto minorem efficiebat et doctrinam in suspicionem vocabat. 
Quare et odium Iesuitarum et singulare Augustini studium quasi 
iure haereditario a Baio ad posteros eius pervenit; quorum qui 


discipulos esse Baii et Hesselii. Liv. de Meyer, 1. 1. c. 10. p. 28. 81. Item 
Bellarminus Baium dicit et discipulos eius accusatores esse Lessii, in Scripto 
ad defensionem Lessii apud Liv. de Meyer I. 783. 

1 Bellarminus plane dicit ,,Michaelem et discipulos eius in iisdem erro- 
ribus perseverare", l. c. 

? Nec enim solus ita egit Bellarminus, verum etiam Lessius, qui in epi- 
stola manuscripta ad Bellarminum missa a. d. IV. Cal. Iun. 1587. sic scribit: 
»Haec est sententia, quam explicuimus in nostris praelectionibus, ita tamen, 
ut neminem reprehenderemus, qui contrarium teneret, solumque argumen- 
tis ageremus, sine ullo indicio huius scriptoris, adversus sententiam con- 
trariam.“ 

primus dux fuit ab illo, quem pro sancto colebatí, Iansonius, 
illud utrumque ad discipulos suos Iansenium et Vergerium (Du- 
verger)?, transmisit; ab his autem animis Iansenianorum impres- 
sum et quasi ingenitum perseveravit. 

 Opinabatur Baius per scholasticos Pelagianos errores in Ec- 
clesiam inductos esse, eorum autem Iesuitas, qui scholae defen- 
sionem contra ipsum suscepissent, propugnatores existimabat. Inita 
autem adversus suae aetatis Pelagianismum concertatione, principio 
inferior magno cum dedecore discesserat. Post aliquanto melior 
ei spes affulsit. Gregorius XIII., amicissimus ille Societatis pa- 
tronus, vita excesserat. Sixtum V. fama allatum erat utriusque 
fuisse adversarium. Quare exsultantes clamitare ,Fuit vester, 
Iesuitae, Gregorius" coeperunt, quemadmodum in litteris suis 
Lessius narrat. Sixtus V. enim Societatis Iesu instituto non conten- 
tus videbatur. Audiverant etiam sine dubio in tanta Bataviae tum 
cum Hispania necessitudine, quam pugnam Salmanticae Fratres 
Praedieatores contra lesuitarum de gratia doctrinam suscepissent. 
Quod Lindanus in litteris missis ad professores Lovanienses scri- 
bit?, ,Pelagianos per Hispaniam recens exortos“, ea quidem nihil 
nisi imago quaedam fuit vociferationis Lovaniensium. Baius au- 
tem laetus, se tantos nactum esse socios illos Hispaniae Domini- 
canos, redire in certamen constituit. Nam ab ipso tum excitatas 
esse Lovanii vexationes Societatis, praeter Bellarminum, Lessium, 
Costerum Episcopus Middelburgensis testatur ^. 

Ad doctrinae differentiam aliae tum contentiones universi- 
tatis cum Iesuitis accesserunt. His enim quum a Summis Ponti- 
ficibus graduum conferendorum facta esset potestas, ea gratis uti 
secundum Instituti sui rationem coeperunt. Quae res quum illius 
commodis obesset, ius illud ipsum et negaverunt et constanter 
impugnaverunt?. Ita tamquam materia discordiarum per annos 
congesta, incendium a. 1587. erupit. Rem antequam minutatim 
enarremus, summatim ita referemus, ut eam doctor praecipuus 
Sorbonicus, Habertus Episcopus, perscripsit. 

nCum plurimae propositiones Michaelis Baii, doctoris et de- 
cani universitatis Lovaniensis damnatae fuissent a Pio V. et 


1 Habebat domi suae Baii imaginem nimbo sanctorum circumdatam. Pos- 
sin. 1l. II. c. 27. n. 5. p. 227. 

? Leydecker, De Cornelii Iansenii vita, 1. 1. c. 1. et 2. 

3 Meyer, 1. c. p. 28. 5 L. c. p. 29., alibi. 

5 Duchesne, Histoire du Bajanisme, p. 197. 198. 

Gregorio XIII. velut haereticae, erroneae, suspectae, scandalosae et 
in aures pias offensionem mittentes, respective, coepit universitas, 
eodem Baio instigante, cui multi eiusdem academiae doctores ad- 
haeserant, inquirere in scriptis novorum theologiae professorum 
Societatis Iesu, si quid esset, quod reprehenderet. Aggressa est 
igitur Lessium et Hamelium, qui erant inter primos et celeberri- 
mos theologos praedictae Societatis, erga quam non obscurum 
aemulationis affectum exercebat, eorumque scripta examinavit, et 
triginta propositiones censura notavit, inter quas una erat de 
gratia sufficiente. Atque hanc censuram subsecuta est altera Dua- 
censis academiae, quae universitatis Lovaniensis filia est. Ambae 
vero coniunctim Parisiensem facultatem theologicam invitarunt ad 
idem faciendum: quod ipsa praecise facturam se negavit. Quin 
etiam praestantes in Belgio theologi et plures Episcopi in censu- 
ram illam Lovaniensem velut iniquam et abusivam insurrexerunt: 
ut inter alios Ioannes Strienus, Episcopus Middelburgensis, Tho- 
mas Stapletonus, celeberrimus scriptor Controversiarum , qui cen- 
suram importunam eam nominavit, et Octavius Calatinus Episco- 
pus, Nuntius Summi Pontificis cum potestate Legati a latere, 
pluresque alii gravissimi theologi. 

Interea vero P. Lessius suas illas propositiones a facultate 
Lovaniensi damnatas mittit ad Summum Pontificem Sixtum V. 
cum sua apologia; omniaque «eius iudicio submittit. Pontifex au- 
tem, qui doctissimus erat, convocato coetu Cardinalium, post 
longam et profundam discussionem, illas omnes propositiones ap- 
probavit tamquam articulos sanam doctrinam continentes, manda- 
vitque suo Nuntio et Legato supranominato vices hane suam sen- 
tentiam pronuntiandi et praecipiendi sub poena excommunicationis, 
ne quis eosdem articulos damnaret vel censura ulla notaret; ut 
videre est in litteris Sixti V. typis Masii anno 1588. Iulii 10. 
Ab eoque tempore multi professores et doctores Lovanienses 
seripserunt conformiter doctrinae Lessii et communi theologorum 
de gratia sufficiente; sicut ante Baium multi alii fecerant." (De- 
fens. fid. Gr. PP. cap. 14. 8 3.) 

Sed res illa quomodo gesta sit, diligentius videamus. 

Sub ipsam sollemnitatem Paschatis anni 1587. Patres a Gu- 
dano theologiae Decano rescierunt, quosdam de nota aspergenda 
suae doctrinae cogitare, simulque audierunt, dictata sua curiosius 
perquiri. Tribus post hebdomadis Cuiccius et Iansonius doctores, 
magno allato scriptorum fasciculo, quaesierunt, ipsorumne essent 
illa dictata. 

Patres, quod temporis angustiis prohiberentur, quominus illa 
perlegerent, rogaverunt, ut definiretur, quid non placeret. Attu- 
lerunt brevi post 34 propositiones atque ex Lessio quaesierunt, 
suasne illas esse agnosceret. Qui sugs esse respondit, sed nec 
integras nec satis cohaerentes; quare alteras 34 breves atque con- 
cisas conscripsit. Oraverunt autem Patres, ut eas sibi apud ali- 
quot Academiae doctores familiari sermone interpretari, explicare, 
defendere liceret. Idem amplius decies quum rogarent, repulsi 
sunt. Et quidem Hauchinus, Archiepiscopus Mechliniensis, Hen- 
rieum Cuiccium professorem, suum vicarium generalem, monuerat, 
ut causa familiari disputatione agitareturí. Sed id ille etiam Co- 
stero provinciae praeposito roganti negavit: scripto rem actum iri. 
Qui maluisse se dixit sermones de ea eonferri, sed si scripto uti 
Academiae placuisset, se non gravaturum; ilud se Romam ad 
praepositum generalem missurum, qui in Ratione studiorum ali- 
quid de consensu doctrinae decernere cogitaret; qua in re scrip- 
tam Academiae auctoritatem aliquam fortasse afferre utilitatem 
posse. Mense Augusto ineunte Patres rescierunt, sententias suas 
ab Academicis censura affectas multis exemplis a quattuor scho- 
laribus describi. Cuius rei rumore per urbem divulgato, pridie 
Idus Septembres denique exemplum aliquod cum ipsis communi- 
catum est. Qui se responsuros esse negarunt, priusquam Romam 
missae propositiones ibi iudicatae essent. Protenus censura illa 
ad Archiepiscopum Mechliniensem ceterosque illarum regionum 
Antistites missa, atque Academia Duacensis et litteris scriptis et 
per Archiepiscopum Cameracensem instigata est, ut item Iesuita- 
rum doctrinam condemnaret. Doctoribus etiam Sorbonicis evo- 
catis, qui tum a Societate alienati erant?, visum est commune 
omnium foedus contra eam initum esse. 

Nec vero interea quidquam omiserunt Lovanienses, quo et 
vulgi opinionem et Episcoporum animos vitiarent.  Hauchinus 
Archiepiscopus plus centum viros ecclesiasticos Mechliniae et Bru- 
xellis Societatis doctrinam, quam nemo eorum intelligere videre- 
tur, condemnasse dicit?. Ut apud clerum, ita apud iuventutem 
litterarum studiosam et plebem de Patrum existimatione detrahe- 
batur. Sed quum multi Lovanii scholastici a partibus starent Ie- 
suitarum, eorum rixae atque pugnae in viis compitisque urbis 


! Id ipsum ille ad rectorem collegii Societatis perscripsit. Meyer, 1. c. p. 22. 
? Bulaei Hist. univers. Paris. ad a. 1578. 1588. 
3 Meyer, l. 1. c. 13. p. 40. 

exstiterunt. In vulgus autem exiit opinio, illos ab Ecclesia de- 
scivisse, ipsique milites admirabundi rogarunt Patres, num Luthe- 
rani evasissent. Episcopi etiam quantopere impetu postulatisque Lo- 
vaniensium oppressi essent, Archiepiscopus Mechliniensis atque Ru- 
raemundensis et Yprensis Antistites postea confessi sunt?. Quanta 
vero perturbatione cupiditatis Societatis adversarii moti sint, non 
modo ex hoc cognoscitur, quod dictatas propositiones easque man- - 
cas, ex adolescentium decerptas codicillis, quas ipse Lessius per- 
peram vel parum accurate perscriptas diceret, censurae subiicere, 
atque adeo eiusmodi sententias pro novis damnare ausi sunt, quas 
nemo in universa Ecclesia proponere dubitaret imprimisque Lo- 
vaniensis Academiae clarissimus quisque theologus, Driedo, Tap- 
perus, Tilletanus, Cunerus, Sonnius docuissent. Quo illa potissi- 
mum pertinent: Deum, quia omnium hominum salutem sincere 
vellet, gratiam euique conversionis salutisque operandae sufficien- 
tem impertire; gratiam efficacem eam esse, cui Deus hominem 
obediturum praescivisset?. Quas propositiones quum circa Pa- 
schatis tempus anni 1586. Lessius et doceret et in publico de- 
fendendas proponeret, nemini venerat in mentem, ut eas vitupe- 
raret; proximo anno eodem fere tempore, illa exorta tempestate, 
Patres, quorum nec explicatio audita est nec defensio, ob eius- 
modi sententias iudicio publico reprehensi sunt; atque ita civilium 
turbarum bellorumque de religione maxime inopportuno tem- 
pore adiunctis theologiae contentionibus respublica penitus per- 
turbata est. 

Quam inepta quamque cupida properatione in hoc toto ne- 
gotio conficiendo usus sit Baius, ipsius litterae declarant, quas 
XV. Cal. Febr. 1588., h. e. sexto fere post damnatas Lessii pro- 
positiones mense, ad rectorem collegii Lovaniensis misit. In qui- 
bus Calvinum, Pelagium, Massilienses (Semipelagianos), quibus 
lesuitae sua quidem sententia nimis in quibusdam accederent, ab 
eadem illa sententia profectos esse scripsit, ut, si Deus in sanctis 
operaretur, quidquid. bonum et sanctum est, concluderent, illos in 
bene agendo non suo uti libero arbitrio. Iam vero Iesuitas in 
Pelagii ratiocinationem inclinare, quum defenderent, liberam ho- 


1 Duchesne, Histoire du Bajanisme p. 199. 

7 Meyer, p. 40. 29. 17. Yprensis autem Antistes negavit se Iesuitarum 
sententias unquam publica reprehensione affecisse. Idem Ruraemundensis P. Co- 
stero dixit (p. 21.). 

3 Legantur theses 5—11. 

minis voluntatem , quamvis incitamentis atque exhortationibus a 
Deo praeventam, tamen a Deo ad operandum non agi nec eius 
directione gubernari. Finem scribendi fecit his verbis: St forte 
 existimer non deprehendisse originem et fundamentum , ex quo pro- 
fessores vestri adducti sunt, ut doctrinae D. Augustini adversaren- 
tur, et si aliud fundamentum habeant, non ex humana ratione, sed 
ex Scripturis sacris desumptum, quo eius sententiam: velint. redar- 
guere, oro, ut hoc mihi indicetur *. 

Responsum est, non S. Augustinum, sed quandam eius inter- 
pretationem impugnari; falso se perhiberi dicere, hominem, quum 
honeste operaretur, non agi a Deo; affirmatum esse, non ita mo- 
veri, ut resistere non posset; denique mirari se, quod explicatio 
propositionum, ante recusata, iudicio de iis promulgato, peteretur. 

Exstiterat autem strenuus ex ipsa schola Lovaniensi Patrum 
patronus, Ioannes Strien, Episcopus Middelburgensis, regio collegio 
Lovaniensi praefectus. Is litteris missis ad Archiepiscopum Mech- 
liniensem et Lindanum, Episcopum Ruraemundensem, amicum 
suum, disertissime ostendit, quanta iniquitate usi doctores Lova- 
nienses, qui omnes discipuli Baii essent, damnata Iesuitarum doc- 
trina, ipsas veteris Academiae doctorum sententias, Latomi, Tap- 
peri, Tilletani, Rithovii, Cuneri pro Pelagianis reprehendissent 
et, ne auditis quidem Patrum responsis, censuram promulgassent. 
Quorum explicationes, sententiasque veterum doctorum Lovanien- 
sium, quibus idem contineretur, perscriptas ad illos misit ?. Quo 
facto moti sunt, ut opiniones praeiudicatas, quibus a Lovaniensi- 
bus imbuti erant, omitterent. 

In eandem sententiam locutus est alter theologus, e schola 
Lovaniensi profectus, Tsantel, Decanus Cortracensis; is negavit 
doctrinas eorum, qui tum Lovanii docerent, 36 annis ante ibi 
auditas unquam esse, sed a Baio et Hesselio introductas ?. Ant- 
verpiensis quoque Praesul et Episcopus Tornacensis electus pro 
Lessio testimonium dixerunt, ceteris fere, certe initio, contra 
sentientibus. 

Neque vero Patres interea cessarant. Theses Romam mise- 
rant, ubi orthodoxae a theologis Societatis iudicatae sunt; Bellar- 





1 Meyer 1. 1. c. 9. p. 25. 

? Ib. 1. 1. c. 10. p. 27 ss. Fatetur Estius Driedonem et Tapperum non- 
nullis in rebus a sententiis Lovanii postea pervagatis discrepare. Responsio 
ad obiecta apud Serrium, App. XV. p. 245 ss. 

5 L. c. p. 81. 

minus earum defensionem conscripsit !. Tum Lessius Archiepi- 
scopo breviter atque acute thesibus et antithesibus? suas et Aca- 
demiae complexus sententias explicavit, atque ea exposuit, quae 
falsae vel accusationi vel interpretationi subiecta essent; po- 
stremo veterum theologorum Lovaniensium opiniones simillimas 
explanavit. 

Quam commentationem Lessius quum ad P. Manaraeum, Ger- 
maniae praepositum, de rebus controversis interrogatus misisset, 
tres facultates theologicae, Trevirensis, Moguntina, Ingolstadiensis 
ab illo consultae contra Lovanienses sententias dixerunt. 

Annum disceptatum erat, quum Sedes Apostolica suam inter- 
ponere auctoritatem constituit. ^ Octavius Frangipani, Coloniae 
Nuntius, propositiones illas in Urbem transmiserat. Erat tum 
Pontifex Sixtus V., vir theologiae laude clarissimus, qui in causa 
Grimani Patriarchae satis ostenderat, quid de austeriore praede- 
stinationis doctrina existimaret. Qui Lessii theses a Cardinalibus 
examinatas sanae doctrinae articulos appellavit, ut e litteris bre- 
vibus ad Nuntium Coloniensem missis cognoscere licet?. Eundem 
hunc Lovanium ire iussit, ut causam componeret, iudicio sibi ipsi 
reservato. llle mense Iunio 1588. Lovanium advenit, et, ut Les- 
sius (apud Liv. de Meyer p. 41. 43.) narrat, ,post paucos dies 
convocavit totam Facultatem et [Societatis professores] in colle- 
gium van Dale, ubi hospitium habebat, legitque nobis, praesente 
Reverendissimo Mechliniensi, suam commissionem, quae brevi 
Apostolico continebatur. Explicuit, quanto dolore Sanctitas Sua ob 
hasce turbas et contentiones afficeretur; se ab Ea huc destinatum 
ad eas sopiendas et ad scripta utriusque partis authentica Romam 
mittenda, ut Sua Sanctitas quid tenendum sit statuere posset. 
Itaque iubet, ut ea, quae hactenus de illa controversia utrimque 
scripta essent, sibi darentur. Inculcabat etiam, non recte fecisse 
Facultatem , quod suam Censuram evulgasset et magnae conten- 
tionis et commotionis per Belgium causa exstitisset. Debuisse 
eam primo ad Summum Pontificem mitti, ad quem solum pertine- 
ret huiusmodi controversiarum decisio."^ Paulo post disputatione 


1 Habetur apud Meyerum, p. 780 ss. 

? Antitheses Cuiccius non agnovit. Meyer, l. 1. c. 11. p. 36. 

3 ,Ex fraternitatis tuae litteris ad Nos proxime allatis, controversias 
inter Universitatis Lovaniensis theologos et sacerdotes Soc. I. super quibus- 
dam sanse doctrinae articulis ortas fuisse cognovimus." 

* Quae Lessius narrat, vera esse, patet ex litteris, quas Nuntius Romam 
ad Cardinalem Nepotem Montaltum dederat, et quae nunc in secretiore Tabu- 

habita inter quosdam theologos et ab Academia et a Societate 
ad id delectos pacem conciliare frustra conatus est. Sed audia- 
mus hac de re iterum Lessium narrantem: 

,Ubi convenissemus, [deputati] iussi sunt proferre suam com- 
missionem, quam a Facultate habebant. Quae ubi lecta esset, 
deprehensa est prorsus inutilis ad praesens negotium. Nam non 
dabatur eis absoluta potestas conferendi nobiscum de dogmatibus 
istis controversis, sed tantum cum hac restrictione: ut in nulla 
sententia, ambigua possent. quidquam statuere, misi prius referrent 
ad Facultatem. Hoc enim nihil aliud erat quam refugere colla- 
tionem. Nam vicies una hora referre ad Facultatem oportuisset. 
Itaque Reverendissimus Mechliniensis aliam rationem commodio- 
rem ineundam duxit, nempe ut scripto ageretur. Placuit hoc 
deputatis, e quibus D. Belliolanus surgens, praefata quidem venia 
loquendi, subiecit in haec verba: Jllustrissimi et Reverendissimi 
Domini, nos, lecta Apologia Patrum, deprehendimus eorum senten- . 
lias iis niti fundamentis, quae si vera sint, nostra dogmata non 
solum non erunt probabilia, sed etiam tamquam Calviniana damna- 
buntur. Sic enim ab illis tractantur. Itaque rogamus, ut fiat nobis 
potestas respondendi ipsorum Apologiae, ut nostra tueri possimus. 
Quibus ab illo dictis, surrexi ego et, venia praefata, rogavi Illu- 
strissimum D. Nuntium, ut non pateretur hane controversiam per 
novam scriptionem longius extrahi; Dominos Doctores debuisse 
nostra fundamenta intellexisse, antequam Censuram conscriberent ; 
saepe me illis obtulisse, ut ea explicarem, eosque respondisse, se 
nimis bene, et melius forte quam vellemus, ea perspecta habere; 


lario Vaticano asservantur (n. 45, 3158.). Iam enim Nuntius antequam Lova- 
nium profectus est, significaverat (dd. Colon, 19 Maggio 1588., p. 213.), quam 
molestae sibi essent lites, quas Facultates Belgicae contra Societatem Iesu 
moverent: ,Da questa controversia escono altri mali, secondo intendo adesso, 
che la facoltà artistica di Duaco molesta li Padri Gesuiti di quel luogo, cer- 
cando di sottoporre le loro scuole alla detta facoltà contro l' istituto et privi- 
legii della Compagnia, che é grand' indicio di malignità, et come ho scritto di 
novo all università di Lovanio per continerla nell' ufficio suo, finche io non 
sia da lei, cosi ho scritto al vescovo di Arras, ordinario di Duaco, et all' Arci- 
vescovo di Cambrai, suo Metropolitano, et alla facoltà medesma, che si sopra- 
seda in quelle pretensioni di superiorità fin’ alla venuta mia." Litteris dd. 
28. Iun. 1588. (p. 263.) refert, sibi Sixtum V, tres epistolas Apostolicas Lo- 
vanium perferendas dedisse: ad ipsum Nuntium, ad Archiepiscopum et ad 
Facultatem. Prima, ut Lessius supra narrat, coram omnibus lecta est; aliae 
sollicite celatae, unde vix dubitari possit, quin eandem reprehensionem a 
Lessio narratam continuerint. 

itaque hane illorum petitionem non alio pertinere, quam ut res 
in infinitum trahatur et nunquam definiri possit. Verum agente 
pro ipsis Reverendissimo Mechliniensi, concessit illis D. Nuntius, 
ut adhuc semel liceret illis scripto agere, ea tamen conditione, 
ut hoc seriptum mihi exhiberetur, ut, si vellem, possem respon- 
dere, ibique sistatur; tunc enim utriusque partis scripta Romam 
mittenda fore. Itaque DD. Doctores se ad suam Justificationem 
seu Antapologiam consarcinandam comparant, in qua occupati 
fuere usque ad Septembrem !, plerisque ex ipsis symbolas suas 
conferentibus, ut a quibusdam notatum fuit. Tandem 10. Sep- 
tembris mihi tradit per suum notarium Illustrissimus D. Nuntius 
Antapologiam Facultatis, quam ipsi Iustificationem inscribunt. Ad 
quam statim respondi et responsum eidem Nuntio obtuli 17. Oc- 
tobris?, manu mea conscriptum, qui collectis omnibus scriptis, 
quae tum a Facultate, tum a nobis acceperat, statim ea Ro- 
mam ad SS. Pontificem direxit.^ Iam antea autem VI. Idus 
Iulias anni 1588., quum omnem disceptationis rationem scripto 
complexus illud etiam Sixti V. usurpasset, ,inter Universitatis 
Lovaniensis theologos et sacerdotes S. I. super quibusdam sanae 
doctrinae articulis controversias ortas fuisse“, poena excommuni- 
cationis proposita edixit, ne alteri alteros ulla censura notarent, 
donee Sedis Apostolicae auctoritate res diremta esset. Tum quie- 
vit paullisper disceptationis aestus; iudicatum non obscure erat 
de Societatis doctrína, quum et illae sententiae, de quibus dispu- 
tari coeptum esset, sanae doctrinae articuli vocarentur et qualibet 
censura severe vetita ipsi Lovanienses satis aperte reprehende- 
rentur. 

Verbis illis sanae doctrinae articuli quum a principio vehe- 
menter offenderentur adversarii, professores Duacenses, ad quos 
idem decretum missum erat, conquesti sunt apud Nuntium, quod 
lesuitae illis verbis suam doctrinam comprobari putarent?, eam- 


1 De hac tarditate Nuntius litteris dd. 16. Aug. Lovanio ad Card. Mon- 
taltum (1. c. p. 298.) conquestus est.| 

? Antequam hoc responsum Nuntio datum est, alterum eius exemplar 
conficiendum fuit, quod in Societatis Tabulario asservatur. Uberem . igitur 
illum commentarium Lessius vix uno mense perfecit. 

3 Serry, Append. III. p. 25: ,Theologus in dictato quodam extraordi- 
nario illis edicti verbis super quibusdam sanae doctrinae articulis contendit 
suam et suorum dootrinam eo loco ab Illustrissima P. V. sanam appellari, 
videlicet contra totius edicti sententiam et scopum, qui est neutram partem 
probare vel improbare, sed totum iudicium S. Sedi Apostolicae integrum re- 

que temeritatem castigandam esse affirmarunt. Respondens ille 
decretum suum iussit observari. Quodsi iusta causa Duacensibus 
fuisset expostulandi et Iesuitae temere interpretando poenam meriti 
essent, falso verba intellecta esse responderi oportuerat. Sunt, 
qui scripturae vel typi mendum subesse rati sacrae pro sanae 
doctrinae legendum esse dixerint. Sed quoniam ipsius Serrii te- 
stimonio sanae doctrinae scriptum esse constat, ili manifestant, 
quantis angustiis premantur. Alii verba in doctrinam quoque 
Lovaniensium eonvenire volunt. Sed eae sententiae ,de quibus 
ortae sunt controversiae^ certe Iesuitarum sunt. Nonnulli sanam 
doctrinam intelligi sacram theologiam censuerunt; qui verba per- 
spicua detorquent; sunt enim articuli sanae doctrinae ii, quos sine 
fidei periculo doceri liceat; huiusmodi illos esse Sixtus V. dixit 
ob eamque rem censura ulla affiei excommunicationis poena pro- 
posita vetuit !. 

Lovaniensis Academia ad Parisiensem, uti diximus,. litteras 
miserat; a qua Serry fatetur nihil responsum esse. Quid ita? 
Propter turbas civiles, inquit, quibus tum Gallia exagitabatur. 
Habertus, Doctor Sorbonicus, ut vidimus, negat omnino, illam 
eiusmodi sententias reprehensione dignas iudicasse. Lessius idem 
in commentariis suis notavit, litteras significans rectoris collegii 
Parisiensis ad P. Eleutherium; dixisse illi Academiae Decanum, 
approbari a doctoribus, quod lesuitae de gratia docerent. Con- 
sentaneum est, quod aliquanto post de physica praedeterminatione 
ludicarunt, quam clarissimus quisque apud illos: Gamachaeus, Hal- 
lier, Duvalle, Isambert, Habert impugnarunt. Sed vera causa 
fuit, cur Sorbonici tacerent, quod Frangipani Coloniae Nuntius, 
ubi Lovanienses Lutetiam scripsisse cognovit, a Nuntio Parisiensi 
petiit, ne quid a Sorbona rescribi pateretur. Id enim ipse ad 
Montaltum Cardinalem nepotem renuntiat ?. 

Officiosius academiam matricem nova secuta est Duacensis. 
Nam excitata a Baio et ab Archiepiscopo Cameracensi permota 
est, ut propositiones Iesuitarum publice reprehenderet. Qua de 


linquere. Quae illorum professorum temeritas merito severiorem aliquam coer- 
citionem, quae in posterum ab huiusmodi peccandi periculo longius eos re- 
moveret, postulare visa fuit et adhuc postulat, tametsi, ut diximus, et ut ex 
ipsis paeti verbis clare intelligitur, non imperio, sed sola rationabili persua- 
sione erga eos usi fuerint Episcopi." 

1 De qua re vide Meyerum, lib. I. c. 15. p. 47 ss. et Hist. vindic. l. I 
c. 14. p. 47 ss. 

1 L. c. p. 208. 

re variis ortis contentionibus, quum Oliverius Manaraeus provin- 
ciae praepositus suos strenue tueretur, Nuntius Coloniensis decre- 
tum iussu Sixti V. Lovanii promulgatum et a Gregorio XIV. 
nuperrime confirmatum ad Duacenses misit atque ita tempestatem 
illam sedavit. 

Sed quum Innocentius XI., qui minime faveret Iesuitis, ad 
Summum Pontificatum esset evectus, Lovanienses legatis missis, 
Lupo et Viane, illi supplicarunt, ut suum iudicium comprobaret. 
Frustra omnino. Demonstrat Livinus de Meyer litteris allatis quum 
theologorum Romanorum tum Nuntii, qui tum in Belgio commo- 
rabatur, nequaquam tum Romae probatam esse illam thesium iu- 
dieationem; sub Innocentio autem XII. non esse confirmatam 
satis ex ipsius litteris brevibus, quas supra commemoravimus, in- 
telligitur i. Immo vero, quum ab eo id unum peteretur, ut ipsius 
permissu ea docere liceret, quae censuris Lovaniensibus et Dua- 
censibus continerentur, usque dum ab Apostolica Sede aliter esset 
iudicatum, id ne concederet, recusavit. Haec autem ipsa et sup- 
plicantium modestia et Pontificis recusatio satis demonstrant, ab 
Innocentio XI. nihil fuisse impetratum. | 

Atque hae disceptationes Lovanienses maximarum controver- 
. siarum quasi praelusio fuerunt. Illud dubium esse nemini potest, 
quin a Societate Iesu scholae veteris 'defensio suscepta sit adver- 
sus eos, qui eodem errore, quo Protestantes, inducti continuatio- 
nem a theologis scholasticis explicatae doctrinae retexentes su- 
periora se tempora repetere et Augustini doctrinam restaurare 
iemere arroganterque profiterentur. 


1 Vide supra p. 42. Litterae typis descriptae sunt apud Meyerum, L. 1. 
c. 24. p. 15. 

Baii et eorum, qui cum illo stabant, vexatio levis aliqua 
concertatio dicenda est, si cum illo bello comparetur, quod eodem 
fere tempore in Hispania de gratiae efficacia exarsit.  Rixae 
quaedam et contentiones non paucae illud et praepararunt et in- 
.choarunt, et secutae sunt. De quibus, quamquam molestum est 
dicere, postulat tamen ipsa causa, ut illa edisseramus. Humana 
necesse est accidere inter homines, et sanctissimorum virorum 
quasdam contentiones sacra narrat historia. Martyres fuerunt 
egregia virtute Polycarpus et Anicetus, Cyprianus et Stephanus: 
de maximis rebus dissenserunt; item postea Damasus et magni 
illi Cappadociae doctores, item Augustinus et Hieronymus, Prosper 
et Faustus, Leo et Hilarius (Arelatensis), Chrysostomus et Cyril- 
lus (Alex.). Possunt errare sancti; qui si quid rectum, iustum, pium 
esse iudicarunt, ut sunt omnis honestatis amantissimi, ad id per- 
ficiendum studia summa conferre solent. Quod in hominibus sin- 
gulis, idem in scholis usu venire cernimus. Possunt in philoso- 
phiae ac theologiae quaestionibus errare multi, ut decipiuntur 
singuli, atque etiam in magnis societatibus unius paucorumve 
praecipuae auctoritatis hominum in ceteros solent errores vel con- 
troversiae derivari. Mira est clari cuiuspiam doctoris apud auditores 
auctoritas, et hac ipsa rursum magistri incenditur industria. Pro- 
pellimus ac propellimur sensim sine sensu minime inviti. Propa- 
gatur autem primae illius doctrinae efficacia, ut plures per annos 
discipuli successere, qui, quod a praeceptore traditum est, ad alios 
ipsi transfundant. Itaque et veritatis custos schola est et erroris 
seminatrix; quum enim doctor erravit, decipitur corona et novis 
in dies auctum incrementis malum invalescit. 

Bafiez, qui inter clarissimos fuit Fratrum Praedicatorum sexto 
decimo saeculo theologos, recentioris scholae Thomisticae princeps, 
ea de gratia docebat, quae falsa existimarent Iesuitae; hos vero 
ille dicebat S. Thomae impugnare doctrinam et ad Semipelagia- 
norum errores inclinari. Consequens fuit, ut de gratia contro- 

versiae orirentur. Cuius rei inique feceris si Ordini S. Dominici 
culpam ascripseris. Neque enim Praedicatores omnes Bannesii 
doctrinam amplexi sunt neque Bannesii sociorumque accusatio- 
num participes fuerunt; nec vero patronos aut prolixiores aut 
potentiores, quam apud illos, Societas Iesu nacta videtur; S. Pii V., 
Ludoviei Granatensis, Petri Soti, Bartholomaei a SS. Martyribus, 
Bragae Archiepiscopi, Francisci Romaei et Thomae Turci, Magi- 
strorum generalium, P. Foscararii, Mag. S. Palatii, aliorum mul- 
torum illustria sunt nomina, quae semper animo grato recolet 
Societas lesu. Haec autem ipsa his annis amplius trecentis nulla 
unquam aetate, quam Aquavivae, vel gloriam maiorem adepta 
vel acrius vexata atque exagitata est. Quae dum et in Anglia 
reliquisque hostium terris filios suos occidi, et e Gallia ac Vene- 
tiis expelli, et ab Academiis Parisiensi, Lovaniensi, Duacensi im- 
pugnari, et ab haereticis omnibus exanimari videt: in Hispania 
tum domestica seditione periclitata est, tum in Bannesii de gratia 
contentiones incurrit. Sed haec omnia ,Deo disponente evene- 
runt^ quemadmodum recte dicit Werner?, ,ut Societas gloriae 
Divinae propagandae causa condita per omnia vexationum genera, 
quo esset et vitae et actionis vigore, qua ingeniorum et morum 
virtute, egregie probaret. Deus enim, qui cor cuiusque hominis 
quasi gemmam esse voluit suae coronae, ita et singulis utitur et 
societatibus, ut gemmis limator. Facile est ea, quae extrinsecus 
adhaeserunt, detergere, sed laboriosum gemmas gemmis limare 
et poliendo nitorem splendoremque nativum elicere. Ita Provi- 
dentia Divina quodammodo atteri ac limari inter se proximos sinit, 
domesticos familiares, parentes liberos, fratres, amicos, religiones 
inter se ac religiosos, ut probati ac perpoliti lumina quaedam 
efficiantur Divinae coronae. Exempla eius generis omnium Or- 
dinum affert historia; quae contentiones etsi parum aliquando 
scientiae gignunt incrementi, cavere tamen monent ac vigilare, 
ne quid periculosae doctrinae seminetur. 

Temporum necessitati ut provideret, Ignatius, inclinatis iam 


! Molinae librum censores quidam Dominicani approbarunt; alius Herbi- 
poli pro Lessio et Molina sententiam scripsit; Livinus de Meyer (Hist. l. 2. 
c. 22. et Hist. vind. 1. 2. c. 16—19., ubi ad Serrii responsa invicem respondet) 
alios Neo-Thomismi adversarios ex Ordine Praedicatorum nominat; nuper Al- 
bertini O. S. Dom. (Orat. II. ad theologos Baïñez et Lemos n. 40. 41.; Dis- 
sertat. ad Dominicum Pelegrini, n. 49.) iis verbis impugnavit Neo-Thomismum, 
quibus uti Card. Franzelinus dubitet. (Tract. de Deo uno, thes. 43. p. 422.) 

? Suarez I. 378. 

ad nova omnia et publicis rebus et privatis, diversa quaedam a 
ceteris religionibus in Societate instituit. Sed rei novitas offen- 
sioni fuit et apud externos et inter ipsos domesticos. Illi autem 
Socii turbidi atque ambitiosi, qui sub finem XVI. saeculi in Hi- 
spania in matrem Societatem conspirantes eam apud Inquisitores 
et regem et Romanam Curiam accusarunt, quum culpa magna 
vacare nequaquam potuerint, non eadem in causa fuerunt externi; 
atque ipsi S. Pius V. et Sixtus V. et Clemens VIII. aliqua in 
novae Societatis constitutione mutare vel cogitaverunt vel ius- 
serunt. 

Magnae igitur de Instituto Societatis exortae sunt conten- 
tiones, has vero, ut fieri assolet, aliae et aliae secutae controver- 
siae, v. g. de sollicitantium confessariorum denuntiatione, quarum 
memoriam hic refrieare minime iuvat; necesse tamen est paucis 
ostendere, quantopere animi his diuturnis contentionibus commoti 
sint et exacerbati, quum vera controversiae de gratia historia 
vix intelligi possit, nisi incredibilis huius commotionis magnitudo 
cognoscatur. Nec quae huius rei apud nostrates argumenta re- 
peri, hie narrare volo, liceat autem illud referre, quod ipse Serry 
O. P. in medio posuit, libellum dico, quo Hieronymus de la Nuza, 
praepositus provincialis Praedicatorum, XI. Cal. Sept. 1597. regi 
Hispaniarum supplicavit 1. Pontifex utrosque de controversia si- 
lere iusserat. Ad cuius mandati significationem ,obstupuisse se“ 
dicit ,licet statim ac illud per universam provinciam denuntian- 
dum curaverit,... tamen ad Maiestatis Regiae clementiam con- 
fugere sese, ut damno eo mandato illato pro sua benignitate mo- 
dum adhiberi provideat.^ Serry P. de la Nuza in odore sancti- 
tatis mortuum esse dicit. Id si verum est (neque ullo modo 
dubitamus), argumentum maximum affert, quantopere magna illa 
disceptatio etiam sanctissimorum virorum mentes occaecaverit, ut 
moenium suorum ac litterarum angustiis cireumseripti, plane, quid 
ab adversariis responsum disputatumque esset, quibus rationibus 
suam causam tuerentur, ignorarent. Nam ipse de la Nuza, quam- 
quam Gregorius XIII. Institutum Societatis impugnari vetuerat, 
tamen ex ipsis eius Constitutionibus probare aggreditur, ,patres 
Societatis Ecclesiae Catholicae illiusque Capitis Romani Pontificis 
iudicium tamquam ultimam rerum credendarum regulam non ex- 
cipere, sed Societatis ipsius eiusdemque Doctorum definitionem." 
» Theologos Societàtis novitates in omnibus paene tentasse.^ ,Ex 


1 Quem libellum perscripsit Serry, Append. V. p. 87 ss. 

quo Molina eiusque gregales fanaticos propriae vertiginis partus 
Patrui sententiae praetulerint, scholas depravatas mutuisque dis- 
cidiis Hispaniam iactatam esse." Haec prospexisse Melchiorem 
Canum, quum scriberet: ,Utinam et mihi, quod olim Cassandrae, 
non accidat, eui non est data fides, donec Troia incendio periis- 
set.“ Profiteri lesuitas se sequi D. Thomam, sed ,satis superque 
demonstrasse, quam ardenti studio ad eius doctrinam potius de- 
lendam intenderent.^ ,Id in Molinae huiusce comoediae actore 
videre esse, qui arrepto D. Thomae interpretis nomine, in eius 
doctrinam adeo petulanter insurgat, dubitari ut merito possit, an 
in Augustinum Pelagius impudentius declamarit.^ Nulla ratione 
capere se, quo pacto illa in Sanctissimum Praeceptorem seu ve- 
rius in universae Ecclesiae Catholicae Doctores convitia sustineri 
possint.^ Propterea de Patribus Societatis dicendum venire, quod 
de Florentinis, sibi re vera quidem adversariis, verbis vero blan- 
dientibus, dicere solitus esset Ioannes XXII., illos Christi satelli- 
tibus iure esse conferendos, qui illum dato regis titulo colere visi 
essent, sed impactis alapis illusissent.^ Praedicatorum doctrinam 
illam esse S. Thomae; quam suscipi etiam non probatam opor- 
tere; ,manifestum esse huiusce doctrinae publicam professionem 
interdici aut silentium imperari non posse; eos autem qui hac in 
parte novitates inducerent, in iudicium iusto vocari debere, eorum 
libros interdici, ora obstrui.^ Quantos labores Societas ad con- 
vertendos haereticos suscepisset, B. Canisii libros defendendae 
religionis causa scriptos, item Possevini, Augeri, Maldonati, Cam- 
piani, Gregorii de Valentia, Bellarmini, ille prorsus ignorasse vi- 
detur; ,dicant,^ inquit, ,huius [nostri] Ordinis obtrectatores, quas 
haereticorum sectas confutaverint, quae obsequia Ecclesiae insignia 
praestiterint.^ Postremo enumeratis Ordinis Praedicatorum me- 
ritis exclamat: ,Quo igitur iure iis ora praecludentur, qui ea 
tanto Ecclesiae et Regni bono aperuere? Quo demum titulo tot 
obsequiis nota probataque Ecclesiae famula cum altera recens ad- 
missa aequali sorte conferetur" [nimirum silentio iniuncto utrisque]? 

Haec ipsa sunt verba ab optimo provinciae praesule de Summi 
Pontificis praecepto et altero Ordine ad regem perscripta; demon- 
strani autem, quam vehementer tum multorum religiosorum in 
Hispania animi commoti irritatique fuerint. Qui dubitari prorsus 
non posse sumebant, quin sua esset S. Thomae doctrina, quam 
Iesuitae novis opinionibus delere conarentur. Qua persuasione 
pelleeti mandatum Summi Pontificis reprehendebant, conviciis 
autem exagitabant adversarios, idque litteris ad regem missis, 

. 18 * 

quum et ille ipse et Summus Pontifex et ipsorum superior id 
fieri severe vetuisset. Quod qui fieri potuit, nisi tenebrae rebus 
clarissimis obductae dispiciendi locum nullum reliquissent? Sed 
in hae obscuritate sua studia persecutus est Bafiez. 

. Erat Bafiez theologus cumprimis doctus, id amplissimi eius 
commentarii in Summam S. Thomae demonstrant. In quibus ad- 
mirabili prorsus constantia ac vi argumentandi utitur, unde con- 
iectura de ingenio eius fieri potest. Atque tanto eum fuisse 
maiore auctoritate necesse est, quanto maiorem cum tanta doc- 
trina morum severitatem coniunxerat. Quétifí refert, in univer- 
sitate Salmanticensi ea in existimatione fuisse illius sententiam, 
ut nemo ei obsequi dubitaret. Sancta vero 'Theresia?, cuius antea 
confessiones audire solitus erat, sic ad eum scripsit: ,Quantum 
valeat dilectio Dei, iam nemo miretur, quum tantum apud me possit 
caritas P. Dominici, ut, quidquid illi visum est, idem mihi probetur, 
quidquid voluit, ego velim, nec satis sciam, quorsum ista fascinatio 
sit evasura.^ Ipso iam anno 1572.? Bañez ad docendam theolo- 
giam Salmanticam venerat; octo annis post e multis competitori- 
bus professor Academiae primarius publice renuntiatus in eo mu- 
nere usque ad exitum vitae (1604.) permansit. Vix ad eam digni- 
tatem promotus erat, quum controversia de scientia media in 
aliqua disputatione exarsit. Sed aliarum quoque contra Iesuitas 
controversiarum, ut fuerat studiosissimus Cani auditor, partem ali- 
quam gessit. 

Promulgata bulla Ascendente Domino sperare non destitit, 
effici posse ut et sententia Thomistarum de votorum sollemnitate 
Romae comprobaretur et illa bulla revocaretur; et quum non 
ignoraret, quanta ibi universitatum auctoritas esset, eas sibi con- 
ciliandas esse statuit. Defensa iam erat in universitate Vallisole- 
tana eiusmodi propositio lesuitis non prohibentibus. Idem ten- 
tandum Salmanticae * ratus in a. III. Id. Oct. 1589. indicta dis- 
putatione hane thesim proposuit: ,In his (paupertatis, castitatis 
et obedientiae votis) substantia religionis consistit, dummodo sol- 
lemni voto firmentur, quod fit per solam professionem in religione 
approbata." 


1 Quétif, Script. O. Praedic. II. 352. 

! Hurter, Theol. cat. p. 269. n. 2. | 

3 Sic enim in praef. commentariorum in Summam S. Thomae ipse dicit. 

* Rem narrat Poussines (1. 2. c. 18. 19. p. 191—198.) et allatis littera- 
rum monumentis probat. 

Paucis ante disputationem diebus rem resciere Iesuitae; cur- 
sorem Madritum statim mittunt ad Hannibalem de Grassis, Nun- 
tium Apostolicum; is propositionem defendi vetat, quod bullae 
Pontificis Ascendente Domino contraria esset nec propterea vel 
directe vel indirecte defendi posset, quin excommunicationis poena 
incurreretur. Pridie eius diei, quo disputatio futura erat, cursor 
sero redit. Iesuitae postero mane cancellarium Academiae adeunt. 
Protenus notarius in aulam mittitur. Coepta iam disputatione in- 
gressus, in sollemni conventu silentibus omnibus Nuntii decretum 
legit. Bafiez S. Thomae se illam doctrinam existimasse dicit nec 
de Societatis Instituto impugnando cogitasse ; rogare se, ut viri docti 
consulantur a Nuntio, nonne S. Thomae sit doctrina. Sic expostu- 
lans disputationem diremit; defendi enim eam propositionem non 
licebat, quam et Nuntius et cancellarius severissime defendi ve- 
tuissent. Nec vero conquievit, sed apud collegas de inaudita illa 
interpellatione conquestus eos adduxit, ut misso Madritum nuntio 
apud senatum regium adversus Nuntium expostularent. Expostu- 
lationem rex recusavit, nec efficere Bafiez potuit, ut Academia 
obiectiones suas quinque thesibus comprehensas Romam mitteret. 

Atque sic constanter ille S. Thomae causabatur doctrinam. 
Quo seuto se adversus ipsam bullam Pontificiam defendi arbi- 
trabatur. | 

Alterum afferre factum placet, unde Bannesii ingenium quale 
fuerit, iudicetur. Clementi VIII. { supplicavit, ut silentii iniuncti 
obligatione liberarentur Praedicatores. Principio queritur, quod 
antiquae doctrinae possessione, illius quidem, quae apud universae 
Ecclesiae theologos a Thomae, immo vero Augustini aetate ob- 
tinuerit, mandato Pontificio cum legum iniuria privari viderentur. 
Isto autem modo novitatis auctores atque patronos illis aequari, 
qui antiquam D. Thomae doctrinam communemque Patrum inter- 
pretationem tuerentur, novamque cum vetere doctrina eodem pro- 
babilitatis loco paullatim constitutum iri. Quod vero scandalis 
occurri illa prohibitione existimaretur, eam parum firmam videri 
rationem; in iure enim contineri, melius esse scandala permitti, 
quam destitui veritatem. Qua de causa Paulum Apostolum S. Petro, 
Christi vicario, illico in faciem restitisse. ,Huius instar," inquit, 
net nos semper novitatum impatientes fuimus, et nunc humiliter 
et pie apud Sedem Apostolicam in terram proni flemus et con- 


——— 


1 Qui libellus cum Bellarmini responsione adiunctus est Meyeri Histo- 
riae, I. 198. 

querimur, quia propter manifestam circa mysteria gratiae novae 
doctrinae euriosam introductionem nos antiquae doctrinae circa 
incomprehensibilia mysteria intelligentiam et sermonem commu- 
nem silentio tegere debemus. Deinde si quod parvulorum scan- 
dalum ... natum est,... causam illi dederunt, qui curiosis sub- 
tilitatibus . .. circa incomprehensibilia mysteria per novam et 
inauditam doctrinam ea mysteria omnibus pervia facere attenta- 
verunt... Taceant ergo curiosi et in Ecclesia Dei supervacanea 
loqui desistant. .. Non itaque silentium utrique parti imponendum 
videtur, sed illis, qui huius tempestatis causa exstiterunt. .. Quan- 
tum enim Ecclesiae Dei D. Thomae doctrina a summis Pontifi- 
cibus approbata piae utilitatis attulerit, nemo ignorat. At vero 
nostris temporibus derident eam $iwniores tempore; neque se quis- 
quam adversariorum perfectum theologum existimat, nisi... plu- 
rima singularia dogmata supra et contra illam adinveniat et sol- 
licite doceat.^ Deinde quaedam novae Iesuitarum doctrinae re- 
prehenduntur, ut illud: Bellarminum negare imagines ita, ut 
S. Thomas docuerit, adorandas esse. Si silentii mandatum futu- 
rum sit diuturnum, periculum esse, ne Hispania quoque, ut Ger- 
mania et Anglia, a fide deficiat. Quare manifestam et antiquam 
SS. Augustini et Thomae doctrinam imposito sileiftio contegen- 
dam non videri. Allatis autem aliquot etiam in docendo difficul- 
tatibus inde derivatis, extremo libello in hunc modum conqueri- 
tur: ,Gloriantur,^ inquit, ,et exsultant theologi Societatis, qui 
per praedictum mandatum pares efficiuntur nobis, qui portavimus 
pondus diei et aestus." 

Clemens VIII. libellum Bellarmino iudicandum tradidit, qui 
eum prorsus refutavit. Dicebat iniuriam fieri Pontifici, cuius man- 
datum iniustum ac perniciosum appellaretur, quod antiquae doc- 
trinae possessione sublata veteres cum novis opinionibus aequaret; 
utri veteres defenderent, in controversia esse; nec quaeri, doc- 
. trina SS. Augustini et Thomae tenenda esset an relinquenda, sed 
utra rectior illius interpretatio esset; nec de dogmate, sed de sub- 
tili explicatione theologorum silentium impositum. Deinde iniuria 
culpae dari Iesuitis docet, quod plurimas opinionum novitates in- 
duxissent; quod vero ipse reprehenderetur, respondet: ideo se 
non, ut S. Thomam, loqui de imaginibus, quod aliter Pontifices 
et Concilia locuti essent. Quorum decreta illum non vidisse, quod 
eo mortuo vel scripta vel edita essent; aliter enim profecto doc- 
turum fuisse, nec si Bonifacii P. VIII. deeretum De voto et voti 
redemtione et sollemnem Conceptionis B. Virginis in Ecclesia cele- 

brationem vidisset, sententias contrarias defensurum fuisse. Se 
autem de imaginum cultu cum omnibus, qui contra haereticos 
scripserint, eam sequi sententiam, quam Thomistarum princeps 
Capreolus exposuerit. Probari sibi, si loquendi libertas conceda- 
tur, sed male atque inique postulari (a Bannesio), ut silere Ie- 
suitae, qui minores aetate sint, iubeantur, Praedicatores libere 
loqui sinantur. 

Nihil est, quod huie responso addendum videatur. Quodsi 
ille enumerare damna, quae prohibitionis diuturnitate scientiae 
theologicae afferri existimaret, satis habuisset, non fuisset, cur re- 
prehenderetur; sed fixum ei constitutumque erat, veterem sibi 
S. Thomae doctrinam adversus Ordinem recentem, quem illius 
inimicissimum falso habuit, quoquo modo tutandam esse. Caret 
autem omni pietate, quod conquerens de constitutione Pontificia 
apud Clementem VIII. hoc utitur argumento: se suosque impa- 
tientes esse novitatum, S. Pauli secutos exemplum, qui Christi 
vicario in faciem restiterit. Quantopere autem in littera inhae- 
serit D. Thomae, ostendit, quum Bellarminum reprehendit, qui 
eum oecumenico Concilio Nieaeno altero negaverat, imagines 
Christi cultu latriae afficiendas esse, et secundum illius Synodi 
canonem cum magno Capreolo S. Doctoris sententiam interpre- 
tatus erat !. 

Etiam maiore iudicii iniquitate usus est in controversia de 
caritatis gratiaeque augmento?. Qua in causa fratres suos aggre- 
ditur, a quibus doctrinam S. Thomae... circa solutionem huius 
difficultatis vel non legi vel negligi dicit. Itaque sibi hoc propo- 
suerat, ut in hac re tam gravi D. Thomae doctrinam, quae non 
solum ab Antithomistis, sed etiam a quibusdam Thomistis neglecta 
iaceret, erigeret, eamque sperabat, exclusis variis mirabilibus, in- 
intelligibilibus, inextricabilibus novitatibus, in scholis, Thomistarum 
potissimum, in suum locum restitutum iri. Recentiores illos Tho- 
mistas non alios intelligit, nisi clarissimum illum Franciscum de 
Victoria cum celeberrimis suis discipulis, Cano et Mantio, h. e. 
eum virum, quem ipse scholasticae theologiae quasi reparatorem 
iure vocaverat?. Affirmat autem falsa et nova arbitramenta ab iis 


1 Nec vero ipse S. Thomas verbum illud ita intellexit, ut nos solemus; 
quare Bellarmino dicere licuit, non tam sententiam, quam verba S. Thomae a 
se improbari. 

? In 2. II. q. 24. art. 6. p. 352—887. 

3 In 2. II. q. 1. art. 7. p. 36; eodem loco ceteros quoque "Theologos Sal- 
manticenses pro merito collaudat Illum autem et, qui eum sequebantur, 

in scholam theologorum esse introducta, qui inter nominales pluri- 
mum. sunt versati, quasi horum contagione Parisiis infecti genuinam 
S. Thomae doctrinam corruperint (II, II. q. 24. a. 6. Sexta conclu- 
$10); exprobrat iisdem magnis theologis, quod coepissent communem 
modernorum viam tenere et prosequi* (1. c. 8 Documenta S. Thomae... 
desumpta ex theologica Summa). Et revera magnum inter illorum 
et Bannesii rationem docendi existit discrimen. Illi enim acer- 
rimi doctrinae S. Thomae propugnatores viam tenuerunt vere 
catholicam , antiquitus usque ad illa tempora traditam et serva- 
tam, quam aliquis eorum, Melchior Canus, admirabili de locis theo- 
logicis libro illustravit, ut ipsum S. Thomam imitantes praeter 
huius libros nullam rationem negligerent, qua universalis Eccle- 
siae doctrinam cognoscerent et illustrarent. lidem non abhorrebant 
quasdam sententias S. Doctoris in benigniorem sensum interpre- 
tari, ut potius eius ,sapientiam^ quam litteram sequerentur; hanc 
rationem tenebat Franciscus de Victoria, ut Melchior Canus (loc. 
theolog. I. 12. ab initio) de eo retulit, hane ipse Canus (I. c.), 
hanc Mantius, ut Bafiez (l. c.) testatur. Hic vero, qui în omni- 
bus et per omnia S. Doctorum sequi et etiam in levioribus quae- 
stionibus nec latum quidem unguem ab eius doctrina discedere vult, 
ita S. Thomae litterae inhaeret, ut communem modernorum viam 
negligere nee multum universam recentiorem doctrinae catholicae 
explicationem, etiam per Concilia factam, visus sit curare. Exem- 
plum huius angustae interpretandi rationis sit haec ipsa dispu- 
tatio de caritatis gratiaeque augmento. De qua re doctrina Con- 
eilii Tridentini perspicua est et clara; anathematizat enim (can. 26. 
et 32.) eos, qui dixerint: iustos non debere pro bonis operibus, 
quae in Deo fuerint facta, exspectare et sperare aeternam retribu- 
tionem a Deo ..., si bene agendo et divina mandata custodiendo 
usque in finem perseveraverint, vel ipsum iustificatum bonis operi- 


doctissimos viros O. Praed. in ipsa praefatione commentariorum suorum lau- 
dibus effert. Item 1. c. p. 35. sic ait: ,Gloriosae memoriae F. Franc. de Vic- 
toria scholasticam doctrinam viva voce velut alter Socrates suis lectionibus in 
methodum perspicuam et eruditione plenam ad intelligentiam S. Thomae re- 
duxit et illustravit." 

1 Seribit enim de Mantio: ,,Oblata sunt ei nostra scholastica commen- 
taria super eundem articulum et usque adeo placuerunt, ut in sua lectura 
nostram sententiam dictasset, nisi iam... coepisset. communem modernorum 
viam tenere et prosequi, ne videretur vir gravis tam cito palinodiam recan- 
tare.“ Hanc acerbam fratris reprehensionem melius intelligemus, si animad- 
verterimus, Mantium Bannesii doctrinae de physica praedeterminatione statim 
restitisse. 

bus, quae ab eo per Dei gratiam et Iesu Christi meritum . . . fiunt, 
non vere mereri augmentum gratiae, vilam aeternam et ipsius vitae 
aeternae, si tamen in gratia decesserit, consecutionem atque etiam 
gloriae augmentum. Nihilominus Bafiez negat, iustos, etsi bene 
agendo usque in finem perseveraverint et in gratia  decesserint, 
tamen eam quam bonis operibus vere meruerunt retributionem 
(augmentum gratiae et gloriae) unquam esse a Deo accepturos, 
nisi intentiores caritatis actus posuerint. Quae Bannesii doctrina 
ita a canonibus illis Tridentinis dissidet, ut vel fidelissimus eius 
discipulus Alvarez cum aliis recentioribus Thomistis eam deseruerit 
(disp. 60. de auxiliis n. 3. 24. 29). Sed ex universa hac contro- 
versia aliisque supra (p. 83. not. 1. p. 197. 198.) allatis exemplis 
intelligitur, contrariam .magnis Thomistis, Francisco de Victoria, 
Cano, Soto, Mantio, rationem explicandi S. Thomae illum usur- 
passe, ut neglectis theologiae incrementis et recentiore doctrinae 
ecclesiasticae explicatione S. Thomae verbis ac litteris inhaeresce- 
ret. Haec eadem singularitas est interpretandi, qua et Bafiez in 
Aquinate, et Protestantes in Seriptura, et Baius in Augustino ex- 
ponendo usus est. Expeditum hoc quidem videtur genus argumen- 
tandi; nimirum molesta non erunt catholicae traditionis documenta, 
vel theologorum studia vel Pontificum vel Conciliorum decreta, qui- 
bus nihil sit contra Thomam, aut Augustinum, aut sacras litteras 
definitum! Sed viam obstruit, qua ad intelligentiam vel Scrip- 
turae vel Augustini vel Thomae accedi oporteat. Veterem ratio- 
nem eandemque vere catholicam Societas Iesu retinuit, quum eam 
in ipsa Praedicatorum disciplina Salmanticae didicisset; nam ean- 
dem Canus quoque in praeclaro opere De locis theologicis ex- 
posuit. Quam quum in Ratione studiorum illa praeciperet, significa- 
vit, quanti rationem quoque docendi in scholis Catholicis, S. Tho- 
mae potissimum, ex antiquitate traditam aestimaret. Eam et Lo- 
vanii contra Baium et Salmanticae contra Bannesium propugnavit. 

Rationem singularem Bannesii S. Thomae interpretandi sen- 
tentiae consecutae sunt maxime singulares. Modo significavimus, 
quid de incremento gratiae sanctificantis docuerit. Sed alteram 
considerare placet, quae cum nostra de gratia controversia con- 
iuncta connexaque est. Medina, qui cum Soto duas esse statuit 
causas iustificationis, alteram efficientem sive Deum per habitus 
infusionem , alteram materialem vel animi dispositionem, haec 
narrat: ,Vidi hominem doctissimum, qui ut se ab argumenti 


1 In 1. II. 4. 113. art. 8. p. 1686. 

difficultate liberaret, in scholam introducebat novam et inaudi- 
tam sententiam, videlicet quod motus liberi arbitrii per poeniten- 
tiam et caritatem non est praeparatio ad gratiam, quemadmodum 
calor est dispositio ad ignem et frigiditas ad aquam, sed dicitur 
dispositio ad gratiam în genere moris; quia requiritur consensus 
voluntatis, ut gratia infundatur, sed non est necesse quod praece- 
‘ dat in genere causae materialis et praeparatoriae, quemadmodum 
praecedunt dispositiones in genere naturae.^ Quem putamus fuisse 
hominem illum doctissimum, qui novam et inauditam sententiam 
introducebat? Sine dubio Bafiez. Non edidit ille quidem com- 
mentarios in 1. IT., ubi necesse fuit de illa re disseri; sed eam 
opinionem, quam Medina reprehendit, ille ne ibi quidem tacet, 
ubi defendenti, augeri habitus gratiae et caritatis, ad contrariam 
opinionem quodammodo sua sponte deveniendum fuit. ,Neque 
tamen,“ inquit 1, ,asserunt [Concilia, liberum arbitrium] effective 
ad infusionem gratiae concurrere, sed ad disponendum se ad gra- 
tiam. Neque hanc efficientiam definiunt esse ut est causis physicis 
attributa, sufficit enim moralis efficientia ad vorificandam Conci- 
liorum definitionem. Qui enim libere se disponit, cooperatur ut 
causa moralis.^ Idem in eodem tractatu actionem humanam ap- 
pellat causam meritoriam et in genere moris, habitum a Deo in- 
ditum non dubitat causam materialem dicere. Fieri potest,“ in- 
quit?, ,ut ipse habitus intensior quam antea erat, sit effectus 
intensioris actus et simul sit causa illius: causa quidem in ratione 
principii effectivi et elicitivi ipsius actus intensioris; effectus vero 
in quantum actus est causa meritoria et în genere moris causans 
habitum tam intensum. Et similiter in quantum ipse habitus in 
genere causae materialis, hoc est, dispositivae, prior natura est, 
quam maior intensio habitus.^ Quum enim certissimam gratiae 
efficaciam ex sola invicta Omnipotentis virtute derivet, non re- 
quiritur animi ipsius, qui movetur, ulla praeparatio aut etiam 
cooperatio tamquam causae materialis; et inepte liberae hominis 
actioni Dei motio, ut causa efficiens causae materiali, opponitur, 
sic ut duae sint partiales iustificationis causae; immo vero Deus 
dicendus est sola causa adaequata et iustificationis et praepara- 
tionis, qui quasi gradibus nos iustificare statuit, dispositionibus 
nostrorum actuum liberorum, ut ille dicit (1. c. p. 366.), adhi- 
bitis. Quas tamen non ita hoc loco spectari vult, quatenus e 


! Bafiez, In 2. II. q. XXIV. art. 6. concl. 1. p. 353. 
* L. c. p. 368. 

libero arbitrio procedant, quemadmodum censuit Medina, sed 
quatenus Dei opus sint“ (p. 354.). 

Cum quo aliud quiddam connexum est, quod ille a schola 
S. Thomae prorsus discrepans docet. Cuius quum haec esset com- 
munis sententia, motum a primo motore impressum voluntatibus 
dispositione et lubitu cuiusque modificari ac determinari !, id qui- 
dem abhorrere oportuit eum, cuius tota doctrina in invicta Dei 
virtute describenda versaretur. Itaque hoc ita esse negat. Sed 
ipsum iam audivimus haee contra Caietanum aliosque disputantem 
(supra p. 58. et 59.), ubi dicit, divinam motionem a creatura non 
posse modificari, quia prima causa secus a dispositionibus crea- 
turae, tamquam causae materialis, penderet. Deinde ibidem signi- 
ficat, quam arcte haec doctrina cum iis, quae de gratia et libero 
arbitrio asserit, connectatur: ,Et haec doctrina valde notanda est 
pro materia de gratia et de praedestinatione, in qua multi para- 
logizantur, "putantes, quod liberum arbitrium hominis modificat 
aequalem concursum et auxilium Dei.“ Quum igitur negaret, 
ereaturam omnem, etiam voluntatem, ut causam materialem seu 
dispositivam, Deo efficienti cooperari posse, secum omnino con- 
sentit proferenda illa, quam Medina dieit novam et inauditam, 
opinione: liberos actus non ut causam materialem praeparare et 
disponere, sed duntaxat wt causam in genere morum agere ad 
iustificationem. 

Itaque Bannesii singularis doctrina id ipsum sustulit, quo, ut 
Bellarminus (supra p. 156. not. 1.) dixit, libertatem in Divina mo- 
tione schola S. Thomae servare studebat, et quam haec motionem 
Dei docuerat, ille praedeterminationem physicam efficiebat, illico 
repugnante, ut mox dicemus, scholae illius Salmanticae doctore 
praecipuo atque principe Mantio. 

Sed ad describendam illius doctrinae proprietatem redeamus. 
Quid est, in quo tota vertitur? Inflexibilem esse statuit Divinae 
voluntatis efficaciam , quae omnia in quantum ad fieri, esse et mo” 
dwm ante omnem praevisionem determinet. Quam quomodo de- 
scribat, ipsum audiamus: 

In commentariorum I. p. q. XXIII. art. III. concl. 9. p. 272. 
sic ait: ,Deus cum sit causa totius entis nihil praesupponit ab 
alio factum, cuius ipse non sit causa, et ita omnia determinat et 
a nullo determinatur. .. Cum divina voluntas sit causa efficacis- 
sima omnium bonorum, sicut efficaciter vult finem, efficaciter 


1 V. supra p. 56 ss. 102. 111. 112. 121. et p. 156. n. 1. 

etiam vult et determinat omnia media ad finem, ita sane ut con- 
cursus Dei activus a nullo extrinseco determinari possit.^ In I. p. 
q. XIV. art. XIII. p. 216. ,Si concursus primae causae non 
esset efficax ad determinandum omnes causas secundas, nulla se- 
cunda causa operaretur suum effectum: quia nulla secunda causa 
potest operari, nisi sit efficaciter a prima determinata.^ Q. XIX. 
a. VIII. p. 244. ,Displicet quod [Caietanus] ait, virtutem primae 
causa modificari per causam secundam, non tamen impediri. Quod 
quidem ego falsum reputo, si de prima causa universalissima, 
qualis est divina voluntas, intelligatur. Immo vero divina voluntas 
omnia modificat, dum causa est universalissima et efficacissima 
euiuslibet rei in quantum ad fieri et quantum ad esse et quan- 
tum ad modum... Omnis causa modificabilis ab altera non de- 
terminat seipsam ad effectum specialem, sed divina voluntas se- 
ipsam determinat ad quemcunque effectum specialissimum et sin- 
gularem producendum, ergo non est modificabilis a causa inferiori 
concursus activus divinae voluntatis. Et confirmatur. Quia esset 
ponere maximam imperfectionem in Deo, asserere, quod quemad- 
modum idem omnino concursus solis producit distinctos effectus, 
quia modifieatur per distinctas causas inferiores, ita concursus 
divinae voluntatis, quantum est ex parte sua, manet indifferens, 
sed modificatur et determinatur ad distinctos effectus per distinc- 
tas causas inferiores.^ Q. XIV. art. XIII: [Deus] ,est prima 
causa dans esse et virtutem et determinationem omnibus causis." 

Ex hae autem ipsa infinita potentia et efficacia voluntatis 
Divinae et vis determinationis repetitur et actus determinati ne- 
cessitas (quae est necessitas consequentiae, i. e., consequens deter- 
minationem s. voluntatem Divinam). ,Oportet,“ inquit p. 215. 
q. XIII. art. XIII., ,explicemus necessitatem, quam habet [con- 
sequens: Antichristus erit] in ordine ad eandem [Dei] scientiam, 
ut causa est. Et ista necessitas sumitur ex efficacissima primae 
causae virtute, quae ita determinat omnes causas secundas ad 
suos effectus producendos, quod nulla causa secunda potest exire 
ab eius determinatione." Et p. 245. q. XIX. art. VIII: ,Quarto 
modo dicitur necessarium ex suppositione. Quae necessitas potius 
est consequentiae, quatenus aliquid necessario sequitur ex alio 
praesupposito per bonam consequentiam... Advertendum etiam 
est hic, quod huiusmodi suppositiones variae sunt. Aliquando 
enim praesupponitur scientia Dei vel voluntas infallibilis et pro- 
videntia illius respectu alicuius effectus. Aliquando praesupponi- 
tur causa contingens, posita tamen in actu et non impedita, et 





9. De Bannesio eiusque doctrinae ratione. 205 


tune necessario sequitur effectus necessitate consequentiae, qui 
nihilominus est contingens simpliciter.^ Pag. 246: ,Secunda con- 
clusio. Effectus contingentes aut liberi, si comparentur ad scien- 
tiam vel providentiam vel voluntatem Dei, sunt necessarii secun- 
dum quid, s. ex suppositione. .. Quia hae consequentiae sunt 
bonae et necessariae: Deus vult aliquid. fieri, ergo fit eo modo et 
quando vult fieri." 

Dei autem determinatio etiam ad malos actus pertinet; ipsa 
enim actio, ut actio est, efficitur a Deo, culpa adiuncta permitti- 
tur. ,Peccatum,“ inquit p. 270. q. XXIII. art. III., ,eatenus est 
cognoscibile, quatenus est-ens: ergo Deus cognoscit cognitione 
intuitiva peccatum, quatenus Dei voluntas est causa entitatis actus 
peccati, et simul permittens, quod ad eundem actum concurrat 
liberum arbitrium .deficiendo a regula, et ita divinae providentiae 
infallibilitas non mensuratur aliquo extrinseco, sed ex providentia 
et voluntate permittendi peccatum praescit Deus notitia intuitiva 
futurum peccatum. Confirmatur. Quia notitia intuitiva Dei re- 
spectu peccati respicit coexistentiam peccati aeternitati Dei, quae. 
convenit malo culpae, quatenus est in bono et in ente, cuius Deus 
est causa; ergo notitia intuitiva Dei respicit illud per se, cuius 
Deus est causa, et sic cognoscit peccatum." Pag. 271: ,Nihilo- 
minus actus liberi arbitrii reducitur in Deum sicut in causam, 
unde necesse est, ut divinae providentiae subiiciatur, ergo sub 
divina providentia cadit omnis operatio liberi arbitrii, etiam pec- 
cati, directe quidem, quatenus operatio est, permissive vero, qua- 
tenus deficiens est a regula rationis. Et ita verificatur illud Prov. 
16: Universa propter semetipsum operatus est Dominus, impium 
quoque in diem malum, sc. eatenus creavit hominem aliquem, 
quem voluit permittere impium esse, ut in die iudicii ostenderet 
iustitiam suam in eius condemnatione iusta." 
| Quod autem eandem entitatem actus peccati et Deus efficere 
dicitur et homo, ille quidem sanctissime, hic scelerate, id quo- 
modo fieri possit, in morte cuiuspiam hominis explicat. Mortem 
enim Deus sancte vult, quam flagitium esset si filius vel optasset 
vel voluisset. ,Ex hac doctrina,^ inquit (p. 270.), ,potest intelligi, 
quod non solum respectu eiusdem obiecti materialis et extrinseci ab 
ipsa voluntate, sed etiam eiusdem interioris actus voluntatis, quan- 
tum ad entitatem ipsius possit esse voluntas hominis mala, et 
voluntas Dei bona, ut causa efficiens illius; v. g. Deus est volens 
et efficiens causa actus odii Dei, et voluntas humana est causa 
eiusdem actus voluntaria et efficiens. At vero voluntas hominis 

mala est; quia talem actum exercet sine regula rationis, immo 
eontra regulam et legem Dei, Deus autem bona voluntate vult 
fieri illum actum permittens defectum causae secundae in ipso, 
. ut inde aliquod maius bonum faciat, sc. ut ostendat bonitatem 
suam iuste puniendo et magis miserendo respectu aliorum, vel 
etiam respectu eiusdem, si praedestinatus fuerit." 

Similiter quum non convertitur homo, huius rei, quatenus 
negatio est, Deus causa est, neganda gratia efficaci, sine qua scit 
fieri non posse, ut peccator actu resipiscat. Sic enim habet 
(p. 280. 1. e. q. XXIII. art. III): ,Si [ut pura negatio] acci- 
piatur negatio conversionis, nihil verendum est concedere, quod 
sicut divinum auxilium est causa efficax gratiae et conversionis 
in Deum, ita negatio auxilii efficacis causa est non conversionis 
in Deum, quatenus est pura negatio entis, immo hoc modo dici- 
tur Deus excaecare, indurare, negando illud auxilium efficax, ex 
qua negatione statim sequitur necessitate consequentiae, quod ali- 
quis non convertatur.^ Et p. 208. q. XIV. art. XIII.: , Voluntas 
creata infallibiliter deficiet circa quamcumque materiam virtutis, 
nisi efficaciter determinetur a divina voluntate ad bene operan- 
dum. Quocirea ex eo, quod Deus cognoscit, suam voluntatem 
non determinasse voluntatem creatam ad bene operandum in ma- 
teria v. g. temperantiae, cognoscit evidenter, quod voluntas creata 
peecabit et deficiet in materia illius virtutis. Itaque alia futura 
contingentia cognoscit Deus in suis causis, prout sunt determi- 
natae a prima causa: malum vero culpae futurum cognoscit in 
sua causa, quatenus non est determinata a prima causa ad bene 
operandum." | | 

Quomodo vero cum hac doctrina consistat hominis Jibertas, 
quomodo agere possit, negata gratia efficaci, sine qua fieri actum 
repugnet, quomodo actum omittere, ad quem sit a Deo immuta- 
biliter determinatus, ex ipso Bannesio diligenter nobis discendum 
est, etiamsi aliqua iam dieta repeti necesse erit. Nam ipsius re- 
sponsionis ratio parum satisfaciens difficultati et quae de deter- 
minatione actus peccati et de reprobatione disserit, haec et acer- 
rime ab eius adversariis impugnata sunt et materiem magnae 
controversiae attulerunt. | 

Principio distingui iubet potentiam ab actu. Illam vel a 
natura suppetere vel a gratia sufficienti conferri, nec eo tolli, 
quod negata determinatione efficaci fieri non possit actus; ita in 
culpa esse hominem, si, quod possit, non faciat. ,Concedo,“ in- 
quit, ,in sensu composito, quod non potest agere poenitentiam 

sine auxilio speciali; sed tunc nego consequentiam, dum infertur, 
ergo si Deus statuit sua providentia non conferre illud auxilium 
speciale, non imputabitur homini, si non agat poenitentiam. Nihil 
valet ista consequentia. Ratio est, quia sufficit, quod ille homo 
acceperit auxilium supernaturale et notitiam Divinae misericor- 
diae invitantis ad poenitentiam, ut homo obligetur pro tunc et 
dicatur simpliciter posse agere poenitentiam; quia aliud donum 
est posse agere poenitentiam, et aliud est agere illam, et ideo 
ad hoc, quod homo nolit agere poenitentiam, non opus habet 
maiori auxilio, quam illo, quo posse agere poenitentiam dicitur^ 
(p. 280. q. XXIII. art. IIL). Quod posteriores Thomistae sui 
expediendi eausa afferunt, homini ob culpam commissam gratiam 
efficacem negari atque ita eum praetermittendo actu poenam me- 
reri, ea quidem excusatione non utitur Bafiez; nec universae eius 
doctrinae congruere videtur, quum Deus ante omnem actus hu- 
mani culpaeve praevisionem decernat, quem et quando determi- 
nare velit, quem non determinare omnino. 

Deinde Deum non actum solum ipsum efficaci determinatione 
velle dicit, verum etiam, ut libere fiat; ita actum effici non laesa 
libertate. Deum suaviter omnia disponere, nec naturam a se 
creatam violare nec libertatem minuere. Radicem et fontem esse 
liberi arbitrii illud indifferens rationis iudicium: rem propositam 
esse medium non necessarium ad finem necessario appetendum; 
ea radix ubi sit, ibi voluntatem liberam efflorescere. lam vero 
Deum nequaquam ita determinare hominem, ut indifferentiam 
tollat iudicii; ergo non tollere libertatem. Ipse loquitur in hunc 
modum (p. 255. q. XIX. art. X): ,Tertium documentum et po- 
tissime observandum est, quod libertas actus voluntatis, quae in 
ipsa formaliter existit, consurgit ex radice actus intellectus, vide- 
licet ex tali actu et iudicio intellectus. Proponit enim intellectus 
voluntati obiectum, quod de seipso indifferens est ad assecutionem 
obiecti voluntatis, neque cum illo necessariam connexionem habet, 
et nihilominus iudicat ordinabile esse ad finem voluntatis, vel ad 
assecutionem ilius, vel ad participandum aliquam bonitatem ex 
fine, et tunc iudicat, ut ordinetur ad finem, et tunc voluntas eli- 
git, et in tali electione formaliter est libera. Quae libertas oritur 
tanquam ex radice ex praedicto intellectus iudicio... Quod qui- 
dem iudicium practicum est et cum electione voluntatis necessario 
eoniunctum tanquam radix efficax, unde originatur actualis liber- 
tas operantis per voluntatem... Quotiescunque actus voluntatis 
oritur ex praedicta radice iudicii, semper erit liber. Unde rursus 

colligo: Quicquid antecesserit, vel comitabitur, vel supervenerit 
ad actum voluntatis, si non tollat iudicium illud circa medium 
respectu finis, non destruet libertatem operationis. Haec conse- 
quentia evidens est; quia, stante definitione actus liberi, necesse 
est actum esse liberum. Nunc ergo ad difficiliora paulatim ac- 
cede. Antecedit quidem operationem nostram liberam divinae 
voluntatis aeternum et immutabile consilium sive divinae provi- 
dentiae infallibilis praedefinitio, quae omnem bonam operationem 
liberam praedefinivit, immo et omnem operationem, in quantum 
bona est et circa bonum exercetur. At vero quia ipse Deus sua 
providentia et immutabili consilio non ligat neque destruit iudi- 
cium nostrum, quo iudicamus indifferentiam medii et ordinabili- 
tatem eius, et ordinandum esse ad finem, non etiam nostrae ope- 
rationis libertatem destruit, sed potius illam efficaciter efficit, fovet 
atque conservat. Quae quam captiosa sit argumentatio, evidens 
est. Stante definitione, inquit, actus liberi, necesse est actum esse 
liberum. Ita omnino. Sed definitio est rei, non radicis, unde 
progignitur res. Radix esse potest et tamen res non inde progigni. 
Uni et eidem rei, inquit in eandem sententiam p. 215. q. XIV. 
art. XIII., potest simul competere uterque iste modus, scilicet. ne- 
cessitatis et contingentiae. Sed alter, nempe modus  contingentiae, 
conveni ei simpliciter, id est ab intrinseco et ex propria natura. 
Alter vero, scilicet modus necessitatis, convenit secundum quid, id 
est per respectum ad extrinsecum. Iterum captiosa adhibetur argu- 
mentatio. Divina determinatio enim cum necessitate, quae eam 
consequitur, non extra voluntatem manet, sed ab hac suscipitur et 
quasi imbibitur neque minus ad voluntatis actum producendum 
necessaria est quam rationis iudicium, ita tamen, ut hunc rationis 
actum sequatur et ideo necessitate sua eius indifferentiam auferat. 

Praescientiam libere factorum facillime explicat: omnia Deus, 
ipsa etiam peccata, e suis decretis vel determinandi vel non de- 
terminandi cognoscit. Est autem praevisio adiuncta decretis causa 
rerum, quas omnes efficit; connectitur vero infallibiliter cum pec- 
catis permissis, quae, ea posita, fiunt necessitate consequentiae 
sive conditionata (v. supra p. 205. 206.). 

Reprobatio vero consilium est Dei permittentis, ut quispiam 
libera deliberatione fine ultimo excidat. Cuius similis ratio esse 
dicitur ac praedestinationis. Consilia Dei sunt, nec alterum ab 
altero seiungendum. Nam praedestinatio electio est, quae in Deo, 
qui nihil ignoret eorum, quae decretum aliquod consecutura sint, 
cogitari non potest, quin et alteros ad vitam aeternam efficaciter 

adipiscendam eligat et alteros contemnat, h. e., decernat permit- 
tere, ut aeterna destinatione non potiantur. Cuius rei ratio in 
ipso Deo est, nec aut a bonis aut a malis hominum actibus prae- 
visis repetenda !; ut in praedestinatis misericordiam, ita in reprobis 
iustitiam manifestare decrevit. ,Praedestinatio,^ inquit p. 269. 
q. XXIII. art. IIL., ,est ratio praeexistens in Deo ordinis in 
finem; ergo reprobatio est ratio ordinis reprobatorum in finem 
intentum a Deo, scilicet, ut ostendat iustitiam vindicativam, ad 
quem finem necessaria est permissio peccati et ordinata a Deo et 
posita ad talem finem.^ Idcirco reprobatio a Bannesio praepa- 
ratio, aptatio, praeordinatio ad interitum? dicitur. In hac autem 
praeordinatione primum omnium est finis, ut manifestetur iustitia. 
»Simpliciter loquendo ,“ inquit p. 305. q. XXIII. art. V., ,prius 
est in genere causae finalis nostro modo intelligendi ille super- 
naturalis finis, quam permissio peccati“, et p. 269. q. XXIII. 
art. III.: ,Est prius voluntas finis quam ratio mediorum ad finem.* 
Haec autem media sunt, ut Deus sinat reprobos 1. peccare, 
2. peccatores permanere ac mori, 3. eos perpetuis afficiat suppli- 
ciis. Quum sinere dicitur, intellige: velle, eligere, decernere, seu 
id agere, quo certissima ac necessaria consequentia priventur re- 
probi fine aeterno. Explicat ipse p. 270. q. XXIII. art. III. in 
hune modum: ,Secunda conelusio. Actus divinae voluntatis circa 
permissionem peccati reproborum et cirea subtractionem auxilii 
efficacis, quo posito non peccarent, vel si peccarent, poenitentiam 
agerent, affirmative explicari debet et non solum negative. Ita- 
que Deus habuit hune actum ab aeterno: volo permittere haec 
peecata, volo quibusdam non dare auxilia, quae si reciperent, 
non peccarent. Probatur haec conclusio primo, quia permissio 
peccati bona est et ad bonum finem ordinatur, ergo divina vo- 
luntas vult permittere peccatum. Confirmatur quia Deus ex pro- 
posito vult conferre auxilia quibusdam, quibus: efficaciter perve- 


1 Pag. 270. q. XXIII. art. III.; p. 208. q. XIV. art. XIIL; p. 271. Non 
negatur a Bannesio, ut ob orationes praevisas conferri possint a Deo subsidia 
efficacia ad exequendum decretum praedestinationis, ita in exequenda reproba- 
tione negari posse ob peccatum commissum. Haec tamen ei causa minime 
necessaria videtur, cur in culpa sit homo peccans subsidiis efficacibus defi- 
cientibus, nec ratio est totius ordinis, sed singularis effectus. 

? Quod ait p. 309. q. XXIII. art. VIL: ,,Illa aptatio in interitum sive 
praeparatio nihil est aliud quam praeordinatio ad interitum , quae est repro- 
batio ad condemnationem 4 loco scripturae eum abuti manifestum est; sensit 
ipse, quum alio loco, aptationem ad interitum non Dei, sed hominum esse ac- 


tionem dixit, qua digni efficerentur aeterna damnatione. 
Schneemann, Controvers. 14 

nient, ergo si quibusdam negat, huiusmodi auxilia ex proposito 
vult non dare.^ Pag. 271: ,Insuper probatur secunda conclusio. 
Quia sub divina providentia cadit, quod iste homo abstineat a 
peccato, ergo sub eadem cadit, quod alius permittatur cadere et 
peccare. Probatur consequentia. Quia alias ille, qui detinetur a 
peccato, non discerneretur ex divina providentia ab altero, sed 
potius talis discretio esset a casu respectu divinae providentiae, 
ergo sub eadem providentia cadit, quod alius permittatur pec- 
care... Permissio, de qua fit sermo in praesentia, nihil est aliud 
quam privatio efficacis auxilii, quo posito omne malum culpae 
impediretur, sed eiusmodi privationis auxilii efficacis causa est 
divina providentia, ergo et permissionis peccati. Minor probatur. 
Deus ab aeterno decrevit quibusdam non dare istud auxilium, 
alioquin quomodo praesciret, illud non esse conferendum, nisi sua 
voluntate voluisset non dare. Et confirmatur primo. Deus quos- 
dam prae alis elegit, quibus conferret haec auxilia efficacia, ergo 
voluntate et providentia discrevit eos, quibus confert haec auxilia, 
ab illis, quibus non confert, ergo divina providentia causa est huius 
discretionis effectus, quia effectus nihil est aliud, quam ex pro- 
posito relinquere quosdam destitutos efficaci auxilio, quosdam 
vero efficaciter ad consecutionem vitae aeternae adiuvare. Con- 
firmatur secundo. Praedestinatio in scriptura saepenumero appel- 
latur electio iuxta ilud ad Eph. 1: Sicut elegit nos in Christo 
ante mundi constitutionem; sed electio, si proprie loquamur, est 
operatio quaedam voluntatis collativa, per quam quibusdam mediis 
contemptis alia media aeceptantur ad finem; ergo in divina prae- 
destinatione hoc totum reperitur, quod Deus sua voluntate quos- 
dam homines ad efficacem aeternae vitae consecutionem elegit, quos- 
dam vero contempsit et sprevit. Hic autem contemtus nihil est 
aliud quam voluntas permittendi eos deficere ab ultimo fine." 
Pag. 272: ,Permissio non est pura negatio, sed est potius pri- 
vatio.^ Ergo si aliqua possunt in reprobis aecidere ob culpam 
peccati commissi, ut suprema illa a felicitate exclusio, quae poena 
peccati est, tamen totius effectus reprobationis prima ac necessaria 
causa est ordinatio divina. ,Simpliciter loquendo,^ inquit p. 302. 
q. XXIII. art. V., ,id est, non comparative, sed absolute conside- 
rando ipsos reprobos, non datur causa aut ratio ex parte ipsorum 
suae reprobationis, id est, totius effectus reprobationis. .. Habe- 
mus itaque, quod isti effectus reprobationis non sunt ad invicem 
ordinati in ratione causae et effectus, sed omnes simul ordinantur 
ad unum finem, scilicet omnes simul et collective ordinantur ad 

hune finem intentum a Deo ad ostensionem iustitiae suae et ad 
ostensionem maioris misericordiae erga praedestinatos. .. Intel. 
ligit D. Thomas nomine reprobationis Divinam providentiam per- 
mittendi aliquos incidere in culpam et derelinquendi illos in illa 
et puniendi in aeternum propter illam, atque ita necesse est, 
ut totius effectus reprobationis collective non possit assignari tan- 
quam causa et ratio ipsum peccatum, in quo quis derelinquitur, 
quia illud non potest esse causa permissionis incidendi in ipsum 
peccatum.“ Denique contra eos, qui peccatum causam esse sta- 
tuant reprobationis, sic ille argumentatur (p. 305.): ,Unde sim- 
pliciter loquendo prius est in genere causae finalis nostro modo 
intelligendi ille supernaturalis finis, quam permissio peccati. Sed 
haee prioritas non obstat, quominus ipsa permissio in genere 
causae quasi materialis et termini a quo, sit prius nostro modo 
intelligendi, quam ille finis supernaturalis, et ita idem respectu 
eiusdem potest habere rationem causae et effectus in diverso ge- 
nere causae. Cum igitur ipsa permissio non sit causa ex parte 
reprobati, propter quam mereatur reprobari, consequentia facta 
nihil valet.^ Quamobrem illi dicere licuit: primum esse effec- 
tum reprobationis permissionem cadendi $n peccatum usque ad 
mortem. 

Dura videtur doctrina, si, quid Bafiez permissionem intelligat, 
recte consideres! Quam, quicunque scientia media utimur, nega- 
tivam intelligimus; permittere enim eum dicimus, qui, quod ab 
altero male actum iri praenovit, non prohibeat. Cognoscit enim 
Deus scientia media, hominem in tali rerum conditione, oblata 
etiam sua gratiae mensura, peccaturum; quod si gratiis maioribus 
ipse impedire non vult, permittere dicitur peccatum. Eandem 
Salmanticae vetus S. Thomae schola permissionem intellexerat. 
Velut Dominicus Sotus illi sententiae: indurationem esse negatio- 
nem misericordiae , haec subiungit: ,Quo fit ut, cum Deus para- 
tissimus sit subvenire cuicumque ad ostium pulsans, prius natura 
sit, quod homo nolit assentire, quam quod Deus eum durato suo 
permittat arbitrio; nam qui audivit et didicit, venit ad me." At 
Bañez, negata scientia media, contra statuit: prius esse natura 
permissionem Dei mala voluntate hominis; necesse enim fuit, 
quum scientiam mediam negasset, docere, decretum praedetermi- 
nandi vel praedeterminationis negandae praecedere omnem prae- 
visionem (e suis enim decretis liberis Deus liberos actus volunta- 





1 In epist. ad Rom. c. 9. v. 22. 23. 
14* 





219 9. De Bannesio eiusque doctrinae ratione. 


tum cognoscit, ut paullo ante ex ipso identidem didicimus), et per- 
missionem mali ex proposito fieri, quum ante omnem praescientiam 
ea negetur praedeterminatio, sine qua servari mandata nullo modo 
possint. lta permittere malum rectius dicendum videbatur impe- 
dire bonum, quam non prohibere malum, et ipse Deum contem- 
nere docet et spernere reprobos, ne aeternam vitam. consequantur, 
eosque iis subsidiis efficacibus, quibus ad mandata actu servanda 
necessario indigent, privare, et utrumque quidem ante omnem 
culpae praevisionem, immo vero Deum ,eatenus creasse hominem 
aliquem, quem voluit permittere impium esse, ut in die iudicii 
ostenderet iustitiam suam in eius condemnatione iusta^ (p. 271.). 
Ex quo intelligitur, cur admodum probabile visum sit Bannesio f, 
Deum non sincere velle salutem omnium. Negat sane aliis locis 
compluribus ?, Deum ab aeterna beatitudine quemquam excludere 
nisi praevisis peccatis. Sed auditor eius Alvarez, vir summo in- 
genio, hoc cum illo ita conciliare studet, ut distinguat: ante om- 
nem praevisionem Deum velle reprobos a felicitate ut a bono 
non debito excludere, post praevisionem peccati ob culpam ad- 
missam *. 

Atque haec illa sunt, quibus Bannesii doctrina imprimis distin- 
guitur. Quam schola Neo-Thomistarum a principe atque auctore 
acceptam universam quidem probavit, quaedam autem consectaria, 
quae duriora videbantur, recusavit. . Haec recusatio condemnatio 
est doctrinae. Male enim defenditur, quod ut tueare, necesse sit 
a te ipso deficere. Audiamus igitur Billuartum *, ceteroquin fide- 
lem Bannesii discipulum. 

Dixerat Bañez, a Deo sperni reprobos ratione vitae aeternae 
consequendae ante omnem operum praevisionem, et Alvarez, eos 
& felicitatis consecutione ante omnem praevisionem excludi. Quam 
duriorem conclusionem aspernatus Billuart nullum se eius vesti- 
gium apud S. Thomam reperisse dicit. 

Illorum uterque docuerat, Deum ipsum efficere, ut homo non 
converteretur, quatenus hoc esset aliquid negativi. Quam sen- 


1 Q. XIX. art. 6. p. 241. ©" 

? ,Secundus sensus Matth. 18, 14. est, quod intelligitur de voluntate, 
quae respicit immediate punitionem et damnationem reproborum et exclusio- 
nem eorum a vita aeterna, nulla praesupposita culpa, et haec, voluntas non 
reperitur in Deo* (q. XXIII. art. 3. p. 272.). 

5 Alvarez, De auxiliis, disp. 110. n. 15 ss. 

4 Dissert. IX, art. 9. De motivo reprobationis; diss. VI. art. 6.5 diss. VII. 
art. 6.; diss, VIII. art. 5. et alibi. | 


9. De Bannesio eiusque doctrinae ratione. 213 


tentiam e Bannesii doctrina necessario conclusam Billuart recte 
recusat. | 

Bafiez quum ante ommem libere factorum praevisionem Deum 
decernere dixisset, gratiam efficacem vel physicam praedetermi- 
nationem ad servanda mandata aliis concedere, aliis negare: quam- 
quam sine illa mandata servari nullo modo possent, tamen, si non 
servarentur, id culpae verti reprobis docebat, quod, ut servare 
possent, gratia sufficiens efficeret. Posteriores vero Thomistae cum 
Billuarto eius doctrinae asperitatem ita temperare studuerunt, ut 
negationem gratiae efficacis a culpa hominis repeterent gratiae 
obsistentis. Quod quidem omnino docuit S. Thomas, cuius verbis 
allatis Billuart rectissime Nihil simplicius, inquit, mihil clarius. 
Quamquam ea explicatio doctrinae Bannesianae minime congruit, 
ut supra demonstravimus , nec eam Bafiez adhibuit. 

Priores Bannesiani praedeterminationem physicam ad consti- 
tuendum actum primum rerum creatarum pertinere existimave- 
rant; posteriores, quam periculosa illa sententia esset, intelligen- 
tes, eam Alvaresio auctore repudiarunt. Ac tamen illa Bannesii 
doctrinae coniunctior videtur ac multo magis consentanea ?. Si- 
mile omnino est, quod superiores illi resisti posse gratiae efficaci 
negarunt, hi affirmarunt?. Praedeterminationem autem ad actum 
peccati Billuart postdeterminationem appellare mavult. 

Bafiez probabilius esse censet, Deum non velle salutem om- 
nium, nec, si universae doctrinae suae consentire volebat, dicere 
poterat, vere ac sincere Deum omnium salutem velle. Id tamen 
ut demonstret, Billuart communem et scholarum omnium et fide- 
lium consensum appellat. ,Omnes enim scholae principes,^ in- 
quit, ,omnes illustriores theologi, omnes fideles in ea sunt sen- 
tentia ac fide, quod Deus velit omnes salvos fieri, et quod ideo 
Filium suum miserit in mundum iuxta illud Ioannis 3.: Sic Deus 
dilexit mundum, ut Filium suum unigenitum daret; non dicit ali- 
quos ex mundo, sed mundum ipsum, id est, omnes homines mundi." 
Et perspicuos affert locos e S. Thoma. Denique id ipsum dam- 
nata quinta Iansenii propositione confirmatum est, quod, ut recte 
monet Billuart, colligata sunt inter se haec duo: Christum pro 
omnibus mortuum esse, et illud, quod a Bannesio negari vidimus. 
Ergo illa quoque doctrina, cui consentaneum sit, immo vero ne- 


1 V. supra cap. 2. p. 25. 
? P. Limbourg in ,Zeitschrift für kath. Theologie, I. 191. 
5 Vide supra p. 13. not. 8. 

eessario consequens, ut Deus non omnes salvos fieri velit, pariter 
eum communi sensu scholarum et fidelium pugnare dicenda est. 

Quam doctrinam, eum veteribus Thomistis, ut auctor ipse 
fatetur!, nequaquam semper consentientem, statim in universa 
S. Thomae schola receptam esse, existimari non debet. Auditores 
enim illius, qui multi erant, quum eam amplecterentur, tamen ab 
alis quaedam partes, maxime praedeterminatio ad actum peccati, 
acriter impugnabantur. Tum, quum primum inventa est, physicae 
praedeterminationi se opposuit ipsum caput ac princeps scholae 
illius Salmanticensis, professor primarius, P. Mantius; quem alius 
Bannesii collega, P. Vincentius, imitatus et Salmanticae et Romae, 
quum eo vocatus esset, illam doctrinam confutare non destitit ?; 
Medinam quoque, qui mortuo Mantio primam illam cathedram 
occupavit, supra ostendimus fratris sui quandam opinionem intime 
eum tota eiusdein doctrina connexam novam et inauditam ap- 
pellasse. | 

Sed ea, quae diximus, aliis testimoniis confirmabimus duorum 
hominum, qui post Bannesium professores primarii Salmanticae 
fuerunt ipsumque et Vincentium adolescentes noverant. Franciscus 
Aravius O. Praed., qui 13 annis post Bannesii mortem per duo 
decennia professor primarius, postea episcopus Segoviensis fuit, 
ita scribit (tom. 2. in I. q. III. art. 5. dub. 6. n. 41. vers. Sed 
accedat): ,Mirum plane est, quod quidam novitii theologi, quorum 


i Supra p. 138. et 139. 

? Cuius rei confirmandae causa . Molina a. d. IX. Cal. Iun. Mantii et Vin- 
centii dictata ad Inquisitores Hispaniae detulit. (Henao, Scient. med hist. pro- 
pugnata. Event. 7. p. 53. n. 173.) Idem de PP. Mantio et Vincentio in re- 
sponsione oblata Summo Pontifici testatur Arrubal, insignis Societatis theolo- 
gus, qui tum Salmanticae docebat. (Liv. de Meyer, Hist. 1. 3. c. 1. p. 198.) 
Et Coronel, Ord. S. Aug., alumnus Praedicatorum, tum Vallisoleti professor 
primarius, ad socium religionis Plumbinum, de Auxiliis consultorem, haec 
scripsit de Praedicatoribus Salmanticensibus: ,,Contrariam praedeterminationi 
opinionem ex Patribus Dominicanis legit nostra tempestate Magister Frater 
Ioannes Vincentius et aliquibus annis ante hunc Frater Mantius, ambo in- 
signes viri in academia Salmanticensi ^ De P. Vincentio idem refert auditor 
eius Basilius Leon; itemque FF. Praedicatores Ledesma et Aravius, pro- 
fessor primarius Salmanticensis. (Quae scripta v. apud Meyerum in Hist. 
l. 2. c. 12. 22. p. 126. 160. 161. et apud Henao l. c.) Unde intelligas licet, 
quae causa fuerit, cur Bañez, parum quidem urbane, Mantium, quem ipse et de- 
missi animi et magnae doctrinae theologum praedicasset, nihilominus, ut ante 
vidimus, argueret veritum esse ,,communem modernorum viam" Bannesii edoc- 
tum commentariis relinquere et ad veterem S. Thomae doctrinam, h. e., ad 
Bannesianam eius interpretationem se convertere. | 

multi absque ullo examine suorum magistrorum sectantur placita, 
tantam sibi fidem velint haberi, ut indubitanter posteri theologi 
credere teneamur hune Dei physicum humanae voluntatis prae- 
determinativum concursum, cuius nec sacra Concilia nec SS. Pa- 
tres aliquando meminerunt, sed ab eis fuit quodam fallaci discursu 
confictus." 

Basilius autem Leon, ad quem Iansenius divertit, quum per 
Galliam et Hispaniam iter faciens academias foedere quodam 
contra Societatem lesu coniungere conaretur, sie scribit (Var. 
disp. p. 1. q. 9. expositiva cap. 3. p. 399.): ,Licet nonnulli [ex 
Dominicana familia] obstinate praedeterminationem illam volun- 
tatis ex physica Dei motione aut qualitate provenientem, quae 
ita ad unam partem determinaret ante consensum voluntatem, ui 
deinceps non esset electionis humanae, illi positae motioni Dei 
aut obtemperare aut refragari, docuerint, excitavit tamen Deus 
olim doctissimum et religione excultissimum virum Ioannem Vin- 
centium ex eadem familia, qui eam docendi rationem validissime 
impugnans, morales tantum praefinitiones per excitaiiones, quae 
actus sint intellectus et voluntatis, induxit, legit, dictavit in Sal- 
mantino theologorum gymnasio, me et spectante et audiente, et 
postea alii ex eadem familia ab illa propositione cum laude et : 
fructu discesserunt." 

Sed multo ante Aravium et Basilium Leonem frater atque 
collega Bannesii, qui brevi post illius obitum Romae in Minerva 
docuit, Ioannes Gonzalez Albelda, sectatores eius iuniores Tho- 
mistas vocaverat eosque oppugnans veterem scholam: Capreolum, 
Conradum, Sotum, Canum, Medinam appellaverat (Comment. in 
I. p. Summae theol. S. Thomae disp. 58. sect. 2. nn. 7. 8.; sect. 3. 
n. 11. Ed. Compl. 1621. pp. 690. 704. "V. supra p. 93.). 

Cuius dissensionis vestigium exstitit in familia Dominicana 
a. 1606. in capitulo provinciali Avenione habito. Ubi Theophilus 
Raynaudus narrat (in Hoplotheca contra ictum calumniae s. 2. 
cap. 9. p. 277.) se praesente defensam esse hane propositionem: 
,Effieacis gratiae natura talis nobis videtur esse, ut neque phy-: 
sice, neque moraliter voluntatem humanam praedeterminet ad 
volendum et eligendum bonum, quod sibi ope gratiae inspiratur; 
hac enim ratione sublatus creditur omnis omnino liberi arbitrii 
usus tam quoad exercitium, quam quoad specificationem. Nam fieri 
non potest, quod Deus per gratiam voluntatem determinet, quin 
ipsa determinetur et sine indifferentia velit id, ad quod determina- 
tur. Gratiae enim efficacis effectus infallibilis est, non necessarius." 

Quamquam ea aetate ili, quos Aravius novitios theologos, 
Albelda $uniores T'homistas dicit, iam dominari coeperant. Valuit 
enim ingenium auctoritasque Bannesii, cui se obiicere nemo nisi 
aegre auderet, quum praesertim professor primarius Medina mor- 
tuo renuntiatus esset; valuit etiam commotio animorum, diuturni- 
tate controversiarum contra nostros theologos excitata, ut oppu- 
gnatio illa Bannesii paullatim languesceret. Coeperunt non inviti 
eum sequi, qui certamen iniisset adversus novam et heterodoxam, 
ut dicebatur, de scientia media doctrinam, nec dissensionis, quae 
inter ipsos ducemque suum intercedebat, memoriam retinebant. 
Discipuli autem illius, Lemos et Alvarez, Romae quoque amicos 
doctrinae eius conciliarunt. Nam id perpetuae Hispanorum que- 
relae contra Molinam Sociosque effecerant, ut ibi quoque contro- 
versia et excitaretur et ageretur; disputabat autem Lemos summa 
omnium approbatione; Alvarez vero per decem annos primariam 
Praedicatorum scholam theologicam (sopra Minerva) regere per- 
rexit. Atque illis contentionibus Romanis doctrina Bannesiana 
explicata, polita, absoluta est ita, ut eam Alvaresii liber de Au- 
xiliis exhibet. 

Alia fuerunt initia Neo-Thomismi in Hispania. Ipsi enim eius 
defensores argumentatione multum inter se discrepabant !; quidam 
etiam veterem illam Thomistarum Salmanticensium sententiam ? 
a Bannesio repudiatam revocabant, posse hominem non resistendo 
gratiae sufficienti ad efficacem se praeparare. Id tanta libertate 
tuebatur Cabrera, ut ad Pelagianismum videretur accedere. Qui 
plane affirmabat: , Auxilium efficax supponit dispositionem nega- 
tivam voluntatis, quam dispositionem ex se inchoat voluntas. Ne- 
que est inconveniens concedere, ex naturali usu libertatis nega- 
tivae pendere, quod homini detur physica praedeterminatio et 
efficax auxilium." ? Idem ,Auxilium efficax," inquit, ,incipit a 
nobis dispositive, quia determinatio pendet ex libera dispositione 
nostrae voluntatis negativa, licet effective sit a Deo.^ Item Avila 
cum Medina consentiens ,Qui lethali culpae subiacet,^ inquit, 
bene utatur auxilio sufficiente, et praesto aderit auxilium efficax 
et cum eo gratia iustificans“ *; quod quum dicunt, gratiam effi- 
cacem intelligere eam videntur, qua homo proxime ad iustifica- 
tionem praeparatur. Quae omnia contraria esse Bannesii doc- 


1 Suarez, De vera intelligentia auxilii efficacis cap. 20. Opp. ed. Vivés 
X. 898. | 
? Idem 1. c. cap. 18. 387. 3 Idem 1. c. + Idem 1. c. 

trinae, dum eos pugna communis contra Molinam praeoccupat, 
non animadvertebant. Sed tamen explicatior disciplina, ut dixi, 
dissensionem sustulit. Itaque repudiata scientia media retenta est 
illa Bannesii doctrina: physicam praedeterminationem ad quem- 
libet actum necessariam esse eaque praesente ipsius vi ac pro- 
prietate naturae effici, ut non fieri actum determinatum repugnet; 
Deum vero omnes actus atque adeo peccata voluntatum ereata- 
rum e suis decretis vel determinandi vel non determinandi co- 
gnoscere ac praevidere. liaec summa doctrinae, hoc robur est; 
ita recepta est ac probata; quamquam posteriores a quibusdam 
consectariis, quae suo iure Bafiez intulerat, abhorrere visi sunt. 

Unde initium duxerit Thomistarum ac Molinistarum contro- 
versia, hic videmur significasse. S. Thomae schola inclinato iam 
ad finem saeculo sexto decimo in duas divisa est partes. Bafiez 
non modo omni illius explicandi ratione, verum etiam sententiis 
singularibus a communi via, ut ipsius verbis utar, illius aetatis 
theologorum deflexit, atque vix orta eius doctrina pro nova et 
inaudita et apud suos et apud externos impugnata est. Societatis 
autem Iesu theologi communem ac traditam quasi per manus ve- 
terem doctrinam, quam in ipsis Praedicatorum scholis didicerant, 
retinentes constanterque explicantes illud efficere studuerunt, ut 
certissima gratiae efficacia cum libertatis ratione, si fieri posset, 
scientiae interpretatione conciliaretur. Sed necesse fuit, inter tam 
diversas eiusdem scholae partes litterarum certamen oriri. Exar- . 
sit autem contentio primum a. 1581. Salmanticae, in illius scholae 
tamquam arce ac propugnaculo, multo quidem ante Molinae Con- 
cordiam editam. 

Georgius Albertini, O. P., qui theologiam et Romae et Pa- 
tavii insigni cum laude docuit, dum haec studia prosequitur, in 
eandem, quam nos supra explicavimus, sententiam adductus est, 
ut ante hane controversiam exeunte sexto decimo saeculo excita- 
tam non minus utramque scholam et Thomistarum et Scotistarum 
quam Augustinum atque Thomam ,abhorruisse a decretis ante- 
cedentibus et praedeterminantibus" * existimaret; idem deinceps et 
acriter defendit nec ullis conviciis deterritus unquam omisit. Illud 
quomodo evenerit, epistola tertia ad Dominicum Pellegrinum, 
suum in religione socium, in hunc modum ipse narrat (p. 1. 8. 2): 

At scire te volo (etsi hoc minimum sit), quando, cur, quo- 
modo a Commendatoribus tuis meisque defecerim. Romae cum 
essem anno 1787., dialogum elaboravi iuxta doctrinam per manus 
nobis traditam, cui titulus: I Molinismo. Ea fabula mirifice 
placuit pluribus, nec quisquam fuit, qui excessisse me aut vera 
in omnibus non dixisse putaret: ex quo evidentissime patet, ea- 
dem sensa de Molinismo a Bannesio per manus tradita etiam 
apud sapientissimos illos nulla varietate obtinere. Forte fortuna 
aecidit, sic Deo potius disponente (ne in Propaganda et hic [Pa- 
tavii] falsa docerem), ut Molinae Coneordiam Edit. Ulyssip. a. 1588., 
quae omnium prior fuit, invenirem. Gaudio magno repletus sum, 
quia editiones caeteras pluribus in locis nonnihil a Iesuitis immu- 
tatas audieram, quo Auctoris sui errores aut minuerent aut cau- 
tius celarent. Itaque avidissime legere eam coepi. Quid vero 
tum? Mirari ac identidem clamare: Malum! Quas nugas de ho- 
mine isto dixerunt mihi? Peream, si quid est in verbis eius, quod 
cum doctrina per manus mihi tradita cohaereat! Ut assolet. cum 
quis deceptum se ab uno putat, ut eidem minime fidat, dubitare 
coepi, an vere Sanctorum Augustini et Thomae etiam doctrina 
illa sit, quae mihi ab iis per manus tradita fuerat, eaque dubi- 


1 In Acroases theol. dogmatico-morales scholia II. 119. n. 37. 

tatio in eam me sententiam coniecit, de qua in superiori Epistola 
locuti sumus." 

Atque ita ille diversa et de Molina et de hac tota contro- 
versia existimare coepit. Nec vero dubitamus, quin idem con- 
tingere necesse sit, si quis praeiudicatis adversus Molinam opinio- 
nibus omissis aequo iudicio tanti theologi verba ipse examinaverit. 
Quod quidem negligi certe non oportet, quum magna controversia 
de eius doctrina acta sit; quare quid ipse docuerit, praeter cetera 
videndum est. 

Bañez ab efficientia voluntatis Divinae initium disputandi 
duxerat, contra omnino Molina. Hic libertatem primum humani 
arbitrii consideravit. Recte quidem. Quanto enim obscurior quae- 
stio est, tanto magis est rationi consentaneum, ab iis, quae no- 
tiora sunt, proficisci. Notior autem nobis sine dubio humanae est 
natura libertatis quam ratio efficientiae Divinae. Atque etiam 
certum est gratia perfici libertatem; iam vero prius de eo, quod 
perficiendum est, tractari convenit, quam de ipsa perfectione, 
praesertim quum gratiae motiones ad libertatem arbitrii prorsus 
se applicent atque accommodent. Itaque recte Molina, quod qui- 
dem ante illum Caietanus proposuerat, opus illud laudatissimum ? 
ab hominis libertate orditur. Et prima quidem disputatione er- 
rores enumerat de Dei praescientia et de libertate humana, altera 
deinceps hanc ipsam definit atque explicat. Cuius sententiam ita 
adumbrabimus, ut nihil afferamus, quod non ad universam eius 
dectrinam intelligendam necessarium esse videatur. 

Definitionem libertatis tradit tum pervulgatam, quam et Do- 
minicus Sotus, clarissimus ille doctor Ordinis Praedicatorum, et 
Tapperus,. cancellarius Lovaniensis, ut veram atque certam po- 
suerant. Si libertas intelligatur ea, quae sit necessitati opposita, 
eum docet libere agere, qui ,positis omnibus requisitis ad agen- 
dum possit agere et non agere, aut ita agere unum, ut contra- 
rium etiam agere possit.^ Quae libertas ,formaliter est in vo- 
luntate praevio iudicio rationis. Agens liberum distinguitur contra 


1 In I. q. 22. art. 4. ad finem: ,Optimum atque salubre consilium est, 
in hac re inchoare ab his, quae certo scimus et experimur in nobis, sc. quod 
omnia, quae sub libero arbitrio nostro continentur, evitabilia a nobis sunt et 
propterea digni sumus poena vel praemio." 

2 ,Liberi arbitrii cum gratiae donis, divina praescientia, providentia, 
praedestinatione et reprobatione concordia." Editionem sequimur Antwer- 
piensem anni 1595., cui aliqua ab ipso auctore addita sunt, quaeque a prima 
illa aliqua identidem verborum differentia, non rebus et sententiis discrepat. 

agens naturale, in cuius potestate non est agere et non agere, 
sed positis omnibus requisitis ad agendum necessario agit, et ita 
agit unum, ut non possit contrarium efficere.“ { 

Ratione autem libertatis quatuor possunt quasi status naturae 
humanae distingui: primus naturalis, qui nunquam fuit, sine pec- 
cato et sine gratia, alter innocentiae, in quo primus parens a Deo 
constitutus est, tertius hominis per Adamum lapsi ante gratiam 
recuperatam, quartus reparati per Christum ordinis. Est autem 
homo nunc quoque et in naturalibus atque malis et in supernatura- 
libus actionibus ita liber, ut etiam praesente gratiae praevenientis 
motu in ipsius sit potestate ,cooperari aut non cooperari cum 
auxilio divino vel etiam elicere actum repugnantem.* ? 

Deinde? quaerit, quid homo possit aut non possit viribus na- 
turae, et quomodo naturae actio ad ordinem supernaturalem re- 
feratur. Id ut recte perspiciatur, tenendum est, supernaturale ab 
eo intelligi severe, ut et 1. naturae tum humanae tum omnino 
ereatae, etiam angelicae, vires superet, et 2. a Deo nón ut ,a 
communi omnium bonorum auctore, sed tamquam a partieulari 
causa per se ipsum immediate vel per supernaturalem habitum 
ab ipso infusum" efficiatur *, et 3. non sola origine sit super- 
naturale, sed suapte essentia*. Itaque negat, quod a magnis 
theologis catholicis 9 sine dubitatione admittitur, affectiones actus- 
que voluntatis e supernaturali illustratione vel cognitione intel- 
lectus nulla nova accedente gratia profectos esse supernaturales 7, 
duplicemque dicit ad actum fidei producendum operari habitum, 
et intellectus et voluntatis. Porro negat id, quod Victoria et 
Sotus, O. Praed., docuerant, eam contritionem, quae habitus fidei 
et spei consequens et ad sacramentum poenitentiae ordinata, par- 
ticulari, sed non supernaturali auxilio divino excitetur, ad sacra- 
mentum recipiendum rite praeparare. Immo vero negat ,in ac- 
tibus fidei, spei et caritatis dari aliquid, quod sit naturale, et 
aliquid, quod sit supernaturale, sed totum actum esse supernatu- 
ralem quoad genus et differentiam." Essentia igitur differunt a 
similibus actibus ordinis naturalis, fidei, caritatis, contritionis. 
Nulla in iis realitas aut formalitas est, quin sit supernaturalis, nec 
in solis actuum terminis, sed ne in ipso quidem voluntatis influxu 5. 
Neque vero a causis naturalibus divelluntur; sunt enim actus 


! Disp. 2. in q. 14. art. 13. — * Disp. 3. — ? Disp. 4 ss. 
* Disp. 33. p. 138. 5 Disp. 38. p. 159. 5 Velut a Tappero et Petavio. 
' Disp. 14. p. 57. — ? Disp. 38. p. 155. 

animi vitales, ex ipsius natura ac facultatibus naturalibus eliciti, 
ad eosque efficiendos aliae quoque causae naturales accesserunt; 
atque hoc plurimum valet ad intelligendum supernaturale, quo 
non tollitur, sed perficitur natura. lta Molina rectissime docet, 
quamquam non semper optime loquitur, ut quum quasdam causas 
dicit ,naturaliter influere^ vel arbitrium ,cooperari gratiae per 
vim naturalem. ! Nihilominus iniuria accusatur de doctrina semi- 
pelagiana; declarat enim omnis eius loquendi ratio, necessitatem 
indicari connexionis vitalium actuum supernaturalium cum facul- 
tatibus naturalibus, unde proficiscuntur, non vero vel realitatem 
vel modum naturalem tribui actibus supernaturalibus. Horum 
enim et terminus et ipsa origo ac tamquam processus e facultate 
prorsus supernaturalis est, sed totus a Deo et totus ab homine 
efficitur ?. Distinguit autem Molina, Tapperum secutus, quid de 
huiusmodi actu praedicandum sit, quatenus a Deo efficiatur, et 


1 Quaest. 23. art. 4. et 5. disp. 1. membr. 6. p. 329. 

* Q. 14. a. 13. disp. 12. et 38. et q. 23. art. 4. et 5. disp. 1. membr. 6. 
p. 40, 328. et 329. Declarat autem planissime q. 14. a. 13. disp. 40. 
p. 168., voluntatem actus supernaturales non naturaliter, sed supernaturaliter 
efficere. Atque ipso illo loco, quo illud posuerat, arbitrium per vim natura- 
lem cooperari (p. 329), idem repetit atque affirmat, nihil esse in motu volun- 
tatis, quod non sit supernaturale, et a Deo dari gratiam, qua excitata et ad- 
iuta voluntas consentiat. Quod etiamsi non omnino perspicue dixisset, dixerat 
tamen in libri principio (p. 42.) atque protestatus erat, quotiescunque de ef- 
ficientia voluntatis loqueretur eamque per se solam eonsideraret, intelligendum 
tamen esse, vim illam totam ac primarie a Deo derivari. In illis autem verbis, 
de quibus quaerimus, praecisione facta. voluntatis efficientiam considerat, non 
ut haec à Deo, sed ut ab ipsa procedit, atque ita sane naturalis facultatis 
actus vitalis est, quemadmodum ipse ante descripserat (p. 155.): ,Quare actio 
tota,“ inquit, ut praecise est a causis naturalibus (et ut sic a nobis conside- 
ratur), est influxus causarum naturalium; ut vero a Deo supernaturaliter in- 
fluente, est influxus Dei; solaque proinde consideratione nostra cum funda- 
mento in re distinguitur in ea actione influxus Dei ab influxu causarum se- 
cundarum.“ Nec aliter Billuart, quamvis acriter impugnet Molinam, loqui 
solet: ,[Conversionem] voluntas creata operatur, inquit, ,cum Deo ut causa 
secunda totalis ex propria et innata virtute“ (P. I. diss. 8. a. 4.), prorsus ut 
Molina, in quem actio Pelagianismi intenditur. E quo manifestum fit, quid 
ad celebre illud dilemma respondendum sit, quo inclusum esse P. Valentiam 
acta suppositicia et Serrii historia, ex illis derivata, tradiderunt: ,Hic influxus 
particularis, peculiaris, partialis voluntatis aut ab ipsa est aut a Deo." Ter- 
tium est, quod pridem Molina saepissime posuerat: ,aul et a Deo et a volun- 
tate.“ Etenim cum S. Bonaventura omnibusque theologis catholicis gratiam mo- 
vere consensum dicit dupliciter: 1. remote, non ipsum actum attingens, sed fa- 
cultatem, quam elevet, muniat, praemoveat; 2. ipsum cum voluntate producens 

quid, quatenus ab homine eliciatur, docetque supernaturalem ap- 
pellari, quod sit a Deo, liberum, quod sit ab homine. Sed haec 
duo discernens notat atque admonet, ne voluntas quidquam per 
sese ad actum conferre existimetur, quod idem non sit a Deo ac 
supernaturale. Dicit iterum ac tertio, quum de influxu loquitur 
voluntatis, simul intelligi gratiam, quae voluntatem excitet eique 
vires addat ipsumque voluntatis influxum constituat supernatura- 
lem. Nihilo tamen minus eiusmodi distinctionem ei vitio vertunt, 
nulla rationis probabilitate. Mentis, non rei distinctio est; negat 
enim et excludit, in ipso actu rationem naturalem a supernaturali 
secerni posse, quum sit totus essentia supernaturalis. Quaerit 
autem, quod ei nomen congruat, quatenus a Deo, et quod, qua- 
tenus ab homine sit. Quod si vitium esset, ne humanum quidem, 
quia ab homine est, nec proprium ac suum hominis actum appel- 
lare liceret: in quibus vocibus offenditur nemo. Quodsi liberum 
maxime proprie dicitur suum cuiusque, neminem moleste ferre 
oportebat, quod actum supernaturalem Molina docet liberum ap- 
pellari, quatenus ab ipso homine proficiscatur. Longissime autem 
abfuit, ut libertatem humanam eiusque actionem ad causam pri- 
mam referendam esse negaret. Nec magis illis verbis ,actum 
esse supernaturalem, quod a Deo efficiatur“, intelligi vult, gratia 
actum tantum, non potentiam affici; hac enim ipsa ratione gra- 
tiam a coneursu Divino naturali distinguit, quod illa etiam facul- 
tatem, hic solum actum afficiat. Docet Deum in intellectum et 
voluntatem infundere gratiam praevenientem ? atque habitibus 
supernaturalibus hominem quasi nova induere natura, ut ei natu- 


actum liberum. Iesuitae negant, Neo-Thomistae aiunt (supra p. 18 ss.) priorem 
motionem ita recipi a voluntate, ut nihil in ea modificet; sed illi voluntatem 
gratia excitatam ita dicunt vel non cooperari omnino vel aut plus aut minus 
cooperari, ut tamen nihil prorsus in ipsius efficientia contineatur, quod non 
ex praeveniente vi atque excitatione gratiae derivetur, sitque a Deo et prae- 
cognitum et decretum. Est igitur ille influxus voluntatis in actum liberum 
ex Iesuitarum doctrina non solius effectus voluntatis, sed pariter gratiae ex- 
citantis atque Dei. Id unum ambigitur, qua ratione gratia praemoveat, utrum 
physice praedeterminando voluntatem suaque efficacia insuperabili consensum 
efficiendo, an ita excitando atque alliciendo, ut voluntas, prout voluerit, plus 
minusve cooperetur vel etiam resistat ac repugnet. 

1 Cf. locum superiore nota positum: ,ut praecise est. . . 

2 ,Concursus Dei generalis ad actus naturales non est concursus Dei in 
liberum arbitrium ut causa est illorum actuum, quasi prius suscipiat in se 
eum motum eoque applicetur et potens reddatur ad influendum in actum, sed 
est influxus immediatus una cum libero arbitrio in actum: at vero auxilium 





10. De doctrina Molinae. . 223 


rales fiant ipsi actus supernaturales i. Deus gratia non solum 
actus potentiae naturalis roborat atque extollit, sed hane ipsam 
potentiam elevat? et ,principium efficiens actuum in liberum ar- 
bitrium immittit“?, ut sua ipsorum natura atque essentia, non 
solo modo efficiendi * supernaturales sint, sitque imprimis omnis 
efficientia voluntatis supernaturalis. 

' . Atque his finibus Molina supernaturale arcte circumscribit, 
. id quod praetermittendum non fuit, ut ea, quae de viribus naturae 
et gratiae disputat, probe intelligerentur. 

Potest homo lapsus sine gratia supernaturali opus ; honestum 
facere, ,quod fini naturali hominis accommodatum atque compa- 
ratione illius sit vere bonum et virtutis opus, non tamen, quod 
fini supernaturali sit accommodatum, quodque comparatione illius 
sit bonum simpliciter ac virtutis opus dici queat.^ Nihil enim 
vel homo vel alia natura creata sine supernaturali gratia efficere 
potest, quod ullo modo vel ad gratiam praeparet ac disponat, 
vel supernaturali beatitudini sit commensuratum. Atque hoc de 
utraque hominis facultate, intellectu et voluntate, ita verum est, 
ut neutra ullam omnino suis viribus commensurationem ad super- 


gratiae praevenientis, ea ex parte, qua gratia praeveniens est, est influxus 
Dei in liberum arbitrium, quo illud movet et excitat potensque reddit, ut eo 
pacto motum, tamquam habens iam in se ipso principium efficiens actuum 
supernaturalium, simul influendo ulterius eos producat" (disp. 42. p. 172.). 
At vero si sit sermo de influxu illo, quo Deus in liberum arbitrium immittit 
gratiam praevenientem, per quam illud movet ac invitat ad actum supernatu- 
ralem, talis influxus et motus Dei, qui gratiae praevenientis, qua gratia prae- 
veniens est, dicitur, natura et interdum etiam tempore antecedit concursum 
liberi arbitrii, idque adeo certum est, ut contrarium sit error in fide" (1. c. 
p. 172.). E quibus locis, quibus addi duodeni possunt, apparet, quam falso 
dici soleat: secundum Molinianos essentiam vitalis actus in hoc esse, ut vis 
Divina praemovens principium vitale excludatur. ,Error in fide" est negare 
gratiam praeveniendo actum supernaturalem in voluntatem illabi, ut eam prius 
moveat sicque actum liberum efficiat. Atque primi motus gratia praeveniente 
excitati et vitales sunt et tales, ut solus Deus agat, principium autem crea- 
tum agatur et ,velit, nolit patiatur"; moveri igitur hoc ab illo manifestum est. 
1 Disp. 38. p. 100. 

»Huic etiam [actui naturali] se inserit Deus illumque suo supernatu- 
rali influxu non solum acuit et incendit, sed etiam efficit supernaturalem" 
(q. 14. art. 183. disp. 45. p. 185.). Sed hoc ipsum ut e superiore nota intel- 
ligitur et proxima quoque exponitur, ita fit, ut Deus ,evehendo naturam" agat 
in potentias eisque quasi semen inserat actionis > supernaturalis, ad quam mo- 
vet. Plura vide p. 222. n. 2. 

3 L. c. disp. 29. * L. c. disp. 38. p. 159. 

naturalem finem habere possit, sed solo Dei munere et subsidio 
accipiat. Amissa igitur ab Adamo dona supernaturalia recuperare 
nisi Christi meritis non possumus f. 

Amplius autem quaerit Molina, quid homo naturae viribus 
cum generali concursu Divino possit, concluditque posse eum 
communi scholasticorum sententia actus naturalis ordinis similes 
supernaturalibus, velut amoris Dei et contritionis naturalis, elicere, 
neque tamen totam naturae legem diu servare nec efficaciter amare 
Deum super omnia, nec omnibus tentationibus diu resistere, etsi 
par sit singulis quoque tempore tentationibus superandis. In quas 
scholasticorum sententias se non obscure propendere ipse significat 
(p. 81.). Ac tamen hac doctrina exposita et corroborata solutisque 
obiectionibus, ad quorundam animos sedandos pacemque, quoad fieri 
possit, servandam, aliam sententiam proponit et tantummodo faci- 
liores actus ordinis naturalis, in quibus ne mediocris quidem sit 
difficultas, naturae viribus fieri posse concedit, atque adeo negat, 
hominem sine peculiari subsidio Divino proponere sibi posse 
non amplius graviter peccare. Cur illam communem scholasti- 
eorum doctrinam, gravibus nixam argumentis, ita circumscri- 
bat, rationem affert, quod haec sententia, variis in provinciis com- 
munis censetur in scholis minusque tutum propter antiquos Patres 
et Concilia reputatur asserere illam scholasticorum (p. 79.). Atque 
hoc unum satis demonstrat, quam ille sollicitus fuerit, ne alios 
opinionibus minus severis offenderet. 

Iam vero illud: ,Facienti quod est in se, Deus non denegat 
gratiam^ a multis medii aevi scholasticis acceptum de operibus 
naturaliter bonis interpretatur. Sed hic quoque doctrinam tradi- 
tam circumscribendam censet. Dicit enim eam gratiam, quam 
Deus dono naturali naviter cooperantibus non recuset, esse suffi- 
cientem (p. 393.), quae, etsi saepe etiam torpentem voluntatem 
impellat, certe tamen excitet moveatque facientem vel facere co- 
nantem, quod in ipsa sit, ad obstacula removenda ; sed quoniam 
nullum opus sit naturae viribus perfectum, quod ad ullam gra- 
tiam impetrandam per se valeat, ideo Deum, quando naturae 
munere recte utentibus non neget gratiam, ad eiusmodi liberali- 
tatem exhibendam moveri intuitu Christi Domini, cum quo illam 
normam constituerit. Tenendum est autem naturale et supernatu- 
rale a Molina severius accipi, quam a plurimis illius sententiae 
adversariis. Nam, ut Lessius eius defendendi causa ostendit (de 


1 Disp. 6. p. 19. 20. 

gr. efficaci c. 10. p. 313 ss.), illam motionem, qua Deus animam 
ad servandam legem naturalem excitat, non dicit gratiam, nisi 
essentia supernaturalis sit; contra ex adversariis eius nonnulli, 
sententiam illam de cooperatione cum priore aliqua gratia inter- 
pretati, gratiam illam, quae etiam infidelibus negativis datur, vix 
quidquam aliud intelligunt nisi eiusmodi animae motionem. Sed 
utut res est, Molinae opinio nec Pelagiana nec Semipelagiana 
est, quum omnem, etiam remotam, naturalium operum cum gratia 
impetranda proportionem vel congruitatem neget. 

Porro quaerit, quibus actibus recuperatio gratiae vel efficia- 
tur vel praeparetur. Deus statuit, ut fides ex auditu esset. lam 
quod homo audit concionem, species auditu naturaliter immissas 
recipit, recordatur atque intelligit, supernaturale certe non est. 
Sed Deus ubi se his actibus naturalibus quasi interposuit 4, omnem 
actionem acuit, iuvat elevaíque naturam, mentem gratia prae- 
veniente supernaturaliter illustrat, cognitionibus supernaturalibus 
imbuit, voluntatem illis fortasse iam excitatam per se ipsum etiam 
invitat, iuvat, movet, actusque efficit omni naturae vi ac facultate 
superiores. Atque ita voluntas fit idonea, quae iuvante gratia 


! Vide p. 223. notam 2. e disp. 45. Alii sunt loci complures in eadem 
disputatione; quibus in Congregationibus De auxiliis abusus est Lemos, ut 
demonstraret, Molinam actus fidei, spei, caritatis cum ceteris gratiae motioni- 
bus, quae illos antecedunt, e naturali facultate animae derivare ac postea 
acuente atque elevante gratia efficere supernaturales. Quam accusationem 
etsi Bastida penitus diluerat (Liv. de Meyer, Hist I. 32.), eandem tamen Re- 
ginaldus receptam confirmavit et crimen immeritissimo in Molinam coniectum 
in recentiores ac recentissimos libros transfudit. Sed quam diversum sit et con- 
trarium illius doctrinae actus salutares non ut supernaturales ex intimis animae 
facultatibus derivari, ex his intelligas velim: nam Molina docet 1. actus super- 
naturales non aliqua proprietate, velut firmitate vel intensione, sed tota es- 
sentia, natura, origine a naturalibus distingui (disp. 38.), et 2. generalem Dei 
concursum a praeveniente gratia ita differre, ut ille actus, haec ipsas prius 
animae facultates moveat. Quodsi locis modo allatis docere videtur, ewndem 
actum, qui sit naturalis, a Deo effici supernaturalem, necesse est intelligat 
actum eundem ratione obiecti et speciei adiunctae, sed qui duos actus prorsus 
diversos complectatur, naturalem et supernaturalem, quorum alter non actione, 
sed potentia elevanda, seminanda, movenda efficiatur. ,,Quod autem modo di- 
cimus, est: si sint duo actus de eodem obiecto eliciti ab eadem potentia, quo- 
rum unus naturalis illi sit, alter vero supernaturalis, non ratione modi pro- 
ducendi, sed quia est eminentioris naturae atque essentiae, actus illos esse 
distinctos specie, eminentiamque ac distinctionem superioris ab inferiori pro- 
venire efficienter ac radicaliter ex influxu causae superioris, quae ad eum ac- 


tum adiuvat potentiam, comparatione cuius is actus est supernaturalis" (q. 14. 
Schneemann, Controvers. 15 

ad actum fidei moveat intellectum 1. Est igitur initium fidei a 
solo Deo, qui, quoties ad fidem adducit, ob Christi merita homini 
indigno gratiam misericordia motus largitur; quamquam communes 
distribuendae gratiae leges et adultorum liberae actioni et Eccle- 
siae eiusque ministrorum prudentiae ac laboribus accommodavit, 
quum libertate hominum et Ecclesiae praedicatione ad gignendam 
fidem uti statuerit ?. 

Similis ratio est ceterorum actuum supernaturalium ?. Homo 
ornatus gratia sanctificante quosdam actus supernaturales faciliores 
sine nova gratia actuali solis habitibus infusis elicere potest, sed 
ob debilitatem naturae e peccato originali derivatam ad perseve- 
randum in usu virtutum omnesque vincendas tentationes quoti- 
diano ac perpetuo eget actualium gratiarum subsidio; ob eamque 
causam perseverantia inter peculiaria Dei dona numeratur. 

Qua in,re observandum est, necessitatem peculiaris auxilii 
Divini non solum ad graves tentationes superandas ac Dei man- 


art. 18. disp. 38. p. 160). Afferunt etiam adversarii, quod saepe dicat Molina, 
motus praevenientis gratiae e voluntate elici, ,non qua liberum arbitrium sit, 
sed qua voluntas et quaedam natura sit.^ Sed haec ipsa verba obiectionem 
refutant. Ut enim principium naturale opponitur principio libero, ita natura 
libero arbitrio; nihil igitur hac voce significat, nisi motus praevenientis gratiae 
esse involuntarios, id quod nemo theologus dubitat. Sed quum idem dicat, 
motus illos esse proprie supernaturales, perspicuum est, ^afuram, h. e. inti- 
mum in homine vitae actionisque principium a Deo ultra fines naturae eleva- 
tum motumque esse, ut id efficeret, ad quod efficiendum sua vi ac facultate 
minime valeret. Quod tamen ipsum suis verbis expressit: .evehendo naturam 
ad effectum , quem sola non potest producere. Tantum memoria tenendum 
est, quum natura ipsa, i. e., intimum vitae atque actionis potentiarum princi- 
pium, evehatur, quidquid ab elevata facultate fluat, non iam naturale esse, sed 
supernaturale. Non hac igitur ratione Molinismus differt a Thomismo, quod 
ex illa doctrina prius natura sola moveatur, qui motus postea a Christo con- 
stituatur supernaturalis, ex hac vero vita ipsa potentiarum elevetur et exci- 
tetur; hoc unum in disputationem venit, quo modo potentiae a Deo praemotae, 
ut docent utrique, motum acceptum ad gignendum actum liberum transmit- 
tant; estne motio Divina physica praedeterminatio, in qua recipienda nihil 
agat voluntas, quamque acceptam reddat mensura prorsus eadem, an motio- 
nem a gratia praeveniente acceptam modificat; mutatusne transmittitur motus, 
ut quum natura vivens impellitur, an ?dem prorsus propagatur, ut in machinae 
motu non impedito globove propellendo? In altera doctrina gratia efficax ad- 
aequata causa est actionis voluntatis; in altera duae partiales sunt causae, ita 
tamen ut creata praevenientis gratiae vi elevata atque mota una cum Deo 
perficiat actum. 
1 Disp. 7. 8. 38. 45. ? Disp. 9. 
3 Disp. 13 ss. et 38. 45. 

data servanda, sed etiam'ad usum virtutum supernaturalium re- 
peti a naturae lapsae debilitate. Potuit igitur homo, antequam 
peccasset, solo concursu universali (l. c. disp. 4.) totam legem 
moralem implere et sola gratia sanctificante sine nova actuali in 
omnium actuum supernaturalium exercitatione usque ad finem 
perseverare. Eam ut communem doctrinam theologorum pro- 
ponit. Nihilominus ab hac illius sententia Societas Iesu discessit, 
cuius theologi posteriores magno consensu docuerunt, hominem 
iustum praeter habitus supernaturales actualibus gratiis etiam ad 
faciliores actus supernaturales indigere. 

Quoniam omnes naturae creatae, ut sint et agant, aptae sunt 
ex Divina potentia eique penitus subiectae, ad omnes earum ac- 
tus Deum necesse est concurrere, ut fieri omnino possint; qui 
concursus generalis non potentias, sed actus ipsos afficit, nec is 
est, ut, si nolit voluntas creata, effectus tamen consequatur, aut 
ipse per sese actum determinetí. Atque haec causa est, cur 
ad peccatum nihil conferat Deus, quia peccatum non est, quod 
actus aliquis, sed quod talis est? .Sed quoniam hie concursus 
generalis creatam vim omnem complere debet, gratia autem res 
aliqua creata est, ne haec quidem quidquam sine generali illo 
Dei concursu efficere potest. Sunt igitur tres causae omnis actus 
supernaturalis: gratia, voluntas, concursus generalis, e quibus 
singulis totus gignitur. 

Ergone aequali loco sunt Deus et homo? Absit! Passim 
repetit: etsi actus totus sit a concursu Divino et totus a causa 
creata, totus a gratia et totus a voluntate procreetur, esse tamen 
a Deo ut causa principali, a voluntate ut secundaria. Nec idcirc^ 
doctrina Molinae a S. Thoma discrepat, quod ad illustrandam 
communem Dei hominisque actionem similitudinem adhibet, quam 
ille improbavit, plurium uno fune navem trahentium. Tertio 
enim comparationis^ utitur non prorsus eodem. Quod enim ille 
negat, eodem ordine agere ad instar funem trahentium Deum et 
hominem, idem hic negat; quod hic ea similitudine explicat, om- 
nem effectum et a Deo esse et ab homine, idem docet D. Thomas ?. 


1 Disp. 26 —30. ? Disp. 31—35. 

3 Prorsus incredibile est, quantam Molinae invidiam illa comparatio 
creaverit, quantos ex ea errores derivaverint, quum opinarentur omnem Di- 
vinae creataeque efficientiae rationem ita explicari. Possis isto modo Scrip- 
turam crimine materialismi accusare; frequenter enim hominem cum bestiis 
comparat. 'Tanto autem maiorem illi iniuriam inferunt, quod, ubicunque ista 
utitur similitudine, fertium comparationis planissime indicat. Quum duo tra- 

15* 


998 10. De doctrina Molinae. 


Secundum Molinae ! doctrinam eadem est gratia praeveniens 
‘et adiuvans; praeveniens dicitur, quod voluntatem reddit idoneam 
atque excitat ad agendum, adiuvans, quod una cum voluntate 
nova vi addita actum perficit, quemadmodum una aliqua virtus 
hominem et impellit ad agendum et agentem iuvat. Nihil illa 
officit libertati hominis, qui cwéuslibet praevenientis gratiae mo- 
tioni et obsequi possit et resistere. Gratiis omnino aequalibus, 
si severe loquimur, non potest alter consentire, alter obsistere; 
consentienti enim novas vires addit gratia cooperans. atque adiu- 
vans, quibus is caret, qui repugnavit. Sed tamen pari gratiae 
praevenienti alter assentiri potest, alter vel non adhibere consen- 
sum vel etiam negare. Sententiam autem opinantium, efficaciam 
gratiae ex ipsa sola esse, determinationemque voluntatis e liber- 
tate non pendere talemque esse, sine qua fieri, cum qua omitti 
actus non possit, eam Molina censet et tollere libertatem et 
contrariam esse Tridentino ?. Itaque etiam illud negandum est, 
in decretis sic praedeterminandi positam esse bonorum operum 
praedefinitionem, liberasque actiones naturae creatae in decretis 
sic vel aliter praedeterminandi praevideri et praedestinationem 
fieri huiusmodi decretis?. Atque hic iam in mediam incidit no- 
stram controversiam, ad quam superiora parum pertinent. Quodsi 
definivisset Ecclesia in superiore disputatione nimium tribui a Mo- 
lina viribus naturae, nihilominus reliqua doctrinae explicatio con- 
sisteret. Quam quomodo exponat atque construat, videamus. 
Deus et quae fieri possunt et quae aliquando libere futura 
sunt, cognoscit. Praeterea quadam supercomprehensione voluntatis 
creatae ea omnia videt, quae aliqua conditione libere futura sunt, 


hunt navim, inquit, totus motus proficiscitur ab unoquoque eorum (q. 14. art. 13. 
disp. 26. p. 114.), et: Quando duo trahunt navim, nihil est in tractione et motu, 
quod sit ab uno trahentium et non simul ab alio (q.23. art. 4. disp 1. membr. 6. 
p. 328.) Clariusne id, quod comparaturus erat, significare potuit, totum, in- 
quam, effectum esse ab utroque agente? Quod quum sit et verissimum et 
fldei maxime consentaneum, accusatio illius similitudinis aliquando omittatur. 
Nec aliter Lessius (De gr. eff. c. 18. n. 2) eadem comparatione utitur. Qui 
allato crimine ab adversariis obiecto, quod Iesuitarum sententia Deus et homo 
duae causae partiales sint, ut qui unam simul navim trahant, id concedit et 
recte quidem, praesertim quum princeps Thomistarum Capreolus in concursu 
Divino causas commemoret partiales. Addit autem ipsam Molinae explicationem 
similitudinis: Cum enim duo, inquit, trahunt navim, motus totus est a singulis. 

! Disp. 86 ss. ? Sess. VI. can. 4. | 

3 Disp. 40. 50 ss. et q. 23. art. 4. disp 1. membr. 6. 7. Confer tamen 
infra p. 235. 

hoc est, quid quaeque natura libera certo modo affecta atque 
mota vel actura sit vel omissura!. Quam scientiam Molina mediam 
appellat, quod quodammodo media sit inter simplicem intelligen- 
tiam et praevisionem rerum aliquando libere futurarum. Cum illa 
hoc commune habet, ut nec creatio ulla nec creandi consilium 
Divinum antecedere intelligatur, cum hac, ut res non fiat neces- 
sario in eamque illud Patrum conveniat docentium: libera non 
fieri, quia a Deo praevideantur, sed quia fiant, ideo praevideri. 
Itaque cognoscens Deus simplici intelligentia, quae naturae quales- 
que, quae res ordinesque rerum esse ac fieri possint, scientia 
autem media, quid quisque ex innumerabili multitudine libere 
agentium in infinita gratiarum , conditionum, ordinum multiplici- 
tate, in qua versari aliqua temporis varietate possit, sit aliquando 
acturus: simplici determinatione voluntatis liberrimoque consilio, 
nulla re praevisa determinatus, decernit, quos creare, quibus gra- 
tiis ornare, quo rerum concursu afficere eosdem velit. Quo uno 
decreto omnem rerum consecutionem atque eventum ordinavit: 
Filii sui Incarnationem, bonorum angelorum omniumque electo- 
rum praedestinationem, praedefinitionem omnium recte factorum, 
collationem omnium gratiarum, denique permissionem malorum ?. 
Fit igitur praedestinatio et ad gratiam et ad gloriam ante prae- 
visionem meritorum, quum Deus purissima liberrimaque miseri- 
cordia decernat, liberos homines in iis constituere conditionibus, 
iis instruere gratiarum adiumentis, quibus scientia media videt 
assentientes salvos futuros esse; ceteris huiusmodi gratias efficaces 
prae sufficientibus non concedit 3. Illud consilium Dei indicium 
est praecipui amoris erga praedestinatos, quos plus diligere recte 
dieitur, etiamsi multo minores gratias quam quidam reprobi acci- 
piant*. "Voluit quoque et praedefinivit Deus omnia bona opera 
aliquando futura, nec tamen peccatorum ipsos actus materiales, 
quos non impedit ac permittit. Non igitur dicit gratiam efficacem 
esse, h. e. cum effectu coniungi in solo actu secundo, si fiat vel 
futurus esse cognoscatur, sed in ipso actu primo, quum Deus, 
bonum opus fieri volens, ante ipsorum actuum liberorum prae- 
visionem decreverit in tali rerum conditione positum hominem 


! Disp. 52 De qua supercomprehensione voluntatis plura infra. 

? Q. 28. art. 4. et 5., imprimis disp. 1. membr. 8. p. 844. 347. 

? Saepe Molina planissime profitetur, docere se praedestinationem ante 
praevisa merita (disp. 23. art. 4. disp. 1. membr. 6. et 18, alibi). 

* L. c. disp. 8. 

talibus donare gratiis, quas scientia media praenoverit effectum 
consecuturum esse. Quae liberalitas insignis est benevolentiae 
Divinae argumentum, quum non electorum meritis tribuatur, sed 
beneficium sit liberrimae Dei misericordiae !. 

Docet ex altera parte, non prius elegisse Deum, quorum sa- 
lutem perficere, quorum interitum permittere vellet, quo in alteris 
misericordiam, in alteris iustitiam vindicativam manifestaret, deinde 
scientia media ?nsidiatum libertati, ut subsidia conditionesque, qui- 
bus alteri salvi fierent, alteri perirent, investigaret. Indignum id 
quidem esse maiestate et amore Divino, contrarium voluntati 
omnium salvandorum, perturbationem inferens Divinorum huma- 
norumque consiliorum. | Salutem tamquam denarium evangelii 
finem esse hominis, non patris familias, qui salutem adultorum 


LÀ 


! »Dicitur Deus velle aliquid .. . absolute, quod quum praevideat per 
arbitrium ipsum libere futurum, ex hypothesi quod eum ordinem rerum velit 
creare, quem reipsa creare constituit, ei placet absolutaque voluntate vult ut 
sit, quod ita libere futurum est potestque non esse. Hac ratione Deus Optimus 
Maximus vult omnia bona, quae per arbitrium nostrum sunt futura, non solum 
voluntate conditionali, si nos quoque ea velimus, sed etiam voluntate absoluta, 
quatenus ipsi praevidenti ea futura placent, eademque Divina eius ac singu- 
laris bonitas per arbitrium nostrum intendit ac vult.^ Q. 19. art. 6. disp. 2. 
p. 280. Omnis igitur gratia efficax singularis est bonitatis", ,effectusque 
totus praedestinationis mediaque omnia universim , quibus homo in vitam 
aeternam perducitur, dona sunt Dei ex infinita ipsius misericordia pro sola 
libera sua voluntate profecta." Q. 23. art. 4. disp. 1. membr. 4. opinionem 
sibi ab adversariis tribui solitam ut falsam contrariamque Scripturae confutat, 
allatisque locis aliquot sacris ,Non ergo,“ inquit, ,auxilia et effectus prae- 
destinationis confert Deus pro ratione liberi arbitrii futuri, sed pro suo bene- 
placito ex sua misericordia et liberalitate spirat ubi vult, aliis parcius, aliis 
abundantius, omnibus tamen sufficienter ad salutem: aliis ea dona quibus 
praevidet eos pro libertate sui arbitrii perventuros in vitam aeternam, aliis ea, 
quibus pro eadem libertate vitam aeternam non adepturos praecognoscit; quam 
tamen, si vellent, consequi possent. Q. 23. art. 4. et 5. disp. 1. membr. 4. 
p. 321. Idem alibi: ,,In potestate [hominis] non est efficere, ut Deus ex in- 
finitis rerum ordinibus, quos eligere poterat, eum potius eligeret, in quo prae- 
videbat illum pro sua libertate perventurum in vitam aeternam, quam alium: 
in quo tamen consistit praedestinari talem adultum.* L. c. membr. 11. p. 369. 
Praeterea: ,Quod Deus elegerit," inquit, ,eum rerum ordinem, circumstantia- 
rum, auxiliorum, sive maiorum sive minorum, in quo praevidebat eos pro sua 
libertate salvandos, qui electione eius ordinis eo ipso praedestinati sunt vitam- 
que aeternam pro sua libertate consequuntur, potius quam alium ex infinitis, 
in quo res aliter pro eadem ipsorum libertate habuisset, non fuit ex nobis 
aut pro meritorum et cooperationis nostrae qualitate, sed ex sola misericordia 
Dei." L. c. disp. 3. p. 396 

velit mercedem esse meritorum, mercedem autem cum meritis, 
scientia media praelucente, quum illos praedestinaret, simul vo- 
luerit i Antecedit igitur praedestinationem, quae infallibilis est 
non ob ipsam naturam gratiarum subsidiorumque praedestinatis 
eollatorum, scientia media, hanc vero illa veritas, fore ut libera 
voluntas certa aliqua conditione sic, non aliter agat. Et Deus 
quamquam hac praevisione minime determinatur, eius tamen ra- 
tione habita quaedam disponit, quae, si alia praevidisset, disposi- 
turus non fuisset?. Improbat autem et confutat, quae Semipela- 
giani scientia illa media abusi docuerunt ?. 

Atque haec lineamenta sunt disputationis Molinianae. Sed 
ex lis, quae hactenus exposuimus, apparet, quot errores ei affin- 
xerint, ut nihil iam necesse sit ceteros persequi. Quatuor tantum 
notare iuvat: 1. scientiam mediam Molina fatente novam esse, 
2. hanc doctrinam a S. Thoma differre, 3. gratiam sola determi- 
natione voluntatis fieri efficacem, 4. Molinismum distingui a con- 
gruismo ob eamque causam improbatum esse a Bellarmino. 

Nusquam scripsit Molina novam esse scientiam mediam, immo 
vero ,in labores se SS. Patrum Doctorumque Catholicorum in- 
troisse^ et, ,quae ex ipsismet relata sint, ea scientiam mediam, 
si non suis verbis, re tamen ipsa affirmare" ; ,quodsi a SS. Patrum 
Doctorumque Catholicorum intento aut ab eorundem indubitatis 
sententiis vel tantillum in hac sua omnia conciliandi via discre- 
paret, eam iure sane suspectam haberi posse“*. Manet autem, 
illum inter primos sententias Patrum uberius explicatas ad conci- 
liandas praedestinationem, gratiam, libertatem adhibuisse et ordine 
construxisse. Id ipse dicit, sed simul fatetur, se ,tot concer- 
tationibus et egregiis aliorum dictis atque inventis illustratum" 
esse 5, Ardebat sane magno studio suae doctrinae, quod grandem 
quandam diffieultatem sua Concordia diremisse sibi videbatur. 
Quis tandem unquam ad magnam quaestionem solvendam nisi 
ardens accessit? Cui ardori vel, si reprehendere libet, sub- 
ambitioso studio, non autem arrogantiae, a qua pro sua modestia 
fuit remotissimus, tribuas, quod magnam quandam suae doctrinae 
utilitatem praedicat in hunc modum: ,Haereses multas et con- 
certationes orituras non fuisse, si illa /principia] tradita explana- 


1 Q. 23. a. 4. et 5. disp. 1. membr. 8. p. 345. 

2 [. c. membr. 12. p. 375 ss. 

3 Q. 23. a. 4. et 5. disp. 1. membr. 5. p. 324. 

* Q. 14. art. 18. disp. 58. membr. 2. p. 252. 253. 5 L. c. p. 252.- 

taque semper essent," h. e., si omnis doctrinae suae ratio ita 
semper declarata atque explanata esset, ut ipse ,tot concertatio- 
nibus et egregiis aliorum dictis atque inventis illustratus^ ,pro 
sua tenuitate^ fecerit. Quae verba si cui levia videantur, tamen 
iniuriosa non sunt antiquitati. Dici sine arrogantia potest, quas- 
dam haereses exstituras non fuisse, si primis saeculis doctrina 
Catholica ea perspicuitate tradita esset, qua nunc mediocri theo- 
logo uti licet. 

Sed locum obiectum ! integrum exhibeamus: 

»Nos pro nostra tenuitate," inquit, ,rationem totam conciliandi 
libertatem arbitrii cum Divina gratia, praescientia et praedestina- 
tione, quam toto articulo 13. q. 14. et art. 6. q. 19. q. 22. et tota 
hac quaestione tradidimus, sequentibus principiis, ex quibus eam 
deduximus quaeque variis in locis tradidimus, inniti iudicamus: 
quae si data explanataque semper fuissent, forte neque Pelagiana 
haeresis fuisset exorta, neque Lutherani tam impudenter arbitrii 
nostri libertatem fuissent ausi negare, qbtendentes cum Divina 
gratia, praescientia et praedestinatione cohaerere non posse; ne- 
que ex Augustini opinione concertationibusque cum Pelagianis 
tot fideles fuissent turbati ad Pelagianosque defecissent, facileque 
reliquiae illae Pelagianorum in Gallia, quarum in epistolis Pro- 
speri et Hilarii fit mentio, fuissent extinctae, ut patet ex iis, in 
quibus homines illos cum «catholicis convenisse et ab iis dissen- 
sisse, eaedem epistolae testantur; concertationes denique inter 
catholicos facile fuissent compositae." 

Extremo autem capite: ,Haec nostra,“ inquit, ,ratio conci- 
liandi libertatem arbitrii cum Divina praedestinatione a nemine, 
quem viderim, hucusque tradita.“ 

Dici vix potest, quantum ex his verbis crimen Molinae con- 
finxerint; atque ipsa praeterea depravarunt. Moderatissimi om- 
nium recentiorum: Thomistarum, Cardinalis Gotti, adnotatio in 
hune locum argumento sit?: ,Si P. Molinae fidem habemus," in- 
quit, ,ante eius tempora ignotam fuisse penitus scientiam mediam 
et ex eius mente primo conceptam ortamque existimabimus. Is 
enim vir... in sua Concordia ad q. 23. art. 4. et 5. scribere 
non dubitat: in iis, quae ipse tradiderat de scientia media futu- 
rorum sub conditione sitam esse totam rationem conciliandi liber- 


1 Q. 28. art. 4. et 5. disp. 1. membr. ult. p. 387. 
? Theolog. schol. dogm. Ed. Ven. I. 188 s. Tr. de Deo sciente dub. 3. 
8 1. n. 2. 

tatem arbitrii cum Divina gratia et praedestinatione, addens: ,Quae 
si data explanataque semper fuisset, forte neque Pelagiana hae- 
resis fuisset exorta neque Lutherani tam impudenter arbitrii liber- 
tatem fuissent ausi negare‘ etc. Deinde: ,Haec nostra ratio con- 
ciliandae libertatis arbitrii cum Divina praedestinatione, a nemine, 
quem vidimus, fuit hucusque. tradita.' Subdit: ,Si ab Augustino 
ea data et explanata fuisset, Pelagiana haeresis nunquam fuisset 
exorta, neque ex Augustini opinione concertationibusque eius cum 
Pelagianis tot fideles fuissent turbati nec ad Pelagianos defecissent.'^ 

Haec quum scriberet, manifestum est, Molinae librum a 
Gottio adhibitum non esse. E tribus enim locis primus et ter- 
tius unus idemque est apud illum, utroque tamen Gottii loco mu- 
tatus ac deterior, qualem apud alios Thomistas invenerat. Inter 
has wnius eiusdemque sententiae varietates inculcatum videmus 
illud: , Haec nostra. . .,^ ita quidem ut modo sequi superiora, modo 
antecedere dicatur. Molina autem illo loco non de sola scientia 
media loquitur, sed etiam de aliis principiis, quibus doctrinam 
suam niti dicit, scripsit autem ,fuissent“; Gotti bis posuit fuisse 
et de sola scientia media loqui videtur. Nec ille de Augustino 
eiusque aetate, sed universim loquitur: semper; Gotti Gonetum 
imitatus omisso semper ascripsit Ad Augustino. Non legerat aut 
Molinam aut ceteros auctores lesuitas, qui de verborum depra- 
vatione conquesti erant, maxime Livinum de Meyer, quum loco 
apud alios invento fisus id scripsit, quod Molina negat: ignotam 
penitus fuisse Patribus scientiam mediam. Idem tamen infinitis 
argumentationibus ilum exagitat! Nec vero minus falsum est, 
quod P. Fonsecae tribuit. 

Alius locus est, qui in superbiae crimen Molinae vertitur, 
ubi sic ait: ,Sub ea quasi caligine Augustinus ad hoc non atten- 
dit.^ Quasi vero ille gloriatus sit, caliginem praedestinationis, 
quam ne Augustini quidem mens penetraverit, a se esse perspec- 
tam! Extemplo audaciam detestati amorem affectant caliginis 
Augustinianae. Abfuit tamen quam longissime, ut Molina obscuri- 
tatem mysterii praedestinationis vellet dispellere, qui pro expli- 
cationis ratione repetat illud Apostoli: ,O altitudo divitiarum sa- 
pientiae et scientiae Dei!^ (Q. 23. art. 4. et 5. disp. 1. membr. 13.) 
Quod autem in re obscurissima aliquid non attendisse Augustinum 
dicit, iniuriam tanto Doctori nullam infert. Annon Bafiez quoque 
de illius reprobationis doctrina scripsit, eum ad malitiam conclu- 
sionis non attendisse?  Bellissimum est autem, quod et hodierni 
critici et plerique Thomistae, quos sequuntur, de re quam vitu- 

perant, idem quod Molina existimant nec Augustino interpretanti 
I. Tim. 2, 4.: ,Qui omnes homines vult salvos fieri et ad agni- 
tionem veritatis venire“, consentiunt. Verba autem Molinae haec 
sunt (Q. 23. art. 4. et 5. disp. 1. membr. 6. p. 332): ,Interim 
vero dum sub ea quasi caligine D. August. ad hoc non attendit, 
arbitratus primo aspectu cum sua de praedestinatione opinione 
esse coniunctum, Deum non velle omnes universim homines sal- 
vos fieri, sed solos praedestinatos, in multis suae doctrinae locis, 
ut q. 19. art. 6. disp. 1. relatum est, ita illum locum Pauli I. ad 
Tim. 2. interpretatus est, ut de solis praedestinatis intelligeretur.“ 
Mitissime iudicabimus, si huiusmodi verba cavillantes legisse li- 
brum Molinae negabimus. 

At a D. Thoma de gratia et praedestinatione disserens cer- 
tissime discessit; qui locus alter erat accusationis. lstud quoque 
negandum esse' dicimus. 

De capite quidem controversiae si quaeritur, pernegat ille 
Bannesii doctrinam esse S. Thomae. Complectitur autem commu- 
niorem sententiam, ab Augustino et Thoma expositam, omnium 
electorum praedestinationem fieri sola misericordia ante merito- 
rum praevisionem. Cuius sententiae improbat interpretationem 
talem, ut Deus ante praevisas actiones liberas non solum alios 
praedestinaverit, verum etiam alios reprobaverit, illos, ut miseri- 
cordiae salvantis, hos, ut iustitiae punientis sibi gloriam pararet. 
In quam opinionem etsi quaedam D. Thomae aptari posse videan- 
tur, dubitat tamen an minus recte, atque adeo negandum censet, 
ita magnum illum Doctorem existimasse, qua in re plurimi illius 
discipuli eum eo consentiunt. Deinde primae libri editioni haec 
adiecit: ,Ex his patet opinionem de praedestinatione quoad illud 
secundum , qualem supra diximus nonnullos eam amplecti ac de- 
fendere, tribuendam esse non Augustino neque item D. Thomae, 
qui Augustini solum est vestigia secutus manifesteque affirmat, 
Deum velle omnes universim homines salvos fieri, si per ipsos 
non steterit. Immo vero etsi hi duo Patres in eam sententiam 
inclinassent, salva eorum reverentia, quae ipsis debetur maxima, 
quoad illud secundum admittenda non esset. Neque etiam miror, 
opinionem illam eo pacto intellectam a multis nimis duram in- 
dignamque Divina bonitate et clementia iudieari.^ Non est, cur 
haec verba defendamus, quum vix sint hodie adversarii Molinae, 
qui censeant, ad gloriam iustitiae consequendam Deum plurimos 
ante culpam praevisam reprobare; quam sententiam ipse Graveson 
Thomista refutat, quod dura atque crudelis sit. 


N 

Venio ad tertiam accusationem; de qua ne dicta dicantur, in 
memoriam revocentur, quae supra p. 16. disputata sunt. Quae- 
rendum est, a solane voluntate efficacia gratiae pendeat, id quod 
vexavit plurimos. Ambiguitas magna e varia efficaciae significa- 
tione et gratiae consideratione orta est. Dicit sane Molina sae- 
pissime, gratiam liberae voluntatis consilio efficacem fieri vel in- 
efficacem, negat autem gravissimeque refutat, ullam a voluntate 
vim aut efficaciam addi gratiae, a qua ad illam omnis virtus as- 
sentiendi derivetur; consensum voluntatis conditionem esse pro- 
priae efficaciae gratiae; totam autem efficientiam supernaturalem, 
qua actus salutaris absolvatur, a gratia esse. Neque eo secius 
effectum, unde gratia appelletur efficax , simul pendere ab ope- 
rante voluntate, voluntatisque esse gratiam praevenientem con- 
sentiendo reddere efficacem et dissentiendo inefficacem f. Haec 
disserens et gratiam et gratiae effectum spectat per sese, omissa 
aeterna sapientia ac bonitate, unde manarunt. Nec vero aliis 
locis eam rationem negligit; affirmat enim, uti supra vidimus, ac 
profitetur, solam esse Dei misericordiam, qua voluntas constitua- 
fur in eo gratiarum ordine rerumque conditione, ut sit consen- 
sura. Quae omnia cum Bellarmini rationibus praeclare congruunt, 
negandumque est, hunc illum in Controversiis ? oppugnasse. Sum- 
mum hoc dici potest, loquendi modum quo consensus voluntatis 
gratiam dicitur reddere efficacem ?, quae causa fuit Bannesianis, 
eur in totam eius doctrinam inveherentur, Bellarmino probatum 
non esse; existimabat enim vocem gratiae et magis etiam gratiae 
efficacis necessario coniungendam esse cum amore aeterno, unde 
gratia fluxerit; gratiam igitur efficacem hac demum ratione per- 
fectam considerari oportere; sed ita Molina quoque docet, a sola 
Divina misericordia tantum beneficium in indignos conferri. Vicis- 
sim Bellarminus naturam virtutemque gratiae per se considerans 


1 Q. 28. art. 4. disp. 1. membr. 6., alibi. 

? De gratia et libero arbitrio l. I. c. 18: ,,Prima opinio eorum est, qui 
gratiam efficacem constituunt in assensu et cooperatione humana... Itaque 
existimant hi auctores, in potestate hominis esse, ut gratiam faciat esse effi- 
cacem, quae alioquin ex se non esset nisi sufficiens, Haec opinio aliena est 
omnino a sententia etiam scripturarum divinarum." 

3 Ipse St. Thomas iisdem ferme vocibus utitur in enarratione epistolae 
ad Romanos. ,Haec vocatio, inquit, ,in praedestinatis est efficax, quia huius- 
modi assentiunt* (cap. 8.). Distingui igitur a Bellarmino oportuit ambigui- 
tatem vocis efficaciae, quemadmodum a Suaresio, Molina, Lessio factum vi- 
demus. 

eadem quae ille concludit: uni eidemque motioni Divinae volun- 
tatem, prout libitum sit, vel repugnare vel plus minusve obsequi, 
.duoque si eadem inspiratione moveantur, alterum consentire, al- 
terum resistere posseí. Gratiae vero eidem negat alterum obse- 
cundare, alterum repugnare posse, quia gratia ad singularem Dei 
amorem referenda maiorque sit, si ea detur motio, quam Deus 
praeviderit voluntati ita congruere, ut ei consensura sit. 

Manifestus igitur error est opinantium, Molinam eodem modo 
efficaciam et inefficaciam gratiae ab hominis arbitrio repetere. 
Omissa etiam consideratione Divini amoris, si ex solo effectu 
gratiae efficaciam metiamur, ne sic quidem illud in Molinam ca- 
dere potest, qui quidem doceat, si consequatur effectus, id non 
esse ex voluntate sola, verum etiam ac praecipue a- gratia, ut 
causa potiore, sin desit, id soli voluntati assignandum esse. Multo 
minus unquam docuit, principium salutis a voluntate ducendum 
esse, in qua doctrina proprie verti dicit Pelagii errorem; gratiam 
necesse esse antecedere primum salutis operandae conatum atque 
adeo primam remotamque ad illam praeparationem ?. 

Atque sic ad quartam quoque accusationem iam respondi mus, 
sed de ea plura infra dicemus. Actum est eodem modo cum 
Molinismo et Probabilismo. Ianseniani a multis adiuti theologis 
catholicis tot conviciis utrumque calumniari non desierunt, dum 
existimationem quandam communem adversus utrumque confla- 


1 Dicit enim cum S. Augustino, fieri posse, ut duorum hominum, qui 
sint prorsus aequales in eademque conditione positi, si eadem tentatione op- 
pugnentur, alter consentiat, alter non item; negat autem quidquam contra 
suam doctrinam sequi: ,Respondeo," inquit l. c. c. 13., ,,causam diversitatis 
referendam esse in liberum arbitrium, ut Augustinus eo loco recte probat, sed 
non primam causam; nam prima causa fuit, quia Deus uni dedit inspiratio- 
nem, quam praevidit ab illo per liberum arbitrium amplectendam, alteri dedit 
eandem, sed quam praevidit ab eo per liberum arbitrium reiiciendam." Pro- 
ximam igitur causam, cur in huiusmodi exemplo alter resistat tentationi [sit- 
que in eo Divina inspiratio efficax], alter obsequatur [in eoque sit gratia in- 
efficax), omnino repetit a libertate nostrae voluntatis, ultimam vero a Deo seli- 
gente eam inspirationem, quam cum effectu coniunctam fore praevidit. Prius 
illud ipsum est, quod Molina significat, quum gratiae efficaciam ponit in liber- 
tate, sed idem alterum minime infitiatur. Superiora igitur Bellarmini verba 
quae in Molinam dicta esse volunt (,Prima opinio eorum est... ), non in 
illum cadunt, sed in Pighium et Catharinum, quos Lessius quoque, ut vide- 
bimus, litteris ad Bellarminum missis magno studio confutat. Hic autem ipse 
in Lessii defensione /ongissime distare utramque doctrinam fatetur. Meyeri 
Hist., p. 186. 

* Q. 23. art. 4. disp. 1. membr. ult. 

runt, iique ipsi, qui illius doctrinam atque adeo liberiorem item- 
que Probabilismum sequebantur, id fateri veriti sunt. Pervulgata 
est etiam superiore potissimum saeculo Molinismi et Congruismi 
distinetio. Sed veteres Societatis theologi, quos Congruismi auc- 
tores esse volunt, Suarez, Bellarminus, Aquaviva, nusquam in hac 
quaestione Molinam oppugnant; immo vero omnes oppugnatum 
& Bannesianis studiosissime defenderunt.  Vicissim Molina, ut 
supra vidimus, doctrinam gratiae congruae una cum praedestina- 
tione ante praevisa merita et bonorum operum praedefinitionem 
adumbravit. Non sane oblivioni dandum est, illum inter primos 
de gratiae doctrina Societatis scripsisse; quare mirari nemo debet, 
quod verbis non semper optimis usus sit eiusque doctrina a po- 
sterioribus magis explicata sit atque absoluta. Qua quidem in re 
discidia quaedam exstiterunt inter Societatis theologos, de quibus 
mox viderimus. Alii aliam partem illius doctrinae vel ipsius 
aetate vel postea negarunt: id unum constabat inter omnes, in- 
fallibilem gratiae efficaciam non a gratiae proprietate ac natura, 
sed a scientia media repetendam esse. Nec schola ulla Molinae 
unquam fuit. Ipsa capita eius doctrinae et a superioribus et ab 
aequalibus, qui ab illo non didicissent, in scholis proponebantur; 
quibus autem rebus Molinismum a Congruismo differre volunt, 
eas nunquam docuit, nisi forte Congruismum praedefinitionem 
bonorum operum nulla habita actionis humanae ratione intelli- 
gunt; quam praedefinitionem infra videbimus publicam communem- 
que Ordinis doctrinam nunquam fuisse. 

Postremo aliquid de Molinae dictione dicendum videtur. Quum 
primus de scientia media fuse disputaverit difficillimasque quae- 
stiones illi coniunctas solvere conatus sit, non illa ab eo in di- 
cendo perspicuitas requirenda est, ad quam multorum annorum 
disputatio est enisa. Quamobrem ut omnia recte intelligantur, 
mos ipsi gerendus est in extrema praefatione roganti: ne de sin- 
gulis prius existimetur, quam totus liber perlectus sit. Quod ne 
fieret, dictio ipsa parum polita impedimento fuit. 





11. Bannesii primi in Molinae librum impetus quomodo 
retardati sint. 


Bannesii Molinaeque doctrinae quum maxime contrariae es- 
sent, animis iam antea diuturna altercatione incensis, fieri non 
potuit, quin ab ipsis brevi disceptatio susciperetur 4. Immo vero 
antequam illius liber editus est, eum Bafiez oppugnavit. Ipsius 
vitae scriptor eum omnes contendisse vires dicit, ne novae ac 
peregrinae doctrinae inducerentur, sed ut severa notatione publica 
opprimerentur; proprium esse sui Instituti, ut novitatem impugna- 
ret, ob eamque causam Bannesium cum sociis pro virili parte id 
egisse, ut Molinae Concordia apud sacrum Inquisitionis tribunal 
condemnaretur?. Laudabile studium omnino; dolendum fuit, quod, 
incensis atque inflammatis animis, illi suam SS. Augustini et Tho- 
mae interpretationem pro illorum doctrina habebant et ea, quae 
ipsi e verbis lesuitarum eruebant, quum ea recte erui hi nega- 
rent, pro veris eorum sententiis lacerabant. Videbatur igitur 
nova novi Ordinis doctrina, temeraria S. Thomae impugnatio, 
summa fidei periclitatio, et quum custodes se veritatis a Deo po- 
sitos arbitrarentur, nihil non egerunt, quo illam doctrinam vix 
natam extinguerent. Excitavit animos pugnandi genus adversa- 
riorum, qui quum de Pelagianismo accusarentur, Bannesium eius- 
que discipulos ad Calvinum remittebant. 

Nec pugnae susceptae difficultas acerrinum Bannesii animum 
deterruit; quo magis arduum certamen evasit, eo ardentiore studio 
incensus nova in dies subsidia ex inexhausto magni ingenii fonte 
ad sanctum, ut opinabatur, propositum consequendum contulit; 
incredibili autem auctoritate, qua capiebat, cum quibuscumque 
egerat, alios ex aliis Hispaniae theologos in certamen produxit, 


1 Sequimur in hac controversia enarranda, nisi quid secus indicabimus, 
Historiam M. S. Patris Poussines, cuius mentionem iam aliquoties fecimus. 
? Quétif et Échard, Scriptores O. Pr. IL, 352. 481. 

et Romam missis auditoribus suis ingeniosissimis, Alvaresio, Le- 
mosio, d'Avila, plurimos nactus est doctrinae suae defensores. 

Molina librum suum sacrae Inquisitionis Lusitaniae senatui 
(illis enim locis usque ad id tempus commoratus erat) recogno- 
scendum tradiderat; ab illo demandata est eius examinandi cura 
Bartholomaeo Fereirae e Praedicatorum Ordine, librorum Cen- 
sori. Is ,qua potuit diligentia^ a se examinatum dicit et ,valde 
dignum visum, qui in publicam totius Ecclesiae utilitatem excu- 
deretur^ (Liv. Meyeri Hist. II. 2.). Ita Pater Dominicanus So- 
cietatis Iesu de gratia doctrinam primumque librum ab aliquo 
lesuita de theologia scholastica scriptum magnis laudibus ornatum 
lectoribus commendavit. 

Typis igitur impressum primum exemplum Molina magna et 
laetitia et securitate Archiduci Alberto, generali Lusitaniae In- 
quisitori, obtulit. Cuius mirum refert responsum: bene fecisse, 
quod non alteri librum dedisset; revisendum esse, priusquam di- 
vulgaretur !. 

Rem rescierat Bafez atque ad opprimendum librum nihil 
non moliebatur. Amico suo et in religione socio, Patri de la 
Cuevas, magni Inquisitoris confessario, litteras dedit; ostendit, ea, 
quae lesuitae in Hispania docerent, sine dubio in illo libro con- 
tineri; cuius doctrinae 13 propositiones se apud Inquisitionis Ca- 
stellanae tribunal denuntiasse: vetitum esse illas interea defendi, 
dum rite recognitae essent; quare librum, in quo inessent, vulgari 
non debere. Persuasit Cuevae, hic Inquisitori: illud exemplum 
ad Bannesium missum est, qui id perspiceret diligenterque nota- 
ret, ubi illae propositiones invenirentur. Decem reperit in Con- 
cordia inesse, quas notatas ad P. de la Cuevas remisit. Interim 
Molina a Castellae et Aragoniae Inquisitoribus petierat atque im- 
petraverat, ut librum in illis regnis vulgari liceret. Castellanum 
Bafiez monuerat, in Lusitania dilatam esse operis editionem; ille 
nihilominus magna adiuncta commendatione roganti morem gessit. 
Molina utraque impetrata commendatione ad magnum Inquisitorem 
rediit eumque precibus permovit, ut propositiones addubitatae sibi 
indicarentur. Quarum defensionem cum scripta supplicatione ad 
illum retulit; eandem postea primae editioni subiunxit. Rationes 
adversariis gravissimas obiecit: nihil repertum in libro, quod Scrip- 
turae vel Patribus vel Conciliis contrarium esset; illas propositio- 
nes addubitatas esse ab Inquisitoribus Castellanis et ad ampliorem 


! Possin. p. 229. 230. 

examinationem reiectas nec vero proscriptas; qui quod eas de- 
fendi interim vetuissent, id ad scholas ipsorum ditioni subiectas 
spectare, ad libros aliis locis bona venia summi cuiusque iudicis 
editos non pertinere; praeterea invitis adversariis permissum ab 
Inquisitoribus Castellanis, ut liber emitteretur; postremo alienas 
esse propositiones a sua doctrina, id quod per singulas demon- 
strare aggreditur. Iussit Inquisitor, quemadmodum libello misso 
‘ad Summum Pontificem III. Id. Apr. profitetur, et obiectiones et 
responsa a doctis magnae auctoritatis viris atque imprimis aliquot 
Patribus Praedicatoribus perlegi; ,& quibus quum esset comper- 
tum nihil esse in libro, quod censuram promereretur, immo potius 
continere doctrinam valde utilem, sanam et conformem Scrip- 
turae, Conciliis et SS. Patribus, et quod auctor omnibus, quae 
opponebantur, solide satisfaciebat, ut liquet ex decreto eiusdem 
sanctae Inquisitionis: his visis facta est copia libri in lucem 
edendi, qui statim prodiit." ! 

Dicit Serry Bannesii accusationem incognita causa repudia- 
tam esse. At id nec usitatum erat illis Inquisitoribus et contra- 
rium est testimoniis aequalium; acta vero, ad quae Serry provo- 
cat, Innocentius X. negavit wlla fide digna esse. Denuo recognitum 
esse librum Molina ipse in Appendice scribit, quam permissu In- 
quisitorum primae libri editioni subiunxit?; item vicarius generalis 
Cardinalis et Archiepiscopi Toletani, generalis Hispaniarum In- 
quisitoris, in litteris et ad illum et ad Cardinalem Legatum Ma- 
dritum missis?; praeterea mater Magni Lusitaniae Inquisitoris, 
Maria Imperatrix ^, eiusque Maior Domus Ioannes Borgia libellis 
supplicibus SS. Pontifici oblatis testantur 5; et Arrubal in refuta- 
tione Apologiae FF. Praedicatorum ad eundem missa, in qua 
nomina ponuntur examinatorum Ordinis S. Dominici PP. Fereira 


! Integrae Magni Inquisitoris litterae exhibentur a Liv. de Meyer, Hist. 
Vindic. 1. 2. c. 2. t. II. p. 109., ubi etiam omnes Serrii obiectiones (l. 1. c. 18.) 
elevantur ac refutantur. 

? Desideratur Appendix in exemplo Antwerpiano, sed iterata est a L. de 
Meyer in extrema Historia (I. 784 ss.) Molina his ipsis utitur verbis: ,,Ita 
respondi, ut responsionibus accurate examinatis, Senatus supremus pronuntia- 
rit, nihil prorsus esse, cur liber impediatur." Quod quomodo approbantibus 
Inquisitoribus, nisi verum esset, scribere potuit? Eodem loco mentionem facit 
veniae impetratae ab Inquisitoribus Castellae et Aragoniae. 

3 Meyeri Hist. l. 2. c. 23. (I. 168). In utrisque litteris ille scribit li- 
brum Molinae ,,bîs a quaesitoribus Lusitaniae probatum esse." 

* L. c. 1. 8. c. 5. p. 209. 

5 Meyeri Hist. Vind. 1. 2. c. 2. (II. 109.) 

et de la Cuevas; et Societas Iesu Clementi VIII. supplicans 4; 
postremo alia illius aetatis documenta litteraeque, quibus usus est 
Possinus in Historia M. S., qui quidem fuse refert, quae inter 
Molinam et Cuevam disputata sint. 

Exceptus est Molinae liber per totam Hispaniam perhonori- 
fice?, Sed et hoc et repulsa lata a Quaesitoribus Lusitaniae 
Bannesii studium inflammavit. Librum ad Inquisitores Castellanos 
detulit; nihil profecit. Alii duo Praedicatores Suaresium apud 
Nuntium Cardinalem Camillum Caietanum de errore Pelagiano et 
S. Thomae neglectione insimularunt. llle a. d. XVIII. Cal. Febr. 
a. 1594. gravissime respondit: ostendit nec Molinae nec alii cui- 
quam de Societate in mentem venisse, ut gratiae efficaciam ne- 
garent; controversiam agi de illius efficaciae ratione explicanda; 
hoc esse adversariorum artificium, ut id docere lesuitas dicerent, 
quod ex eorum doctrina ipsi vitiose conclusissent. Praeterea per- 
difficilem esse interpretationem adversariorum; se non intelligere, 
quomodo se ab anathemate Concilii Tridentini (sess. VI. can. 4.) 
defenderent. 

Bañez alio conatu eo, quo voluit, ire contendit. Impetravit 
a Quaesitorum senatu, ut Indicem librorum prohibitorum Docto- 
ribus Complutensibus et Salmanticensibus conficiendum commit- 
teret, ita quidem ut alteri veteres, alteri recentes libros recogno- 
scerent; quumque ipse professor primarius Salmanticae esset, et 
ipse et amicus eius, qui idem sentiret, Zumel Mercedarius, inter 
censores electus est. Ubi de libris agi coeptum est, non dissimu- 
larunt, Molinae librum reprehensione publica notandum esse. Id 
indigne ferens Alphonsus Curiel O. S. B. ad Generalem Inquisi- 
torem scripsit in hane sententiam: Manifeste apparere in unos 
Iesuitas hane machinam (conficiendi indicis) intendi; flagrare pa- 
lam Zumelem et Bannesium aliosque illis addictos ardenti studio 
Molinae notandi; totum negotium nihil veri ac gravis iudicii si- 
mile habere?. Interea Bannesii amici pro certo sperabant doc- 
trinam Iesuitarum et Molinae proscribendam. Qua spe illecti tanta 
uti coeperunt agendi inconsiderantia *, ut hac potius quam Curielis 
interpellatione causa ceciderint. Ingens utrimque studium exarsit 


! Meyeri Hist. 1 5. c. 1. p. 340. 

? De qua re multa testimonia vide apud Meyerum (Hist. 1. 2. c. 11— 13.). 

3 Possin p. 258. n. 5. 

* Vicarius generalis Archiepiscopi Toletani compulsus est, ut et apud 
Nuntium et apud Ordinarium de Avendanio et Nunnio, Bannesii amicis, ex- 
postularet XV. supr. p. 240. not 3. 


Schneemann, Controvers. 16 

idque Vallisoleti disputationibus Nunnii (O. P.) et Padillae (S. I.) 
prorsus inflammatum est (Mense Mart. 1594). Adierant et Prae- 
dicatores et lesuitae et ipse rex Quaesitores; sed priusquam quid- 
quam decretum esset, intellectum est, controversiam iam multo 
minus Inquisitorum iudicio finiri posse quam pridem, quum Ban- 
nesii obiectionibus neglectis liber permitteretur. Magnus igitur 
Hispaniae Quaesitor Romam litteras misit, quas historiae collegii 
Soc. I. Madritensis scriptor a se lectas eiusdem argumenti fuisse 
dicit atque Alphonsi de Moscoso, Legionensis Episcopi. Is autem 
prid. Id. Iul. ad SS. Pontificem retulit, aliquot Patres Praedicatores 
Molinae propositionem de conversione peccatorum, quam et Ie- 
suitae communiter et alii permulti tuerentur, quamque ipse con- 
sentaneam fidei esse existimaret semperque docuisset, severe re- 
prehendisse, atque ita et de Societatis fama detraxisse et discordiam 
scandalaque seminasse. Obtestatur Pontificem, ut, si videretur, 
ediceret, quid in ea quaestione sentiendum esset, et concordiam 
inter utramque religiosorum familiam stabiliret. Idem longiorem 
illius rei explanationem ad Cardinales de Terranova et Toletum 
misit. Ante (XIII. Cal. Iun. 1594.) Cardinalis de Castro Praedi- 
catores Romam denuntiaverat ?. 


1 Meyeri Hist. 1. 2. c. 24. (I. 173.) De Moscoso v. Serrium L. 1. c. 17. p. 119. 
2 Serr. ]. c. 


12. Clemens P. VIII. quomodo iudicium de gratiae 
efficacia susceperit. Bannesii in oppugnando 
Molinae libro felicitas. 


Adibant igitur undique Sedem Apostolicam, ut controversia 
de gratiae efficacia in Hispania orta dirimeretur. Petentibus mo- 
rem gessit Clemens VIII., ut ex Card. Camilli Nuntii Apostolici in 
Hispania litteris ad Franciseum de Porres Provincialem Societatis 
Iesu medio mense Augusto 1594. missis intelligitur {: , Cum Sanc- 
tissimo Patri ac Domino nostro Clementi VIII. non sine animi 
dolore innotuisset, controversiam motam inter aliquos Patres Or- 
dinis Praedicatorum et quosdam e Societate lesu circa gratiam 
sufficientem et efficacem, et illi videretur, talis causae decisionem, 
quod ad fidem spectet et non exigui momenti sit, pertinere ad 
Sedem Apostolicam neminemque alium posse aut debere eam ad 
suum iudicium trahere: novissime [Iulio mense] mihi mandavit, 
ut Illustrissimo Cardinali Toletano significarem, si quam forte 
cognitionem eius negotii inchoasset, ne procedat ulterius, sed eius 
determinationem Suae Sanctitati, ad quam spectat, integram re- 
linquat. Praeterea iussit me praecipere suo nomine Superioribus 
dictarum Religionum, ut mihi rationes et fundamenta omnia suae 
quique sententiae ac totius Quaestionis statum scripto explicatum 
consignent, mittenda per me ad Sanctissimum Dominum, ut ex 
iis ad verum causae iudicium procedi possit.^ Denique Cardinalis 
severissime vetat de illis quaestionibus aut in publico aut priva- 
tim quidquam disputari. 

Displicuit, ut videtur, regi Hispaniae, quod in hune modum 
Inquisitores causam peragere vetarentur. Scripsit nihilominus 
Philippus II. a. d. IX. Cal. Dec. 1594. ad suum Romae legatum: 
gratissimum sibi factum, quod causa ad supremum tribunal revo- 
cata esset, modo generali Hispaniae Inquisitori suam operam 


! Meyer l1. c. c. 25. p. 178. 

conferre liceret; ita rem maturius confectum iri. Rogantis vo- 
luntati obtemperavit Pontifex Nuntiumque coniunctim cum magno 
Hispaniae Quaesitore agere iussit. Quum autem Pontifex sen- 
tentias academiarum quoque Hispaniae hominumque doctorum 
audiri cuperet, mandatum est Universitatibus Salmanticensi, Com- 
plutensi, Siguntinae, Episcopis Coriensi, Segoviensi, Placentino, 
Carthaginiensi, Mindensi, denique Michaeli Saloni et Ludovico 
Colomae ex Ord. S. Aug., et Serrae atque Castro Doctoribus, ut 
iudicium de illa controversia ferrent. Quae omnia magno inter- 
vallo collata sunt. Quaesitores X. Cal. Nov. 1597. cistam et Prae- 
dicatorum et Iesuitarum scriptis et Universitatum doctorumque 
sententiis confertam Romam miserunt, unde Dr. de Hozes, pro- 
eurator Inquisitionis generalis, se illam accepisse a. d. V. Cal. 
Apr. 1598. litteris signatis rescripsit. Ipse Baüez ad legenda 
utriusque partis volumina, Academiarum, praelatorum, Episcopo- 
rum Hispaniae iudicia de re controversa duobus opus esse annis 
existimavit !. Primo loco in indice posita erat , Apologia FF. Prae- 
 dieatorum, in provincia Hispaniae professorum, adversus quasdam 
novas assertiones.^ Quam Bafiez contractam ex octo Praedicato- 
rum de Molina iudiciis inter se consentientibus concinnaverat. 
Praeter novem propositiones ex illius libro notatas quandam de 
absentium confessionibus opinionem continebat. In ea primum 
appellatam videmus physicam praedeterminationem. Doctores Com- 
plutenses et Siguntinos pro Iesuitis, Salmanticenses non contra 
pronuntiasse L. de Meyer omnium documentorum propositione 
probat?. Reliquarum auctoritatum partim huie, partim alteri sen- 
tentiae accesserunt, partim neutram approbarunt. 

Patet ex iis, quae diximus, atque imprimis ex Nuntii Cardi- 
nalis litteris, quibus nihil potest esse magis perspicuum, Pontifi- 
cem controversiam de gratia sufficiente et efficaci ad suum tribunal 
revocasse, non ipsam de libro Molinae quaestionem. Non sane 
Quaesitores accepto illo Pontificis mandato iudicium de libro per- 
agere potuerunt, quum praecipuae accusationes ad causam ex- 
ceptam pertinerent. Coniunctae erant doctrinae et librorum quae- 
stiones, sed non Concordiae tantum, verum utriusque partis scrip- 
torum. Id plane dicit Ginnasius, Sedis Apostolicae in Hispania 


! Vide libellum Pontifici oblatum, de quo supra p. 197. (Qui integer 
exscriptus est a Meyero, in Historiae Appendice. p. 799.) 

? L. c. 1. 2. c. 13. p. 126 ss. Salmanticensium iudicium Iesuitis favere 
Serry negat. 

Nuntius, in edieto edito XI. Cal. Oct. 1601.: ,Noveritis Sanctissi- 
mum Dominum Nostrum causam de controversia circa gratiam 
efficacem et sufficientem inter quosdam Patres Dominicanos et Ie- 
suitas agitatam et librorum a nonnullis utriusque praefati Ordinis 
Auctoribus compositorum ad se cognoscendam, examinandam at- 
que decernendam afferri praecepisse.^! Itaque Pontifex tum non 
ipsam potissimum de Molina quaestionem sui iudicii esse voluerat. 
Longius abest a vero, quod appellante Molina illam causam ad 
Sedem Apostolicam delatam esse dicunt. In documentis enim 
genuinis scriptis aequalium ne minimum quidem indicium huius- 
modi appellationis reperitur eamque omnes Societatis scriptores 
factam negant. Pontifex controversiam de gratia sufficiente et effi- 
caci compositurus erat nee magis unam quam alteram partem 
suas sententias scripto consignare iussit. Sed, ut ipse Serry dicit ?, 
et Praedicatores Iesuitas crimine Pelagianismi exagitabant, et hi 
illis Calvinismum exprobrabant. Utrique igitur sententias accu- 
sationesque ad Sedem Apostolicam deferre iussi sunt, atque in- 
terea dum causa decisa esset omni disceptatione ac reprehensione 
se abstinere. Item Academiae virique docti a Pontifice interrogati 
mandatum interpretantes iudicium de opinionibus et Iesuitarum 
et Praedicatorum tulerunt. Cui interpretationi hi quum ab ipso 
initio repugnarent, res per tot annos protracta et implicata est. 
Reos se esse Bafiez cum suis negarunt, nec sibi rationem de 
praedeterminatione physica reddendam esse arbitrabantur; ortam 
esse controversiam de Molinae Concordia, de uno hoc libro quaeri; 
suam sententiam D. Thomae esse, quam Ecclesia in dubium nun- 
quam vocasset; eam doctrinam profitendam et defendendam, ne- 
que ipsam, neque Ordinem, a quo propugnaretur, una cum Mo- 
linae novitate in ius vocandum esse?. Eadem causa fuit, cur 
silentium impositum a Clemente VIII. servare gravarentur; itaque 
et regi et SS. Pontifici supplicarunt, ut eo praecepto eximerentur. 
Hie (suadente Bellarmino) precibus cessit idque Card. S. Severi- 
nus IV. Cal. Mart. 1598. ad Inquisitores perscripsit *. 

Magna illa controversia ad Clementis VIII. auctoritatem iu- 
dieiumque revocata, Aquaviva, generalis Societatis lesu praepo- 


! Edietum totum in Meyeri Hist. L 3. c. 16. p. 247. 

? Hist. l. 1. c. 16 p. 118. 

* Lanuzii et Bannesii libellos supra (p. 194. 197.) attulimus. 

* Liv de Meyer, Hist. l. 2 c. 29. p. 193. Edictum Inquisitorum, quo 
id promulgatum est, v. Hist. Vind. 1 2. c. 25 p. 210. 


246 12. Clemens P. VIII. quomodo iudicium de grat. efficacia susceperit. 


situs omnes provinciales et doctissimum quemque Societatis theo- 
logum consuluit, quid nomine totius Ordinis defendi posset !, Re- 
sponsum est summo consensu in hune modum: 

In Molinae libro nihil erroris contineri. De quo si quando 
ageretur, eum et agnoscendum esse et defendendum; nec tamen 
videri eius defensionem ab universa Societate suscipiendam esse. 
Satis fore vel ipsum auctorem vel eius provinciam ac superiores 
pro eo propugnare. In Molinae scriptis quaedam non esse nisi 
probabilia, de quibus in utramque partem disputari posset; & 
multis in Societate diversa doceri. Quamobrem in privatas dis- 
putationes universam Societatem ingredi non debere. Aliam esse 
rationem generalis de efficacia Divinarum gratiarum controversiae, 
quae in Hispania potissimum agitaretur. ,Antiquam usque a prin- 
cipio et latissime communem universae Societatis sensum esse: 
gratiam quam vocant actualem Dei, qua praevenimur et iuvamur 
ad actus supernaturales, nequaquam esse per se et natura sua 
efficacem neque ex ea necessario effectum, ad quem impellit, 
consequi. Reiicere item consensu maximo Doctores Societatis 
universos Praedeterminationes quaslibet physicas antecedentes et 
necessario trahentes actus liberos humani arbitrii^ (Possinus p. 350.). 
De his capitibus adversus quemvis dissentientem Societatis nomine 
pugnam suscipi posse. 

Hane igitur viam Aquaviva sibi ingrediendam esse statuit. 
Contrarium, ut diximus, genus pugnandi Bafiez amplexus erat. 
Nihil cupidius optabat, quam ut de uno Molinae libro ‘certaretur. 
Ergo Didacum Alvarez, discipulorum maxime idoneum, cum in- 
structa accusatione Romam misit. Is VII. Id. Nov. 1596. in Ur- 
bem advenit. Erat accusatio ipsa illa Apologia FF. Praedicato- 
rum paullo contractior. Novem notat Molinae sententias. Quibus, 
ut in illa, decima additur de scripta confessione; sed haec pro- 
positio non a Molina, sed a Suaresio defensa erat, auctoribus qui- 
dem clarissimis Ordinis Praedicatorum theologis: S. Antonino, 
Dominico et Petro de Soto, aliis. Cuius sententiae delatio, quae 
nec ad Molinam nec ad doctrinam de gratia pertineret, aliena 
erat a causa, quae agebatur, additaque videbatur ad invidiam 
ereandam Suaresio, praecipuo Molinae defensori. Eam accusatio- 
nem Alvarez mense Iunio 1597. per Card. Alexandrinum, Prae- 
dicatorum patronum, Pontifici obtulit. 

Semper Clemens VIII. in numero maximorum Pontificum 


1 Quod scriptum Possinus in Societatis tabulario reperit. 

ponetur. Ab iniuria deliberata eum et ingenii simplicitas et mo- 
rum sanctitas longissime removebant. Itaque iniuste agere cum 
Societate Iesu certe minime voluit, praesertim quum eius ingentes 
pro Ecclesia labores ac successus magnopere admiraretur. Etenim 
Cardinali Ossato ! aliquando dixit: ,Hos Patres multum contulisse 
ad conservationem Religionis Catholicae; et ubicunque fuissent, 
ibi cultum divinum integrum permansisse. Quare cum eiusmodi 
Ordines Religionis fulera essent et columina, fieri non posse, quin 
sancta Sedes eorum membra in defensionem tutelamque reciperet.* 
Similia narrat Suarez: ,Clemens VIII.,“ inquit, ,benigne allo- 
quens Patres, qui ex universa Societate Romae congregati fuerant 
anno 1600., Societatem brachium dexterum Sedis Apostolicae ap- 
pellare dignatus est.^? Nec vero minus quam illa utilitas ac fe- 
licitas Societatis quorundam Sociorum doctrina ingeniaque illum . 
moverunt atque adduxerunt, ut Toletum et Bellarminum purpura 
ornaret. Verum illi admirationi officiebat (ut Possino visum est) 
auctoritas, qua apud eum Societatis adversarii, imprimis Peña, 
Rotae decanus, pollebant. Didacus Antonius Frances in prooemio 
»Decisionum Pennae“, quas vulgavit, eum summi aestimatum esse 
a Clemente VIIL, in difficillimis atque impeditissimis causis con- 
sultum, nec eius consilium unquam neglectum esse affirmat?. Huc 
accessit, quod Card. Toletus a. 1596. e vita cesserat. In hac op- 
portunitate adversarii doctrinae Societatis Pontificem per Card. 
Alexandrinum, familiarem eius amicissimum, propellebant, ut 
quaestio libri statim susciperetur; res successit. Postea ipsum 
Clementem poenituisse Paulus V. successor (in scripto, quod infra 
vulgabimus) consentiens affirmat. Duorum Pontificum sententias 
libenter amplectimur, et persuasum nobis est, Summum Pontifi- 
cem adversariorum Molinae desideria non implevisse, si univer- 
sam causae huius conditionem plane perspectam habuisset. 
Librum Molinae a Bannesio denuntiatum Quaesitores Lusi- 
taniae bis examinatum permiserant. Reiecta accusatione appel- 
lari a Molinae adversariis Sedis Apostolicae iudicium potuerat ; 
sed consuetudo iuris Ecclesiastici, cum iuris civilis praeceptis con- 


! L. I. epist. 8. ap. Meyerum ]. 5. c. 2. p. 343. 

? Meyer l. c. 

5 Quanti Pennam fecerit Clemens VIII, etiam Ill. D. Laemmer in Mele- 
tematum Romanorum mantissa exponit (Ratisbonae 1875.) Ille inimicum in 
Societatem animum satis superque ante signiflcatum etiam testamento con- 
signatum voluit, quum legata studiorum subsidia iis distribui adolescentibus 
vetuit, qui Iesuitarum scholas adirent. 

sentiens et ab ipsa naturae aequitatisque ratione derivata, postu- 
laverat, ut primae accusationis eventus plane explicaretur iudices- 
que priores audirentur. At Molinae adversarii non appellaverunt, 
ergo neque quae in Lusitania facta sunt, Romae significare de- 
bebant. Utique non stricti iuris officio, sed aequitatis ratione ad 
id tenebantur. Et certe Clemens VIII. nunquam flagitantibus ami- 
eis morem gessisset, si rescivisset, Dannesium antea accusationem 
ad Lusitaniae Quaesitores detulisse, Molinam respondisse, iudices 
de duorum Patrum Praedicatorum auctoritate crimen reiecisse. Aut 
saltem Pontifex et litis instrumenta et causae aliquam descriptio- 
nem ad se mitti iussisset. Quod factum non est. Non modo 
Iesuitas, verum etiam Quaesitores Lusitaniae de inchoata exami- 
natione celaverunt. De qua re conquesta est Societas libello misso 
ad Pontificem: ,Quamquam Censorum sententia possit esse vera, 
tamen, quum eam primum dixerunt, tum non audiverant nos.“ 4 
Id si falsum fictumque esset, quis Pontifici dicere ausus esset? 
Absoluta pridem erat prima libri Molinae censura, quum Iesuitis 
libellus accusationis missus est, quem Arrubal refutavit. Quaesi- 
tores quoque Lusitani a SS. Pontifice humiliter petiverunt, ne 
causam Romae resumptam, se non auditis, decideret ?. 

At utrumque negatur ab adversariis: et a prioribus iudicibus 
causam bis tractatam finitamque et illis insciis Romae iterum su- 
sceptam esse; quod rem certam negant, magis ostendere videntur, 
non omnes aequitatis rationes esse servatas. 

Sed aliunde cognosci lieet, quanta properatione usi sint. Con- 
troversiam de gratiae efficacia Pontifex suo iudicio reservatam vo- 
luerat, causae subsidia in Hispania per annos complures conquiri, 
erimina responsionesque utriusque partis in scriptum referri ius- 
serat. E qua quaestione discendum fuit, quid de Molinae libro 
iudicaretur; nam illa potissimum, quae de gratia efficaci docuerat, 
adversariorum iram excitaverant. Quare si rem ordine tractari 
placuisset, illud prius quaeri oportuerat. Sed id quum molestum 
esset accusatoribus, non ante quieverunt, quam Pontificem ab ea 
via, quam ingressus erat, deflexerunt. Qui nondum allatis ex 
Hispania actis, quae imperaverat, examinationem libri incipi iussit. 
Post illum primum errorem in cursu suscepto per annos frustra 
laboratum est. Denique necessitas coegit, ut summa controversiae 
capita, scientia media et praedeterminatio physica, tractarentur. 


! Meyer Il. 5. c. 1. p. 340. 
? Cuius rei documenta in Meyeri Hist. Vind. 1. 2. c. 2. (II. 109.) 

Tum vero spes omnis reconciliationis iam conciderat, quum acer- 
rima concertatione et complurium annorum disputationibus incensi 
utrique ardentius id propugnarent, quod ab initio recusaverant: 
Iesuitae Molinae librum, Praedicatores Neo-Thomistarum Hispa- 
niae physicam praedeterminationem. 

Ineunte mense Novembri 1597. Clemens VIII. congregatio- 
nem instituit examinando libro Molinae, cui Cardinales Madru- 
tium et Arigonium praefecit; Censores iureiurando obstrinxit, ne, 
quid ageretur, divulgarent. In quo collegio fuerunt Episcopi Pro- 
pertius Resta de Talleacotio, Iulius Sanctutius a Montefilatrano, 
Laelius Landus Sessanus, e quibus duo primi Ordinis S. Francisci; 
praeterea Henrieus Sylvius Henrici, vicarius Apostolicus Ordinis 
Carmelitarum , Franc. Brusus sive Bruscus, procurator generalis 
Ordinis S. Francisci, Ioann. Bapt. Plumbinus, Ordinis S. Augu- 
stini procurator generalis, Gregorius Nunnius Coronel, ex eodem 
Ordine, denique Ludovicus de Creil, Doctor Sorbonicus. Pro ab- 
sentibus H. Sylvio Henrici Carmel. et procuratore Ordinis S. Fran- 
cisci Pontifex substituit Ioann. Ant. Bovium, collegii Carmelita- 
rum Romae rectorem, et Iacob. le Bossu, Doctorem Sorbonicum, 
O. S. B., et Hippolytum Masserium Servitam. 

lidem qui Pontificem ad tantam festinationem compulerant, 
in deligendis Censoribus sua consilia interposuisse videbantur: ex 
omnibus unus Iesuitis favebat. Ceterorum tanta erat in Molinam 
iniquitas, ut, qui ingens D. Thomae studium prae se ferrent, ut 
postea explicabimus, quum per annos consultassent, S. Thomae 
sententiam , cui Molina accessisset, proseribere non dubitarent. 
Nemo horum aut posteriorum Censorum quidquam unquam scrip- 
sit, quod dignum esset posteritatis memoria, si Ioannis de Rada 
Controversias theologicas inter Thomam et Scotum excipias. Nec 
alius quisquam praeter Bovium, qui a nobis stetit, docendi 
munere fungebatur. Haec quum ita essent, mirari non debe- 
mus, quod Card. Pinellus, auditis disputationibus, de Censo- 
ribus in hunc modum iudicaverit idque iudicium Pontifici ob- 
tulerit: non esse eiusmodi viros, quorum iudicio in tanto ne- 
gotio confidi posset; tres ex iis quatuorve duntaxat esse idoneos 
(,valentuomini^); ac tamen Pinellus Molinae librum tum temporis 
reprehendebat, ut ex ipsius suffragio infra intelligetur; non igi- 
tur Molinae studio ita de Censoribus existimabat. Nec congre- 
gationum processus atque eventus nisi ex inepto Censorum de- 
lectu, quibus tantae rei tamque difficilis iudicatio commissa est, 
satis explicatur. 

Interim Molina rescierat, Praedicatores procuratorem Ro- 
mam misisse; qui ne quid contra se efficeret, anno 1597. ab 
Inquisitoribus Romanis petiit, ne se non audito librum proscri- 
berent. Responsum nullum tulit. Nec enim Inquisitoribus, sed 
peeuliari congregationi libri examinatio credita erat. Quod igi- 
tur existimabat, causam a Quaesitoribus Lusitanis conclusam a 
Romanis denuo tractari, fallebatur. ; 











Î 


13. De prima et altera censura libri Molinae et de 
colloquiis postea habitis inter Praedicatores et 
Iesuitas. 


A. d. IV. Non. Ian. anni 1598. Censores consilii causa pri- 
mum convenerunt, ultimum III. Id. Mart. eiusdem anni, necdum 
scripta a nobis semel iterumque commemorata ex Hispania allata 
erant. Illi iudicaverunt Concordiam Molinae proscribendam esse, 
quod ea de praedestinatione et gratia contineret, quae SS. Patrum . 
veterumque theologorum, imprimis SS. Augustini et Thomae doc- 
trinae contraria, Semipelagianorum erroribus consentanea essent; 
praeterea Molinae enarrationem Summae S. Thomae tamdiu esse 
prohibendam, usque dum ab huiusmodi novitate purgata esset. 

Serry hoc fuisse Censorum iudicium scribit (1. 2. c. 2.): 
sCum S. Augustini de gratuita praedestinatione doctrina, a Pa- 
tribus ad Patres quasi per manus tradita, ab Ecclesia non semel 
tantum, sed secundo et tertio fuerit approbata; et hane Molina 
contumeliose reiiciat, nec salva fide sustineri posse affirmet; atque 
omnia illa quatuor principia, ex quibus universam rationem con- 
ciliandi arbitrii libertatem cum gratiae donis, praescientia et prae- 
destinatione deduxit, sint expresse contra S8. Thomam, S. Augu- 
stinum et ceteros Patres; multa etiam contineant, quae haud ob- 
scure adversari videntur Divinis Scripturis et sacris Conciliis; 
aliqua etiam expresse tradita a Cassiano et Fausto, contra quae 
Augustinus, Prosper, Fulgentius et catholici doctores, fortiter sese 
opponentes, gloriose dimicarunt: salvo semper Sanctae Sedis Apo- 
stolicae iudicio, cui universa haec a nobis scripta et quoquo modo 
asserta religiose submittimus, censemus e re catholiea esse, ut 
liber, qui inscribitur: Concordia liberi arbitrii cum gratiae do- 
nis ete., compositus a Ludovico Molina, et eiusdem doctrina om- 
nino prohibeatur. Atque idem etiam censemus de Commentariis 
eius in primam partem D. Thomae, quousque saltem a viris ad 
hoc munus deputatis expurgentur a novis opinionibus, quae vete- 

rum theologorum, potissimum vero S. Thomae, et Patrum doctrinae 
adversari videbuntur." 

Pontifex Ferrariam profeoturus erat, quum Censorum iudicia 
ad eum delata sunt. Mirabatur rem tanta properatione confectam 
esse. Enimvero vix perlegi duo ampla volumina illo tempore 
potuerant. Deinde quid fecerit, Serry his verbis refert (l. 2. c. 3.): 
Rei gravitatem expertus," inquit, ,causam maturiore iudicio di- 
rimendam iudicavit. Quare superiorum Congregationum iudicia se- 
cundis euris recognosci sententiamque ab omnibus scripto ferri ac 
Congregationis Notario consignari iussit; id enim perpauci hacte- 
nus egerant. Scripta etiam a generali Hispaniarum Inquisitore 
Romam transmissa, hoc est Praedicatorum ac lesuitarum instru- 
menta, nec non Episcoporum ac Theologorum Hispanorum Cen- 
suras examinari voluit: quo maturius expenderetur, an Molinae 
principia propositionesque ad illa redactae ab erroris nota vindi- 
cari possent." 

Non erat igitur tum satisfactum Pontifici, nec causae retrac- 
tatio satisfecit, ut eandem tertio ac saepius tractari iusserit. Ne- 
que tamen quidquam profecit, iisdem viris et illa et haec agen- 
tibus semperque ad confirmanda iudicia superiora, quam ad ni- 
miam festinationem erroresque commissos fatenda propensioribus. 
Additus sane postea unus alterve theologus est, sed nec corpus 
totum mutatum nec animus: eadem ab initio ad finem properatio 
et in reprehendendo Molina temeritas mansit. Recognitae sunt 
Molinae propositiones eadem celeritate, qua prius examinatae 
erant. lussi erant acta documentaque ex Hispania allata perspi- 
cere ac ponderare. lam vero, quum ad legenda illa duobus, ad 
excutienda tribus annis opus esse Bañez dicatí, illi et pertracta- 
runt omnia et censuram reconcinnarunt paucis mensibus. ,Die 
mensis Novembris 22.,* inquit Serry, ,ultimo consessu habito 
primi examinis recognitionem absolverant selecti Censores, Mo- 
linaeque Censuram instruendam commiserant Congregationis Se- 
eretario.^ ? | 

Interim nuntius perlatus est in Hispaniam, propediem con- 
demnatum iri Molinam. Qua re inimicitiae utriusque Ordinis 
paene sopitae excitatae sunt, alteris metu trepidantibus, alteris 
laetitia gestientibus. Molina litteris Concha Romam missis a. d. 
XII. Cal. Oct. a. 1598. rogavit atque oravit, ne librum ab Inqui- 


! Ita in libello supplici Clementi VIII. oblato dicit. Meyer p. 799. 
? Serry 1. 2. c. 4. 

sitoribus contempto accusatore approbatum se non audito pro- 
scriberent. Simul, quia ipse aetate ac valetudine ire prohibeba- 
tur, duos misit procuratores: Christophorum de los Cobos et Fer- 
dinandum Bastidam, qui non modo ipsum defenderent, sed etiam 
quasdam Bannesii propositiones ad Inquisitores deferrent. Maria 
quoque imperatrix litteras pro eo ad Pontificem XVIII. Cal. Dec. 
1598. Madrito misit. Postremo Philippus rex IIIL.!, etiamtum 
adolescens, Romam scripsit, quo excitatum ignem extingueret. 


Duci Sessano legato mandata dedit, ut nihil non tentaret, quod . 


ad concordiam utriusque ordinis restituendam valere posse existi- 
maret, neve ante quiesceret, quam ,ista controversia convenien- 
tem aequae compositionis sortiretur exitum*. Quodsi Suae Sancti- 
tati placeret iudicio controversias utriusque partis decidere, illius 
esse efficere, ut ex aequo bonoque iudicium ageretur nec alterutri 
iniquiore ulla in.re conditione premerentur. Prius audirentur utri- 
que, deinde causa rite cognita ius cum aequitate diceretur. Ponti- 
fici Ferraria reduci placuit regis consilium, et colloquia familiaria 
inter Praedicatores et Iesuitas Romae habenda esse statuit. Calen- 
dis Ianuariis anni 1599. utriusque Ordinis praepositos ad se vocatos 
iussit eum selectis utrimque sociis ad Madrutium Cardinalem con- 
venire suamque de summa controversiae sententiam exponere, ut 
sibi constaret, num quam reconciliationem partium sperare liceret. 

Serry timuisse Iesuitas dicit, ne Pontifex precibus Philippi III. 
commotus rei decisionem maturaret censuramque conscriptam con- 
firmaret; idcirco colloquia petivisse. Sed demonstrant Philippi ad 
legatum litterae, quam id falso dicatur. Professus est etiam Ma- 
drutius Cardinalis, quum colloquia auspicatus est, ea rogante rege 
Catholico instituta esse. Quod Pontificis consilium omnino tam 
Iesuitis opportune quam Praedicatoribus moleste accidit. Sed 
inde concludi non potest, id fuisse illorum artificium atque ma- 
chinationem, qua Molinae censuram impedirent. 

Colloquiis etsi nihil prorsus effectum est, tamen in iis enar- 
randis paullo longiores erimus, quod et ad dogmatis historiaeque 
explicationem aliquantum conferunt et ea documenta in promptu 
habemus, quae multo sint certiora Actis illis, quae nulla fide digna 
esse S. Sedes declaravit. Nam antequam causa finita est, et Prae- 
dicatores et lesuitae narrationem rerum tractatarum vulgaverunt, 
illi Expostulationem FF. Praedicatorum, hi Responsionem PP. So- 
eietatis; utramque Ripalda (de ente supernaturali, ed. Paris. II. 


! Scripta exhibentur a Meyero, 1. 3. c. 5. 

527 ss.), Berry (Hist. l. 2. c. 7.), Meyer (l. 3. c. 11.) denuo edi- 
derunt. Quibus comparandis adhibitis iis, quae praeterea Possinus 
et Serry consentientes tradunt, difficile non est, quid actum sit, 
perspicere. 

Primus conventus habitus est VIII. Cal. Mart. 1599. Vene- 
rant e Praedicatoribus Beccaria, magister generalis, cum procu- 
ratore generali et PP. Alvarez et a Ripa, e Societate Iesu Aqua- 
viva, praepositus generalis, cum PP. Michaele Vasquez, Cobos, 
Arrubal. Exposuit Card. Madrutius, quid illis deliberationibus 
propositum esset. Magno dolore affici Suam Sanctitatem contro- 
versiis inter utrumque Ordinem ortis, quae in dies augerentur; 
optare, ut familiaribus consultationibus componerentur. Deinde 
prior dixit magister generalis Praedicatorum: nullam esse sibi 
totique Ordini eum universa Societate controversiam, esse cum 
Molina eiusque defensoribus, contra quem Provincia Hispaniae 
Inquisitionem appellasset; nec sibi persuaderi totam Societatem 
unius viri doctrinam amplecti ac tueri velle; rogare se, ut quae- 
reretur, possetne illa doctrina aliqua probabilitate defendi; polli- : 
ceri se suumque Ordinem sententiae obtemperaturum. Addidit, 
Praedicatorum .offieium esse S. Thomae conservare doctrinam, 
nec eos unquam pacem cum Societate Iesu habituros, nisi ipsi 
quoque eandem doctrinam propugnarent. | 

Tertius verba faciens Aquaviva respondit in hane senten- 
tiam !: ,Duo plausibilia imprimis et votis communibus expetita 
Reverendissimi Patris oratio complexa est: emendationem urgen- 
tium malorum et amolitionem impendentium. Nam et discidio- 
rum, quae ambas a longo iam tempore Familias inquietant, finem 
statim fore auguratus est, ubi liber Molinae esset damnatus, et 
vitandarum in posterum offensionum facilem rationem indicavit 
obsequium et reverentiam Societatis erga S. Thomam. Ad ea 
ego ex sensu Societatis universae, cuius praeclare sum conscius, 
sincerissime profiteor, nihil offerri posse aut factu tam arduum, 
aut perpessu tam asperum, quod pro ista spe conciliandae nobis 
gratiae RR. Patrum Ordinis S. Dominici tentare ac subire récu- 
semus. Sed quae ostendantur amicitiae conciliandae rationes, 
earum alteram parum ad rem facere, alteram prorsus esse inuti- 
lem. Etenim, ut ab altera incipiat, qua verisimilitudine confidere 
se posse pacatos sibi et benevolos Doctores sacri Praedicatorum 


1 Eam orationem Possinus et Meyerus e tabulis Romanis depromptam 
vulgarunt. 

Ordinis in posterum fore, si S. Thomae auctoritatem sequantur, 
quum Socii eam ab ipso principio complexi sint? Illum nuper pro- 
mulgata per totum Ordinem Studiorum ratione omnis Theologicae 
doctrinae auctorem declaratum esse, nec effectum adhuc mandatis 
defuisse. Quid vero inde utilitatis derivari? Professores Prae- 
dicatorum Ordinis vehementius in se infestiusque consurgere, quam 
in eos, qui Magistrum Sententiarum, qui Scotum, qui Durandum, 
qui alios scholarum et studiorum patronos elegerint. Quid igitur 
esse causae, cur sanctissimi magistri auditores studiosissimi, ad- 
dictissimi veneratores ab illius discipulis tam acriter oppugnen- 
tur? In ista ipsa de auxiliis gratiae controversia omnia et sin- 
gula Doctorum Societatis asserta disertis et luculentis S. Thomae 
testimoniis confirmari; Bannesii contra et aliorum ex adverso 
stantium contrarias sententias non modo a S. Thoma, verum etiam 
a Principibus Thomistarum, Capreolo, Caietano, Ferrariensi, dis- 
crepare. Frustra igitur huius compositionem certaminis secuturam 
sperari ex consensione theologorum Societatis cum S. Thoma. 
Ne alteram quidem constituendae concordiae rationem, quae 
a damnatione libri Molinae repeteretur, quidquam ad eam rem, 
cuius causa convenissent, videri pertinere. Edixisse Pontificem 
primo huius anni die, illud quaeri, quo potissimum doctrinae ca- 
pite alter Ordo ab altero dissentiret, quo explorato iudicium A po- 
stolicae auctoritatis interponeretur. Idem iterum dixisse Madru- 
tium atque addidisse Suam Sanctitatem id etiam ob regis Catho- 
lici preces statuisse. Qui vero cardo esset quaestionis, id ex 
Apostoliei apud Hispanias Nuntii Camilli Caietani litteris ad Pro- 
vincialem Castellanum Societatis anno 1594. die 15. Aug. Madrito 
datis intelligi: quibus iussu Sanctissimi Domini ad eius cognitio- 
nem ex Hispaniae Tribunalibus evocet controversiam motam inter 
aliquos Patres Ordinis Praedicatorum et quosdam e Societate Iesu 
circa gratiam sufficientem et efficacem. Nullam in his mentionem 
fieri Molinae. Nec inter aliquos illos e Societate lesu numerari 
Molinam posse, qui omnino tune in Castella non fuerit; illis ver- 
bis indicari Suaresium, Vasquesium, Padillam, quos cirea id tem- 
pus Nunnius, Avendanius, Mondragonius aliique Dominicani Patres 
apud eundem illum Apostolicum Nuntium accusaverint, quasi de 
efficacia gratiae non catholice sentirent. Id in eandem senten- 
tiam interpretatum esse sacrum Inquisitionis Castellanae senatum, 
qui inter ceteras chartas actaque nullum Molinae scriptum, nihil 
plane, quod ad litem ei intentatam spectaret, Romam miserit. Ut 
a Bannesio Molinam, ita illum ab hoc accusatum esse; sed eas 

privatas esse lites singulorum. non publicas Ordinum; nominatim 
autem consultos a se omnium provinciarum Societatis praesides 
respondisse, librum Molinae privato unius consilio scriptum et 
editum, etsi facile vindicari posset ab errore, tamen privato eius- 
dem periculo iudicari oportere. Duo in illo libro contineri: unum, 
quod sit de modo efficaciae gratiae, in Bellarmini quoque, Sua- 
resii, Vasquesii, Lessii, aliorum e Societate libris legi; alterum, 
quod sit de viribus naturalibus liberi arbitrii, ab aliis multis So- 
cietatis theologis ut minus probabile impugnari. Non, quod quis- 
que singularis doctor de rebus utrimque disputabilibus plus mi- 
 nusve probabiliter opinatus sit, pertinere ad communem Ordinis 
causam, sed quod omnes ubique ac semper theologi Societatis ut 
certum constanter tenuerint. Id communi nomine ac periculo 
defendere se esse paratos. Litem ortam in Hispania. Ibi quot- 
quot e Sociis theologiam tractarint, praedeterminantem physice 
gratiam negasse et officere libertati docujsse; auxilium autem 
Divinum applicatum voluntati tale esse sanxisse, ut ei pro suo 
arbitrio vel assentiri vel resistere posset. Haec si PP. Dominicani 
probent, rem compositam esse; sin pro eo, quod Bafiez, Nunnius, 
Avendanius, Mondragonius, alii contrarium tradiderint, pugnaturi 
sint, Societatem quoque universam paratam esse ad doctrinam 
suam omni virium contentione defendere.“. 

Similia, ut Serry narrat (1. 2. c. 5.), utriusque Ordinis theo- 
logi dixerunt. Procuratorem Dominicanorum generalem negasse 
ali cuiquam nisi Molinae litem intentam; frustra illos tergiver- 
sari, ut status quaestionis mutaretur. Contra illud agi visum esse 
Vasquesio, essetne gratia efficax physice, atque ita voluntatem 
praedeterminaret, ut nulla maneret in libero arbitrio facultas vel 
potestas gratiae, si liberet, resistendi. Id protenus negatum ab 
Alvaresio, quod nemo unquam e schola Thomistica defendisset 
resistendi tolli potestatem; addidisse, nullam a Molina, cuius causa 
suscepta controversia esset, admitti gratiae efficaciam, quae ab ipso 
Deo, non a consensu voluntatis proficisceretur; de eo primo quae- 
rendum; deinde disputandum, physicane esset efficacia an moralis. 
Ita Serry narrat locutum esse eum, qui in libro post edito inte- 
. grum caput scripsit, quo hominem gratiae efficaci proprie resistere 
non posse demonstraret; quod idem Lemos quoque existimans 
postea in Congregationibus de Auxiliis planissime negavit, effi- 
caci gratiae proprie resisti posse *. Et quamquam ceteri Bannesiani 





1 V. supra p. 13. not. 3. et Alvarez, De aux. div. gr. disp. 93. 

non usque eo progrediuntur, constat tamen inter omnes, propter 
ipsam vim naturamque efficacis gratiae fieri numquam posse, ut 
homo actu resistat. Sed nondum tum quidem Romae ita se omnes 
ad Bannesii doctrinam applicaverant, quia duobus annis ante per 
Didacum Alvarez allata, prius autem ibidem ab alio doctore, 
Salmantica evocato, P. Vincentium dico, impugnata eratí. Licuit 
igitur illi, quum Vasquez insuperabilem praedeterminationis vir- 
tutem obiiceret, respondere, resistendi potestatem in schola Tho- 
mistica nunquam negatam esse. Nec negligendum est illud Ma- 
gistri generalis negantis ullam suis esse controversiam nisi cum 
Molina eiusque defensoribus. Fuit ita sane, si omittas Hispaniam, 
ubi disceptationes multo ante vulgatum Molinae librum agitari 
coeptae erant. Quid inde concludemus? Ab annis triginta no- 
strae doctrinae rationes Romae proponebantur: et a Toleto, e 
cuius ore Stapleton ipso anno 1665. se eas audisse scribit, et a 
Suaresio et a Bellarmino, qui quidem Concordia nondum edita 
Lessium acriter defendit professusque est, se doctrinam de prae- 
determinatione apud solos haereticos invenisse?. Quodsi nihilo- 
minus reclamatum Romae non erat, sed disputari coeptum est, 
quum Bannesii auditores, Alvarez, Lemos, de Ávila eo advenerunt: 
temerene concludemus, Romanam S. Thomae scholam diversa a 
Societatis doctrina de gratia non sensisse? Excitatae sunt simul- 
tates, ubi increbuit, quo spectare quidque docere Molinistae di- 
cerentur. Aliqua supra? e Lanuzae et Bannesii libellis delibavi- 
mus. Quod huiusmodi homines et sanctitate et doctrina insignes 
apud SS. Pontificem et regem magna asseveratione affirmabant: 
Molinae sociorumque consilium esse, ut D. Thomae auctoritatem 
everterent et diversas novasque doctrinas in Ecclesiam insinua- 
rent, id tanto credibilius videri Romae necesse fuit, quod Cen- 
sores Congregationis a Summo Pontifice constitutae summo con- 
sensu illud iudicium comprobabant; quae res spem magnam at- 
tulit brevi fore, ut illi D. Thomae adversarii publica reprehensione 
notarentur. Repente iter obstructum est, clades Molinae longis- 
sime dilata, colloquia familiaria de rebus controversis indicta. Ita 
facile intelligitur, quidquid dietum factumque videmus.  Praedi- 
catores Romani, qui se idem sentire de gratia quod Societatem 
existimarent, discrepare autem ab illis Molinae consiliis ac doc- 
trinis, loco se moveri non sunt passi, omnesque conatus contrarios 
declinandi causa fieri, ut certa iam condemnatio S. Thomae aemu- 


——— 


! V. p. 214. 2 V. p. 138. 8 V. p. 194 ss. 

lorum impediretur, putaverunt. In hane sententiam eos in con- 
ventibus respondisse existimare debemus. 

In primo illo Madrutius, ut Serrio utamur auctore, utriusque 
Ordinis praepositos eas sententias de efficacia gratiae Divinae, 
quas pro certis tuerentur, ad proximam consultationem afferre 
iussit, ut mutua deliberatione appareret, qua potissimum re dis- 
sentirent. Quod mandatum Madrutii Societatis praeposito assen- 
tientis in Iesuitarum documentis in hune modum exponitur: ,Eam 
sibi compertissimam Pontificis mentem esse, ut quaestio de effi- 
cacia gratiae inter duos Ordines controversa decideretur. Ad id 
opus esse ipsum verum dissensionis cardinem clare discernere. 
Quare in: proxime futuro conventu tam Patres Dominicani quam 
Societatis secum tria singuli scripta adducerent: quorum primo 
contineretur propriae sententiae explicatio: altero exponeretur, 
quidquid in contraria sententia displiceret: postremum praecipua 
rationum momenta complecteretur, quibus opposita sententia red- 
deretur minus probabilis.^ Non Molinae propositiones pro causa 
deliberandi propositas esse a Madrutio, postremo cognosci licet 
ex Praedicatorum Expostulatione scripta VI. Id. Iun. 1599. ,Re- 
spondit Card. Madrutius,^ inquiunt, ,Sanctissimi Domini Nostri 
voluntatem eo spectare, ut videretur, an inter Patres Societatis 
et nos aliqua in his, quae controverti videbantur, esse posset con- 
sensio; scire eundem Sanctissimum, quid de Molinae doctrina 
facto esset opus; iamque negotium illius vel absolutum vel pro- 
pediem absolvendum.* 

Nihilominus ad proximum congressum Magister generalis 
Praedicatorum sex attulit Molinae propositiones, quae theologis 
suis minus rectae viderentur, de quibus, quid Societatis Patres 
censerent, audire cuperet. Aquaviva tria illa scripta imperata 
attulerat. Qui quum illas propositiones proferri videret, iterum 
questus est, quod de solo Molina agere aggrederentur. Ille se 
de sententia deiici non est passus. Cui accedebant sui; narrat 
etiam Serry procuratorem dixisse: ,Bannesii accusationes meras 
esse lesuitarum artes, quibus et moras nectere et Molinae in ius 
vocati conditionem immutare satagerent.^ Addit idem (I. 2. c. 5.), 
noluisse Praedicatores ,neglecta Molinae causa novam instrui li- 
tem, qua Praedicatores et Iesuitae aequa sorte de doctrina con- 
tenderent“. Sed id ipsum voluit Aquaviva, quod ita placuisse 
Pontifici norat. Exhibito autem uno a Magistro Praedicatorum 
scripto, Aquaviva quoque in colloquio illud protulit, quo propo- 
sitiones a Iesuitis impugnatae continebantur, reliqua duo (de ipso- 

rum sententia argumentisque, quibus probaretur) terminata con- 
sultatione Cardinali obtulit, quo se paratissimum ad omnia Suae 
Sanctitatis mandata implenda ostenderet. 

Post hane alteram deliberationem Pontifex Bellarminum pur- 
pura ornavit, cum diceret: ,Hunc elegimus, quia non habet pa- 
rem Ecclesia Dei quoad doctrinam.^ Qua insigni laude doctrinae 
illius, qui et acerrime defendisset Societatis. de gratia sententiam 
et Bannesii opiniones ut Calvini erroribus affines oppugnasset, 
satis aperte Clemens VIIL, quam non de condemnanda Societatis 
doetrina cogitaret, significavit. Nam certe illis verbis non solum 
amplitudigem , sed etiam praestantiam et orthodoxiam scientiae 
eruditionisque Bellarmini laudare voluit. Quumque intellexisset, 
Madrutium aetate iam provectum minus idoneum esse, qui tam 
difficili disputationi praeesset, duos ei adiutores, Asculanum 
O. Praed. et Bellarminum, adiunxit. In tertio! autem conventu, 
qui habitus est IV. Cal. Apr., Bellarminus sex capita Quaestio- 
num proposuit, ad quae ambae partes responderent. Quae etsi a 
PP. Societatis conscripta, tamen a Bellarmino, qui iudex a Pontifice 
cum ceteris constitutus erat, illis consentientibus proposita sunt, 
quemadmodum Iesuitae in sua ad Expostulationem Aesponsione Ma- 


‘ drutio tradita dicunt et ipsa rerum conditio satis demonstrat. Per- 


tinebant autem capita illa ad ipsam summam controversiae, naturam 
gratiae efficacis et sufficientis, scientiam mediam, notionem liber- 
tatis, necessitatem praedeterminationis ad actus liberos. Ad quae 
respondere Praedicatores recusarunt, quod a Iesuitis praefinita ac 
potius metaphysicalia essent. Frustra Bellarminus iis persuadere 
conatus est, atque indignabundus tandem ipsos ‘ea praescribere 
iussit, quibus id, quod Pontifex imperasset, exsequerentur. Ita- 
que in quarto congressu octo quaestiones proposuerunt, quas Card. 
Madrutius ex Apologia FF. Praedicatorum, cuius mentionem supra 
fecimus, excerpserat. Ad quas respondere Iesuitae noluerunt, 
quod ad causam, quae ageretur, non pertinerent? et ex accusa- 
tione in Molinam scripta depromptae essent; timebant autem, ne 


1 In tertio, non, ut vult Serry, quarto colloquio haec proposita esse, 
ipsi Praedicatores ,,Expostulationis* auctores concedunt. 

? Ecce aliquot ex illis propositionibus: 1. Utrum ante bonum usum liberi 
arbitrii, quem ex innata libertate homo habiturus est, ut disponatur ad iusti- 
ficationem aut ad vitam aeternam perveniat, ponenda sit in Deo praedestinatio 
et praescientia. 2. Utrum si ponatur talis praedestinatio et praescientia nulla 
homini libertas arbitrii relinquatur in actionibus, quibus ad iustificationem 
disponitur aut ad vitam aeternam pervenit. 

17* 

eo exemplo postea abuterentur, ut de Molina potissimum : illis 
eolloquiis quaeri probarent. Litem Dominicanis Pontifex adiudi- 
cavit. Tum Bellarminus a congregationis moderatione fere se re- 
movit, non certe sine causae agendae detrimento. Iam enim pro 
homine ingenio perspicacissimo doctrinaque amplissima senex 88 
annorum fractis iam viribus rem omnem administrabat. Nec quid- 
quam ex illo tempore obiiciendo, respondendo, disputando effec- 
tum est irritusque labor fuit. 

Ad Quaestiones lesuitae assentiendo vel etiam distinguendo 
responderunt; satis enim generatim proponebantur. Item Prae- 
dicatores ad easdem responderunt deque Iesuitarum responsis com- 
mentati sunt. Hi scriptitando de iis, quae ad ipsam controver- 
siam non pertinerent, tempus teri existimantes ad sex Bellarmini 
propositiones responderi voluerunt; quod quum non impetrarent, 
oratione, non scriptione certari. Id concessum est: Madrutius 
ires propositiones e Praedieatorum responsis depromptas excu- 
tiendas proposuit. Visa est res optime succedere. De prima pro- 
positione Iesuitae quinque sententias statuerunt, de quibus inter 
utrosque constaret. Consensere Dominicani tresque adiunxerunt, 
quas illi comprobarunt. 

Ponemus quinque sententias Iesuitarum, iisque tres reliquas 
Praedicatorum subiungemus: 

1. Datur auxilium praeveniens gratiae efficacis, per quod 
Deus facit, ut homo convertatur, et pie operetur. 

2. Hoc auxilium praeveniens est donum peculiare Dei di- 
stinctum a sufficienti. 

3. Hoc auxilium est intrinsecum tam intellectui, quam volun- 
tati, consistens in utriusque excitatione atque inspiratione, in illu- 
minatione intellectus atque pia motione voluntatis. 

4. Id auxilium est supernaturale et interius immissum a Deo. 

5. Non solum se tenet ex parte obiecti, sed etiam ex parte 
potentiae. 

I. Auxilium gratiae efficax est motio realis et antecedens 
applicationem voluntatis ad actum determinatum. 

II. Gratia efficax est effectrix bonae voluntatis ac proinde 
ab eadem voluntate realiter distincta. 

III. Posito eo auxilio efficaci, de quo hactenus, homo in- 
fallibiliter convertitur aut elicit actum, ad quem movetur. 

Ita de octo sententiis inter utrosque convenerat. Deinde 
quid factum sit, Iesuitae in Responsione sic narrant: ,Quibus 
auditis Reverendissimus P. Generalis S. Dominici: ,Si, inquit, 

Molina haec omnia concessisset, nihil plane habuissent Patres 
nostri, quod in eo reprehenderent.' Quod ultro dabat, nos liben- 
ter accepimus respondimusque, gaudere nos, nihil contra Molinam 
ilos habituros, si ostenderimus (quod suo loco facillimum erit) 
omnes illas propositiones disertis verbis a Molina concedi. Deinde 
ulterius progressa est disputatio, quae eo spectabat, ut eliceretur, 
quid tandem illud esset, quo auxilium efficax differret a sufficiente. 
Et quoniam PP. Dominicani nihil interrogabant, illud proposui- 
mus: utrum ratio auxilii efficacis consisteret in physica praede- 
terminatione voluntatis, ut hactenus docuerunt. Dum huie pro- 
positioni respondent, tres fere horae elabuntur, nec tamen ex 
eorum dictis quidquam certi colligi potuit, quo vel a nobis differ- 
rent vel inter se convenirent. Non enim omnes videbantur velle 
admittere physicam hanc praedeterminationem, et eorum, qui eam 
admittebant, unus affirmabat ea tolli aliquam indifferentiam, alter 
negabat. Nobis autem propositum non erat illis interrogationibus 
aut eos examinare aut contra eorum dicta argumentari, sed so- 
lum ex eorum verbis sensum aliquem colligere ac certo aliquid 
statuere, de quo deinde disputare possemus." 

Prorsus incredibile est, lesuitas scribentes ad eum, qui illi 
conventui praefuerat, haec omnia commentos esse, quod fieri ipsa 
prudentia vetabat. Congruunt etiam ea, quae Praedicatores in 
Expostulatione referunt: queruntur, ,lesuitas omni conatu trans- 
isse ad difficultatem de modo efficaciae gratiae, a quo citissime 
etiam longius abisse ad praedeterminationem Dei respectu nostrae 
voluntatis ac de eiusdem voluntatis sub tali praedeterminatione 
libertate; ita latissimum trium horarum sermonem habitum esse; 
in quo ne verbo quidem, quid ipsi sentirent, aperire volentibus 
eam unam mentem, id unum consilii propositum fuisse, ut a se 
aliquid raptim extorquere possent. Quamobrem quum neutrius 
partis sensum omnino Illustrissimi certum haberent, iniunxisse, ut 
utrique sententiam suam circa ea praecipue, quae tunc essent 
agitata, sincere in scriptis traderent.^ Quodsi Praedicatores se fa- 
tentur per tres horas sententiam suam de praedeterminatione nihil 
illis opponentibus explicasse nec tamen, quid censerent, satis per- 
spectum esse a Cardinalibus, rationem fuisse necesse est, quod hi 
Patres, quemadmodum eorum adversarii affirmant, de praedetermi- 
natione inter se ipsos dissentiebant. 

Madrutius antequam conventum dimisit, ut Iesuitae narrant, 
gaudere se dixit, quod de octo sententiis convenisset; proinde de 
lis, in quibus dissentirent, domi deliberarent sententiasque ad se 

deferrent. Satis congruit Praedicatorum narratio: utrique senten- 
tiam suam circa ea praecipue, quae tunc essent agitata, in scrip- 
tis traderent. Manifestum est enim, nihil desideratum a Cardi- 
nali de priore parte consultationis rebusque conventis, sed de 
parte altera, quod ipsum caput causae, praedeterminatio, ita trac- 
tatum erat, ut et Praedicatores parum dilucide, quid opinarentur, 
explicarent et Iesuitae suam sententiam reticerent. 

Ergo hi ex Neo-Thomistarum thesibus ac libris quinque pro- 
positiones de praedeterminatione physica concinnarunt, quas pro 
falsis damnarent. Illi suam de efficacia gratiae sententiam expo- 
suerunt. Physicam praedeterminationem tacuerunt et vocem prae- 
determinationis mutata significatione aeternum decretum Dei bona 
opera praedefinientis intelligi voluerunt; ex eo pendere gratiae 
efficaciam nec eam consequi, sed efficere omnium rerum congrui- 
tatem; illud Deum exsequi virtute supremae causae, per vim gra- 
tiae voluntati applicatam eam ita determinando, ut pro creatae 
causae natura et liberrime et certissime agere vellet; qua vi 
Divinae motionis praesente in sensu composito fieri non posse, 
quin voluntas assentiretur, quamquam, si liberet, posset non 
assentiri. | 

Reprehenderunt Iesuitae, quod id, quod maxime quaereretur, 
physica praedeterminatio, illa expositione praetermissum esset. Vi- 
cissim Praedicatores gravati sunt, quod Iesuitae illis quinque pro- 
positionibus, non quid ipsi opinarentur, sed quid adversarios do- 
cere arbitrarentur, explicassent. Itaque lesuitae alteris quinque 
propositionibus contrarias sententias tamquam e regione positas 
descripserunt. . 

... E quibus hae sunt praecipuae: 

2. Efficacia huius auxilii non consistit in qualitate aut mo- 
tione, quae physice praedeterminet hominis voluntatem ad con- 
sensum, aut quae sit talis naturae, ut cum eius entitate voluntatis 
dissensus coniungi non possit: sed consistit in supernaturalibus 
ac congruis Dei excitationibus et inspirationibus, quae ad voca- 
tionem solent revocari, quibus Deus intellectum illuminat, et vo- 
luntatem inclinando et persuadendo movet, ea ratione, qua videt 
ei congruere, ut vocantem non respuat. 

8. Unde haec efficacia praevenientis gratiae praeter entita- 
tem et vim supernaturalem, quam a Deo accipit, necessario etiam 
requirit, ut ea homini tribuatur in illis cireumstantiis, in quibus 
praecognoscit Deus ita aptari et congruere voluntati, ut si per 
eam praemoveatur, sit infallibiliter operatura. 

4. Praeter hane gratiam praevenientem efficacem, quae in 
praedictis vitalibus Dei motionibus consistit, nulla alia, nec prop- 
ter indifferentiam voluntatis, nee propter subordinationem causae 
secundae ad primam, requiritur motio physica distincta a gratia 
comitante, quae sit ultimum actus primi complementum ad usum 
gratiae sufficientis necessarium: necessaria tamen est gratia comi- 
tans Dei adiuvantis et cooperantis, quae una cum libero arbitrio 
piam actionem eliciat, ac simul cum eo, ut eausa tamen praeci- 
pua, eius determinationem efficiat. 

Quas propositiones Madrutius quum Praedicatoribus exhi- 
buisset, sententiam rogavit de alteris quinque, quae erant de prae- 
determinatione. Sed, ut Possinus narrat, ,Card. Madrutius refere- 
bat Iesuitis, respondisse Dominicanos: ,nolle se quidquam ea de 
re pronuntiare, quippe qui non putarent, ea lege se teneri, ut 
omnia, quaecumque Patres sui Ordinis in Hispania dixissent scrip- 
sissentve, tuenda ipsis et propugnanda essent. Ad quae Patres 
Societatis responderunt: ,hane controversiam in Hispania natam 
utique ex iis, quae illic dicta scriptave sunt, diiudicari oportere. 
Ceterum se Dominicanorum illas sententias etiam ex thesibus de- 
scripsisse Romae ab ipsis propositis, et adesse hie praesentes ac 
partem magnam huius certaminis facere aliquos ex ipsis Domini- 
eanis Patribus, qui pugnas istas in Hispania pugnarunt. Denique 
si non defendunt, quae Bannesius in Hispania docuit, cur Moli- 
nam accusant, cuius unum aut praecipuum crimen, commune illi 
cum lesuitis reliquis, quod praedeterminationem Bannesii physi- 
cam reiecerit, tamquam adversariam arbitrii libertati ?‘“ Quae 
vera esse, patet ex ipsa Dominicanorum Expostulatione, in qua 
haec habentur: ,Dicunt profecto se ex libris, scriptis ac thesibus 
in Hispania et Romae editis quinque illas collegisse propositio- 
nes, quibus cupiunt nos responsum dare. At professi forsan su- 
mus nos tueri, quae Fratrum quisque Praedicatorum legat, scri- 
bat, dictet et litterariis congressibus exponat?" 

Mirabantur Romae, post complurium mensium disputationes 
repertum non esse, de qua potissimum re quaereretur. Itaque 
Praedicatores Expostulationem conscripserunt, quam VI. Id. Iun. 
1599. ad Madrutium detulerunt, sed aliis quoque Praelatis osten- 
derunt. De actionibus breviter referebant, acriter de Iesuitis ex- 
postulabant. Hi gravissime responderunt. Res erat admodum 
odiosa. Questi maxime erant Praedicatores, quod Iesuitae ad 
quaestiones pridem propositas ac de illa potissimum: omnisne ef- 
ficacia gratiae a Deo esset, non respondissent. Igitur Madrutius 

a. d. X. Cal. Aug. duas de ea re quaestiones ad Bellarminum 
misit rogavitque, ut responsionem a suis quam celerrimam et ma- 
xime perspicuam impetraret. Ad eas utrique responderunt, Ie- 
suitae longiore explicatione, qua vocis efficaciae ambiguitatem di- 
stinguerent ac circumscriberent. Responsionem commentati sunt 
Praedicatores, defenderunt lesuitae. Illis tum quoque refragan- 
tibus hi tertio responderunt. Ex illis P. de Avila librum am- 
pliorem contra Societatis doctrinam conscripsit, qui Romae vetitus 
est vulgari, quod neglectis praeceptis a Pontifice semel iterumque 
datis adversarios censura notasset. Scriptitando tempus efflue- 
bat; tum Madrutius a. d. XII. Cal. Mart. 1600. mortuus est; post 
euius obitum congregatio languit. Iam dudum a colloquiis ad 
inutile calamorum certamen deventum erat. Bis, illo mortuo, prae- 
sentibus reliquis duobus arbitris utrique convenerunt; sed hi quum 
nihil profici viderent, ipsi a Pontifice petierunt, ut consultationes 
omitterentur. | 

Laetati sunt Societatis adversarii de congregationis eventu, 
‘ quam machinatos esse lesuitas, ut Molinae condemnatio impedi- 
retur, sibi persuaserant. Itaque ineunte anno 1600. Coronelli 
censura iterum prolata est. Nec lesuitae cessaverunt. Molinae 
procuratores cum litteris, quibus petebant atque orabant, ut actio 
sibi daretur, auctoritates Academiarum, familiarum religiosarum, 
virorum eruditorum Molinam defendentium litterasque superioris 
Lusitaniae Inquisitoris reliquorumque iudicum pro illius Concordia 
scriptas obtulerunt. Quae res Clementem VIII. commovere visa 
est: iussit Coronelli censuram Iesuitis legendam exhiberi. Hi 
brevem astrictamque responsionem ad Pontificem retulerunt: no- 
tabant ea, quae falso a Censoribus tribuerentur Molinae, deinde 
ea, quae in illo reprehensa ab aliis theologis proponi solerent *.- 


1 Propositiones, quas censores per summam iniuriam imponunt Molinae : 

Non agnovit Molina ad actus supernaturales aliam gratiam necessariam 
praeter praevenientem. 

Molina negat distributionem gratiae in excitantem et adiuvantem. 

Negat Molina Dei scientiam, etiam adiuncta Divina voluntate, esse cau- 
sam rerum. 

Perperam Molina et, qui eius tuentur partes, docent, posita efficaci Dei 
motione reali, tolli arbitrii libertatem. 

Assensus naturalis, quem quis praebet mysteriis fidei quoad substantiam 
actus, ut a Molina describitur, est per se ordinatus ad iustificationem. 

Re ipsa Molina docet, posse fidei, spei, amoris et poenitentiae actus ex 
viribus naturae produci ut oportet, hoc est cum debitis cireumstantiis certi- 
tudinis ex parte obiecti. 

Et hac responsione et documentis allatis nonnihil perfecerunt: 
Pontifex censuram de integro iussit recognosci. In quo labora- 
tum est usque ad diem nonum mensis Septembris; duodecimo 


Molina negat distributionem gratiae in sufficientem et efficacem. 

Deus statuit praedestinatis conferre auxilia propter bonum usum liberi 
Arbitrii futurum. 

Praedestinationis in communi non dari causam, praedestinationis vero in 
particulari dari rationem. 

Deum neminem praedestinasse absoluta et efficaci voluntate. 

Molinae consilium fuit, Deum decrevisse omnia facere post praevisionem 
operum futurorum et post praevisam determinationem voluntatis nostrae. 

Non alia fuit Molinae mens, non aliud consilium, quam beneficium prae- 
-destinationis ad iustitiae rigorem reducere; ita ut non ab absoluta Dei volun- 
tate penderet, sed a bono usu liberi arbitrii praeviso. 

Molina nititur impugnare veterum scholasticorum sententiam, qua asse- 
ritur implicare contradictionem haec duo simul esse vera in sensu composito: 
Petrus v. g. habet a Deo auxilium gratiae efficax ut convertatur, et nihilo- 
minus Petrus non convertitur: et hanc sententiam dicit se non dubitare ap- 
pellare errorem in fide. 

Quaedam ex his propositionibus, quas censores condemnant in Molina, 
quae vel sunt certae, vel communiter in theologia receptae : 

Cum auxilio, cum quo unus peraeverat, potest, si velit, non perseverare; 
‘et cum auxilio, cum quo non perseverat, potest, si velit, perseverare. 

Deus ita disposuit ordinem iustificationis. ut ante gratiae receptionem et 
in ipsa receptione suum locum relinqueret arbitrio. 

Magis indignus est, ut supernaturaliter à Deo adiuvetur, qui sinistra, 
quam qui bona intentione ad audiendam fidem accedit. 

Res non cognoscit Deus, quia coéxistunt ab aeterno secundum realem 
praesentiam aeternitati. 

Non quia Deus scit aliquid futurum, ideo est futurum; sed quia est fu- 
turum, ideo scitur a Deo futurum. 

Providentia Dei non infert semper consecutionem finis ex vi mediorum. 

Dei concursus non est in causam secundam, quasi eo prius mota agat. 

Splendor Divinae iustitiae non est totalis nec praecipua causa permit- 
tendi peccata. 

Homo in statu innocentiae poterat sine novis auxiliis operari suam 
salutem. 

Facienti quod in se est, Deus non denegat gratiam, licet eam non det 
propter talia opera tamquam propter merita, vel aliqua ratione alia. 

Posse hominem assentire rebus fldei cum solo concursu generali, actu 
‘tamen mere naturali et opinativo, ut est, quo assentitur haereticus iis, in qui- 
bus non errat, 

Posse hominem viribus naturae diligere super omnia Deum ut finem 
naturalem actu mere naturali et inefficaci. (De Meyer p. 249 sqq., ubi prio- 
ribus sententiis ea Molinae verba opponuntur, quibus diversa et contra- 
‘ria dicit.) 

mensis Octobris de rei sümma ad Pontificem relatum est. Ad 
viginti numerus propositionum reprehensarum redactus est. 

Haec dum geruntur, complures viri religiosi, imprimis Ga- 
gliardi e Societate lesu et Arriva e familia S. Francisci partes 
inter se conciliare conati sunt. Paratos se lesuitae obtulerunt, 
adversariorum sententias nec censura ulla notare nec acrius re- 
prehendere. Ad haec responsum esse a Praedicatoribus Serry 
narrat: ,lllud si vellent Patres Societatis, iam evidenter sentire, 
in sententia Praedicatorum circa efficaciam gratiae nullum esse 
perieulum Calvinismi; Patres autem Praedicatores, cum sentirent 
adhue, in sententia adversa esse magnum periculum Pelagianismi, 
nullo modo posse convenire in hoc, quod utraque sententia per- 
mitteretur. Nullo modo videri convenire, quod una pars non 
posset inter legendum et scribendum damnare sententiam oppo- 
sitam vel aliam censuram tribuere, quam ex definitis ab Ecclesia 
crederet mereri talem sententiam.^ Praeterea Lemos Clementi VIII. 
opusculum obtulit, quo ,futilem ac plane insulsam conciliationem 
illam“ esse ostenderet. (Serry l. 2. c. 10. 11.) Non recordaba- 
tur, si alteri alteros de Pelagianismo vel de Calvinismo insimu- 
larent, non idcirco veram certamque alterutram accusationem esse, 
utendumque igitur aurea illa Augustini sententia: în dubiis liber- 
tas, in omnibus caritas. Sed Bannesii potissimum auditores atque 
amici, qui ex Hispania advenerant, Romae lectionibus, scriptio- 
nibus, disputationibus, sermonibus ceteros omnes eodem studio 
incenderunt, quo ipsi conflagrabant. 

Rursum Bellarminus omnem vim ingenii omnemque auctori- 
tatem eo contulit, ut Molinam tueretur. Rem definiri non cupie- 
bat; quodsi ita fieri Pontifici placeret, suadebat, ut sententias 
Academiarum catholicarum rogaret aut etiam Concilium universale 
indiceret; qua in re ei accessit Estius. Scripsit autem illo fere 
tempore refutationem Archiepiscopi Armachani, qui a Clemente 
inter Censores ascriptus amplius quadraginta Molinae propositio- 
nes notaverat. Pontifex visus est in contrarias sententias distrahi 
ac modo ad Societatis doctrinam accedere, modo ab ea recedere. 
Quamobrem Socii sententiam suam compluribus scriptis denuo 
expliearunt ac defenderunt. Precibus Pontificem urserunt, ne se 
inauditos damnaret. Quod ut faceret, longissime aberat, quamvis 
flagitantibus adversariis, ut viginti illas propositiones mense Oc- 
tobri anni 1600. ad se delatas proscriberet. Itaque X. Cal. Febr. 
1601. censuram utrisque praesentibus tertio recognosci iussit. 

Paullo ante Molina Madriti vita excesserat (1600.). Nec Ban- 

nesius controversiae superstes fuit: obiit Medinae del Campo XII. 
Cal. Nov. anni 1604. Brevi post (VI. Cal. Nov.) Alphonsus Ferre- 
rius praepos. prov. Societatis Castellanae haec se certo cognovisse 
scripsit: ,Magister Bannesius Cathedraticus Primus in theologia 
Salmanticensi mortuus est Medinae Campi die Iovis vigesimo primo 
mensis huius. Vehemens per Hispaniam adversarius Societatis 
fuit. Tamen in hora mortis bene de illa locutus est, dicendo, se 
semper benevoluisse hominibus Societatis, verum in materia de 
auxiliis dissensisse ab his ipsis; vera se sentire sese opinatum; at 
nune sentire se, sententiam Societatis esse valde probabilem.* 

Possinus addit: Hactenus litterae P. Ferrerii certa et palam 
perspecta ex recenti et praesenti notitia referentis. 

Quod utcumque se habet, certissimum est, Bannesium et stu- 
diosissime et constantissime Molinae de gratia doctrinam crimine 
heterodoxiae exagitasse; quem non est improbabile moribundum 
metu affectum esse, ne accusandis virorum catholicorum sententiis 
ultra quam oporteret progressus esset. Nee vero tum impediri 
potuit rerum cursus; controversia excitata, quidquid sentiebat, qui 
eam excitaverat, eo decurrebat, quo eam Pontifex inclinaverat. 


14. Sollemnes de Molina et de gratia disputationes 
enarrantur. 


Multa Iesuitae de superioribus censoribus expostularunt nec 
tamen Pontifici persuaserunt, ut precibus obsecutus alios iudices 
constitueret. Pro solo Brusio, qui eo officio abiit, alios duos e 
S. Francisci familia evocavit, Radam et Palanterium. Nec magis 
obtemperatum est Iesuitis petentibus, ut in disputationibus pri- 
mum statueretur, quid Pelagius, quid Semipelagiani docuissent. 
Nam de hac quoque re utrimque acriter altercabantur, et illi id- 
circo se de errore Pelagiano argui existimabant, quod, qualis ille 
esset, adversarii ignorarent. 

Iusserat Pontifex viginti Molinae sententias censura notatas 
et Praedicatoribus et Iesuitis exhiberi, deinde utrosque, quid exi- 
stimarent, scripto excipere, tum praesentibus Censoribus et binis 
utrimque theologis omnia excuti, postremo censuras cum earum 
defensione ac refutatione ad se deferri. Theologi fuerunt ex 
Ordine Praedicatorum Didacus Alvarez et Thomas de Lemos, e 
Societate Gregorius de Valentia et Christophorus de los Cobos. 
Conventus haberi coepti sunt ab a. d. VIII. Cal. Febr. anni 1601. 
et continuati usque ad diem ultimum mensis Iuli. Tum materia 
digesta est usque ad a. d. IIT. Cal. Dec. Censores in sententia 
perstiterunt. Plumbinus et Bovius a digerenda materia remoti 
sunt, quod, si interessent, periculum foret, ne silentium violaretur; 
scilicet strenui illi ac religiosi viri repugnando molesti futuri 
erant. i 

Quid actum sit illis disputationibus, bifariam narratur. Super- 
vacaneum autem ducimus aut contraria comparare aut omnes illas 
viginti propositiones persequi. Diluendo crimini Molinae saepe 
redintegrato nihil magis idoneum est quam ipsa vera doctrinae 
explanatio, qua ratione nos supra decimo huius libri capite usi 
sumus. Premebant autem Censores non ea solum, quae de gra- 
tiae efficacia Molina scripserat, sed magis ea, quae de actuum 
naturalium merito explicaverat, quo crimen in eum Pelagianismi 

coniicerent. Iesuitae responderunt, multa falso tribui Molinae, 
sententias divulsas, decurtatas, unam vitiose exscriptam esse; alias 
immerito reprehendi, quod ab compluribus magnae auctoritatis 
theologis proponerentur. 

Ut appareat, qua aequitate Censores, quum has 20 proposi- 
tiones, nequidquam reclamantibus Nostris, conficerent, usi sint, 
aliquot examinabimus; de ceteris ea relegantur, quae decimo ca- 
pite disputavimus. 

Prima propositione * reprehenditur: Molinae sententia de ge- 
nerali ac naturali Dei concursu. Ille summos secutus theologos, 
Caietanum maxime?, coneursum simultaneum docuerat idque in- 
teresse inter naturalem ordinem et supernaturalem dixerat, quod 
gratia ipsas animi facultates afficeret et actionem naturae prae- 
verteret, quod in concursu naturali, qui etiam in male factis 
accederet, fieri non posset. E Molinae sententia eadem est gra- 
tia adiuvans et praeveniens, eadem et antevertendo excitat ac 
movet et comitando roborat iuvatque voluntatem ?. Illam autem 
philosophiae, non theologiae opinionem de concursus generalis 
ratione ita censores vituperant, ut eam in contrariam sententiam 
detorqueant, quasi ad evertendam gratiae praevenientis efficaciam 


1 Prima propositio [Molinae notata]: Concursus Dei generalis non est 
influxus Dei in causam secundam, quasi illa prius eo mota agat et producat 
suum effectum, sed est influxus immediatus cum causa in illius actionem et 
effectum; influxus vero ille, quo causae applicentur et moveantur ad agen- 
dum, est commentitius et minime necessarius. Deus etiam et liberum arbi- 
irium habent se tamquam duae causae partiales. 

Asseritur formaliter a P. Molina in sua Concordia q. 14. art. 18. disp. 26. 
8 Dicendum. In ed. Antv. disp. 27. et in commentariis ad I. p. S. Th. ea- 
dem q. disp. 6. et 7. 8 Item et $ Praeterea atque etiam 8 Adde et $ Attende. 

Censura. Inspecto P. Molinae scopo et quod similiter philosophatur de 
concursu gr. coadiuvantis, quem dicit non esse concursum immediatum in li- 
berum arbitrium ut in causam, quasi prius eo concursu motum ac a Deo ad 
agendum applicatum tales actus eliceret (sc. fidei, spei et dilectionis super- 
nat.), sed esse influxum immediatum in actus ipsos una cum libero arbitrio, 
idque propter rationes, quibus id ipsum docuit disp. 25. et sequenti de con- 
cursu universali ad effectus naturales; perpensa etiam potissima ratione, qua 
ductus discessit a communi doctrina, ne sc. tolleretur arbitrii nostri libertas; 
videtur non discedere a semitis Pelagii, qui ut gratiam Div. tolleret, idem 
iecit fundamentum suamque assertionem eadem ratione probare nitebatur, ne 
sc. tolleretur arbitrii libertas, ut videre licet apud S. Hier. Epist. ad Ctesi- 
phontem. 

nZeitschrift für katholische Theologie.^ 1880. p. 256 ss. 
5 V. supra p. 228. 

adhibita sit. Sic argumentum conficiunt, quo eum non discedere a 
semitis Pelagii accusent. Nec vero melius est illud, quo accusatio- 
nem confirmant. ,Suam assertionem, inquiunt, eadem ratione pro- : 
bare nitebatur Pelagius, ut videre licet apud S. Hier. Epist. ad Cte- 
siphontem.^ Jam vero eo loco Pelagius sic dicitur argumentatus 
esse: ,Destruitur voluntas, quae alterius ope indiget; .... si alte- 
rius ope indigeo, libertas arbitrii in me destruetur“!. Qua ar- 
gumentatione necessitas auxilii supernaturalis ad omnem actum 
bonum supernaturalem prorsus excluditur, nec wnquam adhibita 
est a Molina, qui cum catholicis omnibus firmissime asseverat, 
gratiam esse omnino ac semper necessariam. Qui fieri potuit, ut 
tamen ob similitudinem argumentationis Molina vestigia Pelagii 
sectari accusaretur, et philosophica ejus opinio idcirco notaretur, 
quod malo consilio proposita videretur? 

Altera propositione? Molina ideo inter Semipelagianos poni- 
tur, quod dixerat, sine gratia consentiri posse mysteriis fidei su- 
pernaturalis. Poterat Molina S. Thomam appellare, Capreolum, 
Scotum, alios theologos clarissimos; sententiam autem suam du- 
pliciter circumscripsit, quum docuit: 1. huiusmodi fidem natura 


1 $. Hieron. Ep. ad Ctesiphontem c. 6. (Op. ed. Migne I. 1150.) 

? Potest homo per vires naturae cum solo concursu generali Dei assen- 
tiri mysteriis supernaturalibus sibi propositis et explicatis, qualia sunt Deum 
esse trinum in personis, Chr. esse Deum et similia, tamquam a Deo revelatis, 
actu mere naturali; homini tamen sic assentienti supernaturalibus mysteriis 
Deus ex certa lege a se cum Filio suo statuta gratiam conferet auxiliave 
quibus illa credat ut oportet ad salutem. 

Hanc propositionem docet Molina in sua Concordia q. 14. art. 13. disp. 7. 
S Ut ergo et 8 Pars affirmans. Nec non disp. 10. et 11. 

Censura. Yl. Card. Bellarminus 1. 6. de grat. et lib. arb. cap. 1. 8 His 
igitur inquirit, utrum qui praedicatorem audit aut doctrinam a Deo revelatam 
per se legit et habet congruentem persuasionem miraculorum aut alterius te- 
stimonii, quo res, quae credenda proponitur, efficiatur credibilis, possit eam 
rem credere sine speciali illustratione Divina? Cui quaestioni satisfacit in- 
quiens: Fuit unus ex erroribus Pelagianorum posse hominem credere sine 
speciali gratia Dei. Ita enim refert S. Aug. multis in locis, sed praecipue 
Ep. 100. ad Paulinum et 107. ad Vitalem. In eodem errore etiam ante hae- 
resim Pelagianam exortam fuisse Ticonium, refert idem Aug. 1. 3. de doctr. 
christ. c. 33. In eodem fuisse Cassianum et alios quosdam in Gallia, qui 
propterea reliquiae Pelagianorum dici meruerunt, cognosci potest ex Ep. Pro- 
speri et Hilarii ad Aug. et ex libro eiusdem Prosperi contra Collatorem. In 
eodem haesisse aliquando ipsum Aug. testis est ipse idem in libro de Praed. 
SS. c. 8. Denique hunc fuisse unum ex erroribus Fausti Rhegiensis Episcopi 
perspicuum est ex libris eius de libero arbitrio. 

sua ad salutem et iustificationem non pertinere, quod humana ac 
naturalis opinio esset; ,actu,^ inquit, ,mere naturali minimeque 
idoneo ad salutem; intra limites actuum mere naturalium, qui 
ad salutem minime conferant ...; opinionem fidemve humanam"* ; 
2. ,saepissime“ gratia ad quemlibet assensum opus esse. Pro 
ratione condemnandae sententiae Bellarmini affertur auctoritas, 
qui quidem plane idem dicat, quod Molina, atque etiam eadem 
utatur argumentatione í. Id unum ille negat (quod etiam Con- 
cilia Arausicanum et Tridentinum), sine gratia credi posse ut opor- 
tet ad salutem consequendam. Neque vero minus constanter et 
affirmate Molina negat, viribus naturae credi posse ut oporteat. 
Quid habet igitur propositio illa cum Pelagio commune? Sane 
nihil; ideo censores alteram reprehensionis partem aliunde peti- 
tam eum priore in unam sententiam coegisse puto. Sed ne haec 
quidem pars cadere in Molinam videtur. Nusquam enim ille 
dieit solo consensu naturali in fidei mysteria impleri, quod lex 
illa postulet, quam e multis doctoribus scholasticis mutuatus pro- 
bat: ,Facienti quod in se est, Deus non denegat gratiam". Con- 
trarium docere videtur initio illius decimae disputationis, quam 
Censores afferunt; ibi enim illud ,facere quod in se est^ descri- 
bens ,Totum id," inquit, ,quod ex sese potest, tam circa ea, quae 
fides habet, addiscenda et amplectenda, quam circa dolorem de 
peccatis ac iustificationem". In septima autem disputatione, qua 
iidem utuntur, fieri posse docet, ut inimici pertinaces fidei catho- 
licae illo modo doctrinis fidei consentiant; quomodo igitur in 
mentem illi venit, ut huiusmodi assensum ,id totum esse diceret 
quod homo ex sese posset"? 

Quarta propositione Censores item Molinae verba corrupe- 
runt; illa ipsa propositioni subiungemus. Haec fuit: ,Potest 
homo ex suis naturalibus efficere, ut actu mere naturali revelatis 
assentiatur. Praeferea postquam edoctus fuerit, supernaturalem 
assensum esse ad salutem necessarium, potest optare ita credere, 
atque etiam conari ex dono et auxilio Dei supernaturali assen- 
tiri. Denique potest petere, ut auxilium illud sibi donetur et ad 
illud recipiendum satagere se disponere. Molina contra sic ait: 


1 Card. Bellarminus 1. 6. de gr. et lib. arbitr. c. 3. ,Ad haec omnia,“ 
inquit, facile responderi poterit, si quis observet, nos, cum dicimus, sine 
auxilio speciali non posse hominem credere, non intelligere, non posse credere 
ullo modo, sed non posse wf oportet ad hoc ut sit actus fidei catholicae et 
initium iustificationis. Non enim hanc particulam sine causa addiderunt Con- 
cilia Arausicanum et Tridentinum." 

Quidquid ex suis naturalibus homo efficiat, sive ut actu mere 
naturali revelatis assentiatur, sive ut, postquam edoctus fuerit, 
supernaturalem assensum esse ad salutem necessarium, optet ita 
credere, aut etiam conetur ex dono et auxilio Dei supernaturali 
assentirij sive denique illud auxilium sibi donari petat, aut ad 
illud satagat se disponere: sane id totum nullius est meriti aut 
vigoris, ut Dei gratia praeveniens propter huiusmodi dispositio- 
nes impendatur^ (qu. 14. a. 13. disp. 9.). Quidquid igitur homo 
naturae viribus agit, nulla prorsus proportione ad gratiam super- 
naturalem comparandam refertur. Contrarium omnino errori Pe- 
lagiano; idque ut acutius exprimat, quadam veri superlatione usus: 
Quidquid , inquit, ex suis naturalibus homo efficiat, h. e. efficere 
dicatur; quod eum re vera posse nequaquam dicit, nisi verbis 
illis a censoribus corruptis: Potest efficere. Quos saltem adiun- 
gere apodosim oportuit; sed videlicet ex ea intelligeretur, quam 
longe ille a Pelagii et Semipelagianorum erroribus esset remotus. 

Tanto vero magis mirum fuit, Censores Molinae illa de acti- 
bus bonis naturalibus exprobrare, quod superiores theologi scho- 
lastici atque etiam Thomistae longius progredi soliti erant. Ut 
Sotus aliique insignes theologi ex Ordine Praedicatorum docue- 
rant, dolorem credentium de peccatis ex viribus naturalibus elici- 
tum satis esse ad justificationem, si sacramentum dolorem ad esse 
supernaturale evehens accedat, quam opinionem Molina ,ut non 
satis tutam“ reiicit (q. 14. a. 13. disp. 14. membr. 5. p. 57.). 

In tertia decima propositione repertum est Molinae verba 
mutata esse. Ille scripserat: ,Cum auxilio, quocum unus usque 
in finem vitae perseverat, potest, si velit, non perseverare." Cen- 
sores sic scripserunt: ,Cum auxilio, quocum unus usque in finem 
vitae perseverare potest, si velit, non perseverabit.^ lesuitae depra- 
vationem conquerebantur. Respondit Coronellus scribae vitio er- 
ratum esse, sed idem utramque sententiam sonare. Id illi nega- 
runt atque ita acriter litigatum est. In proximo congressu exem- 
plum non vitiatum Coronellus exhibuit. Serry inde infert, in 
solo fortasse lesuitarum exemplo erratum ‘fuisse. At cur non 
Coronellus aliique Censores in superiore conventu exempla in- 
corrupta ostenderent? Quod autem postea non vitiatum exem- 
plum exhibitum est: potuit interea conscribi. Consilio depravata 
esse verba, non arbitramur; existimamus autem illo errore festi- 
nationem levitatemque Censorum de Molina iudicantium demon- 
strari. 

Nonis Decembribus viginti illae propositiones cum iis, quae 

dieta disputataque utrimque erant, Pontifici oblata sunt. Qui 
seriptorum molem admiratus ,Haec videntur mihi,^ inquit Cen- 
soribus , ,valde prolixa. Si ad ea perficienda annus vobis neces- 
sarius fuit, mihi certe ad ea perlegenda annus non sufficiet.“ 
Illi conturbati rogare instant, ut rem cito perficiat, quum eum 
yet ingenii felicitas et singularis eruditio omnia legendi onere 
liberare merito possit". Sed adulatione ille permoveri non pote- 
rat, ut causam decideret, accusatorum et reorum orationibus 
non diligentissime examinatis. Legendis autem scriptis brevi in- 
tellexit, ex iis satis existimari de causa diiudicanda non posse; 
quare utrosque ipse audire coram se disputantes statuit. Paratos 
se- ostenderant Iesuitae ad S. Augustini de gratia doctrinam illo 
praesente exponendam. Id consilium placuit. A. d. III. Non. 
Febr. a. 1602. mandatum dedit utriusque Ordinis praepositis, ut 
mitterent, qui se praesente disputarent, utrum eum Augustino 
Molina consentiret necne. Proposita sunt primum haec duo: 
,1. Quis maiores vires ad bonum libero arbitrio tribuat, S. Au- 
gustinus an Molina? 2. An in libris S. Augustini legatur, con- 
stitutam esse a Deo legem infallibilem cum Christo Filio suo, ut 
quoties homo solis naturae viribus fecerit bonum quod in se est, 
Deus tribuat illi suam gratiam; vel id sit de mente S. Augustini ?^ 

Ergo XIV. Cal. Apr. celebres illae congregationes praesente 
Pontifice ut arbitro? haberi coeptae sunt. Duos ille Cardinales 
secum adduxit: Pompeium Arrigonium et Camillum Burghesium 
(qui idem postea Paulus V. appellatus est). Aderant superiores 
viginti propositionum censores, excepto Cariatensi Episcopo, qui 
interim vita excesserat; quibus Pontifex hos theologos adiunxerat: 
Petrum Lombardum Archiepiscopum Armachanum, Iosephum Ru- 
beum Episcopum Asculanum, Anselmum Marzatum ex Ordine 
Capucinorum, denique Anastasium de Carpidonelo, Benedictinum 
sui coenobii Priorem, qui secretarius congregationis nominatus 
est. Disputabant pro Praedicatoribus Alvarez, pro Societate Gre- 
gorius de Valentia. Pro Alvaresio ab altera iam disputatione 
suffectus est Lemos; quo aegrotante ad solam 43. disputationem 
rediit Alvarez. Gregorius de Valentia causam defendit usque ad 
9. disputationem (prid. Cal. Oct. Is quum ante adversa valetu- 
dine usus esset, aucto disputationibus malo, Neapolim relaxandi 
animi corporisque causa missus est. Clemens VIII., qui eum 
summi faceret et doctorem doctorum appellaret, congregationes 





1 Serry 1. 2. c. 22. (23.) ? Idem 1. 3. et 4., Meyer 1. 4. et 5. 


Schneemann, Controvers. 18 

tantisper intermitti iussit. Sed quum intellectum esset, frustra 
remedium morbo quaeri, a. d. XV. Cal. Dec. Societas Iesu Pe- 
trum Arrubal Romani collegii professorem disputatorem submisit. 

De illius extremo morbo hanc fingunt fabulam. In nona dis- 
putatione eum quendam S. Augustini locum consulto depravasse; 
id P. Lemos, qui illum librum secum non haberet, tamen statim 
animadvertisse, rogasse Pontificem, ut lesuitam sibi exhibere li- 
brum iuberet. ,Tum facto signo a Sanctissimo (inquit Lemos) 
ut illius librum acciperem, accessi ad ipsum, qui librum manu 
tenens quodammodo retinebat et abscondebat post tergum. Et 
arripiens ipsum quasi vi dixi: Sanctissimus praecepit... Tunc 
(fraude deprehensa) ipse Pontifex cum indignatione magna intuens 
ipsum Valentiam manu et gestu dixit: Ho! Et post pauca cum 
vellet P. Valentia respondere, passus est tam potentem vertigi- 
nem, ut cadens in terram extra se totus iaceret. .. Ex vulnere 
in disputationis acie suscepto obiit gratiae Molinisticae martyr.“ 
Verum hoe totum commentum est. Id P. Possinus testimoniis 
ducentorum Sociorum, qui tum in collegio Romano versabantur, 
demonstrat. E quibus complures a se Romae interrogatos dixisse 
refert, fatigatum omnino ab illa disputatione Valentiam redisse, 
sed apoplexiae indicia nulla tulisse. Magnam in illa disputatione 
henevolentiam ei praestitam esse a Pontifice; praeter curiae Ro- 
manae consuetudinem iussum esse considere, actiones congrega- 
tionis ob eius valetudinem intermissas. Sed quicunque magnum 
illum virum noverit, is sine testimonio dabit, non fuisse eum, qui 
eoram Pontifice locum S. Patris meditate corrumperet aut pugnis 
eum altero certaret. Postremo notandum videtur, quod illud do- 
cumentum, unde adversarii crimen in Valentiam deprompserunt, 
Lemosii Acta inquam, a S. Sede omni fide indigna esse decretum 
est. Arrubal usque ad 19. congregationem (VIII. Cal. Iul. 1603.) 
disputavit; tum in gravem morbum incidit. A vicesima Bastida 
in illius locum successit. Habitae sunt disputationes omnino 85, 
Clemente regnante 68, Paulo V. 17. Acta varia exstant: Pennae, 
Lemosii, Coronel; quibus omnibus ,nullam omnino fidem“ ad- 
hibendam esse Innocentius X. declaravit. Quare et haec etiam 
summatim narrare, et longas Valentiae, Arrubalis, Bastidae ora- 
tiones exponere, si placet, omittamus. Serry illa secutus rem 
late explicat, Livinus de Meyer has orationes comparat, ut, quid 
gestum sit, illustret. Nobis nec facultas est nec voluntas, ex in- 
certis fontibus 85 disputationum longam atque odiosam historiam 
perscribere. | 

Turbatum est plurimum in Hispania, quum in dies plures 
religiosi, sacerdotes atque adeo laici in diversas partes discede- 
rent. Nemo non de gratiae efficacia disputabat, ut tempore Aria- 
norum factum legimus de aeterna Christi nativitate, nostra aetate 
vidimus de Summi Pontificis infallibilitate. In Hispania autem 
pax reipublicae tanto gravius periclitari visa est, quo probrosius 
in illis locis existimabatur, si quis in fidei veritatem offenderat. 
Quocirca rex legato suo Romano mandatum dedit, ut rem quam 
brevissime definiendam curaret. Nihil Clemens VIII. ipse arden- 
tius optabat; eique Bellarminus, qui eum retrahebat, displicere 
coepit. Qui omnino persuasum habebat, illum, quamvis vellet ac 
posset, tamen nihil definiturum esse. Quam opinionem ne apud 
ipsum quidem dissimulavit. Nam quum ab eo audiret, rem de- 
cisum iri, id summa asseveratione futurum negavit; quumque ille 
responsum admirans gravius affirmaret, certum sibi esse contro- 
versiam dirimere, eadem constantia id numquam futurum repo- 
suit. Rursum Card. del Monte in quodam conventu Bellarmino 
narravit, Pontificem causam Praedicatorum et Iesuitarum diiudi- 
care velle. Ille ,Numquam,^ inquit, ,faciet.^ Tum alter miratus 
Et vult et potest,“ inquit, ,controversiam definire; cur id futu- 
rum negas?" Ad. haec ille affirmans respondit: ,Et velle et 
posse scio, sed facturum nego et, si conetur, ante moriturum.* 
Eam rem postea Card. del Monte interposito iureiurando testatus 
est. Pontifiei is Bellarmini animus displicuit, et, qui antea illum 
in Cardinalium numerum ascripserat, quod ,parem Ecclesia Dei 
quoad doctrinam non haberet", is eundem nunc a se removit at- 
que Archiepiscopum Capuanum creavit. Quod ideo factum esse, 
ipsius Bellarmini sententia fuit. Sed eo remoto Pontifex ceteros 
S. Officii Cardinales, in iis Asculanum ex Ordine Praedicatorum, 
Congregationibus de Auxiliis interesse iussit. Aquavivam quoque 
Roma amandare studuit, quod tamen eius morbus impedivit. Li- 
teras, quae plurimae ab Academiarum professoribus et principibus 
pro Iesuitis scriptae sunt, acerbe repudiavit. Quae omnia satis 
ostendunt, quod etiam ex aliis rebus a Possino relatis constat, 
contigisse Societatis adversariis, ut Clementis VIII. animum magis 
magisque ab illa alienarent. Eodem tempore indignus Societatis 
filius, Ferdinandus de Mendoza, homines summae in regia curia 
Hispanica auctoritatis, ducem Lermanum et ducis Lemosii uxo- 
rem, contra Societatem eiusque praepositum - irritavit. Quare 
Hispaniarum orator, Marchio de Villena, Romae contra eandem 
agere iussus est. Denique plerique etiam Cardinalium, quemad- 

18 * 

modum Pinellus in suo suffragio scribit, Molinae librum aversa- 
bantur. Ipse Baronius, Societatis alioquin admodum studiosus, 
in magnum inductus errorem, illius de gratia doctrinam impro- 
bavit i. Ita nullo humano praesidio impediri visum est, quominus 
Molinae liber condemnaretur ?. 

Nec vero tantum periculum tum fuit, quantum Societatis et 
amicis et adversariis visum est. Card. Monopolius, qui Clementis 
animum penitus perspexerat, Paulo V. dixit, illius consilium eo 


! Quod imprimis in illa ad Archiepiscopum Avenionensem, de Villars, 
epistola facit, quam plerumque afferre solent, cuius exemplum a Baronii ama- 
nuensi descriptum in bibliotheca Vallicellana exstare vidi. Eodem animo notas 
quasdam de Molina, quae ibidem repertae sunt, ipse conscripsit, Epistolam 
illius esse Livinus de Meyer rationibus ex ipsa depromptis negat. Sed quo- 
niam Albericius, quum Baronii epistolas vulgaret, suo iudicio confirmavit 
(II. 121.), et exemplum epistolae ab illius amanuensi, et notas de Molina, 
sententiis simillimas, ab ipso scriptas esse, eiusmodi dubitationes omittamus. 
Apparet autem illum et de Societatis doctrina leviter et falao de Molinae libro 
iudicasse. De illa sic habet: ,,Iesuitae [ponunt] gratiae effücaciam in deter- 
minatis circumstantiis vel loci vel temporis, in quibus Deus per mediam, 
quam vocant, scientiam infallibiliter scit humanam voluntatem cooperaturam." 
(Alberic. II. 121.; Laemmer, Meletematum Romanorum mantissa, p. 384.) De 
libro autem Molinae in notis praeter cetera haec dicit: ,Hinc res delata est 
in Hispaniam, ubi ab Archiepiscopo Card. Toletano damnatus est liber Mo- 
linae, qui deinde rursus editus est in Portugallia. Ex Hispania res delata 
est in Gallias, ubi contradictum est a Sorbonensibus et aliis. Hinc in Urbem 
delata est controversia“ (p. 126.). Nunquam a magno Hispaniarum Inquisitore 
liber damnatus nec contradictum est a Sorbonensibus. Plurimi enim Sorbo- 
nenses et quidem clarissimus quisque contra praedeterminationes acriter dis- 
seruerunt. Postremo falsissimum est quod de editione tum facta operis Mo- 
linae dicit; vetitum ab Archiepiscopo Toletano iterum vulgatum scribit in 
Portugallia. At primo editum est in Lusitania (Ulyssipone 1588.), secundo 
Conchae (1592.), quod oppidum erat Neo-Castellae non magno a Toleto inter- 
vallo dissitum. Quî fieri potuit, ut tantus vir de re sua aetate acta, quam e 
prima quaque bibliotheca paullo ampliore posset didicisse, ita falleretur? 
Credo quia adversarii studio in Molinam incensi tanta constantia et securitate 
levissimas de illius libro fabellas venditabant, ut omnium existimationem de- 
pravarent, bonique senes, quales tum erant Madrutius et Baronius, nihil mali 
suspicati verborum fallacia deciperentur. Quae autem inde derivata sunt 
scripta, ex iis nullum profecto contra Molinam testimonium repeti debet. 

? De qua re Possinum, Societatis scriptorem, audiamus: ,His humanis 
consiliis,^ inquit, ,suum superius (ut solet) Divina Providentia miscebat, 
ostendendi sui numinis in eius causae tutela, quam omnia undique praesidia 
deficerent, omnes incommoditates urgerent, obligandaeque sibi nostrae fiduciae, 
ubi tandem intellexissemus ex eventu, Dei utique solius praesenti auxilio 
servatam esse ex ultima pernicie rem famamque nostram, quo tempore in eas 
omnes omnium hominum opes coniurassent.“ 








14. Sollemnes de Molina et de gratia disputationes enarrantur. 277 


spectasse, ut aliquot Augustini sententias definiret, non ipsam 
controversiam dirimeret. Quamquam id ,nihil futurum fuisse“ 
Paulus V. existimavit, quod de illis inter utrosque constaret *. 

Ut concedamus Clementem VIII. aliquamdiu averso a Molina 
animo fuisse,, tamen brevi antequam e vita cessit, mutatus est. 
Cuius rei rationes multae fuerunt. Imprimis Card. Perronii acer- 
rima defensio Societatis. Is quum delegatus ab Henrico IV. Ro- 
mam. venisset, ea occasione usus Bellarminus litteris eum rogavit, 
ut doctrinam de praedeterminatione physica impugnaret?. Id ille 
magno studio praestitit. Etenim hoc praeter cetera Pontifici dixit: 
si Thomismum definiret, certe haereticos Germaniae atque Galliae 
subseripturos suamque doctrinam definitam esse conclamaturos *. 
Quo dieto moveri illum necesse fuit. Nunquam Ecclesia tribus 
illis luminibus, quibus tum illustrabatur, clariores suae doctrinae 
propugnatores eodem tempore habuerat; Clemens quoque Octa- 
vus insigni Bellarmini, Perronii, Stapletonis admiratione teneba- 
tur. Qua motus priores duos ornaverat purpura, Stapletonis vero 
scripta inter coenandum audire consueverat. Qui omnes Calvini 
errores, in quibus oppugnandis vitam consumpserant ingeniumque 
singulare impenderant, diligentissime pertractarant; Perronius iis 
imbutus a puero erat. lam vero hi viri consentiebant, doctrinam 
gratiae per se efficacis ac physicae praedeterminationis aut parum 
aut nihil a Calvinismo distare. Poterant sane falli et vehementer 
falli, sed eotum sententiis impediri Clementem necesse fuit, ne 
illam doctrinam sanciret. 

Adde quod illorum iudicium plurimarum Academiarum con- 
sensus confirmabat. Quarum, plerasque ad lesuitarum doctrinam 
accessisse supra diximus.  Parisina quoque Universitas in eadem 
opinione erat. De Reformatorum aetate et proxima Petrum de 
Soto invite fatentem supra audivimus (p. 135), et gravius testimo- 
nium Concilii provinciae Senonensis, quod Parisiis habitum est, 
cuius theologi fuerunt Doctores Parisini, retulimus. In qua sen- 
tentia illa sehola orta controversia Moliniana perseveravit, doc- 
toresque eius clarissimi saeculi septimi decimi ineuntis: Gama- 








! Id Paulus V., ut ex quodam litterarum monumento infra intelligetur, 
in colloquio cum oratore regis Hispaniae dixit. 

? Quam epistolam primus Ill. D. Laemmer in Meletematum Romanorum 
mantissa vulgavit. 

? Id etsi quidam negarunt, Habertus episcopus ab ipso se audisse testa- 
tur. Meyer 1. 5. c. 53. p. 538. Idem Perronius in ultima congregatione, qua 
conclusae sunt consultationes, coram Paulo V. iterum dixit. 

chaeus !, Hallier ?, Duval ?, Ysambert *, Habert, Abelly 5 Neo-Tho- 
mistas acriter aggressi sunt; quin etiam scriptum videmus a Petro 
S. Iosephi e Fuliensium congregatione anno 1647., sibi comper- 
tum esse, ex omnibus Sorbonae sacrae theologiae professoribus 
proximis quinquaginta annis ne unum quidem fuisse, qui Ban- 
nesii opiniones complecteretur$. Similia eodem tempore Iaber- 
tus scripsit". Atque vel ipsi adversarii inviti ea fatentur, quae, 
quid Galliae theologi existimaverint, satis demonstrent. Apud 
Serrium * Antonius Rosa, Sylvanectensium Episcopus, sub anni 
1601. finem coram Summo Pontifice testatur: ,Sorbonam physi- 
cam praedeterminationem ceu haeresim proscripsisse, virosque tri- 
ginta quinque, qui Licentiae theologicae studium una cum ipso 
decurrerant, in Societatis doctrinam publicis actibus consensisse." 
In actis Pennae est, Parisienses duos, Le Bossu et de Creil, 
quum inter Molinae censores essent, Nonis Decembribus anni 
1601. ita questos esse: lesuitas acutissimos atque ingeniosissimos 
Galliae viros ad suas partes traxisse. lidem scribentes ad Sorbo- 
nicos, ut eos ab impugnandis Thomistis prohiberent, aiunt: glo- 
riari Iesuitas Sorbonam secum stare; quare caveant, ne illa con- 
troversia implicentur, quam Summus Pontifex brevi dirempturus 
sit. Eodem fere tempore (mense Dec. 1601.) Clemens VIII. ad 
se relatum dixit, Molinae doctrinam in Gallia in dies plures asti- 
pulatores nancisci. 

Itaque quum schola theologiae celeberrima eum tot aliis Aca- 
demiis, quum catholicae veritatis defensores acerrimi, Bellarminus, 
Perronius, Stapleton, cum aliis theologis plurimis Iesuitarum de 
gratia doctrinam tutarentur, potuitne persuaderi Pontifici, ut plus 


* In I. II. q. 111. c. 6.; apud Liv. Meyer 1. II. c. 14. 

? P. I. Anal. Cog. n. 65 88.; apud Meyer I. c. 

* Duval, Tom, I. tract. de grat. q. 7. art. 3. p. 882. Hic quidem se Sua- 
resio assentiri profitetur. 

* Tom. II. in I. II. tract. de grat. disp. 7.; apud Meyer |]. II. c. 14. 

5 In Medulla theol. de grat. c. 3. sect. 1. ed. Ratisb. 1839. p. 310. 

6 Théologie du temps p. 1. c. 7. pag. 58.: ,Je scay bien, qu'entre tous 
les professeurs (de la Sorbonne) qui ont enseigné la théologie depuis cin- 
quante ans, il n'y en a pas eu aucun qui ait suivi les opinions de Bagnez.“* 

T Theol. Gr. Patr. de grat. 1. 2. c. 17. $. 4. ,E diametro pars eorum 
altera, quae longe numerosior, Sorbonica praesertim cathedra et palaestra, non 
alia graviore de causa praedeterminationi physicae bellum indicit quam metu 
admittendae per ipsius veluti posticum necessitatis." 

9 Hist. congr. de auxil. l. 2. cap 25. 

auctoritatis Molinae censoribus, nulla doctrinae ingeniique laude 
praeter ceteros insignibus, attribuens illum damnaret? 

Denique suo studio Clemens VIII. intellexerat, quam longe 
Molina a Pelagio distaret. Card. Aldobrandinus, nepos eius at- 
que haeres, illud Concordiae exemplum, quo uti solitus erat, 
quum in vivis esset, Societati lesu donavit. In eo Clemens notis 
interpositis erimen Pelagianismi diluere conabatur. 

Voluerat, ut supra vidimus, in sollemnibus disputationibus 
Molinae propositiones ex S. Augustini doctrina iudicari. Sero 
autem ad ipsam controversiam de gratiae efficacia accesserunt. 
Prius de vi naturali voluntatis disputarunt. Postea Pontifex de 
scientia media agere constituerat. ' 

Sed a. d. III. Non. Mart. 1605. vitae taedio fessus, quemad- 
modum in aetis consistoriorum { eo regnante habitorum narratur, 
diem obiit supremum. Multum eum contumacia effrenata qua- 
rundam gentium nobilium vexaverat, nonnihil Pauli V. opinione 
etiam illud, quod constituendis Congregationibus de Auxiliis in 
eas se difficultates induerat, unde quomodo se expediret, non 
haberet. Eo mortuo quum brevissime regnasset Leo XI., a. d. 
XVII. Cal. Iun. 1605. Paulus V. electus est. Cui id plane cer- 
tum deliberatumque fuit, ut controversiae molestae finem quam- 
primum faceret. In utram partem voluntate propenderet, statim 
significavit. Nam Bellarminum in suam dioecesim redire non est 
passus, sed Romae manere iussit. Idem in altera, cui praeesset, 
congregatione in mediam ingressus controversiam de physica prae- 
determinatione disputari imperavit, id quod lesuitae summopere 
eupiverant nec hucusque impetraverant. De qua re proximis sex- 
decim conventibus actum est. Tum vero in vicem Iesuitae, qui 
antea Molinam a Praedicatorum criminationibus defendissent, ac- 
eusare physicam praedeterminationem coeperunt, multos locos e 
sacra Soriptura, Patribus, Thoma, ceteris scholasticorum prin- 
cipibus eonferre, amplissima etiam comparatione propositionum 
verborumque Calvinistarum ac Bannesianorum utriusque doctrinae 
affinitatem scripto demonstrare studuerunt. Eae disputationes 
continuatae sunt usque ad Cal. Mart. anni 1606. 


1 Haec acta consistoriorum manuscripta in Corsiniana bibliotheca &3- 
servantur. 

Incerta adhue fuit narratio de illarum congregationum con- 
clusione. Nam quae Serry de censorum sententiis deque bulla 
condemnationis refert, in varia veri falsique permixtione versan- 
tur nec fide ulla digna sunt. De ultima autem sessione congre- 
gationis, in qua rei summa vertitur, quae fuit a. d. V. Cal. Sept. 
1607., nihil se certi nosse confitetur. Idem de se fatetur Livinus 
de Meyer. Tanto maiore voluptate affecti sumus, quum Pauli V. 
commentarium de suprema congregatione suffragiisque Cardina- 
lium ipsius manu scriptum reperimus. Cum quo erant suffra- 
gia autographa Pinelli Cardinalis et Bovii Carmelitae atque scripta 
Claudii Aquavivae de nostra controversia. E quibus documentis 
genuinis facile est de conclusione illarum congregationum recte 
existimare atque iudicare. 

Postrema habita disputatione Calendis Martiis a. 1606. Sum- 
mus Pontifex censores sententias scribere iussit!. "Voluit autem 
de his potissimum iudicium ferri: 1. quae sententiae cum fide 
connexae definiendae, 2. quae condemnandae esse viderentur; 
3. quid inter eatholicorum illorum opiniones erroresque damnatos 
haereticorum differret; 4. num in bulla definitionis mentio illorum 
librorum facienda videretur, in quibus illa invenirentur, et fami- 
liarum religiosarum, inter quas disceptatum esset. Quae Bovius 
ad ea respondit, id confirmat, quod apud omnes constat, eum 


! Qua verborum formula iusserit, Bovius scribit initio sui suffragii: 
»Beatissime Pater. Etsi per alia scripta S. V. oblata iam explicavi, qua fa- 
cillima et optima ratione videretur mihi pro tenui meo iudicio posse terminari 
longa haec et difficilis controversia, nunc tamen quia S. V. iubet ut senten- 
tiam nostram dicamus eam reducentes ad haec capita videlicet: quaenam pro- 
positiones videantur definiendae de fide, quae condemnandae, quid intersit inter 
horum catholicorum sententias et damnatos haereticorum errores, et an in 
bulla definitionis facienda sit mentio librorum, in quibus pp. reperiuntur, et 
religiosorum ordinum, inter quos fuit haec controversia: ut respondeam in 
terminis ad quatuor proposita" etc. 

Molinae doctrinam contra praedeterminationes gravissime defen- 
disse. Eius igitur suffragium referre omittimus, praesertim quum 
a Serrio in sui libri supplemento perscriptum sit. Adiecerat Bo- 
vius quandam adumbrationem bullae, qua sua sententia perspicue 
enuntiaretur. ldem fecit Archiepiscopus Armachanus; quod ta- 
men seriptum fortasse e Clementis VIII. tempore repetendum 
est, cuius bulla appellatur a S. Amour. Quod si recte con- 
licitur, facile apparet, cur Bovius adversariis descriptionem ali- 
cuius bullae opposuerit. Ceterum neutram Pontifex probavit rem- 
que decidere detrectavit; neutra igitur ullam habuit publicam 


auctoritatem. 


Quam benigne Paulus V. libellum Bovii, quo Iesuitas defen- 


debat, excepisset, facto ostendit, quum eum brevi post Episcopum 
.Melphictensem creavit; nam autographo nondum subscripsit , Epi- 


scopum", Pinellus autem in suo illud Episcopi votum nuncupat; 
scripta igitur illa sententia, Bovius Episcopus nominatus est. Con- 
gruit praeconizationis et consecrationis tempus; nam in Cosmae 
Villarii * Bibliotheca Carmelitana IV. Cal. Febr. a. 1607. dicitur 
Episcopus Melphictensis praeconizatus et IIT. Id. Febr. 1607. con- 
secratus esse. Societati quoque Iesu Pontifex magnum exhibuit 
benevolentiae existimationisque argumentum, quum (in Const. 
Quantum religio prid. Non. Sept. 1606.) Institutum Societatis con- 


firmans sanctum nec unquam satis laudatum appellavit. 


Serry narrat, Pontificem, quum illud mandatum daret, pri- 
mum vetuisse censores de suffragio ferendo inter se consulere, 
postea permisisse, ut sententias communiter ferrent. Eorum maior 
pars, h. e., omnes Bovio et Episcopo Armachano exceptis, 42 pro- 


| positiones, quae e Molina depromptae dicebantur, condemnarunt, 


Bovius suffragium suum superius confirmavit, Episcopus Arma- 
ehanus sententias condemnandas brevius ad numerum 30 con- 
traxit. Plumbinus antea cum Bovio Molinam absolverat, tum ad 
eius adversarios concessit? Hae quoque sententiae, quemadmo- 


1 Pag. 729. t. I. (Aurelianis, 1752.). Gams in opere illo celebratissimo 
{Series Episcoporum") solum annum consecrationis Bovii notat. 

. * Quadraginta duas propositiones Molinae a censoribus notatas esse in 
Pauli V. et Card. Pinelli autographis, quae exhibituri sumus, scriptum legi- 
tur. Dicit autem Pinellus, Bovium et Archiepiscopum Armachanum cèteris 
non accessisse, quemadmodum ante Plumbinus et Aquilensis Episcopus ab iis 
dissensissent. Unde intelligi licet, Plumbinum 42 illas propositiones damnasse; 
Armachanus triginta notari voluit; denique solus Bovius Molinam absolvit. 


Ita recte Serry; errat autem Livinus de Meyer, quum Plumbinum in pristino 

dum de superioribus eorundem censorum diximus, aut falso Mo- 
linam interpretantur aut, quum illius doctrinam exhibent, ab aliis 
etiam magnis theologis docebantur. Exemplo sit ea, quae primo 
loco ponitur. Est autem huiusmodi: | 

In statu naturae lapsae potest homo cum solo concursu ge- 
nerali Dei efficere bonum opus morale, quod in ordine ad finem 
hominis naturalem sit verae virtutis opus, referendo illud in Deum, 
sicut referri posset ac deberet in statu naturali." 

In hac propositione idem fere, quod in trigesima septima pro- 
positione Baii, affirmatur; est autem haec: ,Cum Pelagio sentit, qui 
boni aliquid naturalis, hoc est, quod ex naturae solis viribus ortum 
ducit, agnoscit.^ Comparetur sententia utraque et audiantur Ban- 
nesiani illius censurae defensores. Serry hoc ipso loco (l. 4. c. 20. 
Ed. Lugdun. 1770. I. 635.) famosam illam interpunctionem de- 
fendit, secundum quam extrema illa verba bullae, qua Baius 
damnatus est, sic interpretatur, ut nonnullas eius propositiones 
in sensu auctoris docere liceat. Has argutias qui adhibet, se ipse 
iudicat causamque quam tuetur. Res enim eodem deducitur, quo 
Jansenianorum illa iuris et faeti distinctio, ut et haereses ab Ec- 
clesia damnatae retineantur nec gloria obedientiae, quae illi de- 
betur, periclitetur. Idem alia excusatione usus est, quam ab eo 
mutuatus Billuart de diversis rebus loqui docet Baium et Moli- 
nam, illum de bono naturali, hunc de opere verae virtutis !. Nec 
sic quidem se expedit. Molinae enim verba haec sunt: ,Cum solo 


concursu naturali Dei, absque alio dono vel auxilio gratiae, potest 


homo efficere opus bonum morale, quod fini naturali hominis ac- 
commodatum atque comparatione illius sit vere bonum ac virtutis 
opus; non tamen, quod fini supernaturali sit accommodatum quod- 
que comparatione illius sit bonum simpliciter ac virtutis opus diei 
queat.^? Acutiusne ille explicare potuit, bonum opus intelligi 
naturale? Praeterea attendas velim, verba quomodo detorqueant 
ut censores ita Billuart. Ille eadem sententia, qua dixerat homi- 
nem aliquid vere bonum atque honestum sine gratia facere posse 
adhibita aliqua. comparatione, protenus adiecerat, quod compa- 


dissensu perseverasse existimat. Propositionum quadraginta duarum quum 
nullum nisi descriptum exemplum cum ceteris monumentis scriptis reperire 
potuerimus, idque cum Serrio fere congruat, nos id hoc loco ponere omittemus. 
1 Summa S. Thomae, t. I. diss. VI. art 6. de scientia media. Ed. Paris. 
a. 1876. I. 215.. Billuart in rerum narratione operi adiuncta Serrium secutus 
incertus est auctor veritatis. 
? Q. 14. art. 18. disp. 5. 


alti summ = 

ratione aliqua bonum sit, id quoad finem supernaturalem, qui in 
hoc rerum ordine a Deo generi humano propositus est, simpliciter 
bonum aut virtutis opus dici non posse. Hoc postremum praeter- 
mittitur et illud vere bonum et virtutis opus in verae virtutis opus 
mutatur. Quodsi quis reprehendit, bonum naturale non solum 
bonum, sed virtutis opus dici, perperam agit; et minime omnium 
Thomistae id reprehendere possunt. Ipsi enim cum S. Thoma et 
Billuarto (de actibus hum. diss. 4. art. 6.) recte affirmant, actiones 
in individuo, si ordo naturalis consideratur, non esse indifferentes, 
sed aut honestas aut peccata. Bonum igitur naturale, quod homo 
deliberate agit, honestum est; si honestum, ergo et virtutis opus. 
At Serry rationem affert, quae si solida esset, actiones illas in- 
differentes poneret. ,Baiana propositio," inquit, ,ideirco ferulam 
meruit, quod in ea nihil boni naturalis ex solis naiurae viribus 
proficisci sic diceretur, quod omne, quod agit peccator, peccatum 
esset.^ Quid, quaeso, est illud, quod ez solis naturae viribus pro- 
fectum nec, ut Molina dicit, bonum virtutis seu honestum sit, nec 
peccatum? Nihil relinquitur nisi actio indifferens. Baiana igitur 
propositio ferulam meruisset, quia actiones indifferentes negasset, 
quod quum Thomistae faciunt, tum Billuart fuse demonstrat. 
Numquid hie ideo rationem Serrii non integre refert, an bonum vere 
honestum dici virtutis opus reprehendit? Sed neque id vitupe- 
randum fuit, quod e S. Thoma depromptum vere Thomisticum 
est. Docet enim ille planissime, hominem naturae viribus virtutes 
morales acquirere posse, sed imperfectas nec simpliciter veras. 
Virtutes," inquit, ,quae sunt hominis in quantum est homo . . . non 
excedunt facultatem humanae naturae, unde eas per sua naturalia 
homo potest acquirere.“ (Q. 1. de virt. in comm. art. 9. in e.) 
Id quod illo loco fuse demonstratum in Summa breviter repetitur 
(I. II. q. 63. art. 1. et 2). Priore loco sic naturales virtutes a 
supernaturalibus distinguit, ut priores comparatas ad finem natu- 
falem, posteriores simpliciter appellet virtutes. Quod quidem in 
Summa exponitur. ,Si illud bonum particulare,“ inquit, ,sit ve- 
rum bonum, puta conservatio civitatis vel aliquid huiusmodi, erit 
quidem vera virtus, sed imperfecta, nisi referatur ad finale et per- 
fectum bonum. Et secundum hoc simpliciter vera virtus sine ca- 
ritate esse non potest“ (II. II. q. 23. art. 7. in c.). Idem docet 
I. II. q. 65. a. 2. Quod ne male intelligatur, ut et cum Aristotele 
et secum ipso et cum ceteris pugnare videatur, ad utrumque lo- 
cum Caietanus annotat: S. Thomam loqui ut theologum, qui finem 
supernaturalem spectans virtutes naturales secundum aliquam con- 

siderationem tantum virtutes appellet; has tamen esse ratione finis 
naturalis virtutes simpliciter. Ergo et doctrinam et verba Molina 
a S. Thoma mutuatus est. Et tamen condemnatur a censoribus, 
qui studium ingens S. Doctoris prae se ferant! At fortasse, quia 
virtutes vi naturae ad Deum referri posse scripsit, idcirco stoma- 
chantur. Idem tamen S. Thomas docuit, quum scripsit, hominem 
naturaliter Deum cognoscere et diligere posse, II. II. q. 171. a. 2. 
ad 3.: Alio modo, inquit, est aliud supra naturam humanam, quan- 
tum ad modum actus, non autem quantum ad substantiam | ipsius, 
sicut. diligere Deum et cognoscere eum in speculo creaturarum. ,Ad 
horum evidentiam" Caietanus ingenue: Potest homo naturae viri- 
bus Deum diligere, sed non meritorie. Item Bafiez: Diligere Deum 
et cognoscere ipsum in speculo creaturarum ... homo per naturam 
potest. (Ad II. II. q. 24. a. 2. circa finem.) Non potest autem 
quisquam Deum cognoscere et diligere, quin actum ad Deum re- 
ferat. Ac facilius est homini, actum honestum, qui iam sua na- 
tura ad Deum finem nostrum ordinatur, ad eum deliberate re- 
ferre, quam eum amare. An qui ipso amore iustitiae natura duce 
magnam evitat iniustitiam, idem non poterit, si hanc iniustitiam 
cogitans conscientiae terroribus de supremo iudice admoneatur? 
Maneat igitur, illos censores studio S. Thomae et fidei integritatis, 
eum Molinae primam illam propositionem damnarent, et S. Tho- 
mae omniumque scholasticorum doctrinam damnasse et sententiam 
Baii sanxisse. Quapropter nemo offendetur, si reliquas proposi- 
tiones diiudicare supersedebimus; censores quam viam ingressi 
sint, prima illa satis demonstrat. Ac supra (p. 264. 265.) uno in 
conspectu vidimus, quae Molinaë doctrina esset, quae ei opiniones 
falso tribuerentur, quae ut novae immerito obiicerentur. 

Iam vero 42 propositiones Paulus V. Cardinalibus, qui de 
congregatione erant, tradidisse videtur. De qua re scripta exstat, 
ut supra dixi, auctoritas Pinelli Cardinalis ! exponentis, cur iudicio 


1 Id scriptum, ipsius manu signatum, quum tantae sit auctoritatis, hoc 
loco describemus: 

»Beatissime Pater. Vidi propositiones datas a DD. consultoribus Con- 
gregationis institutae a Clem. VIII. fel. rec. super controversiis, quae ortae 
sunt de auxiliis divinis, de qua re mihi occurrunt aliqua, quae S. V. humi- 
liter consideranda propono. 

Negotium est maxime arduum, prout S. V. optime novit, ab omnibusque 
Universitatibus ac toto christiano orbe cum maximo desiderio exspectatur, 
quid de tota re a S. V. atque ab hac S. Sede decernatur. 

Cum negotium sit gravissimum et undique maximis plenum difficultati- 

censorum in tanta re fidendum non sit; alios Pontifex insignes 
theologos aliis locis degentes consuleret, hos interim censores di- 


bus et ab Eccl. Catholica adhuc sit indecisum, multa eget consideratione, ne 
eius determinatione inter Catholicos et Religiosos oriantur novae contentiones 
atque scripta, quae maximam possint procedente tempore S. V. afferre mole- 
stiam atque catholicae fidei incommodum. 

Hi DD. Consultores praesupponunt has 42 propositiones, quas proponunt 
condemnandas, esse propositiones Molinae et quae ex commentariis dicti Mo- 
linae habeantur, cum tamen in disputationibus (prout S. V. optime memoria 
tenere potest) tempore Clementis VIII. multa negarentur esse in operibus 
dicti Molinae, sed quia ego non sum theologus, sed canonista, circa hoc me 
remitto ad theologiae professores. 

Cum variae sint DD. Consultorum sententiae super huiusmodi re et in 
qualificatione harum propositionum non conveniat inter illos, prout patet ex 
voto Epi. Melphitensis S. V. dato et ex sententia Archiep. Armachanensis, 
quae non convenit cum aliis, prout ab initio Episcopus etiam Aquilanus et 
Pater a Plumbino non consentiebat ceteris: patet negotium esse maximi pon- 
deris et plurimas habere difficultates et per consequens maximam circa illud 
requiri consultationem. 

Quod etiam confirmatur ex diversitate opinionum inter Card. theologos, 
qui inter se maxime sunt contrarii. Quare si hodie Romae coram S. V. Christi 
in terris Vicario propter gravitatem negotii diversae diversorum sunt opiniones, 
mature et consulto procedendum est super expeditione et praesertim his tem- 
poribus, ne detur occasio haereticis et aliis scribendi et alia faciendi, quae 
procedente tempore novos tumultus movere possent in Ecclesia S. Dei. — Hoc 
monuit saepe Reverendissimus D meus Card. de Perrone in Congr. coram 
Clem. VIII., asserens, quod nisi hoc negotium determinaretur, prout requirit 
gravitas ipsius, haeretici multa scribendi sumerent occasionem ad damnum s. 
catholicae fidei. 

Neque, ut ingenue fatear, pro tenuitate ingenii mei omnes hi DD. Con- 
sultores mihi visi sunt inter disputandum adeo insignes ac excellentes theologi, 
ut tota haec moles iudicio illorum committi debeat. 

Cum autem nulla praetermittenda sit diligentia in re tam gravi, putarem 
(quae humillime S. V. dixisse volui) optimum fore si insigniores theologi in 
toto terrarum orbe eligendi sine strepitu et secreto per litteras consulerentur, 
tam in Gallia quam in Hispaniis et Germania et in omnibus Universitatibus, 
quod maxime ostenderet prudentiam et sedulitatem S. V. in re tam gravi, 
dum consilia undique requirit ad maximam omnium in Republica Christ. de- 
terminationem. 

Interim censerem, quod S. V , postquam habuit vota omnium DD. Con- 
sultorum, ipsos dimitteret, ut possint adire suas ecclesias quanto citius. Post 
omnem vero adhibitam diligentiam poterit, Spiritu Sto. assistente, S. V. de- 
cernere, quidquid ab eodem Spiritu illi dictabitur in honorem Dei sanctaeque 
fidei incrementum. 

Expedire insuper censerem si S. V. praeciperet generalibus Dominica- 
norum, lesuitarum ac aliarum religionum, ne donec ab hac S. Sede circa has 

mitteret; theologos quaestionem agitare vetaret; libros Molinae 
prohiberet, dum correcti essent. Fatebatur autem, nonnulla re- 
prehensa esse in Molina, quae Iesuitae multis allatis argumentis 
affirmarent aut a Molina non doceri, aut certe ab aliis quoque 
multis theologis catholicis proponi. Rogavit Pontifex etiam Aqua- 
vivam praesentem de illa causa ac nominatim de prohibendo libro 
Molinae, ut a Pinello suadebatur. Respondit Aquaviva commen- 
tariolo 4: iniquum esse, Molinae librum, qui ab Inquisitoribus et 
compluribus academiis approbatus esset, prohibere; paratum se 


esse apud selectum coetum Cardinalium demonstrare, e proposi- : 


tionibus reprehensis alias ab ipso Molina non doceri, alias aliis 
multis theologis probari; quodsi liber ille legi vetaretur, id pro 
condemnatione totius Societatis de gratia doctrinae futurum ad- 
versariis. 

Utrum hac brevi argumentatione motus sit Pinellus, an ipse 
suffragii sui vitium perspexerit, dicere non audeo; sed in ultima 
sessione congregationis, ubi res decidenda erat, Molinae libros 
prohibendos esse non censuit. Paulus V.' praeter ceteros Perro- 
nium Cardinalem, insignem sane illius aetatis theologum, con- 
suluit. Qui ut rectius de re tota existimaret, initio mensis Maii 
a. 1606. acta Concilii Tridentini, quae in arce S. Angeli asser- 
vabantur, ad eum transmisit, ingentem molem, ut ipse Perronius 


controversias decernitur audeant eorum subditi aliquid tam in scriptis quam 
in concionibus et lectionibus tractare de huiusmodi materia sub poenis V. S. 
bene visis. 

Addam etiam tempore Clementis VIII. quando de his coeptum est trac- 
tari in Congregationibus Cardinales Madrutium, S. Severinae, Dezam, Sarnanum 
et fere omnes censuisse prohibenda esse opera Molinae, donec expurgarentur, 
quorum omnium testis erit Reverendissimus D. meus Card. Asculanus, quae 
opinio quemadmodum semper mihi probata fuit, nunc praecipue probatur. 

In disputationibus vero coram Clemente VIII. (prout S. V. optime me- 
moria tenere potest) assertum est, nonnullas propositiones Molinae reperiri in 
aliis auctoribus aliosque scriptores easdem habere sententias, super quibus 
multa deducebantur et allegabantur. 

Multa brevitatis causa omitto; haec tantummodo in honorem Dei atque 
obsequium S. V. dixisse volui, cuius pedes humillime deosculor. 

Dominicus Ep. Ostiensis Card. Pinelli.“ 


1 Is inventus est cum iis scriptis, quae supra commemoravi. Cuius etai 
subscriptio nulla apparet, tamen in indice voluminis praeposito generali So- 
cietatis Iesu tribuitur. Scriptura prorsus eadem est, quae in altero scripto, 
quod et ibidem invenitur et non solum in indice nomine Aquavivae notatur, 
sed etiam a Possino commemoratur. (V. infra p. 294.) 

a. d. V. Id. Iulias a. 1606. ! ad regem perscripsit. Urgebat Pon- 
tifex anno proximo, ut idem VIII. Cal. Aug. 1607. ad regem 
retulit; fixum enim deliberatumque ei erat, rem conficere, quod 
tamen non consulto summo illo veritatis catholicae propugnatore 
facere nolebat. Quod autem causam finire voluit, antequam ille, 
qui lesuitis plurimum faveret, Roma proficisceretur, ostendit, se 
condemnare doctrinam Societatis noluisse. 

Nec vero Pontifex Romae solum Cardinales theologosque, 
sed etiam externos consuluit. Scripsit ad S. Franciscum Sale- 
sium, clarissimum illud Ecclesiae lumen, qui inter omnes aequales 
et gloria sanctitatis, et theologiae scientia, et verbi exemplique ad 
convertendos haereticos efficacia eminebat. Dissuasit causae de- 
cisionem ?. Etsi enim Societatis de gratia doctrinam, id quod 
postea demonstrabitur, omnino profitebatur, tamen eadem, qua 
plerique de Societate Patres, usus moderatione, utramque doctri- 
nam suo frui iure cupiebat. Sedi Apostolicae placuit consilium, 
ut iam ostendemus. Omnibus rebus amplissime provisis Paulus V. 
finem imponere Congregationibus de Auxiliis constituit. De po- 
strema sessione ipse scripto supra significato ita refert: 


Die 28. Aug. 1607. in festo S. Augustini, Ecclesiae Doctoris, in monte 
Quirinali, 

Fuit habita Congregatio de Auxiliis divinae gratiae, in qua interfuerunt 
Card. Pinellus, Asculanus, de Giuri, Blanchettus, Arrigonius, Bellarminus, de 
Perrone, de Bubalis et Sti Eusebii ?. | 


1 Les ambassades et négociations de lIllustrissime et Révérendissime 
Card. du Perron, fol. 493. In Meyeri Hist. l. 6. c. 22. 

? V. supra p. 4. not. 3. Qui ob id ipsum consilium Paulo V. datum 
laudatur a Pio IX. in litteris Apostolicis, quibus Doctor Ecclesiae nominatur. 

3 Pinelli, Domin., nat. Genuae 23. Oct. 1541., episc. Firmanus 14. Aug. 
1577., Card. tit. S. Laurentii in Pane et Perna 12. Ian. 1586 , regnante Paulo V. 
episc. Portuensis, deinde Ostiensis et sacri collegii decanus. + 9. Aug. 1611. 

Bernerius, Hieron., nat. Correggio 1540., O. Praed , episc. Asculanus 1586., 
Card. 17. Dec. 1586. + 8. Aug. 1611. 

Anna d'Escars, Cardinalis de Givry sororis filius, nat. Lutetiae 30. Mart. 
1546., O. S. B. ab octavo aetatis anno, episc. Lexoviensis 1. Mart. 1585., Card. 
5. Iun. 1596., titulo a matre de Givry assumpto. In electionem venit ad 
Summum Pontificatum 1605., episc. Metensis 1608, + 19. Apr. 1612., sepul- 
tus Metis. | 

Blanchetto, Laur., nat. Bononiae 1545., Card. 5. Iun. 1596. + 12. Mart. 
1612., sepultus Romae in templo domus professorum Soc. I. 

Arrigonius, Pomp., nat. Romae 1552., Card. Diac. 5. Iun. 1596., archiepisc. 
Benevent. 1607., qua in urbe collegium fundavit Iesuitis. + 4. Apr. 1616. 
Neapoli. | ' 

Cardinalis Pinellus fuit in voto, che 
si debbono far maggior’ diligenze: 
perchè se ben tre o quattro delli Con- 
sultori sono valenthomini, nondimeno 
non si fida in cosa tanto importante 
del giudizio degl’ altri, et che però 
si facciano venir di Francia, di Spagna 
et Alemagna homini celebri et dotti, 
et si communichi anco il negozio con 
l’università: che si potria fra tanto, 
lasciando il punto principale, con una 
constitutione definire alcune proposi- 
zioni che non hanno difficoltà et pe- 
ricolo di questa materia. 

Il Card. d’Ascoli: che in questo ne- 
gozio è venuto il tempo del parto, et 
però il travaglio è maggiore, che si 
ricordava d’haver letto nelli commen- 
tarii di Pio II. che fra Dominicani et 
Minoriti nacque una controversia de 
sanguine Christi, et Pio II. doppo 
haver fatto disputare alla sua presenza 
l’articolo, se ben lui et tutti (perchè 
tutti i Cardinali sentivano per li Do- 
minicani), non volse decider l’articolo 
per non discreditare li frati minori li 
quali erano utili nella predicazione 
per l’impresa contra Turchi. 

Cardinalis Pinellus fuit in voto, ma- 
iorem adhibendam esse diligentiam; 
nam, etsi tres quatuorve e Consulto- 
ribus sint viri strenui, nihilominus 
non posse fidi in re tanti momenti iu- 
dicio ceterorum ; quare e Gallia, His- 
pania, Germania evocentur viri clari 
doctique, et cum Academiis etiam ne- 
gotium communicetur: interim, omisso 
capite controversiae, posse aliqua Con- 
stitutione definiri aliquot propositiones 
istius materiae, quae nec difficultatem 
habeant nec periculum. 


Card. Asculanus: Venisse in isto 
negotio tempus pariendi ideoque ma- 
gis laborandum esse. Meminisse sese 
legere in Pii II. commentariis, inter 
Dominicanos et Minoritas controversia 
de sanguine Christi orta Pium IL, 
causa coram disputata !, quamquam et 
ipse et omnes (omnes enim Cardina- 
les a partibus stetisse Dominicano- 
rum) — noluisse tamen rem decidere, . 
ne quam maculam aspergeret fratri- 
bus minoribus, qui utiles essent verbo 
Dei praedicando ad "Turcas oppu- 
gnandos. 


Bellarminus, Robert., nat. 4. Oct. 1542. Montepulciano, Soc. I. ingressus 


Romae 20. Sept. 1560., 


Card. 3. Mart. 1599., archiep. Capuanus consecratus 


21. Apr. 1602. usque ad m. Mart. 1605. Cardinalatu se abdicavit 16. Aug. 


1621. 


+. 17. Sept. 1621. in novitiatu Soc. Romano. 


Du Perron, Iacob. Davy, nat. St. Lò in Normannia 25. Nov. 1556., Cal- 
vinista, postea Catholicus; episc. Ebroicensis, consecratus Romae 27. Dec. 1595., 
Card. 17. Sept. 1608., archiep. Senonensis Oct. 1606. + 5. Sept. 1618. 

Buffalo de Cancellariis, Innoc., nat. Rom. 1566., episc. Camerin. 14 Mai. 
1601., Card. 9. Iun. 1604. + 29. Mart. 1610. 

Taberna, Ferdin., (S. Eusebii) nat. Milani, Card. 9. Iun. 1604., episc. No- 


varensis 1615. + 29. Aug. 1619. 


1 Iussit Pius II. se praesente a Card. Turrecremata Ord. Praed. et 


P. Francisco Rovere (qui fuit Sixt. P. IV.) de reliquiis pretiosissimi sanguinis 
disputari ac postea in hunc modum Fratres Minores liberavit: , Veritati fidei," 
inquit, ,nullatenus repugnat affirmare, Redemptorem Nostrum ex sanguine 
praefato ob ipsius passionis memoriam aliquam partem in terris reliquisse" 
(F. Collius, De sanguine Christi, libri quinque. Mediolani 1617. in 4°. libr. 5. 
p. 867.) Item Paulus V., ut infra videbimus, utramque opinionem (Praedi- 
catorum et Franciscanorum) probabilem existimavit. 

Che per questa ragione lui giudi- 
cava, che nella decisione la quale lui 
diceva ehe in ogni maniera si doveva 
fare secondo il voto dei consultori ap- 
provando le 42 proposizioni che have- 
vano notate, che si havesse molta con- 
siderazione in non parlare delli padri 
Gesuiti, et peró proponeva che quanto 
al punto principale della predetermi- 
nazione phisica si dovesse far una 
bolla particolare, nella quale si nar- 
rasse, che sopra ]' interpretazione del 
Concilio Tridentino era nata contro- 
versia fra alcuni Theologi, perchè il 
Concilio dice che necessario requiritur 
quod liberum arbitrium sit motum a 
Deo, et che alcuni tenevano che mo- 
veat physice, realiter et efficienter, et 
che alcuni altri comgrue et moraliter, 
et che però etc. Quanto poi alle pro- 
posizioni 42 cavate dal libro del Mo- 
lina, che si condannassero come con- 
tenute nel libro del Molina. 

Giuri fu di parere: che se ben l’ ar- 
ticolo è difficile, nondimeno lui incli- 
nava più à quella parte, che s' attri- 
buisse maggiore potestate à Dio bene- 
detto. Ma che lui conveniva ancora 
nell’ istesso parere, che si consultasse 
meglio il negozio. - 

Bianchetto : che dalle parole del 
Concilio gli pareva si cavasse che sen- 
za l' aiuto del Signore non possiamo far 
niente di bono, ponderando quel che 
dice del dono della perseveranza, et 
una oratione della chiesa dove si dice: 
sine te nihil potest mortalis infirmitas, 
onde inferiva piacerli l’ opinione de’ 
Padri di S. Domenico. Ma per la 
gravità del negozio si facessero mag- 
giori diligenze et avanti altri Cardi- 
nali et censori si vedesse, se Molina 
dica le 42 proposizioni. 

Arrigone: il medesimo, et non li 
| pareva fosse bene di sospendere il li- 
bro di Molina se ben da prima si pen- 
sava fare, né dichiari proposizioni certe 
et risolute, perché non sunt multipli- 


canda entia inutiliter et si darà occa- 
Schneemann, Controvers. 


Qua de causa censere sese, in de-. 
finitione, quam omni pacto faciendam 


diceret secundum consultorum suffra- 
gia comprobando quadraginta duas 
propositiones , quas notassent, magna 
utendum esse consideratione, ne men- 
tio fleret Patrum Iesuitarum; quare 
consulere se, ut de capite controver- 
siae, h. e., de praedeterminatione 
physica bulla particularis edatur, qua 
exponatur, de interpretatione Concilii 
Tridentini natam inter quosdam theo- 
logos controversiam, quum illud Con- 
cilii, necessarium esse ,,quod /iberum 
arbitrium sit motum a Deo", aliqui 
theologi defendant ,de physica, reali 
et efficienti", alii quidam 4,de congrua 
et morali^ motione intelligendum esse; 
et ob eam causam etc. Propositiones 
autem 42 e libro Molinae erutas ita 
condemnari placere, ut contineri illo 
libro definiretur. 


Giuri censuit: Etsi difficilis sit 
quaestio, inclinari tamen sese ad eam 
partem , ut tribuatur maior potentia 
Deo benedicto. Accedere vero se etiam 
ad istam sententiam, ut causa dili- 
gentius retractetur. 


Blanchettus : E verbis Concilii erui 
sibi videri, sine Dei auxilio nihil nos 
boni posse facere, si ponderentur ea, 
quae de dono perseverantiae dicantur, 
et quaedam Ecclesiae oratio, ubi di- 
catur: since te nihil potest mortalis 
infirmitas"; quare opinionem Patrum 
S. Dominici placere. Ob gravitatem 
tamen negotii placere, maiorem ad- 
hiberi diligentiam, et coram aliis Car- 
dinalibus et censoribus examinari, do- 
ceatne Molina illas propositiones. 


Arrigonius: Idem; nec videri sus- 
pendendum esse librum Molinae, etei 
ea de re primum cogitatum sit; neve 
declarentur propositiones certae ac de- 
finitae, quia non sunt multiplicanda 
entia. inutiliter, et sic occasionem of- 

sione agl' heretici di scrivere contra 


dette proposizioni. 

Bellarmino: che Y opinione della 
predeterminazione fisica é di Calvino 
et Luthero, et che li padri Dominicani 
sono degni di scusa perchè non hanno 
visto li libri degli heretici, che Bagnez 
ha parlato peggio che Molina, biasi- 
mando Sto Agostino in materia della 
reprobazione; che il libro di Molina è 
stato approvato da due università; che 
si potria far una bolla, dove si con- 
dannassero alcune proposizioni certe, 
nelle quali convengono l’ una et l’ altra 
parte, et le più difficili si lasciassero, 
come fece Celestino. 

Ferone: che l| opinione della pre- 

determinazione sarà accettata et sotto- 
scritta dagli heretici per bene etc., che 
Calvino l’ enunzió in sensu supposito, et 
in sensu supposito la dannava il Con- 
cilio Tridentino, dicendo nude che 1' ho- 
mo potest abjicere gratiam; si sforzó 
di mostrare, che l’ opinione dei Gesuiti 
era lontana da’ Pelagiani, con molti 
lochi di Sto Agostino, dove Sto Ago- 
stino mostra, che Pelagiani non amet- 
tevano l’ illuminazione nell’ intelletto 
et preparazione nella volontà, ma solo 
la legge et dottrina esterna; che non 
si doveva in alcuna maniera sospendere 
il libro del Molina et più presto si 
doveva sospendere il Bagnez per le 
ragioni già dette; che si desse voce di 
non aver finito il negozio, ma di voler 
far maggiori diligenze, ma in effetto 
non si facessero; che si portasse inanzi 
il negozio, et si lasciasse sopirsi, che 
forse Dio farà che le parti s' accordino 
et varieghino meno. 
. Buffalo: che non faria altre dili- 
genze perche facendole si metteria sotto 
sopra il mondo et non ci sarà degnità 
della Sede Apostolica, che gli pare a 
lui che si doveria venire a la defini- 
zione o in uno modo o nell’ altro ov- 
vero declarare che l'una et l’ altra 
parte probabile. 

St. Eusebio: che se l’ opinione di 

ferri haereticis, ut contra eas propo- 
sitiones scribant. 

Bellarminus: Opinionem praedeter- 
minationis physicae esse Calvini et 
Lutheri; excusandos esse Patres Prae- 
dicatores, qui non viderint haeretico- 
rum libros; Bannesium peius locutum 
quam Molinam, quum S. Augustini 
de reprobatione doctrinam reprehen- 
deret; librum Molinae approbatum a 
duabus Universitatibus; bullam edi 
posse, qua certae quaedam proposi- 
tiones, de quibus inter utrosque con- 
stet, condemnentur, difficiliores autem 
omittantur, quemadmodum fecerit Coe- 
lestinus. 

Perronius : Opinionem praedetermi- 
nationis physicae acceptatum eique 
subscriptum iri ab haereticis liben- 
ter etc. ; eam enuntiatam a Calvino 
in sensu supposito et in sensu sup- 
posito damnatam a Concilio Triden- 
tino, illis verbis: Homo potest abii- 
cere gratiam ; demonstrare studuit, 
sententiam Iesuitarum longe abesse a 
Pelagianis, multis locis allatis e S. Au- 
gustino, ubi ille probat, Pelagianos 
non admisisse illustrationem intellec- 
tus et praeparationem voluntatis, sed 
solam legem doctrinamque externam; 
nullo pacto prohibendum librum Mo- 
linae, sed potius Bannesii ob rationes 
iam expositas; significandum, non con- 
fectum esse negotium, sed adhibere 
se velle maiorem diligentiam: quam- 
quam id revera non faciendum, sed 
negotium procrastinandum et sopien- 
dum; fortasse enim faeturum Deum, 
ut partes inter se reconcilientur mi- 
nusque varientur. ' 

Bubulus: Non adhibiturum maio- 
rem diligentiam, qua sursum deorsum 
verteretur mundus; nec ita satis con- 
suli dignitati Sedis Apostolicae; cen- 
sere se definitione opus esse in alter- 
utram partem aut certe declarandum, 
utramque sententiam probabilem esse. 


Sti Eusebii: Si haeretica sit alter- 

I una et 1’ altra parte è heretica, che si 
venga alla determinazione, quando che 
no, che si lasci correre così ecc. 
Noi: che In gratia del Signore il 
Concilio ha definito che necessarium 
sit, quod liberum arbitrium moveatur 
a Deo, et che la difficoltà sta an mo- 
veat physice vel moraliter et che se 
bene s’ haveria da desiderare che nella 
chiesa non si fosse questa contenzione, 
perchè dalle discordie ‘si prorompe 
spesso negl’ errori et però era bene 
dichiararle bene. Tuttavia non vede- 
vamo che adesso ci fosse questa ne- 
cessità, perchè l’ opinione de’ Domini- 
cani è molto diversa da Calvino, per- 
chè i Dominicani dicono che la gratia 
non destruit, sed perficit liberum ar- 
bitrium et fa che ì homo operetur 
iuxta modum suum, i. e. libere, et li 
Gesuiti son differenti da’ Pelagiani, li 
quali ponevano il principio della sa- 
lute da noi, et loro tengono tutto il 
contrario. Però non ci essendo neces- 
sità precisa di venire a questa diffini- 
zione, si poteva portar il negozio inanzi 
acciò il tempo ci consigliasse. Quanto 
alla proposizione, cioè di far una con- 
stituzione nella quale si dichiarassero 
quelle che non sono in controversia, 
non ci pareva bene, perchè non era 
necessario et si daria occasione agl 
heretici di cavillare, et che se le pro- 
posizioni erano cattive, alcune di quella 
natura, il sant’ Ufficio poteria procedere 
contro quelli che l’ havessero tenute. 
Che si potria però meglio pensare 
a questo particolare delle proposizioni 
et anco al conferire questo negozio 
con l’ università et altri Theologi. 
Che i Censori andassero alle loro 
residenze et restassero li secretari, il 
che fu approvato da tutti; che non si 
parlasse niente delle resoluzioni et de’ 
discorsi fatti in Congregatione, ma solo 
si dicesse che poi daremo la resolu- 
zione, che Censori et disputanti andas- 
sero via. Fermavamo anco le Censure 
di nón parlare arco con consultori. 


utra opinio, id placere definiri; sin 
autem, rem sini ac dimitti. 


Nos: In gratia Domini definitum 
in Concilio necessarium esse, quod li- 
berum arbitrium moveatur a Deo ; dif- 
ficultatem in hoc verti, an moveat 
physice vel moraliter , ‘et quamquam 
optabile esset, ne in Ecclesia esset 
eiusmodi contentio — a discordiis enim 
saepe prorumpi ad errores ideoque 


"bonum esse illas dirimi ac decidi: 


nihilominus non videre Nos nunc ad- 
esse istam necessitatem, quod senten- 
tia Patrum Praedicatorum plurimum 
differt a Calvino; dicunt enim Prae- 
dicatores gratiam non destruere, sed 
perficere. liberum. arbitrium , et eam 
vim habere, ut homo operetur iuxta 
modum suum, î. e. libere; Ilesüitae 
autem discrepant a Pelagianis, qui 
initium salutis posuerunt fleri a no- 
bis, illi vero tenent omnino contra- 
rium.  Necessitate igitur nulla ur- 
gente, ut ad definitionem veniamus, 
posse negotium differri, dum melius 
consilium tempus ipsum afferat. Pro- 
positionem autem illam, ut constitu- 
tio ederetur, qua declararentur ea, 
quae extra controversiam essent, non 
placere, quia nec necessaria sit et 
cavillandi occasionem offerat haereti- 
cis. Quodsi malae sint propositiones, 
de aliquot eius generis Sanctum Of- 
ficium animadvertere posse in illos, 
qui eas defenderint. 

Quae quum ita sint, amplius delibe- 
rari posse de propria illa quaestione pro- 
positionum deque negotio isto communi- 
cando cum Academiis aliisque theologis. 

Censores in residentias redeant, ma- 
neant secretarii (id quod omnibus pla- 
cuit); ne quid aut de consiliis cap- 
tis aut de disputationibus habitis in 
congregatione loquantur; tantum di- 
cant, Nos postea decreturos esse; Cen- 
sores et Oratores discedant.  Consti- 


"tuimus quoque Censuras ne cum Con- 


sultoribus quidem loquendi. 
19* 


299 15. Congregationes de Auxiliis quomodo conclusae sint. 


Haee rei gestae expositio dilucide explicat, quid ultima illa 
congregatio decreverit. Unus erat ex omnibus Cardinalibus, As- 
culanus O. Praed., qui doctrinam Molinae condemnandam esse 
censeret; alii duo ad Bannesianorum doctrinam inclinabant: Giuri, 
Blanchettus, nec tamen Molinistarum condemnabant. Illi autem, 
qui doctrinae amplitudine ceteros antecellebant, Bellarminus et 
Perronius, Bannesianorum doctrinam Calvino tribuebant, Molinam 
studiose defendebant. Unde apparet, quam falso vulgo existime- 
tur, Molinae contrarium fuisse Bellarminum, et Molinam esse 
illum, euius doctrinam in Controversiis contradicere Scripturae et 
traditioni docet. Acerbe Perronius de Bannesii doctrina iudica- 
vit. Quod Clementi VIII. dixerat, id in sollemni conventu prae- 
sente Paulo V. repetiit: huius doctrinae definitionem libenter ex- 
ceptum iri a Protestantibus. Atque haee de sententiis Cardi- 
nalium. . 

Quas quum illi dixissent, Pontifex locutus est, egregia certe 
moderatione: merito et Bannesianos a crimine Calvinismi et Ie- 
suitas a Pelagianismo liberat; non de dogmate agi, sed de dog- 


matis explicatione; neutram partem condemnandam esse. Tantum 


vero abfuit, ut bullam promulgaret, ut ne ea quidem, quae con- 
stabant inter utrosque, id quod Bellarminus suaserat, definire 
vellet. Quodsi hac inducti eontroversia theologi errores docerent, 
praesto esse Inquisitionem. Quare Consultores discederent. Si- 
lentium omnibus severe indixit. 

Hoc ultimum Congregationis decretum Pontifex ad Generales 
‘ utriusque Ordinis misit, ut id cum suis communicarent. Formula 
autem a praeposito generali Societatis a. d. XIV. Cal. Oct. pro- 
mulgata est huiusmodi : 


Nel negotio de auxiliis Nostro Si- 
gnore ha fatto intendere ai disputanti 
et consultori, che possono tornare alle 
case loro, et ha detto, che a suo tempo 
la Santità Sua darà fuori la sua di- 
chiaratione e determinatione, e frat- 
tanto ha ordinato molto seriamente, 
che nel trattare di queste materie 
niuno ardisca di qualificare o censu- 
rare l' altra parte, ordinando di piü 
tanto & noi quanto alli Padri di San 
Domenico, che se alcuno mancherà in 


In negotio de auxiliis facta est po- 
testas a summo Pontifice quum Dispu- 
tantibus tum Consultoribus, redeundi 
in patrias aut domos suas. Additum- 
que, fore ut Sua Sanctitas declaratio- 
nem et determinationem, quae exspec- 
tabatur, opportune promulgaret. Ve- 
rum ab eodem SS. Domino serio ad- 
modum vetitum est, in quaestione hac 
pertractanda ne quis partem suae op- 
positam aut qualificaret aut censura 
quapiam notaret. Ad haec tam nostris 


1 Hoc eum reliquis scriptis, quae attulimus, reperimus; eius inscriptio 
haec est: ,Decretum ultimum Congregationis de auxiliis Divinae gratiae." 

questo, sia punito severamente, inten- 
dendo Sua Santità che questo suo 
ordine si esseguisca inviolabilmente. 
Non mancherà dunque Vostra Rtis di 
farlo osservare e dare particolar av- 
viso, di quanto ella havrà esseguito 
nelli casi occorrenti acció se ne possa 
dar conto alla Santità Sua. 

quam Dominicanis Patribus iniunctum, 
ut severa castigatione plecteretur, qui- 
cunque adversus hanc legem deliquis- 
set, quam vult modis omnibus servari. 
Quin optat etiam, ut verbis asperiori- 
bus, amaritiem animi significantibus, 
invicem abstineant. Quare Vestra Pa- 
ternitas curabit haec observari moneat- 


que nos singillatim de iis, quae in hoc 
genere contigerint, quo iuxta votum 
SS. Domini Suam Beatitudinem cer- 
tiorem de omnibus facere possimus. 
Romae 5. Septembris 1607. Claudius 
Aquaviva. 

Atque in hune modum conclusae sunt celebres illae Congre- 
gationes de Auxiliis. Dubium esse nemini potest, quin nihil sit 
a Paulo V. in hac causa definitum. Idem Peña, quamvis rem 
definiri cupiens idque efficere omnibus modis conatus, fassus est, 
quum in Hispaniam rescripsit: ,Certum est nihil a Domino nostro 
definitum esse.^ Idem praeterea S. Sedes postea identidem de- 
claravit et illam Constitutionem, quam adversarii appellant, ulla 
fide dignam esse negavit. 

Ingens fuit de hoc Pontificis consilio, quo finem controver- 
siae imponebat, et Iesuitarum laetitia et moeror Bannesianorum, 
quum hi spem concidere viderent, quam proxime impletum 
iri pro explorato habuerant; illi consecuti essent, quod et 
ipsi et eorum patroni tot annos frustra rogaverant: doctrinam 
tamdiu continenter impugnatam ut Pelagianam iam Sedes Apo- 
stolica censura notari vetabat. Non erat ‘illa quidem declaratio 
sollemnis absolutio, sed tamen liberatio quaedam et aliqua reo- 
rum victoria. Itaque summopere laetati sunt Iesuitae, etsi non 
ea, qua Serry dicit, levitate. Atque Aquaviva pro sua modera- 
tione non modo officii violationem, sed ad tempus omnem publi- 
cam disputationem de quaestionibus controversis vetuit; noluit 
enim in ea re priores prodire Nostros: Patrum Praedicatorum 
exemplum exspectarent. Libros etiam edi prohibuit nec permisit, 
ut Lessii refutatio Avilae antea Romam missa aut Suaresii de illa 
controversia commentatio statim vulgarentur. Haec causa fuit, 
cur Lessii de praedestinatione et gratiae efficacia liber, quum re- 
visus probatusque esset anno 1608., biennio demum post evul- 
garetur. 

Non item Bannesiani se continuerunt. Impulit fortasse nun- 
tius ex Hispania a suis missus. llli enim Romam scripserunt 


294 15. Congregationes de Auxiliis quomodo conclusae sint. 


plurimos et sapientissimos in Hispania a sua doctrina deficere *. 
Placuit igitur a. 1608. Capitulo generali Praedicatorum, ut in 
Hispaniae provincia ,quatuor Patres doctrina, eruditione, scribendi 
usu et peritia praestantes designarentur, qui omni studio in hane 
unam curam incumberent, ut solidam et sinceram S. Thomae doc- 
trinam modis omnibus propugnarent novasque doctrinas et opi- 
niones exorientes comprimerent ac refellerent^ (Serrii Hist. IV. 
24.. Brevi (1611.) Romae editus est Alvaresii laudatissimum de 
recentiore Thomismo opus: De auxiliis Divinae gratiae et humani 
arbitrii viribus et libertate ac legitima eius cum efficacia eorundem. 
auxriliorum concordia. Interea publica ex Hispania studia conti- 
nuata sunt, ut a Sede Apostolica definitio pro Bannesianis impe- 
traretur. "Vix edito Lessii libello, Jifferae ardentes, ut ait Peña 
Societatis inimicissimus, Madrito allatae sunt ad legatum Regis 
Hispaniae, quibus urgeretur, ut habita cum PP. Praedicatoribus 
collocutione, rationibus petendae definitionis instructus, omni ope 
Pontificem ad eandem edendam propelleret. Colloquio inito eum 
P. Lemosio et Magistro Assistente Sacri Palatii omnia edoctus 
est, quibus perutilem esse definitionem suaderetur. Ipse Peña 
Pontificem monebat, ut, quod esset pollicitus, id aliquando prae- 
staret declarationemque vulgaret. Atque hoc tempore P. Aqua- 
viva videtur illud respondisse, quod Possinus narrat: interrogatum 
a Paulo V., num rem definiri cuperet, negasse se id optare; sibi 
satis esse id, quod datum esset; plus a Societate non requiri. 
' Rationes exponentem, cur causam decidi non expediret, iussum 
eas scripto consignare. Haec Possinus. Et contigit nobis, ut 
huiusmodi seriptum inveniremus, quod, etsi nomine subscripto non 
distinguitur, tamen in indice voluminis, unde id deprompsimus, 
praeposito generali Societatis attribuitur. 

Iudicavit P. Aquaviva, disceptationibus superioribus causam 
nondum ita instructam videri, ut diiudicari posset; rationem red- 
debat praeter ceteras, quod tot habitis disputationibus et congre- 
gationibus ipse Pontifex in quadam sessione S. Officii permisisset, 


1 Praedicatores Vallisoletani in litteris supplicibus a. d. VI. Cal. Dec. 
1607. ad Pontificem missis ita scribunt: Plurimi catholici sapientissimi defi- 
cientes animo ab incepto tramite defendendi veram salubremque doctrinam pe— 
dem avertunt.“ Serry L 4. c. 20. Nec aliter Aquaviva in suo commentario, 
quem Pontifici obtulit, loquitur: ,Questa opinione [della Compagnia di Gesù] 
8° è stesa e corroborata molto più dopo il decreto, sì che adesso è molto più 
comune, come si vede in varij religiosi di San Francesco, di San Agostino, 
del Carmine et altri.‘ Reliqua testimonia infra ponemus. 

ut nulla censura adversariorum addita alterutram sententiam de- 
fendi liceret, dum res a Sede Apostolica definita esset. 

Admissus est a. d. VII. Cal. Aug. legatus regis Hispaniae. 
Pontifex, ut ipse scriptum reliquit !, haec de causa illa vel dixit 
vel certe dicturus fuit, quae diligenter notari oportet: 


Che si é travagliato molto in questo 
negozio. 

Che si da dispiacere molto che que- 
sti religiosi procedono con tanto fiero 
odio e cosi arrabiatamente fra loro. 

Che noi non lo trascuriamo, ma che 
ci teniamo sopra fermo il pensiero. 

Che si è sopraseduto in esso per 
tre ragioni: 

La prima per accertare bene et 
perché il tempo insegna et mostra la 
verità delle cose, come quello che 
è gran giudice et censore delle cose. 

La seconda perché si l’ una et l’altra 
parte conviene nella sostanza con la 
verità cattolica, cioè che Dio con la 
efficacia della sua gratia ci fa fare et 
facit de nolentibus volentes et flectit 
et immutat hominum voluntates, del 
che ci è questione, ma solo sono dis- 
crepanti nel modo, perché i Domini- 
‘cani dicono che predetermina la nostra 
volontà fisice, hoc est realiter et effi- 
cienter, et i Gesuiti tengono che lo fa 
congrue et moraliter, opinioni che 
P una et l' altera si possono defen- 
dere. 

La terza perchè in questi tempi in 
che ci sono tante heresie conviene 
molto conservare et mantenere la ri- 
putazione et credito di queste due 


religioni, e con discreditare una può. 


seguire gran danno. 

Se si dicesse che converra sapere 
qual fede si ha da tenere in questa 
materia, si risponde che sia da segui- 
tare et tenere la dottrina del Concilio 
Tridentino nella sessione VI de iusti- 


Multum in eo negotio laboratum 
esse. 

Magnopere displicere, quod illi re- 
ligiosi tanta acerbitate, odio, furore 
inter se agant. 

Nos id minime negligere, sed men- 
tem acriter eo intendere. 

Rem dilatam esse ob tres rationes: 


Primam esse, ut res quam certis- 
sime constet, et quod tempus docere 
et verum ostendere soleat, iudex ille 
magnus aestimatorque rerum. 

Secundam, quod utraque pars con- 
gruat cum veritatis catholicae capiti- 
bus doceatque Deum gratiae suae ef- 
ficacia nos ad agendum excitare et 
facere de nolentibus volentes et flectere ' 
et immutare hominum voluntates , de 
quo in hac causa agitur, discrepent 
autem explicandi modo, quum Prae- 
dicatores dicant, eum praedeterminare 
voluntates nostras physice, hoc est, 
realiter et efficienter, contra Iesuitae 
teneant, facere congrue et moraliter, 
quarum utraque sententia potest de- 
fendi. 

Tertiam esse, quod his temporibus, 
quum tot sint haereses, plurimi in- 
tersit, Nos existimationem fidemque 
utriusque religionis tueri ac defen- 
dere, nec possit alteriusutrius fama 
sine magno detrimento deminui. 

Quodsi dicatur expedire, quid de 
ista re existimandum sit, recte intel- 
ligi, respondetur, sequendam tenen- 
damque esse doctrinam Concilii Tri- 
dentini, cuius sessione VI. de iustifi- 


1 Haec ipsius manu scripta cum ultimae Congregationis de auxiliis re- 


latione reperta sunt. 

ficatione che è chiara et dilucida et 
in che consiste l’ errore et heresia dei 
Pelagiani et Semipelagiani et quello 
di Calvino et insegna la dottrina cat- 
tolica che é necessario che il libero 
arbitrio sia mosso, eccitato et adjuvato 
dalla gratia di Iddio et puó libera- 
mente assentire et dissentire et non 
entra in questa questione del modo 
che opera la gratia, la quale fu tocca 
dal Concilio et fu lasciata come inutile 
et non necessaria, imitando in ciò Ce- 
lestino primo, che avendo difinito al- 
cuni questioni o proposizioni in questa 
materia disse, che alcune altre diffi- 
cilioris et subtilioris [naturae] sicuti 
non audebat condemnare ita et nole- 
bat adstruere. 

Che Papa Clemente era pentito d' es- 
sersi ingolfato in questo negozio, et 
che dopo molti et molti anni di dis- 
pute non trovava il verso d’ uscirne 
bene. 

Che il Card. Monopoli che sapeva 
l' interno de suoi pensieri ci disse quel 
che disegnava fare et ci soggiunse 
che non saria stato niente, perché 
avendo il Papa fatto molto studio in 
San Agostino aveva cavato quattuor- 
dici o sedici proposizioni in questa 
materia, et voleva ordinare, senza de- 
cidere l’ articolo, che si tenessero quelle, 
il che era un far niente, perchè I una 
et l’ altera parte si fonda sulla dottrina 
di San Agostino. 

Che se . . . l’intendere la sua...(?) 
opinione in materie teologiche ci sono 
molte controversie et quelle che non 
sono state definite dalla Sede A posto- 
lica et alcune delle quali le diverse 
opinioni sono state tenute per proba- 
bili come quella an B. V. fuerit con- 
cepta in originali peccato et de san- 
guine Christi. 

catione clare ac dilucide explicatur, 
in quo positus sit error et haereses 
Pelagianorum et Semipelagianorum et 
Calvini, atque exponitur illa doctrina 
catholica, necesse esse, liberum arbi- 
trium motum esse, excitatum, adiutum 
gratia Divina et posse libere assentire 
et dissentire; tactam esse a Concilii 
Patribus quaestionem de modo motio- 
nis Divinae, [nec vero tractatam] sed 
tamquam inutilem ac supervacaneam 
praetermissam , Coelestini I. exemplo, 
qui quidem, quum aliquot quaestiones 
vel propositiones istius generis diiu- 
dicasset, dixerit, aliquas quasdam dif- 
ficiliores et subtiliores se, sicut non 
&uderet condemnare, ita nolle ad- 
struere. 

Poenituisse Clementem Papam, quod 
se in istud negotium immersisset, nec 
eum post perpetuas tot annorum alter- 
cationes invenisse, quo se verteret, 
quomodo se expediret. 

Communicatum Nobiscum a Mono- 
polio Card., qui illius consilia peni- 
tus perspecta haberet, quid facere 
statuisset; adiecisse autem, nihil eum 
ea re effecturum fuisse; eruisse ma- 
gno adhibito studio quatuordecim vel 
sexdecim e S. Augustino de ista ma- 
teria propositiones; eas neglecta con- 
troversiae proprietate voluisse propo- 
nere tenendas; sed id ad irritum ca- 
surum fuisse, quum in Augustini doc- 
trina utrique inniterentur. 

Si suam sententiam audiri placeret, 
multas esse in rebus theologicis con- 
troversias, quarum aliae definitae non 
essent a Sede Apostolica, aliae eius- 
modi, ut sententiae contrariae pro pro- 
babilibus habitae essent, ut illa, ,an 
B. V. fuisset concepta in originali 
peccato“ et de sanguine Christi !. 


1 Est argumentum ad hominem, quum haec duo ideo a Pontifice comme- 
morari videantur, quia a Praedicatoribus negabantur, a Regibus Hispaniae de- 
fendebantur; quorum inter omnes constat quantum fuerit et deflniendae Im- 

Che le definizioni si fanno quando 
qualche opinione é erronea et haere- 
tica, et non quando non é tale. 

Che noi teniamo in pensiero sempre 
il negozio et quando vedremo il tempo 
et il bisogno, faremo quello che sara 
conveniente di fare, et daremo fuori 
la nostra dichiarazione. 

Che non abbiamo proceduto in que- 
to negozio ex capite nostro. 

Che se per occasione della disputa 
presente ]' una et l’ altra parte mette- 
ranno innanzi proposizioni male et 
degne di censure, il San Ufficio farà 
il debito suo. 

Che il generale dei Gesuiti ha pre- 
$0... (?) di far accomodar il libro del 
Padre Lessio. 

Definitiones edi, quum quaepiam : 


opinio errorem haeresimve contineret, 


non aliter. 

Nos animum in istud negotium sem- 
per intendere, atque, ubi tempus af- 
fuerit et necessitas, id acturos, quod 
expedire visum sit, et declarationem 
nostram promulgaturos. 

Non nostram mentem in isto negotio 
secutos esse. 

Quodsi occasione huius disceptatio- 
nis alterutra pars propositiones malas 
dignasque reprehensione statuerit, a 
S. Officio provisum iri. 


Praepositum generalem Soc. Iesu in 
se suscepisse, ut P. Lessii liber re- 
concinnaretur f. 


Haec Pontificis oratio ea confirmat, quae de suprema sessione 
congregationis supra diximus. Noluit quidquam definire, quod 
rem ad dogma pertinere non existimaret. Utrosque sua frui 
libertate voluit in sententia sua defendenda; utramque opinionem 
et hic et antea a crimine erroris vindicavit. Nec vero rem se 
neglecturum promittit, sed, quum opus sit, declaraturum. Quam- 
quam nequaquam se definiturum controversiam, aut etiam definisse 
needum promulgasse dicit. Voce utitur dichiarazione, ut in ul- 
tima sessione dixerat ,risoluzione^ et in mandato familiis reli- 
giosis imposito ,dichiarazione e determinazione“. Quae voces 
decretum vel declarationem sonant, nec necessario de condemna- 
tione interpretandae sunt; ipsa utriusque opinionis permissio sic 
vocari poterat. Nec pro certo declarationem ullam pollicetur, sed 
quum tempus, magnus ille consilii administer, id necesse esse 
persuaserit, vel, ut in illo mandato breviter dicit, suo tempore. 
Etenim quum congregationem dimisit, et quatuor annis post, cum 
legato colloquens satis significavit, malle se definitionem non edere. 
Atque haec monumenta ipsius Pontificis manu scripta telam illam 
retexunt, quam Bannesiani ac Ianseniani confecerunt: illum Ie- 
suitarum doctrinam improbaturum fuisse atque adeo bullam con- 


maeulatae Conceptionis studium et reliquiarum Sanctissimi Sanguinis Brugis 
cultus ac veneratio. 

1 Hoc loco Pontifex significat, non sibi videri errores in Lessii libro in- 
veniri; errores enim ad iudicium Inquisitionis remittebat. Importunitatem 
declinat Hispanorum, qui illo potissimum libro pro argumento utebantur. 

scriptam habuisse, sed publicis rationibus adduetum eius promul- 
gationem distulisse. Nituntur adversarii ad sententiam suam con- 
firmandam actis congregationis, quibus S. Sedes negavit ullam 
omnino fidem adhibendam esse, et quadam constitutione, quam ea- 
dem repudiavit; haec enim illa est, quam Archiepiscopus Arma- 
chanus conscripserat, privatum opus nullius auctoritatis, quia a 
Pontifice non est receptum. Quibus rationibus motus sit, ut ita. 
ageret, idem Pontifex et in colloquio cum legato habito et antea. 
in supremo conventu plene perfecteque exponit. Quae quum per 
sese omnia satis illustrent, iniuste agunt adversarii, quum ad pu- 
blieas civilesque rationes confugiunt. Quibus illum in tanta re 
eaque cum dogmate coniuncta motum esse, temere dicitur. Pau- 
lus V. interdicto Venetos puniverat, qua in re lesuitae ita se 
obedientes praestiterant, ut anno 1606. urbe pellerentur: con- 
cludit Serry, noluisse Pontificem hac condemnatione eos maiore 
dolore afficere, ob eamque causam iudicii sui promulgationem 
distulisse. Sed cur noluerit eam definitionem edere, quae maxi- 
mis sanctissimisque illius aetatis theologis, Francisco Salesio, Bel- 
larmino, Perronio, Stapletoni, Suaresio, Lessio minime probaretur, 
quam unus ex omnibus congregationis Cardinalibus Asculanus 
suasisset: profecto a rebus publicis ac civilibus rationem repetere 
non est necesse. Una erat civilis potestas, quae omnem suam 
auctoritatem illi causae interponeret ac doctrinae Bannesianae 
definitionem flagitare ne conclusis quidem disputationibus per an- 
nos complures unquam desisteret. Sed hac regis Hispaniae inter- 
pellatione fracta non est Sedis Apostolicae constantia, atque ap- 
paruit, quam apud eam non pertinerent civiles rationes ad reli- 
gionis controversias. Nec minus falsum est, quod addidit Serry, 
etiam Perronium Cardinalem civiles rationes secutum contra id, 
quod ipse probaret, egisse, propterea quod Henricus IV. inimicus 
Hispanorum Bannesianis faventium eum ita agere iussisset. Quod 
si ita esset, id in suis ad regem litteris, in quibus aliquoties de 
illa controversia loquitur, certe aliquando significaret; sed id nus- 
quam fecit. 

Urgebant tamen Pontificem, ut videtur, acerrimae conten- 
tiones, quae, ut ei legatus regis Hispaniae VII. Cal. Aug. a. 1611. 
praesens conquestus est, inter utrumque ordinem in illis locis. 
agitabantur, ut aliquid decerneret. Calendis igitur Decembribus 
a. 1611. per Inquisitores vetuit quidquam de illa controversia nisi 
Sede Apostolica approbante typis impressum evulgari. 

Supplicavit capitulum generale Praedicatorum a. d. III. Id. Iun. 

1612. oblato Pontifici libello, 1. ut quaestionem aliqua definitione 
dirimeret, 2. ut Praedicatoribus de gratiae auxiliis scribere eius 
permissu liceret. Neutrum impetrarunt. Pontifex in suo consilio 
perstitit; nec libellus ille, quem reiecerat, timorem incussit Aqua- 
vivae, ne quando doctrina Societatis condemnaretur, quo timore 
pulsum Serry vult illum decretum celeberrimum de Societatis 
doctrina IX. Cal. Ian. anni 1614. promulgasse. Cuius decreti 
quae causa atque occasio fuerit, proximo capite explicabimus. 

Urbanus VIII. a. d. XI. Cal. Iun. 1625. iterumque Calendis 
Augustis 1641. decretum Inquisitionis, quo Paulus V. libros de 
Auxiliis vulgari vetuerat, confirmavit. Quare in Indicis librorum 
prohibitorum editionibus positum est, ubi. haec leguntur: 

» Decreta de libris prohibitis nec in indice nominatim expressis. 

$ 2. Libri certorum argumentorum prohibiti. 1. De materia 
auxiliorum divinorum libri, vel compositiones ex professo vel in- 
cidenter, aut praetextu commentandi S. Thomam, vel quemlibet 
alium doctorem, aut alia quavis occasione tractantes, impressi nulla 
obtenta licentia a Congregatione S. Officii.^ (Ed. 1877. p. XLIII.) 
Quum vero lesuitae quererentur, quod Lemosii Panoplia gratiae 
contra hoc decretum Leodii a. 1676. edita esset, capitulum generale 
Ordinis Praedicatorum a. 1681. SS. Pontifici hune supplicem li- 
bellum dedit: ,Dominieana Religio, quae et S. Sedis et huius 
sacrae Congregationis Decretis hactenus obsequentissima fuit, 
magnaque semper existimatione Societatem coluit, exponit, mul- 
tos in hane diem de Divina Gratia libros prodiisse post Sedis 
Apostolicae interdictum , quorum pars maxima a Societatis scrip- 
toribus edita est;... nullam tamen idcirco perturbationem in Ec- 
clesia subortam esse. Quapropter nulla praefatis Patribus Socie- 
. tatis inest conquerendi ratio, quod in lucem prodierit Theologia 
P. M. F. Thomae de Lemos. .. Rogat itaque Praedicatorum Ordo 
Sanctitatem Vestram, ut vel Patribus Societatis silentium imponat 
vel in eos primum eiusdem Societatis alteriusve Instituti serip- 
tores animadverti iubeat, qui hoc de argumento post Apostolicae 
Sedis interdictum prodiere.^ Res ad Congregationem S. Officii 
transmissa est, et paulo post affixum ad consueta Urbis compita 
hoc Magistri S. Palatii edictum: ,Omnibus, ad quos spectat, no- 
tum facimus, qualiter N. A. Tinassius... Adm. R. P. F. Thomae 
de Lemos Panopliam gratiae ... Leodii a. 1676. impressam pu- 
blice Romae vendit a. 1681. In quorum fidem etc.“ Quo edicto 
opus amplissimum de materia auxiliorum divinorum ex professo 
tractans, impressum nulla obtenta licentia a Congregatione S. Officii, 

Romae publice vendi significatur. (V. Serry, Hist. Congr. Praef. 
$ 11.) Quid postea factum sit, Serry his verbis narrat: ,Verum 
effectu caruit interdictum [Urbani VIIL], non ipsa duntaxat li- 
centia privatorum, qui iugum licentius excusserint, sed et ipsa 
annuente Apostolica Sede, quae in Italia ipsa atque etiam Romae 
tritas illas de humani arbitrii libertate et physica praedetermina- 
tione tractationes liberas facit.^! Et reapse vix ulla maior theo- 
logia dogmatica exinde edita est,' quin ex professo vel incidenter 
de materia auxiliorum divinorum tractet, etiam nulla obtenta licentia 
a Congr. S. Officii, et vel ipse S. Alphonsus Conc. Trid. explica- 
tioni tractatum de auxiliis divinis inseruit. Idcirco clarissimus 
Werner prohibitionem illam in hane sententiam interpretatur, ut 
soli libri, qui iniquam adversariorum reprehensionem, convicia, 
censuras continent, ea proscribantur ?. 

Nec solum Pontifices studiose caverunt, ne controversia re- 
tractaretur, inter utramque etiam familiam religiosam convenit 
idque aliquoties statutum est, ut odiosae altercationes arcerentur 
arctumque amicitiae foedus iniretur. Id in Hispania Philippi III. 
administer, Lerma dux, vehementer suasit. Romae Turci, magi- 
ster generalis Praedicatorum, idem efficere studuit, et capitulum 
generale Praedicatorum Romae habitum a. 1644. illud decretum 
renovavit, quod aliud capitulum generale Valentiaé 1596. statue- 
. rat: ut omnibus religiosis, ita imprimis Sociis lesu amorem hono- 
remque exhibendum esse, ,ut viros apostolicos,“ inquiunt, ,decet, 
quorum quamvis non una semper in sentiendo mens, voluntas 
tamen et cor unum ac anima una in Domino nunquam ut desit 
oportet.^ ? Cui studio ne Societas Iesu deesset, octava congre- 
gatio generalis a. 1646. habita decretum suum duodecimum liben- 
tissime promulgavit: 

Quum Reverendissimus P. F. Thomas Turcus, Magister Ge- 
neralis venerabilis Ordinis Praedicatorum, in generalissimo Capi- 
tulo, ad plurima et maxima eius Ordinis in Societatem nostram 
vetera merita illud novissimum pro sua in nos benevolentia sin- 
gulari adiecerit, ut et Societatem universam et singulas eius per- 
sonas, non sine honorifico testimonio, omnibus caritatis ac vene- 
rationis officiis suis religiosi& colendam districte praeceperit: de- 


1 Serry 1. 4. c. 25. 

! In S, Thomae Aquinatis Vita IIT. 439. 

* I. B. de Marinis, Constitutiones, declarationes, ordinationes capitulorum 
generalium O. Pr. Romae 1655. p. 315. 

crevit generalis Congregatio, ut, quod iam a P. N. Generali piae 
memoriae Mutio ordinatum fuit, id nunc totius Societatis sensu 
et auctoritate districtius praecipiatur; ut scilicet nostri omnes, 
ubique gentium, de venerabili Ordine universo, de sanctis eius 
institutis, eximia doctrina ac praeclare gestis cum ea commenda- 
tione privatim ac publice loqui, cum eisque peramanter agere et 
mutuae hospitalitatis ceterisque omnibus caritatis officiis certare 
studeant, eo cultu ac veneratione, quae et minimam hane nostram 
Societatem decet, et religiosissimae familiae, natu ac dignitate 
maiori, maxime debetur." | 


. 16. De ulteriore doctrinae de gratia explicatione. 


Celebre Aquavivae decretum de doctrina Societatis paullo 
diligentius tractandum quaerendumque videtur, diversane a Mo- 
linae ac Lessii doctrina eo praescribatur. Sed ante de eius ori- 
gine, argumento, auctoritate pauca dicemus, 

Ut praeceptum de doctrina Societati sequenda daretur, quem- 
admodum ex Possini verbis mox intelligemus, auctor fuit Bellar- 
minus, qui quum in ultima Congregationis de Auxiliis consulta- 
tione non impetrasset a Pontifice, ut solutioribus doctrinis quae- 
dam tamquam moles obiiceretur !, id postea a praeposito Societatis 
lesu pro suis impetrare studuit. Cuius consilium, quum superioris 
non esset, nunquam movisset Aquavivam, nisi illud ut fieret, sua 
ipsius moderatio comprobaret. Fuerat ille admirabili constantia 
atque fortitudine, quum per decem annos Societatis doctrina ac- 
cusaretur nec quidquam humani subsidii reliquum esse videretur; 
idem tum, quum liberata esset doctrina, admirabiliore fuit mode- 
ratione. Nam quum difficilis sit in discrimine fortitudo, multo 
difficilior est post victoriam modestia. Qua ille ductus et dispu- 
tationes de controversia ab initio fieri vetuit, et librorum concer- 
tationem cohibuit, et Pontifici abundanter satisfactum Societati 
dixit iis, quae ad finiendam causam fecisset; eadem motus est, 
ut praecepto impediret, ne Societatis professores libertate ab Apo- 
stolica Sede concessa abusi ita humani arbitrii vires extollerent, 
ut de gratiae efficientia deminueretur. 

Formulam decreti adumbratam, antequam promulgavit, in 
provincias misit, ut Patrum sententias cognosceret. De eadem 
Bovium, Episcopum Melphictensem , consuluit, qui in Congrega- 
tionibus de Auxiliis amicissimum se Societatis praestitisset. Cui 
quum ves probaretur, vox illa: ex efficaci Dei proposito, displicuit, 


1 Nullam ei iniuriam facturi esse videmur, si quod tum rogabat Pontifi- 
cem, ut ea definiret, quae inter utrosque constarent, id in hanc sententiam 
interpretemur. 

quod quaedam externa praedeterminatio ex ea derivari posset. 
Dubitarunt etiam multi Societatis professores de decreti formula 
et, ut eius differretur promulgatio, rogarunt. At plus valuit, 
ut Possinus Societatis scriptor ait, Card. Bellarmini auctoritas, 
quam praecipuorum ex tota Societate lesu virorum dubitatio- 
nes; atque ita decretum vulgatum est. Est autem huiusmodi: 
»Cum vel ad eam, quae in Constitutionibus tantopere commenda- 
tur, animorum coniunctionem et uniformitatem soliditatemque doc- 
trinae vel ad bonam Societatis apud externos existimationem plu- 
. rimum referat, in rebus praesertim gravioribus, nostris quantum 
fieri potest occasiones praescindere, novas subinde opiniones ex- 
cogitandi, re diu multumque cum Patribus Assistentibus conside- 
rata ac Domino diligentissime commendata: visum est nobis serio 
statuendum graviterque mandandum, quod praesentibus pro officii 
nostri auctoritate et obligatione statuimus et mandamus, ut in 
tradenda divinae gratiae efficacitate nostri eam opinionem sequan- 
tur, sive in libris sive in lectionibus ac publicis disputationibus, 
quae a plerisque Societatis nostrae scriptoribus tradita ac in con- 
troversia de auxiliis divinae gratiae coram SS. Pontificibus piae 
memoriae Clemente VIII. et SS. D. N. Paulo V. tamquam magis 
consentanea SS. Augustino et Thomae gravissimorum Patrum iu- 
dicio explicata et defensa est. Nostri in posterum omnino do- 
ceant, inter eam gratiam, quae effectum re ipsa habet atque effi- 
cax dicitur, et eam, quam sufficientem nominant, non tantum 
discrimen esse in actu secundo, quia ex usu liberi arbitrii, etiam 
cooperantem gratiam habentis, effectum sortiatur, altera non item; 
sed in ipso actu primo, quod posita scientia conditionalium, ex 
efficaci Dei proposito atque intentione efficiendi certissime in 
nobis boni, de industria ipse ea media seligit atque eo modo et 
tempore confert, quo videt effectum infallibiliter habitura, aliis 
wsurus, si haec inefficacia praevidisset. Quare semper moraliter 
et in ratione beneficii plus aliquid in efficaci, quam in sufficienti 
gratia est, in actu primo contineri; atque hae ratione efficere 
Deum, ut re ipsa faciamus, non tantum, quia dat gratiam, qua 
facere possimus. Quod idem dicendum est de perseverantia, quae 
proeul dubio donum Dei est.“ 

Sed quoniam variae de hoc decreto opiniones exstiterant, in 
proxima congregatione generali (1616.) aliqua data est interpre- 
tatio, quam his verbis refert Possinus: ,Cum difficultas aliqua 
inter viros doctos super decreto R. P. Claudii [Aquavivae] piae 
memoriae anni 1613. Dec. 4. de efficacia gratiae nata est, variis 

varie id interpretantibus, R. P. Praepositus Generalis et qui ei 
assistentes erant et secretarius, qui decreto illi praesentes inter- 
fuerant et mentem R. P. Claudii probe perspectam habebant, 
itemque Patres ad id [a] congregatione deputati censuerunt non 
intendisse R. P. Claudium hoe suo decreto. decernere, Deum sua 
voluntate praedeterminasse vel praedefinivisse aliquod nostrum opus 
bonum independenter a cooperatione libera voluntatis, nec etiam 
quod in gratia efficaci sit aliqua entitas realis aut aliquis modus 
physieus in actu primo, qui non sit in gratia sufficienti, sed hoc 
tantum quod fuerit speciale beneficium Dei dedisse uni, v. g. 
Petro, ex proposito boni in eo faciendi, gratiam eo tempore et 
loco, quo per praescientiam conditionalium praescivit illum ea 
gratia bene usurum; quod benefieium non contulit alteri, v. g. 
Ioanni, cui dedit gratiam eo tempore et loco, quo praescivit sua 
culpa ea non usurum." 

Est haec igitur certissimae auctoritatis interpretatio ! illius de- 


1 In hac interpretatione ea omissa sunt, quae ad absolutam omnium bene 
factorum praedefinitionem pertinere videbantur, imprimis illa: aliîs usurus si 
haec inefficacia praevidisset. Recte id quidem. Ea enim Aquavivae decreto 
sententia de gratia enuntiatur, quae in Congregationibus de Auxiliis a Socie- 
tatis Patribus defensa erat. Erat autem constanter defensa doctrina Molinae, 
qui omnino improbaverat praedefinitiones absolutas; et causae patronus prae- 
cipuus fuerat Valentia, qui item aversabatur eiusmodi praedefinitiones. Ad 
quam sententiam illustrandam sine dubio multum valuit, quod ex omnibus 
provinciis ad congregationem legati Romam veniebant; e quibus certe multis 
non probabantur absolutae praedefinitiones; sed hi quoque quum id tenerent, 
quod unum Patrum Assistentium testimonio illo decreto Aquaviva intendisset, 
intelligitur, cur superiora verba vel non premenda vel omittenda censuerint. 
Et re quidem vera perambiguae sententiae erant, Sic enim poterant explicari: 
Deum omnia bene facta, etiam reproborum, ante praevisionem, ita praedefini- 
visse, ut ea, si opus esset, maximis atque adeo mirabilibus gratiis esset, effec- 
turus. Quod quidem haud scio an a nullo insigni Societatis theologo defen- 
datur. Illi ipsi, qui ad Suaresium propius accesserant, ut Sylvester Maurus 
(Qu. theol. de Deo uno et trino. Romae 1676. q. 78.) et Viva (Cursus theol. 
disp. 2. de grat. q. 3.), illud ,aliis gratiis usurus“ de ordinariis, non de mi- 
rabilibus gratiis interpretantur. Lessius vero etiam in altera operis sui de 
praedestinatione editione (n. 86. p. 427.), quae sub illam congregationem ge- 
neralem vulgata est, illud ,aliis gratiis usurus“, quod de absoluta praedefini- 
tione intelligit, improbat nec tamen infitiatur gratiam congruam. Eadem, quae 
inter Lessium et Maurum, dissensio apud alios Societatis theologos invenitur. 
Alii enim illud Aquavivae decretum severe interpretantes quum nihilominus 
eiusmodi opinionem a Societate minime imperari viderent, vel remissum esse 
praeceptum arbitrati sunt, ut Platelius (p. 1. c. 4. $ 2. n. 174.), vel eo obli- 
gari quemquam negarunt, ut Henaus sub ipsam decreti per Piccolominium 

creti, data in illo ipso coetu, penes quem est summa in Socie- 
tate legislatio, idque a testibus fide dignissimis; quam manifestum 
est etiam in redintegrando praecepto a. 1651. spectatam esse a 
P. Piecolomino. Itaque secundum eam explicationem accipiendum 
decretum, quod quidem in Institutum S. I. translatum non est. 
Quo si id tantum intelligitur ,quod fuerit speciale beneficium Dei 
dedisse uni, v. g. Petro, ex proposito boni in eo faciendi gratiam 
eo tempore et loco, quo per praescientiam conditionalium prae- 
scivit illum ea gratia bene usurum, quod beneficium non contulit 
alteri, v. g. Ioanni, cui dedit gratiam eo tempore et loco, quo 
praescivit sua culpa ea non usurum: id universi Societatis theo- 
logi, etiam Molina et Lessius, nihil dubitantes admiserunt. Quod 
quidem de Molina supra demonstravimus (p. 235.). Sed Lessius 
quoque gratiam efficacem peculiare beneficium vocat, quod Deus 
libera benevolentia alteri largiatur, alteri non item. 

Aliquot eiusmodi locos hic afferre placet. De praedestina- 
tione et reprobatione, sectio 5. p. 435.: ,Dicendum ergo, gratiam 
efficacem formaliter consideratam esse maius beneficium quoad 
aestimationem moralem, quatenus in ea censetur dari etiam ipse 
effectus. Qui enim confert causam, ex qua certo novit secutu- 
rum effectum, censetur re ipsa etiam dare effectum. Atqui in 
ipso nomine gratiae efficacis involvitur effectus secuturus. Quare 
non est mirum, gratiam efficacem formaliter consideratam, hoc 
modo esse maus beneficium, quam inefficacem. — Gratia enim effi- 
cax etsi secundum se sit prior suo influxu in effectum, tamen 
propter ordinem ad effectum futurum praescitum, illum involvit 
et dicit gratiam cum effectu: inefficax autem effectum excludit 
et nihil est aliud quam gratia carens effectu. At quis sapiens 
non malit gratiam minimam cum effectu, quam maximam effectu 


redintegrationem: ,Illae," inquit, [litterae encyclicae P. Aquavivae] ,non sunt 
translatae ad librum de ratione studiorum neque ad alium de ordinationibus 
Praepositorum Generalium. "Unde dubitari potest, num hodie vim habeant 
haberentque a. 1626.“ Ceteri nostri theologi admissa vi decreti ita leniter illa 
verba explicarunt, ut ii quoque, quibus severe explicata displicuerunt, iis 
assensuri fuisse videantur. Velut Mayr (theol. schol. tr. II. disp. 4. q. 8. a. 3.) 
ut communem sententiam recentiorum (etiam Lugonis) defendit: ,Praedestina- 
tionem, saltem ordinariam, alligatam esse certis mediis," quod illi decreto om- 
nino contrarium esset, si de absoluta praedefinitione dictum existimaremus. 
Quare idem docet ,praedefinitionem impedibilem ... saltem per plures dis- 
sensus praevisos*. P. Oliva prid. Id. Ian. 1664. litteris ad Societatem missis 
id unum monuit, ne in explicanda scientia media et gratia a communi Socie- 
tatis sententia discederetur. "V. Henaum |. c. n. 1282. p. 334. 

carentem? haec enim non potest cedere nisi in perniciem. Iuxta 
hanc rationem gratia efficax etiam est maius auxilium, quia in- 
fluit in opus, et re ipsa iuvat naturam ad producendum effectum. 
Inefficax non influit, nec iuvat effective cooperando, sed manet 
otiosa. Hinc patet, nos Deo infinitas debere gratias, quod ab 
aeterno nobis praepararit auxilia, quae sciebat ad fidem, iustitiam 
et statum salutarem capessendum fore efficacia, cum potuisset alia 
praeparare, quae inefficacia fuissent. Deinde semper rogandum 
ut in posterum quoque nos in omnibus ita regat, sicut novit ex- 
pedire nostrae saluti.‘ Denique asseverat: ,Ex quibus constat, 
quo sensu distinctio gratiae congruae et non congruae admittenda 
sit: quam nunquam relicere intendi, sed fotis animis et sensu et 
praxi semper sum amplexus." Paullo ante dixerat: ,Non nego 
quin posita praescientia conditionata peculiaris ratio gratitudinis 
oriatur, quod Deus eam gratiam adhibuerit, quam praesciebat 
fore fructuosam, cum posset alias adhibere, quae fuissent infruc- 
tuosae. Infinita enim illi gratiarum et inspirationum suppetit 
varietas, et infinitae cireumstantiae, cum quibus possunt con- 
ferri. Volendo itaque talem gratiam conferre tali loco, tempore, 
modo etc., hoc ipso censetur peculiari modo desiderasse ipsum 
effectum, quem sciebat secuturum, et ita peculiaris debetur 
gratiarum actio. Hac consideratione fatemur omnes electos pe- 
culiarem debere Deo rependere gratitudinem, quod cum infiniti 
gratiarum et providentiae modi ei suppeterent, dignatus sit cum 
illis eo uti, quem fruetuosum fore praescivit^ (n. 96. p. 432.). 
Docet igitur Lessius dupliciter considerari posse gratiam: 
l. per suam ipsius vim atque naturam, atque ita eadem gratia 
in altero efficax esse potest, in altero inefficax, nec ita maius 
beneficium est gratia efficax inefficaci; 2. ut scientiae mediae 
aeternisque Dei de provisione gratiae decretis subiecta est, atque 
ita plurimum differt efficax gratia ab inefficaci. Itaque idem, 
quum dixisset gratiam ab homine fieri efficacem, ita pergit: 
Haec omnia intellige de istis gratiis secundum se et conditiones 
suas physice consideratas. Si enim gratia efficax et inefficax 
considerantur moraliter, ut subsunt praescientiae effectus, sic 
magna est inter illas distinctio, ut supra saepius declaratum." 
Atque ex his eodem omnino modo, quo in Molina supra fecimus 
(p. 235), demonstrare licet, de efficacia gratiae veram inter Les- 
sium et Bellarminum dissensionem non esse. Verborum sane 
differentia est. Bellarminus, qui e Romanis disputationibus in- 
tellexisset, quantopere adversarii illa enuntiatione, hominem gra- 

tiam reddere efficacem, offenderentur, eam prorsus improbat; Les- 
sius male explicari posse concedens distinctionem atque interpre- 
tationem adhibendam esse existimat. Item Suarez; qui non veretur 
concedere, si efficaciam gratiae intelligamus actus liberi effectio- 
nem, eam sine liberae voluntatis consensu esse non posse. Di- 
stinguit autem ordines executionis el intentionis; in priore nullam 
esse sine creata voluntate ac libertate efficaciam, intentionem 
vero sive praeparationem subsidii gratiae infallibiliter efficacis a 
sola voluntate Divina repetendam esseí. Denique quod Suarez 
gratiam efficacem maxime infallibilitate efficaciae distingui dicit, 
quam a scientia media derivat?, item Lessius certissimam gratiae 
efficaciam a scientia media proficisci docet?. Vere igitur hic di- 
cere potuit, se distinctionem gratiae congruae et incongruae ,totis 
animis et sensu et praxi^ amplecti. 

Ripalda quoque, ut verborum, non rei dissensionem Molinae 
et Lessii a Suaresio et Bellarmino conciliet atque tollat, distin- 
guendam esse docet vim gratiae propriam ac nativam ab ea, 
quam a Dei praevisione et amore habeat. 

‘Idem, ut ostendat, omnes Societatis theologos dé efficacia 
gratiae inter se omnino consentire, sic concludit: ,Bellarminus et 
Suarez, explicantes efficaciam per scientiam conditionatam, illam 
considerant integre et plane, non solum quoad connexionem eum 
consensu, sed etiam quoad rationem specialis gratiae et doni prae 
auxilio sufficienti et quoad rationem medii intelligibilis secundum 
propositum praedestinationis certissime assequentis finem praefini- 
tum a Deo, sub qua quidem ratione efficacia gratiae, omnium 
theologorum Societatis iudicio, respectum essentialem importat ad 
scientiam conditionatam consensus, sine qua Deus auxilium efficax 
non potest providere, neque ut speciale beneficium prae suffi- 
cienti, neque ut medium infallibile ac certum finis liberi efficaciter 
praefiniti.“ * 

Ipse Ripalda ad Molinam et Lessium accedit. Sed ex eius 
testimonio rursus apparet, omnes Societatis theologos Aquavivae 
decretum (ita ut supra explicatum diximus in generali congrega- 
tione) admittere. | 

Idem, quod praestantissimi cuiusque. Societatis theologi testi- 


! L. 8. de auxiliis c. 14. n. 18. ed. Vivés XI. 231. 
! L. c. n. 9. 10. 
5 De gratia efficaci c. 16. p. 347. 
* De ente supernaturali disp. 113. sect. 5. n. 29. 
20* 

monio demonstravimus, historia confirmat. - Si Molinae doctrina 
diversa fuit a Bellarmini, Suaresii, Aquavivae congruismo, cur 
, lidem illi tres Clemente VIII. regnante Molinam studiosissime 
defenderunt? Quorum tantum tamque constans studium quomodo 
esse potuit, nisi esset etiam animorum sententiarumque consensio ? 
Eandem cognoscere licet ex litteris familiaribus. Est in tabulario 
Societatis Codex M. S. de controversiis Lovaniensibus, in quo 
plurimae Lessii ad Bellarminum epistolae, et varia Bellarmini de 
Lessii doctrina responsa, quae in vulgus exitura non putabat, 
denique illa Lessii defensio ipsius manu subscripta, quam in Hi- 
storiae suae appendice Livinus de Meyer posuit. In quibus om- 
nibus scriptis ne minima quidem cernitur differentia de gratiae 
efficacia; immo vero Lessius suam a Bellarmino Romae se acce- 
pisse doctrinam scribit litteris ad ipsum missis a. d. IV. Cal. Iun. 
1587. et a. d. XVI. Cal. Iun. 1588. | 

Ipsum primum de Lessii doctrina deque censura Lovanien- 
sium iudicium Bellarminus his verbis exorditur: Nihil esse censeo 
in doctrina Patris Leonardi a Lovaniensibus notata, quod. haereti- 
cum aut erroneum aut sapiens haeresim aut suspectum dici possit. 
Nec minus suae doctrinae defensionem a Lessio ipso conscriptam, 
quam postea Livinus de Meyer Historiae subiunxit, laudavit: 
Apologia, inquit, valde placet et videtur omnino Lovaniensibus ex- 
hibenda. Eodem loco etiam monuit, ut iis doctoribus Lovanien- 
sibus, qui suam auctoritatem appellarent, responderetur, a se iam 
pridem Lovanii defensum esse: gratiam efficacem esse ,vocatio- 
nem prout apti praevidebantur ad sequendum qui vocabantur.“ 
Brevi post, ut ante significavimus, ipse defensionem Lessii scripsit. 
In prima ad Bellarminum epistola, data a. d. IV. Cal. Iun. 1587., 
h. e., sub ipsa contentionum Lovaniensium primordia, Lessius et 
ab illo se primum doctrinam de scientia media (deque gratia ef- 
ficaci cum illa connexa) audisse testatur, et, in quo posita sit 
gratiae efficacia, in hune modum explicat: Deum suis inspiratio- 
nibus ac motionibus ita afficere voluntatem, ut eam obsecuturam 
esse praeviderit; si duo eodem modo affecti sint, alterum consen- 
tire posse, alterum dissentire; hominis esse, efficacem reddere 
gratiam aut inefficacem. Ad eam epistolam assentiendo respon- 
disse videtur Bellarminus a. d. IX. Cal. Aug.; Lessius enim gau- 
dere se scribit, quod illius responso cessuri videantur doctores 
Lovanienses. ,Àccepi,^ inquit, ,litteras R. V. (datas 24. Iulii) 
30. Augusti, quibus multum fui recreatus, quod sperarem nostros 
Lovanienses iudicio R. V. et nostrorum theologorum, qui istic 

sunt, conquieturos.^ (Litt. Lessii dd. 25. Sept. 1587.) Denique 
Bellarminum ,in omnibus epistolis“ sibi consensisse ! idem Lessius 
initio eius epistolae dicit, quam ad illum IV. Id. Dec. 1588. misit. 
Porro a. d. IV. Id. Iul. 1590. scribens laetatur de vulgata Mo- 
linae Concordia. ,Omnes illae sententiae,^ inquit, ,quas boni 
isti heri suis censuris perstrinxerant, explicantur et defenduntur, 
adeo ut vix in modo loquendi interdum diserepet. Nam gratiam 
efficacem eodem prorsus modo explicat, quo R. V.; similiter et 
praedestinationem , praesupponens in utroque praescientiam con- 
ditionatam; auxilium sufficiens vult dari omnibus et in adultis 
esse potestatem reddere illud efficax vel inefficax.^ In eadem 
epistola timere se dicit, ne P. Valentia ,a Patre Ludovico (Mo- 
lina) et R. V. dissentiat^, timere illud imprimis, ut consentiat, 
hominem posse gratiam praevenientem reddere efficacem. Sed 
in proximis litteris ,Nunc intellexi,^ inquit, ,non esse in ea 
eausa metuendum, quod bonus ille Pater iam longe aliter sen- 
tiat^. In litteris datis Idibus Iuniis 1591., quibus de nonnullis 
»libelli studiorum" propositionibus Bellarmini sententiam rogat, 
unam ipse sic explicat: ,Sentio etiam non esse in mea potestate, 
ut Deus in tali tentatione det mihi gratiam efficacem, quamvis 
eam, quam mihi daturus est, possim facere efficacem," h. e., in 
mea potestate non est efficere, ut Deus in providendis ab omni 
aeternitate gratiis eas elegerit, quas effectum nacturas esse prae- 
videbat, quamquam eam, quam aliquando habiturus sum, potero 
reddere efficacem. Est haec eadem illa, quam saepius comme- 
moravimus, distinctio et varia consideratio gratiae, qua ad Bel- 
larminum et Suaresium cum Lessio et Molina conciliandos uten- 
dum esse diximus. Ea interpretatio satisfecisse Bellarmino vide- 
tur; nam in ea epistola, quae proxima est illius codicis, missa 
a. d. III. Id. Iul. 1593. Lessius sibi placere scribit explicatio- 
nem propositionum libelli studiorum; sibi gaudio ac voluptati esse, 
quod illius iudicium sibi consentiat; ita se fore securiorem. lam 
vero omnes illae ad Bellarminum epistolae quum Lessii manu 
scriptae sint, apparet, eas ab illo diligenter asservatas esse; unde 
intelligi licet, quanta existimatione, quantaque caritate alumnum 
suum coluerit. Eandem aliis litteris significat, quas brevi ante 


1 Excipitur in illa epistola sola tertia Lessii propositio de Sacra Serip- 
tura, quam Bellarminus improbavit, antequam ille sententiam distinctius ex- 
plicavit vel correxit. Similes autem approbationes sibi ab Aquaviva allatas 
esse Lessius scribit ad Bellarminum. 

missas, quam e vita decessit, Fuligatti vulgavit!: ,R. V. satis 
multa iam scripsit non solum theologica, sed etiam legalia et, ut 
audio, etiam medica, ut nomen vestrum, quod ante constitutionem 
mundi scriptum fuit in coelo, exstet etiam scriptum satis lucu- 
lenter in terris... Ego quia 70. annum excessi, non longe abesse 
possum a transmigratione in aliam regionem: ideo R. V. ex animo 
precor, ut transmigrationem meam Domino precibus suis com- 
mendet. "Vale, Pater optime et amantissime." 

In omnibus Bellarmini et Lessii missis acceptisque litteris, 
una est, quae ad hanc causam pertineat, sententiarum diversitas: 
de praedestinatione electorum ac bene factorum praedefinitione. 
Quae quidem a principio Societatis theologos divisit. Quorum 
alteri, ut Toletus, Maldonatus, Suarez dum Romae theologiam 
docuit ?, Lessius, Vasquez, Valentia adultos volebant post praevi- 
sionem meritorum ad gloriam praedestinari; alteri ut Suarez quum 
in Hispaniam redisset, ac postea Antoine, Deum prius ad gloriam 
certumque gloriae gradum eligere existimabant, deinde praedefi- 
nire opera bona, quibus eum gradum consequerentur, tum deni- 
que deligere eam gratiarum seriem, qua illa ipsa opera praesta- 
turi esse praeviderentur. 

Est haec aliqua dissensio, sed quae a principio fuerit. "Vix 
nata in Hispania controversia de gratia, quum anno 1594. Socii 
apud Inquisitionem rogarentur, ut omnem de gratia doctrinam 
exponerent, illam esse differentiam opinionum non sunt infitiati ?. 
Quam ante Molinae tempora exstitisse, et verba Lessii demon- 
strant, quae mox afferemus, et ipsa nomina magnorum theologo- 
rum veterum, quae posuimus, qui omnes ante vulgatam Concor- 
diam docuerunt. Quisquis ea nomina praedestinationem ad glo- 
riam ante praevisa merita oppugnantium lustraverit, cognoscet, 
quam falso diei soleat, eam illo tempore communi consensu de- 
fensam esse. Indidem ratio repetenda est, cur prima Libelli stu- 
diorum adumbratio, qua praedestinatio ad gloriam ante praevisa 
merita commendari videretur, correcta sit, et cur Aquavivae de- 
cretum, cuius si verba premantur, eadem sententia sit, nec in 
Rationem studiorum translatum et in proxima generali Ordinis 


1 Rob. Bellarmini Epistolae familiares, Romae 1665. p. 245. ep. 111. 

? Idem Lessius in litteris ad Bellarminum saepe dicit atque affirmat. 

5 Quos respondisse Henao refert (Scientia med. hist. propugnata n. 249. 
p. 77.): ,Utrum vero praedefiniat Deus ab aeterno omnes actus liberos no- 
stros, supposita scientia media, non est una inter nos sententia; plerique ta- 
men affirmativam probamus." 

congregatione in eam significationem explicatum sit, ut recipi ab 
iis posset, quibus contraria de praedestinatione et praedefini- 
tione opinio probaretur. Ad nostram aetatem utriusque sen- 
tentiae defensores in Societate inventi sunt. Nec vero tantum 
discidium est, quantum nostrae doctrinae adversarii solent exi- 
stimare; quodsi maius esset, ut supra ostendimus (p. 34), alie- 
num est ab eo capite controversiae, de quo maxime hoe loco 
quaeritur. 

Quam non multum intersit inter utramque opinionem, hinc 
intelligas velim: | 

Non potest profecto magna esse adversarum partium dissen- 
sio, ubi utrorumque disputantium sententia utrimque agnoscitur 
esse probabilis; tum enim utrique fatentur, et quaestionem ipsam 
obseuram esse et graves esse in utramque partem rationes. At- 
qui Suarez, quo dubito an nemo fuerit acutior praedestinationis 
ante praevisa merita propugnator, contrariam sententiam esse vere 
probabilem * profitetur; rursum Lessius, huius contrariae sententiae 
defensor peracutus, eam probabiliorem? dumtaxat esse censet, et 
.in libro de praedestinatione disputando se ac disserendo verum 
quaerere dicit; quod si repererit, praeclare secum agi, si secus, 
per ipsam veritatem obsecrare, ut refellatur. Atque haec ille. 
Propter ipsam igitur quaestionis obscuritatem , quum. rationes in 
utramque partem distrahant peritos, recte Societas id, quod Ec- 
clesia non circumscripsit, relaxandum existimavit. Quodsi auctore 
S. Augustino praedestinatio reponatur in praeparanda serie uni- 
versa gratiarum efficacium, quae primam quoque gratiam prae- 
venientem complectatur, eam quidem praedestinationem gratia- 
rum, quae remotam gloriae praedestinationem contineat, ante 
praevisa merita fieri Lessius omnino affirmat. Quam doctrinam 
ab ipso Bellarmino acceptam® item ut in Concordia Molina ex- 
planat litteris ad Bellarminum missis a. d. XVI. Cal. Iun. a. 1588. 

,Ut etiam,“ inquit, ,R. V. clare intelligat quid sentiam de 
praedestinatione, sciat me nunquam sensisse cum Catharino, ... 


! De auxilio efficaci 1. III. c. 16. n. 8. Edit. Vivés XI. 142. 

? Vigesima quinta propositio ex iis, quas tum, quum orta est contro- 
versia, proposuit, haec est: ,Probabilius est, homines non eligi immediate et 
efficaciter seu absoluta voluntate ad gloriam neque gloriam alicui absoluta 
voluntate esse praeparatam ante praevisionem meritorum.^ In libro quoque de 
praedestinatione sect. II. ita inscribit, ut suam sententiam vocet probabiliorem. 

5 ,,Hanc totam fere de praedestinatione doctrinam ab illius ore in fami- 
liari colloquio accepi. Lessius in Apologia (Resp. ad praefat.). 

sed ita sensi, sicut mihi explicavit, et iuxta eam explicationem in 
eollegio Anglorum defendi sententiam P. Aug., in qua solum non 
sequebar illam de efficaci praeordinatione omnium voluntatum; 
placuit autem vehementer, praedestinationem nihil esse aliud quam 
praeviso, cum qua gratia homo esset salvandus, velle illam dare. 
Sentio ergo, et ex quo a vobis discessi, semper sensi, Deum, 
praeviso peccato originali, rursus statuisse, omnibus dare auxilium 
sufficiens propter Christum; deinde veluti in secundo signo con- 
siderasse infinitos providentiae et gratiae suae modos, quos cum 
singulis poterat servare, et vidisse cum quo quisque salvus fieret 
vel non fieret, licet omnes essent vere sufficientes, et tunc ex 
mero beneplacito suo cum his, illis, istis etc., voluisse servare eum 
modum, eum quo praevidebat salvandos, licet possent non salvari; 
cum alis eum, quo praevidebat non salvandos, licet possent facile 
salvari; et in hae volitione Dei prius ratione puto fuisse effica- 
citer et absolute volitam gratiam, quam gloriam; gloriam tamen 
fuisse cur omnibus voluerit gratiam, etiam reprobis.^ Idem dicit 
in litteris Idibus Iuniis a. 1591. datis: ,Satis est docere Deum 
praescire, cum quo providentiae modo quisque sit salvandus, et 
velle mecum uti hoc potius modo quam illo pro sua libertate etc., 
quod ego semper docui; itaque totum ordinem mediorum usque 
ad finem inclusive simul esse praevisum praescientia conditionali 
et simul etiam esse volitum, quamvis ego non video, quomodo 
divina scientia et voluntas non terminetur ordine quodam ad hanc 
obiectorum seriem et prius ad media quam ad finem; secundum 
nostrum modum intelligendi v. g. praevidet Deus, si tali tempore 
et loco me nasci fecerit a talibus parentibus, me baptismum con- 
secuturum et in fide catholica educandum; et si tales occasiones 
tune habuero, me religiosum futurum; si religiosus fuero, me 
perseveraturum; si perseveravero, salutem consecuturum etc.; hic 
praescientia conditionata prius ratione terminatur ad priora ob- 
iecta quam ad posteriora, quia posteriora non praevidentur nisi 
dependenter a prioribus; priora autem praevidentur independenter 
& posterioribus, similiter quum Deus totum hune ordinem vult, 
voluntas terminatur prius ratione ad priora obiecta quam ad po- 
steriora ob eandem rationem; posteriora enim non sunt absolute 
volita nisi dependenter & prioribus; neque puto libellum studio- 
rum huic repugnare.“ 

Itaque quum illam praeparationem gratiarum efficacium re- 
motam esse dicat electionem ad gloriam, fieri autem ante meri- 
torum praevisionem, parum differre inter suam opinionem et ad- 

versariorum recte existimavit. Idem Bellarminus in defensione 
Lessii iudicat {, 

Nee vero omittendum est, quod omnes e Societate, quicun- 
que praedestinationem ante praevisa merita fieri docuerunt, ei 
antecedere dicunt et scientiam mediam et sinceram Dei volunta- 
tem omnes homines salvos faciendi gratiasque cuique sufficientes 
largiendi. Atque omnes lesuitae detestantur illud, quod abusi 
scientia media Pelagiani docuerunt: illa bona opera praevisa vera 
eiusmodi merita esse, quibus Deus, si ea futura praeviderit, mo- 
veatur ad baptismum, gratiam, salutem homini conferenda. Quae 
, quuni ita sint, manet tamen illa de praedestinatione immediata 
ad gloriam dissensio. 

Diversas de praedestinatione opiniones disputatio de praede- 
finitione bonorum operum consequitur. Praedefinitio autem quum 
sit duplex, una formalis, qua ipse per sese actus voluntatis creatae 
decernatur, altera virtualis, qua proxime ipsius gratiae largitio 
decernatur, remote ille actus, qui cum gratia coniunctus connexus- 
que sit: aliquam omnes Iesuitae praedefinitionem defendunt. For- 
mali autem hos auctores adversari Tannerus scribit (Theol. schol. 
i. I. disp. 2.): Gregorium de Valentia (t. I. disp. 1. q. 22. p. 3.; 
q. 23. p. 4), Molinam (q. 14. a. 13. disp. 18.), Vasquesium (I. 
disp. 89. c. 10. et disp. 99. c. 3. et 7.); addendi sunt certe Les- 
sius et Petavius. Alii Suaresium secuti tuentur praedefinitiones 
formales; ita Tannerus l. c., Sylvester Maurus IL. c., Viva (Cursus 
theol. P. IIT. disp. 2. de gr. q. 3. eto.). 

Alia est inter nostros theologos de efficientia gratiae prae- 
venientis varietas opinionum. Alii dicunt, gratiam praevenientem 
moraliter, non physice efficere actum liberum; iidem diversam a 
praeveniente adiuvantem gratiam statuunt, quae physice áctum 


! Lessius ad Bellarminum prid. Non. Ian. 1589. ita scribit: ,Sane si ab 
initio scivissem vos non probare sententiam illam de electione ad gloriam, non 
eam defendissem, quamquam in ea parum sit momenti." Bellarminus autem 
in Lessii defensione, quam Livinus de Meyer suae Historiae addidit, cuius 
exemplum nitide scriptum ipsiusque manu signatum in eo codice ms., cuius 
supra mentionem feci, continetur, sic ait: ,Professor Societatis [Lessius] docet, 
electionem ad gloriam pendere ex praescientia meritorum. Ubi tamen est ob- 
servandum, professorem illum mediate ponere electionem ad gloriam esse om- 
nino gratuitam. Vult enim electionem ad gratiam efficacem cum perseverantia 
finali, quae infallibiliter ducit ad gloriam, esse omnino gratuitam, atque ita 
resolvit tandem electionem ad gloriam in meram Dei gratiam. Quare longis- 
sime distat haec opinio a sententia Pighii et Catharini et aliorum, qui prae- 
destinationem pendere volunt ex bono usu liberi arbitrii praeviso." 

liberum efficiat. Alii, ut Molina, Lessius,. Ripalda re differre 
praevenientem ab adiuvante gratia negant; illam physice etiam 
liberos actus efficere; duplicem esse wnius gratiae efficientiam. 
Utrique Deum et physice et moraliter efficere actum liberum de- 
fendunt parumque refert, utrum nova aliqua gratia an nova eius- 
dem gratiae efficientia actus physice efficiatur f. 

Dicunt etiam de scientia media aliquam esse dissensionem, 


1 Audiamus Suaresium, qui praevenientem gratiam, qua praevenientem, 
physice actum deliberatum efficere negat. (De vera intelligentia auxilii effi- 
cacis. Opus posthumum. Lugd. 1655. Lib. I. c. 4): ,Secundo declaratur ex 
aequivocatione illius termini: efficacia physica. Nam significare potest vel 
actualem efficientiam per influxum realem ac physicum, vel determinationem 
ad unum ipsius principii vel auxilii cum tanta vi naturali ac physica, ut se- 
cum necessario ferat vel determinet potentiam ad agendum. Quando ergo nos 
negamus efficaciam physicam in auxilio praeveniente, loquimur hoc posteriore 
modo; qui autem nobis illos errores imponunt, loquuntur de efficientia phy- 
sica priori modo. 

Nos ergo secundum veram et catholicam fidem sentimus, Deum... 
vere, realiter et physice efficere actus nostros supernaturales ac determinatio- 
nes ad illos... 

»Respondemus, eandem gratiam praevenientem, quando cooperatur vo- 
luntati, transire in adiuvantem, satisque esse, quod sub hac posteriore ratione 
physice efficiat nostros actus, neque aliud colligi posse e citatis testimoniis 
[Scripturae]. 

Est autem considerandum, quod ipsa gratia excitans, quam dicimus 
moraliter inclinare voluntatem ad.consensum, realiter et physice fit a Deo in 
hominis voluntate, quia ipsamet excitatio est realis et supernaturalis effectus, 
cuius propria causa Deus est. Atque hoc in rigore satis est, ut dicere pos- 
simus, Deum physice facere ut velimus, quia per physicam efficientiam facit 
id, quo moraliter inducimur ad volendum, et quia ipsamet motio gratiae ex- 
citantis physice nos afficit, quamvis ad ulteriorem actum non physice compellat. 
Praeterquam quod causalitas moralis sufficit ad proprietatem et rigorem illa- 
rum locutionum: Faciam ut faciatis etc. Illae vero: Deus est qui operatur in 
nobis velle etc. de physica efficientia per gratiam adiuvantem et concursum 
Dei probe intelliguntur." 

Idem antea docuerat de gratia 1. III. c. 16. n. 8.: ,Neque obstat , quod 
illa actio vel influxus [gratiae praevenientis sive moraliter agentis], quo fit 
actus deliberatus, în se sit physicus et realis influxus; nam praecise spectatus, 
ut est a gratia excitante, sic tantum est ab illa moraliter, et ita induit ratio- 
nem moralis causalitatis, sicque denominat suum principium moraliter adiu- 
vans. Ad eum modum, quo dixi in metaphysica, eundem influxum, prout est 
a causa finali, esse causalitatem finis, et prout est a principio activo, esse 
causalitatem efficientis: ita etiam in praesenti idem influxus gratiae adiuvantis, 
qui est physicus respectu alterius principii, moraliter est ab excitante gratia, 
et ratione illius sine ulla confusione vel verborum aequivocatione adiuvans 
denominari potest." 

quum ea, quae aliqua conditione futura sunt, alii supercompre- 
hensione voluntatis, alii ex ipsa rei veritate a Deo cognosci ve- 
lint. Prius illud Molina docet; sed a Lessio, cum quo ei fuerat 
litterarum consuetudo, ita explicatur, ut re non dissentiat a ceteris. 

Non docent nostri,“ inquit Lessius, ,operationes voluntatis 
futuras posse certo praesciri in potentia liberi arbitrii ut in causa, 
quasi ex vi cognitionis liberi arbitrii infallibiliter cognosci possit, 
quas operationes sit editurum, sed docent eas praesciri ex infinita 
vi divini luminis, quod non solum liberum arbitrium et omnia, 
" quae ipsum praevenient, allicient vel impedient, comprehendit, 
sed etiam penetrat ad omnes eius operationes et effectus; non 
quia aliquid in eo vel in aliquo praevio videt, unde certo colligi 
possint; sed quia reipsa ab eo fient vel, data certa hypothesi, 
fierent. Itaque operationes futurae in libero arbitrio praevidentur 
a Deo, non ex vi cognitionis liberi arbitrii, sed quia in libero 
arbitrio absolute vel ex hypothesi exstabunt, et Dei vis infinita 
cognoscendi ad omne verum penetrat. Hoc ipso enim quo ali- 
quid est, erit, vel facta aliqua suppositione esset, habet veritatem 
obiectivam; ac proinde intellectus divinus, ratione infinitae vir- 
tutis suae, se ad illud extendit. Sic Molina passim docet Deum 
cognoscere conditionales liberas, ratione infinitae eminentiae di- 
vini intellectus supra liberum arbitrium, per quam fit, ut non 
solum liberum arbitrium comprehendat, sed etiam penetret ad 
omnia ea, quae in ipso vel exstabunt absolute vel, facta quavis 
hypothesi, exstarent. "Videatur disputatio 47. tota." { 

Ad quam interpretationem confirmandam indicia in ipsius libro 
inveniuntur. Dicit enim Molina semel atque iterum, liberos actus 
non esse certos ex causis suis (p. 237.), unde sequitur, ut ex his 
(ex voluntate et quibus haec ad agendum excitetur) tamquam ez 
ratione ac medio cognitionis praenosci non possit. Immo ,ratio- 
nem“ et conditionem praescientiae a rei veritate repetit ,. unde 
pendeat scientia Divina“, quemadmodum quater clarissime docet 
(p. 228 ss.: ,Non sumit,^ inquit, [Iustinus] ,causam pro vera 
causa ..., sed loquitur de ratione, quare illa [praescientia] sit, 
quatenus respectus rationis, quam scientia Divina habet ad res, 
quas novit esse futuras, pendet ex eo, quod illae ex suis causis 
sint futurae"). 

Venio nunc ad opinionem erroremque pervulgatum eorum, 
qui discrimen esse inter Molinismum et Congruismum de ipsa 


1 De gratia efficaci c. 16. n. 4. p. 347. 

efficacia gratiae eiusque efficaciae modo existimant: Molinam do- 
cere, gratiam fieri efficacem consensu libere cooperantis; ceteros, 
convenientia et commensione quadam gratiae cum indole cuius- 
que, ingenio, studio, consuetudine, habitu, conditione, rebus, tem- 
pore; hane alteram doctrinam ab Aquaviva praescriptam esse. 
Cuius erroris refellendi causa satis est ea repetere, quae supra de- 
monstravimus. Ostendi (p. 235. 306.) qua ratione Molina et Lessius 
docerent, gratiam efficacem fieri consensu voluntatis, ut nihil dif- 
ferat eorum a Suaresii et Bellarmini sententia; ante (p. 16. et 17.) 
falsam Congruismi interpretationem refutaveram; nec huius ullum 
vestigium in Aquavivae decreto reperitur, uti attente legenti ma- 
nifestum est. Eiusdem rei haec sit postrema atque evidentissima 
demonstratio. lesuitae omnes, etiam Bellarminus, qui consilio suo 
auctor exstitit decreti Aquavivae (v. p. 236. n. 1.), fieri posse cum 
S. Augustino censent, ut si duo, libera praediti voluntate, prorsus 
eodem ingenio atque natura, eodem modo affecti, eadem Divina 
inspiratione excitentur eademque tentatione impellantur, alter re- 
sistat tentationi, alter succumbat, et omnes eius differentiae ratio- 
nem cum S. Augustino a libera voluntate repetunt. Atqui si ve- 
rum esset, quod vulgo de Congruismo opinantur, eadem esset in 
utroque congruitas gratiarum, quum et aequales inter se sint et 
cum ceteris rebus omnibus prorsus aequaliter conveniant; et ta- 
men altera gratia congrua est, altera incongrua. Fatentur etiam 
ipsi Tournely ! et Billuart?, quibus nescio an nemo illum erro- 
rem studiosius vulgaverit, Congruismum ad Molinismum deni- 
que redire. 

Societatis de gratia doctrina eadem fortuna usa est qua Ban- 
nesianorum. Illa ab initio a Bellarmino, Molina, Suaresio, Lessio, 
Vasquesio, Valentia, illis vere magnis theologis, ita explicata est, 
ut posteriores, quamvis praeclare de ea scripserint, velut Ruiz et 
Ripalda, tamen et doctrinam universam a superioribus explicatam 
tenerent, et partes ante variatas varie exsequerentur. Nam de 
praedestinatione et praedefinitione alii ad Bellarminum et Suare- 
sium, alii ad Lessium et Molinam propius accedunt. 

Eodem ferme modo actum est cum Neo-Thomismo. Nam ab 
ipso principio per Bannesium, Lemosium, Alvaresium illa doctrina 


1 Praelectiones de gratia Chr. q. 7. art. 4. concl. 8., q. 9. art. 2. Ed. 
Paris. a. 1789. t. II. p. 447. 674. 

? Theolog. diss. V. art. 6. de gr. eff. Praenotanda. Ed. Paris. Palmé 
t. III. p. 142. 

ita explicata est, ut ceteri tritis vestigiis insisterent. Quaedam 
duriora mollita sunt, at ratio ac structura universa constat atque 
ipsae etiam distinctiones, argumentationes, Molinismi accusationes, 
difficultatum solutiones manebant et quasi per manus tradebantur. 

Tria sunt, quae utriusque doctrinae constantiam et effecerunt 
et explicant; quae iam supra commemoravimus: magnitudo inge- 
niorum, quorum vires omnes ad eam perficiendam ac defenden- 
dam ab ipso initio controversiae collatae sunt; praecepta Summo- 
rum Pontifieum eam causam libris tractari severissime vetantium; 
denique utriusque Ordinis ad conservandam doctrinam disciplina 
atque decreta. De Aquavivae regula satis diximus; sed etiam 
Praedicatorum exstat de servando T'homismo decretum. Nam 
quum a. 1670. capitulum generale Ordinis Romae haberetur, 
plaeuit (admonit. 5.) ut theologiae professores ,nedum doctrinam 
nostri Angelici Praeceptoris D. Thomae Aquinatis fidelissime se- 
quantur, sed etiam a concordi et communiori nostrorum Thomi- 
starum sententia, quae communi omnium iudicio creditur asserta 
& Sanctissimo Praeceptore vel ex eius principiis deducta, nullo 
pacto audeant recedere, praesertim circa materiam de gratia et 
libero arbitrio seu physica praemotione." 

Sed iam prima quasi aetate controversiae apud alios aliarum 
indicia doctrinarum exstitere, quum nec Bannesium sequi nec ad 
Iesuitas accedere vellent. Fuerunt qui ob rei obscuritatem de 
summa controversiae tacendum putarent. Si quid ex Suaresii et 
Ruizii disceptationibus concludi licet, ipsa Thomassini sententia 
iam tum nata estí. In academiis Parisina et Salmanticensi multis 
morales determinationes placuerunt, quibus certissimam gratiae 
efficaciam omissa scientia media satis explicari arbitrarentur; nam 
eam vim inesse indeliberatis gratiae excitantis motibus ad sua- 
dendum actum liberum, ad alliciendam trahendamque voluntatem, 
ut ductum gratiae certissime secutura esset; atque ita sine scientia 
media ex ipsa proprietate gratiae actus veritatem certissime co- 
gnosci. Quam suadendi vim gratiae actum certissime efficientem 
alii ex ipsius claritate ac suavitate derivabant, alii contra ex per- 
_fectissima convenientia gratiae cum studiis, affectionibus, consue- 
tudine, conditione cuiusque. Qui omnes cum Iesuitis eandem 
dicebant gratiam efficacem et excitantem; cuius efficientiam pro- 
priam similiter explicabant; de infallibilitate efficientiae dissen- 
tiebant. Posse enim aliquando motus indeliberatos gratiae quadam 


1 V. supra p. 33. 

suasionis necessitate actum liberum efficere, Iesuitae fatebantur; 
sed nec omnium gratiarum efficacium tantam vim esse docebant, 
quantam extraordinariis tribuerent; nec ex sola morali suasionis 
necessitate, quae illas gratias consequeretur, summam ac Divinam 
providentiae ac praedestinationis infallibilitatem derivari; nec eam 
gratiae efficaciam, quae ita semper raperet voluntatem, ut omnes 
certissime transvolaret difficultates, Sacrae Scripturae congruere, 
qua constanter ad pugnam omniumque virium contentionem ex- 
citaremur; nec denique, si tanta motio ac suasio gratiae ad omnia 
bona sive ob lapsae naturae imbecillitatem sive aliis de causis 
requireretur, gratiam sufficientem , quae tanta vi careret, vere 
dici sufficientem 1. | 

Levantur difficultates, non tolluntur, si cum Alphonso Le- 
moine, doctore Sorbonico, illam tantam vim gratiae ad actiones 
difficiliores referas, orationis autem gratiam intelligas sufficientem, 
qua qui utatur gratiam efficacem ad difficiliora praestanda con- 
sequatur. Ea doctrina deinceps plurimis probata est. De qua 
ut recte existimare possimus, vetus nobis et ante hanc contro- 
versiam pervulgata consideratio distinctioque gratiae cognoscenda 
est. Eius mentionem adhue non fecimus, quia illa doctrina in 
disputationem non venit; nune quum prodiit et iudicem se esse 
vult, quae controversiam Molinistarum ac Bannesianorum omissis 
scientia media et physica praedeterminatione dirimat, audienda 
atque examinanda est. 

Distinetio efficacis et sufficientis gratiae tum, quum ortae sunt 
Molinistarum et Bannesianorum disputationes, communiter in scho- 
las inducta est, quum illa appellatio antea perambigua fuisset et 
a multis improbata. lam vero in illis Praedicatorum et Iesuita- 
rum disputationibus illis nominibus haec certa sententia adiunge- 
batur, ut efficax ea gratia praeveniens diceretur, quam effectus 
(actus liber) isque infallibiliter consequeretur. Superiores autem 
theologi illud vocabulum saepe aliter intellexerant (velut de magna 
gratia, quae opponitur parvae); ita perturbari multa necesse erat, 
nisi illud attenderetur. 

S. Thomas de gratia efficaci et de sufficienti loquitur nec 
tamen gratiam ita dividit. Auxilium sufficiens appellat I. II. 
q. 106. a. 2. ad 2.: , Si quis post acceptam gratiam N. T. pecca- 
‘ verit, maiori poena est dignus tamquam auxilio sibi dato non 


1 Cuius opinionis refutationem v. apud Suaresium, de auxilio efficaci 
l. III. c. 10. p. 195 s. et apud Lessium, de praedestinatione sect. 6. n. 142. 

utens; nova lex enim, quantum est de se, sufficiens auxilium dat 
ad non peccandum.“ Vocationem efficacem appellat In Rom. c. 8. 
lect. 6.: ,Et etiam haec vocatio est efficax in praedestinatis, quia 
huiusmodi vocationi assentiuntur,^ ubi gratiam, quam effectus con- 
sequatur, intelligi manifestum est. : Alia vis est eiusdem vocabuli 
In Ioann. c. 17. lect. 2.: ,Oratio [Christi], quantum est de se, 
efficax est, ut valeat toti mundo; sed tamen non in omnibus sor- 
titur effectum,“ ubi recte Billuartus (diss. V. de gratia efficaci, 
art. 6. Praenot.) aliud significari dicit: non id, quod sit cum ef- 
fectu coniunctum, sed id, quod magnam habeat vim efficiendi, 
sive sequatur effectus sive alia re impediatur. 

Hane utramque verbi sententiam ab eo usurpatam videmus, 
qui, quod sciam, primus gratiam divisit in efficacem et sufficien- 
tem, Henrico Gorcumiense. Is quum studiis operam dedisset Pa- 
risiis, Coloniae theologiam docuit; sequebatur maximo studio 
S. Thomam eiusque Summam adiecto Supplemento absolvit; mor- 
tuus est anno ferme 1460. (V. Generi, Theolog. dogm. schol. t. I. 
p. 160.) De eo haec scribit Eckius, theologus ille Germanus: ,Iu- 
vat illam solutionem Henricus Gorcheim ... studii Parisiensis 
alumnus, sed Agrippinensis gymnasii foecundus excultor; hic in 
tractatu huie materiae dicato... inquit, duplicem esse motio- 
nem Dei gratuitam: unam sufficientem, et illam Deus nemini 
denegat, aliam efficacem; sed illa adhuc potest intelligi bifariam: 
uno modo, ut sit genus motionis, quo specialiter moventur prae- 
destinati, quae respersa quodam suavitatis odore, intima viscera 
animae foecundando deiformat et in coeleste desiderium trans- 
mutat; potest et alio modo dici motio efficax, quae assequitur 
voluntatem hominis actu ad eius consensum." ! Extraordinariae 
illius gratiae exempla sumuntur a Maria Magdalena, Matthaeo, 
Paulo. Eam distinctionem probat Eckius. Ita efficax gratia modo 
ea dicitur, quae est cum effectu coniuncta, modo ea, in qua sit 
vis ac virtus inusitata. Priore significatione effectus saepe intelli- 
gitur perfectus, ut efficax dicatur ea gratia, quae effectum con- 
sequatur insignem; huiusmodi autem vocabant iustificationem ; 
erat igitur gratia efficax vocatio illa alta. sive secundum proposi- 
‘tum, h. e., summa gratiarum qua efficitur iustificatio vel ea gratia, 
quae efficit ultimam praeparationem, cum qua ipsa necessario con- 
nexa sit iustificatio. Sufficientes igitur gratiae illae erant, quae ad 
sanctificationem remote disponunt. Ita Medina et e Parisiensibus 


1 Supra [p. 108 s.] totum locum ex ipso Henrici libro attulimus. 


320 16. De ulteriore doctrinae de gratia explicatione. 


Gamachaeus illam distinctionem intelligunt. Qui omnes dicunt, 
hominem bene utendo gratis sufficientibus consequi efficacem. 
Valentia autem gratiam efficacem intelligit eam, cum qua actus 
bonus perficiatur atque absolvatur, h. e., et praevenientem et 
adiuvantem. 

Sin altero modo vocem accipimus, quo item et S. Thomas 
et Henricus Gorcumiensis acceperunt, locus est Adriani VL, quo 
secundum eam sententiam distinguuntur gratiae sufficientes et 
abundantes: ,Eam misericordiam," inquit, ,ut probabiliter teneo, 
viatoribus [etiam obduratis] exhibet Deus, quod sufficienter eis 
assistit et suam gratiam offert, qua pro extremo saltem virium 
laborando possent peccati indulgentiam promereri... Paucos in- 
venies, qui ad extremum virium aliquid faciant. Ideo si debeant 
ad Deum carnalia corda, id est, peccatores converti, opus est 
plus quam sufficienti gratia, id est, Divina assistentia, sed abun- 
danti et quae onus magna ex parte alleviet.^ Eadem illa Gor- 
cumiensis distinctio apud alium Universitatis Parisiensis alumnum, 
in S. Ignatii libro exercitiorum, invenitur. In regula septima de 
discernendis animi motibus in exemplo Hispanico! gratiam suffi- 
cientem, quae semper adsit homini, opponit intensae, quae con- 
iunctas habeat vehementiores animi motiones et consolationes, a 
qua ipse de tempore triplici ad electiones recte faciendas magis 
opportuno distinguit SS. Pauli et Matthaei vocationes. Haec tota 
distinctio a sola vi insita suavitateque gratiae excitantis ducitur. 
Idem docet defenditque Alphonsus Rodricius, qui in Societatem 
brevi post quam condita est, intravit, in admirabili illo de per- 
fectione Christiana libro. In 10. capite primi tractatus sufficien- 
tem gratiam omnibus dari dicit; cum ea tentationem superari 
posse; nihilominus, inquit, saepe evenit, ut eam cum hoc communi 
auxilio non superemus, nisi Deus addat aliud peculiare. | Addit, 
hanc peculiarem, abundantem, efficacem gratiam fidelitate in rebus 
minimis, oratione potissimum, impetrari. Huiusmodi distinctio a 


1 La septima: ,El que esta en desolacion considere como el Sefíor le 
ha dejado en sus potencias naturales, para que resista 4 las varias agitaciones 
y tentaciones del enemigo, pues lo puede con el auxilio divino, el cual siempre 
le guida aunque claramente no lo sienta; porque el Sefíor le ha abstraido su 
mucho hervor, crecido amor y gracia intensa; quedándole tambien gracia su- 
ficiente para la salud eterna.“ Idem quod hic gracia intensa vocatur, in fa- 
miliari eius epistolarum clausula dicitur gracia cumplida, h. e. perfecta et 
abundans (Cartas de San Ignacio de Loyola, Madrid 1875. I. 33. alibi); eidem 
acceptae docet posse resisti (1. c. 218.). 

virtute cuiusque gratiae repetitur; quo autem maior gratia, eo 
certior effectus est. Et tanta est hominis imbecillitas, ut, etiamsi 
minoribus gratiis vincere tentationem possit et aliquando vincat, 
tamen nisi illis magnis atque abundantibus non sit semper victor 
evasurus nec virtutem semper conservaturus. Minoribus autem 
bene usus maiores consequetur et in usu virtutum perseverabit. 

Atque ita S. Ignatius et P. Rodricius, praeceptores illi vitae 
bene agendae, quorum doctrina omnes Societatis Iesu alumni us- 
que ad hodiernum diem formantur, inter se consentientes docent. 
E quo ipso concludi licet, idem ab omnibus Societatis theologis 
defendi, id quod nullo negotio probare possumus. Sed quoniam 
id Molinismo negatum esse volunt, Molinam eiusque doctrinae 
patronum minime omnium rigidum, Lessium dico, ab huiusmodi 
erimine vindicemus. 

Tournely scribit: ,Gratia sufficiens ad sensum Molinae suffi- 
‘cit ad singulos pietatis actus immediate exercendos." * Quod nec 
Molina nec Moliniani unquam dixerunt, immo vero illam opinio- 
nem ita stultam esse putarunt, ut eam nemini unquam theologo 
in mentem venisse dicerent. Nam Lessius ,Secundo dicimüs,* 
inquit, ,praedictam assertionem non ita accipiendam, quasi Deus 
det omnibus in actu secundo tale auxilium, quod immediate sit 
sufficiens ad fidem vel poenitentiam concipiendam (id enim mani- 
feste falsum est et nemo Doctorum tam imperite illud unquam in- 
tellexit), sed quod omnibus det aliquod initium, nempe aliquam 
inspirationem, cui si quis obtemperaverit, ulterius iuvabitur.^ In 
eiusmodi initiis gratiae, cui si quis obtemperaverit, amplius iuvetur, 
Lessius semel atque iterum numerat orationis gratiam. Imprimis 
perseverantiam nisi constanti oratione impetraturi non sumus, et 
quidem non quoquo modo sufficientem, sed magnam atque efficacem 
gratiam rogare debemus, quae nos ita moveat atque impellat, ut 
superatis difficultatibus omnibus constanter perseveremus (de prae- 
dest. n. 78. p. 424). Datur autem gratia aliis ,parce^, aliis ,co- 
piose“, aliis ,uberrime“. Potest etiam Deus ab usitato providen- 
tiae ordine declinans quodam miraculo gratiae tantis hominem 
praevenire inspirationibus, ut non honeste agere non possit (l c. 
n. 142. p. 455.). ' 

Similis est doctrina Molinae. Qui alias gratias praevenientes 
tam remissas esse docet, ut vix animadvertantur, alias tam acres 





! Cursus theologici scholastico-dogmatici et moralis tom. II., de gratia 
Christi, q. 6. art. 4. Conclusio secunda, ed. Colon. 1752., II., 392. 

ac vehementes, ut mirifice delectetur animus, taedium pellatur, 
caritas inflammetur, cor et caro in Deum vivum exultent, pennae 
velut aquilae et vires assumantur, quibus via mandatorum sine 
difficultate curritur. ,Satis suaviter equitat, qui ab Omnipotente 
portatur.^ De qua gratia tota disputatione 44. quaestionis 14. 
articuli 13. disserit. Quo autem altius vim praevenientis gratiae 
extollit, eo magis imbecillitatem atque languorem premit naturae, 
quae tanto illustrata lumine fidei, tanta roborata vi sanctificantis 
gratiae et caritatis (qua tamen adiutus leviora agere possit) nihi- 
lominus sine peculiari Divinae gratiae auxilio graviores superare 
tentationes atque in virtutum usu perseverare non queat; ,auxilia 
vero particularia, a quibus perseverantia pendet, confert maiora 
vel minora iustis, prout cautius ac maiori cum animi submissione 
se gerunt.^ (Cf. disp. 17. et ss.) Remissae et vehementis motionis 
distinctio, quae eadem apud veteres et hac controversia superiores 
theologos est gratiae sufficientis et efficacis et a Molinistis quo- 
que admittitur, quamquam non hoc ipso nomine appellatur, tum 
ad vim insitam virtutemque gratiae, tum vero etiam ad effectum 
spectat; quo enim maior gratia est, eo certiorem esse effectum 
necesse est. Quamobrem Valentia! et post eum Lessius? tria 
genera distinguit gratiarum efficacium: aliquando, plerumque, 
semper efficientium id, cuius causa datae sunt. Nec vero solus 
Suaresius ? est, verum etiam Ripalda Molinista, qui propositioni- 
bus defendant, posse gratiam tam vehementer hominem ad bene 
agendum inclinare, ut propter ipsam vim propriam gratiae non 
possit non facere id, ad quod impellatur; cuius rei confirmandae 
eausa Ripalda aliquot ex S. Augustino locos affert, quibus ipsis 
postea Tournely et qui eum secuti sunt, Molinianos oppugna- 
verunt. | 

Iam vero in hac distinctione gratiae vel remissius vel vehe- 
mentius excitantis, vel certius vel incertius efficientis id, cuius 
causa collata est, ea doctrina innititur, quam Habert, d’Argentré, 
Tournely in schola sua celeberrima communiter defensam esse 
testantur. Quidam ei etiam alteram illam distinctionem gratiae 
vel remote vel proxime ad iustificationem praeparantis adiungunt. 
Sed constat inter utrosque: gratiam efficacem et sufficientem ge- 
nera esse ercitantis, quae hominem supernaturaliter illustret atque 


1 Disput. 8. q. 3. p. 4. Edit. Venet. 1600. p. 923. 
? De praedest. p. 433. 
* L. III. de auxilio efficaci c. 10. Edit. Vivès XI., 198. 

ad bonum impellat; nullam esse inter utramque essentialem dif- 
ferentiam; eam quam dicunt sufficientem ad effectus faciliores 
atque imperfectos, ad orationem potissimum pertinere et nullis 
adiunctis aliis gratiis praevenientibus per se satis virtutis ad illa 
conferre; saepe etiam cum effectu coniunctam esse; ea si quis 
bene utatur, gratiam efficacem ad difficiliora opera praestanda 
atque ad conversionem dari. Cuius sententiae cum Societatis 
doctrina consensionem et Iesuitae premunt et clarissimus quisque 
magister Sorbonicus fatetur í. Item utrique docent, quantum illa 
et a Iansenianorum et a Bannesianorum rationibus distet. Nihilne 
igitur inter Sorbonicos et Nostros interest?  Responderi potest 
in utramque partem. Si ea, quam diximus, distinctio ita statui- - 
tur, ut superioribus aetatibus erat usurpata, ut gratia simpliciter 
dividatur in remissam et magnam, remote vel proxime ad iustifi- 
cationem praeparantem, omnino illi nobiscum consentiunt; dissen- 
tiunt, si eam ad posteriorem controversiam dirimendam quidquam 
valere arbitrantur. Nam 1. duas distinctiones diversas confun- 
dunt; aliud enim olim efficax et sufficiens accipiebant, aliud in 
hae controversia; 2. supremam illam dignamque providentia Di- 
vina infallibilitatem in actibus humanis cognoscendis sua doctrina 
non explicant; nam probabilis illa coniectura vel divinatio vel 
persuasio, quae ex maiore quadam vi gratiae derivatur, nunquam 
potest certissimam Dei scientiam efficere, atque etiam rara et in- 
usitata est ea gratia, cuius virtuti resisti vix possit; 3. ficta et 
commenticia est in gratia efficaci faciliorum ac difficiliorum ope- 
rum distinctio, ut ex ipsis scripturae locis, quos huius doctrinae 
defensores afferre solent, ut gratiam ab intrinseco efficacem pro- 
bent, satis intelligitur. ^ Velut Calonne, uberrimus, ut opinor, 
nostra aetate huius doctrinae explanator ac patronus, hos e Novo 
Testamento locos usurpat: Eph. 2, 10 ,creati in bonis operibus, 
quae praeparavit Deus, ut in illis ambulemus*; Hebr. 13, 21 
naptet vos in omni bono“; Eph. 1, 11 ,omnia operatur secundum 
consilium voluntatis suae“; Phil. 2, 13 ,operatur et velle et per- 
ficere“; I. Cor. 4, 7 ,quid habes, quod non accepistiP“ Hi enim 
loei universim de omnibus actibus supernaturalibus dicti sunt; qui- 
bus si probatur gratia ab intrinseco efficar, probatur de actibus 


1 Tournely ex Haberto (Theol. Gr. PP. 1. II. c. 6. n. 1.) haec affert: 
immo PP. Iesuitae [didicerunt] a Doctoribus Scholae Parisiensis, cuius fe- 
cundissimo gremio ortum suae doctrinae, incunabula ac incrementa debere se 
non inviti agnoscunt." 

facilioribus et difficilioribus. At alterum falsum esse existimant; 
ergo neutrum demonstrant. Nec ea sententia e SS. Patribus, 
maxime Augustino, eruitur. Ex hoc quae afferunt, nihil osten- 
dunt (quemadmodum Billuart contra Tournely, quem ceteri se- 
quuntur, scripserat) nisi hoc: non omnem gratiam sufficientem 
ad omnem actum proxime sufficere, orando autem uberiorem gra- 
tiam impetrari posse, quod quidem, ut ait Lessius, nemo theolo- 
gus negat. Sed idem Augustinus a gratiae efficacia distinctionem 
facilium et difficilium actuum omnino removet. ,Quia omnia bona," 
inquit, ,et magna et media et minima, ex Deo sunt, sequitur, ut 
ex Deo sit etiam bonus usus liberae voluntatis^ (L. I. Retract. 
c. 9.). Nec 4. ita declinari sententia media potest, id quod prae- 
cipuus illius doctrinae patronus, Tournely, facile concedet; hic 
enim e studiosissimis eius defensoribus est nec iis assentitur, qui 
eam evitare conentur. Quum enim Deus, ut ex plurimis Scrip- 
turae Patrumque testimoniis elucet, actus et bonos et malos ali- 
qua conditione futuros certissime praenoscat idque in dubium vo- 
cari plane non possit, quaerendum est quomodo id fiat. Quam 
quaestionem si quis fide contentus omittere velit, omittat. Sin 
de ea controversia, quae inter Molinistas et Bannesianos inter- 
cedit, diiudicare vult, quaestionem de scientia media praetermit- 
tere non potest; eo enim denique tota illa controversia evadit, 
eo potissimum spectat, ut quaeratur: internusne nexus ac neces- 
saria colligatio sit inter actus liberos naturae creatae et motionem 
Divinam eos antecedente, ita quidem, ut Deus omnes actus libe- 
ros, etiam conditione aliqua futuros, ex illa ipsa motione certis- 
sime perspectos habeat. Id, quicunque illam doctrinam amplexi 
sunt, negare coguntur; relinquitur, ut scientiam mediam admit- 
tant. (V. supra pag. 36.) At si qua est scientia media, ex ea 
omnis gratia cum effectu coniuncta et in facilibus et in difficilibus 
rebus certissimam efficaciam nanciscitur; quam annecti solis gra- 
tiis potentibus et quasi invietis parum constanter dicitur. Nec 
denique 5. illa doctrina hominis congruit naturae. Ut ab iis or- 
diar, in quibus Molina consentit: sunt tenues gratiae motus, qui 
observari vix possint, sed tamen ad aliquid boni faciendum ex- 
citent. Quotiescunque igitur homo ita excitatus aliquid boni agit, 
gratiam sequitur, gratia movetur; nam tum quoque Moliniani do- 
cent gratiam esse, quae praeveniendo moveat atque alliciat et 
bonum per hominem, suadendo atque efficiendo, operetur. Quibus 


1 Vide supra p. 33. 

gratiis tenuibus ac tenuissimis illae potentes opponuntur, quae 
luminis claritate et motus suavitaté vel trepidatione timoris homi- 
nem prorsus capiant atque propellant. Inter utrasque innumera- 
bilis est multitudo ac varietas gratiarum et effectuum ex iis pen- 
dentium. Horum autem effectuum consecutio quam magis minusve 
certa sit, etiam ex infinita differentia impedimentorum metiendum 
est, quia permagna gratia, quae quietum animum certissime per- 
moveret, vi atque impetu cupiditatum vel tentationum, quas dia- 
bolus aut occasio excitavit, ita impediri potest, ut anceps ac dubia 
sit exspectatio eventus. Id experti omnes scimus; minime enim 
tantam esse in rebus difficilibus vim ae vehementiam gratiae ex- 
perimur, ut ad consensum veluti trahamur;. nec raro usu venit, 
ut quis dubitet, tentationi vehementi consenserit necne. 

Sed de hac doctrina Molinae adversaria satis dictum est. 
Cuius summa capita, unam eandemque esse gratiam efficacem et 
sufficientem; distinguendas esse gratias tenuiores, quae commu- 
.niter dentur, et magnas, quae rarius, cum Societatis doctrina con- 
gruunt. Discrepantia oritur, ubi haec distinctio adhibetur, ut 
omnis infallibilitas gratiae efficacis inde explicetur. Eo usque 
pauci progressi sunt ea aetate, de qua scribimus. Fuerunt autem 
tum ex Sorbonicis, qui nostram doctrinam amplecterentur ac pro- 
fiterentur. In quibus fuit imprimis Duval, summa inter suos auc- 
toritate. Alter Universitatis Parisiensis alumnus, quem Ecclesia 
Doctoris dignitate ornatum voluit, S. Franciscus Salesius, nostras 
rationes aperte probat ac sequitur. Cuius dilucida ac suavis oratio 
quum magnam sibi in hac quoque eausa auctoritatem conciliave- 
rit, quumque ipse tunc a summo Ecclesiae doctore consultus sen- 
tentiam dixerit, eius doctrinam praetermittere hoc loco non de- 
bemus. 

Is igitur eam formam doctrinae nostrae, quae a Lessio pro- 
posita adversariis liberior ac solutior videtur, omnino professus est. 
Id et in litteris, quarum mentionem supra intulimus (p. 4. n. 3.), 
satis significat et ipse nos ad suum de amore Dei opus remittit. 

‘ In cuius operis libro III. cap. 5. praedestinationem post prae- 
visa merita, quae cum Thomismo recentiore stare nullo modo 
potest, docet ac profitetur. Hunc enim statuit esse ordinem ac- 
tuum favorumque Divinorum: . 

,Voluit [Deus primum] salutem eorum omnium, qui volent 
praebere consensum donis et auxiliis gratiae et favoris, quae illis 
praepararit, obtulerit et dispertierit ea intentione. 

Hos autem inter favores voluit vocationem primum locum 

tenere eamque taliter voluit esse contemperatam nostrae libertati, 
ut eam vel acceptare vel pro nostro libitu reiicere possemus. lis 
autem quos praevidit eam acceptaturos, voluit motiva ad poeni- 
tentiam incitantia conferre; iis vero, qui obsecundaverint huius- 
modi incitamentis, statuit caritatem elargiri: et iam habentibus 
eam decrevit dare auxilia gratiae ad perseverandum in illa; iis 
demum, qui bene usuri sunt Divinis hisce auxiliis, statuit perse- 
verantiam finalem una cum amoris sui gloriosa beatitudine con- 
ferre. .. 

Et haec series et ordo effectuum providentiae Divinae sic 
ordinatus fuit cum consequentia et cohaerentia, quam habuerunt 
ad invicem in aeterna Dei voluntate. Quod S. Mater Ecclesia 
testatur, quando in una sollennium suarum orationum praefatione 
sic Deum affatur: ,Omnipotens sempiterne Deus, qui vivorum do- 
minaris simul et mortuorum omniumque misereris, quos tuos fide 
et opere futuros esse praenoscis' — quasi fateretur profiteretur- 
que gloriam, quae est cumulus. et fructus misericordiae Divinae 
adversus homines, solum iis collatum iri, quos Divina sapientia 
praevidit vocationi obtemperaturos fidemque vivam, quae per ca- 
ritatem operatur, suscepturos." 

Non potuit ille clarius enuntiare, sibi praedestinationem post 
praevisa merita probari. Iustificationem enim, perseverantiam, 
aeternam beatitudinem ex hominis consensu pendere dicit; ideo 
ea bona nisi praeviso consensu non decernit; ordinem illum, quo 
omnia dona in rei veritate conferantur et ad consensum liberum 
accommodentur, eundem esse aeternorum Dei decretorum.  Qui- 
bus verbis illud fundamentum eorum, qui praedestinationem post 
praevisa merita impugnant: esse in praedestinatione alium execu- 
tionis ordinem, alium intentionis, cum Lessio evertit. Iam vero 
quod ille hoc loco dicit, compendiaria contractio est eorum, quae 
ante disseruerat. 

In II. libri nono capite de natura agit gratiae excitantis, 
quae sit in nobis sine nobis. Deinde decimo capite demonstrat 
Divinam inspirationem aliquando a nobis recusari atque abiici, 
nosque uni eidemque gratiae consentire et dissentire et remissius 
vel alacrius obsequi posse, atque adeo, si duobus diversa dona 
collata sint, eum,. qui plus gratiae acceperit, resistere, alterum, 
qui minus acceperit, consentire posse. Quas propositiones Ban- 
nesianis omnino contrarias praeter cetera ex illo Scripturae loco, 
quo Moliniani uti solent, de Corozain et Bethsaida probat, cuius 
interpretationi haec subiungit: 

Christus certe ostendit clare et omnes Christiani simpliciter 
intelligunt, futurum, ut Iudaei in iusto Dei iudicio condemnentur, 
idque facta comparatione eorum cum Ninivitis: eo quod illi multis 
a Deo provocati beneficiis, tis nec amore ullo nec poenitentia aliqua 
responderint, hi autem, qui parum receperunt favoris, plurimum 
amoris rependerint.“ | 

Cuius rei confirmandae eausa S. Doctor SS. Augustini, Tho- 
mae, Francisci Seraphici, Theresiae dicta affert. 

S. Augustinus,“ inquit, ,hisce nostris discursibus sua ratio- 
cinatione, quam instituit libro 12. de Civitate Dei c. 6. 7. 8. et 
9., plurimum affert luminis. Nam licet proprie et peculiariter 
loquatur de Angelis, tamen hoc in puncto homines pares iis facit. 
Agedum, postquam capite 6. duos homines per omnia aequales 
in bonitate omnibusque in rebus, etiam eadem tentatione exagi- 
tatos proposuit, supponit unum potuisse tentationi resistere, alte- 
rum eidem succumbere." 

Quam argumentationem S. Thomae sententia confirmat, qui 
doceat, gratiam in angelis iuxta varietatem naturalium donorum 
fuisse impertitam , nihilominus Luciferum cecidisse, perseverante 
in bono cum minoribus gratiis innumerabili multitudine aliorum 
Angelorum. 

S. autem Francisci Seraphici haec sunt verba (e. 11.): 

nSi Deus alios illos peccatores, de quibus tu loqueris, tanta 
gratia et misericordia praevenisset, quanta me praevenit, longe 
gratiores et accuratiores erga largitorem in eius servitio futuri 
fuissent, quam ego sim. Et si is me singulari suo favore destitue- 
ret, in multo abominabiliora, quam illi, prolaberer peccata." Ad- 
dit ille: , Vides, Theotime, iudicium illius, qui vix fuit homo, sed 
. Seraphim in terra. Scio, scio equidem satis, eum ex humilitate 
sic locutum esse, sed credebat se ipsissimam enuntiare veritatem, 
sat aperte indicans, aequalem gratiam pari misericordia duobus 
peccatoribus exhibitam per unum eorum utilius ad salutem posse 
adhiberi quam per alterum. Porro habeo oraculi loco sensum et 
iudicium magni istius in sanctorum scientiis doctoris, qui educatus 
in schola Crucifixi nonnisi inspirationes Divinas spirabat. Hoc 
deinceps S. Francisci apophthegma ab omnibus tenerioris devotionis 
amatoribus laudatum, repetitum receptumque est. Nec inter eos 
defuere, qui assererent eodem sensu S. Paulum dixisse, se pri- 
mum, i. e. maximum peccatorem esse^ (I. Tim. 1, 15.). 

Manifestum est S. Doctorem longius Lessio ceterisque Socie- 
tatis theologis progredi, quum dicat, non modo gratias aequales; 

sed etiam aequali misericordia collatas effectum in altero nancisci 
posse, in altero non item. 

Deinde S. Theresiam loquentem facit, quae quidem notitia 
interioris vitae fuit maxime insignis. Sed satis superque ex illo 
libro deprompsimus. Unum addere placet. Ille, quem Ecclesia 
non solum inter sanctos retulerit, sed etiam inter omnium fide- 
lium Doctores, quem in officio praedicet tutum et planum iter ad 
Christianam perfectionem demonstrasse, omni asseveratione docet, 
si duo parem gratiam acceperint, fieri posse, ut alter obsequatur, 
alter non item, et ad omnium sanctorum omniumque Christiano- 
rum consensum provocat. Id Bañez sophisma appellat, fructum 
ignorantiae, viam quae vergat ad Pelagianismum. Utram ingre- 
diamur viam, utrum sequamur ducem, S. Franciscum Salesium, 
Ecclesiae Doctorem, an Dominicum Bannesium? 

Apostolicae Sedis decretis studiisque superiorum utriusque 
Ordinis et conventuum generalium sopita visa est concertatio. 
Et quieverat annos complures, quum repente eodem fere tempore 
et in Gallia et in Hispania et in Belgio excitata est. Cuius id 
culpa factum est? Nec Praedicatores nec Iesuitae primi ad arma. 
rediere: quidam ex Ordine Carmelitarum discalceatorum, P. An- 
tonius de Matre Dei, Salmanticae in suo , Cursu theol. Salmant.", 
et Oratorii Parisiensis Pater, Gibieuf, in libro ,De libertate crea- 
turae^ anno 1630. ad Molinae per 30 censores Romanos condem- 
nationem provocarunt. E quorum consensu Serry indicium veri- 
tatis apparere dicit; scripsisse eos nullo inter se collato consilio, 
sed uno aspirante veritatis studio‘. At verum minime fuit, quod 
scripserant; ipse Serry initio libri enumerat, quicunque unquam 
censores interfuerint congregationibus, ponit autem nomina om- 
nino 17 eorum, quibus aliquod aliquando examen de Molinae 
libro creditum sit, e quibus Bovius certissime illum absolvit. Mi- 
rari debemus, quid utrumque nullo collato cum altero consilio 
ad eandem fabellam divulgandam moverit. Respondent litterae 
Iansenii; ad Iansenianos, qui tum controversiam suscitarunt atque 
agitarunt, convertere animos debemus. 

Proprium semper fuit ac peculiare magnis haeresibus, ut non 
solum multos e sinu Ecclesiae Catholicae ad se raperent, sed intra 
ipsam errores affines seminarent. Nec mirum; nam illae late pro- 
pagari non possunt, nisi ad ingenia vitiaque aequalium sese ap- 
plicarunt. Ea autem Ecclesiae filis vel cum ceteris communia 
sunt, vel saltem consentanea ac propinqua. Tempestas enim quum 
ramos ab arboribus avellit, reliquam omnem frondem concutit, et 
vapores mali, quum morbos pariunt mortemque afferunt multis, 
etiam superstitum valetudinem aliqua contagione afficiunt. Sic 


! Praefatio S. 3. 

errores Arianorum, Pelagianorum, Nestorianorum, Eutychiano- 
rum, non solum a corpore Ecclesiae plurimos divellerunt, sed 
ipsam magnopere perturbarunt. Item Protestantium secta errores 
affines Baianorum et Iansenianorum proseminavit. Quae affinitas 
et in similibus de libertate ac gratia opinionibus cernitur, et in 
contemptu atque abiectione traditionis catholicae, quae erat ipsa 
Patrum theologia per Scholasticos explicata, aucta, amplificata. 
De Baio supra (p. 182) diximus. Sed eodem animo fuerunt illius 
amici atque discipuli, maxime Iansonius, qui odium Scholae trans- 
fudit in Iansenium. Is, quum studiis operam daret Lovanii, pri- 
mum inter aequales locum obtinebat. Ubi ad theologiae studium 
in collegio Hadriani VI. accessit, cui tum Iansonius praeerat, 
eius in se oculos convertit. Sperabat ille, se adolescentem in- 
geniosum, civem suum, suis opinionibus imbuere posse. Paucos 
igitur menses secum in collegio commorantem ita sibi amicitia ac 
familiaritate devinxit, ut ei addictus fuerit, quoad vixit, eiusque 
iniquam studii theologici rationem amplexus sit. Nam in Gallia, 
quo Lovanio se contulit, cum Vergerio, quo studiorum socio 
ilie usus erat, hae singulari ratione pertractantem S. Augu- 
stini scripta invenimus. Arctius sine dubio, postquam Lova- 
nium rediit, se ad Jansonium applicavit. Cuius consuetudinis et 
Iansonii de carissimo alumno exspectationis evidens testimonium 
est in huius litteris a. d. X. Cal. Mai. 1622. datis: ,Solsti [Con- 
rius archiepiscopus Armachanus] me inscio ad senem [Iansonium], 
qui est maximus aetate Latomae [academiae Lovaniensis], venerat. 
Is ei exposuit, de Boétio [Iansenio] quid sentiret; quem ita mi- 
rifice delectavit, ut per unam alteramve horam laetitia gestiret 
nec continere voluptatis significationes posset. Qui discedens illi 
mandavit, ut Quinquarbro [Iansenio] diceret, ut veritati [quam 
suam Augustini interpretationem vocabat] adhaeresceret neve Pa- 
cuvium [Tesuitas] timeret." Valerius quoque Andreae significat, 
quanta quamque concors fuerit magistri discipulique coniunctio ?. 


1 Lettres de M. Corn. Iansenius à M. Jean Duverger de Haurane par 
Fr. du Vivier, Cologne 1702. p. 68. Quam editionem cum fictorum nominum 
interpretatione quidam ex illius laudatoribus vulgavit. 

? Biblioth. Belg. p. 149.: ,Pari felicitate palaestrae deinde theologicae 
nomen dedit haesitque, lateri Iacobi Iansonii gentilis sui, viri in omni pietatis 
ac scientiae genere vere eximii, quem ut parentem observabat et apud quem 
paene filii loco erat^ Coepisse Iansenium theologiae studium Lovanii in col- 
legio Hadsiani VI. ibique imbutum esse Iansonii rationibus, testimonium est 
in libro qui inscribitur: Haeresis Iansenianae praeclusa effugia, parte II. 

Quare mirari non debemus, Iansenium eam viam ingressum esse, 
qua Iansonius Baium secutus praecesserat: ut solitarium in uno 
Augustino studium collocaret et scholasticos fastidiens contemne- 
ret; idque ipsum didicisse, quod in Baio Ecclesia damnarat: nos 
libera eligendi potestate ab omni necessitate soluta carere. 
Quodsi affinis est Protestantismo Iansenismus, fieri non po- 
tuisse videtur, quin in illum Ordinem offenderet, quo Divina Pro- 
videntia ad Protestantismum scientiae armis propugnandum usa 
potissimum erat, nec solum de singulis erroribus, quos Baius et 
Iansenius Calvinum secuti docuerant, sed etiam de ipsius disci- 
plinae ratione disceptari necesse fuit: ut traditionem theologiae 
per Scholam propagatam illi impugnarent, hi defenderent. Quod 
factum esse compertum habemus. Saepe Lessius in litteris fami- 
liaribus ad Bellarminum missis conqueritur, Iansonium sociosque 
non solum pergere illa, quae Ecclesia in Baio proscripserit, do- 
cere, sed imprimis scholasticos despicatui ducere. Miratur rem 
Romae negligi malumque aliquod futurum prospicit. Id de Ian- 


p. 104. Idem dicit Tournely, De gratia Christi I. 321; et Leydecker, Prote- 
stans, De Corn. Iansenii vita, l. 1. c. 1. et 2. Amieus quoque ipsius, Otto 
Zylius, testatur eum Lovanii ad theologiam accessisse. 

1 ,Persuasum habent, se omnes universitates Italiae et Hispaniae cor- 
recturos et saniora dogmata docturos, quas putant pelagianizare. .. Ipsi modo 
& doctrina suorum maiorum [in universitate Lovaniensi] recesserunt, schola- 
sticos reiecerunt et nihil sibi praeter Augustinum reliqui fecere, quem sibi 
soli videntur intelligere. .. Hanc autem tragoediam excitavit in nos Michael 
[Baius]^ (Litterae 25. Sept. 1587.). ,,Putant Societatem errare et academias 
Italicas et Hispanicas medaytavitew et se solos cwsepoveiv! (Litt. 20. Ian. 1588.). 
s,Hanc unam [propositionem, qua asserimus omnibus pro loco et tempore dari 
auxilium sufficiens, ut possint vitare peccata et pervenire ad fidem, poeniten- 
tiam et salutem] asserunt in sua Antapologia profectam esse ex officina Fausti, 
Galliarum Episcopi, et DD. scholasticos eius lectione fuisse deceptos, quod 
miror ego ab Illustrissimis Dominis [Cardinalibus] tolerari; notant enim aperte 
omnes DD. scholasticos ignorantiae et erroris in quaestione, quae pertinet ad 
fidem. .. Itaque vehementer mirantur multi, cur videatur istis Dominis [Car- 
dinalibus] adeo difficile censere de istis propositionibus et earum contradicto- 
riis; quodsi metuunt, ne Facultas haec laedatur, si statuant de istis proposi- 
tionibus ex veritate, faxit Deus, ne aliquando Ecclesia ab ipsa laedatur“ 
(Litt. 13. Iun. 1691.) Plura addere possumus, sed satis dixisse videmur. Ut 
Lessius, ita P. Manaraeus, quum retulisset, plures in Belgio propositiones Baii 
erroribus affines ab eius amicis proponi, se timere non dissimulavit, nisi eius- 
modi licentiae Roma occurreretur, ,ne ex his seminibus doctrinae produce- 
rentur aliquando, quae difficilius evellerentur* (Litt. P. Manaraei ad P. Aqua- 
vivam 11. Sept. 1591. in Codice MS. saepius laudato). 

senio verum fuisse, dolemus omnes; quantis fluctibus calamitatum 
illa haeresis Ecclesiam . inundavit! Opinabatur Iansenius Eccle- 
siam per scholasticos ad Semipelagianos errores deductam esse; 
ergo ut depravatam per saecula Augustini doctrinam in veterem 
dignitatem splendoremque vindicaret!, suum , Augustinum“ scrip- 
sit. Quo libro maxime Molinam et lesuitas aggressus est, quos 
primos contrariae sententiae propugnatores esse arbitrabatur. Ne- 
scire se dicit, quo fato evenerit, ut semper cum Iesuitis sibi luc- 
tandum sit?; in eam autem opinionem venire, ut Deum eius rei 
auctorem putet, a quo impelli videatur, ut, ubicunque versetur, 
calamum in Iesuitas acuat?. Dilexerat Iesuitas aliquando atque 
in Societatem ingressurus fuerat. Qua igitur re motus tam acre 
tamque perpetuum in eos certamen suscepit, quos non posset non 
magni aestimare? Credo, quia studiorum disciplina ac ratione 
utrorumque nihil poterat esse magis contrarium. 

Plus quam in dictis ac ratiocinationibus in factis argumenti 
esse solet, illis potissimum, quae saecula complectuntur. Factum 
autem esse nemo negat, ut Baiani ac Ianseniani, quum pugnam 
contra traditionem theologiae, quae e schola proficisceretur, inis- 
sent, summum impetum in Societatem Iesu converterent. Unde 
nihil certius concluditur, quam quod rebus omnibus disceptationi- 


! Iansenius Nonis Aprilibus a. 1621. de ,, Augustino" scribens intimo suo 
sic ait: ,Sa doctrine est si peu connue parmi les sçavants non de ce siècle 
seulement, mais de plusieurs siécles passez. Car pour vous parler naivement, 
je tiens fermement, qu'aprés les Hérétiques il n'y a gens af monde qui aient 
plus corrompu la théologie que ces Clabaudeurs de l'Ecole, que vous connois- 
sez (p. 81.). Alia testimonia e maximo eius opere sumpta apud Tournely, 
De gratia I. 327 s. : 

? 96. lettre de Jans. 1631. p. 239. 

* 66. lettre du 14 Mai 1627: ,,Il semble que Dieu veuille que partout 
où je me trouve mes travaux se tournent contre Gorphoroste (Molinistes).* 
Subsidia anquirit ,,pour rembarrer les Gorphorostes" (37. lettre, 8 Juillet 
1622. p. 112.) Quum vero piis sodalitatibus et animarum cura plurimum 
proficere apud studiosam adolescentiam Iesuitas videret, Oratorianos sibi bene- 
volentia devinctos Lovanium ascire iisque adolescentes in manus tradere con- 
stituit: ,Je songe à leur faire tomber entre les mains toute la jeunesse avec 
le temps“ (60. lettre, 12 Oct. 1620. p. 176). Eodem consilio effecit, ut a 
Facultate Lovaniensi apud Praedicatores sacri rosarii sodalitas litterarum stu- 
diosis institueretur: ,,Si les Jacobins sachent à bien s'acquitter des exercices 
de piété, ils mettront les Jésuites presqu'en chemise" (8e lettre, 4 Févr. 
1619.). Nihil mirum quod curis pugnisque perpetuis valetudinem suam affec- 
tam queritur: ,Concertatio assidua," inquit, ,cum Chimeris, quas nosti, in- 
firmitatem mihi peperit" (23e lettre, 11 Févr. 1622. p. 49.). 

busque exponendis supra intelleximus: Societatem et arcte illam 
scholasticorum traditionem tenuisse et constanter explicasse. 
Minus autem in illa secta roboris fuit, ab Ecclesia praeser- 
tim iam paene confecta, quam ut sola praelium sustineret. Quae- 
sivit igitur atque invenit, quos sibi foedere coniungeret: primum 
legis civilis doctores in senatu Parisiensi et consilio publico Bru- 
xellensi, quibus quodammodo innatum esset odium in omnem 
spiritualem iurisdictionem eiusque tamquam arcem ac praesidium, 
Sedem Apostolicam; deinde Bataviae Protestantes, quorum prelis 
usa ingentem molem libellorum ac calumniarum per Europam 
dispergendo venena sua effudit, quibusque persuasit, ut lesuitas 
expellerent, quo grave vulnus Ecclesiae in illis locis inflictum 
est; denique regum Ministros incredulos rerumque publicarum 
perturbatores, a quibus adiuta et in Gallia atque Belgio et in 
Hispania, Italia, Lusitania, Austria, postremo omnibus locis ad 
internecionem pugnare cum praecipuo adversario, Societate lesu, 
et ea traditione atque auctoritate, quam illa tuebatur, instituit. 
Nec vero sola agebatur traditio theologiae, sed fides, philosophia, 
ipsa denique studia humaniora. In his omnibus litterarum parti- 
bus Ecclesiastica consuetudo Societati propugnanda fuit; id quod 
ea moderatione praestitit, qua conditor parensque Ignatius regu- 
las eius, vitam, actionem impressa esse voluit. Itaque et schola- 
sticam theologiam studiosissime coluit, et positivae notitiam ad- 
iunxit. Et in scholastica quidem theologia veteris scholae S. Tho- 
mae de gratia et libertate traditionem quuin firmissime teneret, eam 
ita magis explicare studuit, ut quaestionis theologicae difficillimae 
expediendae viam non prima ostenderet, sed tamen complanaret. 
Magnorum scholae doctorum sententiis, non solis verbis ac litteris 
inhaesit. Philosophiae rationem veterem quum summi faceret, omni 
virium contentione ad scientiam naturae tum efflorescentem in- 
cubuit eiusque mirificos progressus admirata est. In studiis hu- 
manitatis more maiorum educationem pueris Christianis conve- 
nientem cum gentilium auctorum tractatione coniunxit eamque 
scholarum veterum rationem ita tuita est, ut nec ad vitae quoti- 
diange usum omnia dirigeret, nec pietati exaggeratae aures daret !. 
Eo pugnandi genere magnas res Societas effecit, sed eodem in 
virorum religiosorum incurrit 'offensionem. Quae quanta esset, 
praeter cetera Bannesianorum controversia demonstravit. Acces- 





—— 


1 V. quae ea de re P. Pachtler in ,,Stimmen aus Maria-Laach" disputavit 
a. 1879. et 1880. et praeclarum Caroli Daniel S. I. librum: Des études classiques. 

serunt magnarum societatum obtrectationes atque adeo quorun- 
dam Sociorum a recto itinere aberrationes. Quibus omnibus re- 
bus abusi Ianseniani socios sibi pugnae asciverunt; imprimis autem 
— ut ad propositum redeamus — temporis opportunitate tum usi 
sunt, quum de gratia concertatio exarsit. 

Iansenianorum primus ac praecipuus error in hoc versabatur, 
ut ademptam primo peccato humanae voluntati omnem eligendi 
optandique potestatem dicerent hominemque vera necessitate com- 
pulsum indeliberate eum sequi motum, quo vehementius vel a 
mala cupiditate vel a gratia incitatus esset. A quo errore quan- 
tum distet sententia Bannesianorum, evidens est. Hi enim homi- 
nem, sine eligendi facultate, necessitate compelli ad agendum pror- 
sus negant; affirmant autem veram in quaque re et plenam ma- 
nere potestatem aliter atque cupiditas aut gratia impellat agendi. 
Cur Dei praedeterminatio necessaria sit, rationem petunt non ab 
imbecillitate peccantis, sed a conditione omnis creatae naturae, 
quae nisi adiuvante prima causa nihil agere possit. Nihilominus 
Ianseniani formulis !, distinctionibus ?, argumentationibus Banne- 
sianis se tegere conati sunt, ut nihil aliud agere viderentur, nisi 
eommunem adversarium, Molinistas, exagitare. 

Peropportune aecidit Iansenio, quod amicus eius, Gibieuf, 
Oratorii Pater, libro de Divina et humana libertate conscripto 
pervulgatam scholae libertatis definitionem impugnavit eamque 
alia praepostera commutavit. Neque enim recipi Iansenii error 
prius potuit quam libertas arbitrii obscurata est. Laetabatur gla- 
ciem rumpi? a Gibieuf, libroque summopere delectatus eum cum 


! Imprimis illa: Gratia per se efficax, gratia versatilis. 

? Illa potissimum abusi argumentatione, quam quidam Bannesiani ex 
condemnatione Semipelagianismi ducunt, quum pro concesso habent, illos hae- 
reticos gratiam ad initium fidei necessariam esse non negasse. 

3 89. lettre, 8 Avril 1680. p. 229.: ,,Il sera bon que Semiriste (Gibieuf) 
rompe la glace. De eodem libro in epistolis 82. et 85. loquitur Cuius etsi 
non omnia sibi probentur, id tamen, de quo potissimum agatur, se comproba- 
turum dicit. Id autem, quod et ipsi et Vergerio placuit, fuit negatio illius 
libertatis definitionis, quam e philosophia Peripatetica mutuati scholastici com- 
munem fecerant. Atque etiam dogma, h. e., doctrinam Iansenianam, Vergerius 
in approbatione dicit a Gibieuf, ne quem offenderet, obscure significatum esse. 
,Indifferentiam, inquit, ,quam non Platonica, i. e., Divina, sed Peripatetica 
disceptatio in puram putam libertatem induxit, hic auctor ita eliminat, ut 
mirum sit eam aliquot retro saeculis adolescentiori scholae usque adeo placuisse. 
Licet, ne quid eruditioribus viris detrahatur in eorum operibus, quod hic pro- 
palatur dogma delitescat velut in semine vel tamquam e silice. non mentis 

Vergerio approbavit. Sed idem, cui tanta cum Gibieuf necessi- 
tudo intercederet, brevi ante quam Patres de S. Carmelo Cursum 
theologicum ediderunt, Salmanticam venerat ibique, quidquid po- 
terat, contra lesuitas molitus erat. Eum Doctores Lovanienses 
Madritum miserant, qui suas in Societatem querelas Regi persua- 
deret. Ea usus opportunitate Universitatum Hispaniae professores 
societate et foedere sibi adiungere studuit í. Nihil igitur admi- 
randum est, fabellam eandem de 30 censoribus simul Lutetiae et 
Salmanticae venditam esse. Sane nec Gibieuf nec Antonius. & 
Matre Dei, quam falsum esset, quod audissent ac narrassent, sci- 
verunt. Nec cautiores fuerunt quidam Praedicatores, qui mox 
praeeuntem sectati sunt. Nam Duacenses a. 1634. Alvaresii ,Hi- 
storiae Pelagianismi^ alteri editioni, Lemosium appellantes, ascrip- 
serunt: triginta iudices cum Clemente VIII. et Paulo V. Ponti- 
ficibus existimasse, a Thomistis contra Molinistas veram SS. Au- 
gustini et Thomae doctrinam propugnari 2. Nee eo loco se 
continuit Ioannes a S. Thoma. Is enim a. 1637. e Pennae com- 
mentaris quaedam attulit, quibus Salmanticensium narrationem 
confirmaret, et quod Iesuitae per annos sex siluissent, pro argu- 
mento veritatis habuit 3. 

Ita illi temere Sedis Apostolieae edictum, ne quis Molini- 
starum doctrinam notaret, vel transgressi sunt vel declinarunt, 
quum ad Consultorum Romanorum censuras, quas et hi tanto 
consensu tulissent et Pontifices non infirmassent, provocarunt, 
et quam hi molem irruentibus fluctibus obiecerant, eam illi per- 
ruperunt. lam etiam libri contra Societatis doctrinam vulgati 


contentione tamen, sed attentione, non praeiudicando, sed obaudiendo, excu- 
dendum. Tanti vero interfuit, non ignorari, nihil ad nostram, quae vel bona 
vel mala est, voluntatem illam aequalem animi librationem pertinere, ut ex 
hae potissimum hallucinatione in vitam animi, quae gratia est, duptsBnthoets, 
quae theologorum animum etiam nunc distrahunt, dimanarint.^ Quomodo ille 
pro Iansenianis ,,ruperit glaciem* ex hoc loco intelligi licet: , Docet [Augu- 
stinus] libertatem arbitrii opponi limitationi et servituti, non universim neces- 
sitati, nec tam importare indifferentiam , quam eminentiam ... eius forma, 
quantum ex eius [Augustini] dictis elicitur, debet esse amplitudo creatis re- 
bus supereminens. Et: ,Respondeo Divum Augustinum significasse vitam 
Dei generationemque Filii eius itemque praescientiam rerum esse actiones libe- 
ras, etsi cum immutabilitate et necessitate coniunctas* (L. I. cap. VIII. p. 51.) 

1 Eum Salmanticae fuisse e compluribus eius ad Vergerium epistolis 
intelligitur; idem narrat Henao in ,;Scientia media historice propugnata.* 

? Serry, Praefat. p. V. 

3 Disp. 20. in I. p. art. 6. p. 688 

sunt, et in Gallia quidem a. 1644. Tolosae (scriptum erat: Ve- 
netiis a. 1607.) quidam tacito nomine (qui erat Reginaldus Ord. 
Praed.) ,Quaestionem theologicam, historicam et iuris pontificii" 
edidit, adhibitis, ut Serry censet, commentariis Iacobi Le Bossu. 
Est autem hic libellus locis mutilatis vel depravatis contextus, 
scriptus per manifestam Pauli V. et Urbani VIII. decretorum in- 
iuriam. Quamobrem Reginaldus falsum et locum et annum (,Ve- 
netiis 1607.*) libro inscribendum censuerat, quamquam locos e 
libris, qui post a. 1607. editi erant, in suum inculcavit. Sed ad 
eum se applicarunt, quicunque postea rem illam contra Societa- 
tem Iesu tractarunt. 

lesuitae, ubi tacendo culpam fateri dicebantur, diutius tacen- 
dum non putarunt. Sed praeclaris Ripaldae et Annati refutatio- 
nibus nihil profectum est. Sopitus ignis erupit, iamque ii, qui 
eum ad id tempus clam excitaverant, in publicum prodierunt. 
Ianseniani, Sacrae Sedis iudicio condemnati, eo dolo uti coeperunt, 
ut Molinianam ,haeresim“ tollendam conclamarent. lis igitur nihil 
poterat esse acceptius censuris illis, quae Actis ac Diariis Pennae, 
Lemosii, Coronelli, Le Bossu continebantur, et illa bulla, qua 
Paulus V. Molinam condemnasse dicebatur. Huius quidem editor 
Iansenii ,AÀugustini^, Libertus Fromondus (Vincentius ' Lenis), 
mentionem facit in eo libro, quem contra Petavium et Dechamps, 
Patres Societatis, conscripsit 4; qui se vidisse bullam dicit, ,qua 
50 Molinae propositiones proscribantur omnisque controversia pro 
SS. Augustino et Thoma contra Petavium et Ricardum (Dechamps) 
decidatur; ea si promulgaretur, debellatum fore.^ De quinque 
Iansenii propositionibus quum ageretur, lanseniani quoque, ut 
mox videbimus, illam censuram appellare nunquam destiterunt. 
Qui eur illas contentiones excitarint, facile est rationem reddere. 
Nam plurimum eorum intererat, ut renovata controversia discor- 
diam inter adversarios suos, theologos catholicos, atque imprimis 
familias religiosas sibi invisas accenderent. Atque etiam se latere 
posse et controversiam theologicam in alium campum traduci spe- 
rabant. Haeresim autem suam gratiae a se efficacis integumento 
velabant, tuebantur, proseminabant. Neque enim illis mendaciores 
unquam religionis depravatores videntur exstitisse. Itaque mirari 
non debemus, etsi Iansenius suo libro ut omnes scholasticos, ita 
S. Thomam impugnaverat, ‘eius autem sectatores Thomismum 


1 ,Theriaca adversus Dion. Petavii et Antonii Ricardi [Dechamps] libros 
de libero arbitrio” (Parisiis 1648.). 

ridebant, nihilominus simulasse lansenianos, se cum Thomistis 
S. Thomae gratiam efficacem tueri. Postremo Molinismum in- 
sectantes odium illius ordinis, quem inimicissimum suum habebant, 
explere eumque vulnerare atque conficere posse videbantur. 

Deceperunt illi fallaciter iurando, religiose profitendo, ma- 
xime autem turpiter mentiendo, illam a se gratiam efficacem 
S. Thomae defendi, primum Praedicatores, deinde Iesuitas, deni- 
que curiam ipsam Romanam. Quod nulla cum infamia factum 
est eorum, quos deceperunt. Rectissimum quemque animum af- 
firmatio mendax facillime subire solet. Maiorem autem illis in- 
feras iniuriam , si eos ad lansenii errores propendisse arbitrere. 
Quod dum studiose cavemus, quid postea gestum sit, narrare 
pergemus 1. ' 

Omnes fere Galliarum Episcopi ab Innocentio X. communiter 
petierant, ut iudicium Apostolicum de illis quinque propositioni- 
bus ferret, quas non Iesuita nescio quis, sed Facultatis theologicae 
Parisiensis syndicus Cornetus e Iansenii libro excerpserat. Ponti- 
fex statim Prid. Id. April. congregationem Cardinalium constituit 
eisque 13 Consultores e variis religiosis Ordinibus adiunxit, in 
his Praedicatores duos (P. Vincentium Candidum, Magistrum 
s. palatii, et P. de Pretis, Commissarium s. officii), magistrum 
generalem Ordinis S. Augustini Vicecomitem, denique Wadding 
e Fratribus minoribus et Pallavicinum e Soc. Iesu. llli per an- 
nos amplius duos consultarunt. Interea cireumeursando, adulando, 
machinando Iansenianorum emissarii, quorum dux erat St. Amour, 
cireumvenire Pontificem conati sunt. Flagitare institerunt, ut 
disputare sibi cum adversariis liceret, quemadmodum de Auxiliis 
disputatum esset: id Pontifex repudiavit, nihil enim isto modo 
profici. Tum se defendere Thomistarum gratiam a se efficacem, 
negligere autem Iansenium simularunt. Iesuitas callidissimo arti- 
ficio omnem de gratia a se efficaci doctrinam illis quinque pro- 
positionibus conclusisse, ut hoc fidei dogma illis condemnatis labe- 
factarent. Mense autem Februario anni 1652. scripto Pontifici 
oblato asseverarunt: 1. tantum versatilem gratiam sufficientem 
liberoque subiectam arbitrio, qualem Molina defendisset, a se 


a 


1 Rapin, Mémoires sur l’Église et la Société, la Cour, la Ville et le Jan- 
sénisme, publié par L. Aubineau, Paris 1865. Vol. alterum. Rapin amicus 
erat Albizii, qui aliquando secretarius fuerat congregationis ad Iansenii quin- 
que propositiones examinandas institutae, quo administro ipsa acta ei exscri- 


bere licuit. 
Schneemann, Controvers. 29 

impugnari, 2. id unum in illis quinque propositionibus defendi, 
quod ad gratiam efficacem pertineret, 3. nihil se Iansenium cu- 
rare, nec eius librum tueri. Quibus artificis quum alios theolo- 
gos, tum insignes Dominicanos, praesertim P. Reginaldum et 
utrumque illius Congregationis consultorem, fefellerunt, ut hi dam- 
nationem quinque propositionum, quas iam pridem a S. Thoma 
damnatas esse Billuart merito dixit, impedire conarentur. Qui 
proscriptis quinque propositionibus intelligere potuerunt, quanto- 
pere a Iansenianis delusi essent. Et reapse Stephanus Dechamps 
Soc. I. (1. 2. de haeresi lansen. disp. 6. c. 9.) negavit, ,acriores 
esse Iansenianismi adversarios illis theologis, qui vel in ipsa fa- 
milia Dominieana vel e scholis eorum profecti doctrinae copia 
ingeniique acumine praestarent. Quinimmo Ianseniani aliquando 
questi sunt, quod illi sibi plus nocuerint, quam vel ipsi Moliniani 4. 

Sed Ianseniani, ut diximus, saepe visi sunt doctrinam Ban- 
nesianorum a sua plurimum discrepantem profiteri. Fraude enim 
ac simulatione illa secta sustentabatur, fovebatur, propagabatur. 
Etenim edita bulla quum Summus Pontifex regesque Galliae et 
Hispaniae omni studio ad illam haeresim exstirpandam incumbe- 
rent, Ianseniani, ut se tuerentur, ita se obtemperare simularunt, 
ut de sententia minime desisterent, seque Thomisticis, quemad- 
modum supra diximus, verborum formulis ac distinctionibus tege- 
rent. Sed quoniam in plurimis libellis, ut Molinianos calumnia- 
rentur, perpetuo actis Lemosii vel Pennae utebantur atque etiam 
aperte ad ea provocabant, Innocentius X. a. d. IX. Cal. Mai. 1654. 
sollemniter declaravit, eiusmodi actis nullam omnino fidem esse 
adhibendam ?. Nihilo secius illi libellis Molinismum exagitantes 
a Sede Apostolica proscriptum esse mentiebantur ipsosque lesui- 
tas circumvenire studebant, ut suam ,Thomismi^ simulationem 
comprobarent. P. Ferrier consensit, ut colloquia cum Lalane et 
Girard apud Choiseul Convenensem Episcopum haberet. Illi se 
paratos ostenderunt Thomistarum doctrinam amplecti. Nihil P. Fer- 
rier amplius requirebat. Sed ubi instare coepit, ut id, quod pol- 


1 Apud Quesnellum litterae Walloni repertae sunt, in quibus haec le- 
guntur: ,16 Sept. 1702. Ces gens-là font plus de tort à la vérité et à la 
bonne cause que des Molinistes declarez.* Liv. de Meyer, praef. art. 5. 

? Manifestum est, non publicam tantum iuris auctoritatem illorum acto- 
rum, quam nemo defenderat, hoc decreto negari. Serrii cavillationes, cuius 
tota Historia in illis innititur, facile est refutare. Sed quoniam non vacat 
nobis, id eo securius omittimus, quod ad rem propositam non fere pertinet, 
verane illa sint an falsa, diiudicare. 

licebantur, exsequerentur atque omni ambiguitate abstinerent, 
declinarunt idque negarunt, quod ante confessi erant. Ille ali- 
quando fraudem perspexit nec vero prohibuit, quominus in vulgus 
spargeretur, approbatam ab ipsis Iesuitis doctrinam Ianseniano- 
rum, et quaedam propositiones divulgarentur, haeresis veneno 
infectae, de quibus inter utrosque convenisse dictitarent. 

Fraude aliquanto maiore in ,pace Clementina“ usi sunt ea- 
dem adhibita simulatione gratiae a se efficacis Thomistarum. 
Alexandri VII. formulam, secundum quam iurare iussi erant, se 
quinque propositiones ita condemnare, ut a Iansenio essent in- 
tellectae, quatuor Episcopi Ianseniani litteris pastoralibus, usurpata 
iuris et facti distinctione, enervarant atque adeo sustulerant. Pon- 
tifex litteras reprehendit ipsosque rege consentiente officio privare 
instituit. Omni igitur exitu ad evadendum praecluso, sese para- 
tos esse simularunt, sine exceptione formulae subscribere. Quid 
igitur fecerunt? Pontifici et Episcopis, qui pacem conciliarant, 
se sincere et sine ulla exceptione subscripsisse nuntiarunt et hac 
una conditione veniam a S. Sede impetrarunt. Sed quum sub- 
scriberent, processus verbales, quos diligenter occultabant, con- 
fecerant, quibus iuris et facti quaestionem distinguebant: de facto 
non fidem ab Ecclesia, sed silentium officiosum requiri; ita con- 
demnandas esse propositiones, ut eas Ecclesia intellexisset, sed 
id ad SS. Augustini et Thomae gratiam per se efficacem non 
pertinere. Interim illi processus verbales celabantur, iter Roma- 
num a regni administris diligenter servabatur, ne quid de tanta 
iurandi temeritate Romam exiret. Qua pace composita ad sub- 
scriptionem Ianseniani, in quibus fuerunt ipse Arnauld et reli- 
giosae Portus Regii, convolarunt. 

Pace aliquamdiu fruiti sunt. ‘Tanto studiosius libellos atque 
etiam opera ampliora contra Molinismum, gratiam versatilem so- 
lutamque lesuitarum de moribus doctrinam divulgarunt. Quorum 
omnium numerus iniri vix potest. Nec responsa deficiunt aut 
responsorum impugnationes. Artificio autem illo, quo se gratiam 
a se efficacem propugnare simulabant, in certamen revocati sunt 
Bannesiani Ita tanta librorum moles accrevit, ut omnis scriptio 
theologiae in hac una de gratia controversia verti videri possit. 
Praecipuam disputandi materiam Iansenianis acta Congregatio- 
num de Auxiliis suppeditaverunt. De quibus quum primi Ar- 
 nauld et Quesnel (libro: ,Tradition de l’Église“) scripsissent, 
tandem amplissimum volumen conflatum est Augustini Le Blanc, 
quod inscribitur: Historia congregationum de auxiliis auctore 

22 * 

Augustino Le Blanc, S. Th. Doctore, Lovanii 1699. Haec, si 
quidquam aliud, veterem controversiam accendit materiemque igni 
perpetuam admovit; ex hoc enim opere arma sibi acerrimus quis- 
que nostrae doctrinae adversarius comparavit. De eo igitur paullo 
videtur uberius dicendum esse. Quod invitus quidem facio; sed 
quum hic liber etiamnum magna apud eruditos auctoritate potia- 
tur, nisi hanc convellere contigerit, nihil fecisse nobis videmur. 

nMysterium“ eius originis (ut quidam initiatus loquitur ) 
apertum est, quum Quesnellus Bruxellis publice comprehensus 
eiusque tabularium introspectum est. Etsi ipse evasit, tamen 
seripta eius iudicii exercendi argumenta Archiepiscopo Mechli- 
niensi subministrarunt. Sententia in eum lata praeter cetera haec 
continet: ,Quesnellum concurrisse ad impressionem Historiae Con- 
gregationum de Auxiliis sine ulla approbatione Censoris ordinarii 
et non exspectata Censura nostra.“ ?  Archipraesulis procurator 
in Causa Quesnelliana (art. XXII. p. 468 ss.) rationes latae. sen- 
tentiae exponit et P. Livinus Meyer in praefatione Historiae Con- 
gregationis de Auxiliis et primo capite Historiae Vindicatae ex 
litteris ablatis Quesnelli breviter narrat, quomodo illud opus con- 
fectum vulgatumque sit. 

P. Norbertus d’Elbecque Ord. S. Domin., cui familiaris con- 
suetudo cum quibusdam Tansenianis intercedebat, qui se cursorem 
Thomistarum ipse appellabat, ipso iam anno 1692. cuidam Ianse- 
niano Parisios nuntiavit, Romae quoque ab homine docto Histo- 
riam Congregationum de Auxiliis scribi. Amicus ille Parisiensis 
brevi post, litteris datis a. d. IV. Cal. Nov. 1693., rerum copiam 
septem voluminibus congestam P. Norberto obtulit eundemque 


1 Du Vaucel in litteris ad Quesnellum missis a. d. IV. Non. Aug. 1698: 
nJe sçavais le mystère touchant l'ouvrage du Sr. Banneretti ^ Hoc fictum 
nomen erat Serrii. Nam Quesnellus caverat, ut in omni litterarum communi- 
catione falsis nominibus uterentur, quemadmodum Iansenius fecerat in litteris 
ad Cyranum. Contigit autem, ut in illorum interpretationem veniretur, et 
5, Causa Quesnelliana sive motivum iuris pro procuratore curiae eccl. Mech- 
liniensis actore contra P. Quesnellum" (Bruxellis 1724.), quo scripto Archi- 
episcopus suam in Quesnellum sententiam explicavit ac defendit, p. 319. plus 
200 pseudonyma interpretatur. 

? Haec tota sententia habetur in appendice Causae Quesnellianae et apud 
Liv. de Meyer, Praef. art. 6. p. XXXIV. Serry illam operam iudicio demon- 
stratam & Quesnello praestitam esse negat: bibliopolam se inscio librum Ques- 
nello ostendisse, ut resciret, quanta eius vendendi spes esset. Quesnellus ipse 
audacius omnia negat in suo ,Motif de droit^ p. 165., nihil prorsus se ad libri 
editionem contulisse nec cum ullo typographo locutum esse affirmat. 

postea consilio adiuvit. Ille scriptor Romanus ipse fuit P. Hya- 
cinthus Serry Dominicanus. Qui ex actis Pennae et Lemosii et 
Coronelli, additis rebus a Iansenianis subministratis, amplissimum 
volumen Historiae confecit. Quam scriptam ad cursorem misit: 
ut in Belgio typis ederetur. Is eam Serrio inscio ad Quesnellum 
familiarem suum detulit. Magna Romae laetitia exstitit, sed ac- 
cessit timor, ne ille Oratorianus suas opiniones Iansenianas operi 
aspergeret. De quo timore Vaucel Iansenista Roma ad Quesnel- 
lum sic scribit: ,Heri ad Minervam occurrit mihi P. Massoulié; 
is magnopere se gaudere significavit, librum de Banneretti [P. 
Serrii] in Tuis esse manibus. Idem de P. Reginaldi libro locu- 
tus est, de quo nihil admodum audiverat, ex quo istuc missus est. 
Thomismum quum pro aris focisque tueatur, non dissimulavit ti- 
mere sese, ne qua in utroque opere immutares, quae suae scholae 
rationibus minus consentanea essent, ac duriora quaedam inge- 
reres, quae in malam interpretationem possent incurrere. Quem 
ego securum esse iussi. Nec timore caruit Serry gavisusque 
est, quum Quesnellus propositionem a Iansenio improbatam: gra- 
tiam a se efficacem ante ipsum originale peccatum necessariam 
fuisse, non delesset. Immo vero adeo ei Quesnellus satisfecerat, 
ut ei facultatem aliqua mutandi in quibusdam apologiis Historiae 
suae ipse concederet. Pro labore autem in Historiam impenso 
Norbertus familiaris duodecim exempla ei obtulit !. 

In litteris du Vaucel, quas commemoravimus, significatur, 
Reginaldi quoque magnum opus De mente Concilii Tridentini a 
Quesnello in Belgica editum esse. Id primo Roma ad Arnaldum 
missum est, qui pretium missionis libens solvit. Rem non con- 
fectam Quesnello Oratoriano, qui dux Iansenianorum eo mortuo 
fuit, reliquit. Vulgatus est liber sex septemve annis postquam 
Iansenianis traditus erat. Alius praeterea liber, Acta Lemosii, 
cura lansenianorum de nostra controversia editus est. Nam P. de 
Viaixnes O. S. Bened., horum actorum editor, plurimum illis 
favit ob eamque causam a Ludovico XIV. in vincula coniectus 
est; praefationem Quesnellus scripserat, sed eam censores edi 
non sunt passi. | 

Quum Bruxellis Historia Congregationum tota typis descripta 


! ,,Mons 12 Juin. M. de Frêne [Quesnellus] mérite assurément bien dix 
exemplaires et plus pour ses peines. C'est pourquoi je lui en offre trés- 
respectueusement et avec mille actions de grâce une douzaine. Causa Ques- 
nelliana p. 471. 

esset, eius divulgandae venia impetrata non est. Quesnellus facile 
se expedivit. Moguntiam vel Lovanium libro inscribendum cu- 
ravit. Metuebant etiam, ne liber in Indicem referretur !. Quare 
auctoritatem sibi splendidis approbationibus comparare studuerunt. 
Quesnellus ipse praescripsit ?, quales eas esse oporteret, et quibus 
rationibus in iis impetrandis satisfaciendum esset censoribus. Nec 
veritus est ipsarum approbationum verba immutare. 

Sed iudicem eius praestat audire illius criminis argumenta 
proponentem. Procurator curiae archiepiscopalis Mechliniensis in 
Causa Quesnelliana (p. 471 ss.) typis vulgata de Quesnelli opera 
ad Historiam collata ita scribit (p. 471.): 

P. d' Elbecque se signans Le Postillon des Thomistes scribit 
nomine Patris Serry qui embryonem operis istius conceperat, 
Quesnelli Secretario Montibus 12. Iunii (annus non additur). 
M. De Fresne mérite assurément bien dix exemplaires, et plus pour 
ses peines. C’est pourquoi (p. 472) je lui en offre très-respectueuse- 
ment, et avec mille actions de gráce une douzaine. 

Certe dignus est operarius mercede sua; donum illud satis 
meruerat improbus Quesnelli labor, quo embryoni illi linea- 
menta dederat artificio satis insigni expressa, multumque foetum 
illum discordiae, conquisitis ex Gallia monumentis, auxerat, et 
sub ementitis rationibus approbationes ei sollicitaverat, quas ad 
sensum suum muíavit, vel, si ita velit, politas magis reddidit: 
1. Aug. 1699. ita scribebat Quesnello D. Navaeus: Je vous dirai 
en un mot, que le R. P. Verdin a donné l'approbation dans les 
termes les plus magnifiques qu'il a pi. Nous vous l'enverrons quand 
nous avons nouvelle assurée du ER. P. Henri... M. le Théologal 
donnera aussi la sienne avec bien du plaisir. Interim placeat no- 
tare quomodo pro auctoritate sua approbationes illas immutarit 
Quesnellus. 1. Augusti 1699., ut iam diximus, dare adhuc debe- 
bat D. Denis Theologalis approbationem suam, et uti prostat in 
historia impressa, data fuisset 7. Martii 1699.; sed ostendimus in 
originali, ut Quesnellus loco 8. Augusti manu sua substituerit 
1. Martii. Approbationem P. de Hondt, Presbyteri Oratorii Be- 


1 De qua re Vaucel Roma ad Quesnellum sic retulit: 

6 Déc. 1698. Quelsquels additions que vous y mettiez, il sera difficile 
de la sauver de la censure, à cause de certaines rubriques que l'on a icy. 

18 Déc. 1698. La Causa Arnaldina échappera sans doute plus aisé- 
ment la censure que l'Opéra du Sr. Banneretti. 

Revera Inquisitores Hispaniae librum notarunt. 

? Apud Livinum de Meyer, Praef. Art. 2. p. 11. 12. 

rulliani, qui non erat librorum Censor, praefixam isti historiae, 
totam confecit e£ manu sua exaravit Quesnellus, uti per auto- 
graphum eius probavimus. 

nIn approbatione vero, quam ad opus illud dedit P. Verdin 
Minimus, cum approbator scripsisset: ,Historias Congregationum de 
Auxiliis Divinae Gratiae 4 hisce libris ab Eximio Domino Augu- 
stino le Blane, S. Theologiae Doctore, fideliter expositas diligenter 
et cum singulari animi aviditate attente pervolvi, in quibus anim- 
adverti auctorem radiis et amore veritatis perfusum, perspicacis- 
sime earundem malignos depravatores detegentem ac refutan- 
tem, ete. Datum Leodii die S. Ignatio sacra 1699.°: sic immu- 
tavit Pater Quesnellus: ,Ad Laudem Gratiae omnipotentis, Aposto- 
lieae Sedis honorem et Augustinianae Thomisticaeque Scholae 
defensionem , prodit tandem in lucem integra ac sincera Historia 
Congregationum de Auxilis Divinae Gratiae 4 hisce libris ab 
Eximio Domino Augustino le Blanc S. T. D. fideliter exposita, 
in quibus videre est auctorem radiis et amore veritatis perfusum, 
perspicacissime eiusdem Historiae malignos ete. Datum Leodii 
ultima Iuli 1699. Iudicio P. Agathangeli varia addidit Ques- 
nellus, titulumque libri ab approbatore scriptum immutavit. Hune 
etiam eius Secretarius inscribere debuit approbationi P. Henrici, 
qui certo Historiam illam non legerat, uti ex praecitata epistola 
D. Navei facile fuit eruere. Imo [p. 473.] cum omnes illae ap- 
probationes circa idem plane tempus, quo opus illud sub praelo 
Bruxellis gemebat, concessae fuerint: videmus Theologos illos 
Quesnelli iudicio et confictis motivis (consignatis sub eodem 
n. 114.) detulisse, ne visa quidem Historia illa; atque insuper 
tanto clarius apparet, Quesnellum hac in parte excessisse, cum 
non tantum Decretum Regii Senatus contempserit, verum et elu- 
serit statutum Sacrosancti Concilii Tridentini, volentis, ut ab Or- 
dinario Dioecesis, in qua impressio fiet, approbatio praevie habea- 
tur; imo ne quidem habuerit censuram alicuius Theologi, qui 
totum opus mature pervolverat, et tota lege perspecta iudicium 
de Historia illa tulerat. 

Profecto tanta Ecclesiasticorum et Regiorum Decretorum 
contemptrix arrogantia gravi meretur poena reprehendi: nam, ut 
habetur proverbiorum cap. 16. v. 5. Abominatio Domini est omnis 
arrogans, et si in ullo casu, in hoc obtinet regula iuris: Non 
potest dolo carere, qui imperio Magistratus non paruit." 

Quesnellus elegit, qui librum reviserent, eos viros, in quo- 
rum scriptis auctoritatibus aliquantulum immutare atque corrigere 

sibi licere videretur. D. Denis, theologalis, Leodii ea docebat, 
quae ab academiis Lovaniensi et Duacensi publice notarentur; 
Quesnellus officiose promisit, se illum defensurum esse, id quod 
brevi post praestitit libro, quem ,Iustification de la doctrine de 
M. Henri Denis“ inscripsit. Ita ille, si qua de re dubitaret — 
de nulla autem dubitavit —, aliquid necessario indulgebat. Pater 
autem Henricus a S. Ignatio librum Leodii vulgavit a. 1709., 
quam ,Ethicam amoris^ appellavit; ei fictam vulgandi facultatem 
viearii generalis Leodiensis praescripsit, quam nec impetrarat un- 
quam nec impetraturus esse videbatur, quia manifesti errores 
Ianseniani in eo continebantur. | 

Sed mutata etiam quaedam esse in illo opere a Iansenianorum 
duce tum in illis litteris satis significatur tum ex universo libro 
intelligitur. 

Fierine potuit, ut P. Dominicanus in Societatem Iesu talia 
ederet convicia, qualibus ille liber deformatur? Nam de ipsis 
etiam astrologiae superstitionibus Iesuitae insimulantur! 1 

Comma quoque famosum in extrema bulla contra Baium 
edita defenditur?; sed eundem usum habebat, quem posterior 
facti iurisque distinctio Iansenianorum: ut post tot Pontificum 
decreta liceret Propositiones damnatas ita defendere, ut eas ea- 
rum auctores intellexissent. | 

Atque etiam hoc in Historia ostenditur, Calvinianos Thomi- 
starum disputationibus usque adeo emendatos esse, ut vel miti- 
gatis vel correctis pristinis erroribus ad Ecclesiae doctrinam saltem 
in eo capite [de gratia] paene convolarint?. Cuius rei exemplum 
praeter alia illud Petri Jurieu affertur: ,Gratiam praevenientem, 


1 Lib. III. c. 7. p. 382. 383. et IV. c. 5. p. 608. 

? Legi constat in extrema illa bulla ab obstinatis quibusdam Baianis et 
Iansenianis: ,,quamquam nonnullae aliquo pacto sustineri possent in rigore et 
proprio verborum sensu ab assertoribus intento, etc. ^ Id Serry (1. IV. c. 16. 
p. 018—681.) pro veritate luce clariore defendit et scriptorem appellat ,,Do- 
cumentorum ad historiam Academiae Duacensis pertinentium (, Mémoires im- 
portans pour servir à l’histoire de la Faculté de théologie de Douai“), quem 
librum illa academia statim ob errores Iansenianos et calumnias in eo propo- 
sitas publica reprehensione notavit. Eius autem auctor ipse fuit Quesnellus, 
ut in iudicio demonstratum est. Qui quum idem mendacium in opus Serrii 
inculcasset et pro re exploratissima proposuisset, paullo post (1700.) ad hunc 
ipsum librum ,omnium approbatione ac laudibus commendatum" provocat in 
“Justification de la doctrine de Henri Denis“ p. 56. Atque in hunc modum 
illa secta et existimationem sibi et sectatores conciliavit. 

3 L. III c. 46. 

determinantem, atque etiam irresistibilem profitentur Ecclesiae 
nostrae., Credimus scilicet, nos ad singulos actus bonos Spiritus 
Saneti gratia praeveniri et ad bonum speciali efficacia determi- 
nari, quae in electis victrix semper sit. Firma porro fide profi- 
temur, eam Divinae Gratiae energiam, qua voluntas ad bonum 
necessario determinatur, libertatem minime laedere." 1 

Quae ipsa nuda est Calvini sententia, eo differens a Ianse- 
nismo, quod gratia in electis semper victrix esse dicitur. Haec 
causa fuisse videtur, cur illi ad Ecclesiae doctrinam paene acces- 
sisse dicerentur; emendati autem existimantur, quod in principale 
dogma Iansenii, cum necessitate stare libertatem, aperte consentiunt. 

Hos aliosque eiusdemmodi locos si non ab aliquo ex Praedi- 
eatoribus, sed a Ianseniano scriptos esse dixerimus, nihil profecto 
de illorum honore detraxerimus. 

Ea, quae hactenus diximus, satis demonstrant, quam sit in- 
certa ,Historiae^ auctoritas. Quae enim mendacior unquam secta 
fuit, quam lansenianorum?  Quesnellum ipsius amici de quibus- 
dam commonuerunt. Eadem tamen in Historia Congregationum 
vel ipse rursus posuit vel intacta reliquit. Hennebel ad eum 
seripserat, Vianen epistolam P. Lupi suo nomine signatam et in 
Quesnelli , Apologie historique des deux censures de Louvain et 
de Douai^ vulgatam (p. 464.) pro sua non agnoscere. Nihilo 
minus eadem cum verbis ipsis, quae ille reprehenderat: adeoque 
et imprimi, adscripto etiam nomine Vianeni conspicitur in Historia 
(l. I. c. 9. p. 60.). Item ille monuerat, quod in Apologia (p. 471.) 
dictum esset, legatorum academiae Lovaniensis narrationem earum 
rerum, quae Romae gestae essent, Belgicae administratori a legatis 
(atque ita etiam & Vianen) traditam esse, hunc reclamare, quod 
illam se invito a solo Lupo traditam diceret. Idem tamen men- 
dacium in Historia (l. I. c. 10. p. 69.) repetitur. Alia falsa quam- 
quam ab amicis monitum scripsisse Quesnellum, P. Livinus de 
Meyer in Hist. Congr. de Aux. (praef. art. 7. p. XXVIII.) de- 
monstrat; idem omnem errorum telam duobus voluminibus dis- 
solvit. Talis est laudata illa Serrii Historia congregationum de 
auxiliüs. Falsum est, quod auctor negat Quesnelli opera librum 
editum esse; id enim iudicis sententia probatur; falsum nomen 
urbis in fronte libri positum; depravatae approbationes; nulla 
omnino fide digna Acta Coronelli, Pennae, Lemosii, unde res in 


1 De natura et gratia cap. 9. Ed. Roterodam. p. 119. "Vocem ,jrresisti- 
bilis^ Serry vel potius Quesnellus scriptura distinxit. 

Historiam translatae sunt; postremo tota conspersa atque inter- 
texta est erroribus, criminationibus, depravationibus 4. Ac tamen 
ex hoe armario argumenta suae causae sibi depromere adversarii 
consueverunt ad Societatis de gratia doctrinam impugnandam. 
Quam autem misere perturbati animi tam diuturna contentione 
fuerint, vix ulla res alia clarius demonstrat, quam quod magni 
theologi, velut Billuart, illud opus summis laudibus praedicant 
studioque acerrimo defendunt. 

Supra dixeramus brevi post vulgatam Serrii Historiam Acta 
quoque Lemosii, e quibus magnam partem derivata est, a P. de 
Viaixnes edita esse. Is nominis Augustini Le Blanc simulationem 
patefecit. Sed haec illa sunt acta, quibus Innocentius X. nullam 
omnino fidem esse adhibendam declaravit. 

Contra utrumque (Lemosium et Serrium) scripsit Livinus de 
Meyer. Opus inscripsit ,Historiae controversiarum de divinae 
gratiae auxiliis sub summis Pontificibus Sixto V., Clemente VIII. 
et Paulo V. libri sex, auctore Theodoro Eleuthero^ (Antverp. 
1705.). Serrius autem quum alteram sui operis editionem cum 
Apologia item Antverpiae edidisset, ille a. 1715. hane sui defen- 
sionem addito nomine vulgavit: ,Historiae controversiarum de 
divinae gratiae auxiliis sub summis Pontificibus Sixto V., Cle- 
mente VIII. et Paulo V. ab obiectionibus R. P. Hyacinthi Serry 
vindicatae libri tres.^ "Utrumque volumen iterum 1742. Venetiis 
editum est. 

P. Livinus merito non illis actis congregationum confidit a 
S. Sede non agnitis, sed amplissimam molem affert scriptorum, 
ad dogmatis rationem potissimum pertinentium, quae ante ignota 
fuerant, ut et ad historiae scriptionem et ad veritatis explicatio- 
nem non parum adiumenti attulerit. Ipse Serry non fere audet 
infitiari genuina esse illa, quae afferuntur; sed eorum vim ad 
rem propositam demonstrandam extenuare solet. Multa P. Li- 
vinus ex Possino mutuatus est nec tamen ita singula persequi- 
tur, ut illo possis carere. Nonnunquam subirate pugnat, sed 
immoderatis criminationibus a Le Blanc lacessitus facile excu- 
satur. 

Duo illa maxima Serrii et Meyeri opera librorum turba co- 
mitata est. Nam de historia congregationum de auxiliis plus tri- 
ginta annos litigarunt scriptores, atque adeo ante editam Serrii 





1 Negat tamen Serry, Historiam suam vel in apice minimo posse falsi- 
tatis convinci, Réponse aux questions importantes, p. 400. 

Historiam pugnari coeptum est. Nec vero quidquam allatum est 
gravis argumenti, quod apud illos non invenias. 

Ad Meyeri ,Historiam vindicatam“ Serry non respondit. 
Nam ut illum ,responsionis honore dignaretur“, se voluerat ex 
tabulis congregationis refutari, ne in illud Scripturae offenderet: 
nNe respondeas stulto iuxta stultitiam suam.^  Conditioni satis- 
fieri non potuit, quod acta genuina a S. Sede edita non erant, 
ceteris vero fides omnis abiudicata. At Billuart éustissimas ra- 
tiones, cur ille tacuisset, approbans responsum illud fastidiosum et 
indignam Scripturae usurpationem divulgavit 1. Ipse temperare 
sibi non potuit, quominus Serrii Historiam libro illo: ,Le Tho- 
misme triomphant“ (1725.) defenderet. Eo permagnam excitavit 
indignationem multorumque calamos acuit. Mortuum enim Fene- 
lonem aggressus est; nec vero illius librum legerat atque ea nar- 
ravit, quae ille nunquam dixisset; fateri coactus est, se ab amico 
deceptum ?. Idem accenso iam certamine hoc alterum opus emi- 
sit: ,Apologie du Thomisme triomphant. On iustifie aussi par 
occasion l'Histoire des Congrégations de auxiliis du P. Serry 
contre les chicanes de ses adversaires.“ (Liége 1731.) 

»Historiae“ scriptione Serry gratiam iniit Quesnelli atque 
Iansenianorum 3. E quibus Codde, Sebastensis Archiepiscopus, 
vicarius Apostolicus Bataviae missionum et schismatis in illis locis 
auctor, ut familiaris eius Krys Brigodio Quesnelli amanuensi a. d. 
VI. Id. Ian. a. 1700. nuntiavit, in hune modum scripsit: ,Histo- 
riam Congregationum de Auxiliis opus esse plane insigne, cuius 
fructus ad finem saeculorum permansuri essent.^ Idem, quum 
eodem anno eum Krys iter Romam faciens Patavium venisset, 
temperare sibi non potuit, quin Serrium, qui in ea urbe docebat, 
inviseret. A quo audivit, quanti Quesnellum eiusque sanctissimam 
familiam faceret. Errare enim non videmur, quum Binerum * se- 
cuti compendium illud le P., quod Krys in litteris de itinere Pa- 
tavino a. d. XV. Cal. Ian. anni 1701. ad Brigodium missis usur- 
pat, le P. Serry interpretamur. Idem ille alteris ad Brigodium 


1 Diss. 6. art. 6., de scientia media, $ 8. 

? Cuius laudator P. Labye in ,,Vita auctoris", quae compluribus Bil- 
luarti editionibus praemittitur, id non potest non fateri. ,,Alter,“ inquit, 
,8amicus textum primae Epistolae D. de Fénélon ad Quesnellum adulteratum 
sibi subministrat. Noster auctor in fide sui amici aetate et eruditione vene- 
randi textum allegat." 

5 Meyer, Hist. Praefat. Art. III. IV. 

4 Apparatus eruditionis t. VIII. (1762.) p. 382. 

litteris datis III. Non. Iun. 1702. narrat, quae inter Serrium et 
Coddium necessitudo esset, in hunc modum: P. Serrium nihil 
optare ardentius, quam ut Historia Congreg. de Aux. denuo typis 
describeretur; litteris ad P. Rivium (d'Elbeeque) magnopere lau- 
dasse D. Godefridi scripta [quae Coddii scripta postea a Pontifice 
damnata sunt]. Cum Quesnello erat ei familiare commercium lit- 
terarum. Ut primum famosus ille casus conscientiae Clementis XI. 
litteris (datis prid. Id. Febr. 1708.) proscriptus est, imminuenda 
proscriptionis vi Jansenianorum familiam consolari tentavit. Sic 
enim V. Non. Mart. (1703. vel 1704.) ad Quesnellum scribit: 
non ob factum Iansenii [h. e., distinctionem Iansenianam iurîs 
et facti] illum proscriptum esse; nihilominus bonos illos Patres 
factum intellecturos.^ Sic ille iudicii ecclesiastici de illo casu 
conscientiae tamquam nervos intercidit idque litteris ad Quesnel- 
lum, illius machinationis auctorem praecipuum, qua Ianseniana 
iuris et facti distinctio in Ecclesia stabiliretur. Idem longius pro- 
gressus est. Promulgata Bulla Unigenitus quid fecerit, Alberti- 
num, illius et in religione socium et in professoris munere Pa- 
tavii suecessorem, exponentem audiamus. 

Hyacinthus Serry,^ inquit, ,haud certe ex prava animi sen- 
tentia — quod avertat a me Deus ut vel suspicer — sed ex sola 
systematis sui praeoccupatione (theologiam supplicem ad Sedem 
Apostolicam dedit, in qua declarari sibi postulat, quomodo Ques- 
nellii sui propositiones damnaverit. . . Eadem sola animi praeoccu- 
patione etiam Eusebius noster Eraniste in opere, quo celeberri- 
mam Benedicti XIV. Encyclicam ad clerum Gallieanum vindicat 
(Epist. 4. ed. Lugan. 1757. p. 110.), eandem Constitutionem ,Uni- 
genitus" alogam vocat, ne dicam ineptam: La Bolla ,Unigenitus* 
(inquit) non si spiega con maniera chiara e preeisa, né quanto 
al vero legittimo senso delle proposizioni dannate, né quanto alle 
censure o qualificazioni, che a ciascuna proposizione convengono, 
sicchè restiamo incerti e dubbiosi e intorno all’ oggetto della sua 
decisione e intorno alla qualità del vizio, che corrompe ogni pro- 
posizione.“ | | | 

Abest plurimum, ut id, quod Serry fecit, factum putemus 
ab Ordine Praedicatorum, quo fortiorem nec Ecclesia defensorem, 
nec haeresis hostem habuit; sed illud praetermittendum non fuit, 
ut et quam nulla fide digna esset Serrii Historia, cuius auctori- 
tate in hodiernum diem eruditi viri uti soliti sunt, demonstrare- 
mus, et quantas insidias, insectationes, iras lanseniani adversus 
Molinianos instruxissent, excitassent, fovissent, incendissent, in- 

telligeretur, et appareret, quam turpiter actum esset cum quibus- 
dam theologis, quod eum religiosorum Ordinum et Scholae inimi- 
cissimis Societatem Iesu tantis clamoribus et conviciis exagitarent. 
Quae consensio causa fuit, cur illi, ut ab Apostolicae Sedis cen- 
suris se defenderent, tanto studiosius illam veterem, falsam, saepe 
repressam cantilenam redintegrarent, suam haeresim doctrinam 
esse Thomistarum. Sed ea occasio fuit Sedi Apostolicae, ut alia 
edicta, quae ad hane controversiam , quam agimus, pertinerent, 
promulgaret. 


Clemens XI. ab examinandis Quesnelli propositionibus Iesui- : 


tas removerat, ne ansam offerre videretur lansenianis de iudicii 
iniquitate conquerendi. Ergo Praedicatores asciverat. Nihilominus 
conclamatum est, illa Bulla S. Thomae doctrinam de gratia a se 
efficaci damnatam esse. Noailles, Cardinalis et Archiepiscopus 
Parisiensis, caput reluctantium, quum Card. Orsinus Ord. Praed., 
amicus eius, Pontifex electus esset, ad eum scribens hac usus est 
excusatione: se ideo illi Bullae refragatum esse, quod timeret, 
ne quis eam ita interpretaretur, ut SS. Augustini et Thomae doc- 
trina proscribi et scholae Thomisticae libertas constringi videre- 
tur. Cuiusmodi exeusationibus ut occurreret í, Pontifex Pipiae, 
magistro generali Praedicatorum, mandavit, ut libello sibi oblato 
de malevolis hominibus (Quesnelli sectatoribus), qui Bulla Uni- 
genitus proscriptam esse doctrinam Thomistarum calumniarentur, 
expostularet. Quo facto Benedictus XIII. a. d. VIII. Id. Nov. 
litteris brevibus — quarum haec sunt prima verba: Demissas 
preces — consolatus est Praedicatores de illa querela, quod SS. Au- 
gustini et Thomae doctrina proscripta diceretur; calumniam illam 
esse Bullam eo consilio interpretantium, ut ipsi fides derogaretur. 
Magno igitur,^ inquit, ,animo contemnite, dilecti filii, calumnias 
intentatas sententiis vestris, de gratia praesertim per se et ab 
intrinseco efficaci ac de gratuita praedestinatione ad gloriam sine 
ulla praevisione meritorum, quas laudabiliter hactenus docuistis 
et quas ab ipsis SS. Doctoribus Augustino et Thoma se hausisse 
et verbo Dei summorumque Pontificum et Conciliorum decretis 
et Patrum dictis consonas esse Schola Vestra commendabili studio 
glorietur." 

| Póstulatum erat a Pontifice magno studio, ut pro illis verbis: 
commendabili studio gloriatur, substitueretur: iure gloriatur ; scilicet 


! Haec ipsis verbis refero Patris Bauer, qui de ea re disseruit in ,,Stim- 
«en aus Maria-Laach" VII. 496. 

rem praedicari, non personam, Thomismum laudari, non studium 
Thomistarum cupiebant. At Pontifex nihil nisi defendere illam 
scholam ab obiecta suspicione alicuius cum Quesnelli doctrina 
consensionis et notae Ecclesiasticae inflietae, minime vero illam 
controversiam Molinianam dirimere voluit, num eadem esset Tho- 
mistarum ac SS. Augustini et Thomae doctrina, num illa recta 
esset ac vera, contraria autem falsa necne. Idem propositum fuit 
Bullae, cuius initium est Prefiosus, qua idem Pontifex plus duo- 
bus annis post, a. d. VII. Cal. Iun. 1727., Praedicatores defen- 
.dens quodam loco (n. 30. al. 41.) vetuit doctrinam Thomistarum 
ulla macula aspergi, quasi cum erroribus a Sancta Sede pro- 
scriptis, nominatim Iansenii et Quesnelli, consentiret, omnesque 
theses ac libros, quibus id affirmaretur, condemnavit. 

Sed quum essent, qui his scholae Thomisticae laudibus contra 
Societatis Iesu doctrinam de gratia abuterentur, Clemens XII. 
a. d. VI. Non. Oct. 1733. confirmatis Clementis XI. et Bene- 
dieti XIII. Constitutionibus «i detractum esse voluit celeris ca- 
tholicis scholis diversa de gratiae efficacia sentientibus *. 

Doctrinam Bannesianam 18. saeculo insigni laude defende- 
runt Billuart et Card. Gotti; prioris Theologia, ut fuit praestan- 
tissima, ad illam propagandam non parum valuit. Inter eius ad- 
versarios, ut omittam Eusebium Amortum Ord. S. Aug., eminet 
Tournely, Doctor Sorbonicus. Eum Molinaeum Doctorem Billuart 
appellat, quo honore sane dignus est, etsi aliquam cum Molina 
controversiam habuit. Quod quidem tanto minus mirum, videri 
debet, quod Ianseniani tot adversus Molinismum et Probabilismum 
calumniis omnium existimationem iudiciaque occupaverant, ut in 
ipsa Societate essent, qui et constantem Nostrorum de gratia doc- 
trinam studiosissime defenderent et Molinam desererent; in qui- 
bus fuit P. Daniel. Eadem vulgari opinione deceptus Tournely, 
quemadmodum supra vidimus, praecipua contra Molinianos pro- 
positione eam illis sententiam tribuit, quam ipsi inter stultissimas 
abiecerant. (Praelect. de grat. Chr. q. 7. art. 4. 2* conclus. ed. Paris. 
tom. II. p. 431.) 

Diuturnae illae atque acerrimae cum Iansenianis discepta- 


1 ,Mentem tamen eorundem praedecessorum nostrorum compertam ha- 
bentes, nolumus aut per nostras aut per ipsorum laudes Thomisticae scholae 
delatas, quas iterato nostro iudicio comprobamus et confirmamus, quidquam 
esse detractum ceteris catholicis scholis diversa ab eadem in explicanda Di- 
vinae gratiae efficacia sentientibus, quarum etiam erga S. Sedem praeclara 
sunt merita.‘ 

tiones quum omnium theologorum oculos ad gratiae efficaciam 
convertissent, fieri non potuit, quin plurima de ea conscriberentur 
et maxime variae sententiae de illa quaestione ab ‘Ecclesia non 
definita proponerentur. Sed quoniam illae omnes conflatae e su- 
perioribus videntur, ne à proposito longius digrediamur, eas sin- 
gulatim hoc loco exponere omittemus. Praecipuas breviter enu- 
merabimus; sunt autem hae: 1. Doctrina Bannesianorum; 2. Socie- 
tatis lesu; 3. moralium praedeterminationum, quae vim certumque 
effectum aut a gratiae excitantis claritate ac suavitate aut a per- 
fecta cum voluntatis cuiusque studiis atque affectionibus convenien- 
tia mutuantur (v. supr. p. 317.); 4. doctrina Lemoine, quam Tour- 
nely sequitur, ad quem se S. Alphonsus Ligorius { applicavit (v. supr. 
p. 318. et 328.); 5. Augustinianorum, quae illud cum Iansenianis 
commune habet, quod voluntas delectationem victricem ac potio- 
rem sive gratiae sive cupiditatis sequi dicitur, in eo differt, quod 
moralem, non veram atque propriam necessitatem statuit; 6. Tho- 
massini (v. supr. p. 33.); 7. eorum, qui ob mysterii obscuritatem 
nihil certi statuendum, sed eum D. Augustino dicendum censent, 
gratiam miro et ineffabili modo, salva tamen libertate operari. 

Reliquum est, ut tristem finem controversiae impositum, quum 
et Ordines religiosi et theologiae gymnasia ad tantum tempus ob- 
ruta iacuerunt, breviter commemoremus. Et pauca quidem prius 
de quadam eius rei in Austria anticipatione dicenda sunt. 

Ibi enim quum contraria doctrina antea fuisset pervulgatis- 
sima, octavo decimo saeculo Neo-Thomismus in PP. Benedictinorum 
academia Salisburgensi acriter defendi coeptus est. Discessit enim 
illa theologiae schola tum florentissima a Card. Sfondrati, abbatis 
principis ad S. Galli, qui inter alios auctor illius primumque 
decus fuerat, via ac vestigiis. Non magis ille sincere in Nodo 
praedestinationis Societatis doctrinam contra Neo-Thomismum tuitus 
erat, quam posteriores theologi Salisburgenses studiose ,omnes 
sententias omniaque pronuntiata Thomisticae ratiocinationis, ut et 


1 Nec vero illi in mentem venit, ut pro theologis haec docte expli- 
cateque scriberet; populariter enim, Tournely sequens, ut et ipse dicit et 
utrumque inter se comparanti manifestum est, quid de variis doctrinis sen- 
tiret, exposuit. Quod autem in huiusmodi libro illum insignem auctorem se- 
cutus est, id ei vitio vertere nemo debet. Summae quaedam eius sententiae: 
omnem graliam sufficientem sine alia gratia praeveniente ad aliquem. actum 
satis dare virtutis, non vero ad opera difficiliora, ob eamque causam hominem 
oratione uberiores petere gratias debere, cum Molinianis praeclare congruunt: 
id quod supra satis demonstravimus. 

superioribus saeculis e£ maxime septimo decimo in Galliae atque 
Hispaniae scholis Praedicatorum proposita erant, defenderunt"; 
quarum scholarum universa doctrina tamquam per manus tradita 
ad Germaniae Benedictinos translata est^ (Werner, Geschichte 
der katholischen Theologie. München 1866. p. 92.).. Gravius est 
affecta Societatis doctrina altera parte saeculi octavi decimi, post- 
quam Gerardus van Swieten multum posse apud Mariam There- 
siam imperatricem coepit. Is ,in disciplinam scholasticam maxime- 
que eius propugnatores lesuitas petulanter invectus, eos ab ado- 
lescentium institutione, cui plurimis in locis praefecti erant, sum- 
movere cum sodalibus adiutoribusque suis conatus est.^ Haec 
prospere successerunt. Maria Theresia a. 1759. Iesuitas admini- 
stratione nuperrime confirmata studiorum theologiae ac philoso- 
phiae privavit, eam ad Simonem Stockium canonicum Societati 
aperte inimicum detulit. Is effecit, ut theologiae via ac ratione 
tradendae munus Augustinianis et Praedicatoribus committeretur, 
illis quidem dogmaticae, his eius, quam scholasticam vocabant. 
Ita Gazzaniga ex Ord. S. Dominici, vir insigni doctrina, in Uni- 
versitate Viennensi docere coepit. Is Molinismum aggressus est. 
nin tertiae partis ,Praelectionum* (Viennae 1770) dedicatione 
Simonem Stockium Thomismi in Universitatibus Viennensi, Pra- 
gensi, Olmuciensi, Strigoniensi, Oenipontana, Friburgensi instau- 
ratorem praedicat; quam instaurationem redintegrationem intelligit 
verae castaeque rationis tradendae fidei morumque doctrinae, im- 
primis vero excitationem veteris, genuinae ac tamquam dome- 
sticae in Ecclesia de quaestionibus probabilismi sententiae, et sin- 
cerae SS. Augustini ac Thomae Aquinatis de Divina gratia et 
praedestinatione doctrinae“ (Werner, l. c. p. 197. 198.). 

In Stockii locum successit Rautenstrauch abbas Benedictinus. 
Is se illis, qui rationem studiorum in Austria emendandam susce- 
perant, liberioribus in religione sententiis commendaverat. In 
conficienda vero ratione studiorum, quam a. 1774. Maria Theresia 
confirmavit, id secutus est, ut omnes sordes scholasticas e theolo- 
giae scholis amoveret ac futuros theologos iis rebus solis insti- 
tueret, ,quarum in cura animarum, atque ita in rei publicae 
emolumentum usus esset.^ Atque ex his rationibus studia in 
Austria dirigi coepta sunt deventumque est ad ea tempora, qui- 
bus miseriora ac leviora theologia catholica nunquam vidit. ,Cir- 
cumscriptio,“ inquit Werner (l. c.), ,atque deminutio omnis pote- 
statis ecclesiasticae , et maxime Pontificiae, imprimis proposita 
fuit illius aetatis studiis, et magna, immo vero summa causa 

exstitit, cur a Iesuitis, qui Ecclesiae utilitati uni omnium maxime 
serviebant, animi abalienarentur.^ Cum studiis Gallicanis con- 
iuncta ac.colligata fuerunt Ianseniana, atque ita ingens in Moli- 
nismum invidia exarsit. Sed Gallicanismus et Iansenianismus 
viam pararunt philosophiae erroribus. Neo-Thomismus ille, qui 
in Austriae Universitatibus potestate civili parumper adiutus efflo- 
ruit, brevi exstinctus est et theologia ad omnem doetrinae novi- 
tatem ac levitatem, et ad falsae scientiae ratiunculas traducta. 
Idem fere, quod in Austria, omnibus locis evenit. Permisit Deus, 
ut Societas Iesu communi tot inimicorum incursione opprimeretur. 
Dispertitis collegiis ac missionibus aliarum doctrinarum patroni 
ad tempus sane brevissimum aucti sunt. Sed quidam etiam Pro- 
testantes fatentur, exstincta Societate lesu illud propugnaculum 
perruptum esse, quo Ecclesiae auctoritas, constitutio, traditio, 
doctrina a profanis illorum temporum studiis atque erroribus de- 
fendebatur; tum vero fluctus publicae perturbationis ingruentes 
facile scholarum instituta vetera ac religiosorum domicilia pro- 
ruerunt traditamque theologiae atque omnino scientiae rationem 
intercisam summoverunt, et recentis levitatis erroribus etiam ad 
sacerdotes populumque fidelium aditum patefecerunt. Quorum 
fluctuum impetus etsi brevi retardati sunt, tamen terra vastata 
non statim recreabatur. Ita intelligitur, cur optimi doctissimique 
viri, qui scientiam ecclesiasticam in suum dignitatis locum resti- 
tuturi essent, quia ad tantum opus interrüpta omni traditione 
theologica soli nullaque disciplina informati, immo vero recentium 
temporum opinionibus studiisque capti atque affecti accesserunt, 
summis ipsi implicati erroribus Hermesianismum, Guentherianis- 
mum, Traditionalismum, Liberalismum theologicum procrearint. 
Adversus hos philosophiae ac theologiae errores Societas lesu a 
Pio VII. restituta inter primores pugnavit ac pro sua parte ela- 
boravit, ut theologia et philosophia scholastica reviresceret. Quan- 
tum eius theologi hae in re profecermt, supra (p. 7.) significavi- 
mus. Quod qui consideraverit, aliquos quorundam errores lapsus- 
que facile ignoscet, et fatebitur, Societatem lesu hodie quoque id 
unum constanter sectari, ut scholarum disciplinas ex veterum ratio- 
nibus tractandas suscipiat, dum eas simul explicando amplificare 
&c rerum novitati temporumque vicissitudini accommodare conetur. 

Cuius doctrina, ab alumnis superioris scholae Thomisticae vel 
Parisiensis vel Salmanticae formata, alia non fuit atque communis 
et antiqua; quae constanter explicata ad magnam illam quaestio- 


nem reconciliandae cum libertate gratiae traducta est. Ea re- 

conciliatio et antiqua fuit et nova, quia et e vetere Schola ac 
maxime D. Thomae doctrina derivata nec tamen eadem perspi- 
cuitate aut ab illo aut omnino a ‘veteribus proposita erat. Cui 
ab initio duo genera adversariorum occurrerunt: alterum illorum 
Scholae inimicissimorum, Baianorum et Iansenianorum; alterum 
eorum, qui omnem aversati novitatem scientiae mediae, quae nova 
videbatur, doetrinam et, quae ab ea repetebatur, illius quaestionis 
enodationem detestati sunt. In horum concentum adversariorum 
ceterorum convenit vociferatio. Nec vero solam de gratia doc- 
trinam accusarunt; fuerunt, qui omnia litterarum genera com- 
plecterentur, ut et de moribus solutiorem doctrinam, et in philo- 
sophia ac theologia nimiam ratiocinandi libertatem, et in studiis 
humanitatis rationes parum Christianas sectari diceremur. 

Sed et has criminationes communes et illas gravissimas So- 
cietatis eiusque doctrinae accusationes, quas a principio huius 
nostrae disputationis commemoravimus, a rei veritate quam lon- 
gissime aberrare, historiae inquisitione satis, ut confidimus, de- 
monstravimus. Quamquam in huiusmodi controversia, quae sae- 
eula complexa sit, e singulorum erroribus de universa doctrina 
existimandum non est. Carolus Wernerus, litterarum theologiae 
existimator intelligentissimus, de nostrae Societatis theologis in 
hune modum iudicavit: ,Quum acerrime lacessiti essent,^ inquit, 
magna in plerisque apologiis ac defensionibus aequitas ac mo- 
deratio necessario respondentium praedicari debet. Qui si quid 
erat erratum a quopiam, id non sunt infitiati^ (Franc. Suarez, Ratis- 
bonae 1861., p. 378.). Atque etiam Pius IX. et scholarum studia 
Societatis et doctrinae praestantiam praeclare commendavit. Sic 
enim scribit in litteris, quibus Patribus nostris gymnasium Seno- 
galliae, in patria sua, administrandum tradidit: ,Nihil potius, 
nihil antiquius habere dignoscuntur [sodales Societatis Iesu] quam 
singulari cura, studio, industria, consilio, labore et maiorem Dei 
gloriam ubique promovere et sempiternam hominum salutem pro- 
curare, et sanam tueri ac propagare doctrinam et iuventutem pie- 
tate ac litteris imbuere cum maximo christianae et civilis reipubli- 
cae bono, ornamento atque praesidio.^ (In Actis Pii IX. PP. p. 526.) 
Sed id, quod hoc loco Summus Pontifex scribit, ipsi Ecclesiae ini- 
mici confirmant, quum tanto furore inflammati eo potissimum stu- 
dia omnia conferunt, ut Societatis scholas tollant atque evertant. 








APPENDIX. 


DOCUMENTA PRAEVIA. 


Leonardi Lessii de Controversia Lovaniensi librum editurus, do- 
cumenta quaedam praemittenda censui, quibus et illud opus et Lova- 
niensium doctrina in eo refutata melius intelligerentur: 

1. Assertiones, quas S. Theologiae Facultas Lovaniensis ex Lessii 
dictatis excerptas dixit et censura notavit; | 

2. Summam controversiae ex Iustificatione seu defensione eiusdem 
censurae (Antapologia), contra Lessii Apologiam scripta et Parisiis a. 1683. 
typis mandata; | 

3. Propositiones ex dictatis Iacobi Iansonii, Professoris Lovaniensis 
excerptas, quas Leonardus Lessius Romam miserat ; 

4. Censuram ad [has] sententias Lovanio missas, quam Bellarminus 
Scripsit; 

5. Sententiam Bellarmini de controversia Lovaniensi. 

Propositiones Iansonii, censuram et sententiam Bellarmini ex co- 
dice ms. tabularii S. L, qui F/andr. Controvers. Lovaniae 1587—1594. 
inscribitur et illum quoque Lessii librum continet, accurate describendas 
curavi. Quidnam vero celebrem S. I. theologum ad opus exarandum 
impulerit, supra p. 188. et 189. fuse enarravi; ibidemque notavi, ipsum 
hane Antapologiae refutationem iam d. 17. Oct. 1588. Nuntio Aposto- 
lico tradidisse, ut Romam ad S8. Sedem mitteretur. Quocirea, quum 
Concordia Molinae a. 1589. foras data sit, luculentissimum doctrinae, 
quae ante Molinam in Societate Iesu de gratia et scientia media tra- 
debatur, testimonium in Lessii libro hucusque nondum edito continetur. 
Quod testimonium ita edam, ut ea, quae ibi de sacra Scriptura dieta 
sunt, neque approbare neque improbare velim. Etenim haec omnino 
secundum SS. Concilii Vaticani definitionem diiudicanda sunt; iam vero 
gravissimi theologi inter se dissentire videntur, utrum tertia Lessii pro- 
positio, etiam deleta parenthesi (qualis forte est II. Mach.), quam ipse 
deleri voluit, cum doctrina Vaticana omnino concordet necne. Quam 
difficillimam quaestionem disceptare mediocritati meae nec licet nec lubet- 

Eminentissimus Card. Franzelin: ,De sententia, inquit, ,mere 
hypothetica, ut eam Bonfrerius [cum Lessio] explicuit , Concilium [Va- 

ticanum] non loquitur. Revera si tantummodo dicitur, librum humanitus 
Scriptum, euius in omnibus et singulis veracitatem Deus postmodum 
revelatione publica revelasset, posse diei sacram Seripturam et habitu- 
rum auctoritatem divinam, lis potest esse de verbis, dummodo agno- 
scatur diversitas huiusmodi libri a Scriptura divinitus inspirata, quam 
accepit et habet Ecclesia“ (De div. traditione et scriptura, II. ed., p. 373.). 
Hane vero diversitatem Lessius identidem agnoscit; sentit et semper 
sensit, omnes s. Scripturae libros, quos S. Tridentina Synodus recensuit, 
divinitus inspiratos esse, et hane inspirationem cum revelatione esse 
modos, quibus summa auctoritas primae veritatis omnibus illis libris 
applicaretur, ideoque proximam continere rationem , cur pro sacris et 
canonicis sint habendi. De facto igitur, i. e. de canonicis V. et N. T. 
libris, idem videtur sentire, quod Vaticanum docet: eos libros pro sacris 
et canonicis habendos esse propterea quod Spiritu Sancto inspirante 
conscripti Deum habent auctorem. Sed praeterea putat, alia ratione, 
quae tamen nunquam facta sit, summam illam auctoritatem s. Scrip- 


" turae propriam alicui libro obtingere posse, de qua sententia mere hypo- 


thetica Concilium non loquitur. In naturam s. Scripturae inquirens ulti- 
mam eius rationem a proxima distinguit: ultimam rationem esse sum- 
mam auctoritatem primae veritatis nullo modo dependentem ex [alia] 
Scriptura vel traditionibus, sed immediate tantum a Spiritu Sancto, proxi- 
mam autem rationem esse modos, quibus summa illa auctoritas alicui 
libro applicetur, quosque tres enumerat, revelationem propheticam, 
inspirationem, approbationem. Ideo existimavit, librum divinitus tam- 
quam omnibus suis partibus verissimum approbatum recte 8. Scripturam 
dici posse, quia ei suprema illa auctoritas vere obtingeret. Nihilominus, 
quum is liber ea divinae originis dignitate careat, qua omnes et singuli 
8. Seripturae libri reipsa sunt ornati, Lessius non gravatur,. si quis 
huie libro appellationem s. Scripturae deneget, dummodo agnoscat, eum 
parem cum s. Scriptura auctoritatem divina illa approbatione consequi. 
Videtur mihi, inquit, [talis epistola] parem sacrae Scripturae auctori- 
tatem habitura, sive quis eam velit appellare Scripturam sacram sive non; 
nam quaestio videretur de nomine. 

Alii theologi tertiam Lessii propositionem alia ratione defendunt, 
de qua videatur libellus periodicus ,Stimmen aus Maria-Laach“ VI, 
287. et 288. 

Alii vero hane sententiam cum Concilii Vaticani doctrina non 
posse conciliari contendunt, qua de re disserit illustris S. I. theologus 
Ioseph Kleutgen in opusculo vere egregio, quod cum Lessii libro hie 
edere nobis contigit. 

ASSERTIONES A FACULTATE LOVANIENSI CENSURA 
NOTATAE. 


De Scriptura Sacra. 


1. Ut aliquid sit Scriptura sacra, non est necessarium singula 
eius verba inspirata esse a Spiritu Sancto. 

2. Non est necessarium, ut singulae veritates et sententiae sint 
immediate a Spiritu Sancto ipsi scriptori inspiratae. 

3. Liber aliquis (qualis forte est secundus Machabaeorum) humana 
industria sine assistentia Spiritus Sancti scriptus, si Spiritus Sanetus 
postea testetur ibi nihil esse falsum, efficitur Scriptura sacra. 


De praedestinatione et reprobatione. 


1. Augustinus definit, quod Praedestinatio est praescientia et prae- 
paratio benefieiorum Dei, quibus certissime liberantur quicumque libe- 
rantur. Quae definitio valde bona est, si intelligatur de praedestina- 
tione hominum, quae supponit servitutem et peccatum, et de certitudine 
ex praescientia, non ex mera praeordinatione. 

. 2. Deus post praevisum peccatum originale habuit voluntatem 
dandi Adamo et toti eius posteritati sufficientia media contra peccata, 
et auxilia ad consequendam vitam aeternam, ergo dat illis sufficiens 
auxilium ut possint reverti. 

3. Tota Scriptura plena est praeceptis et exhortationibus, ut pec- 
catores convertantur ad Deum; atqui Deus non praecipit impossibilia, 
ergo dat illis sufficiens auxilium ut possint converti. 

4. Dices Deum quidem omnes vocare ad poenitentiam, sed non 
secundum propositum, aut non illa vocatione, quae est sine poenitentia. 

Respondeo, hoc videtur alienum abonitate Dei, quia non hoc esset 
serio, sed delusorie vocare, si vocaret aliquem non ex intentione ut 
convertatur. Augustinus autem (ut in scholio additur) propositum Dei 
accipere videtur, ut idem sit quod illo modo quo novit illum secu- 
turum. 

9. Iubentur omnes baptizari, ergo Deus quantum in ipso est vult 
omnibus dare gratiam baptismi. 

6. Hunc locum, Deus vult omnes homines salvos fieri, id est, vult 
omnes salvos fieri qui salvi fiunt, non videtur exponere Augustinus 
(I. Tim. 2. Epist. 107. et de praedest. sanct. c. 8.) secundum intentio- 
nem Apostoli, et sex ampliusque argumentis dicta interpretatio op- 
pugnatur. 

1. Deus voluit dare Christum in redemptionem pro omnibus nullo 
excepto, ergo omnibus praeparavit sufficientia remedia per Christum. 
Prob. cons. quia eatenus est Christus omnium Redemptor, quatenus 
per ipsum dantur omnibus sufficientia auxilia quibus resurgant a pec- 

catis; si enim non darentur sufficientia, verus non esset eorum Redemp- 
tor, quia neque quoad sufficientiam, neque quoad efficaciam. 

8. Ut peccator possit converti, non est necessarium ut recipiat 
utrumque auxilium (praeveniens scilicet et concomitans) in actu se- 
eundo, sed satis est ut accipiat auxilium praeveniens in actu secundo, 
et tunc vere habet auxilium sufficiens ad actualem conversionem. 

9. Concomitans concursus specialis seu supernaturalis ita praepa- 
ratus est peccatori, sicut concursus naturalis et generalis praeparatus 
est potentiae naturali, verbi gratia potentiae videndi. Et infra: Deus 
non dat ipsa opera bona, nisi quatenus per gratiam praevenientem dat 
nobis auxilium sufficiens et paratus est dare concursum gratiae con- 
comitantis in actu secundo, si velimus. 

10. Augustinus ubieumque dicit nos non tantum gratia egere qua 
possimus, sed etiam qua faciamus, intelligendus est de supradicto con- 
comitante concursu, quod scilicet non possimus facere sine auxilio gra- 
tiae concomitantis; alioqui dictum eius non esset universaliter verum. 
Nam ut faciamus non requiritur efficax excitatio, quae voluntatem in- 
fallibiliter determinet, qualis forte fuit in Paulo, Magdalena aliisque 
nonnullis dum converterentur; sed sufficit multo minor, quae plenissi- 
mam relinquat libertatem. 

11. Quod dicit Augustinus (De dono persev. c. 14.), eis qui non 
sunt a perditionis massa segregati non adhiberi dicta vel facta divina per 
quae possent credere si audirent ea vel viderent, cum grano salis ac- 
eipiendum est, ut intelligantur non accipere in actu secundo illa auxilia 
cum quibus Deus noverat eos de facto convertendos, quod certissimum 
est de omnibus qui non convertuntur. 

12. Ad illud quod ex cap. 6. de praedest. Sanctorum obiicitur, 
ubi Augustinus docet hune nolle credere, quia eius voluntas non prae- 
paratur a Domino, quod tamen erat necessarium ut credere vellet: 
respondetur valde improprie dici, quod is cui suffieienter proposita 
est fides, ideo nolit credere, quia eius voluntas non praeparatur a 
Domino. 

13. Est quoddam perseverantiae donum consistens in quodam spe- 
eiali auxilio et protectione, qua Deus ita protegit et munit quosdam, 
ut fere indeclinabiliter et infallibiliter in gratia perseverent usque ad 
mortem, quod quibusdam conceditur, ut forte Apostolis post acceptum 
S. Spiritum et (ut in scholio additur) iis qui dicuntur confirmati in 
gratia. Aliud est perseverantiae donum, quod consistit in quodam au- 
xilio et protectione qua Deus ita adest, ut possint in gratia perseverare 
si velint, et hoc donum est necessarium ad salutem, et datur omnibus 
iustis immediate in actu primo. 

14. Indurati et exeaecati habent sufficiens auxilium ex parte Dei 
ut convertantur. Et infra: Omnes infideles semper et ubique habent 
sufficiens auxilium ad salutem ex parte Dei. 

15. Omnia loea Scripturae s. quae significant, esse impossibile 

quosdam converti, intelligenda sunt, ut impossibile accipiatur pro eo, 
quod est valde difficile. 

16. Parvuli ex parte Dei habent remedium sufficiens contra pec- 
catum, praesertim in nova lege. Nam Christus pro omnibus mortuus 
est, et pro omnibus instituit sacramentum in remedium peccatorum, 
nemine excepto. Atque id (quod in scholio additur) ex Epistola B. Cy- 
priani 2» satis aperte colligitur. 

. Quod applicatio talis remedii (Baptismi videlicet) his vel illis 
ob aliqua impedimenta occurrentia fiat impossibilis, non est Deo impu- 
tandum, quia non ordinat ut non possit applicari, vel ut talia impedi- 
menta occurrant, sed tantum permittit secundum communem cursum 
rerum, sicut permittit peccata. 

18. Omnes infideles semper et ubique habent sufficiens auxilium 
ex parte Dei, seu in actu primo. Si enim facerent quod in ipsis est, 
et quantum possent secundum praesentem dispositionem naturalem, vel 
supernaturalem quam habent, Deus illuminaret eos, ut credere possent 
vel converti. 

19. Qui invincibiliter ignorat fidem, tenetur ad praecepta naturalia, 
id est, ad Decalogum, ergo habet auxilium morale sufficiens ad illa 
explenda, quia Deus neminem obligat ad impossibile; alioquin videtur 
accedere ad sententiam haereticorum, qui dicunt, per peccatum origi- 
nale amissum liberum arbitrium ad bonum. 

20. Sententia, quae dicit eos qui salvantur, non efficaciter electos 
ad gloriam ante praevisionem bonorum operum, vel applicationis remedii 
contra peccatum, videtur maxime probabilis. Tenent autem hane sen- 
tentiam omnes Patres Graeci, adeo ut communiter dicatur sententia 
Graecorum. Et in scholio: Quanquam diversa sententia Augustino 
tribuatur, non puto tamen esse Augustini. Nam ubi de hac re loqui- 
tur, non exprimit utrum loquatur de immediata electione ad gloriam. 
an de mediata quae est ad gratiam. Item, an loquatur de electione 
absoluta et efficaci, an de conditionata, id est, si gratiae fuerint coope- 
rati, quomodo intelligendas esse promissiones divinas docet Tridentinum 
Concilium sess. 6. Quod si tamen contraria sententia esset D. Augu- 
stini, non admodum referret. 

21. Deinde probatur aliis pluribus testimoniis (Apoc. 3.), Tene 
quod habes, ne alius accipiat coronam tuam, ergo corona potest amitti. 
Cui respondet Augustinus c. 13. de corr. et gratia: Scripturam ita loqui, 
non quod corona possit amitti, sed ut homines stent in timore. 

22. In statu innocentiae sufficiebat homini ad salutem gratia, qua 
poterat perseverare si vellet: ergo et nunc. 

23. Si electio est ad certum gloriae gradum, igitur omnia opera 
iustorum debent absoluta Dei voluntate esse praeordinata, nec pote- 
runt aliter, nec aliud operari, quam sit a Deo praeordinatum, quod est 
contra libertatem. 

24. Martyria et afflictiones Sanctorum, quas patiuntur ab impiis, 

sunt excellentissima media salutis ipsorum, ergo etiam haec ante om- 
nem praevisionem erant praeordinata, quod est falsum, quia Deus non 
est auctor peccati. 

25. Ad illud Ezechielis (Ezech. 36.), faciam ut in praeceptis meis 
ambuletis etc., dico ibi significari, Deum daturum abundantiorem gra- 
tiam in nova lege, quam in veteri, qua fiet, ut re ipsa plures ambulent 
in lege Dei, quam in lege veteri. Non ergo illud, faciam ut ambuletis, 
significat illum providentiae modum per quem omnes infallibiliter ser- 
varent praeceptum Dei. 

26. Non est voluntas absoluta Patris, ut omnes, quos ipse dat 
Filio, absolute salventur, ut patet Ioan. 17. ubi dicit, quod ex illis quos 
dedit ei Pater perierit filius perditionis, qui seipsum perdere voluit; 
sed voluntas Patris est, ut omnes habeant sufficientia auxilia, et non 
stet per ipsum quo minus salventur. 

27. Haec sententia Apostoli, omnia cooperantur in bonum his qui 
secundum propositum vocati sunt sancti, loquitur in genere de omnibus 
diligentibus Deum, non autem tantum de illis qui erant praedestinati. 

28. In his verbis (Rom. 9.), Iacob dilexi, Esau autem odio habui, 
per dilectionem non significatur efficax ordinatio ad gloriam, sed ad 
maiora dona gratiae, quae non erant ex praevisis meritis. Quia enim 
ex Iacob nasciturus erat Christus, voluit illi Deus et eius posteritati 
maxima dilectionis signa ostendere, quae non ostendit fratri eius Esau, 
ita ut comparatione Iacob et populi Israelitici, Esau et Idumaei possint 
videri odio habiti. 

29. Si Deus, praeviso originali peccato, absoluta voluntate con- 
stituit hunc hominem excludere a regno, vel admittere ad regnum ante 
omnem operum praevisionem, ergo nullis operibus bonis vel malis po- 
terit averti quod decretum est. Nam haec suppositio divinae voluntatis 
facta est independenter a libertate humana: ergo absolute necessarium 
est hominem damnari, posito quod Deus illum reprobaverit, et speciali 
providentia procurari debebit, ut in peccatis moriatur. 

30. Numerus praedestinatorum non est certus ex praeordinatione, 
quae antecedit omnem praescientiam operum. 

31. Haec sententia de praedestinatione et reprobatione maxime 
consentanea est divinae bonitati, Seripturarum auctoritati, Patrum te- 
stimoniis et naturalis rationis aequitati, in nulla re omnino Pelagio fa- 
vens, et quam longissime a sententia Lutheri et Calvini et reliquorum 
haereticorum nostrae tempestatis recedens, a quorum sententia et argu- 
mentis difficile est alteram sententiam vindicare. 

IUSTIFICATIO SEU DEFENSIO CENSURAE 


Facultatis S. Theologiae Academiae Lovaniensis contra assertiones 
quasdam Professorum ibidem Societ. Nominis Iesu. 


[Antapologia.] 
Controversiae summa et primaria capita. 


De Scriptura. Sacra. 


1. Assertio 3. de Scriptura. Seripturae sacrae verba sententiasque 
singulas adeo non esse a Spiritu Sancto inspiratas, ut integer etiam 
liber sola humana industria absque Spiritus. Sancti assistentia scriptus, 
sacra Seriptura fieri possit, si postea Spiritus Sanctus nihil falsum ibi 
esse testetur; atque huius generis exemplum in 2. fortasse Machabaeo- 
rum exstare libro. 


De Praedestinatione. 


2. Apol. assert. 1. et 3. Praedestinationem ad gratiam, seu decre- 
ium liberandi hominem e massa perditionis, praesupponere conditiona- 
iam praescientiam obediendi et assentiendi gratiae seu vocationi Dei, 
hane nimirum qua illum praeviderit Deus sequuturum et non repugna- 
turum, si sic vel sic vocaretur; absque hac autem praescientia explicari 
vix posse, quomodo in praedestinatione libertas salvetur arbitrii. 

3. Apol. assert. 20., 21. et 23. Electionem ad gloriam non esse 
immediatam , absolutam et efficacem, sed ex praevisione meritorum et 
conditionatam, quomodo conditionatae sunt aeternae vitae promissiones, 
si videl. divinae gratiae fuerimus cooperati. Alioquin enim et conse- 
quendae salutis et mediorum hue perducentium absolutam sequuturam 
necessitatem , adeoque videri etiam bonorum operum necessitatem ac 
meritum iuxta Calvini sententiam tolli. 


De Providentia Dei. 


4. Apol. assert. 17. Indignum videri Deo, si ante omnem praevi- 
sionem secundarum causarum, de rebus etiam minimis disponat atque 
praeordinet; omnemque generaliter Dei voluntatem, seu constitutionem, 
qua ante praevisionem causarum secundarum aliquid praeordinet, liber- 
tati contingentiaeque adversari. ' 

5. Apol. assert. 24. Christi passionem et crucem non fuisse aeterna 
Dei voluntate praeordinatam atque ut tempore suo eveniret absolute 
dispositam, sed ex praescientia tantum Iudaicae malitiae praevisam at- 
que permissam. Deum alioqui, si Christum absolute crucifigi voluisset, 
peccati erucifigentium debere esse autorem. 

6. Apol. 8. et 9. assert. Quando aliquid praesupponitur, quod in 
nostra non sit potestate, tum id quod per necessariam consequentiam 
inde colligitur, ita esse necessarium, ut liberum esse non possit. 

De Gratia Christi. 


7. Apol. assert. 8., 9. et 10. et ibid. in Apol. ad Censuram Dua- 
censem. Gratiam Christi quamvis sufficientissime praeparatam, relinquere 
nihilominus voluntatem indeterminatam et indifferentem ad bene velle; esse- 
que hoc de liberi actus ratione, ut a voluntate procedat tempore et natura 
prius ad actum ipsum indeterminata ac indifferente, ideoque gratiam effi- 
caciter et infallibiliter voluntates nostras determinantem , actus ipsius tol- 
lere libertatem. 

8. Dei gratiam quantumcumque efficacem sic esse în liberi arbitrii 
potestate, ut quamvis interdum difficile sit ei non cedere, possit. tamen 

a frustra et absque conversionis effectu esse adhibita, si videlicet acquiescere 
noluerimus. 

9. Apol. assert. 8. et 9. Gratiam efficacem, de qua Scripturae 
loquuntur et Augustinus disserit, qua fiat videlicet ut non possimus 
tantum, sed et faciamus, esse quemdam Dei concursum specialem et 
supernaturalem naturali ac generali similem, qui peccatori sufficienter 
excitato ita paratus ac praesto sit, quemadmodum alter naturali po- 
tentiae videndi, ambulandi, etc. 

10. Apol. assert. 8. et 9. et ibidem in Apologia Censur. Duacens. 
Ad explicationem sententiae de gratia ad singulos actus necessaria, suffi- 
cere habitus infusos, et illum iam dictum concursum, eamque etiam 
D. Thom. esse sententiam. 

11. Duplicem statuendam esse post lapsum perseverantiam, alte- 
ram, qua quisque perseverare possit, si velit; alteram qua actu perse- 
veret. Illam communem esse iustorum omnium, hanc paucorum tan- 
tum quorumdam, qui in gratia sint confirmati. 

12. Habere omnes homines, etiam infideles ac obduratos, semper 
et ubique ex parte Dei sufficiens auxilium, quo se convertere et a pec- 
catis exurgere possint; alioqui enim non fore Christum Redemptorem 
omnium, futuram deinde quamplurimis Dei legem observatu impossi- 
bilem, nec defuturam peccatoribus in die iudicii de transgressione le- 
gitimam excusationem. 

13. Quin et parvulos omnes, in maternis uteris morientes, habere 
similiter sufficiens salutis remedium: alioquin enim eadem, de Redemp- 
tore omnium Christo ac relicta excusatione, sequutura absurda. 

14. Apol. assert. 6. Apol. assert. 2. Quocirca improbabiles etiam 
esse B. Augustini expositiones circa illud Apostoli, Deus vult omnes 
homines salvos fieri; nec eius instituto congruentes. Idque propterea, 
ut de sufficienti omnibus parata gratia sensus, qui Augustino placuit, 
retineri possit. 

PROPOSITIONES EX DICTATIS IACOBI IANSONII EXCERPTAE. 


1. ,Dominus praecepit Semei, ut malediceret David“ est locutio 
propria. | 

2. Deus obrutum cordis torrem qui latet in malorum cordibus exagi- 
tat quatuor modis: deserendo, subministrando, formando et commovendo. 

3. Deus homini fragili tentatione commoto non solum peccatorum 
irritabula obvenire permittit, sed ipse quoque eadem mittit et defi- 
nito consilio obiicit, ut horum occasione et adminiculo prior hominis 
iniquitas increscens posteriore et deteriore puniatur. 

4. Sicut ad iustitiam Dei pertinet ut post hane vitam peccatum a 
se remissum suppliciis vindicetur, ita ad iustitiam Dei pertinet, ut pec- 
cati turpitudo etiam in hac vita graviori sorde dehonestetur. 

5. Etsi ex opere Divini iudicii perversitas in corde hominis oria- 
tur, non tamen dicendus est Deus hominem pervertere, quia non de- 
lectatur hominis perversitate, sed iustitiam exercere; sicut non est di- 
cendus crudelitatem exercere, sed iustitiam, cum tormenta inferorum 
infligit, quia non delectatur tormentis, sed iustitia. 

6. Hae locutiones: per potentiam hominem ad peccatum induci; 
ex opere Divini iudicii perversitas in corde hominis oritur; etc. non sunt 
impropriae, et licet illis passim uti, non adiecto pio aliquo commentario. 

7. Id quod in Deo operante seu mittente habet rationem vin- 
dictae, id in homine cooperante seu acceptante habet rationem culpae, 
et quod quatenus a Deo proficiscitur, habet rationem supplicii, idipsum 
quatenus ab homine suscipitur, habet rationem peccati. 

8. Deus inconditam animi humani malitiam nullo certi mali con- 
ceptu proposito definitam in placitum sibi malorum genus format at- 
que temperat. 

9. Nunquam iudicis in mentem venire potuisset tanti mysterii 
supplicia irrogare Christo, nisi vastissimam eorum crudelitatem Deus 
omnipotens in istorum suppliciorum inflictionem formasset, inclinasset, 
temperasset. 

10. Haec formatio intrinseca operatione in ipsum hominis affectum 
et sensum penctrat. 

11. Deus desiderii humani impetum in opus sibi congruum et pro- 
prium aestuantem commovet intrinseca et in affectum hominis pene- 
trante operatione, ut tempore Deo placito in opus concupitum erumpat, 
aut in vindictam eius, quem vult damnari, aut in exercitationem eius, 
quem vult probari vel purgari. 

12. Impossibilitas seu necessitas hominis captivi non adimit ei 
rationem liberi arbitrii, quia non sentit ullam violentiam, sed sponta- 
neam electionem. 

13. Necessitas superveniens libero arbitrio non tollit libertatem, 
quia libertas est naturalis, haec autem necessitas est aecidentaria. 

14. Sola necessitas naturalis, non autem accidentaria repugnat li- 
bertati, et ita est intelligendus ille articulus a Bulla damnatus: Jd quod 
voluntarie fit, libere fit, etiamsi necessario fiat; nempe ut articulus loqua- 
tur de necessitate naturali, non accidentaria. 

15. Necessitas peccandi peccato inducta non excusat a peccatis ex 
ea provenientibus, excusaret tamen, si non esset inducta per peccatum. 

16. Qui spiritu vitae destituti sunt, quid aliud parere possunt, 
nisi opera mortis aeternae? 

17. Illa sententia Concilii Tridentini: Deus sua gratia iustificatos 
non deserit nisi prius deseratur, intelligenda est, quod non spoliet illos 
iustitia, iusto tamen iudicio suo illos saepe derelinquit et dimittit, sicut 
olim dimisit gentes ingredi vias suas; quod idem est, ac si diceretur: 
Deus gentes libero dimisit arbitrio non subministrato illis gratiae suae 
adiutorio. 

18. Deus hominem reprobum iustum in fine vitae suo iudicio re- 
linquit propter peccatum originale, quia etsi peccatum originale sit 
remissum, poenae tamen temporales non sunt remissae; talis autem 
poena est haec derelictio. 

19. Deus obligat multos homines sub interminatione mortis aeternae 
ad sua praecepta servanda, quibus propter peccatum originale decrevit 
non dare auxilium necessarium ad illa servanda. Dicit ergo Deus illis 
hominibus: Volo et praecipio sub poena aeternae damnationis, ut serves 
omnia mandata mea; nolo tamen tibi dare auxilium, ut possis ea servare. 

20. Ad omne opus bonui requiritur gratia quaedam qua posita 
homo statim consentit in illud et non potest non consentire. 

Hae propositiones missae sunt ex Lovanio a P. Leonardo Lessio 
mense Iulio 1587. Sunt autem excerptae ex dictatis Iacobi Iansonii 
Doctoris Lovaniensis, ut existimo, patria Amsterdamensis. 


CENSURA AD SENTENTIAS LOVANIO MISSAS. 


Ad duo capita revocari possunt omnes sententiae, quae ex Lova- 
niensi civitate missae sunt. Primum caput continet eas, quae Deum 
facere videntur auctorem peccatorum. Eae sunt 1., 2., 3., 4., 5., 6., 
7., 8. 9., 10. et 11.; et quidem possent, meo iudicio, pleraeque harum 
sententiarum sano modo exponi, ut exponere solent doctores verba 
Sancti Augustini lib. de gratia et libero arbitrio cap. 20. Sed tamen 
videntur omnes hoc tempore scandalosae, cum in modo loquendi con- 
veniant cum sententia Calvini et Melanchthonis, quae damnatur in 
Concilio Tridentino sess. 6. can. 6. Nonnullae etiam videntur non so- 
lum falsae, sed etiam erroneae, ut 1. et 6.; nam ipse etiam Augustinus 
loco citato, quem auctores harum sententiarum pro se citare solent, 
indicat non esse propriam loquutionem illam, Deus praecepit Semei, ut 

malediceret David. Quomodo, inquit Augustinus, dixerit Dominus ut 
malediceret David, qui sapiens, et intelliget; non enim iubendo dixit, 
ubi obedientia laudaretur etc. Alterum caput comprehendit eas, quae 
liberum arbitrium tollere videntur. Eae sunt 12., 13., 14. et ceterae 
usque ad 20. Summa harum sententiarum haec est, homines peccatores 
destituuntur aliquando auxilio necessario ad non peccandum, et ideo 
necessario peccant, et tamen libere, quia voluntarie; qui autem auxi- 
lium Dei necessarium habent, illi necessario bene operantur et tamen 
libere. Quae sententia videtur omnino haeretica, 1° quia non agnoscit 
liberum arbitrium a necessitate, sed solum a coactione, quale liberum 
arbitrium admittit etiam Calvinus lib. 2. contra Pighium, neque ab 
ullo haeretico negatur, cum sit etiam in amentibus et in ipsis animan- 
tibus brutis; 29 quia repugnat expresse canoni 4° sess. VI. Concilii 
Tridentini; Concilium enim definit, hominem praeventum et adiutum a 
Deo posse dissentire si velit; sententia autem 20. huius auctoris docet, 
non posse non consentire eum, qui auxilium illud habet, quod ad omne 
bonum opus requiritur; 3° quia hine sequitur praecepta Dei esse im- 
possibilia plurimis hominibus, qui tamen ad ea servanda tenentur sub 
interminatione mortis aeternae, ut habet propositio 19. Quod tamen 
est contra Dei clementiam et iustitiam iuxta illud Leonis serm. 16. de 
passione Domini: Juste instat praecepto qui praecurrit auxilio. Hae 
sententiae viginti excerptae sunt ex scriptis cuiusdam doctoris Iacobi 
Professoris Lovaniensis, qui intimus est Michaeli Baio, et qui eius er- 
roribus aliquando addictissimus fuit, utinam etiam modo non sit. 
Haec mihi videntur, salvo semper meliori iudicio. 
Robertus Bellarminus. 


| SENTENTIA BELLARMINI DE CONTROVERSIA LOVANIENSI. 


Fatentur aliqui ex ipsis Lovaniensibus doctoribus, auctorem totius 
tragoediae nuper commotae contra Patres Societatis Iesu, fuisse D. Mi- 
chaelem Baium, cum nonnullis eius adhaerentibus, et certe censura fa- 
eultatis Theologiae satis aperte redolet phrasim et stilum D. Michaelis. 
Porro praecipuam controversiam, vel potius fundamentum et radicem 
omnium controversiarum fatentur ipsi doctores Lovanienses esse quae- 
stionem de gratia et libero arbitrio, et ideo mox ab exorta ista quae- 
stione instituerunt lectionem publicam de gratia et libero arbitrio contra 
Patres Societatis, et in thesibus impressis ex ea lectione decerptis et 
publice ad disputandum propositis asseruerunt, non posse liberum 
arbitrium se disponere ad iustitiam, vel eam apprehendere, aut exer- 
cere sine auxilio gratiae, illud autem auxilium esse subministratio- 
nem spiritus Christi, eam vero subministrationem spiritus esse ipsum 
actum bonum gratis immissum; et hanc esse gratiam praeoperantem, 


368 Sententia Bellarmini. 


et necessariam in singulis actibus. Ex quibus sequitur, ut nullum sit 
tempus, quo possit liberum arbitrium a Deo excitatum, praeparatum 
et adiutum bene agere vel non agere, nam si absit illa gratia prae- 
operans, non potest liberum arbitrium bene agere, ut ipsi fatentur; si 
adsit, non potest non bene agere, quia illa gratia est ipse actus bonus 
gratis a Deo immissus, et hinc negant, auxilium sufficiens distingui ab 
efficaci et dari omnibus pro loco et tempore, et iustos omnes habere 
gratiam sufficientem, qua possint perseverare si velint, et alia id genus, 
in quibus a Patribus Societatis dissident; Patres enim contendunt libe- 
rum arbitrium per gratiam praevenientem excitatum et praeparatum 
Deo adiuvante posse bene agere, et posse etiam gratiam praevenientem 
reiicere et non bene agere; et distinguunt auxilium sufficiens, quod 
omnibus pro loco et tempore dari dicunt, ab auxilio efficaci quod iis 
solis datur, qui re ipsa convertuntur et bene agunt; distinguunt etiam 
gratiam, quam habent omnes iusti, ut possint perseverare si velint, a 
dono perseverantiae quo re ipsa infallibiliter perseveratur, quod est 
proprium electorum. Et quia sententia Lovaniensium de gratia illa 
praeoperante et efficaci necessaria ad singulos actus videtur repugnare 
Tridentino Concilio, quaesierunt aliquando Patres Societatis ab ipso D. Mi- 
chaele, quomodo cohaereret eius opinio cum Concilio, quod sess. 6. cap. 5. 
et can. 4. definit, liberum arbitrium a Deo motum et excitatum posse 
libere consentire, posse etiam dissentire et gratiam reiicere. Respondit, 
Concilium non ita proprie esse loquutum, ut loquitur S. Augustinus, 
et illa capita dogmatica non fuisse relecta, et alibi deprehensum quem- 
dam errorem. Et quia eadem ista sententia Lovaniensium de gratia 
efficaci videtur coincidere cum opinione D. Michaelis, quae habetur in 
eius libro de libero arbitrio, quaeque damnata est a Pio V. Pontifice 
Maximo ac deinde ab eius successore Gregorio XIII. in bulla Lovanii 
publicata, primo per Dominum Morillonium, deinde per Patrem Fran- 
ciscum Toletum: interrogati Lovanienses a Patribus de hac re respon- 
derunt, propositionem illam damnatam: Quod necessario fit, libere fit, 
modo voluntarie fiat, et illam: Sola violentia repugnat libertati, debere 
intelligi de necessitate naturali, non de adventitia; necessitatem autem, 
quam inducit peccatum vel gratia efficax, non esse naturalem, sed ad- 
ventitiam. Sed omnes vident, hoc esse illudere bullae. Nam Summi 
Pontifices damnarunt id, quod Michaelem sentire et docere cognoverant 
tum ex libris eius, tum ex relatione eorum, qui eius sententias colle- 
gerant; Michael autem nunquam sensit, ut nec ullus alius, libere 
fieri id quod necessario fit naturali necessitate, qualis necessitas est in 
brutis, sed [quod necessario fit] necessitate adventitia ex peccato vel 
gratia. Quare non sine causa multi iudicant Dominum Michaelem et 
eius amicos movisse hanc litem, ut suas sententias iam damnatas a 
Sede Apostolica iterum excitent, protegant et defendant. 

Optabamus equidem, Illustrissime ac Reverendissime Domine, ut 
absque longiore scriptorum contentione, quibus veritas involvi magis 
quam explieari solet, Sanctae Sedis Apostolieae iudicium exspectaretur, 
tum de sententiis nostris duplici Apologia explicatis et defensis, tum 
etiam de censuris Ven. Facultatis Sacrae Theologiae Lovaniensis ac 
Duacensis, quibus doctrina nostra acriter perstricta est, ut maturius, 
Summi Pontificis auctoritate interposita, haereticorum insultationibus, 
pusillorum seandalo atque infamiae per hasce censuras nostrae Societati 
in his partibus inustae occurreretur. Verum Veneranda Facultas die 
sexto Iulii per suos deputatos coram Illíía ac Ria D. V. et Ríno Archi- 
episcopo Mechliniensi, conventu hac de causa indicto, palam testata 
est, se perlectis diligenter nostris Apologiis tandem intellexisse principia, 
quibus doctrina nostra iam ante ab ipsis iudicata quasi fundamentis 
niteretur, eaque talia sibi visa esse, ut, si vera essent, ipsa censorum 
doctrina non omnino solida nec secura videri posset, quare cupere 
se novo seripto ea principia convellere. Hic nos contra excepimus, 
Sanctam Sedem Apostolicam de doctrina controversa eiusque principiis, 
ex Censuris Facultatum divulgatis nostrisque Apologiis, iudicaturam: 
oportuisse, ut Domini MM. NN., antequam censuram conscriberent, 
dogmatum nostrorum principia intelligerent; ut omittamus, mirum quo- 
que fortasse alieui videri posse, duarum Facultatum Censuras tam diu- 
turno studio elaboratas ad subitam quamdam responsionem mox egere 
defensione et novo fundamento, idque apud tribunal inviolabilis et cer- 
tissimi iuris, Sedem videlicet Apostolicam. "Verum quia, his non ob- 
stantibus, Vestra humanitate concessum illis fuit, ut adhuc semel contra 
nos seriberent nostrasque Apologias impugnarent, ea tamen lege, ut 
posteaquam nos (si videretur) respondissemus, mox utriusque partis 
scripta ad Suam Sanctitatem transmitterentur, non gravabimur nos quo- 
que rursus laborem respondendi hac eadem conditione subire, ut nihil 
ex parte nostra desit, quod ad plenam causae instructionem necessa- 
rium videatur. Et quidem ne, dum multa in utramque partem dispu- 
tando et replicando scribuntur, causa haec a statu suo ad alias quae- 
stiones transferatur, atque ita, dum controversia ex controversia duci- 
tur, causae definitio impediatur: visum est primo controversiae statum 
summatim perstringere, deinde ad praecipua capita, quae in scripto 
Facultatis contra nos afferuntur, respondere; digressionibus plerisque et 


criminationibus, quibus scriptum illud plus forsitan aequo respersum 

est, omissis: ut quo causae cognitio est expeditior, eo celerius Sus 
D. N. Sixtus V. pro admirabili sua in componendis Ecclesiae discidiis 
prudentia et zelo hoc tam periculosum incendium, in patria plus satis 
belli et haeresum tumultibus perturbata et importune magno haereti- 
corum gaudio et catholicorum vel moerore vel scandalo exortum, sopiat 
ac restinguat. 


De statu Controversiae. 


Miramur sane, Magistros nostros in hoc scripto mutasse totum 
ordinem Censurae remque totam adeo involvisse, ut nonnisi magno 
labore cum Censura et Apologiis conferri possit. Quae res incommode 
accidet Illustrissimis et Reverendissimis Sanctissimi Officii Inquisitori- 
bus et Iudicibus aliisque, qui ad causae examen adhibebuntur. Quare 
nos illud per. certos numeros in margine adscriptos distinximus , ubi 
aliquid notabile contineri videbatur. Quod autem dicunt, ideo se hoe 
fecisse, quod questi fuerimus, propositiones in Censura positas suis 
locis fuisse avulsas, parvi momenti est. Nam etsi revera ita avulsae 
sint et imperfecte positae, ut non facile cuivis appareat sine aliqua 
explicatione, quem sensum habeant vel quo sint referendae, ut aliquo- 
-ties apud ipsos verbo et scripto testati sumus antequam Censuram 
conscriberent et evulgarent: tamen postquam certo ordine per Censu- 
ram digestae sunt, non erat ille ordo commutandus, nec ipsae propo- 
sitiones aliis modis parum fideliter explicandae. Neque in illis 13 Pro- 
positionibus, quas hie conflarunt, controversia nostra constituta est, sed 
in iis, quae a Censura sunt notatae, quod ut appareat percurram bre- 
viter singula capita, in quibus dicunt consistere controversiam; et 
ostendam quam parum fideliter sint posita. 

Caput 1. In primo capite tres propositiones de Scriptura ita in 
unum conflantur ut si vel una minus sit probabilis, omnes simul re- 
iiciantur. Qui sane modus involvendi propositiones non est probandus; 
nam singulae per se seorsim considerandae sunt. Deinde aliud dicitur 
quam nos dicamus. Sic enim habetur: Scripturae Sacrae verba sen- 
tentiasque singulas adeo non esse a Spiritu Sancto inspiratas, etc. Quo 
significatur alienum esse a Sacra Scriptura, ut eius verba et singulae 
sententiae sint inspiratae. Quod sane in propositionibus nostris non 
dicitur, sed solum asseritur, non esse necessarium ad Sacrae Scripturae 
rationem et essentiam. Aliud autem est aliquid esse alienum, et aliud 
non esse necessarium. 

Cap. 2. Secundum caput recte positum est, sed de illa particula, 
an absque praescientia conditionata difficile sit explicare, quomodo in 
praedestinatione servetur libertas arbitrii, non fuit hactenus controversia, 
sed nova quaestio est. Parum enim refert, utrum hoc facile, an difficile 
possit explicari: quamquam, quod ad rem attinet, putem esse difficile. 

Cap. 3. In tertio capite aliquid omissum est. Non enim nega- 
mus, quamvis electionem ad gloriam esse absolutam et efficacem; sed 
dicimus, immediatam electionem ad gloriam non esse ita absolutam et 
efficacem ante omnem omnino praescientiam meritorum, ut nullam re- 
quirat ab homine conditionem , quae sit in ipsius potestate: sicut ex 
sententia eorum, qui ponunt, gratiam ita efficacem, ut illi non possit 
resisti, et hane solis praedestinatis praeparatam esse, sequi videtur. 
De postrema autem parte, utrum per contrariam sententiam bonorum 
operum necessitas ac meritum iuxta Calvini sententiam tollatur, hacte- 
nus controversia non fuit: quamquam probabiliter argumentando id 
sequi videatur. . 

Cap. 4. Quartum caput non fideliter collectum est. Non enim 
fuit controversia, utrum dignum vel indignum Deo videatur, si ante 
omnem praevisionem causarum secundarum de rebus etiam minimis dis- 
ponat atque praeordinet: sed utrum re ipsa et de facto omnia, quae 
in mundo fiunt tam a causis liberis quam a naturalibus, sint ante om- 
nem praevisionem causarum secundarum efficaciter praeordinata, id est, 
praevolita: scilicet, ut efficax volitio distinguitur a voluntate permissiva, 
ut patet in censura propositionis 17. De illa autem parte, utrum omnis 
Dei voluntas, qua aliquid ante praevisionem causarum secundarum prae- 
ordinat, libertati et contingentiae adversetur, hactenus controversia non 
fuit, sed nova controversia est. Quomodo autem hoc verum sit, patet 
in Apologia ad censuram propositionis 17. et 23. 

Cap. 5. Quintum caput etiam nova controversia est, et mutilate 
a DD. Censoribus collectum ex Apologia assertionis 24. 

Cap. 6. Sextum caput similiter nova controversia est et parum 
fideliter colleetum ex Apologia assertionis 8. et 9. Non enim ibi dici- 
tur, id quod per necessariam consequentiam inde colligitur, sed id quod 
inde necessario sequitur; inter quae tanta differentia est, quanta inter 
veritatem et errorem. Quamvis secundum alium quemdam sensum id 
quod hie dicitur, possit esse verum ut statim patebit. 

Cap. 7. Septimum caput totum ad novam controversiam pertinet 
et male collectum est. Nemo enim umquam dixit, esse de liberi actus 
ratione, ut a voluntate procedat tempore et natura prius ad ipsum ac- 
tum indeterminata. Nam liberum arbitrium in primo instanti, quo 
est, potest habere actum liberum ut ostendimus de Angelis, Adamo 
et Christo Domino, et multi tenent de Beata Virgine: sed nihil 
hoe ad quaestionem de gratia efficaci, sed prioritas naturae est quae 
urget. 

Cap. 8. Octavum caput etiam novum est et male collectum. Num- 
quam enim dictum est fieri posse, ut Deus frustra misereatur sicut hic 
indicatur. | 

Cap. 9. Nonum similiter omnino falso collectum est, ut patet in 
Apologia assertionis 8. et 9. sub finem, ubi sic dicitur: Nemo umquam 
dixit specialem Christi gratiam, quam Seripturae commendant, esse 

proprie illum concursum supernaturalem. Nam ea quae in Scripturis 
commendatur varia est etc. 

Cap. 10. Decimum caput nova controversia est et absolute fal- 
sum, neque a nobis unquam assertum, sed aperte contrarium indicatum 
in Apologia assertionis 8. et 9., ubi dicitur, requiri auxilium protegens 
et dirigens, et hominem posse habere bonum actum ante gratiam iusti- 
ficationis. 

Cap. 11. Undecimum ad priorem controversiam pertinet et eo 
modo quo ibi expressum et explicatum est defenditur. 

Cap. 12. Duodecimum etiam male collectum est. Illud enim sem- 
per non pertinet ad induratos, ut patet ex propositione 14. in censura. 
Deinde malo more hae propositiones quae seiungi deberent, utpote 
quae diversum gradum certitudinis habeant, ita convolutae sunt, ut, si 
qua minus sit certa, ceterae omnes minus certae videantur. Nam quod 
omnes habeant auxilium sufficiens ex parte Dei, nempe pro loco et 
tempore, admittitur ab omnibus doctoribus, uno tantum excepto. Quod 
autem obdurati habeant, a quibusdam negatur. Malus ergo iste mos 
est colligendi alterius sententias, quo plures propositiones in unam tali 
arte conglobantur. Quicumque enim fideliter alterius sententias vult 
colligere, debet eas seorsim et distincte ponere, ut singulae per se ex- 
pendi possint. 

Cap. 13. Decimum tertium omnino depravate et falso collectum 
est. Nam primo de parvulis in maternis uteris morientibus inter nos 
quaestio non fuit, sed de parvulis iam natis, ad quos baptismi reme- 
dium pertinet. Deinde nusquam dictum est, illis relictam esse excusa- 
tionem, etiamsi Deus destinato consilio eos propter peccatum originale 
interimeret. — "Tertio numquam dictum est improbabiles esse D. Au- 
gustini expositiones. 

Ex his patet primo, qua fide, quo candore et veritatis studio haec 
capita ex Censura et Apologia collecta sint. Deinde patet, si haec li- 
centia concedatur, numquam terminandam fore controversiam. Nam 
semper nova, eaque malo more depravata, excogitabuntur, eritque res 
tota confusa et inexplicabilis. "Tertio patet, istud scriptum (praeter 
quam quod illorum sententias paulo clarius explicet quam Censura) ad 
nihil aliud valere quam ad involvendam controversiam. Nune igitur 
nos capita controversiae ex propositionibus in Censura notatis et in 
Apologia defensis explicemus, retentis iisdem verbis , ne ab antiqua 
controversia recedamus. 


De Scriptura. 
Prima | Propositio. 


Ut aliquid sit Scriptura Sacra non est necessarium, singula eius 
verba inspirata esse a Spiritu Sancto; scilicet ea inspiratione qua Spi- 
ritus Sanctus singula verba materialia in mente scriptoris formet. 

Secunda Propositio. 


Non est necessarium ut singulae veritates et sententiae (quales 
sunt, Lucas est mecum solus, Trophimum reliqui infirmum) sint imme- 
diate a Spiritu Sancto ipsi scriptori inspiratae, scilicet, ea inspiratione, 
quod singularum sententiarum veritatem novo modo cognoscat, quando 
eas antea ratione naturali vel experientia certo cognoscebat, quamvis 
opus fuerit excitatione et directione et infallibili assistentia ad scri- 
bendum. 

Tertia Propositio. 


Si aliquod opus vel sententia humana industria sine illa infallibili 
Spiritus Sancti assistentia scripta, a Spiritu Sancto postea approbetur 
tamquam vera et salutaris, efficietur Scriptura Sacra, nempe quoad in- 
fallibilem auctoritatem independentem a Scriptura Sacra. 

Ubi notandum, opus illud continere debere materiam Deo dignam, 
nec excluditur excitatio Spiritus Sancti ad illud scribendum, sed solum 
infallibilis assistentia. Hie tamen modus in nulla Scripturae parte re- 
peritur, sed non implicat. 


De auxilio sufficienti. 
Prima Propositio quae in Censura est 2. 


Deus post lapsum dat omnibus sufficientia auxilia contra quodque 
peccatum et ad consequendam iustitiam et vitam aeternam. 

[1.] Notandum est, 1. hane propositionem intelligi de adultis ra- 
tione utentibus: nam de parvulis est propositio 16. et 17. 2. Notandum, 
agi de auxilio quod sit sufficiens mediate vel immediate, sieut omnes 
doctores intelligunt. 

Nam perspicuum est non omnibus actu dari auxilium quod sit im- 
mediate sufficiens ad salutem, cum hoc ne omnibus quidem iustis detur 
in actu. 

2. Omnibus ergo auxilium sufficiens ex parte Dei datur; quia om- 
nes adulti pro loco et tempore accipiunt bonas inspirationes et affec- 
tiones, cum quibus si quantum in ipsis est facerent, darentur eis ul- 
teriora auxilia quibus tandem ad fidem atque adeo ad iustitiam possent 
pervenire. 

3. Notandum hane propositionem habere duas partes. Altera est 
qua dieitur dari omnibus sufficiens auxilium ad evitandum quodvis pec- 
catum et resistendum cuivis tentationi, ita ut non necessario succum- 
bant. Altera est qua dicitur omnibus dari auxilium sufficiens ut pos- 
sint pervenire ad fidem, iustitiam et salutem. Quae duae partes di- 
stinctae sunt et distinctis argumentis probantur. 

Ad hane propositionem pertinent multae aliae positae in Censura, 
quae non continent novum aliquod dogma, sed solum probationes et 
solutiones argumentorum. 

4. Notandum pro hac propositione nos eitasse plurimos Patres et 
Doctores scholasticos, qui omnes (quod sciam) sunt in hac sententia 
praeter unum Gregorium Ariminensem. Quam etiam tenent omnes, ni 
fallor, recentiores, qui hoc tempore scripserunt contra haereticos. Ad 
quos auctores DD. Lovanienses nihil aliud respondent quam eos de- 
ceptos fuisse lectione Fausti Galliarum Episcopi, et hanc sententiam 
non sine praeiudicio traditae a Patribus adversus Pelagium de gratia 
Christi doctrinae ad posteros a scholasticis transmissam esse, ut patet 
numero 175. Unde haec censura eorum est contra omnes Doctores 
scholasticos et alios recentiores qui contra haereticos scripserunt. 

Docent autem ipsi: Neminem in hac imbecillitate naturae ex pec- 
cato originali contracta habere auxilium sufficiens ex parte Dei, seu 
sufficienter praeparans ad conversionem aut conversionis initium aut 
ad aliquod opus bonum, nisi cui datur auxilium ita efficax, ut infalli- 
biliter liberum eius arbitrium ad haec determinet et ipsum opus bonum 
sua efficacia ponat, quod tamen in statu innocentiae non erat necessa- 
rium ob naturae integritatem. Cum aliis vero auxiliis sine isto nemi- 
nem suam salutem posse inchoare aut credere aut opus bonum facere 
patet ex Antapologia Numero 164., 167., 177.. et ex Censura proposi- 
tionis 8., 9., 10., 14. 


Secunda propositio quae in Censura est 8. et 9. quae debent. coniungi 
hoc modo. 


Ut peccator possit converti, non est necessarium ut recipiat utrum- 
que auxilium (praeveniens scilicet et concomitans) in actu secundo, sed 
satis est ut accipiat auxilium praeveniens (nempe sufficiens) in actu 
secundo, et tunc vere habet auxilium sufficiens (antecedenter) ad ac- 
tualem conversionem; ut tamen actu convertatur, necessarium est au- 
xilium concomitans seu concursus specialis et supernaturalis, qui ita 
est praeparatus peccatori sufficienter excitato, sicut concursus naturalis 
et generalis praeparatus est potentiae naturali v. g. potentiae videndi. 
Et infra: Deus non dat ipsa opera bona (praeveniendo libertatem) nisi 
quatenus per gratiam praevenientem dat nobis auxilium sufficiens et pa- 
ratus est dare concursum gratiae concomitantis in actu secundo, si velimus. 

Hane propositionem tenent omnes illi qui admittunt auxilium suf- 
ficienter praeparans ad conversionem vel ad aliquod opus bonum, cum 
quo tamen stat ut homo non convertatur vel non faciat opus bonum 
quia non vult, ut sunt omnes Doctores scholastici et Patres citati pro 
prima propositione et recentiores qui scribunt contra haereticos, ut vi- 
dere est in utraque Apologia ad assertionem 2., 8. et 9. Nec diffitentur 
DD. Lovanienses, sed omnes illos reiiciunt num. 175. In hac autem 
propositione consistit praecipua nostra controversia. 

Habet autem tres partes. 1. Significatur aliquem posse converti 
et habere auxilium antecedenter sufficiens ex parte Dei ad conversio- 
nem, ita tamen ut actu non convertatur. 





De auxilio sufficienti. 377 


2. Significatur tali homini praeparatum esse auxilium concomitans 
necessarium ad conversionem, ita ut quodammodo sit in illius potestate 
hoe auxilium habere, eo fere modo, quo auxilium generale est in ho- 
minis potestate. 

3. Significatur Deum non infundere opera bona, quasi extrinsecus 
adveniant, seu antecedenter et praeveniendo nostram libertatem non 
dare illa, nisi quatenus dat auxilium praeveniens sufficiens ad illa (quod 
etiam continet divinam protectionem et directionem) et paratus est co- 
operari ad illa. In actu autem secundo dat opera bona, dum nobis 
per gratiam suam operantibus ipse cooperatur. Docent autem Do- 
mini DD.: 1. Neminem habere auxilium praeveniens sufficienter prae- 
parans ex parte Dei, nisi qui accipit ita efficax, ut actu convertatur, 
ac proinde neminem posse converti potentia propinqua nisi qui actu 
convertitur, id est, credit vel acquiescit divinae vocationi. Ita docent 
in Censura ad propositionem 8. et 10. Et in Antapologia locis ante ci- 
tatis et num. 113. et sequentibus et 183. Deinde [2.] hane gratiam effi- 
cacem habere non esse in cuiusquam potestate, etiamsi aliis divinis ex- 
citationibus et piis affectionibus sit praeparatus. Patet ex Censura 
propositionis 8., 9. et 10. et in Antapologia num. 135. Immo nee pa- 
ratum esse Deum illam dare aliis quam quibus de facto eam dat. Nam 
si esset paratus, non obstarent hominum malae voluntates, num. 166., 
167. et 169. Indicatur in Censura proposit. 1., 8., 9. et 10. et in 
scripto contra antitheses. 3. Deum dare opera bona praeveniendo liber- 
tatem et immediate efficaciterque ea in nobis operando: quam opera- 
tionem habere non est in nostra potestate, num. 185. et in Censura 
proposit. 9. 


Tertia quae in Censura est 10. 


Ut faciamus (aliquod opus bonum), non requiritur aliqua efficax 
exeitatio, quae voluntatem infallibiliter determinet, qualis forte fuit in 
Paulo, Magdalena aliisque nonnullis, dum converterentur, sed sufficit 
multo minor, quae plenissimam relinquat libertatem. Eadem propositio 
est omnium eorum, qui ponunt aliquod auxilium praeveniens ex parte 
Dei sufficiens, cum quo stare potest, ut quis non agat, ut sunt omnes 
citati cirea 2., 8., 9. propositionem in Apologia. 

Docent autem Domini DD. propter imbecillitatem naturae contrac- 
tam ex peceato originali ad singula opera bona, etiam in iis qui sunt 
iustificati per habitus infusos, requiri novam quamdam motionem prae- 
venientem ita efficacem, ut cum ea stare non possit, ut illud opus non 
' facias. Patet ex Censura ad proposit. 8. et 10. Et in Antapologia 
numero 152. et sequentibus. 


Quarta quae in Censura est 13. 


Est quoddam perseverantiae donum consistens in quodam speciali 
auxilio et protectione, quo Deus ita protegit et munit quosdam, ut fere 

indeclinabiliter et infallibiliter in gratia perseverent usque ad mortem, 
quod quibusdam conceditur, ut forte Apostolis post acceptum Spiritum 
Sanetum, et iis qui dicuntur confirmati in gratia. Aliud est perseve- 
rantiae donum consistens in quodam auxilio et protectione, qua Deus 
ita adest (paratus auxiliari), ut possint in gratia perseverare, si velint. 
Et hoe donum est necessarium ad salutem et datur omnibus iustis im- 
mediate in actu primo. | 

Hic dieuntur duo: 1. fuisse aliquos in hac vita confirmatos in 
gratia, quae est communis sententia doctorum, ut ostensum est in Apo- 
logia; et hos habuisse excellentius donum perseverantiae, id est, per 
quod perseverarent, quam alios communes homines; 2"? est omnes iu- 
stos habere sufficiens quoddam donum ex Deo, quo vere possint per- 
severare, si gratiae divinae per suam negligentiam non defuerint. Quod 
est Concilii Tridentini sess. 6. cap. 18. et can. 22. 

Docent autem Domini DD. non fuisse aliquos confirmatos in gratia, 
et non esse agnoscendum in statu lapso aliquod donum perseverantiae, 
quo quis possit perseverare et tamen actu non perseveret, sed hoc 
tantum fuisse in statu naturae integrae. Ita in Censura propositionis 13. 
et multis locis huius scripti: quia non ponunt ullum auxilium sufficiens, 
nisi quod sit ita efficax, ut cum eo facias. 


Quinta quae in Censura est 14. et 18. 


Indurati et excaecati habent sufficiens auxilium ex parte Dei, ut 
convertantur. Intellige pro tempore et loco (numquam enim ita dese- 
runtur, ut aut necessario peccent, aut numquam ad cordis ostium Deus 
pulset). Et infra: omnes infideles semper et ubique habent auxilium 
sufficiens ad salutem ex parte Dei. Si enim facerent quod in ipsis est, 
et quantum possent secundum praesentem dispositionem naturalem vel 
supernaturalem, quam habent, Deus illos illuminarét, ut credere possent 
vel converti (nempe. dando illis maiora auxilia quibus sensim possent 
progredi). 

Dico de infidelibus: ,semper et ubique." Quia scilicet nulla est 
mensura peccatorum, in qua Deus hominem penitus deserat, ubicumque 
terrarum sit et inter quoscumque populos habitet. 

Dico: ,si facerent quod in ipsis est.“ Non quod operibus morali- ' 
bus bonis vel retrahendo se a peccatis possint mereri maiora auxilia 
vel directe se ad illa disponere; sed quia Deum, paratissimum miseri- 
cordiam suam effundere, non impedirent. 

Haec propositio habet tres partes quae ab omnibus fere doctoribus 
tenentur, ut ostensum est in Apologia. 

Ad quos nihil aliud respondent nisi reiiciendo. 

Itaque docent illi contrarium, quod ad induratos et infideles atti- 
net; patet in Censura ad hane propositionem; neminem etiam faciendo 
quod in se est, posse uti divinis inspirationibus aliisque auxiliis prae- 

venientibus iam acceptis, nisi accipiat novum auxilium praeveniens ita 
efficax, ut faciat illum uti. Patet num. 172. et 177. 


Sexta quae in Censura est 16. et 17. 


Parvuli ex parte Dei habent sufficiens remedium contra peccatum, 
praesertim in nova lege hoc sensu: quia Christus pro omnibus mortuus 
est, et pro omnibus instituit sacramentum in remedium peccatorum, 
nemine excepto. Quod autem applicatio talis remedii ob aliqua impe- 
dimenta occurrentia fiat impossibilis, non est Deo imputandum. Quia 
non ordinat causas naturales et liberas, ut applicatio fiat impossibilis, 
vel ut talia impedimenta occurrant, sed tantum permittit non applicari, 
sinendo res agi secundum communem providentiam. Idque permittit 
iusto iudicio, ut in aliis ostendat gratiam, in aliis iustitiam; et etiam 
quia non expedit cursum naturalem rerum semper mutari et libertatem 
hominum impediri. 

Ubi notandum hane secundam causam permissionis, quam in no- 
stris lectionibus expressimus, a Dominis collectoribus fuisse omissam. 
Agitur autem de parvulis iam natis. Nam ad illos tantum remedium 
legis novae, veteris et naturae pertinet. Haee propositio colligitur ex 
epist. B. Cypriani ad Fidum, quae est 59., ex Prospero, lib. 2. de vo- 
cat. gent. cap. 23., Driedone de capt. et redempt. generis hum. fol. 130. 

Docent autem Domini DD. omnes parvulos quos ante baptismum 
mori videmus a Deo ante omnem praevisionem causarum secundarum, 
quae mortem erant allaturae, fuisse huie morti in particulari destinatos, 
quod nollet eos in regni sui consortium admittere. Et idcireo alios 
quidem interimere per causas naturales, flectendo et movendo eas ad 
hoc, ut mortem ipsis afferant in suorum iudiciorum executionem; alios 
autem per causas liberas permittendo, ut suam malitiam in parvulos 
effundant; num. 104. et sequentibus. Item 110. et 111. 


De Providentia et Voluntate Divina. 


Propositio septina, quam notat Censura proposit. 17. et 24. 


Deus non praeordinavit seu praevoluit absolute et efficaciter in 
partieulari omnia, quae fiunt in mundo, ante praevisionem determina- 
tionis causarum secundarum, neque ipsas causas secundas, ut omnia 
fiant, praeveniendo determinat, ut sunt actus intrinsece mali, actiones 
ludicrae, primi motus peccatorum, numerus, motus, situs omnium mus- 
carum ete. Similiter nec omnia supplicia Christi Domini et Sanctorum 
fuerunt in particulari decreta et praevolita ante praevisionem malitiae 
Iudaeorum et tyrannorum. | 

Notandum est 1. hanc sententiam esse generalem de omnibus om- 
nino, quae fiunt a causis naturalibus et liberis, ad quae divina pro- 
videntia se extendit. Domini autem DD. modo excipiunt peccata 

num. 100., cum tamen in Censura generatim hanc propositionem re- 
prehenderint. 

Notandum 2. divinam providentiam ad omnia penitus in particu- 
lari cum omnibus suis circumstantiis sese extendere, ita ut nihil om- 
nino nee ullus rei positivus aut privativus modus sine divina provi- 
dentia fiat, ut ostensum est in Apologia. Cum hoc tamen stat, ut 
Deus non efficaciter velit omnia aut omnes rei modos. Quam senten- 
tiam putamus esse omnium Patrum et pene omnium scholasticorum. 

Docent autem ipsi, a Deo omnia, quae peccata non sunt vel saltem 
sine peccato fieri possunt, in particulari ante omnem omnino praevisio- 
nem determinationis causarum secundarum esse efficaciter et absolute 
decreta et praeordinata. Et ut in tempore fiant, Deum praeveniendo 
determinare causas naturales et liberas nisi quando mediante peccato 
fiunt. Tunc enim tantum permittere ut causa secunda seipsam deter- 
minet. Et ita omnia martyrum supplicia e£ omnium hominum mortes 
esse in particulari ante omnem praevisionem malitiae tyrannorum etc. 
decretas. Ita docent num. 100. et sequentibus. Item num. 104., 106., 110. 


De Praedestinatione et Reprobatione. 
Octava propositio quae est in Censura 20. et 29. 


Sententia quae dicit, eos qui salvantur non esse absolute et effi- 
caciter electos ad gloriam immediata electione ante omnem praevisio- 
nem bonorum operum vel applicationis remedii contra peccatum, et eos 
qui damnantur non esse reiectos a gloria decreto Dei destinatosque 
supplieiis ante omnem praevisionem demeritorum vel mortis in peccato, 
est valde probabilis. 

Tenent autem hanc sententiam omnes Petres Graeci, adeo ut com- 
muniter dicatur esse sententia Graecorum. Et quamvis diversa sen- 
tentia Augustino tribuatur, non puto tamen esse Augustini. Nam ubi 
de hae re loquitur, non exprimit, utrum loquatur de immediata electione 
ad gloriam, an de mediata quae est ad gratiam, qua praesciebat homi- 
nem ad gloriam perventurum. Item an loquatur de electione efficaci 
et absoluta, an de conditionata, id est, si gratiae fuerint cooperati, quo- 
modo intelligendas esse promissiones divinas docet Concilium Tridenti- 
num sess. 6. can. 20. | 

Hie notandum est distingui praedestinationem ab immediata et 
absoluta electione ad gloriam. Praedestinatio enim est praeparatio 
gratiae et omnium beneficiorum, quibus Deus praescit hominem sal- 
vandum. Electio efficax et absoluta ad gloriam est immediata prae- 
paratio gloriae seu voluntas absoluta dandi gloriam, nullam amplius 
praesupponens conditionem quae sit in hominis potestate; sicut expli- 
cuimus non solum in lectionibus et Apologia, sed etiam in propositio- 
nibus Facultati 15. Maii anno 1587. oblatis, quatuor mensibus ante 
Censuram nobis exhibitam. 

Notandum 2. recte dici omnes salvandos quadam peculiari ratione 
destinatos esse ad gloriam, qua non sunt destinati ii qui damnantur. 
Omnibus enim salvandis praeparata fuit ab aeterno ea gratia qua Deus 
praesciebat eos salvandos. Qui autem non salvantur, talem gratiam 
praeparatam non habuere, sed aliam, cum qua tamen quidam illorum 
facile potuissent salvari, ut manifestum est in Angelis. 

Docent autem Domini DD. omnes, qui salvantur ex hominibus 
post lapsum, fuisse absoluta voluntate ante omnem omnino praescien- 
tiam meritorum electos ad gloriam, atque adeo ad certum gloriae gra- 
dum, neque requiri ab homine illam conditionem quae dependeat a 
libero arbitrio. Patet hoc num. 31.. 38., 42., 43., 44. Alios autem 
destinatos damnationi, ut patet num. 50., 51. et aliis locis. Angelos 
tamen volunt electos ad gloriam ex sola bonorum operum praevisione. 
Auetores autem, quos pro nostra sententia adduximus, partim reiiciunt, 
ut Sedulium, Arnobium in psalmos, Origenem, Theodoretum, Auctorem 
libelli de praedestinatione et gratia, Theophylactum, Oecumenium, Pho- 
tium, tamquam Pelagianae haeresi affines, et Primasium tamquam non 
satis accuratum. Alios autem mirifice interpretantur, ut Dionysium, 
Irenaeum, Clementem Alexandrinum, Damascenum, Ambrosium, Hiero- 
nymum, Chrysostomum. Dicunt enim gloriam dupliciter praedestinari, 
1. sub ratione gratuiti muneris; et ità non esse praedestinatam ex me- 
ritis, sed omnino gratis; 2. sub ratione mercedis seu iustae retributio- 
nis; et ita praedestinatam esse ex meritis. Et de hoc secundo modo 
istos Patres explicandos esse. Ita docent numero 40. Quae quanti 
valeant, infra videbimus. LL 


Nona continens 1. et 30. in Censura. 


Praedestinatio praesupponit praescientiam conditionatam, id est, 
eam praescientiam, qua Deus praescit, quid homo secundum unamquam- 
que motionem, excitationem et occasionem esset facturus. Ubi notan- 
dum est secundum nostrum modum intelligendi prius esse in Deo prae- 
scire, quid homo secundum talem vel talem excitationem esset facturus, 
quam velle ut hoc vel illud faciat. Ut enim velit me hoe vel illud 
libere facere necesse est, ut praesciat modum eius excitationis et au- 
xilii, quo videt me illud libere facturum, si ita excitarer et moverer. 

Docent autem ipsi talis praescientiae rationem in praedestinatione 
non esse habendam, alioquin praedestinationem videri ex meritis, num. 
21. et sequentibus. 

Ad haec reducuntur reliquae propositiones in Censura notatae, 
quae nihil aliud sunt quam ratiocinationes vel argumentorum solutio- 
nes, quae satis in Apologiis sunt explicatae. Itaque de illis nova dis- 
putatione non est opus. Atque haec sunt capita controversiae quae inter 
nos hactenus fuit; quae volui notare, tum ne ad novas sine fine dilaba- 
mur, tum quia pleraque depravate a Dominis DD. hic expressa erant. 

Seiendum tamen est, esse duo principia, quibus dicunt nostram 


382 Responsio Lessii ad Antapologiam. 


sententiam niti, quae si vera sint, eorum dogmata ut Calviniana sint 
damnanda, ita num. 9. in Praefatione. Ut autem facilius ea possent 
refutare, non recte posuerunt, et non eo modo, quo a nobis in Apolo- 
gia proferuntur, et contra illorum sententiam de gratia efficaci vim 
habent. Et prius quidem dicunt esse istud: De actus liberi ratione 
est, ut a voluntate procedat tempore et natura prius ad ipsum actum 
indeterminata et indifferenti; cum in Apologia Lovaniensi ad proposi- 
tionem 8. et 9. responsione secunda sic habeatur: De ratione actus 
liberi est, ut voluntas, quomodocunque sit praeparata, sit indifferens et 
indeterminata ad illum actum in omni instanti quod antecedit actum, 
immo in omni instanti quod est prius natura quam eliciat actum, ita 
ut in omni priori signo sicut potest elicere actum, ita possit non elicere. 
Et in Apologia Duacensi: De ratione actus liberi est, ut procedat a 
voluntate in omni instanti et temporis et naturae indeterminata ad ipsum, 
habente in sua potestate omnia necessaria ad illum eliciendum et non 
eliciendum. Hic non dicitur debere aliquod instans temporis praecedere 
actum liberum, quo voluntas sit indeterminata (manifestum est enim 
secundum communem sententiam theologorum, angelos in primo in- 
stanti suae creationis habuisse actum liberum, quod nos etiam docui- 
mus non solum de angelis, sed etiam de Adamo et Christo Domino, et 
probabiliter quidam tenent de Beata Virgine), sed tantum significatur, 
si voluntas tempore antecedat suum actum, debere illam in aliquo in- 
stanti temporis esse indeterminatam ad suum actum. Tamen Domini 
DD. sic ponunt istud axioma, quasi requiram aliquod instans temporis, 
quod antecedat, et in hoc fundant suam refutationem: quamvis etiam 
ita positum vim suam retineat, ut infra dicetur. 

Alterum axioma dicunt esse: Quicquid ex positione aliqua, quae 
in nostra potestate non sit, per necessariam consequentiam sequitur, id 
esse ita necessarium, ut liberum esse nullo modo possit. Hic duplex 
est defectus: 1. quia non agitur in nostro argumento, unde hoc axioma 
petitum est, de quavis suppositione, sed de illa, quae intrinsece liberum 
arbitrium determinat. 2. Non dicimus ,ex qua aliquid per necessariam 
consequentiam sequitur," sed ,ex qua aliquid necessario sequitur." Sic 
enim habetur in Apologia ad propositionem 8. et 9. responsione 3.: 
Quando suppositio non est in nostra potestate, tunc id quod sequitur 
necessario ex suppositione, nullo modo est liberum.^ Agitur autem de 
suppositione, quae ,intrinsece liberum arbitrium determinat", ut patet 
ex versibus praecedentibus. 

Ex his patet, quo studio explicandae veritatis haec Antapologia - 
contexta sit, cum ita controversiae capita et dogmatum principia mu- 
tentur et depraventur. Quam autem haec duo axiomata sint firma, et 
quantam vim habeant, infra patebit. Et haec quidem sufficere possent 
ad controversiae huius explicationem: verum ne quid ex perte nostra 
desiderari possit, respondebo breviter quantum opus erit ad istud lon- 
gissimum scriptum. 

Numero 1. dicunt se esse iussos respondere nostrae Apologiae. 

Respondeo hoc verum esse, si idem est iubere et urgentibus aliquid 
concedere, ut optime novit Illustrissimus et Reverendissimus Nuntius 
Apostolicus. 

2. Dicunt nos mutasse nostram Apologiam et hoc illis iniecisse 
moram; nam se coactos fuisse ea mutare, quae iam ante sextum Iulii 
contra scripserant. 

Hesp. Mirum videri non deberet, si quid esset mutatum. Nam 
octo omnino diebus est tota confecta. Sed nihil est mutatum praeter 
responsionem de Scriptura, quam fecimus clariorem et efficaciorem, prae- 
sertim quod postea animadverteremus, Epiphanium non esse fideliter a 
Censura citatum. In aliis autem mutatio nulla facta est, sed tantum 
quaedam sunt addita, ut responsio cuiusdam Magistri Nostri ad locum 
quendam Concilii Tridentini sess. 6. cap. 5., sicut Romani videre po- 
terunt qui primum exemplar habent. Habuerunt autem Domini DD. 
Apologiam nostram ab initio Quadragesimae, ut non defuerit tempus 
tam ingens scriptum conficiendi. Quod autem eis ab initio authenticam 
non obtulerimus, in causa fuit: 1. Quod eam non vellemus in publicum 
prodire, antequam & Romanis visa esset, ubi aliquot menses elapsi sunt. 
Aecepto autem Romanorum iudicio, misimus eam mense Martio ad Rüium 
Archiepiscopum Mechliniensem. Deinde quod quidam ex Dominis DD. 
minarentur (ut nobis ex eorum etiam literis constat, quarum habemus 
exemplar) se visa Apologia mox contra scripturos. Nos autem male- 
bamus hane rem iudicio vel arbitris transigi quam scriptis contra duas 
Academias cum magno Catholicorum scandalo et haereticorum gaudio 
eontendere, praesertim cum facile animadverteremus quosdam nihil aliud 
moliri, quam ut talibus scriptitationibus res in aliquot annos extra- 
heretur. 

Num. 3. dicunt nos confidenter magis quam fideliter plurimos auc- 
tores citasse. 

Resp. Hoc isti boni viri valde saepe repetunt, et ubique hac in 
re nostrum candorem requirunt, sed in progressum patebit an haec 
merito ab illis dicantur. Nam bene a nobis citati sunt, sed ab ipsis 
vel reiiciuntur tamquam haeresi affines, vel in alienum sensum torquen- 
tur, ut infra videbimus. Quod autem [4.] dicunt veterum testimonia 
indiligenter a nobis tractari: Resp. Non licere nobis 11 vel 12 annos 
in uno positivo, ut vocant, cursu theologico haerere, et idcirco nos non 
citare dimidias vel integras paginas ex D. Augustino, sed contentos 
esse paucis verbis ex Patrum testimoniis desumptis exprimere, quae ad 
rem pertinent. Qua in re eruditissimos viros imitamur; hoc enim po- 
stulat ratio theologiae dogmatica et scholastica. 

Num. 5. dicunt se nolle prosequi, utrius partis culpa haec res in 
publicum pertracta sit. 


w 

Hesp. Hoc necessarium non esse, omnibus enim hoc satis constat. 
Nam uno mense antequam nobis Censura traderetur, constabat passim 
inter studiosos et per totam Academiam, Facultatem Theologicam contra 
nos censuram fecisse. Nam exemplaria in variis passim collegiis descri- 
bebantur, et cum nobis 12. Septembris per bedellum tandem esset ex- 
hibita, vix sex diebus elapsis ad Ríüum Archiepiscopum Mechliniensem 
et alios quosdam Episcopos missa fuit, ut constat ex testimonio eius- 
dem Rîi, qui 4. et 5. Iulii coram Illño et Río Nuntio Apostolico 
dixit se 17. vel 18. Septembris unum exemplar pro se, alterum pro 
Río Lindano a Dominis DD. accepisse, et alium quemdam Episcopum 
adhue citius habuisse. Initio autem Octobris omnibus fere Episcopis 
communicata erat, et de ea ad Facultatem Duacensem et Parisiensem 
mittenda consultabatur, ut nobis quidam Ríüus Episcopus et quidam 
ex Magistris nostris retulerunt. Unde etiam patet merum esse com- 
mentum (quod tamen quidam per Belgium literis spargere non dubita- 
runt) Dominos DD. censuram suam minime evulgaturos et Episcopis 
obtrusuros fuisse, nisi nos eam primo contra pacta utrimque inita trans- 
misissemus Romam una cum Apologia et inter discipulos multa publi- 
cassemus. Numquam enim vel minimo indicio significavimus, nedum 
promisimus, nos, si a Facultate quippiam contra nostram doctrinam 
scriberetur, id Romam ad nostros superiores non missuros. Immo saepe 
contrarium aperte illi significatum fuit diu antequam Censura nobis 
traderetur, neque tale quid Facultas iuste a nobis potuisset exigere. 
Censuram vero nos numquam evulgavimus, Apologiam autem inter dis- 
cipulos non publicavimus ante adventum Illii et Ráii Nuntii Aposto- 
liei. Ceterum quid nomine Censurae MM. NN. significare voluerint, 
disputare nolumus. Quid autem vulgo significet, et quid per totum 
Belgium homines intellexerint, satis experti sumus, et quotidie experi- 
mur, dum tamquam Pelagianismi suspecti ubique traducimur. Quid etiam 
quidam ex MM. NN. in quibusdam suis literis per Belgium sparsis 
nostras propositiones a Censura notatas assertiones damnatas vocans 
(quod videlicet à Censura damnatae sint, quam dicit a Facultate ad 
Riîum Archiepiscopum tamquam ad ordinarium controversiarum iudicem 
missam esse) hoc nomine intellexerit, obscurum non est, ut illud omit- 
tam: Verat censura columbas. 

Num. 8. dicunt non posse nos iuste conqueri de negata audientia. 

Resp. Iuste conquerimur. Nam saepe obnixe rogavimus eos ab 
initio huius controversiae, ut duos dignarentur deputare, qui nobiscum 
de istis sententiis, quas ex nostris lectionibus excerpserant, agerent, 
nostrasque explicationes audirent, idque coram viris gravibus et adhi- 
bito, si videretur, etiam notario, ut appareat vanas esse rationes illas 
negati colloquii, quas quidam literis suis per Belgium sparserunt. Cum 
autem videremus illos nullo modo ad colloquium induci posse, sed 
omnino scripto agere velle, dictum illis fuit, si quid scriberent, nos 
non responsuros nisi omnibus ante cum R. P. N. Generali communicatis. 

Nulla alia unquam fuit inter nos facta conventio, ut scripto ageretur. 
Immo ternis literis apud Riîium Archiepiscopum Mechliniensem actum 
est, ut eos dignaretur ad colloquium coram arbitris et notario ad- 
ducere. | 

Num. 10. Displicet, quod notati ab ipsis Pelagianismi regeramus 
Calvinismum et ita partes haereticorum non parum iuvemus. 

Resp. Non assumpsimus nobis primi auctoritatem damnandi sen- 
tentias dominorum DD., sed ab ipsis censura notati et damnati, nulla 
ad id data occasione, conamur nostras sententias defendere, ostenden- 
tes argumentis, contrarias videri incurrere in errores Calvini, cuius- 
cumque demum eae sint. Nam una pars probationis tuae sententiae 
est vel efficacissima, si ostendas contrarium esse errorem. Non ergo 
hoc Domini debent aegre ferre, quia par est, ut nostram sententiam, 
quam securam esse putamus, tueamur, donec Sancta Sedes Apostolica, 
quid tenendum sit, statuat. Neque hoc modo causam haereticorum iu- 
vamus, sed catholicam sententiam stabilimus. Videant autem DD. DD., 
an illorum causam non iuvent, cum Societati eumdem errorem impingunt, 
quem haeretici in Germania ei ante annos fere triginta affinxerunt, 
ut videre est apud Andradium lib. 4. qui est de libero arbitrio. 

Num. 11. Male eos habet quod in Apologia rationibus philoso- 
phieis (ita enim argumenta scholastica vocare solent) plus satis utamur. 

Resp. Facimus hoc exemplo omnium doctorum scholasticorum. 
Quanti enim modus ille dogmaticus scholasticorum sit faciendus, vel ex 
una Síüi D. N. Sixti V. constitutione, qua B. Bonaventuram in Docto- 
rum numerum refert, intelligere possunt. Cuius in hac re iudicium 
Ecelesiae universalis iudicium censeri debet. 

Num. 13. Dicunt nos assertiones nostras tacite retractare, corri- 
gere, limitare, mitigare, mutare, nonnulla dissimulanter praeterire et 
ambiguis verbis nos tegere, idque propter propositiones de Seriptura, 
et quia diximus, putare nos, D. Augustinum in quaest. de immediata 
electione ad gloriam nostrae sententiae non refragari; cui tamen antea 
dicebamus contrariam sententiam tribui. 

Resp. Omnino a veritate alienum est nos a priori sententia rece- 
dere, sed MM. NN. debuissent omnia bene antea intelligere nostrasque 
explieationes, vel rogati toties, audire, quam censuram contexerent; 
praesertim cum quidam etiam studiosi, dum censura dictaretur, aperte 
testarentur, non eam esse nostram mentem, quam ipsi putarent. Hinc 
etiam quidam ex illis multa valde a causa aliena ex parergo in suis 
literis per Belgium sparsis contra nos disputarunt et Dominum Adria- 
num, Driedonem, Ruardum, Cunerum et Ritthovium a se facere asse- 
ruerunt, qui tamen in hac Antapologia reiieiuntur, quia contrarium de- 
prehensum est. Quod autem apud acta coram Illño et Riîio Nuntio 
Apostolico rogati a MM. NN., an illas assertiones, quas censura nota- 
vit, pro nostris agnosceremus, respondimus, nos eas agnoscere ita in- 


tellectas, sicut in Apologia explicantur: id ideo fecimus, partim quia 
Schneemann, Controvers. 25 

Censura eas in alienum sensum rapuit in quo sane neque eas agnosci- 
mus, neque [eae] unquam nobis in mentem venerunt; partim quod arte 
quadam quidam studebant nos inducere, ut illas mutaremus et corrige- 
remus; ut videlicet postea per Belgium spargi posset, nos sententiam 
mutasse et ita merito a Censura damnatos fuisse. Quas ob causas 
nullo modo a Censura et Apologia recedere visum fuit. Quomodo etiam 
initio huius controversiae multis mensibus ante Censuram conscriptam 
rogati, an illas assertiones pro nostris agnosceremus, respondimus, no- 
stras esse et pro nostris agnoscere, sed suis locis positas et ita expli- 
catas et intellectas, sicuti in nostris lectionibus, unde avulsae sunt, ex- 
plicantur. Quam autem vere illorum sententiae a nobis commemoren- 
tur, vel ex illorum Antapologia patebit, quae etsi quamplurimis verbis 
suam sententiam involvat, et in multis locis satis inconstanter loquatur, 
praesertim ubi agitur, an homo possit gratiae efficaci resistere, tamen 
non difficulter erui poterit, quid sentiat. Reliqua quae in praefatione 
sequuntur responsione non indigent. 


Caput primum, quo refutantur argumenta Antapologiae contra propositiones 
de Scriptura. 


Notandum est MM. NN. antea duas priores propositiones de Scrip- 
tura admisisse, tamquam de illis nulla amplius esset controversia. Cum 
enim 25. Iunii ab Illino Nuntio Apostolico iussi essent sua dogmata 
tradere, quae nostris contraria putarent: tradiderunt non sua, sed 
nostra, etsi in multis depravata, ut tunc ostendimus; in quibus aiebant 
consistere totam controversiam, ubi solum tertiam propositionem de 
Seriptura duabus prioribus omissis posuerunt, tamquam de illis nulla 
amplius esset controversia. Verum quia eas rursum placuit oppugnare, 
ut eorum argumenta solvantur, quae ex aliena Apologiae intelligentia 
manant, sciendum est ea quae in Scripturis habentur duplicia esse. 
Quaedam talia sunt, ut ratione naturali vel experientia vel alio modo 
certo cognita scriptoribus antea non essent. Et circa haec egebant 
nova revelatione et lumine supernaturali. Quae revelatio dum illis 
fiebat per internam Spiritus Saneti locutionem, simul etiam in mente 
eorum formabantur verba quibus ea exprimerentur. Quicquid enim 
concipimus, sub certis verbis alicuius linguae concipimus; ut autem ea 
Scriberentur, opus erat infallibili assistentia Spiritus Sancti et continua 
directione, ut possent ea exprimere, sicuti ipsis erant revelata; non 
tamen egebant tunc nova revelatione, quasi iterum deberet illis reve- 
lari, quod iam ante revelatum erat, sicut obiieiunt MM. NN. num. 16. 
et 17. Neque hoc Apologia nostra vult dicere. 

Alia vero iam ante certissime cognita erant scriptoribus vel ratione 
naturali vel certissima experientia vel alio modo. Et ad haec seribenda 
non egebant nova revelatione seu lumine supernaturali quo ea novo 
modo cognoscerent, sed sufficiebat cognitio iam habita, et in scribendo 

infallibilis assistentia, et éxcitatio Spiritus Sancti ad ea scribenda, 
simulque directio ne alicubi laberentur. Neque opus erat, ut Spiritus 
Sanctus singula verba menti obiiceret; sed sicut excitabat ad ea scri- 
benda, quae iam cognoverant, ita etiam ad utendum verbis, quibus illa, 
dum sie excitabantur, per industriam humanam concipiebant, unde non 
ita singula verba in eorum mente novo illo modo formabantur, quo in 
mentibus Prophetarum, dum Deus illis interius loquebatur et obscura 
revelabat. Dirigebat tamen illos in singulis, ne vel alia vel aliter scri- 
berent, quam ipsi videbatur; sed hoc fiebat sine revelatione vel novo 
modo cognoscendi. Hine patet quodam sensu auctorem libri 2. Macha- 
baeorum potuisse dicere, linguam suam esse calamum scribae velociter 
seribentis; nempe quia a Spiritu Sancto excitabatur et dirigebatur; 
quodam modo non potuisse, quia Spiritus Sanctus non omnia verba in 
mente eius praeveniendo formabat, sicut facit is qui proprie dictat. 
Ex his facile solvuntur argumenta,. quae in Antapologia obiiciuntur. 
Hoc tamen animadvertendum, in duabus prioribus propositionibus nihil 
aliud dici, quam non esse necessarium ad rationem sacrae Scripturae, 
ut omnia verba materialia sint a Spiritu Sancto inspirata, id est, novo 
illo modo menti obiecta, qui cernitur in Prophetis; similiter non esse 
necessarium singulas sententias esse a Spiritu Sancto inspiratas, id est, 
revelatas, ut eas scriptor novo modo cognosceret. Non enim ratio 
Seripturae sacrae intrinsece includit, ut omnia verba materialia sint a 
Spiritu Sancto dictata; sed hoc est veluti accidens quoddam et orna- 
mentum eius. Alioquin si exemplaria hebraea et graeca interciderent, 
Ecclesia careret Scriptura sacra. Immo iam de facto Ecclesia latina 
Seripturam non haberet. Nam editio latina Seriptura non esset. Quod 
quamvis nuper in scholis publicis a quodam M. N. sit traditum, mihi 
tamen videtur valde absurdum, praesertim cum Concilium Tridentinum 
censuerit editionem latinam praeferendam esse graecae et hebraicae. 
Certe valde male sonat et a consensu Christianorum valde alienum est 
dicere, Ecclesiam latinam non habere Scripturam sacram, eo quod de 
ratione Scripturae sacrae sit, ut omnia verba sint a Spiritu Sancto 
dictata. Si enim bene intueamur, ratio Scripturae sacrae in eo consistit, 
quod sententia sit Dei verbum, in quaecumque tandem lingua exprima- 
tur, quodque immediatum ordinem habeat ad infallibilem primae veri- 
tatis auctoritatem. An autem de facto aliqua verba aut aliquae sen- 
tentiae non sint ita inspiratae, non dicitur, quamvis putem esse proba- 
bile ob rationes in Apologia allatas, quia talis inspiratio non erat 
necessaria, et maxime quia auctor lib. 2. Machab. veniam petit, non 
autem Spiritus Sanctus, quia sciebat industriam humanam in verborum 
structura adhiberi. Et quia MM. NN. scire cupiunt, quinam ita sen- 
tiant, ita sensit Melchior Cano lib. II. de locis cap. 11. et 18., Domi- 
nicus Baignes 1. part. art. 8. dubit. 3. dicit esse probabile, Sixtus Se- 
nensis lib. 8. Bibliothecae Sanctae haeresi 12., Robertus Bellarminus 


lib. 1. de Verbo Dei. Quam autem solida sint ea quae ab ipsis di- 

cuntur num. 15. et sequentibus, non est necesse excutere, quia parum 
refert; satis nobis est, nostram sententiam esse securam. 

Quod ad tertiam propositionem attinet ea satis explicata est in 
Apologia. Nam coniecturam illam, qua dicitur: ,forte librum Macha- 
baeorum humana industria scriptum esse,^ ex mea sententia non dixi, 
sed eorum, quos ante retuleram, non tamen probaveram, qui putant 
auctorem illum gentilem fuisse et eos libros ab Apostolis et Ecclesia 
auctoritatem accepisse. Quam sententiam satis indicat Sixtus Senen- 
sis l. 8. Biblioth. sacr. haer. 12. resp. ad 7., ubi sic ait: De sententia 
Hebraeorum cirea hos libros quaecumque ea sit nihil refert, cum Ec- 
clesia Catholica eos in Canone recipiat, nec quicquam eorum fidei de- 
rogatur, si ab auctore profano scripti sint, cum libri fides non ab auc- 
tore, sed ab Ecclesiae Catholicae auctoritate pendeat; et quod illa 
acceperit, verum et indubitatum esse oportet, a quocumque dictum sit 
auctore, quem ego neque sacrum neque profanum ausim affirmare. 
Haec ille. Hane tamen sententiam non probavimus, sed diximus aucto- 
rem illum fuisse virum fidelem, qualem decet esse auctorem hagiogra- 
phum. Unde mirum est quod MM. NN. num. 10. dicunt, me in priore 
Apologia suspicionem movisse de auctoritate eiusdem libri; ubi merito 
eorum candorem requirere possem, cum non possint ignorare me lucu- 
lentissime probasse in lectionibus publicis, esse de fide quod uterque 
liber Machab. sit Scriptura canonica, non solum ad mores instruendos, 
ut vult Caietanus, sed etiam ad stabilienda dogmata. Idque probavi ex 
Concilio Carthaginensi 3. can. 47. et ex Concilio Florent. et Trident., 
et solvi rationes haereticorum, quae contra horum librorum auctorita- 
tem obiiciuntur. 

Quod autem ad hane propositionem conditionalem attinet, ,si ali- 
quis liber humana industria etc.^, sentio semperque sensi, nullum talem 
librum exstare, qui sine assistentia Spiritus Sancti eiusque excitatione 
et directione scriptus sit. Potuisset tamen Deus illo modo, qui hic ex- 
primitur, uti. Volui enim tantum ostendere, rationem Scripturae sacrae 
consistere in illa summa auctoritate primae veritatis, quae tribus modis 
alicui sententiae possit applicari: 1. si Deus aliquid supernaturaliter 
revelet; 2. si aliquem excitet ad scribendum ea quae novit et infalli- 
biliter assistat etc.; et hos duos modos dixi de facto reperiri in -Scrip- 
turis; 3. si aliquid tamquam verum approbet, quod non aliter probavi, 
quam quia hie modus non implicat contradictionem.  Attulique coniec- 
turam ex aliorum sententia de libro 2. Machab. Oportet tamen ut 
materia sit Deo digna, ut merito Scriptura sacra appellari possit; deinde 
ut approbetur tamquam omnibus suis partibus verissima atque adeo ut 
Deus illud habeat pro suo verbo, sicut principes literas a suis secre- 
tariis scriptas pro suis habent. 

Quod autem instant MM. NN. principes summam rei scribendae 
suis secretariis indicare et in literis principum non sapientiae, sed 
auctoritatis rationem haberi, Resp. ad prius: Etiam is qui aliquid 

humana industria scripsit, potuit summam rei divina revelatione acce- 
pisse. Itaque hoc non obstat huie propositioni conditionali. Deinde 
etiamsi Princeps summam rei non expresserit, tamen sua subscriptione 
literis tribuit parem auctoritatem. Ad alterum Resp. non esse de ra- 
tione Seripturae sacrae, ut materia semper humanae rationis captum 
excedat; nam multa sunt in Scripturis, quae humana ratione cognosci 
possunt. Non ergo tam sapientiae divinae quam auctoritatis, quae in 
omnibus summa est et omnem creatam auctoritatem superat, in singulis 
partibus ratio habetur. | 

Sed confirmatur breviter haee propositio conditionalis. Quia multae 
sunt veritates naturales in Scripturis, quae priusquam divino testimonio 
erant confirmatae, non censebantur verbum Dei, nec pertinebant ad 
obiectum fidei, simulatque autem a Deo per Prophetas vel Apostolos 
vel alios auctores hagiographos fuerunt confirmatae et assertae, factae 
sunt verbum Dei et obiectum fidei. Atqui duobus modis potest aliquid 
asseri et confirmari, 1. expresse, ut cum verbatim omnia repetuntur, 
quae ab alio dicta erant, sicut si rex omnia repeteret et assereret, 
quae ipsius secretarius scripserat; [2.] implicite et per compendium, ut 
eum dicitur, omnia illa esse verissima et saluberrima. Qui duo modi in 
moralibus et in ordine ad fidem et auctoritatem tribuendam idem va- 
lent, ut patet in omnibus literis principum. Hoe enim ipso, quo testa- 
tur quis omnia esse verissima, censetur omnia illa asserere, et omnia 
illa censentur verbum ipsius, dietum tamen per compendium. Unde, 
si Spiritus Sanctus per Prophetam testaretur, hanc propositionem esse 
verissimam, ,terra est in medio mundi“, non video cur haec propositio 
tali testimonio confirmata non esset tantae auctoritatis quantae est illa: 
terra in aeternum stat,“ atque adeo cur non esset paris auctoritatis 
atque si Spiritus Sanctus ipsam expresse per Prophetam protulisset. 

Dicet aliquis: Ergo epistola S. Leonis ad Flavianum (quae appro- 
bata est in 4. Synodo generali tamquam a Sancto Petro dictata, et a 
Gelasio in Concilio 70 Episcoporum) erit Scriptura sacra. Nam publico 
Spiritus Saneti testimonio est approbata tamquam omnibus suis parti- 
bus verissima et saluberrima. Resp. non sequi, quia auctoritas, quae 
isti epistolae accessit per approbationem istorum Conciliorum, depen- 
dens est ex auctoritate verbi Dei, unde est quodammodo minor. Nam 
Concilia cum suo capite habent quidem infallibilem assistentiam Spiritus 
Sancti in definiendis fidei veritatibus, sed deducendo eas ex Scripturis 
et traditionibus, ut communiter docent scriptores et insinuat Conc. Trid. 
sess, 4., cum dicit: Verbum Dei scriptum et traditum esse fontem omnis 
salutaris doctrinae; unde nituntur auctoritate verbi Dei, et hac ratione 
decreta Pontificum et Conciliorum sunt quodammodo infra auctoritatem 
sacrae Seripturae, quamquam in ordine ad fidem non putem hanc dif- 
ferentiam esse essentialem ; sicuti differentia auctoritatis articulorum 
fidei et conclusionum theologicarum, quae essentialis est. Si autem illa 
epistola tempore Apostolorum scripta fuisset et a D. Petro vel Paulo 

divino spiritu comprobata tamquam omnibus suis partibus verissima et 
saluberrima, videtur mihi parem sacrae Scripturae auctoritatem habi- 
tura, sive quis eam velit appellare Scripturam sacram, sive non. Nam 
quaestio videretur de nomine. Scripturam enim sacram generaliter 
voco verbum Dei scriptum, verbum autem Dei recte vocatur tam id 
quod explicite, quam quod compendio Deus per se vel per suos Pro- 
phetas et Apostolos dixit. Illa enim auctoritas, quae ipsi epistolae 
accederet, nullo modo dependens esset ex Seriptura vel traditionibus, 
sed immediate tantum a Spiritu Sancto, idque tam perfecte, quam si 
Spiritus Sanetus per Apostolum illam expresse dictasset. | 

Quod ad coniecturam D. Augustini attinet, num. 7., eam approba- 
mus. Nam in iis, quae divinitus fuerunt revelata et tamen non ex 
divina inspiratione, sed humana tantum diligentia conseripta, potuit 
committi aliquis levis error vel memoriae lapsus; unde merito parem 
sacrae Seripturae auctoritatem non habent. Si tamen Deus ea postea 
approbet tamquam sua dicta, videntur mihi parem sacrae Scripturae 
auctoritatem habitura, licet quadam accidentaria dignitate careant. 
Quod autem numero 20. ex Patre Bellarmino afferunt, ex eo non recte 
intellecto suam censuram contra tertiam propositionem contexuerunt, 
ut initio statim animadvertimus: sed aliud volebant Anomoei et Eras- 
mus et illi (contra quos Hieronymus), quam in illa propositione condi- 
tionali significatur. 


Caput 2. ad Antapologiam in propositionem 1. et 30. 


Status controversiae: 

Nos dicimus Deum praescire, quo modo providentiae et gratiae iste 
homo salvaretur, et quo non salvaretur; deinde pro suo beneplacito 
velle uti tali modo providentiae et conferre illi talem vocationis, pro- 
tectionis et directionis modum, cum quo videbat illum perseveraturum. 
Et hane voluntatem vocamus praedestinationem, ut praedestinatio sit 
praeparatio beneficiorum, quibus praesciebat hominem libere perseve- 
raturum. Et hoc sensu dicimus praedestinationem praesupponere prae- 
scientiam conditionatam, quae nihil est aliud quam simplex intelligentia 
conditionalium liberarum. 

MM. NN. haec reiiciunt et putant, talem praescientiam in Deo 
non esse, nisi quia vult hominem sequi et praescit se hoc facturum ut 
sequatur. Unde praedestinationem non praesupponere talem praescien- 
tiam, sed tantum ex ipsius praeordinationis mera efficacitate Deum 
praescire hunc hominem secuturum et salvandum. 

Notandum est hanc controversiam, sicut et illam de electione ad 
gloriam pendere ex alia: an gratia sufficienter praeparans in statu lapso 
debeat esse ita efficax, ut cum ea stare non possit, ut homo non con- 
sentiat. Si enim nulla gratia est sufficiens, ut homo cum ea possit 
operari, nisi quae est ita efficax, iam praedestinatio non praesupponit 
praescientiam conditionatam, quia haec propositio: Si hune sufficienter 





Cap. II. De Praescient. et Praedestinat. 391 


movero, sequetur, non erit conditionalis libera, sed necessaria. Si vero 
etiam ea gratia praeveniens est sufficiens, cum qua homo non facit, 
iam praedestinatio praesupponit praescientiam conditionatam. 

Suppono tamquam certum ex Scriptura et Patribus in Deo esse 
praescientiam seu scientiam omnium conditionalium liberarum, sive eae 
futurae sint, sive non sint; v. g. praescit Deus, quid liberum arbitrium 
creaturae rationalis in quavis occasione, excitatione aut motione esset 
facturum. Idque non ex eo seit, quod ipse creaturam velit hoc facere 
aut quia videt ipsam ad hoc inclinatam (ut Antapologia videtur sentire 
num. 21. ratione 5. et num. 22.), sed quia de facto creatura per eius 
auxilium generale vel speciale sibi praeparatum se ad hoc flecteret et 
determinaret. Praesciebat enim mulierem, si tentaretur tali modo a 
serpente, et Adamum, si tali modo a muliere suaderetur, lapsuros, non 
quia volebat eos labi aut eos inclinatos antea ad lapsum videbat, sed 
quia lapsus iste revera erat consecuturus, si tali modo tentarentur. Si- 
militer praesciebat, v. g. s. Michaelem, si talis ei gratia daretur, in 
bono perseveraturum, Luciferum vero easurum, non quia volebat illum 
stare, hune labi, sed quia videbat utrumque libere se ad haee flexu- 
rum, si talem uterque gratiam acciperet, qualem de facto accepit. Ne- 
que deerant divinae sapientiae et omnipotentiae aliae mensurae et modi 
gratiae et providentiae supernaturalis, angelicae naturae consentanei, 
quibus praesciebat Luciferum perseveraturum et Michaelem forte lapsu- 
rum fuisse, si eos adhibuisset; sed ei placuit Michaeli talem dare gra- 
tiae modum, cum quo praesciebat illum salvandum, Lucifero autem 
eum eum quo praesciebat illum non salvandum. Et istud divinum 
beneplacitum circa eos, qui salvantur, vocamus praedestinationem, 
nempe ut praedestinatio sit praeparatio talium donorum et beneficio- 
rum, cum quibus praesciebat Deus hominem salvandum. Et hoc sensu 
dicimus praedestinationem praesupponere praescientiam conditionatam. 
Neque tamen sequitur, ut MM. NN. obiiciunt, praedestinationem esse ex 
meritis, quia quod huie potius velit dare talem gratiam, quam isti, 
cum non sit melior isto, inscrutabile est Dei iudicium non solum in 
hominibus, sed etiam in angelis. Et multi sunt homines minus mali 
alis minusque ad gratiam Dei inepti; quibus tamen non datur: ut 
patet de Tyriis et Sidoniis Matthaei 11. 

Quod autem praedestinatio talem praescientiam praesupponat, pro- 
batur ex antiquis Doctoribus Lovaniensibus Driedone et Ruardo, qui 
sane non sunt contemnendi. Dried. de capt. et redempt. p. 133: ,Ad- 
iutorium secundum praedestinationem est, quo Deus quorumdam volun- 
tates ita iuvat, sicut aptum novit, ut obediant." Prius ergo est in 
Deo secundum Driedonem praescire, quod ille homo tali gratia prae- 
ventus sequeretur, quam velle illam dare et velle hominem sequi. Idem 
plurimis aliis locis gratiam praedestinationis vocat eam, qua Deus sic 
movet hominem, sicut aptum novit, ut sequatur, satis indicans, hanc 
praescientiam ratione priorem esse. Hunc passim sequitur Ruardus 

p. 326. et 347. et aliis locis, quem quum Antapologia reiicit, etiam 
D. Augustinum ad Simplicium reiicit, qui saepissime repetit quod hic 
Ruardus docet: nempe unam eandemque vocationem et gratiam prae- 
venientem in uno efficacem esse, in altero non esse ob diversas volun- 
tatum affectiones. 

Sed (inquit Antapologia) non dicunt illi praedestinationem prae- 
supponere praescientiam. Resp. non dicunt illis verbis, sed homini ra- 
tione utenti satis indicant. Cum enim quis dicit: Gratia praedestina- 
tionis est, qua Deus sic suadet et vocat sicut novit hominem secuturum, 
aperte significat hane voluntatem vocandi praesupponere scientiam huius 
conditionalis: Si eum sie vocavero, sequetur. Praescientia enim con- 
ditionata nihil est aliud , quam scientia conditionalis liberae, quae sine 
dubio scientia in Deo est, unde non est res nova, neque etiam nomen 
novum; vocatur enim praescientia conditionata, quia est propositionis 
eonditionatae, sicut cognitio necessaria recte vocatur, quae est de ob- 
iecto necessario. Et haec locutio non est academiis Italiae et Hispa- 
niae ignota. | 

Idem sentit D. Augustinus lib. 1. ad Simplic. quaest. 2., qui prae- 
destinare dicit idem esse, quod velle misereri; misereri autem, esse ita 
vocare, sicut aptum novit, ut vocantem non respuat. Idque saepe ibi- 
dem repetit. Ad quem locum antea: MM. NN. ita responderunt , sicuti 
in Apologia refertur. Quamquam nunc aliud videantur velle dicere et 
hune loeum interpretari; nimirum quod Deus sie vocet, sicut aptum 
novit, ut homo vocantem non respuat, quia ita vocat, sieut ipse novit 
se facturum, ut homo sequatur; sicut si quis diceret, Christum vocasse 
Lazarum, sieut sciebat ipsum resuscitandum, quia ita vocabat sicut 
sciebat semet facturum ut revivisceret; num. 27. Sed hie revolvuntur 
ad illud, in quo est potissima controversia: nempe an gratia Dei suffi- 
cienter praeveniens relinquat in hominis potestate, ut sese in utramvis 
partem flectat; an vero ipsamet ita debeat hominem efficaciter flectere, 
ut eum ea stare non possit, ut homo non consentiat. Itaque in 5. ra- 
tione quaerunt, unde Deus praesciat hominem, si sic vocetur, secutu- 
rum?  Hesp. Praescit hoc, non quia ipse praeter omnem aliam gra- 
tiam, qua homo possit se flectere ad sequelam et assensum, immittit 
illi determinationem voluntatis seu motionem quamdam ita efficacem, 
ut praeveniendo liberum arbitrium efficaciter determinet; neque etiam 
ex eo, quia videt, hominem ex se inclinatum ad assensum; quos duos 
modos tantum videtur agnoscere Antapologia num. 22.; sed quia libe- 
rum arbitrium sufficienter gratia praeveniente praeparatum, seipsum 
valens in utramvis partem flectere, flectet sese per auxilium Dei, quod 
tune ei est praeparatum, ad sequendum. Sicut enim in operibus civili- 
bus potest se liberum arbitrium flectere in utramvis partem viribus 
naturae, ita in operibus bonis potest se viribus gratiae in utramvis 
partém flectere, ut infra latius dicemus; unde nihil facit ad propositum 
id quod Antapologia de excitatione Lazari affert, nisi ad confirmandam 

sententiam Calvini. Excitatio enim Lazari necessario sequebatur effi- 
cacem Christi vocationem; nec erat in potestate Lazari ita vocati re- 
viviscere et non reviviscere, resurgere et non resurgere; unde aliter 
praescit Deus actum liberum, qui non obstante Dei vocatione potest 
per liberum arbitrium impediri et saepe impeditur; aliter praescit ea, 
quae ipsemet facturus est, nec a creatura impediri possunt. Neque 
ideo haee determinatio detrahit gratiae, quod liberum arbitrium divini- 
tus praeparatum seipsum determinet, quia non determinat sese neque 
flectit nisi viribus gratiae, Deo simul in eodem instanti illud conde- 
terminante. 

Sed inquiunt: Augustinus lib. 1. ad Simpl. quaest. 2. ait, non 
posse effectum misericordiae Dei esse in hominis potestate, ut frustra 
ille misereatur, si homo nolit, unde videtur sequi, ipsum consensum 
non esse in potestate hominis, sed Dei; et sic non praesupponitur prae- 
scientia conditionalis liberae. esp. Hoc eo sensu, quo Augustinus 
ibidem explicat, verum est; quia nempe Deo non deest modus vocandi, 
quo etiam hominem sceleratissimum novit convertere, Etsi enim ille 
plurimos modos respuat, Deo tamen non desunt alii infiniti, quibus cer- 
tissime novit illum, si ita vocetur, libere secuturum. Ita se Augustinus 
explicat ibidem. Itaque effectus misericordiae Dei non est in hominis 
potestate in confuso. Non autem vult dieere, ipsum consensum seu 
conversionem unamquamque in particulari non relinqui in hominis po- 
testate, ut Antapologia videtur velle; nam hoc ad Calvini errorem per- 
tinet. Similiter non satisfacit id quod respondent num. 28. ad locum 
D. Augustini de bono persev. cap. 14. Nam D. Augustinus loquitur 
ibi de gratia praedestinationis, ut patet intuenti; sic enim ait: ,Prae- 
destinatio Sanctorum nihil aliud est quam praescientia et praeparatio 
benefieiorum Dei, quibus certissime liberantur quicumque liberantur. 
Ceteri autem (intellige quibus talia beneficia praeparata non sunt), ubi, 
nisi in massa perditionis, iusto iudicio relinquuntur? ubi Tyrii relicti 
sunt et Sidonii, qui etiam credere potuissent, si mira illi Christi signa 
vidissent? Sed quoniam ut crederent, non erat eis datum (scilicet, 
quia non constituerat eis Deus tantam dare gratiam, qua reipsa crede- 
rent), et iam unde crederent, est negatum (nempe signa et praedicatio, 
quibus de facto credidissent). Ex quo apparet, habere quosdam in ipso 
ingenio divinum naturaliter munus intelligentiae, quo moveantur ad 
fidem, si congrua suis mentibus vel audiant verba vel signa conspi- 
ciant, et tamen si Dei altiori iudicio a massa perditionis non sunt 
gratia praedestinationis discreti, nec ipsis adhibentur vel dicta divina 
vel facta, per quae possent credere.^ Hine patet Aug. agere de 
praedestinatione et reprobatione et in eo ponere gratiam praedestina- 
tionis, quod ita sit accommodata menti, ut ei mens non rcluctetur, sed 
obsecundet. Et quia Tyriis et Sidoniis non erat gratia praedestinationis 
praeparata, ideo in tempore non fuit illis concessum, ut audirent Christi 
praedicationem , et viderent eius miracula, quibus fuissent conversi ad 

fidem. Non quod nuda praedicatio vel miraculum externum sufficiat, 
ut homo possit credere, sed quia illa externa auxilia secundum ordina- 
riam Dei providentiam, sufficientem interni auxilii mensuram afferunt. 
Quicumque enim Christi praedicationem audiebant eiusque miracula 
cernebant, etiam interius ex parte Dei sufficienter iuvabantur, ut pos- 
sent credere, si gratiae divinae non defuissent. Ex quo etiam loco 
habemus, secundum D. Augustinum, eadem auxilia interna et externa 
in uno interdum esse efficacia, in alio non esse, quia diversimode sunt 
affecti, quod infra probabitur fusius. Unde patet ex hoc loco valide 
colligi praedestinationem secundum Augustinum supponere conditiona- 
tam praescientiam. 

Sed inquiunt: Praedestinatio non est praescientia conditionata. 
Resp. Neque etiam est praescientia absoluta, sed ordinatio divina, 
quam sequitur praescientia absoluta et quae praesupponit praescientiam 
conditionatam. Prius enim Deus praescit: si hominem sic vocavero, 
sequetur. Deinde si ipsi placet, vult eum sic vocare, et tunc illa prae- 
scientia conditionata fit absoluta. Nam tune absolute praescit Deus 
hominem secuturum, ante autem voluntatem vocandi solum condi- 
tionate. 

Quod autem de parvulis subiieiunt ratione sexta, difficultatem 
non habet. Praescit enim Deus, si hune parvulum tali tempore et a 
talibus parentibus nasci faciat, ipsum perventurum ad gratiam baptismi 
secundum communem providentiam et tune moriturum.  Praedestinatio 
ergo huius parvuli est talium beneficiorum praeparatio, quibus Deus 
praesciebat illum parvulum infallibiliter salvandum etc. 


Caput 3. ad Antapologiam assertionis 20. ad quam reducuntur 21., 22, 
23., 24., 26., 27., 28., 29. 


Status controversiae est : 

Nos existimamus hominibus non esse absolute et efficaciter decre- 
tam gloriam ante praevisionem meritorum vel mortis in gratia, similiter 
nec aeterna supplicia ante praevisionem demeritorum, vel mortis in 
peecato, sed hoc decretum ante illam praevisionem meritorum esse con- 
ditionatum , requirens ab homine conditionem, quam implere vel non 
implere sit in ipsius potestate. Quam sententiam, etsi quidam ex MM. NN. 
dixerint ante unum mensem esse veram, tamen iam rursus oppugnant. 

Docent autem ipsi, solo peccato originali praeviso, omnibus qui 
salvantur decretam esse vitam aeternam atque adeo certum gloriae 
gradum, absoluto decreto, ante omnem praevisionem meritorum etiam 
conditionatam; alios autem absoluto decreto a vita aeterna exclusos. 
Patet hoc partim, quia nos reprehendunt, partim numero 31., 38., 42. 
43., 44., 50., 51. 

Ubi notandum est, utramque sententiam niti suo fundamento de 
gratia sufficienti. Nos enim, quia existimamus Deum non solum iis, qui 

salvantur, sed etiam aliis sufficiens auxilium dare, quo salventur, si 
ipsi gratiae Dei non desint et diligentiam, quam oportet, adhibeant: 
ideo dicimus, Deum homini non decernere gloriam vel supplicia ab- 
soluta voluntate, nisi praevisis hominum meritis vel demeritis. MM. NN. 
quia existimant, nemini sufficientem gratiam ad salutem^ex parte Dei 
praeparatam esse, nisi iis, qui salvantur, et hane ita esse efficacem, ut 
eius energia non sit in potestate liberi arbitrii, putant, Deum illis solis 
absoluta voluntate decrevisse gloriam et certum gloriae gradum, et 
ideo illis solis hanc gratiam praeparasse, quae ita sit efficax, ut eius 
operatio non dependeat a libero arbitrio; aliis autem eam non prae- 
parasse, quia ad vitam aeternam nolebat [eos] adducere. 

Ac I. pro nostra sententia attuleramus illum locum Matth. 25.: 
» Venite, benedicti Patris mei, possidete paratum vobis regnum a con- 
stitutione mundi. Esurivi enim“ etc. Qui locus videtur ita explican- 
dus, ut regnum intelligatur praeparatum a constitutione mundi, id est, 
ab aeterno, ob praevisa bona opera, quae etsi tempore sint posteriora 
hac aeterna praeparatione, in divina tamen praescientia non sunt po- 
steriora, sed ratione priora. Quomodo etiam Angelis sanctis in termino 
viae ipsorum dicere potuisset: Possidete paratum vobis regnum ab 
aeterno, quia mecum perseverastis, qui tamen non fuerunt electi ad 
gloriam ante praevisa merita. 

Deinde ibidem dicitur reprobis: ,Ite in ignem aeternum, qui pa- 
ratus est diabolo et angelis eius.^ Atqui paratus est ignis aeternus 
ab initio ob praevisa demerita; ergo et regnum ob merita. Nam est 
antithesis regni et ignis aeterni, bonorum operum et malorum, quae 
Dominus commemorat. Ergo si unum censetur praeparatum ob cau- 
sam ex parte hominis, etiam alterum. 

Unde patet hunc esse verum huius loci sensum, et patet responsio 
ad obiectionem, quam habent num. 66. Confirmatur, quia Matthaei 20., 
ubi rursus sacra Seriptura meminit praeparationis regni, dicente Do- 
mino: ,Sedere ad dexteram meam vel sinistram, non est meum dare vo- 
bis, sed quibus paratum est,“ Patres interpretantur hane praeparatio- 
nem esse ex meritis. Epiphanius, haeres. 69. p. 377.: ,Hoc,“ inquit, 
,vult ostendere, quod non iuxta personarum acceptionem res ipsa fit, 
sed pro dignitate.^ Et infra: ,Si laboraveritis, erit vobis praeparatum 
a Patre meo.“ Cyrill. lib. 10. Thesaur. c. 5.: ,Non est meum dare 
supremum honorem vobis petentibus, qui reservatus est in praescientia 
Patris illis, quos excessus certandi commendabit." * Similiter Ambro- 
sius lib. 5. de fide cap. 3., unde patet, etiam Cyrillum et Epiphanium 
esse in hac sententia. Ille etiam locus: ,Quos praescivit, et praedesti- 
navit conformes fieri imaginis Filii sui^ etc., rectissime sic intelligitur: 
Quos praescivit, id est, quorum opera approbavit, vel praescivit fore 


1 * Hic locus non est in genuino S. Cyrilli libro, qui Thesaurus in- 
scribitur. 

iustos, eos praedestinavit, ut essent similes Filio. Loquitur enim de 
scientia approbationis, de qua Psalmo primo: ,Novit Dominus viam 
iustorum^ etc. Ita exponit «Origenes lib. 7. in epist. ad Rom., Cyrill. 
apud Oecumenium , Amb. lib. 5. de fide cap. 3., Chrysost. hom. 15. 
ad Rom., Theodoretus, Theophylactus, Sedulius et Anselmus in com- 
mentariis. 

II. Attuleram etiam multos Patres ad eandem sententiam confir- 
mandam, ex quibus ipsi reiiciunt Sedulium in Epist. Pauli, Arnobium 
in Psalmos, Origenem, Theodoretum, auctorem opusculi de praedest. et 
gratia apud Augustinum, Theophylactum, Oecumenium et Photium, 
tamquam haeresi pelagianae affines, et Primasii Commentarium in 
D. Paulum, tamquam non satis castigatum. Quo sane responso sub- 
trahunt Ecclesiae multos praeclaros auctores, quorum testimoniis ca- 
tholici passim utuntur contra haereticos in disputatione de gratia et 
libero arbitrio. Neque quisquam (quod sciam) dixit umquam, Origenem 


vel Theodoretum vel Arnobium in hac materia errasse; similiter nec 


Theophylactum vel Oecumenium vel Photium, qui D. Chrysost. ad 
unguem sequuntur; sed neque difficile est ea quae Antapologia contra 
hos auctores affert refutare et illorum dicta catholice interpretari. Ad 
aliorum vero testimonia, ut Dionysii Areopag., Clementis Rom., Cle- 
mentis Alexand., Damasceni, Ambrosii, Hieronymi et Chrysostomi, re- 
spondent mirabili quadam distinctione. Dicunt enim, gloriam dupliciter 
alicui praedestinari sive decerni, 1. sub ratione gratuiti muneris, 2. sub 
ratione mercedis; ac priore quidem modo, scilicet sub ratione gratuiti 
muneris, absolute decretam esse ante praevisionem meritorum; poste- 
riore, sc. sub ratione mercedis et iustae retributionis, decretam esse ex 
praevisione meritorum. Et de hoc posteriori modo intelligendos esse 
Patres, quando dicunt, Deum praedestinasse gloriam et vitam iis, quos 
praevidit per suam gratiam bene operaturos. 

Sed contra. 1. Si isti Patres tali distinetione explicari possunt, 
eur non et nos eadem distinctione uti poterimus ad nostram sententiam 
ab errore vindicandam? Deinde si bene intueamur, haec distinctio vi- 
debitur implicare repugnantiam. Si enim gloria prius ratione alicui 
decernitur sub ratione gratiae et gratuiti muneris, quomodo postea de- 
cernitur sub ratione mercedis? Nam decernere gloriam sub ratione 
gratuiti muneris, nihil est aliud quam absolute velle dare gloriam gra- 
tis. Decernere autem sub ratione mercedis est eam velle dare ex me- 
ritis. Pugnant autem velle aliquid dare gratis et velle tandem dare 
ex meritis. Si enim est merces, iam non est gratia, nisi Deus forte 
mutet propositum. Dices: Deus potest aliquid dare duplici modo seu 
titulo: primum titulo donationis tamquam munus gratuitum; deinde titulo 
mercedis. Deus ergo potuit primum decrevisse homini indigno gloriam 
sub ratione gratuiti doni; deinde voluisse, ut illud donum etiam mere- 
retur, ut ita gloriam duplici titulo consequeretur, nempe titulo donationis 
et titulo mercedis. Resp. Quamquam hoc impossibile non sit, tamen 

de facto non ita videtur constitutum. Nam 1. ad consecutionem vitae 
aeternae non viderentur esse necessaria merita. Nam illud decretum 
conferendi gloriam per modum gratuiti muneris esset factum indepen- 
denter a meritis. Itaque etiam si merita non sequerentur, deberetur 
nihilominus gloria ex vi promissionis gratuitae. Patet hoc exemplo in 
humanis. Si princeps alicui regnum decernat et promittat gratis per 
modum liberalis donationis, iam regnum omnino debet dari, etiamsi 
nihil alter mereatur. Unde etiamsi postea velit, ut regnum mereatur 
et ille id negligat, tamen debebitur ei ex vi primi propositi absolute 
facti, nisi rex propositum mutet. [2.] Deinde nullum habet fundamentum 
in Scripturis aut Patribus, quod Deus duplici modo seu titulo regnum 
decreverit hominibus. Nec videntur agnoscere aliter decretum esse 
regnum, quam sub ratione mercedis. 3. Cur potius hominibus quam 
Angelis duplici illo modo regnum decrevisset, cum Angeli longe essent 
digniores et tali donationi seu muneri aptiores? 

Sed inquiunt: Damascenus et Turrianus distinguunt praedestinatio- 
nem in praedestinationem gratiae et praedestinationem iustitiae. Ergo 
volunt ipsi gloriam hac duplici ratione praedestinari. 

Resp. Longe aliud volunt isti auctores. Nam per praedestinatio- 
nem gratiae intelligunt decretum divinum, quo gratis vult dare dona 
antecedentia, nempe gratiam praevenientem, unde eandem vocant prae- 
destinationem antecedentem. Per praedestinationem iustitiae intelligunt 
decretum Dei, quo decernit nobis gloriam et vitam aeternam propter 
praevisa merita. Quod decretum habet rationem iustae sententiae sup- 
posito pacto divino et nostris meritis. Videatur Turrianus de electione 
divina p. 4. et 5., ubi hane Damasceni distinctionem ponit et explicat. 
Neque verum est, quod vita aeterna ideo dicatur gratia, quia sub ra- 
tione gratuiti muneris nobis est absolute decreta et praeparata, sed 
quia dona antecedentia, in quibus ipsa veluti in semine latet, et quibus 
ad ipsam pervenitur, gratis nobis praeparata sunt et donantur. . Hae 
distinctione eversa, qua testimonia Patrum eludebantur, perspicuum 
est illa suam vim retinere, neque a nobis adeo male fuisse expensa, 
atque MM. NN. passim clamant. Non enim est ullo modo probabile, 
Patres ad illas imaginarias distinctiones respexisse aut suspicatos fuisse, 
gloriam aliter esse alicui absolute decretam quam propter merita. Quis 
enim nescit, gloriam non dari sub ratione mercedis nisi propter merita, 
eum ipsa ratio mercedis hoc includat? Si ergo tantum Patres vellent 
dicere, Deum non decrevisse gloriam sub ratione mercedis nisi propter 
praevisa merita, nihil dicerent. Volunt ergo illam nullo modo esse 
decretam absolute nisi propter merita. Unde Damascenus dialogo con- 
tra Manichaeos p. 563.: ,Adnitamur facere quod bonum est, ut simus 
ex numero bonorum, qui praecogniti ac praedefiniti sunt ad vitam 
aeternam." 

Cirea eadem testimonia multa alia dicunt parum solida, sed non 
est necesse ea excutere; satis sit ad praecipua respondisse. 

Mirum autem est, quod num. 74. dicunt Ruardum, Driedonem et 
Dominicum Baignes hanc ipsorum distinctionem agnoscere, et docere 
non ita conciliandos esse alios Patres cum D. Augustino, quod alii 
nomine praedestinationis intelligant electionem ad gloriam, D. Augu- 
stinus autem ad gratiam, sed utrosque loqui de immediata electione ad 
gloriam, Augustinum tamen velle hanc electionem esse gratuitam, alios 
autem Patres ex praevisis meritis; cum Ruardus art. 7. p. 340. aperte 
eos hoc modo conciliet, sicut nos diximus in Apologia, dicens: ,Alio 
modo ipsi, scilicet alii Patres, utuntur verbo praedestinationis et repro- 
bationis, odii et amoris, quam Augustinus. Loquuntur enim de elec- 
tione sive amore ad vitam aeternam et ab hac haereditate reprobatione 
ad supplieiumque aeternum destinatione; B. vero Augustinus initium 
electionis et vocationis constituit in separatione a massa damnata, quod 
initium positum est in prima gratia.^ Et infra dicit, dilectionem prae- 
destinationis esse ad primam gratiam ete. Idem aperte docet Driedo 
de Concord. liberi arbitrii p. 53. et 54. et Dominicus Baignes 1. par. 
quaest. 23. art. 5. dicens: ,Nos enim praedestinationis voce designa- 
mus praeparationem aeternam omnium beneficiorum Dei ad ultimam 
salutem. At Sancti quandoque praedestinationis nomine intelligunt vo- 
luntatem divinam conferendi vitam aeternam tamquam mercedem et 
praemium. Sie autem sumpta praedestinatio absque dubio habet causam 
ex parte nostra, quoniam vita aeterna datur propter nostra merita. 
Ita interpretatur Sanctos Patres Decanus Lovaniensis de libero arbitrio 
art. 7., et Sixtus Senensis lib. 6. Biblioth. annot. 251." Haec ille. 
Ex quibus patet, alios Patres nomine praedestinationis intelligere prae- 
parationem vitae aeternae, quae tantum est efficaciter et absolute prae- 
parata propter merita, sed B. Aug. nomine praedestinationis intelligere 
praeparationem gratiae et beneficiorum, quibus homo e massa perdita 
eripitur et ad vitam aeternam perducitur. Quae praeparatio non esi 
ex meritis, et sic optime conciliantur. His adde non esse necessarium, 
quod dicunt num. 32.: in definitione praedestinationis contineri gloriam 
sub nomine gratiae et ideo nos depravare definitionem Augustini. Nam 
secundum D. Thom. et Dominicum Baignes, quem ipsi citant, praede- 
sfinatio est praeparatio gratiae et beneficiorum quibus pervenitur ad 
salutem. Estque hoc etiam rationi consentaneum. Nam est pars pro- 
videntiae, providentia autem proprie est dispositio mediorum ad finem. 
Alius enim est actus voluntatis cirea media, alius circa finem. Primum 
enim finem aliquem praestituimus; deinde media ad illum disponimus. 
Sie concipimus primum Deum et Angelis et hominibus velle communio- 
nem dare sui regni, deinde praeparare convenientia media, quibus illud 
valeant promereri. Aliis tamen talia praeparat, cum quibus certissime 
novit illos libere perseveraturos, et hoc vocamus praedestinationem. 
Aliis autem talia, cum quibus scit illos non perseveraturos. Non quod 
ipsa ex parte Dei sint insufficientia, ut possent cum illis perseverare, 
sed quia negligentia sua gratiae Dei defuturos videt; unde patet de- 

finitionem D. Augustini rectissime hoc modo explieari, tantum abest 
ut depravetur. 

III. Probatur nostra sententia ratione: 1. Quia Concilium Tridenti- 
num docet, promissiones vitae aeternae esse conditionatas sess. 6. 
can. 20.; quod etiam colligitur ex Scripturae locis innumeris. Ergo 
etiam voluntas dandi vitam aeternam, quatenus est prior praevisione 
meritorum, est conditionata. Consequentia patet, quia promissio nihil 
est aliud quam expressio voluntatis ete. Et in humanis numquam ali- 
quid sub conditione, quae in alterius sit potestate, promittimus, quod 
absolute et nulla conditione requisita volumus. Et sane mirum est, 
. Seripturam ubique loqui sub conditione, si iam absolute paucis quibus- 
dam decreta est vita, reliquis omnibus destinatis ad mortem. Con- 
firmatur. Quia voluntas inferendi mortem aeternam est conditionata, 
sieut et comminatio mortis - aeternae, ergo et voluntas dandi vitam 
aeternam. 

Neque viget, quod Antapologia num. 30. affert de monarcha, qui 
absolute vult aliquem evehere ad regnum et ideo omnem industriam 
adhibet, ut regno dignus efficiatur. Nam eius voluntas, si prudens sit, 
revera non est absoluta; requirit enim ab eo quem vult promovere 
conditionem , quam implere vel non implere est in ipsius potestate. 
Neque refert, quod promissio ad omnes pertineat, quibus evangelium 
praedicatur, ut dicitur num. 63. Quia etiam voluntas salvandi aeterna 
pertinet ad omnes, licet vario modo homines ad salutem dirigantur, 
sicut etiam vario modo iuvantur, ut divinas promissiones consequantur. 
Neque verum est promissionem novi testamenti, qua promittitur vita 
aeterna, esse absolutam, ut dicitur num. 64. Nam de illa loquitur Con- 
cilium Tridentinum, et tamen dicit esse conditionatam. Non enim se- 
cum ita affert merita, quin relinquat illa in libera hominis potestate. 
Contrarium autém mihi videtur esse Calvini. D. Prosper autem lib. 1. 
eap. 9. de vocatione gent. tantum docet, promissionem gratiae prae- 
venientis novi testamenti esse absolutam et non esse factam sub 
conditione. Quomodo etiam intelligendus est D. Augustinus, quando 
dicit inscrutabile esse Dei iudicium, cur huie detur perseverantia, illi 
non detur; vere enim inscrutabile est, cur Deus ex duobus iustis unum 
sic regat et protegat, ut de facto perseveret, illum non sic regat, cum 
tamen facillime posset, quia habet infinitos modos, quibus quemque ita 
posset regere, sicut certissime novit illum libere perseveraturum; sed 
hune vult ita regere, sicut noverat ilum perseveraturum, qui tamen 
facillime poterat non perseverare; illum non ita vult regere, ut novit 
perseveraturum , quia sic placet; poterat tamen ille facile perseverare: 
et huius divinae voluntatis in particulari ratio reddi non potest. Non 
tamen est inscrutabile cur hie perseveret, ille non, cur hic peccet, ille 
non. Ad actualem enim perseverantiam requiritur conditio ab homine, 
nempe ut gratiae Dei non desit. 

2. Si Deus absolute mihi decrevit gloriam, ergo quicquid fecero, 

nihilominus salvabor. Probatur consequentia, quia voluntas absoluta 
per se est efficax. Quod enim absolute volumus, illud facimus, quic- 
quid tandem evenerit. Dices: Deus quidem absolute praeordinat et 
decernit homini vitam aeternam, sed etiam decernit ipsi merita, quibus 
dignus efficiatur. Sed contra. Quaero an ita praeordinet singula bona 
opera in particulari, ut in mea potestate non relinquat ea praestare 
vel non praestare? Si ita praeordinat bona opera, ut tamen perfecte 
relinquat ea in mea potestate, ergo haec voluntas, qua vult mihi dare 
vitam aeternam ante praevisionem operum, est conditionata, quia re- 
quirit à me opera, quae relinquit in mea potestate. Si autem ita prae- 
ordinat opera et perseverantiam, ut non relinquat ea in mea potestate, 
iam recte sentiet Calvinus; haec enim aperte est sententia Calvini lib. 3. 
instit. cap. 22. $ 6., ubi inter cetera sic ait: ,Cum tuam in se uno 
salutem Deus statuat, cur ad teipsum descendes? cum unam tibi suam 
misericordíam assignet, cur ad propria merita decurres^ etc. Similia 
habet $ 7. et 8. et c. 24. fere toto; docet ex absoluta electione fieri, 
ut in nostra potestate non sint velle, currere ac quiescere, credere, sed 
Deum haee omnia in nobis efficaciter operari. 

3. Angelis non est decreta gloria absoluta voluntate, ante omnem 
praevisionem meritorum, ut communior opinio habet et Domini DD. 
fatentur; ergo neque hominibus. 

Probatur consequentia. 1) Quia sicut reliquit in Angelorum pote- 
state, ut perseverarent vel non perseverarent, ita etiam omnis gratia, 
protectio et directio divina, quae hominibus lapsis datur, relinquit in 
eorum. potestate, ut perseverent vel non perseverent, ut patet ex Con- 
cilio Tridentino sess. 6. cap. 13., ubj dicitur: ,Nemo sibi certi aliquid 
absoluta certitudine polliceatur, tametsi in Dei auxilio certam spem col- 
locare et reponere omnes debent. Deus enim, nisi ipsi illius gratiae 
defuerint, sicut coepit opus bonum, ita perficiet, operans velle et per- 
ficere,^ Quamvis inter homines et Angelos ea sit differentia, quod ipsi 
per sola dona habitualia perseverare possint, homines autem in statu 
lapso requirant auxilium speciale. 

2) Quia doctores eodem modo loquuntur de electione Angelorum et 
hominum neque ponunt in his aliquod discrimen, quasi hominibus sit 
decreta gloria ante praevisionem meritorum, Angelis autem ex prae- 
visione meritorum, ut patet dist. 42. Omnes enim loquuntur in genere 
de praedestinatione creaturae rationalis. 

Sed obiicitur num. 56. ,In Angelis et Adamo voluit ostendere 
quid valeret liberum arbitrium et ideo reliquit eos in manu consilii sui, 
ut seipsos servarent vel perderent, si vellent, unde nec decrevit illis 
gloriam vel supplicia absolute et efficaciter, antequam praevideret, quid 
essent facturi; sed in hominibus lapsis vult ostendere efficacitatem gra- 
tiae novi testamenti et ideo non relinquit in eorum arbitrio et pote- 
state, ut perseverent et ut seipsos perdant vel salvent, sed absoluta 
voluntate quibusdam vult dare suam gloriam et ideo praeparat illis 

gratiam, quae sua efficacitate eos faciat perseverare, ne relinquat per- 
severantiam in eorum arbitrio. 

Sed haec mihi videntur accedere ad doctrinam Calvini ex D. Au- 
gustino e. 12. de dono persev. male intellecto. Dico ergo, non esse 
hune sensum Augustini, sed hune: nempe Deum in Angelis - voluisse 
ostendere, quid valeret liberum arbitrium, quia liberum arbitrium ha- 
bebant sanum et ita instructum, ut per sola dona intrinseca possent 
perseverare, posita cooperatione Divina, quae in ipsorum erat potestate; 
.sed in hominibus lapsis numquam ita firmum est liberum arbitrium, ut 
per sola dona habitualia possit perseverare. Unde Deus ostendit, quan- 
tum valeat sua gratia, dum voluntatem hominis tam mutabilem et fra- 
gilem ita excitat, corroborat, protegit et dirigit, ut contra omnes mundi 
tentationes et illecebras perseveret, quamvis non minus facile posset 
deficere, non obstantibus Dei auxiliis, quam primus homo vel Angelus. 
Et haec est differentia inter perseverantiam Angelorum seu Adami et 
hominis lapsi; non quod Angeli per solas liberi arbitrii vires perseve- 
rarint aut se a malis discreverint, ut indicant num. 55. (quia hoc viri- 
bus gratiae factum est, discreverunt enim sese formaliter per solum 
opus bonum, quod erat ex gratia), sed quia Angeli habebant liberum 
arbitrium sanum, ita ut per solam gratiam habitualem possent perse- 
verare et ita Deus dedit posse perseverare, si vellent; ut autem vellent 
reliquit in eorum arbitrio gratia habituali instructo, nec nova gratia 
egente. Qui tamen ex illis perseverarunt, recte dicuntur habuisse gra- 
tiam non solum qua possent perseverare, sed etiam qua perseverarent; 
nam illa perseverantia fuit ex viribus gratiae. Iustis autem in regnum 
Dei ascriptis non solum dat tale adiutorium perseverantiae (quia non 
tantum dat gratiam et dona habitualia), sed etiam dat ipsis perseve- 
rantiam, id cst, ulterius adiutorium, quo ita diriguntur et proteguntur, 
ut de facto perseverent, non autem quod infundatur aliquod donum, 
quo perseverent. Unde sancti non possunt in suis viribus gloriari, 
quia nisi Deus per quotidianum auxilium, quod consistit in protectione, 
excitatiohe et directione, eos iuvaret, numquam diu perseverarent. Sed 
his modis accendit eorum voluntatem, ut fortissime et invictissime velint 
perseverare; et ita indeclinabiliter et inseparabiliter eos sua gratia agit, 
i. e., ita ut de facto non declinent (sicut dicimus: Ego inseparabiliter 
ei adhaesi, id est, numquam ab. eo recessi), facile tamen possint decli- 
nare et deficere. Ex his patet intelligentia locorum D. Augustini, quem 
putamus nos in hae materia sequi. Non enim vult D. Augustinus, ho- 
mini lapso dari tam potentem gratiam, ut cum ea stare non possit, ut 
homo declinet et non perseveret. Neque etiam vult, non relinqui in 
arbitrio, ut perseveret vel non, sicut videtur velle Antapologia. Sed 
vult, non relinqui hoc ita in illorum arbitrio et voluntate, ut non egeant 
novo auxilio, quomodo relinquebatur in arbitrio Adami et Angelorum. 
Quare cum in hominum potestate sit perseverare, idque Deus reliquerit 


in eorum arbitrio non quidem nudo vel sola habituali gratia instructo, 
Schneemann, Controvers. 26 


p 


miro. 
"i 


ti 
. ma" 





TOTTI ARTI NNT DE Re YN 


* 


402 Responsio Lessii ad Antapologiam. 


sed ipsius auxilio adiuto, consequens est, si Angelorum electio ad glo- 
riam non est absoluta, sed requirit conditionem, quae sit in eorum 
potestate, etiam hominum absoluta non erit, sed requiret perseveran- 
tiam, quae est in eorum potestate. 

Neque haec quiequam communionis habent cum Massiliensium er- 
rore, quia D. Augustini distinctionem admittimus, quae nostram per- 
severantiam a perseverantia Adami distinguit; sed dicimus, perseve- 
rantiae complementum et gratiae acceptationem esse in potestate liberi 
arbitrii, supposito Dei auxilio; quod Antapologia videtur negare num. 
42., 43., 44., 58. Neque in eo fuit Massiliensium error, quod existi- 
marent homini non esse absolute praeparatam vitam aeternam, nisi 
propter merita, quae per gratiam Dei erant habituri, ut imaginantur 
Domini DD. num. 57. et 34., sed quod praédestinationem ex meritis 
esse putarent, nomine praedestinationis intelligentes etiam praeparatio- 
nem gratiae illius singularis, qua ad vitam pervenitur, et hominem iam 
iustificatum posse perseverare sine novis auxiliis internis, quibus Deus 
illum faceret perseverantem: quorum utrumque etiam nos ostendimus 
alias errorem esso. Patet hoc ex epistola Prosperi ad Aug. Neque 
nos dicimus, perseverantiam aut bona opera esse tantum praescita, non 
autem praedestinata, ut fingunt num. 58. Immo fuse docuimus, omnia 
bona opera eorum qui salvantur esse effectus praedestinationis, quae 
tantum praesupponit praescientiam conditionatam. Neque Deus scit 
absolute hune hominem habiturum bona opera, nisi praeordinarit, ut 
ea faciat, dando ei talem gratiam, cum qua conditionate praesciebat 
faeturum. Hinc patet solutio rationis 1. et 2. num. 34. et 35. 

4. Probatur nostra sententia. Si Deus ante omnem praevisionem 
operum absolute decrevit certis quibusdam dare gloriam, atque adeo 
certum gloriae gradum, quomodo se habuit erga alios, nisi absolute 
volendo eos excludere a gloria et destinare aeternis suppliciis? quod 
videtur Antapologia admittere num. 111., ubi dicitur quod Deus sta- 
tuerit occidere infantem ante baptismum, quia ad regnum suum admit- 
tere nolebat. Et num. 51. dicitur, Deum habuisse propositum damnandi 
Esau, antequam aliquid boni vel mali fecisset. Quod ergo dicit num. 59. 
homines non esse destinatos suppliciis ante omnem peccati praescien- 
tiam, intelligendum est de praescientia peccati originalis; alioquin sibi 
manifeste repugnaret. Et sane illam collectionem firmam esse proba- 
tur; quia, si ad salutem necessarium est, ut homo ita ante omnem 
praevisionem operum sit ad gloriam electus, quicumque non erunt ita 
electi, censebuntur reiecti. 

Dicet aliquis, Deum reliquis non ita absolute electis decernere 
vitam sub conditione: nempe si per gratiam eius perseveraverint. Sed 
contra. Quia hoe est incidere in sententiam Catharini, a qua tantopere 
Domini DD. abhorrent. Restat ergo ut reliquos omnes, praeviso solo 
peccato originali, statuerit a regno absolute excludere, sicut omnes sal- 
vandos statuit absolute regno donare. Quod si reliquos omnes ante 

operum praevisionem statuit excludere a regno: cur dat postea tot 
iustis, qui iam tali decreto sunt exclusi, auxilium sufficiens ad perse- 
verandum? sed dicent Domini DD., Deum non dare illis auxilium suf- 
fieiens, quia non dat illis perseverantiam quae est necessaria ad salu- 
tem; immo nec paratus est eam dare, quia, si esset paratus, non ob- . 
starent hominum malae voluntates, sicut docent in scripto contra anti- 
theses, et in Antapologia num. 169.; deinde quia perseverantia est sine 
conditione promisza. Deus enim, quos vult, perseverantes facit non 
exspectans, ut perseverare velint. Ita num. 43., 44. et alibi. Sed 
contra, Quia Conc. Trid. sess. 6. cap. 13. docet omnes in Dei auxilio 
firmissimam spem collocare debere; Deus enim, nisi'ipsi illius gratiae 
defuerint, sicut coepit opus bonum, ita perficiet, operans velle et perfi- 
cere. Ergo Deus paratus est omnibus iustis dare auxilium sufficiens 
ad perseverandum. Alioquin non deberent in ipsius auxilio firmissi- 
mam spem collocare. Deinde Deus, sicut coepit bonuni opus, ita per- 
ficiet, nisi gratiae illius defuerint; ergo non dat ipsam actualem per- 
severantiam sine conditione, sed requirit a nobis, ne gratiae illius de- 
simus, cui sane possumus deesse. Unde patet, cum tot sint iusti, qui 
ex parte Dei sufficiens auxilium habeant ad perseverandum, qui tamen 
damnabuntur, non esse ipsos absolute a regno exclusos ante praevisio- 
nem demeritorum: ac proinde alios non esse absolute regno ascriptos 
ante meritorum praevisionem. | 

Notandum tamen est, alio quodam sensu dici posse vitam aeter- 
nam salvandis absolute esse decretam ante praevisionem intuitivam 
meritorum. 

1. Quia non requirit Deus conditionem, quam homo possit prae- 
stare solis naturae viribus, seu non praeventus gratia Dei, ut volebant 
Pelagiani et postea Massilienses, qui dicebant Deum non velle quem- 
quam absolute salvum fieri, sed sub conditione si vellent ipsi, vellent, 
inquam, solis naturae viribus non praeventis. Contra quam sententiam 
frequenter agit D. Augustinus, ostendens Deum non requirere ullam 
conditionem , quae solis naturae viribus haberi possit; sed ipsummet 
facere, ut velimus et perseveremus, si tamen gratiae ipsius non defue- 
rimus. Quod etiam Scripturae docent. 

2. Dici potest absolute, quia non requirit aliam conditionem, nisi 
quae praesupposita praescientia conditionata infallibiliter ex ipsius gra- 
tia est secutura; et hoc modo explicari potest D. Aug. et quidam 
doctores, ut Ruardus (qui tamen nihil habet duobus illis locis, quae 
citat Antapologia num. 38.) et Driedo, qui interdum significant Deum 
absolute aliquos velle salvari. Et eo modo intelligendi etíam sunt qui- 
dam doctores scholastici. Omnes tamen statuunt Deum requirere ab 
homine conditionem, quae sit in ipsius potestate. Unde haec sententia 
in re non pugnat cum nostra et eum sententia aliorum Patrum, quia 
dicimus, Deum non ita absolute elegisse salvandos ad vitam, ut non 

necessariis ad perseverandum plene sit in illorum potestate, eo fere 
modo quo in Angelis. Nam doctores scholastici non faciunt ullam di- 
stinctionem hac in parte inter praedestinationem gloriae Angelorum et 
hominum. In quaestione autem de praedestinatione, quae est praepa- 
ratio gratiae et beneficiorum, quibus liberamur, satis patet nos cum 
D. Augustino convenire. | 

Ex his patet solutio aliquot rationum, quas habent num. trige- 
simo quarto et aliquot sequentibus. Ad 1. et 2. Ista Massiliensium 
umbra parum nos terret, Iam enim explicuimus, quae fuerit illorum 
sententia. Quod autem num. 36. Catharinum pro se afferunt, .mirum 
est, cum Catharinus aperte doceat, plerisque vitam esse destinatam 
ex praevisione meritorum; hos tamen non vocat praedestinatos. Nam 
nomine praedestinationis intelligit efficax et absolutum decretum vitae 
aeternae et omnium eo perducentium etc., quod nullo modo potest esse 
ex meritis. Sed nos Catharinum non sequimur, ne in nomenclatura 
quidem, ut alias dictum est; videatur p. 37. lib. 1. de praedest. 

Ad 3. quae est talis: ,Intentio finis prior est mediorum disposi- 
tione,^ citant Scotum et D. Thom. Resp. Si haec ratio aliquid con- 
cludit, etiam probabit, Angelis absolute decretam esse gloriam ante 
praevisa merita etc.; quod tamen ipsi negant num. 54., unde Scotus 
et D. Thom., qui generatim loquuntur de omnibus creaturis rationali- 
bus, nihil pro ipsis faciunt. Verum quidem est intentionem finis esse 
priorem, sed non semper intenditur aut decernitur absolute, ut finis 
habeatur. Deus enim cupit hominem bene vivere; quia cupit illum 
facere regni sui consortem — non enim hoc negamus, sicut falso nobis 
imponitur num. 31. — et rursus vult illum facere regni sui consortem, 
quia bene vixit, sed hae voluntates non sunt omnino similes. Nam 
eaedem in Angelis locum habent. Quod ad Ruardum attinet, nihil habet 
tale locus in margine notatus; sed iam ad hoc responsum est. Drie- 
donem quoque admittimus. Dominicus Baignes eodem modo loquitur 
de praedestinatione hominum et Angelorum. Quare non iuvat Dominos 
doctores, sed eorum sententiam evertit; videatur art. 5. quaest. 23. 
1l. part. 

Ad 4. rationem quam habent num. 39. iam supra dictum est. Non 
enim Patres solum voluerunt dicere gloriam sub ratione mercedis con- 
sideratam esse decretam ex meritis (quis enim hoc nesciat? Implicat 
enim, ut aliquid decernatur alicui sub ratione mercedis et non ex me- 
ritis), sed etiam simpliciter consideratam , ut supra dictum est. Illa 
etiam duplex praedestinatio vitae aeternae num. 40.: altera qua vita 
alicui absolute decernatur sub ratione gratuiti muneris, altera sub ra- 
tione mercedis, iam refutata est. Nam videtur repugnantiam involvere; 
nam si terminos intelligo, decernere aliquid sub ratione gratuiti muneris 
est velle dare gratis, sicut decernere sub ratione mercedis est velle 
dare propter merita et non gratis. Nec refert, quod homini indigno 
fuerit praeparata; quia etiam Angeli indigni erant secundum naturam 

suam considerati. Immo quo homo magis erat indignus, eo magis videtur 
conveniens, ut minora dona fuerint illi absolute decreta, quo maioribus 
se dignum cum divino auxilio redderet. 

Ad 5. non dicimus nos, praedestinationem pendere ex libero arbi- 
trio, sed salutis absolutum decretum putamus dependere ex libero ar- 
bitrio, gratia Dei adiuto in adultis; in parvulis saepe ex diligentia eo- 
rum quibus eorum salutem Deus commisit, Dei tamen auxilio adiuta; 
ut autem praedestinatio non afferat absolutam necessitatem, non sufficit, 
ut Deus liberrimo iudicio hominem salvet, ut videntur dicere num. 42.; 
sed etiam ut in hominis potestate sit seipsum salvare vel damnare, 
consentire gratiae Dei vel dissentire, perseverare vel deficere, unde 
gratiae energia, id est, operatio, est in potestate liberi arbitrii, ita ut 
a libero arbitrio dependeat. Posita enim gratia praeveniente est in 
potestate liberi arbitrii non operari et tunc illa gratia praeveniens non 
operabitur. Dicere autem, quod operatio gratiae non dependeat a libero 
arbitrio, videtur mihi accedere ad errorem Calvini, ut infra ostendam. 
Sane in hoc puncto est praecipua inter nos controversia, ad quam re- 
liqua fere reducuntur. Quod autem ad gratiam conversionis Pauli at- 
tinet, pauci habuerunt tam potentem ; difficile enim ei fuisset resistere, 
alis autem multis est valde facile, quamvis etiam gratia praeveniens, 
qua perseveratur, non pendeat a libero arbitrio. Actualis tamen per- 
severantia pendet a libero arbitrio, ita ut in potestate hominis sit non 
perseverare. Et miror sane quemquam de his dubitare qui Conc. 
Trid. legit. | 

Sed inquiunt, ut gratia donetur, non requiritur praevisus aliquis 
liberi arbitrii motus, cuius praevisione donetur. Resp. Hoc verum est 
de gratia praeveniente, non autem de gratia iustificationis, quae ad- 
ultis datur tantum se praeparantibus, quae praeparatio est in eorum 
potestate. | | 

Ad 6. de loco illo: ,Iacob dilexi etc.“ alibi satis multa. Proban- 
dum esset Dominis DD., hoc loco significari: Iacobo decrevi absolute 
vitam aeternam et Esau destinavi damnationi ante praevisionem bono- 
rum vel malorum operum, quae facturi sunt; nam est contra commu- 
nem sententiam omnium Patrum et plurimorum scholasticorum, quod 
Deus habeat absolutum propositum damnandi aliquem ante praevisa 
peccata, si supervicturus est. Itaque non sufficit hoc asserere, sed 
oportet probare. 

Quod autem num. 52. ex Actis [Ap.] afferunt: ,Et crediderunt 
quotquot erant ordinati ad vitam ete.^, nihil urget. Nam similiter de 
Angelis diei posset: Perseverarunt quotquot erant praeordinati ad vi- 
tam aeternam. Nam et ipsi dicimus, eos qui salvantur, singulari quo- 
dam modo ad vitam praeordinatos fuisse, non tamen absoluto decreto 
et nullam requirente conditionem, quae sit in nostra potestate. Quam- 
quam forte ille locus longe aliam intelligentiam habeat. Ad testimo- 
nium D. Aug. et Fulgentii [quid dicendum] patet ex dictis. 

Caput quartum, quo respondetur Antapologiae assertionis 23. 


De hae assertione quaedam dieta sunt in utraque Apologia, quae 
poterant sufficere. Miror autem, eadem rursus impugnari. Nam quae 
ratio vel auctoritas cogit nos sentire, Deum ante omnem praevisionem 
etiam conditionatam, omnia opera salvandorum cum omnibus suis cir- 
cumstantiis absoluta voluntate praeordinasse et praevoluisse v. g. Deum 
absoluto decreto (nulla habita ratione praescientiae inflexionis liberi 
arbitrii) statuisse, ut hodie habeam 10 actus bonos tam intensos, tali- 
bus momentis et locis, in tali genere virtutum, non plures vel paucio- 
res, vel aliter etc., cras autem habeam centum cum omnibus circum- 
stantiis, perendie unum tantum etc.? Quod si Deus haec omnia ita ab- 
soluta voluntate decrevit ante omnem praescientiam vel dispositionis 
aut inflexionis liberi arbitrii vel occasionum occurrentium etc., debebit 
ipse liberum arbitrium talibus momentis temporum et locis et tali modo 
determinare et numquam alias, ut haec omnia illis momentis sie eve- 
niant et non aliter: alioquin forte aliter evenirent quam decreta sunt. 
Itaque causa, cur hodie tantum unum bonum opus fecerim, non plura, 
erit, quia Deus statuit, ut tantum illud facerem, et omnia sic disposuit 
eirca me, ut hoc tantum facerem, non alia nec plura. Quomodo igitur 
accusabitur hominum negligentia et tepiditas et laudabitur fervor et 
sedulitas? . | 

Si dicas: Non decrevit Deus absolute, ut non faceres plura vel 
meliora opera; sed tantum absolute decrevit, ut saltem haec faceres 
cum omnibus suis circumstantiis etc., ut autem plura vel maiora faceres, 
reliquit in tuo arbitrio: 

Contra. 1. Ergo non omnia media praedestinationis et opera bona 
sunt absolute decreta secundum omnes suas cireumstantias. Nam Deus 
non absolute decrevit numerum eorum neque etiam quantitatem neque 
tempus, sed haec omnia relinquit in arbitrio hominis. 2. Si Deus tan- 
tum decrevit, ut saltem haec faceret, non autem decrevit, ut non fa- 
ceret plura vel meliora, potuit homo aliquod bonum opus facere vel 
melius, quam decreverit Deus, et ita poterit maiorem gloriae mensuram 
mereri, quam ei Deus ante omnem praevisionem bonorum operum de- 
stinarat, quod est contra sententiam Dominorum 'DD., qui volunt ideo 
Deum determinasse et decrevisse in particulari omnia opera salvando- 
rum, ut exacte et ex aequo certae mensurae gloriae, quam eis prae- 
paraverat, responderent. Unde docent, quod, sicut Deus certam men- 
suram gloriae ante omnem praevisionem decernit non plus neque minus, 
ita etiam certum numerum et quantitatem bonorum operum, quae tali 
mensurae gloriae ex aequo respondeat, ut patet num. 76. Ex quo 
sequi videtur, quod homo non habeat in potestate sua plura vel pau- 
ciora, maiora vel minora facere quam quae facit. Non enim habet iu 
potestate sua aliquid boni facere, quod Deus non decrevit, aut plus 
quam decrevit. Nam si omne bonum opus debet tibi absolute esse 

decretum a Deo illud volente donare; si istud opus bonum non est 
tibi decretum, vel non est hoc tempore decretum etc., non est in pote- 
etate tua hoc facere vel absolute, vel hoc tempore: alioquin homo in 
statu naturae lapsae posset facere bonum opus, quod Deus non sta- 
tuisset homini dare, quod est contra illorum sententiam. Item in po- 
testate hominis non est facere aliquod opus bonum sine gratia efficaci, 
Nam haec est necessaria ad omne opus bonum, ut patet ex Censura 
propositionis 9. et 10. et ex Antapologia plurimis locis; sed si Deus 
non decrevit absolute, ut facias hoc opus, non dabit tibi gratiam effi- 
cacem ad illud. Ergo non habes in tua potestate illud facere. 3. Si 
Deus omnia salvandorum opera decrevit etc., ut exacte tantae gloriae 
responderent: quidnam decrevit iis, quos ipse ante propria demerita 
praevisa proposuit damnare, an mala opera, ut etiam tanto supplicio 
ex aequo respondeant? Non puto. Nam hic est error Calvini. At 
saltem decrevit illis non dare bona opera usque ad finem et ita non 
est in illorum potestate perseverare. | 

Sed neque habebit homo in sua potestate aliquod opus bonum ex 
iis quae facit omittere vel aliter facere, ut videtur. Quia si Deus vo- 
luntate absoluta decrevit ante omnem praevisionem occasionum vel dis- 
positionis aut inflexionis liberi arbitrii, ut ego v. g. hodie tali momento 
habeam actum fidei talem, tam intensum, impossibile videtur, ut ego 
illum actum tune non habeam. mE 

Probatur. 1. Nam teste sacra Scriptura voluntati eius quis re- 
sistet? quod intelligitur de voluntate absoluta seu beneplaciti, ut ex- 
ponunt communiter doctores. 

2. Quia in ceteris omnibus, quae Deus vult voluntate absoluta et 
beneplaciti ante omnem praescientiam , creatura non potest quicquam 
impedire, ut patet in numero et mensuris stellarum constituendis. Ergo 
si opera iustorum aeque absolute et efficaciter sint praeordinata, nul- 
lum ex illis poterit impediri. 

Dices: Deus quidem absolute et efficaciter omnia opera iustorum 
cum suis circumstantiis in particulari praeordinavit, sed tamen ut libere 
ea facerent. Resp. Si libere facere idem est, quod libenter et volun- 
tarie, admitto; sed hoc non sufficit ad veram libertatem contradictionis. 
Si autem libere facere est ita facere, ut perfecte habeas in tua pote- 
state non facere, quomodo liberum est mihi non facere, quod Deus 
absolute et efficaciter vult me facere ante omnem praescientiam , cum 
in potestate creaturae non sit voluntati beneplaciti resistere? — Deinde 
si Deus relinquit in meo arbitrio et plena potestate, ut ego illud opus 
non faciam, ergo non absolute et efficaciter illud vult ante omnem 
praevisionem saltem conditionatam, sed vult illud dependenter a mea 
cooperatione atque adeo si ego gratiae ipsius non desim: iuxta Conc. 
Trid. sess. 6. cap. 13. Id enim quod omnino absolute volumus, non 
relinquimus in arbitrio et potestate alterius, nisi praesciamus illum hoc 
facturum. 

[3.] Si Deus absolute velit ante omnem praescientiam, ut habeam 
omnes actus bonos quos habiturus sum cum talibus cireumstantiis ete., 
ergo non possum impedire, quominus eos operetur in me in actu 
secundo, Nam omne absolute volitum necessario sequitur ex illa vo- 
litione, si ipsa est omnipotens; et concedunt Domini DD. num. 78. di- 
centes: ereaturarum operationes, ut ad Dei voluntatem et operationem 
tamquam ad causam referuntur, impediri non posse; similiter bona 
hominis opera, quatenus a Dei voluntate et dispositione procedunt, 
impediri non posse, quia Dei voluntas causa est inimpedibilis. Si au- 
tem non possum impedire, ut Deus tali momento hoc opus non opere- 
tur in me, ergo etiam non possum impedire, ut tali momento hoc opus 
non sit in me, ac proinde illud opus non erit liberum. $i enim non 
possum efficere, ut illud opus a Deo non procedat in me, perspicuum 
est non posse me efficere, ut illud opus non sit in me, sicut patet de 
omnibus motionibus et inspirationibus praevenientibus libertatem, quae 
ideo non sunt liberae, quia non est in creaturae potestate, ut Deus illas 
immittat vel non etc. Si ergo similiter non est in mea potestate, ut 
Deus det mihi hic et nunc tale opus bonum, certe non video, quomodo 
sit liberum. 

Dices, quomodo homo in statu lapso et in tanta infirmitate naturae 
(in qua si ei relinqueretur, voluntas sua numquam vellet) potest aliquod 
opus bonum habere hoc vel illo tempore, nisi Deus hoc tunc illi det 
et efficaciter praeveniendo in ipso operetur? Quod si Deus debet illi 
dare, certe necesse est, ut decreverit illud dare. Indicatur haec obiectio 
num. 76. et 154. et alibi; ob hanc enim imbecillitatem putant, omnia 
bona opera debere esse absolute decreta et efficaciter dari ut ea ha- 
beamus. Resp. Deus non dat ipsa opera bona quasi vel illa vel quam- 
dam determinationem voluntatis ad illa immittendo, quae non sit in 
nostra potestate, sed dando auxilium sufficienter praeveniens et disponens 
et excitans ad illa, relinquens tamen in nostro arbitrio ea cum ipsius 
auxilio facere vel non facere, ipsius gratiae deesse vel non deesse, 
unde non dat ipsa opera in actu secundo nisi dependenter a nostra 
libertate, ita ut in nostra potestate sit, ut ipse ea operetur vel non 
operetur in nobis, ut aperte docet Conc. Trid. sess. 6. cap. 16. Neque 
enim ita debiles sumus effecti per peccatum originis, quin Dei gratia 
praeveniente corroborati possimus nos liberrime in utramque partem 
flectere sicut Adam, unde multi sunt, qui longe pauciora faciunt quam 
vere poterant; et multi sunt qui habent multa bona opera, quae non 
habere erat in plenissima eorum potestate. 

4. Omnis suppositio, quae non est in nostra potestate, ex qua ali- 
quid necessario sequitur, repugnat libertati. Atqui haec voluntas Dei 
est talis suppositio. Nam voluntatem humanam ad unumquodque opus 
efficaciter praeveniendo determinat, ut Domini DD. concedunt et infra 
fusius explicabimus. 

Sed inquiunt. Haec propositio: ,Id quod ex inimpedibili per ne- 

cessariam consequentiam sequitur, id inimpedibile est,“ est damnata a 
Sixto IV. Resp. Manifestum est, hane propositionem, ut iacet, erro- 
neam esse. Alioquin Deus non posset praedefinire ullum actum libe- 
rum, euius contrarium nos etiam docuimus et indicavimus in Apologia, 
ubi ostendimus, praedestinationem supponere praescientiam conditiona- 
tam, sed nostrum axioma longe aliud est. Nam non dicimus, id quod 
per consequentiam necessariam sequitur esse inimpedibile, sed id quod 
necessario sequitur. Efficaciter enim et absolute volitum a voluntate 
omnipotente non solum per necessariam consequentiam, sed etiam ne- 
cessario ex ea sequitur, ita ut creatura non possit illud impedire. 
Deinde non agimus de quavis suppositione inimpedibili, sed de tali 
suppositione, quae liberum arbitrium efficaciter praeveniendo determinat. 
Denique quando illa- suppositio inimpedibilis praesupponit praescientianr 
conditionatam, id quod ex ea sequitur, potest esse liberrimum (unde 
num. 82. male refertur.nostrum axioma), v. g. praesciebat Deus, si 
Adamo imponeret illud praeceptum, ipsum peccaturum; unde facta illa 
suppositione, quod Deus vellet illi praeceptum imponere, ratione cuius 
praesciebat eonditionate illum peccaturum, ex ea per necessariam con- 
sequentiam sequebatur Adamum peccaturum, quamvis liberrime, et ta- 
men suppositio illa nullo modo erat in Adami potestate. Non enim in 
ipsius potestate erat, ut Deus imponeret vel non imponeret ei praecep- 
tum, sed quamvis haec suppositio non esset in eius potestate, tamen 
haecsuppositio praesupponebg conditionalem liberam, quae erat in 
ipsius potestate. Dicimus ergo eam suppositionem, quae non est in 
nostra potestate neque etiam. praesupponit praeseientiam conditionalis 
liberae, quae sit in nostra potestate, et praeterea liberum arbitrium 
praeveniendo .determinat, ita ut ex ea determinatione necessario sequa- 
tur opus, evertere libertatem; atqui talia videtur esse suppositio, qua 
praesupponuntur ab iis, qui contrariam sententiam tenent, bona opera 
decreta. 

Sed inquiunt num. 79. Cum Deus absolute aliquid voluit. v. g. 
creare mundum-, non necessario illud facit. Ergo similiter si absolute 
ante omnem praescientiam aliquid velit fieri a creatura, hic et nunc 
non necessario illud creatura faciet, sed libere. Resp. Nego conse- 
quentiam. Ideo enim Deus illud libere facit, quia in potestate ipsius 
erat velle facere, ex quo velle necessario sequitur actio externa. Ac- 
tiones enim Dei in creaturas: non sunt intrinsecus liberae, sed denomi- . 
native, sicut actiones imperatae in creaturis. Nam necessario sequun- 
tur efficacem et absolutam volitionem. Quia ergo Deo liberum erat 
velle creare, ideo etiam libere creat. Creatura autém non habet in 
su& potestate, ut Deus absolute velit illam hoc momento operari tale 
opus. Neque illud decretum supponit aliquid, quod sit in ereaturae po- 
testate, unde non est par ratio. Cum enim non habeat in sua potestate 
decretum absolutum Dei etc., et ex eo necessario sequatur opus, ita ut 
homo non possit impedire, quin sequatur, ut ipsi fatentur, sicut non 

potest impedire, ut non sequatur creatio ex absoluta voluntate creandi: 
perspicuum videtur, creaturam non habere in sua potestate illud opus. 
Unde non colligimus, ut ipsi putant, illud opus a creatura non posse 
impediri, quia sequitur ex immutabili decreto, sed quia necessario se- 
quitur ex illo decreto, quod neque est in creaturge potestate, neque 
praesupponit praescientiam eius, quod est in creaturae potestate. 

Sed inquiunt num. 80.: Deus per hoc decretum absolutum eausae 
secundae conditionem non immutat; alioquin libera non fuisset gentium 
conversio ete. esp, Non quidem immutat, antequam executioni man- 
detur, sed quomodo non immutat in ipsa executione, cum liberum ar- 
bitrium efficaciter ad opus determinet, ipsique opus bonum praeveniendo 
immittat, ita ut hane immissionem non possit impedire? Libera autem 
erat gentium conversio, quia quoscumque Deus vult singulari quodam 
modo converti, eos sic movet et interius suadet, sicut noverat ipsos 
secuturos; unde haec voluntas praesupponit praescientiam conditionalis 
liberae, Neque ipsa conversio sequitur hic et nune necessario ex hoc 
decreto Dei, sieut Domini Doctores volunt, sed gratia praeveniens se- 
quitur necessario; ex gratia autem praeveniente liberrime et dependen- 
ter a libero arbitrio sequitur conversio. Praescientia autem nullam 
affert necessitatem , quia secundum modum nostrum intelligendi prius 
est actum liberum esse futurum, quam praesciri a Deo, ut infra dice- 
. mus. Praescientia enim non est causa rei futurae, sed res futura est 
quodammodo ratio divinae praescientiae, quatenus ad illam terminatur. 
Unde in mea potestate est aliquid facere vel non facere, unde sequitur, 
Deum illud praesciisse vel non praesciisse. Quod autem de necessitate 
salutis dicunt, concedo propter efficax et absolutum decretum, quo Deus 
decrevit omnes perseveraturos salvare, non esse in potestate eius qui 
perseveravit non salvari, 

Quod ex D. Thoma afferunt, ad rem non facit. Nam institutio 
contingentiae et necessitatis non erat in potestate creaturae. 

Quod autem dicunt nos concedere haereticis consequentiam illam 
(nam Calvinum ex absoluto decreto libertatem tollere patet lib. 3. $ 5. 
cap. 21. et cap. 23. $ 6. et toto c. 24.). Resp. Consequentiam illam 
ita esse probabilem, ut iudicemus antecedens negandum, et ita funda- 
mentum haereticorum subvertimus. Qui autem talia fundamenta po- 
nunt, ex quibus ita videtur subrui libertas, ut nulla probabilis via ap- 
pareat illam tuendi, ii sane an haereticorum non iuvent causam, vide- 
rint alii. Multo enim facilius est ostendere, non esse omnia opera 
hominum iustorum ita absolute in particulari cum omnibus suis circum- 
stantiis decreta ante omnem praevisionem, quam declarare, quomodo 
ex hoc fundamento non subruatur libertas. Quare non debebant Do- 
mini Doctores tam facile quamvis argumentatiunculam probabiliter in- 
ductam tam gravibus censuris insectari, maxime cum plurimi recentiores 
hoe tempore et D. Thom. teneant, non omnia bona opera hominum 
esse absolute decreta etc., et inter scholasticos Greg. Ariminensis in 

1. dist. 38. quaest. 2. art. 3. ad 4., Guillielmus Occham dist. 38. et 
Scotus dist. 39. demonstrent, fieri non posse, ut aliquid respectu primae 
causae necessarie eveniat et respectu secundae libere. Quod etiam 
tenet Thom. Walden. Tom. 1. lib. 1. cap. 28. Ex quo sequitur non 
esse sic omnia iustorum opera ante omnem omnino praescientiam in 
particulari absolute decreta, neque ea ita a Deo proficisci, ut impedire 
nequeamus. Quod autem D. Thom. quaest, 6. de verit. art. 3. velit 
non omnia praedestinationis media in particulari ante omnem praescien- 
tiam esse praeordinata, clarissimum est ex fine corporis, ubi ostendit in 
praedestinatis, si unum medium deficiat, aliud subrogari. ‘ Non ergo 
ipsius sententia sunt omnia media praeordinata ante omnem praescien- 
tiam. Nisi enim Deus praevidisset prius medium adhibitum futurum 
inefficax, non substituisset aliud, donec hominem converteret et perse- 
verare faceret. Et haec quidem est sententia D. Thom. eo loco. Quare 
mirum est, Dominos Doctores hoe non advertisse, sed nimirum plerum- 
que putant aliquid loco notato non contineri quia iisdem verbis quibus PAP n BEN 
citatur non reperitur. m VN 


Caput quintum ad Antapologiam contra assertionem 2. YA x E: &j 
VELI 
Hic Antapologia nos rursus reprehendit, quod dicamus, martyria SIT vA 

et afflictiones sanetorum et Christi Domini passionem non fuisse a Deo 
in partieulari cum omnibus suis circumstantiis (ita enim in Apologia 
habetur) absolute praeordinatam ante praevisionem malitiae Iudaeorum 
et tyrannorum. Quod rursus probatur. Quia si haee omnia ita sint ef- 
ficaciter et absolute decreta in particulari cum omnibus suis circum- 
stantiis, antequam praevideret fore tyrannos et malos homines, ergo 
ad ipsius providentiam pertinebat inflectere et formare hominum mali- 
tiam, ut vellent haec tormenta tali modo et tempore et loco inferre. 
Alioquin quomodo certo et infallibiliter haec omnia ita potuissent eve- 
nire, sicuti a Deo erant deereta? Nam ad Dei providentiam pertinet 
efficere, ut id fiat, quod ipse absolute fieri decrevit ante omnem prae- 
visionem inclinationis et praeparationis causarum secundarum, et aptare 
disponereque omnes causas, per quas illud fieri debet, ut praefinito 
tempore et loco cum reliquis cireumstantiis illud faciant, ut in ceteris 
omnibus Domini Doctores fatentur dicentes, Deum omnes causas de- 
terminare et inclinare, ut quaeque illud faciat, quod ipse decrevit, 
quando illud fit sine peccato. Et ratio est: quia alioquin illa res non 
certo tunc et eo modo eveniret quo erat decreta, nisi omnes eausae ab 
eo, qui illud decrevit, aptarentur et inflecterentur. Ergo similiter hic 
debebit Iudaeis haec omnia inspirare, immo inclinare et formare eorum 
voluntates in horum suppliciorum inflictionem; alioquin non est intelli- 
gibile, quomodo haec certo eveniant et eo modo quo Deus illa decrevit, 
si ipse causas non ad hoc aptet vel iam ante ex se aptatas non videat; 
et sane quidam ex Dominis Doctoribus ante biennium aegre ferens, 

nos docuisse non omnia passionis Domini supplicia ante praevisionem 
malitiae Iudaeorum fuisse absolute cum suis circumstantiis decreta, 
clare docuit, Deum Iudaeorum inconditam malitiam in horum suppli- 
ciorum inflietionem inclinasse, formasse et temperasse. Quomodo, in- 
quit, Iudaeis in mentem venire potuisset tanti mysterii supplicia Christo 
irrogare, nisi vastissimam eorum crudelitatem Deus omnipotens in isto- 
rum suppliciorum inflictionem formasset, inclinasset, temperasset, idque 
intrinseca operatione in ipsum hominis affectum et sensum penetrando; 
verbum tamen ,formandi“, quia nimis aperte videbatur Calvinianum, 
monitus postea mutavit in verbum ,condecorandi“. His verbis satis 
significavit, quale consequens putaret sequi ex illo efficaci decreto. Ve- 
rum modo Domini Doctores malunt negare evidentem consequentiam, 
quam admittere tam periculosum consequens. Nam ex hoe antecedente 
Calvinus colligit, Deum inflexisse et formasse Iudaeorum malitiam ge- 
neralem in horum suppliciorum inflietionem. Quamquam Antapologia 
hoc non ita possit negare, quin mox idipsum insinuet, dum distinguit 
tentationes & suppliciis Christo illatis, dicens: ut huiusmodi tentationes 
exsurgant, Deus non disponit, sed permittit tantummodo, per hoe evi- 
denter dat intelligi alterum membrum, nempe quod, ut tantae procellae 
afflictionum exsurgerent contra Dominum, non tantum permiserit, sed 
etiam causas disposuerit. Sed haec expresse dicere nolunt. Respon- 
dent ergo in Antapologia num. 84., non sequi Deum debuisse hominum 
malitiam ad haec formare et flectere, nam potuisse per seipsum haec 
supplicia inferre vel aliis praecipere, ut ea inferrent, nempe si Iudaei 
sponte sua illo tempore se non inclinassent, ut Dominum omnibus illis 
tormentis afficerent, Deus per seipsum vel per alios, quibus id praece- 
pisset, ea inflixisset. [1.] Iussisset ergo illum vendi, ligari, colaphis caedi, 
conspui, flagellari, coronari, crucifigi inter latrones ete., vel haec ipse- 
met fecisset, quae certe piis auribus valde videntur dura. 

[2.] Deinde magna pars supplicii Christi fuerunt irrisiones, blas- 
phemiae, maledicta, sputa et similia, quae certe Deus nee per seipsum 
poterat inferre nec cuiquam praecipere. Ergo Deus non decrevit, ut 
Christus haee pateretur, ante praevisam Iudaeorum malitiam. 

3. Magna etiam pars passionis Christi fuit quod traderetur, et 
negaretur à discipulo et pateretur ab iis, in quos tot contulerat bene- 
ficia, ct quod eius supplicia ex tanto proficiscerentur odio et invidia. 
Ergo haec omnia a Deo debuerunt esse decreta et absolute praevolita. 
Alioquin passio Christi non fuisset in particulari cum omnibus suis 
circumstantiis ante praevisionem humanae malitiae decreta. 

Sed inquiunt: blasphemias non praeordinavit, quia per se blas- 
phemare Deus non poterat sicuti occidere, flagellare etc. Ergo [1.] hoc 
saltem verum est, quod in Apologia dicitur, passionem Domini non 
fuisse in particulari cum omnibus suis circumstantiis praeordinatam 
ante praevisionem malitiae Iudaeorum. [2.] Deinde verum erit, non 
omnia media praedestinationis esse efficaciter praevolita ante omnem 

praescientiam, quia sicut perferre alia supplicia propter Deum est opus 
bonum, ita et perferre blasphemias, convicia etc. 3. Quare actio ex-: 
terna blasphemiae et irrisionis in Dominum non fuit tam bene decreta 
ante praevisionem malitiae, quam flagellatio, consputatio, coronatio, 
cum tam bene potuerit fieri sine peccato quam illa, nempe ab amente? 
4. Si Deus ita efficaciter et absolute voluit, ut Christus tali tempore 
et loco flagellaretur, coronaretur etc., ante omnem praevisionem malitiae 
hominum et: occasionum occurrentium, non reliquit quiequam in Domini 
arbitrio. Itaque non potuisset Dominus vel momento differre aut anti- 
cipare suam passionem vel aliquid minus aut amplius pati quam passus 
est. Confirmatur. Nam Pater hanc suam voluntatem absolutam ei 
aperuit ac proinde habebat rationem praecepti iam intimati; ergo Chri- 
stus habuit in praecepto, ut omnia ea pateretur et eo modo etc., sicut 
passus est. Quod non videtur consentaneum Scripturis nec dictis Sane- 
torum ete, Nam ut Cyrill. lib. 7. in Ioan. c. 7. ex Scriptura docet, 
potuisset diutius vixisse, si voluisset. 5. Cum Deus decernit aliquam 
passionem, necesse est, ut decernat actionem, sine qua illa passio esse 
non potest, ut ipsi fatentur num. 89. Si ergo Deus decrevit, ut Christo 
omnia illa supplicia inferrentur, etiam voluit, ut aliquis ea inferret. At 
quem quaeso ante praevisam hominum malitiam voluit ista supplicia - 
Christo inferre? Non quidem seipsum; quia ipsemet sua operatione 
non intulit. Quos ergo alios quam eos ipsos qui suo tempore ea in- 
tulerunt? Si ergo ex malitia sua sponte non intulissent, Deus erat 
praecepturus ut inferrent secundum Dominos Doctores. 6, Quia videtur 
contra Scripturas haec sententia. Nam 1. ad Cor. 2. dicit Apostolus: 
Si enim cognovissent, numquam Dominum gloriae crucifixissent,^ at 
seeundum hanc opinionem, si Dominum ex malitia non crucifixissent, 
debuissent ex praecepto facere, unde, etiamsi eum cognovissent, de- 
buissent eum nihilominus crucifigere etc., quod est contra Apostolum. 

Itaque securius magisque pie dici videtur, Deum ante praevisam 
malitiam hominum non statuisse et decrevisse, ut Filio eius omnia illa 
supplicia in particulari cum. omnibus suis circumstantiis inferrentur; 
sed praeviso peccato originali statuisse per Filium redimere mundum, 
et simul praevidisse fore talem hominum malitiam, ut, si tali tempore 
eum mittat in mundum et permittat homines malitiam suam in eum 
effundere, hoc modo sint ipsum odio habituri, blasphematuri et cruci- 
fixuri etc. Qua praevisione conditionata posita (utpote quae necessaria 
sit et omnem actum liberum in Deo antecedat) statuisse pro sua sa 
pientia permittere, quae, quantum et quomodo illi visum fuit (nam non 
quovis supplicio permisit eum affici), et voluisse, ut Dominus ea pate- 
retur, id est, non se subtraheret, sed his cruciatibus nostrae salutis 
causa se subiiceret, eique praeceptum patiendi dedisse. Unde, si ho- 
mines sua sponte tam mali non fuissent, ut Dominum tam diris crucia- 
tibus afficere ex se parati essent, numquam Deus illis praecepisset (ut 
vult Antapologia), ut Filium flagellarent, spinis coronarent, inter latrones 

erucifigerent; sed praevisa eorum malitia voluit ea uti ad generis hu- 
mani redemptionem. Quae si non futura fuisset, alio modo nos rede- 
misset, ut indieat 1. ad Cor. 2.: ,Si enim cognovissent, numquam Do- 
minum gloriae crucifixissent.^ Quae autem ipsi ex D. Thom. afferunt, 
pro nobis potius sunt; quia D. Thom. non dicit, Deum absolute vo- 
luisse, ut haec supplicia quispiam Christo inferret, sed dieit, quod Pater 
dicatur tradidisse Filium, tum quia ei voluntatem patiendi inspiravit, 
tum quia non protexit, tum quia aeterna voluntate praeordinavit pas- 
sionem Christi ad generis humani redemptionem, id est, voluit ab 
aeterno, Filium suum pati ad redimendum genus humanum. Quis hoc 
neget? Non dicit, Deum hoc voluisse ante praevisam malitiam homi- 
num. Nam etiam ab aeterno voluit ilum mittere in mundum, non 
tamen ideo ante praevisum peecatum. Neque solum praeordinavit 
Christi crucem ad redemptionem generis humani, sed etiam contume- 
lias et blasphemias; voluit enim eum haec omnia pati propter nostram 
salutem. Loquitur enim D. Thom. de passione, ut in re facta est, et 
de illa traditione particulari etc. 

Certum autem est, Patrem non voluisse passionem Domini et tra- 
ditionem, ut facta est, ante praevisam malitiam Iudaeorum. Haec ergo 
: verba pro nobis faciunt, unde non erat quod isti boni Domini hic rur- 
sum candorem nostrum requirerent, quia duas rationes D. Thom. po- 
suimus et tertiam omisimus, quia tertia pro nobis est potius quam pro 
ipsis. Deinde cum illa scriberem, non respexi ad illum locum D. Thom., 
neque eius mihi in mentem venit. Dico ergo, quod Deus Christum per- 
cussit, non quia omnia illa supplieia intulisset, etiamsi Iudaei mali non 
fuissent, vel quia ipsos concitavit; sed quia permisit, ut in eum fure- 
rent, et voluit, ut ipse se non subtraheret, sed illorum furorem exci- 
peret, eique praeceptum dedit et voluntatem inspiravit. Neque tantum 
dieitur illum percussisse ratione flagellorum et crucis, sed etiam ratione 
blasphemiarum atque adeo totius passionis, sieut facta est. Nam cum 
dicit Dominus per Prophetam: ,Propter scelus populi mei percussi 
eum" etc., loquitur de tota passione, ut patet inspicienti. Testimonia, 
quae ex D. Leone afferunt, pro nobis potius faciunt. Nam fatemur, 
ab aeterno fuisse dispositum, ut Dominus pateretur non solum flagella, 
coronam spineam et crucem, sed etiam blasphemias, irrisiones et ea 
omnia quae in tempore passus est; sed haec dispositio non fuit ante 
praevisam hominum malitiam, ut supra ostensum est. Quod etiam 
S. Leo satis indicat. Quod autem D. Augustinus ait: ,Patiebatur haec 
omnia, qui apparebat, et idem ipse disponebat haec omnia, qui late- 
bat,“ si aliquid contra nos valet: etiam contra Dominos Doctores valet. 
Nam D. Augustinus loquitur de omnibus quae humana natura in Christo 
patiebatur, unde etiam de blasphemiis, sputis etc. Ergo si Domini ve- 
lint Augustinum per ,disponebat“ intelligere: ordinabat et volebat ante 
praevisionem malitiae hominum, iam Deum faciunt auctorem peccati. 
Sensus ergo est, quod is qui latebat, seu deitas, haec omnia disponebat, 

quia altissimo consilio permittebat, quae et quomodo ipsi videbatur. 
Et volebat, ut humana natura se his nostra causa subiiceret et non 
detrectaret ete. Altissimae enim dispositionis est, quod ita Iudaei fue- 
rint permissi saevire in Dominum et Dominus haec omnia pati non 
detrectaverit. Unde haec dispositio tria continet: 1. discretionem sup- 
pliciorum, non enim quaevis supplicia permisit inferri, sed quae ipsi 
visum fuit; 2. permissionem, ut haec inferrent; 3. voluntatem, ut na- 
tura humana haec supplicia pro nostra salute exciperet. Quae autem 
hie de praescientia conditionata afferunt, non videntur intellexisse in 
Apologia. Non enim ibi dicitur, malitiam Iudaeorum debuisse praevi- 
videri conditionata praescientia; sed quid ex ea esset sequuturum etc. 

Ex his patet etiam omnia martyrum supplicia in particulari non 
fuisse a Deo decreta, antequam praevideret fore tyrannos, qui haec in- 
ferrent. Neque Deum per se eos trucidaturum et omnibus illis tor- 
mentis exearnificaturum, vel aliis, ut id facerent, praecepturum fuisse, 
8i tyranni id sponte non fecissent, ut hic Domini Doctores non obscure 
docent. Similiter neque infantes omnes illos interfici voluit absolute 
ante praevisam Herodis saevitiam sicut neque Filium suum in Aegyp- 
ium fugere, sed satis est, si praevisa malitia tyrannorum voluerit per- 
mittere, ut in suos electos saevirent, idque in bonum ipsorum. Si enim 
nulli fuissent tyranni, nulli fuissent martyres, ut quodam sermone ait 
D. Augustinus. Et inde colligit, persecutores etiam valde utiles Eccle- 
siae fuisse, sed de hoc plura infra. 


Caput sextum quo respondetur Antapologiae assertionis 25. 


Hie oppugnant quamdam distinctionem in Apologia factam, qua 
dicitur dupliciter intelligi posse, quod certum sit hune perseveraturum: 
1. quia datur illi talis gratia, ex cuius mera efficacia sequatur perseve- 
rantia, id est, quae ita sit efficax et potens, ut cum ea stare non pos- 
sit, ut non perseveret, et hoc modo diximus perseverantiam non esse 
certam; 2. quia Deus homini dat talem gratiam et providentiae modum, 
eum quo certo praesciebat hominem perseveraturum, licet non sit ita . 
efficax, ut cum ea stare non possit contrarium. Et hoc modo diximus 
esse certum. 

Hic dicunt, nos non satis candide illorum proponere sententiam, 
quasi certitudinem ex mera gratiae efficacia statuant, sed immerito hoc 
dicunt: 1. Quia non dicimus ibi hanc illorum esse sententiam. [2.] Deinde 
- quod ipsi revera certitudinem boni operis ex mera gratiae efficacia po- 
nant, vel ex eo patet, quod requirant ad quodlibet opus bonum gra- 
tiam praevenientem ita efficacem, ut cum ea stare non possit, ut non 
agas, et hane gratiam habere docent non esse in nostra potestate; 
ergo revera ponunt certitudinem boni operis ex mera gratiae efficacia. 
Sicut si esset aliquis habitus in nostro intellectu vel voluntate ita effi- 
cax, ut cum ea stare non possit, ut non agas, recte dixeris illam 

actionem sequi ex mera habitus illius efficacia. 3. Quia, quod hic homo 
perseverabit aut faciet opus bonum, dicunt esse certum ex mera prae- 
ordinatione; quia nempe Deus absolute vult illi dare bonum opus aut 
perseverantiam , ut patet in Censura ad propositionem primam et in 
hoe seripto num. 21. et 22. Ergo certum est ex sola gratiae efficacia. 
Confirmatur. Quia non est certum ex eo quod liberum arbitrium se 
determinabit ad hoc, sed ex eo quod gratia determinabit liberum arbi- 
trium. Quod autem dicunt ita Deum perseverantiam in nobis operari, 
ut defectibilitatem voluntatis cadendique per singula periculum non 
auferat, mirum est, quomodo cum eorum doctrina consistat; quia alibi 


. doeent, Deum immediate bonum opus in nobis operari et liberum ar- 


bitrium ad bonum opus determinare. An forte deficere potest voluntas 
& bono opere, ad quod efficaciter determinatur et quod Deus absolute, 
nulla requisita conditione, in ipsa praeveniendo operatur? Sed, credo, 
hanc defectibilitatem ita explicabunt: quia nimirum Deus non aufert 
infirmitatem et proclivitatem ad malum, quamvis per gratiam efficacem 
efficaciter prohibeatur exire in actum, sed de hoc infra. Reliqua in 
hoc capite sunt parvi momenti. 


Caput septimum ad Antapologiam assertionis 26. 


Hie notandum est, numquam a nobis esse dictum, sententiam huius 
loci Ioan. 6.: , Haec est voluntas Patris, ut omne quod dedit mihi non 
perdam ex eo^ etc., esse, quod voluntas Patris sit, ut omnes habeant 
sufficientia ex Christi merito auxilia, ut hic transversim (quod saepe 
faciunt) nostra rapientes imponunt. Non enim, quando ad locum. ali- 
quem Seripturae respondetur, semper necesse est accuratam ipsius inter- 
pretationem afferre; sed ea explicare sufficit, quae causae tuae obstare 
videntur. Unde non fui sollicitus, ut explicarem, quinam eo loco pro- 
prie dicantur Christo dati, sed quaenam sit voluntas Patris etc. Vo- 
luntas autem ipsius est, ut non perdat quemquam, sed omnes quos illi 


. dat singulari modo custodiat, ut perseverent, si velint et gratiae largi- 


tati non desint etc. Qui enim insiti sunt Christo per fidem, longe ube- 
rius habent auxilium quam nondum credentes. Ceterum bonam esse 
interpretationem , qua exponitur hie locus de omnibus credentibus, 
ostendimus in Apologia ex Chrysost., Cyrill. (qui eo loco nempe lib. 11. 
in Ioan. c. 21. multa dicit, quae videntur aperte esse contra Dominos 
Doctores), Theophylacto, Beda et ipso b. Augustino; eodem modo ex- 
plieant multi recentiores. Quod etiam facile ostendi posset ex verbis 
saerae Seripturae. Non enim ibi proprie erat locus agendi de mysterio 
praedestinationis; sed Dominus tantum vult ostendere, neminem posse 
ad se venire, id est, sicut oportet, credere et amplecti eius doctrinam, 
nisi a Patre trahatur et discat; et ideo non esse murmurandum, si 
doctrina ipsius absurda videretur, sed potius orandum, ut a Deo illu- 
minentur. Quantum autem commodi ex eo sint percepturi, ex eo 

ostendit, quod voluutas Dei sit, ut omnis, qui credit in Filium eiusque 
disciplinam amplectitur, magna cura a Filio custodiatur et vita aeterna 
donetur, nempe si in fide permanserit. Cum enim ait: ,Haec est vo- 
luntas Patris, ut omnis, qui videt Filium et credit in eum, habeat vi- 
tam aeternam" etc., manifeste loquitur de omnibus credentibus, non 
de praedestinatis tantum. Ratiunculae autem, quas hie afferunt, parvi 
sunt momenti. De loco illo Ioan. 17. [v. 9.] satis dictum est in Apo- 
logia: primo enim orat pro Apostolis, deinde pro credituris per ipsos, 
tertio pro mundo [v. 21. ut credat mundus]. / 

Expositionem autem S. Augustini, quam quibusdam locis habet, 
non reiicimus; putamus tamen alteram magis literalem , quamvis, si 
exponamus eum locum de praedestinatis, nihil faciat contra nostram 
sententiam. Concedimus enim, neminem praedestinatorum perire et eos 
propriissime esse datos Filio, quia tali gratia ei astricti sunt, ut in 
aeternum sint adhaesuri. 

Quod autem Psalm. 2. etiam reprobi recte dici possint dati Filio, 
cum dicitur: ,Postula a me,“ etc., patet ex versu sequenti: ,Reges 
eos in virga ferrea et tamquam vas figuli confringes eos.^ Dedit enim 
Pater Filio totum genus humanum. Nam ipse pro omnibus mortuus 
est et omnes redemit. Sed eos, qui nolunt ipsi servire, a se reiiciet ; 
videndum autem est, qua occasione quidque dicatur. 


Caput octavum ad Antapologiam assertionis 27. 


Non negamus B. Augustinum illum locum ad Rom. 8.: ,Diligenti- 
bus Deum omnia cooperantur in bonum“ etc. et quosdam alios ad solos 
electos referre. Aliorum tamen explicationem qui eum generatim ex- 
plicant, nempe ut Apostoli sententia sit, omnes adversitates cedere in 
magnum bonum et lucrum meritorum iis qui Deum diligunt, modo in 
dilectione permaneant, magis probamus. Idque ob eausas in Apologia 
allatas, ad quas nihil respondetur quod urgeat. Nam, quod Apostolus 
addit: Qui secundum propositum vocati sunt, ideo facit, ut ex gratuita 
et benevola Dei vocatione ostendat, Deum ipsis non defuturum, sed 
auxilio suo affuturum, ut possint adversitates sustinere; deinde sic 
omnia directurum et moderaturum, ut ex adversitatibus magnum lu- 
erum capiant. Non est autem valde probabile, quod Apostolus loqua- 
tur de solis praedestinatis; ob rationes in Apologia allatàs; nam sensus 
esset: Si estis praedestinati, omnia cedent vobis in bonum. Quo modo 
non solemus exhortari, ut ipsimet fatentur. — Sed inquiunt, Apostolus 
ait: Certus sum, quia neque mors etc., poterit nos separare a caritate 
Christi, ergo loquitur ibi de solis praedestinatis. Resp.: Hune locum 
etiam afferunt haeretici ad probandam certitudinem gratiae, sed respon- 
dendum est utrisque illud ceríus sum nihil aliud esse quam confido, 
persuasus sum (ut Patres Graeci et multi Latini interpretantur). Est 


enim graece térewpat, quod significat persuasum esse. Deinde Apostolus 
Schneemann, Controvers. 27 

non intelligit absolute, quod nulla creatura possit nos separare a cari- 
tate Dei, sed quod non possit nisi ipsi nos separemus, ut inquit B. Ber- 
nardus in serm. de duplici baptismo ete. Porro vocationem secundum 
propositum iuxta mentem Sancti Augustini cum Ruardo et Dried. exi- 
stimamus esse eam, qua sic vocat sicut novit hominem sequuturum et 
non contempturum, quae est propria salvandorum, quando tali gratia 
prosequitur hominem in finem , quomodo S. Aug. alibi dicit: In electis 
voluntas praeparatur a Domino. 


Caput nonum ad Antapologiam assertionis 28. 


In illo dicto Apostoli ad Romanos 9.: ,Iacob dilexi, Esau odio 
habui^ ete., non significari Deum ante omnem praevisionem operum 
absolute decrevisse Iacob et populum in ipso designatum donare vita 
aeterna, et Esau cum populo, quorum ille typum gerebat, praecipitare 
in tartara, satis patet tum ex iis, quae supra dicta sunt, tum quod 
haec expositio omnibus Patribus repugnet, ut patet ex Ruardo art. 7. 
p. 340. et Dried. de concord. liberi arbitrii p. 52. 53. 54. Cur enim 
Deus iis peccatum originale remittit, tot beneficiis et caelestibus donis 
ornat et potestatem perseverandi tribuit, tot conditionatas promissiones 
in sacris Scripturis proponit quas implere est in eorum potestate, si 
eos ante praevisionem omnium operum et bonorum et malorum, quae 
facturi erant, sempiterno exitio devovit? Eam autem expositionem, 
quae in nostra propositione a Censura reprehensa continetur, commo- 
dam esse, nec quicquam D. Augustino repugnare, vel ex eo patet, 
quod odio habere iuxta idioma Scripturae sacrae interdum idem sit, 
quod minus diligere eum qui tamen maiore amore dignus videbatur, 
sicut patet Gen. 29., ubi, eum Scriptura dixisset, lacob dilexisse magis 
Rachelem quam Liam, paulo post subiungit: ,Videns Dominus quod 
odio haberetur Lia“ ete.; sic enim habetur in graeco: Oct juscixat f) Aeia, 
ubi noster interpres vertit: ,Videns Dominus quod despiceret Liam," 
ubi manifestum est, Liam dici habitam fuisse odio a Iacob, quod minus 
diligeretur, quae tamen, quia prior uxor erat et foecundior, maiori 
amore digna videbatur. Pari ratione Esau recte dicetur odio habitus, 
non absolute, sed comparative, quia etsi erat primogenitus et hac 
ratione maioribus beneficiis dignus videbatur, minora tamen ei concessa 
sunt, praelato fratre eius minore. Haec tamen beneficia sufficiebant ad 
salutem, si sua negligentia et pravitate eis non defuisset. 

Sed inquiunt, in Lia erat lippitudo, quae odio digna est. Resp. 
Non inde sequitur, quod odium ibi proprie sumatur; nam etsi lippis 
erat oculis, non tamen ideo Iacob volebat ei malum, quod est proprie 
odisse, sed minore affectu illam prosequebatur quam Rachelem, ut 
paulo ante sacra Scriptura dixerat, quod paulo post nomine odii ex- 
primens dicit: , Videns Dominus quod odio habebatur Lia.“ Si diceret 
Seriptura, quod odio habebatur lippitudo, iam aliquid MM. NN. dicerent. 

Itaque hie locus maxime ad rem facit. Nam simili ratione dicimus 
Esau odio habitum; non quod Deus illi malum damnationis aeternae 
voluerit, praesertim iam circumeiso, sed quia non voluit illi quamvis 
primogenito talia ac tanta, qualia et quanta fratri. Sane hic nihil est, 
quod vel speciem habeat eum aliquo errore Pelagii. 

Omitto recentiores, qui hune locum Apostoli ita explicant: Tur- 
. rianus, de Electione Divina; Ioan. de Bononia et alii, unde patet hanc 
interpretationem esse phrasi Scripturae consentaneam, et ea, quae de 
sole et luna, B. Virgine et Apostolis afferuntur, nihil ad rem pertinere. 
Est tamen alia interpretatio, quam alibi attulimus, testimoniis Patrum 
satis munita. 


Caput decimum ad Antapologiam in partem posteriorem assertionis 17. 


Status controversiae : 

Nos existimamus non omnia, quae in mundo fiunt, esse efficaci ot 
absoluta voluntate in particulari cum omnibus suis circumstantiis prae- 
volita et constituta a Deo, antequam praevideret causas secundas se 
sponte ad ea inclinaturas et determinaturas. 

Dominis Censoribus visa fuerunt haec reprehendenda, tamquam 
Divinae providentiae multum detrahentia. Neque in Censura excepe- 
runt peccata; sed generatim illam propositionem reprehenderunt. Nunc 
tamen exeipiunt peccata, quae scilicet intrinsecus peccata sunt et sine 
peccato nullo modo fieri possunt. Et docent omnia, quae per se pec- 
cata non sunt, esse absoluta voluntate decreta a Deo, ut fiant, ante- 
quam praevideret causas secundas naturales et liberas sese ad illa 
sponte inclinaturas, et ut unumquodque suo tempore et loco, sieut de- 
cretum est, eveniat, Deum disponere atque adeo determinare causas 
secundas, ut haec faciant, nisi quando mediante peccato id exequon- 
dum est. Tune enim solum permittere. 

Sed probatur nostra sententia. Quia Patres in Apologia citati 
docent, non ideo aliquid esse futurum, quia Deus praescit, sed ideo 
Deum praescire quia futurum est: ergo existimabant illi, non omnia 
esse hoe modo in particulari decreta. 

Respondent Domini in sua Antapologia, hoc argumentum esse le- 
viculum, quod generaliter Patres de omnibus futuris loquantur, ac pro- | 
inde prorsus apparere istas auctoritates non ex fontibus, sed aliunde 
non magno iudicio petitas. Ad quod Resp. ex fontibus ipsis petitas 
esse perpensis antecedentibus et consequentibus, sicut et alia testimonia, 
quae simili censura hic plerumque notantur. Quo autem iudicio, nunc 
videamus. | 

1. Origenes ergo apud Eusebium lib. 6. de praeparat. evang. cap. 9., 
cum ostendisset contra Mathematicos stellarum coniunctiones non afferre 
necessitatem rebus humanis, idem ostendit etiam de divina providentia. 


Cum ergo posuisset argumentum gentilium, respondet his verbis: ad- 
27* 

versus quod dicendum est, quod omnia Deus ab aeterno videat ante- 
cedentia, sequentia, causas rerum atque effectus, nec tamen ipse om- 
nium. est causa, ,Nam quemadmodum si quis temeritatem. hominis 
alicuius perspexerit, et quia ignorantem eum cognoverit propter teme- 
ritatem eius, non dubitet periculosa eum ac lubrica aggressurum iti- 
nera, in quibus lapsus misere iacebit, non effecit hunc ipsum temerario 
illi homini lapsum: sie Deus cum uniuscuiusque voluntatem praevideat, 
hune perperam, illum recte aeturum non ignorat" etc. Hactenus ille. 
Ubi manifestum est, Origenem ita velle Deum praescire actas liberos, 
ut ipse non sit eausa aut eos determinans aut eos absolute decernens. 
Deinde infert: ,Non ergo praecognitio futurorum causa est (nec enim 
ullo modo ad peccandum Deus quemquam impellit aut movet); sed e 
eontra, dicam ehim (etiamsi absurdum forsan multis videatur) id quod 
futurum est, causa est, ut Deus eventurum illud praevideat. Non ergo 
ideo fit, quia praescitur; sed quia futurum erat, praescitur.^ Ubi in- 
primis notandum est, Origenem probare praecognitionem non esse cau- 
sam futurorum, quia Deus non movet nec impellit quemquam ad pec- 
candum, et per hoc evidenter significare non posse hoc recte dici de iis, 
ad quae Deus movet et determinat causam seeundam, aut de iis quae 
necessario, eveniunt, ut volunt MM. NN. Nam quae Deus absolute 


Statuit facere vel absolute decernit, ut fiant, praescientia est causa fu- 


turorum, nam practica est eorum quae voluntate sunt decreta. Deinde 
falsum est, Deum ea quae ipse absolute ante omnem praevisionem de- 
eernit, praescire, quia futura sunt; nam praescit ea, quia facere decre- 
vit atque adeo praeseit in decreto suae voluntatis. Non enim ab aeterno 
praesciebat mundum aut numerum stellarum futurum, quia futura erant; 
sed quia efficaciter ante omnem praevisionem causarum secundarum 
haee ipsa facere decreverat. Quandocumque enim aliquid causas habet, 
ex quarum efficacitate infallibiliter eveniet, non dicimur illud praescire, 
quia futurum est. Ridicule enim quis diceret astrologum certo scire fore 
tali hora eclipsin in tali signo, quia tune futura est; nam ideo prae- 
scit, quia causas videt praeparatas. Multo minus dici potest de Deo, 
quod praesciat ea quae ipse decrevit esse futura, quia sunt futura. 
Nam in ipsomet Deo iam causam infallibilem habent. Praeterea isti 


Patres volebant ostendere per divinam providentiam nullam afferri ac- 


tibus. humanis necessitatem, idque ex eo, quod praescientia divina, quae 
maxime videbatur obstare libertati, nullam necessitatem afferat, dicentes 
non ideo rem fieri, quia Deus praescit, sed ideo praesciri, quia fiet. 
Quae responsio nullo modo satisfecisset, si Deus omnia in particulari 
absolute decerneret. Nam potuissent alii instare, nihil hoc referre ad 
actuum humanorum contingentiam. Nam etsi non ideo res futura sit, 
quia Deus eam praescit futuram, tamen ideo futura est, quia Deus ab- 
soluto et infinite efficaci decreto ante omnem praevisionem dispositionis 
causarum secundarum sanxit et statuit, ut fierent, et ad hoc omnia 
causarum momenta potentissime aptabuntur. Unde apparet, quam fri- 

volum fuisset illud commune Patrum refugium ad ostendendum, Dei 
providentiam non afferre rebus humanis necessitatem, si omnia fuissent 
absolute ante praevisionem causarum secundarum decreta. Quare Cal- 
vinus lib. 3. inst. c. 23. $ 6., ponens hahe efficacem praeordinationem, 
eodem modo hoe argumentum eludit, admittens praescieutiam solam 
nullam inferre necessitatem creaturis: ,Si hominum eventa," inquit, 
Deus praevideret dumtaxat, non etiam suo arbitrio disponeret ac or- 
dinaret, tum non abs re ageretur quaestio, ecquid ad eorum necessita- 
tem valeat eius providentia; sed cum non alia ratione, quae futura 
sunt, praevideat, nisi quia ita ut fierent decrevit, frustra de praescientia 
lis movetur ubi constat, ordinatione potius et nutu omnia evenire.^ - 

Similia supradictis habet Origenes in cap. 8. ad Romanos, et Iusti- 
nus martyr quaest. 58. ad orthodoxos!. ,Praenotio,* inquit, ,non est 
causa eius quod futurum erat; sed quod futurum erat, causa est prae- 
notionis. Non enim praenotionem sequitur res futura, sed rem futuram 
praenotio. Nec ullo paeto, quia praenoscit, causa est rei futurae. Ita- 
que non Christus causa est proditionis, sed proditio est causa prae- 
notionis Domini.^ Ubi ex eo, quod praenotio non est causa rei futurae, 
sed contra potius, infert Christum non esse causam proditionis; quae 
consequentia nihil valeret, si etiam de iis futuris, quae Deus absolute 
decernit, hoc dici posset. Hieronymus in c. 2. Ezechielis in illa verba: 
»Haec dicit Dominus, ‘si forte vel ipsi audiant" ete. sic ait: ,Loquitur 
Deus ambigentis affectu, ut liberum hominis monstret arbitrium, ne 
praescientia futurorum mali vel boni immutabile faciat, quod Deus fu- 
turum noverit. Non enim quia ille futura cognoscit, necesse est nos 
facere, quod ille praescivit, sed quod nos propria voluntate sumus fac-. 
turi, ille novit futurum quasi Deus.“ Haec ille. Quod si Deus omnia 
iam absolute et efficaciter decreverat, quomodo loquitur ambigentis af- 
fectu, qui absolute statuerat, quid fieri deberet? Numquam enim so- 
lemus dicere ,si forte" de iis, quae absolute volumus et possumus. 
Deinde cur Hieron. hic recurrit ad praescientiam, cum potius debuisset 
ostendere decretum absolutum non obstare libertati, si absolute decre- 
tum est, quid facere debeamus? Frustra enim de praescientia lis mo- 
vetur, si omnia sunt absolute et efficaciter decreta. Similia habet 
Hieron. in c. 26. Ierem. et Chrysost. hom. 27. in cap. 11. prioris ad 
Corinth., explicans illa verba: ,Oportet haereses esse,“ et auctor de 
praedestinatione et gratia c. 15. Ex quibus patet primo hos Patres non 
loqui de omnibus futuris, ut Antapologia vult, sed tantum de libere 
futuris. Deinde patet eos hoc ipsum non fuisse dicturos de necessario 
futuris, vel. quae absoluto Dei decreto ante omnem praevisionem iam 
. in. partieulari sancita erant, ae proinde per hane sententiam excludere 
tale absolutum decretum circa functiones liberas. 


* * Hae quaestiones falso S. Iustino tribuuntur, sunt tamen pervetusti 
scriptoris. 

2. Probatur ex Damasceno lib. 2. de fide cap. 30. ubi sic ait: 
»Deus omnia praescit, sed non omnia praedefinit.^ Respondent ipsi : 
praedefinire idem esse, quod necessitare, et citant in margine D. Thom. 
1. part. quaest. 13. ! art. 1. ad 1., qui nihil tale ibi dicit. Unde dico 
non tantum ea praedefiniri, ad quae Deus absolute necessitat, sed etiam 
ea, quae ipse vult, sicut Damascenus seipsum explicat. Non enim, in- 
quit, vult peccatum fieri, inde concludens peccata non praedefiniri. 
Quicquid ergo absoluto vult, hoc praedefinit. Est enim graece xpoopt- 
(tv, id est, praedestinare, praeordinare, quae vox numquam significat 
necessitare vel praedeterminare causam secundam ad effectum, sed rem 
aliquam animo praeordinare, ut patet apud Dionysium c. 5. de divinis 
nomin. et ex variis locis sacrae Scripturae. Neque Damascenus ibi 
agebat de praedeterminatione causarum ad suos effectus, sed de cogni- 
tione et voluntate seu decreto divino; vocatur autem decretum aeter- 
.num Dei proprie rpoopwués, ut ibidem definit. Deinde secundum Da- 
" mascenum praedefinivit Deus principatum Ioseph, regnum Davidis, 
Ezechiae vitam longiorem et similia, ad quae tamen illos non necessi- 
tavit. Praeterea idem Damasc. c. 29. eiusdem lib. docet, quod iusti 
incidant in calamitates, non esse secundum divinum beneplacitum , sed 
esse secundum permissionem. Ergo sentit ipse non omnia esse abso- 
lute et efficaciter praevolita. Praeterea idem auctor contra Manichaeos 
p. 562. clarissime docet Deum non absolute praedefinivisse omnes etiam 
aetiones bonas in particulari. ,Praevidens,^ inquit, ,Deus ea, quae 
nos sponte facturi sumus, ea scilicet. quae in nostra sunt potestate, 
etiam ea quae non sunt in nostra potestate praedefinit. Neque tamen 
ipsa eius facultas, qua futura praescit, ex nobis causam habet, sed quod 
ipse praesciat ea, quae nos facturi sumus, a nobis dependet." Haec 
ille. Ex his verbis clarissime patet, Deum non praeordinasse homini- 
bus supplicia vel gloriam, quae non sunt in nostra potestate, nisi prae- 
visis bonis vel malis operibus, quae sunt in nostra potestate. Deinde 
patet, Deum non praedefinivisse in particulari omnes nostras actiones, 
quia relinquit eas adeo in nostra potestate, ut possimus efficere, ut 
Deus eas cognoscat futuras vel non futuras. Quod falsissimum esset, 
si ipse absolute decrevisset, ut eas hic et nunc faceremus. Tunc enim 
a nobis nullo modo penderet, quod Deus ista futura praesciret. Nam 
ex solo decreto suae voluntatis id sufficientissime praesciret. 

3. Probatur ex sententia Prosperi sumpta ex lib. 3. de Trinit. c. 4., 
ubi non omnia vult decerni a Summi Imperatoris Aula ante praevisionem 
dispositionis causarum secundarum, sed multa permitti, sicut non decer- 
nebat, ut malefici opera daemonum facerent ranas et serpentes, sed per- 
mittebat et quidem praevisis hominum demeritis, ut ibidem satis indicat. 


1 # Exemplar Iustificationis seu Antapologiae, quo Lessius usus est, hoc 
loco mendosum fuit; verba enim S Thomae & Lovaniensibus laudata non in 
qu. 13., sed in qu. 28. leguntur. 

4. Ex D. Thom., cuius verba dicunt a me non bona fide, sed mu- 
tilate producta. D. Thom. 1. par. quaest. 23. art. 7. sic ait: Numerus 
praedestinatorum Deo certus dicitur non solum ratione cognitionis, quia 
seilicet scit, quot sunt salvandi (sic enim Deo certus est numerus gut- 
tarum pluviae et arenae maris), sed ratione electionis et definitionis 
euiusdam; ubi habemus numerum guttarum pluviae esse tantum certum 
ratione cognitionis, ita ut non sit certus ratione cuiusdam definitionis, 
id est, ex eo quod Deus praecise voluisset tot esse guttas et non 
plüres. Nam si hoc definivisset, sine dubio certum in illa praefini- 
tione esset. MEE" 

Sed inquiunt, D. Thom. infra ait, quod iste numerus guttarum, 
culicum etc. non sit per se praeordinatus et principaliter. Ergo in- 
sinuat esse praeordinatum minus principaliter et propter aliud. Resp. 
Non vult D. Thom. dicere eertum aliquem numerum culicum esse a 
Deo ante praevisionem causarum secundarum definitum, sed propter 
aliud, non propter se. Nam tune ille numerus esset certus ratione 
huius definitionis, sicut numerus praedestinatorum. Nam ad hoc nihil 
interest, sive aliquid propter se definitum sit, sive propter aliud, modo 
aeque absolute definitum sit. Nam etiam D. Thom. dicit eamdem esse 
rationem numeri reproborum, qui videntur, inquit, ordinati in bonum 
electorum, quorum tamen numerus certus non est decretus et efficaciter 
praevolitus ante praevisionem causae secundae, nempe demeritorum, 
neo propter se, nec propter electos, sed solum praescitus; vult ergo 
dicere numerum culicum non esse per se praeordinatum, quia nulla 
certa species riumeri, v. g. praecise mille vel centum millia, definita est, 
cum nihil referat ad universi perfectionem, sintne tot praecise vel tot, 
sed esse praeordinatum in genere, ut tot nascantur quot sufficiunt ad 
speciei conservationem. Idem patet ex quaest. 6. de verit. art. 3., do 
quo loco supra. 

5. Probatur ex aliis doctoribus. Nam omnes illi, qui statuunt 
Deum non cognoscere futura contingentia in determinatione suae vo- 
luntatis, manifeste indicant Deum non efficaciter et in particulari omnia 
futura contingentia praeordinasse, ut D. Bonaventura, qui vult ea co- 
gnosci in repraesentatione idearum, dist. 39. art. 1. 2. quaest. 3., Du- 
randus et Gregor., qui in eausis liberis, dist. 38., D. Thom., qui vult 
ea cognosci, quia aeternitas ambit totum tempus et ita omnia sunt 
aeternitati obiective praesentia, 1. part. quaest. 14. art. 13., denique 
Guillielmus Oecam et ceteri Nominales, qui aperte impugnant hane 
absolutam praeordinationem , dist. 38., cum Greg. Arim. Solus Scotus, 
quod sciam, ponit illam praeordinationem seu determinationem futuro- 
rum contingentium, dist. 39., quia putat aliter futura non posse prae- 
nosci a Deo, nisi ab ipso sint decreta. Quod si ipse sub illa determi- 
natione comprehendit etiam permissionem, nobis non adversatur. Nam 
nihil potest esse futurum, nisi Deus illud velit vel permittat fieri; sed 
quicquid sit, Scotus nihil iuvat sententiam MM. NN., quia ipse ponit 

omnia esse determinata a divina voluntate, etiam actus intrinsecus 
malos secundum esse materiale; alioquin eos non cognosceret; ac MM. 
NN. in Antapologia hos excipiunt. Similiter nec Caietanus illos iuvat; 
nam loquitur absolute de omnibus, quae contingenter seu libere eve- 
niunt. Cuius sententiam nemo fere sequitur. 

6. Probatur. Si actiones illae, quae intrinsecus sunt peccata, non 
sunt efficaciter et absolute decretae ante praevisionem causarum secun- 
darum, cur non etiam aliae nullius momenti, v. g. ludicrae et indiffe- 
rentes. Nam ratio cur hae ponantur decretae, ut fiant, etiam loeum 
habet in actionibus malis; nec unquam aliquis doctor dixit, reliquas 
omnes actiones nostras esse absolute decretas, eas autem, quae intrin- 
seeus malae sunt, non esse decretas, unde illa sententia caret omni fün- 
damento. Si enim possum mentiri, odisse fratrem hic et nunc sine 
decreto Dei efficaci, quo me velit habere has actiones, cur non possum 
etiam dicere verum et odisse diabolum et facere actiones aliquas civiles 
sine simili decreto? | 

Dicet aliquis, voluntas Dei est omnium rerum causa, ergo nihil 
potest fieri, nisi Deus absolute velit illud fieri. esp. Hoc argumen- 
tum non minus est contra ipsos, qui volunt actiones malas non esse a 
Deo praevolitas secundum esse materiale, quam contra nos. Est autem 
voluntas Dei omnium rerum causa, quia nihil omnino, ne actio qui- 
dem illa, quae intrinsecus malitiam coniunctam habet, potest fieri sine 
voluntate Dei aut decernente, ut fiat, aut permittente et volente prae- 
bere concursum; non autem, quod omnia in partieulari debeant esse 
absolute et efficaciter praevolita, ita ut ex efficacia huius decreti omnia 
fiant. Alioquin si omnes omnino actiones et motus animorum sunt ab- 
solute et efficaciter. decreti, antequam praevideret Deus causas secun- 
das ad hoc sese determinaturas, sed ipsemet decreverit, ut se determi- 
narent, non video, quomodo Deus non sit auctor peccatorum. Nam 
ideo hic et nune ille habebit actum mentiendi, quia Deus decre- 
vit, ut illum haberet; ideo actum odii, quia Deus absolute voluit, ut 
in illo exurgeret talis actus, et sic de ceteris. Et ita quisque poterit 
eausam suorum peccatorum in Deum referre, cuius decretis obluctari 
non possumus. Si dicas: Deus non voluit, ut ille actus haberet mali- 
tiam coniunctam, respondebit ille: Neque ego id cupio, sed bene scie- 
bat Deus, me illos actus materiales non posse bene facere, v. g. odisse 
proximum vel Deum, velle mentiri, fornicari etc.; cur ergo decrevit 
efficaciter, ut ego illos haberem, antequam praevideret me in illos in- 
clinaturum? Non video quid aliud velint dicere haeretici Wicleffitae 
et Calvinistae, qui dicunt Deum esse auctorem peccatorum, non quod 
ipse velit malitiam ipsam coniunctam actui; nam hoc aperte negant, 
ut patet. apud Calvinum lib. 1. Instit. c. 18. $ 6., ubi dicit Deum nolle 
perfidiam, sed acetum illum, in quo est perfidia. Neque hoc refert, quia 
ipsa [quoque] creatura non vult malitiam illam seu inordinationem, sed 
actum et delectationem positivam. Unde, si Deus velit et absolute ante 

omnem praevisionem determinationis causarum secundarum decernat 
omnes illos actus, ut fiant, non video quomodo contra haereticos de- 
fendi possit, Deum non esse auctorem peccati, maxime si ponamus, 
quod quidam faciunt, Deum praeveniendo liberum arbitrium ad omnes 
illos actus efficaciter determinare; nam sic falsa omnino videtur etiam 
illa Conciliorum definitio, neminem divina potentia praedestinatum esse 
ad malum. 

Quare valde optandüm esset ut sancta SEDES APOSTOLICA de- 
cerneret, quo loco haec quorumdam propositio sit habenda: DEUS ab- 
solute et efficaciter decrevit omnes actus liberos secundum esse mate- 
riale cum omnibus suis circumstantiis et ad eos praeveniendo liberum 
arbitrium pfficaciter determinat. | 

7. Prob. Si omnes aliae actiones in particulari cum suis circum- 
stantiis sunt absolute decretae ante omnem praevisionem causarum se- 
cundarum: ergo Deus debet singulari providentia procurare et omnes 
eausas ad hoc disponere, ut infallibiliter tali tempore, loco et modo 
fiant, v. g. ut hodie toties rideam, iocer, cras autem toties et sic de 
ceteris actionibus cum suis circumstantiis. Itaque causa, cur haec 
toties hodie vel heri fecerim, est, quia Deus statuit, ut haec toties tali 
: tempore et loco facerem , et ut facerem, me instigavit et determinavit, 
quod ipsi concedunt, sed sane parum videtur probabile, Nemo enim 
experitur talem praeventionem et incitationem a Deo immissam ad haec 
facienda. Deinde cur Deus non relinquat haec minima in hominum 
arbitrio, ut necesse sit ipsum haec omnia in particulari praescribere? 
An forte homo nihil horum facere posset, nisi Deus haec eo modo 
praescriberet, et ad haec liberum arbitrium locis et momentis praesti- 
tutis incitaret et determinaret? 

8. Quia valde alienum videtur a ratione dicere omnes hominum 
eaedes, omnes virginum violationes, omnes rerum alienarum ablationes 
esse absolute decretas et praeordinatas, ut fierent tali tempore, loco et 
modo ante omnem praevisionem causarum secundarum. Si enim Deus 
haec omnia absolute praeordinavit, ut tali tempore et loco fierent, ne- 
cesse est, ut causas secundas, per quas haec exequitur, ad ea impellat 
et determinet, sicut eas determinat ad alia, quae sine peccato faciunt. 
Nam alioquin non certo et infallibiliter ita evenirent. Quid enim si 
causae secundae se illis momentis non inclinarent ad haec facienda? 
v. g. Deus secundum illos, num. 111., quia decrevit hune infantem non 
admittere ad regnum, statuit illum eliso gutture interficere ante bap- 
tismum tali tempore et loco, antequam matris in illum immanitatem 
cerneret; deinde videns, matrem impiam futuram, vult uti eius malitia 
ad hune infantem interimendum. Sed quaero, qui fit, ut mater illum 
tali prorsus modo et loco et tempore interimat, si Deus illam ad hoc 
non inflectat? Eadem est quaestio de infinitis hominum caedibus, quae 
mediante peccato fiunt, quomodo hae omnes caedes ante praevisionem 
discordiarum et odiorum definitae et decretae sunt, ut tali modo, tem- 

pore et loco fiant, si Deus tales discordias et odia non immittit et 
homines ad haec facinora talibus temporibus et locis non determinat? 
Sine omni enim probabilitate dicitur, quod semper causae secundae 
seipsas tunc praecise ad haec determinent et inflectant, nisi a Deo ad 
haec efficaciter impellantur, ut vult Calvinus. Sed inguiunt, nisi causae 
secundae sua malitia ad haec flecterentur, Deus illis praeciperet vel 
certe per se illa inferret. Nam per se potest occidere, quos, quando 
et quomodo vult, et aliis etiam praecipere. Sed non minus absurdum 
videtur et a communi doctrina alienum, quod Deus omnes illas caedes 
hominum, exustiones urbium et villarum , direptiones bonorum, viola- 
tiones virginum praeciperet fieri vel per se faceret, si homines impii 
non essent vel se ad ea inferenda sponte non inflecterent.. Similiter 
quod 8. Laurentius in craticula tali tempore et loco pro confessione 
nominis Christi assatus et omnibus aliis tormentis excruciatus fuisset 
et tot alii utriusque sexus tam diris et variis et saepe nefandis tor- 
mentis mactati tali tempore et loco fuissent, etiam si impietas tyran- 
norum et hominum crudelium sponte non exstitisset, cuius sane auctor 
Deus esse nullo modo poterat. Non ergo haec Deus ante praevisam 
hominum malitiam, quos praevidebat sponte ad haec futuros paratos, 
absolute voluit, ut fierent, Omitto, quod etiam ex hac sententia sequi 
videatur omnes eos qui sunt damnandi eadem aeterna tormenta, quae 
propter sua peccata patientur, perpessuros fuisse, etiamsi non peccas- 
sent. Nam cum haec supplicia inferri possint sine peccato, sicut caedes 
hominum, Deus illa ante omnem praevisionem causarum secundarum 
decrevit. Cur enim non aeque atque caedes hominum? Unde si ipsi 
postea sponte non peccassent, debuissent illis inferri sine peccato vel 
certe Deus debuisset curare, ut peccarent. Sed profecto valde mirum 
est, haec omnia nunc poni a Deo absolute decreta, cum supra num. 56. 
dicant perseverantiam Angelorum quoad sui complementum non fuisse 
praedestinatam, sed praescitam tantum. Nunc autem caedes omnes 
hominum et supplicia ete. ponuntur non tantum praescita, sed etiam 
praeordinata seu praedestinata; nam haec idem valent; quae quomodo 
consentiant, ego non intelligo. 

Sed inquiunt: In iis omnibus, quae gubernatione Dei contingunt, 
Deus causam ad effectum determinat et ideo praevidet determinationem 
illam, quia illam vult facere. Ergo Deus vult omnes tales effectus ante 
praevisionem determinationis causae secundae. In iis vero quae faeit 
homo non ex gubernatione Dei, sed ubi gubernationi suae ipse relin- 
quitur, ibi seipsum determinat ad effectum vel potius defectum. Ita 
ratiocinantur num. 106. Ibi nolo examinare illam distinctionem, cum 
D. Thom. omnia velit divinae gubernationi subdi. Sed respondeo: [1.] si 
in omnibus iis, quae Dei gubernatione contingunt, Deus causam ad 
effectum determinet etc., ergo etiam determinat et inclinat hominum 
voluntates ad caedes, rapinas etc., nam haec Dei gubernatione contin- 
gunt, eum sint ab ipso absolute decreta, ut flerent, ante praevisionem 

causarum secundarum. Quid enim magis Dei gubernatione et directione 
contingit quam id, quod absolute et in particulari ab ipso est decre- 
tum? 2. Ex hac sententia videtur subverti libertas etiam in actibus 
civilibus et indifferentibus, quia, si Deus absolute decrevit, ut ego tali 
momento rideam vel iocer, et ut hoc faciam me efficaciter praeveniendo 
determinat, non est in mea potestate facere, ut hoc momento non ri- 
deam. Non enim in mea, potestate est facere, ut Deus me praeveniendo 
determinet vel non determinet, et posita illa determinatione non est in 
mea potestate non facere, ad quod efficaciter sum praedeterminatus. 
Confirmatur. Nam quando suppositio non est in mea potestate, id quod 
ex ea suppositione necessario sequitur, non est in mea potestate, prae- 
sertim quando illa suppositio liberum arbitrium praeveniendo determi- 
nat; non enim in mea potestate est separare effectum ab illa determina- 
tione; nam eodem momento effectus est, quo ponitur illa determinatio. 
In momento autem deliberare non possum. Quis enim non videat pror- 
sus mihi inevitabilem esse risum, si Deus absoluto decreto statuit, ut 
rideam, et ad hoc me praeveniendo libertatem determinat? 

Dices. Est necessarium solum ex suppositione. esp. Hoc non 
refert, Nam haeretici nullam aliam ponunt necessitatem in actibus 
humanis civilibus, nisi ex suppositione decreti divini, quod non est in 
. mostra potestate, ex cuius virtute suis temporibus et momentis ad sin- 
gulos actus impellimur. "Videntur Calvin. lib. 1. instit..c. 16. 8 8., 9. 
et c. 18. $ 2. 

Ne autem MM. NN. putent istud axioma novum esse: Id quod 
sequitur necessario ex aliqua suppositione, quae non est in nostra po- 
testate, non est liberum, sciendum illud tradi a Gregor. Arim. in 1. 
dist. 38. quaest. 2. art. 3. ad 4., ubi demonstrat fieri non posse, ut 
aliquid respectu primae causae necessario seu inevitabiliter eveniat, 
[et] respectu secundae libere seu evitabiliter. Quod etiam ostendit 
Scotus dist. 39. et Guillelmus Occam dist. 38. et Thom. Walden. lib. 1. 
doctr. fid. cap. 28.; et existimant hi doctores everti libertatem hominis, 
si actus voluntatis ita causantur a Deo, ut respectu Dei eveniant neces- 
sario et inevitabiliter; quod tamen docent MM. NN. expresse num. 78., 
ubi sie dicunt: ,Quamvis causarum secundarum operationes, quatenus 
ab ipsis procedunt, impediri possint, tamen in quantum ad Dei volun- 
tatem et operationem ut causam referuntur, impediri non possunt." Si 
enim non possum impedire, quin istae actiones procedant a Deo et a 
Deo causentur, perspieuum est non posse me impedire, quin ego illas 
in me habeam; nisi forte dicat quis, quod me impediente Deus produ- 
ceret illas in aére. Itaque illud axioma firmissimum est, maxime quando 
simul ponitur, quod illa suppositio liberum arbitrium praeveniendo de- 
terminet. se 

Quod autem Deus non determinet voluntatem ad actum liberum 
‘ prius natura quam voluntas seipsam determinet, seu independenter ab 
ea determinatione, qua voluntas seipsam determinat, puto esse senten- 

tiam omnium doctorum scholasticorum: Henrici quodl. 9. quaest. 5., 
Scoti in 1. dist. 39. et in 2. dist. 37., D. Bonaventurae in 2. dist. 37. 
quaest, 5., Guill. Occam 2. quaest. 5., Gabr. Biel in 2. dist. 37., Greg. 
Arim. in 1. dist. 45. conclus. 5. ad 2. et in 2. dist. 34. 35. art. 3. ad 8., 
Andreae a Castro novo in 1. dist. 22., Marsilii lib. 2. quaest. 16. art. 4., 
Caiet. 1. part. quaest. 14. art. 13., Ruardi art. 7. p. 314. et aliis multis 
locis, Cuneri opusc. de praedestinatione cap. 5. et alibi frequenter, 
Iulii Syrenii lib. 8. de fato c. 21. et alii plurimi, quorum verba affere- 
mus infra. Quod autem D. Thom. et qui ipsum sequuntur interdum 
dicunt, Deum ut causam primam applicare omnes causas secundas ad 
agendum, intelligi debet non quod Deus illas praeveniat proprie, sed 
quia nulla creatura potest se determinare, id est, inchoare actionem 
suam nisi virtute divina sibi praeparata et Deo simul cooperante et 
veluti condeterminante. Deus enim ita se coniungit et veluti unit libero 
arbitrio, ut liberum arbitrium eius cooperationem habeat quodammodo 
in sua potestate, proinde ac si habitus quidam esset libero arbitrio in- 
time insidens illique cooperans. Quia tamen perfectius influit in effec- 
tum omnem, etiam in actus intrinsecus malos, quam causa secunda, 
attingens per se primo tamquam causa universalis totius entis ipsum 
gradum entitatis generalissimum et primum, ideo dicitur plus influere 
et quodammodo prius, i. e., perfectius et illimitatius, quam causa se- 
eunda, quae per se tantum primo attingit gradum specificum et gene- 
ricum effectus, sicut metaphysici docent. Non ergo determinat liberum 
arbitrium praeveniendo aut eo modo, ut haec determinatio in liberi 
arbitrii non sit potestate. Nam revera, si ita Deus sua gubernatione 
vel coneursu liberum arbitrium determinaret, non video quomodo pos- 
set salvari libertas. Si enim concursum divinum non habeo quodam- 
modo in mea potestate, neque etiam actum voluntatis habeo in mea 
potestate; v. g. si ad hoc ut tali momento velim ambulare, necesse est, 
ut Deus me tali momento praeveniendo determinet ad hoc volendum, 
quomodo habeo in mea potestate, ut hoc vel illo momento velim, si 
non habeo in mea potestate ut Deus me praeveniendo determinet? 
Neque satisfacit dicere: Deus facit, ut libere velis, et similia. Nam ad 
veram libertatem requiritur, ut habeam in mea potestate hoc velle et 
non velle. Quod certe non habeo, si Deus debet praevenire et deter- 
minare liberum arbitrium ad singula. Nam ex terminis notum est, 
hominem non habere immediate in sua potestate, ut a Deo ad hoc vel 
illud praeveniatur et praedeterminetur. Concludo ergo, eam sententiam , 
quae dicit, Deum omnes actus humanos non per se malos ante omnem 
praevisionem absolute decrevisse et sua gubernatione voluntatem ho- 
minis ad eos, quos decrevit, praeveniendo determinare, non videri satis 
securam. Nam ex ea per evidentem consequentiam videtur sequi, ho- 
minem non habere suos motus in sua potestate, ut hoc vel illud velit 
et sese ad quaevis flectat etiam in rebus civilibus, quia non habet in 
sua potestate, ut Deus illum praeveniendo determinet; quae tamen de- 

terminatio et praeventio est necessaria, ut possim illud velle. Nemo 
enim habet opus in potestate, nisi qui habet in potestate sua omnia 
necessaria ad illud. Itaque ratio, cur homo nunc hoc, nunc illud velit, - 
erit, quia Deus illum nune ad hoc, nunc ad illud flectit. "Praeterea 
hine sequitur neminem in sua potestate habere, ut plura faciat, vel 
pauciora, vel alia opera civilia non mala, quam facit etc. Nam nemo 
habet in sua potestate facere alia aut alio tempore quam Deus decre- 
vit, ut faciat. Ergo, si Deus decrevit, ut tantum haec faciat, non 
potest facere alia. Item nemo habet in sua potestate facere aliquid 
non malum, nisi Deus illum ad hoc determinet. Deus autem non sta- 
tuit ilum determinare nisi ad haec certa et numerata, quae decrevit 
ipsum operari. Ergo non potest alia; alioquin homo posset aliqua fa- 
cere non mala, quae non essent a Deo decreta, et sine gubernatione et 
determinatione Dei. Accedit quod homo omnia, quaecumque vult, ne- 
cessario vult, si praeveniendo determinatur, ut velit. Ut enim deter- 
minetur a Deo, non est in ipsius potestate, et cum determinatus est ad 
velle, non potest fieri, ut non velit, sicut patet ex terminis. Nam eo- 
dem momento vult, sed de hoc plura infra. 

Sed mirum sane est MM. NN. velle, ut Deus voluntatem huma- 
nam ad omnes actus civiles et indifferentes praeveniendo determinet, 
non autem ad actus intrinsecus malos, cum hi saepe versentur circa 
obiecta supernaturalia et pertineant ad aeternam praedestinationem vel 
reprobationem; nimirum hie periculum erat Calvinismi, quamquam ex 
hoc ipso fortissimum peti possit argumentum. Si enim potest quis 
odisse Deum et proximum, blasphemare, superbire, invidere etc. absque 
hoc, quod Deus illum ad haec praeveniat et determinet, cur non potest 
etiam facere aliquos actus civiles et indifferentes: ridere, iocari, lu- 
dere etc. absque tali praedeterminatione? Adeone natura nostra per 
peccatum est prostrata, ut nihil aliud possit quam actus intrinsecus 
.malos, nisi a Deo efficaciter determinetur ad non malos? Profecto hoc 
incredibile est et a.nemine, quod sciam, unquam assertum. Licet enim 
quidam voluerint, hominem viribus naturae solis non posse facere ali- 
quod opus non malum, nemo tamen requirit, ut Deus ad illud deter- 
minet hominem. | 

Aliud argumentum, quo probent, Deum omnia minima in particu- 
lari ante omnem praevisionem causarum secundarum absolute prae- 
ordinasse, est, quia etiam in his unum est propter aliud, v. g. tale 
semen propter talem muscam; sed volitio finis est prior dispositione 
mediorum. Ergo Deus absolute voluit res omnes minimas fieri, et ideo 
singulis tales causas praeparavit. Resp. Si hoc argumentum aliquid 
valeret, maxime Angelorum gloria deberet esse absolute in particulari 
decreta ante praevisionem gratiae et meritorum, quae tamen supra ne- 
garunt num. 54. et sequentibus. Deinde quod aliquae muscae vel si- 
milia animaleula tali tempore et loco nascantur, in causa interdum est 
strages hominum, ex quorum nascuntur sanguine etc. Non ergo Deus 

illas museas absolute nasci voluit, antequam praevideret sanguinem ef- 
fusum; aut certe debuissent ex sanguine illorum hominum nasci, etiamsi 
interfecti non fuissent, vel Deus debuisset curare illos interfici, ut mu- 
scae istae nascerentur. Similia multa posset quis enumerare quae valde 
ab omni ratione aliena sunt, sicut quod Deus debeat perpetuo regere 
illorum animalculorum phantasiam ut tali modo, tempore et loco vo- 
lent, saliant etc., sicut ipse decrevit. Sane hoe non est sinere res suos 
motus agere, sed perpetuo novos imprimere. Ad rationem autem illam 
dictum est, Deum non velle omnes fines particulares absoluta et efficaci 
voluntate ante praevisionem causarum secundarum; unde possunt facil- 
lime humana libertate impediri. Quomodo autem divina providentia 
extendat sese ad omnia minima et ad actiones omnes humanas, dictum 
est in Apologia. Ad testimonium D. Augustini ex Psalm. 148.: Agit 
D. Augustinus contra eos, qui putant providentiam Dei non extendi 
infra nubes, sed hic omnia casu fieri. Nos autem dicimus non solum 
pluviam, grandinem etc. non fieri sine providentia Dei, sed nullum pe- 
nitus motum in tota creatura posse fieri sine nutu, providentia , ordine 
et lege Dei. Nihil enim fit quod non ipse ordinet et procuret fieri vel 
ob certas causas permittat, ut qui omnium causarum radices in manu 
sua habeat, et hoc est, quod ipse vult quando dicit: ,Quicquid ergo 
hie accidit contra voluntatem nostram, noveris non accidere nisi de 
voluntate Dei“ etc., scilicet. praeordinante vel permittente; loquitur enim 
in genere etiam de suppliciis tyrannorum et mortibus hominum et om- 
nibus, quae nobis displicent in mundo. Certum tamen est, quod Deus 
non velit absolute, ut homines seipsos vel alios interimant, furentur, 
fornicentur et cetera, quae piis displicent, perpetrent; quod ad monstra 


attinet, certum est, non omnia quae nascuntur esse a Deo praeordinata - 


ante praevisionem causarum secundarum, neque causas secundas ad 
haec procurari, ut quando ex nefario concubitu hominum cum bestiis 
foetus nascuntur, cuius exempla exstant nostra aetate; non enim Deus 
hane coniunctionem procuraverat. De sententia D. Thom. dictum est 
in Apologia. Reliqua responso non indigent. 


Caput 11. ad Antapologiam in assertionem octavam, nonam, decimam, 
undecimam , duodecimam , vigesimam quintam De gratia sufficienter 
praeparante. 


Status controversiae, in qua est praecipua dissensio : 

Dicimus nos: 1. fieri posse ut homo ex parte Dei sit sufficienter 
praeparatus per auxilium praeveniens vel ad conversionem, id est, ad 
assentiendum divinae vocationi, vel ad inchoandam conversionem, vel ad 
aliud aliquod opus bonum; et tamen illud opus non faciat, quia non vult. 

2. Proinde, ut aliquis habeat in sua potestate converti vel facere 
aliquod opus bonum, non requiri praeter ceteras praeparationes Divinas 
auxilium praeveniens ita efficax , distinctum a concursu supernaturali, 

ut liberum arbitrium efficaciter determinet, ita ut eum eo constare non 
possit, ut homo non faciat. 

3. Ut quis de facto vel inchoet conversionem, vel convertatur, vel 
faciat aliquod opus bonum, non esse necessarigm motionem quamdam 
Divinam praevenientem, propriam statui lapso, ita efficacem, ut liberum 
arbitrium determinet, et cum ea stare non possit, ut homo non faciat. 
Et haec indicantur in assertione 8., 9. et 10. 

MM. NN. censent haee repugnare Scripturis et D. Augustino. Et 
docent: 1. numquam fieri, nec fieri posse in statu lapso et in tanta 
naturae imbecillitate, ut homo habeat auxilium sufficienter ex parte 
Dei praeparans ad initium conversionis vel ad conversionem vel ad 
aliquod opus bonum, et tamen illud opus non faciat, quia non vult. 
Ita docent in Censura ad propositionem 8., 9., 10., et in Antapologia 
num. 113. et sequent, et 152. et sequent. Item. num. 164., 167., 177. 
2. Hominem non habere in sua potestaté converti vel facere aliquod 
opus bonum, quantumeumque sit praeparatus per habitus infusos et 
alias excitationes piasvo affectiones, nisi ulterius immittatur ei quaedam 
motio praeveniens ita efficax, ut liberum arbitrium efficaciter determi- 
net, et cum ea stare non possit, ut non faciat; idque propter naturae 
imbecillitatem. Quam tamen motionem habere non est, inquiunt, in 
eius potestate. Nam Deus dat illam, cui, quando et quomodo vult; 
immo non est paratus cuipiam illam dare, nisi cui eam de facto dat. 
Nam si esset paratus, non obstarent hominum malae voluntates, et 
eodem momento temporis, quo datur, bonum opus est, quia liberum 
arbitrium determinat. Ita docent locis citatis et praecipue num. 135. 
et 136. 3. Ut quis de facto vel inchoet conversionem, vel convertatur, 
vel faciat aliquod opus bonum, praeter omnem aliam dispositionem ne- 
cessaria est motio quaedam Divina praeveniens, propria statui lapso, 
ita efficax, ut cum ea stare non possit, ut non convertatur, vel non 
faciat illud opus bonum. Itaque ad omne opus bonum praeter habitus 
infusos et omnes alias praeparationes et excitationes requirunt novam 
quamdam motionem praevenientem propriam statui lapso, quae effica- 
eiter liberum arbitrium ad opus determinet et eodem momento opus 
bonum ponat. Tam enim esse imbecillam naturam nostram per pecca- 
tum Adami, ut sine motione tam efficaci non possit ad aliquid bonum 
flecti. Et hane motionem habere, in nullius esse potestate. Nec Deum 
esse paratum eam dare, nisi cui de facto dat. 

Ergo non requiri ad omne opus bonum, nempe ad initium con- 
versionis, ad orationem, ad dolorem peccatorum, ad voluntatem im- 
plendi hoc vel illud mandatum, ad resistendum huic vel illi tentationi 
novam quamdam motionem Dei praevenientem, ita efficacem ut liberum 
arbitrium ad haec determinet etc.: probavimus 1. ex Concilio Tridentino 
sess. 6. c. 5. 6. can. 4., quibus locis Concilium celare docet, liberum 
arbitrium sufficienter excitatum et motum a Deo habere in sua pote- 
state flectere se in utramvis partem, id est, consentire et dissentire, si 

velit, ac proinde non requiritur aliqua motio ita efficax, ut cum ea 
stare non possit, ut dissentiat. Ad hunc locum attulerant MM. NN. 
varias explieationes, quas in Apologia posui et refutavi. Eas autem 
ipsorum esse, satis constat ex eorum dictatis, quae passim omnium te- 
runtur manibus, ut mirum sit haec ita nunc dissimulari. Quorsum 
autem tot Concilii torsiones, si simplex eius definitio placet? Nune 
vero prae ceteris explicationibus videntur amplecti illam, qua dieitur, 
liberum arbitrium posse assentire et dissentire, quia intellectu possumus 
assentiri gratiae vocanti, quatenus ipsa est illuminatrix et suasoria. Sed 
certum est, hanc expositionem non satisfacere. Non enim error, contra 
quem Concilium hane suam definitionem dirigit, est, quod homo non 
pessit internae suasioni per intellectum dissentire, sed [definitur] quod 
voluntas, quae & Deo excitatur et sufficienter movetur ad conversio- 
nem, id est, ad dolorem peccatorum vel amorem Dei, vel ad volendum 
obtemperare Deo et servare mandata, possit nihilominus non poenitere, 
non amare, non velle obedire; unde non sufficit, quod suasoriam illu- 
minationem possit voluntas nondum inclinata respuere; neque Calvinus 
hoe magnopere detrectaret; sed requirit Concilium, ut Deus ita inclinet 
voluntatem, ut non obstante illa inclinatione voluntas plene in potestate 
habeat non acquiescere. 

Sed inquiunt num. 128.: ,Bona acquiescendi voluntas proprie lo- 
quendo seipsam respuere non potest. Si enim respuit, mala est, sin 
acquiescit, bona; simul autem et bona et mala esse non potest." Resp. 
Hoc est in quo consistit controversia. Putant enim ipsi voluntatem 
consentiendi a Deo praeveniendo nostram libertatem immitti, et hane 
immissionem esse gratiam efficacem. Quod si ita est; ergo in potestate 
voluntatis non erit acquiescere et non acquiescere, quia in potestate 
eius non est, ut Deus immittat actum acquiescendi, et quando ille im- 
mittitur, non potest homo dissentire, Quae autem sit haeresis, contra 
quam Conoilium agit eo loco, non est obscurum ex Calvini lib. 2. In- 
stit. c. 3. et ex eiusdem Antidoto et Kemnitii Examine in hunc locum. 
Quae non tantum docet, gratiam afferre bene vivendi credendique ne- 
cessitatem seu fidem et gratiam semel habitam non posse abiici (nam 
eontra hoc sunt alii canones, ut 6. et 23.), sed docet ad singula bona 
opera requiri motionem quamdam, quae efficaciter liberum arbitrium 
afficiat, ita ut ei non possit resisti, quam motionem habere non sit 
in cuiusquam potestate, sed Deus immittat, quibus vult. Patet hoc ex 
Instit. lib. 2. c. 3. 8 10., ubi sic ait: , Voluntatem Deus movet, non qua- 
liter multis saeculis traditum et creditum est, ut nostrae postea sit elec- 
tionis, motioni aut obtemperare aut refragari, sed illam efficaciter affi- 
ciendo.“ Deinde reiicit Chrysostomum, et dicit illam fuisse conditio- 
nem hominis adhuc stantis, ut potuerit in alterutram partem inclinare; 
nune autem in hac infirmitate oportere, ut Deus ipse in nobis operetur 
vélle detque gratiam, quae a seipsa efficax sit, quam Deus non statue- 
rat alis dare quam electis. Et infra: ,Medium quem sophistae imagi- 

nantur motum, cui obsequi vel quem repellere liberum sit, aperte ex- 
cludi videmus, ubi asseritur eficax ad perseverandum constantia.“ Si- 
milia habet paragraphis sequjintibus et in Antidoto. Quae quomodo 
distinguantur a sententia MM“ NN., ego hactenus videre non potui. 
Hoc autem advertendum, Calvinum, tum in Institutionibus, tum in Anti- 
doto afferre fere omnes Scripturas et loca D. Augustini pro hac gratia 
efficaci, quae ipsi afferunt; unde adhibebimus communem catholicorum 
solutionem. 

[2.] Attulimus praeterea plurimos auctore8, qui nostram senten- 
tiam expresse docent, ad quos nihil respondetur, sed infra omnes re- 
iiciuntur, tamquam Fausti lectione decepti. 

3. Ostendimus, ex contraria sententia multa sequi incommoda, 
nempe quod nemo habeat in sua potestate converti aut facere aliquod 
opus bonum, nisi qui convertitur aut illud facit, quia nemo habet in 
sua potestate aliquid boni facere sine hac motione efficaci, quam ha- 
bere non sit in cuiusquam potestate; item Deum deserere hominem, 
antequam deseratur; et neminem posse dicere se minus boni fecisse, 
quam in sua potestate habuerit facere. Ad quae omnia nihil respon- 
sum est, nec video quid possit responderi. Solum autem nituntur osten- 
dere, per hane gratiam non everti liberum arbitrium, de quo statim. 
Nune aliis argumentis sententiam nostram confirmemus. Itaque primo 
pergamus probare talem motionem praevenientem non requiri ad sin- 
gulos actus, deinde videri per eam everti liberum arbitrium in operi- 
bus pietatis. 

Quod ergo talis motio efficax non requiratur ad singula opera 
bona, probatur I. ex Seripturis. Scriptura docet, multis dari auxilium 
sufficiens ex parte Dei ad conversionem et ad bona opera, qui tamen 
non convertuntur nec bene operantur; ergo non requiritur ad conver- 
sionem et ad unumquodque opus bonum motio quaedam praeveniens 
ita efficax, ut cum ea stare non possit, ut non convertaris vel bene 
opereris, quae non sit in hominis potestate. Patet consequentia. Ante- 
ced. prob. Isaiae 5.: ,Quid ultra debui facere vineae meae et non 
feci?“ etc. Hic Dominus clarissime significat nihil ex parte sua fuisse 
praetermissum, quod erat necessarium ad conversionem. At si requisita 
fuisset talis motio, potuisset Domino responderi: Non fecisti vineae 
tuae omnia quae erant necessaria ad ferendos fructus, quia non dedisti 
illis illam motionem efficacem, quae illos determinaret ad conversionem, 
quae tamen erat necessaria, et quam non habebant in sua potestate. 
Itaque immerito Dominus conquereretur, quod non sint conversi, quia 
non dedit illis nec paratus fuit dare auxilium sufficiens. Nec vere di- 
ceret: ,Quid ultra debui facere et non feci?“ Similis locus est Matth. 
23.: ,Quoties volui congregare filios tuos, sieut gallina congregat pullos 
sub alas, et noluisti.^ Hic exprobrat illis Dominus, quod ex parte sua 
sufficienter eos iuverit, ut crederent, et tamen noluerint. Habuerunt 

Schneemann, Controvers. 28 





434 . Responsio Lessii ad Antapologiam. 


potestate credere. Neque valet explicatio quorumdam, qui dicunt Do- 
minum tantum loqui de externo auxilio praedicationis. Nam per solam 
externam praedicationem non poterant fieri fideles. Dominus autem 
exprobrat illis, quod voluerit illos congregare ad fidem et tamen no- 
luerint. Alius locus Act. 7.: ,Vos semper Spiritui Sancto resistitis." 
Vel illi habebant in sua potestate non resistere et acquiescere Spiritui 
Sancto, et ita habebant auxilium sufficiens ex parte Spiritus Sancti. 
Nam sine auxilio sufficienti nemo potest acquiescere divinae inspira- 
tioni. Vel non habebant, et ita immerito exprobrat illis s. Stephanus 
duritiam cordis et quod non acquiescant divinae inspirationi. Nam 
nemo recte reprehenditur, quod non faciat id, ad quod non habet au- 
xilium sufficiens, neque in potestate eius est habere. Alius locus est 
Apoc. 3.: ,Ego sto ad ostium et pulso^ etc., quem expendimus eum 
aliis quibusdam in Apologia Duacensi. 

II. Ex Conciliis. Nam Conc. Arausicanum can. 25. sic ait: ,Hoc 
etiam secundum fidem catholieam credimus, quod accepta per baptis- 
mum gratia omnes baptizati (Christo auxiliante et cooperante), quae 
ad salutem pertinent, possint et debeant (si fideliter laborare voluerint), 
adimplere.^ Hie manifeste Concilium docet ex Christi auxilio in pote- 
state iustorum esse omnia, quae ad salutem sunt necessaria. Ergo 
habent ex parte Dei auxilium sufficiens ad bona opera. Falsum est 
ergo, requiri ad singula bona opera motionem quamdam ex se effica- 
cem, quam habere non sit in eorum potestate, et quam Deus nemini 
paratus sit dare, nisi cui dat. Ex eodem testimonio patet, usum gra- 
‘ tiae et energiam esse in potestate hominis, quod ipsi negant num. 43. 
Nam si laborare voluerimus, possumus uti gratia Dei et per illam fa- 
cere bona opera. Ergo quod gratia Dei saepe in nobis sit inefficax, 
est, quia nolumus nobis vim adhibere et eam applicare ad opus. 

Concilium Tridentinum sess. 6. c. 13.: ,Nemo sibi certi aliquid 
absoluta certitudine polliceatur, tametsi in Dei auxilio firmissimam spem 
collocare et reponere omnes debent. Deus enim, nisi ipsi illius gratiae 
defuerint, sicut coepit opus bonum, ita perficiet, operans velle et per- 
ficere.“ Hic locus solus sufficere poterat ad hanc controversiam diri- 
mendam. Nam primo, si ad omne opus bonum atque adeo ad orandum 
opus est quadam motione praeveniente et efficaci, quam habere non 
est in cuiuscumque potestate et Deus nemini paratus est dare nisi certis 
quibusdam, quibus illam dat: quomodo omnes poterunt firmissimam 
spem in Deo collocare! Dicent, quia nemo scit se esse ex illis, quibus 
‘ Deus statuit denegare gratiam efficacem. Sed contra. Ergo ex sola 
ignorantia obligantur ad spem firmissimam collocandam in Dei auxilio; 
non ex eo quod Deus revera ex parte sua sit paratissimus sufficiens 
auxilium praebere, quod est contra intentionem Concilii et sequentia 
verba et per se valde absurdum. Deinde Concilium dicit, ideo nos 
spem firmissimam collocare debere in Dei auxilio, quia, qui coepit opus 
bonum, ita perficiet, operans velle et perficere, nisi gratiae eius defue- 

rimus; ubi clarissime significat ipsum esse paratum operari in nobis 
bonum opus et perseverantiam, si nos gratiae ipsius non desimus. Est 
ergo in potestate nostra eidem gratiae deesse et non deesse, id est, cum . 
eadem operari et non operari. Sunt crgo aliqui qui ex parte Dei ha- 
bent auxilium suffieiens, ut operentur, cui tamen desunt. Non ergo 
requiritur quoddam novum auxilium ita efficax, ut nemo illi desit, quod 
non sit in eorum potestate. Denique quando dicit, quod, nisi gratiae 
Dei desimus, Deus operabitur in nobis velle etc., significat esse in 
nostra potestate, ut Deus immediate operetur in nobis opus bonum. 
Non ergo requiritur ad quodque opus bonum motio quaedam praeve- 
niens, quae non sit in nostra potestate. | 

Hine patet etiam solutio illius argumenti, quod toties inculcant: 
Deus est qui operatur velle, qui facit ut in praeceptis ambulemus. Ergo 
nemo habet auxilium sufficiens ex parte Dei, nisi is, cui datur ipsum 
velle et opus bonum immittitur. Nam Deus dupliciter dici potest ope- 
rari in nobis velle: 1. quia dat auxilium praeveniens et vires, quibus 
possumus velle, et excitat simul, ut velimus et ei consentiamus. Et 
hoe modo operatur sine nobis in nobis, ut velimus, ut inquit Augusti- 
nus, quia, ut haec operaretur, non erat in potestate nostra. 2. Quia 
immediate operatur ipsum actum nostrum, et hoc est in potestate 
nostra, unde, si gratiae praevenienti desimus, non utendo ea, Deus non 
operatur in nobis bonum opus, ut Concilium indieat. Non enim Deus 
praeter gratiam praevenientem, cuius usus est in nostra potestate, de- 
bet immittere opus bonum praeveniendo libertatem. Nam hoc omnino 
videtur accedere ad errorem Calvini. Fieri ergo potest, ut homó ha- 
beat auxilium praeveniens sufficiens ex parte Dei, ut velit, ita ut ipsum 
velle seu actum bonum voluntatis habeat in sua potestate, sicut Adam, 
et tamen non velit sua culpa. Et in hoc operatur Deus ipsum velle 
ex parte sua. Quod autem non operetur ipsum actum immediate, in 
causa est hominis libertas. Haec enim operatio est divina cooperatio, 
quae tunc erat in ipsius potestate, sicut inter homines alter suadet 
alteri aliquid sufficientissime, ut hoc faciat, et tamen non persuadet, 
quia alter non vult, quamvis erat in ipsius plena potestate, ut per- 
suaderetur. Eodem modo Deus saepe sufficiens praebet auxilium prae- 
veniens, ut et homo doleat de peccatis et ipsum amet, et tamen non 
facit haec, quia negligens est etc. | 

Sed inquiunt, si ile habet auxilium praeveniens sufficiens, ita ut 
sit in ipsius potestate converti et poenitere, si velit, cur Ecclesia orat, 
ut Deus illum convertat? Resp. Ideo Ecclesia orat, ut Deus illi auxilia 
maiora et efficaciora adhibeat atque adeo ita suadeat sicut novit ipsum 
non aspernaturum. Multa enim sunt, quae plenissime sunt in potestate 
nostra, quae tamen non facimus, nisi valde rogati, suasi et interdum 
minis compulsi. Ita etiam in bonis operibus, etiamsi facillime interdum 
possit quis vel converti, vel facere opus bonum, vel resistere tentátioni, 

unde Ecclesia non solum rogat Dominum, ut det nobis, ut possimus 
converti, bene operari etc., sed etiam ut convertamur, bene operemur, 
id est, ut ita nos moveat, excitet et suadeat, sicut novit nos facturos 
et acquieturos, non autem quod ite simus debiles, ut praeter ceteras 
omnes divinas praeparationes Deus haec bona opera debeat immittere 
et immediate operari praeveniendo libertatem. Nam hoe omnino vide- 
tur dogma Calvini. | 

Alius locus Concilii Trid. est eadem sess. cap. 11.: ,Nemo teme- 
raria illa et a Patribus sub anathemate prohibita voce utatur, Dei 
praecepta homini iustificato ad observandum esse impossibilia. Nam 
Deus impossibilia non iubet, sed iubendo monet et facere quod possis 
et petere quod non possis et adiuvat ut possis^ ete. 1. Si praeter ce- 
tera omnia auxilia, scilicet habitus supernaturales, protectionem et di- 
rectionem, requiritur ad singula opera quaedam alia motio per se effi 
cax quam habere non est in potestate hominis, et quam Deus nemini 
paratus est dare nisi cui dat: ergo praecepta Dei multis sunt impossi- 
bilia; nam non possunt ea servare sine illa motione efficaci, et hane 
motionem Deus non est paratus omnibus iustis dare, sed paucis qui- 
busdam, et eo tantum temporis momento, quo ante omnem praevisio- 
nem decrevit. Respondit quidam [MM.] NN. praecepta iustis non esse 
impossibilia per naturam, sicuti lapidi est impossibile intelligere; tamen 
per infirmitatem multis esse impossibilia, nempe iis, inquit, quibus non 
datur gratia efficax; non tamen dicenda esse simpliciter impossibilia, 
quia Deus potens est quosvis iuvare. Sed contra. Quia hoe modo li- 
benter etiam nostri haeretici concedunt praecepta homini esse possibilia. 
Nam ipsi non negant, quin natura sit capax observationis et Deus 
possit facere ut servet. Sed volunt naturam ita debilitatam per pec- 
catum, ut ad singula opera egeat gratia efficaciter voluntatem ad opus 
determinante et sine hac eam nihil posse boni, et Deum non omnibus 
illam paratum esse dare; ut patet apud Calv. lib. 2. instit. c. 3. $ 10. 
et sequentibus. Itaque hominem per infirmitatem non posse servare 
praecepta quia caret auxilio sufficiente. "Vult ergo Conc. praecepta ita 
esse justis possibilia, ut divina benignitate habeaut in sua potestate 
mediate vel immediate omne auxilium necessarium. 

Deinde quando Cone. dicit, quod Deus iubendo monet facere quod 
possis et petere quod non possis, aperte indicat, iustum habere auxi- 
lium praesens sufficiens, quo immediate quaedam praecepta impleat 
et opera bona faciat, et pro aliis adimplendis auxilium ulterius petat. 
Ostendit enim, etsi non omnia opera bona iustus habeat immediate in 
sua potestate (quaedam enim sunt interdum valde difficilia propter vehe- 
mentiam tentationum), tamen omnia habere in sua potestate vel im- 
mediate vel mediate, quia habet saltem sufficiens auxilium, ut oret et 
petat auxilium ad difficiliora. Falsum ergo est, quod nemo habet au- 
xilium sufficiens ex parte Dei ad orandum vel ad aliquod praeceptum 
implendum, nisi qui habet ita efficax, ut ad haec determinetur. 

Alius locus est eodem cap. ,Deus (inquit) sua gratia semel iustifica- 
tos non deserit, nisi ab eis prius deseratur.^ At si nemo in hac infirmitate 
naturae habet auxilium sufficiens ex parte Dei, nisi qui habet ita effi- 
cax, ut ab eo liberum arbitrium determinetur, idque non omnibus iustis 
Deus paratus est dare, deserit, antequam deseratur. Probatur: quia 
nihil est aliud deserere, nisi non esse paratum dare in omni casu et 
eventu auxilium sufficiens ne ad orandum quidem; deinde quia quicum- 
que succumbit tentationi non habet auxilium sufficiens ad ei resisten- 
dum, ut ipsi fatentur, quia in hae infirmitate nullum est auxilium suf- 
ficiens, nisi quod voluntatem efficaciter determinat; plurimi autem iusti 
quotidie succumbunt tentationibus, ergo omnes illi caruerunt auxilio 
sufficienti necessario ad resistendum tentationi; fuerunt ergo deserti a 
Deo antequam desererent. Nam illi ne ad orandum quidem auxilium 
necessarium secundum eos habuere; si enim habuissent, orassent. Re- 
spondent quidam MM. NN. Deum iustos non deserere antequam dese- 
ratur, quia, quod non det illis auxilium sufficiens et necessarium ad 
vincendam tentationem, vel saltem ad petendum novum auxilium, est, 
quia ante illum deseruerunt in praevaricatione primi parentis. Sed hoc 
est expresse contra intentionem Concilii. Nam Concilium vult probare, 
iustos posse proficere et mandata servare, quia Deus non deserit eos, 
antequam deseratur; vult ergo in nostra potestate esse Deum non de- 
serere et loquitur de desertione futura per peccatum actuale, non de 
praeterita in Adamo, quae non est in nostra potestate. Deinde inepta 
esset illa sententia nec quiequam concluderet ad propositum. Nec hae- 
retici negant, hoc modo neminem deseri. "Talis ergo interpretatio per- 
vertit sententiam Concilii. Sunt et alia loca in Conc. Trid., ex quibus 
videtur illa sententia de gratia efficaci efficaciter refutari, sed haec 
sufficiant. 

III. Prob. ex Patribus, qui omnes docent, opera bona per Dei 
gratiam et auxilium esse in potestate hominum, ita ut possint ea facere 
vel omittere, prout libuerit, sicut poterat Adam, et multos esse, qui 
faciant qui tamen poterant non facere, et contra, multos qui negligant, 
cum tamen possent facere, et liberum arbitrium posse sese in utramque 
partem flectere, prout voluerit. Non ergo illi requirunt ad unumquod- 
que opus novam quandam motionem praevenientem ita efficacem, ut 
cum ea stare non possit, ut non facias opus bonum, quam habere non 
sit in tua potestate, et quam Deus nemini paratus sit dare nisi cui 
dat etc. Ne autem longus sim, praetermittam eorum testimonia, quia 
multis opus esset ad rem expendendam; videatur Irenaeus lib. 4. c. 71. 
et 72. clarissime, Iustinus dialog. cum Tryphone pag. ultima, Cyprianus 
lib. 4. epist. 7. versus finem, Hilarius lib. 1. de Trinitate paulo ante 
medium, Ambrosius lib. 2. in Lucam c. 12., Hieronymus quaest. 10. 
ad Hedibiam et in c. 5. Matth. in fine, Chrysostomus hom. 19. in Genesim 
in princip. | 

Sed forte dicent, illos Patres, qui ante tempora Pelagii fuerunt, 

non accurate locutos fuisse de gratia Christi; itaque ad Aug. et Pro- 
sperum provocare solent. Et ex D. Augustino quidem attulimus aliquot 
testimonia apertissima; 1. ex lib. 12. de civit. c. 6., ubi, propositis 
duobus animo et corpore pariter affectis et pari tentatione interius et 
exterius pulsatis, inquirit causam, cur alter deficiat, alter non. Et re- 
spondet non apparere aliam, nisi, quod alter voluerit deficere a casti- 
tate, alter noluerit. Quod non est ita intelligendum, quasi alter vicerit 
tentationem illam per solum liberum arbitrium, sed quod per liberum 
arbitrium et vires gratiae vicerit, quae alteri non deerant, si illis vo- 
luisset uti. Quod si Augustinus existimasset necessariam esse talem 
motionem efficacem , dicere debuisset, eos non fuisse pares ante con- 
sensum; nam uni fuisse datam motionem efficacem et ideo stetisse; 
alteri minime et sic tentationi succubuisse. Loquitur autem Augustinus 
de tentatione contra castitatem, cui non potest resisti sine gratia ex 
ipsorum sententia; unde patet nullo modo satisfacere, quod hic respon- 
dent. Sed in his non est valde laborandum. Nam si istud et reliqua 
b. Augustini testimonia a nobis in Apologia allata ita explicari pos- 
sunt, ut ipsi ea explicant, certe eodem modo eludi poterunt a Calvino, 
cum tamen contra illum a Catholicis proferantur; unde patet illas ex- 
plicationes esse extortas et alienas a mente D. Aug. Possent multa 
alia ex D. Aug. adferri ut lib. 1. retract. c. 22., lib. 5. de civit. c. 10., 
lib. 2. contr. Felicem Manichaeum cap. 4. et aliunde. Et ex Prospero 
lib. 2. de vocat. gent. c. 9. Item ex lib. de Ecclesiast. dogm. c. 21. 
Sed quia eodem modo eludi et torqueri possent et opus esset plurimis 
verbis ad ea stabilienda (quae causa est cur rarius utar testimoniis 
Patrum in hac disputatione), ea praetermittam. 

IV. Prob. ex doctoribus scholasticis. Quia nemo est doctorum scho- 
lasticorum, qui doceat hominem per peccatum originale ita esse factum 
debilem, ut praeter omnes habitus supernaturales, praeter divinam pro- 
tectionem et directionem et concursum supernaturalem, quo Deus con- 
currit et cooperatur suis donis, requirat ad singula opera bona, etiam 
ad orandum, novam quamdam motionem praevenientem ita efficacem, 
ut liberum arbitrium determinet etc. Patet hoc 1., quia ipsi nullum 
pro se afferunt nee afferre possunt. Immo inferius num. 175. aperte 
indicant eos in hoc deceptos fuisse ex lectione Fausti Regiensis. Nec 
aliud respondent ad plurimorum testimonia a nobis in Apologia allata; 
unde quidam illorum Doctorum, qui putatur auctor huius sententiae, in 
2. Sentent. dist. 28., postquam conatus esset ostendere iisdem testi- 
moniis, quibus utitur Antapologia, proprie dictam Christi gratiam, quae 
ad singulos actus necessaria est, respui non posse, tandem subiicit: 
Sed nec scholasticorum omnium hic nobis deest suffragium. Videat 
studiosus commentarium Thomae in illud Ioannis 6.: ,Nemo potest ve- 
nire ad me“ etc. Haec ille. Alium nullum affert, satis indicans, eos 
omnes contrarium sentire. Sed longe abest, ut D. Thom. sit in illa 
sententia. 2. Quia omnes doctores scholastici praeter Gregor. Arim. 

(qui tamen non requirit ad singulos actus motionem praevenientem, 
quae liberum arbitrium efficaciter determinet, quin immo hanc prorsus 
repudiat tamquam libertati contrariam), docent omnibus dari auxilium 
sufficiens ex parte Dei, sufficiens, inquam, mediate vel immediate. Ex 
qua sententia clarissime haec opinio evertitur, ut ipsi fatentur. Si enim 
ommibus datur pro tempore et loco, ut saltem possint quaerere Deum, 
et sic sensim inchoare suam salutem, ut doctores scholastici volunt, 
multum abest, ut ad singulos animi bonos motus requiratur gratia ita 
efficax, ut liberum arbitrium determinet, quae in nullius sit potestate, 
et quam Deus nemini paratus sit dare quam certis quibusdam, quibus 
eam dat. Ac D. Thomam quidem, quem unum ille M. N. adfert, lon- 
gissime abesse ab hac sententia patet 1., quia ipse peccatum originale 
constituit in privatione iustitiae originalis, quod est contra fundamen- 
tum huius sententiae, quae constituit illud in pravo quodam habitu 
semper ad malum tendente, quo homo redditus est adeo impotens ad 
bonum, ut semper ad illud debeat efficaciter a Deo incitari atque adeo 
determinari. [2.] Deinde, quia D. Thom. lib. 3. contra gentes c. 159. 
elarissime docet, Deum esse paratum omnibus dare auxilium sufficiens et 
[eo] solos illos privari, qui in seipsis gratiae impedimentum praestant, 
eum tamen in illorum omnino sit potestate illud impedimentum non 
praestare. Illi autem dicunt, Deum nemini.paratum esse dare auxilium 
sufficiens, nisi cui de facto dat. Nam si esset paratus, non obstarent 
hominum malae voluntates. Idem docet quaest. 14. de veritate art. 11. 
ad 1. et I. 2. quaest. 109. art. 9. clare docet praeter habitus non re- 
quiri aliud auxilium ad bene operandum quam motionem seu coopera- 
tionem divinam (quae etiam necessaria erat Adamo, atque adeo omni 
creaturae, ut ipse ait) et protectionem contra tentationes ete., et direc- 
tionem ratione ignorantiae etc., quae tria etiam ponit Ruardus. Neque 
usquam requirit D. Thom. propter infirmitatem motionem illam effica- 
cem, quae liberum arbitrium determinet. Immo Caiet. in hunc locum 
docet ex sententia D. Thom., iustum posse facere aliquod opus sine 
nova excitatione divinitus immissa, tantum abest ut requirat illam 
motionem efficaciter determinantem; quod sequuntur hac tempestate 
plurimi qui scribunt contra haereticos, ut Andr. Vega et Ruardus. 
Item Roffensis, Cunerus et Ritthovius, Episcopi doctissimi, citati in 
Apol. Duacensi, et alii. Unde parum vel considerate vel fideliter scri- 
bit Antapologia num. 154., D. Thom. in summa 1. 2. quaest. 109. art. 8. 
praeter infusos habitus requirere ad singulos actus propter imbecillita- 
tem naturae humanae Dei motionem distinctam a concursu supernatu- 
rali, nam in art. 8. nihil hac de re dicit, quin potius ibidem in resp. 
ad l. aperte indicat, omnes ex parte Dei habere auxilium sufficiens, 
quod est contra hane opinionem, art. 9. requirit ad singulos actus mo- 
tionem Dei, sed ratione generali, quae etiam in Angelis et Adamo lo- 
eum habebat, ut patet in corpore et ad 1. Adde quod secundum 
D. Thom. omnia opera moraliter bona, id est, rectae rationi consentanea, 

in iustis sint meritoria, ad quae tamen certissimum est non requiri 
illam motionem efficacem. In illum autem locum Ioan. 6. D. Thom. 
nihil dieit contra nos, sed multa pro nobis contra hanc sententiam. 
Admittimus enim attractionem Patris esse efficacissimam (ad haee enim 
verba respicit ille Doctor, et domini Censores Duacenses in sua Cen- 
sura), non quod homo ei non possit resistere proprie loquendo; sed 
quia praebet homini vires veniendi ad Christum, ita ut nemo sine hoc 
tractu possit venire. Tractus enim est vocatio seu omnis gratia, qua vo- 
luntas praeparatur et corroboratur a Domino, ut veniat, id est, ut credat 
et actum fidei eliciat, sed ibidem ait D. Thom., Deum paratum esse om- 
nibus suam gratiam largiri et omnes ad se attrahere, sed nobis imputari, 
quod non sequamur et gratiam eius acceptemus; quae sunt contra illos. 

V. Probatur haec sententia ratione. Si ad singula opera bona 
etiam ad orandum et ad omnes motus animi bonos et liberos praeter 
habitus, protectionem excitationemque divinam etc. requiritur nova 
quaedam motio praeveniens ita efficax , ut liberum arbitrium determi- 
net, et hane habere non est in cuiusquam potestate, et sine hac nemo 
habet auxilium antecedenter sufficiens ad opus etc.: sequuntur multa 
gravissima incommoda, quae videntur contra fidem. 1. Neminem posse 
aut habere in sua potestate converti, nisi qui convertitur. Nemo enim 
potest converti sine auxilio sufficienti et necessario ad conversionem, 
ut patet; sed nemo habet auxilium sufficiens, nisi qui convertitur; et 
quicumque non convertitur, nec habet illud, nec in eius potestate est 
illud habere. Ergo quicumque audita praedicatione vel percepta inspi- 
ratione et vocatione divina interna non est conversus, non habuit in 
sua potestate converti. Si enim non habet auxilium necessarium ad 
conversionem in sua potestate, nec Deus paratus est ei dare (si enim 
esset paratus, inquiunt, non obstarent hominum malae voluntates), non 
magis habet in sua potestate converti quam diabolus; quia repugnat 
ut quis possit converti sine auxilio sufficienti, hoe autem habere nullo 
modo est in ipsius potestate. Neque satisfacit, si dicant illos posse 
converti, quia natura est capax conversionis et Deus potest dare (huc 
enim videtur pertinere illa distinctio, quod posse multipliciter dicatur, 
num. 178.), quia hoc haeretici etiam non negarent, et daemon hoc 
modo potest converti, Nam si Deus statuit non dare, saltem pro illo 
tempore est ei penitus impossibile, sicut impossibile est hominem lecto 
affixum prae infirmitate currere, si nemo velit illum iuvare. 

2. Sequitur neminem unquam habere in sua potestate orare, aliquid 
boni cogitare, mentem ad Deum convertere, aut aliquod bonum opus in- 
ternum aut externum facere, nisi qui et quando haec facit. Probatur evi- 
denter, quia nemo potest haec facere sine auxilio sufficienti seu necessa- 
rio, ut per 8e patet, sed nemo habet auxilium antecedenter ad haec ne- 
cessarium (secundum illos), nisi cui datur ita efficax, ut liberum arbitrium 
ad haec determinetur ita ut haec faciat, quod habere non est in illorum 
potestate ete. Ergo nemo potest haec facere, nisi qui et quando facit. 

Quando enim non facit, non habet tale auxilium nec in potestate ipsius 
est tum habere; v. g. non erit in mea potestate initio vel in fine horae 
orare, quia non possum tune orare sine illa motione efficaciter prae- 
veniente, quam tunc habere non est in mea potestate. Itaque si ter 
oravi, signum est, ter tantum habuisse me auxilium sufficiens seu mo- 
tionem illam efficaciter determinantem, quae sola sufficit; si decies, 
signum est, decies mihi fuisse immissam hauc motionem et aliis tem- 
poribus non potuisse orare, quia tune non habui illam motionem, nec 
in mea potestate erat habere eam. Nam Deus immittit illam cui vult 
et quando vult et ad quodcumque opus vult. Est enim haec motio 
gratia novi testamenti, inquiunt, quam Deus sine conditione promisit, 
quae facit, ut faciamus, quae & nullo duro corde respuitur etc. Est 
etiam illud conforme isti eorum principio, nempe Deum ante omnem 
praevisionem dispositionis et determinationis liberi arbitrii constituisse 
et praeordinasse in particulari omnia bona opera, quae vellet electis 
suis talibus momentis et locis efficaciter dare, et ad haec eorum volun- 
tatem praeveniendo certis illis temporibus inflectere et determinare, 
unde clare sequi videtur hominem nec aliud nec alio tempore posse 
facere in bonis operibus quam facit. Non enim potest habere aliud 
opus aut alio tempore quam Deus illi absolute ante omnem praevisio- 
nem statuit donare; item nec aliud aut alio tempore, quam ad quod 
et quando Deus absolute statuit et paratus est illi gratiam sufficientem 
immittere. Unde perspicue concludi videtur 1) vitam nostram fore per- 
petuae necessitati astrictam, cum nec alia, nec aliter, nec alio tempore 
bona opera facere sit in nostra potestate, quam de facto et re ipsa 
facimus. 2) Non posse nos opera nostra disponere per certa temporum 
spatia, v. g. ut hoc die talibus horis orem vel excitem in me actum 
fidei, charitatis, reverentiae, gratiarum actionis etc. Nam nihil horum 
homo potest facere sine motione illa efficaciter determinante, quam ha- 
bere tali vel tali tempore ad hoc vel illud opus non est in cuiusquam 
potestate. Oportebit ergo exspectare, donec illa veniat et Deo placuerit 
illam immittere, quod est contra communem opinionem et consuetudi- 
nem omnium piorum. ^3) Illa opera, quae homo facit extra illa mo- 
menta, quibus Deus statuit immittere gratiam efficacem et operari effi- 
caciter in illo, non esse meritoria, nec quiequam valere coram Deo. 
Nam ut ipsi docent omne opus, quod non proficiscitur ex hac motione 
efficaci, quae sola est gratia Christi et proprie novi testamenti, pertinet 
ad legem et vetus testamentum. Cur ergo sumus solliciti vel ut ore- 
mus vel ut aliquid aliud boni faciamus? Nam si Deus nobis immittit 
gratiam efficacem, infallibiliter faciemus. Si non immittit, quicquid fa- 
cimus vanum est. 

Si dicant, nos per talia opera facta sine gratia efficaci disponi et 
aptos reddi, quibus immittatur gratia efficax etc., et ideo conandum 
esse quovis tempore bene operari: contra. 1) Quia nemo suis viribus 
potest se reddere aptum huie gratiae recipiendae ut ipsi fatentur; 


442 Responsio Lessii ad Antapologiam. 


2) quia Deus deerevit illam ante omnem praevisionem dispositionum 
talium ex mero beneplacito talibus momentis etc. et ad talia opera 
bona, et non alias, nec ad alia opera dare; ergo in illa conferenda 
non habet ullum respectum ad illas dispositiones, frustra ergo videmur 
esse solliciti de bonis operibus. 

3. Sequi videtur omnes eos, qui tentationibus suis cedunt, non 
habuisse in sua potestate resistere, quia quicumque cedunt, non habue- 
runt auxilium sufficiens ad resistendum, ut ipsi fatentur (nam in hae , 
infirmitate nullum est auxilium sufficiens, nisi quod est ita efficax ut 
liberum arbitrium determinet ad opus, ut dicunt); neque etiam erat in 
illorum potestate illud habere, neque Deus erat paratus dare ne auxi- 
lium quidem petenti: alioquin dedisset. Quomodo ergo habuerunt in 
sua potestate resistere, cum non habeant in sua potestate vires neces- 
sarias ad resistendum? Peccant ergo in eo, quod vitare non possunt; 
non enim poterant vitare lapsum sine auxilio sufficiente etc. 

Ad hoc conantur respondere per multas distinctiones potentiae pro- 
pinquae et remotae etc., num. 178., nempe quod aliud sit posse pro- 
pinquum, aliud remotum; item aliud per naturam, aliud per gratiam, 
et illud rursus bifariam accipi; sed haec omnia nihil faciunt ad solu- 
tionem difficultatis. Nam certum est neminem peccare in eo, quod non 
potest vitare sive defectu potentiae remotae, sive propinquae, sive de- 
fectu naturae, sive defectu divini auxilii. Cui enim Deus non est pa- 
ratus praebere auxilium sufficiens et necessarium ad vincendam tenta- 
tionem, is humano more non potest vitare, quin cadat; si ergo peccat 
in easu, perspicuum est eum peccare in eo, quod vitare non potest, 
Neque valet, quod quidam dicunt hanc sententiam: ,Nemo peccat in eo 
quod vitare non potest,^ esse intelligendam de eo, quod vitari non potest 
per divinum auxilium, sicut volebant Manichaei, qui putabant, natu- 
ram hominis esse malam et propterea ne per Dei quidem auxilium 
posse vitare, quin peccet. Nam hoc modo etiam Calvinus et Lutherus 
bene admitterent hominem non peccare in eo, quod non potest vitare, 
et tamen dicunt hominem necessario peccare defectu auxilii divini. 

Alius quidam Doctor respondet: nihil obstare, quominus quis pec- 
cet in eo, quod vitare non potest, seu in eo, quod aceidentaria qua- 
dam et non naturali necessitate facit, quando per peecatum originale 
nos ipsos in hanc impossibilitatem vitandi seu necessitatem commit- 
tendi coniecimus. Nam necessitas peccandi ex peccato contracta non 
excusat a culpa, quae tamen excusarct, si ex peccato orta non esset. 
Citat Aug. de perfectione iustitiae, ratiocinatio 15.: ,Ubi charitas (in- 
quit Aug.) minor est, quam esse debet, peccatum committitur, sive vi- 
tari potest, sive non potest“ etc. Et D. Bernardus sermo 81. in cant. 

Resp. [1) Haec doctrina non videtur differre a sententia Calvini 
lib..2. Inst. cap. 3. $ 5., ubi docet, hominem per peccatum originale se 
coniecisse in necessitatem peccandi et non excusari a scelere, quia sua 
culpa hane necessitatem contraxit. Et ad hoc confirmandum adducit 

eadem testimonia Divi Augustini et Bernardi, ad quae multi Catholici 
responderunt, quia inspectis locis difficultatem non habent. 

[2)] Deinde si homo peccat in eo, quod vitare non potest, undecum- 
que haec necessitas proveniat: ergo immerito damnatus est iste articulus 
ita generatim a duobus Pontificibus: ,Homo peccat damnabiliter in eo 
quod vitare non potest.^ Et satis constat eos, qui istum articulum 
asseruerunt, nihil aliud voluisse quam hominem ex peccato originali ita 
faetum debilem ad bonum et proclivem ad malum, ut sine gratia illa 
efficaci necessario peccaret, sed hoc imputari, quia in hanc necessita- 
tem sua culpa devenit. | 

3) Peccatum originale iam iustis remissum est; ergo si in illis est 
aliquando talis necessitas, non debet eis imputari ad culpam, quod ex 
ea committitur. 

Ad hoe respondet quidam doctor, peccatum originale esse quidem 
remissum iustis quoad poenam aeternam, non tamen quoad poenam 
temporalem huius vitae. Quod igitur Deus quibusdam iustis non electis 
ad vitam subtrahat in tentatione gratiam efficacem, unde ipsi incidant 
in quamdam peccandi necessitatem, esse poenam temporalem, eo quod 
in hae vita exerceatur. Et ideo peccatum, quod ex tali necessitate 
sequitur, merito imputari. Sed hoc multis modis refutari posset. Nam 

[1)] revera talis poena non est temporalis, sed aeterna; nam aequi- 
valet aeternae damnationi, utpote quae infallibiliter inde sequatur. Per- 
inde enim est iusto in fine vitae denegare auxilium necessarium ad 
vincendam tentationem atque illum ad inferos praecipitem agere. 

[2)] Deinde hoe modo perspicuum est Deum deserere iustum, ante- 
quam deseratur, ut supra dictum est. 

3) Nemo peccat, nisi in eo quod libere facit, sed id quod quis 
necessario faeit non facit libere. Nam articulus iste damnatus est a 
duobus Pontificibus: ,Id quod voluntarie fit libere fit, etiamsi neces- 
sario fiat,^ ergo etc. | 

Respondet quidam doctor, illum articulum loqui de necessitate 
naturali hoc modo: id quod voluntarie fit, libere fit, etiamsi necessario 
fiat necessitate naturali, quali Deus amat seipsum, et hoc tantum sensu 
esse damnatum, non autem de necessitate adventitia. Id enim quod 
necessitate adventitia fit inducta per peccatum vel gratiam efficacem 
recte dici libere fieri. Sed haec non videtur mens Pontificum qui hune 
articulum damnarunt, neque eorum qui eum asseruerunt. Nam articu- 
lus generalia est; et haeretici hac tempestate aliquando non agnoscunt 
in bonis et malis operibus aliam necessitatem, quam adventitiam in- 
ductam ex originali peccato et efficacia gratiae; ut patet ex multis locis 
Calvini, ubi Adamo concedit potestatem flectendi se in utramvis par- 
tem, et tamen iudicatur ab Ecclesia evertere liberum arbitrium. Deni- 
que certum est omnem necessitatem, tam adventitiam quam naturalem, 
undecumque proveniat, si non subest potestati arbitrii, repugnare liber- 
tati, quae requiritur in peccato, unde si aliquis ita esset destitutus a 

Deo, ut non haberet auxilium ex parte Dei sufficiens et necessarium 
ad resistendum tentationi peccati, quod scit esse peccatum, vel saltem 
ad petendum et orandum pro auxilio, is necessario caderet et vince- 
retur a tentatione. Sed non peccaret, nec ei imputaretur, quia Deus 
non obligat illum sub novo peccato ad id, quod ei moraliter impossi- 
bile est. Unde, cum absurdum sit dicere quemquam esse sive ethni- 
eum, sive Iudaeum, aut malum Christianum, qui suis cupiditatibus ob- 
sequens non peccet: non videtur dubitandum, quin nemo sit auxilio 
necessario seu sufficienti saltem ad petendum auxilium destitutus. Ta- 
men quod ad iustifieatos attinet, certissime credo, neminem ita a Deo un- 
quam destitui. Nam clarissima est Concilii Tridentini sess. 6. cap. 11. doc- 
trina, quod Deus iustificatos non deserat, antequam ab eis deseratur etc. 

4. Sequi videtur neminem debere corripi seu reprehendi aut pu- 
niri, quod Deo inspirante non sit conversus aut bona opera omiserit 
aut suis cupiditatibus cesserit. Quid enim agat, si non habet auxilium 
sufficiens, ne ad orandum quidem? Poterit itaque excusare se, quod 
in sua potestate non fuerit illud opus tunc praestare aut cupiditatis 
vim compescere; nam destitutum se tunc fuisse auxilio sufficienti, non 
solum ad illa praestanda, sed etiam ad auxilium petendum, eiusque 
signum certissimum hoc esse, quod ea praestitisset, si auxilium suffi- 
ciens habuisset.. Sane hic non video, qua ratione talis merito repre- 
hendi possit; nam iustissimam habere videbitur excusationem , si illa 
sententia vera est. Respondet quidam Doctor: Si iste qui non habet 
gratiam efficacem, quae sola sufficit, legem non observaret ob defectum 
solius potestatis, videlicet quia non potest, admittendum esset non de- 
bere puniri; nune autem quia homo gratia efficaci destitutus legem 
non observat non tam quia non potest, quam quia non vult estque ei 
impotentia dicta quodammodo voluntaria, a peccato non excusatur. 
Sed contra. Si iste haberet gratiam sufficientem, omnino vellet servare 
legem et sine hac non potest velle; ergo quod non vult, non est ei 
imputandum; sieut quod ethnicus carens sufficienti instructione myste- 
riorum fidei nostrae non credat ea firmiter, non est ei imputandum, si 
in eius potestate non est, sufficientem instructionem habere: ergo simi- 
liter ei, qui omittit bona opera aut legis observantiam, non erit impu- 
tandum; quia non habet auxilium sufficiens nec est in potestate ipsius 
habere. Unde falsum est, talem impotentiam esse quodammodo volun- 
tariam, nisi intelligant, sicut ipsos puto intelligere, esse voluntariam 
per voluntatem, qua peccavimus in primo parente; ex hac enim vo- 
luntate ortam volunt. Sed hoc non refert. Nam impotentia, qua ethni- 
cus non potest credere ob defectum instructionis, etiam hoc modo est 
voluntaria: et tamen excusat a peccato. Ut autem impotentia ante- 
cedens non excuset a peccato, requiritur, ut ita sit voluntaria, ut sit 
in potestate nostra ilam submovere. Nam omnis impotentia antece- 
dens, quam submovere non est in potestate nostra, vere excusat a 
peccato. Haec autem impotentia, quae est ex defectu auxilii sufficien- 

tis, est impotentia antecedens. Nam si haberet auxilium sufficiens, 
omnino faceret bonum opus; et eam submovere non est in potestate 
nosira, quia non potest submoveri, nisi per gratiam sufficientem, quam 
habere non est in potestate nostra. Excusat ergo a peccato. Et qui 
bona opera omittunt, suis cupiditatibus cedunt, praecepta divina vio- 
lant, nee reprehensione, nec poena digni erunt. Sed inquiunt num. 184.: 
si excusabilis esset homo in eo, quod non convertitur, quia non habet 
ad hoc in praesentia sufficiens auxilium, saltem ad incipiendum, seque- 
retur hominem semper ita moveri oportere, ut converti posset; ubi 
videntur velle hominem non excusari a peceato novo, si non conver- 
titur, dum caret auxilio sufficienti, quod et clare docent num. 190. 
Resp. Sine dubio homo excusatur a novo peccato, si non convertitur 
eo tempore, quo non habet auxilium sufficiens ne ad incipiendum qui- 
dem, ut communiter docent doctores. Non enim homo obligatur con- 
verti aut se incipere disponere ad conversionem, nisi divinitus excitatus. 
Praecepta enim affirmativa non obligant pro semper, ut dici solet. Cum 
autem per gratiam praevenientem excitatur, omnino obligatur sub novo 
peccato, ut tunc se incipiat disponere, unde firmissime colligitur illum 
tune habere auxilium ex parte Dei sufficiens ad inchoandum. Alioquin 
necessario non converteretur, nec esset reprehendendus, quod non se 
disponat ad conversionem. 

5. Cur Deus dat hominibus toties sanctas inspirationes, ut ad 
ipsum convertantur vel ad maiorem perfectionem aspirent, si non prae- 
bet illis auxilium sufficiens, ut eas sequantur, aut saltem ut petant 
auxilium sufficiens ad illas sequendas, immo nec paratus est praebere? 
Quia si esset paratus, non obstarent hominum malae voluntates. Pro- 
fecto non videbitur ob alium finem dare, quam ut miseros magis in- 
volvat miseriis. Nam sine auxilio sufficienti non possunt illas sequi. 
Itaque non possunt non peccare. Nam moraliter loquendo, cum non 
possint illas sequi, necessario debebunt repellere, quod est peccatum. 
Suspensio enim actus in tali eventu vix est humano more possibilis; 
quamquam etiam illa suspensio non esset sine peccato. Nam homo 
pro tune obligatur praecepto affirmativo, ut sequatur. Peccator enim 
non tenetur sub novo peecato pro quovis momento se ad Deum con- 
vertere, sed tune tantum, quando divinitus excitatur. Ergo si tune 
non habeat ex parte Dei auxilium sufficiens, non poterit se convertere 
atque ita necessario peccabit. Cur ergo Deus illi dedit istas inspira- 
tiones, nisi ut magis involveretur peccatis? 

6. Falsa erit illa communis Doctorum sententia: ,Homini facienti 
quod in se est, Deus non denegat suam gratiam.^ Quae sententia ad- 
mittitur ab omnibus intellecta de homine divinitus excitato. Probatur 
fore falsam. Quia si ad omne opus bonum, etiam ad incipiendum et 
ad se sensim disponendum ad iustificationem, requiritur motio quaedam 
praeveniens efficaciter determinans liberum arbitrium, quae sola sufficiat, 
is qui non habet hane motionem nec in potestate habet eam acquirere, 

non poterit, etiamsi totis viribus conetur, bene uti illa inspiratione. 
Nemo enim potest illa bene uti, hoc est illam sequi sine gratia suffi- 
cienti, quam iste non habet, etiamsi divinitus sit excitatus, nec in po- 
testate eius est habere. Falsa ergo est illa doctorum sententia. Nam 
praesupponit hominem divinitus excitatum habere iam sufficiens auxi- 
lium in sua potestate, quo, si velit sibi suisque affectionibus vim af- 
ferre, possit ad bonum conari sicuti ad actiones civiles. 

7. Deus Adamum ita instruxit per gratiam habitualem et iustitiam 
originalem, ut haberet auxilium sufficiens, quo seipsum flecteret in 
utramque partem, nempe ad hoc vel ad illud bonum opus, et etiam ad 
malum, sicut ad opera civilia. Nec egebat ipse, praeter dona habitualia 
et concursum supernaturalem, in operibus .pietatis alia quadam motione 
praeveniente liberum arbitrium determinante. Cur non similiter homo 
lapsus potest instrui donis habitualibus, ut posita divina protectione et 
directione habeat auxilium sufficiens, quo possit seipsum flectere ad 
hoc vel ad illud bonum opus vel etiam ad malum, sicut ad opera ci- 
vilia, sine illa nova motione efficaci liberum arbitrium praeveniente et 
determinante? Respondebunt, quia homo lapsus ita est debilitatus per 
peccatum originale, ut non possit ullum opus bonum habere, nisi Deus 
illud immediate operetur in nobis praeveniendo liberum arbitrium. Ita 
num. 76. et 154. et alibi. Sed etiamsi homo sit debilitatus, cur non 
potest rursus ita corroborari per gratiam et dona habitualia, ut seipsum 
virtute gratiae et divini auxilii concomitantis possit determinare ad bona 
opera, sicut Adam, Deo illum protegente et dirigente (quae duo ratione 
infirmitatis huius necessaria sunt iuxta D. Thomam et Ruardum), prae- 
sertim cum hoc sit eius naturae magis consentaneum , quam ut ipse 
Deus opera bona ita immittat. Confirmatur, [1)] quia habitus super- 
naturales sunt vires proportionatae suis actibus. Cur ergo homo illis 
instructus non potest in aliquem acetum bonum, sieut Adam, sine nova 
illa motione liberum arbitrium efficaciter flectente, quae Adamo non 
erat necessaria? 2) Quia virtus est qua bene vivitur et cuius usus est 
in nostra potestate. At si illa motio nova requiritur, quae non est in 
nostra potestate, usus virtutis non erit in nostra potestate neque homo 
bene vivet virtute, sed illa motione. Nam illa ponit totum bonum opus 
in primo instanti, quo immittitur. Quod autem quidam Doctor dicit, 
illam definitionem virtutis apud Augustinum non intelligi de habitibus, 
sed de actibus, quibus bene vivitur et quos Deus in nobis sine nobis, 
id est, sine nostro, inquit, praevio conatu, operatur, est contra commu- 
nem sententiam omnium Doctorum, ut nihil gravius dicam. Adde, quod 
non tam debilitatum, quam exstinctum videatur liberum arbitrium , si 
per dona habitualia, divinam protectionem et directionem non potest 
rursus ita confirmari et disponi, ut sufficienter sit instructum ad sese 
flectendum ad bona opera et ad mala eo fere modo, quo Adam, et quo 
se flectit ad opera civilia. 

Sed, inquiunt, gratia habitualis, protectio et excitatio tantum tri- 

buunt posse, si velis; at specialis gratia Christi, de qua loquitur sacra 
Seriptura, dieens ,Faciam, ut in praeceptis meis ambuletis", et de qua 
D. Augustinus disputavit cum Pelagio, non tantum tribuit posse, si velis, - 
sed absolute tribuit velle iuxta Augustinum. Ergo homini lapso prae- 
ter ista omnia datur specialis quaedam motio libertatem praeveniens, 
per quam immediate immittitur ipsum velle. Et haec motio est neces- 
saria ad singulos actus. Ita num. 152. et sequentibus. 

Resp. Ad hoc supra responsum est; sed quia ista locutione se 
quidam mire involvunt, rursus dico, dupliciter posse intelligi, quod 
gratia Christi non tantum tribuat posse, si velis, sed etiam ut velis: 

1) Quod gratia Christi non tantum tribuat vires supernaturales, 
quibus possimus proprie in actum supernaturalem voluntatis, sicut Adam 
poterat, relinquendo ipsum actum in nostra libertate, ut illum eliciamus 
vel non, sed ulterius praeveniendo libertatem immittat ipsum actum. 
Et hoc modo videntur MM. NN. illam sententiam accipere. Sed ego 
non pessum illam distinguere ab errore Calvini. Nam sic actus boni 
non essent unquam in hominis potestate. Videatur Calvin. lib. 2. Inst. 
c. 3. 8 10. et sequentibus. 

2) Ut non tantum tribuat posse consistens in naturalibus viribus 
liberi arbitrii et doctrina legis, quibus possimus, si velimus, sed etiam 
tribuat ipsum velle, dando vires voluntati et ita suadendo, ut velit; et 
hoc modo illa locutio usurpatur a D. Augustino contra Pelagium, qui 
ponebat ipsum posse in natura liberi arbitrii et doctrina legis. Et hanc 
dicebat esse gratiam Dei, qua possimus omnia bona opera, id est, in- 
cipere credere, orare, poenitere, amare Deum, sperare etc. Nec aliam 
gratiam volebat ad haec esse necessariam. Unde dicebat Deum dare 
nobis, ut possimus haec omnia, non autem ut velimus, sed hoc reli- 
quisse in nostro arbitrio nudo, sola doctrina instructo, ut patet apud 
D. Aug. lib. de gratia Christi cap. 4., ubi distinguit Pelagius haec tria: 
posse, velle et agere. Et dicit ipsam boni possibilitatem esse donum 
Dei atque adeo neminem hoc dono posse privari; sed bene velle et 
bene agere esse nostrum, nec Deum esse huius causam, nisi quia dedit 
et conservat liberum arbitrium et naturalem possibilitatem. Contra 
quod: passim D. Aug. docet, de fide Catholica esse, Deum non solum 
dare, ut possimus, si velimus, ut vult Pelagius; sed etiam facere, ut 
velimus, et operari ipsum velle. Quia, inquit, voluntas praeparatur a 
Domino ut velit (sic enim passim sese explicat), id est, divina virtute 
instruitur et adiuvatur, ut eliciat actum bonum. Non autem vult D. Aug. 
immitti voluntati praeter ceteras omnes praeparationes ipsum actum 
. bonum, praeveniendo libertatem. Et sic intelligendus est locus D. Aug. 
de gratia Christi cap. 47., ut diximus in Apologia Lovaniensi ad pro- 
positionem nonam sub finem. 

Sed, inquiunt num. 151., Pelagius non negabat liberum arbitrium 
iuvari per doctrinam legis. Cur ergo ab Augustino est reprehensus? 
Resp. Quia per liberum arbitrium nudum cum sola doctrina legis 

habemus quidem posse quoddam, sed remotum, per quod numquam 
bene et salubriter vellemus. Requiritur enim ex parte voluntatis no- 
vum adiutorium gratiae praevenientis, quod negabat Pelagius, et ideo 
erat reprehendendus ut haereticus. Nam voluntas per internas vires 
debet confortari et corroborari ad bona opera, ut in potentia proxima 
ea habeat; non tamen ulterius requiritur, ut Deus opera ipsa, id est, 
actus ipsos internos, praeveniendo voluntatem immittat. Nam sic non 
videntur esse in potestate hominis. Notandum autem hic est eos 
num. 151. et sequentibus docere haeresim esse Pelagii, quod homo 
gratia et donis habitualibus instruetus, Deo illum protegente et exci- 
tante, possit sine nova motione praeveniente, propria statui lapso et 
liberum arbitrium efficaciter determinante, facere aliquod opus bonum, 
quod etiam satis clare docent in Censura ad propositionem octavam 
et nonam et decimam. Ratio illorum est: quia illa motio efficax est 
proprie dicta gratia Christi, necessaria ad singulos actus, secundum 
definitionem Patrum, in statu lapso, quam quia negabat Pelagius, iu- 
dicatus est haereticus. Quam eorum sententiam saepe vehementer sum 
admiratus. Si enim ista est haeresis Pelagii, ergo omnes doctores 
scholastici et antiqui doctores Lovanienses, et quicumque scribunt hoc 
tempore contra Calvinum, fuerunt haeretici vel saltem erraverunt in 
fide; et ita tota Ecclesia per quingentos vel sexcentos annos erravit in 
fide. Nam doctores, quos habuit toto hoe tempore, hane motionem 
efficacem non requirunt. Non video sane, quid ad hoc responderi pos- 
sit, cum etiam infra num. 175. satis indicent, doctores omnes in hac 
quaestione errasse. Sed profecto hoc adeo absurdum est, ut vix alio 
argumento opus sit ad illam opinionem refutandam. Illa autem sen- 
tentia, quam 214 Patres in quadam Synodo (teste D. Prospero c. 10. 
eontra Collatorem) ad fidem orthodoxam pertinere iudicarunt, gratiam 
ad singulos actus nos adiuvare, et ea, quam Augustinus epist. 107. ad 
Vitalem tamquam ad fidem pertinentem ponit, dicens: ,Scimus maiori- 
bus ad singulos actus gratiam dari“, non negatur a doctoribus schola- 
sticis nec a nobis. Nam et ipse Pelagius hoc confiteri coactus est, ne 
tamquam haereticus damnaretur; verum ea non significatur ad singulos 
actus praeter ceteras praeparationes immitti quamdam novam motio- 
nem praevenientem, qua liberum arbitrium determinetur, ut volunt 
MM. NN.; sed nullum acetum bonum posse a nobis fieri, nisi antea 
divina gratia praeventi et corroborati simus, Deo etiam in singulis 
nos protegente, dirigente et cooperante. Est enim haec definitio facta 
eontra Pelagium, qui volebat, gratiam Dei sitam esse in natura liberi 
arbitrii et doctrina legis et alia gratia opus non esse ad bonas func- 
tiones. Contra quem errorem Patres definierunt Dei gratiam dari et 
necessariam esse et nos adiuvare ad singulos actus; quia nullus sine 
ea fieri potest; non autem volunt, quod ad singulos actus praeter dona 
antecedentia habitualia et divinam protectionem requiratur nova quae- 
dam motio praeveniens, non necessaria Adamo, qua liberum arbitrium 

determinetur ad opus, ut etiam recte docent. Nova tamen cooperatio 
supernaturalis requiritur in singulis actibus, sed haec est quodammodo 
in potestate liberi arbitrii sufficienter praeparati, neque praevenit pro- 
prie, sed comitatur, ut dictum est in Apologia. An autem haec 
eooperatio debeat esse alterius generis vel potentior quam in statu 
integro, parum refert. Probabilius mihi videtur non debere esse po- 
tentiorem seu maiorem. Nam infirmitas naturae per peccatum con- 
tracta instauratur per dona habitualia, per protectionem et direc- 
tionem divinam, ad quam pertinent crebrae inspirationes et sanetae 
affectiones divinitus immissae. Pertinet tamen haec cooperatio seu 
concursus supernaturalis ad gratiam Christi, ut diximus in Apologia et 
ostendimus in 3. parte quaest. 19., quia Christus non tantum meruit 
nobis, ut essemus iusti, sed etiam omnia necessaria ad bene operan- 
dum, quae per peccatum amissa erant. Scripturae tamen non loquun- 
tur peculiariter de hoc concursu, quando gratiam Christi commendant, 
quia Christi gratia multiplex est. Unde verum non est, quod dicunt 
num. 153., concursum supernaturalem nostra sententia non pertinere 
ad specialem Christi gratiam." Nam in Apologia expresse dicitur con- 
trarium ad Propositionem nonam in fine. 

Quod autem dicunt, non petere nos illum concursum quando dici- 
mus: ,Fiat voluntas tua.“ ,Ne nos inducas in tentationem." ,Adiu- 
tor meus esto^ etc. resp.: Non tantum concursum petimus, sed pro- 
tectionem quoque et directionem seu excitationem et suasionem inter- 
nam talem, qualem Deus aptam novit, ut tentationes vincamus et eius 
voluntatem faciamus. Hunc tamen concursum in aliis semper intelligi- 
mus, quia sine hac divina et admirabili eooperatione in nullum actum 
bonum voluntas nostra conari potest; qui non est nobis debitus ex 
pacto ereationis, sed est gratuitus, sicut ipsa gratia; est tamen con- 
naturalis gratiae et donis supernaturalibus. Quod autem Pelagius non 
solum hune concursum supernaturalem, sed etiam naturalem negaverit, 
clare patet ex Hieronymi epistolis ad Ctesiphontem , ubi Hieronymus 
vocat Pelagium sacrilegum, quod neget auxilium Dei esse necessarium 
ad curvandum digitum, ad movendam manum, ad sedendum, ad stan- 
dum, ad ambulandum, ad spuendum. Ad quae certum est non egere 
nos alio auxilio quam conservatione potentiarum et cooperatione seu 
influentia generali? ut dieunt doctores. Similia habet Hieron. dialogo 1. 
contra Pelagianos. Respondent Domini MM. NN. requiri ad haec sin- 
gula gubernationem Dei, quae praeveniat liberum arbitrium et deter- 
minet ad haec, ut dicunt num. 106., quam .gubernationem negabat 
Pelagius et ideo reprehenditur ab Hieron. Sed profecto talem guber- 
nationem distinctam a concursu, quae determinet nos ad singulos actus, 
nullus doctorum scholasticorum agnoscit. Erunt ergo et illi sacrilegi 
cum Pelagio. Et sane si possumus sine hac gubernatione aliquid mali, 
ut ipsi fatentur, cur non aliquid indifferens, ut movere manum. Neque 

liberum arbitrium, quia difficillimum doctoribus scholasticis semper vi- 
sum fuit explicare, quomodo homo sit liber in actionibus etiam civili- 
bus, si Deus ad singulas immediate et in eodem instanti debet coope- 
rari, unde etiam Durandus, Pelagio multo doctior, hunc concursum 
negavit. Eundem Pelagii errorem satis indicat D. Augustinus lib. de 
gratia Christi cap. 4. Nec desunt hac tempestate viri doctissimi et m 
Patribus versatissimi, qui doceant ex Augustino Pelagium hunc con- 
cursum negasse. | 

Haec de. priore parte huius quaest., etsi multa alia adferri possent, 
sufficiant, Nunc ad alteram veniamus, in qua probandum est, si ad 
singulos actus bonos requiritur motio quaedam praeveniens, quam ha- 
bere non sit in nostra potestate, quae liberum arbitrium efficaciter ad 
bonum opus determinet etc., videri everti liberum arbitrium in actibus 
pietatis. Suppono autem tamquam certum, eam motionem praevenien- 
tem evertere libertatem, quam habere non est in nostra potestate, et 
[quae] iam voluntati immissa et habita est ita efficax, ut voluntas non 
habeat in sua potestate propinqua non velle, non consentire. Dico pro- 
pinqua; quia bene concedunt quidam voluntatem posse dissentire, si haec 
motio absit, sed non, si praesens sit, quod etiam Calvinus libenter admittit. 

Probatur. 1. Quia in censura ad Propositionem octavam, nonam 
et decimam, docent, hanc gratiam esse ita efficacem ut cum ea consi- 
stere non possit, ut non agas; et in suis lectionibus docent eam non 
posse respui. Quod etiam hie indicant non obscure num. 128. Immo 
querela ipsorum apud Reverendissimum Middelburgensem contra no- 
stram doctrinam prima fuit, quod doceremus gratiam Christi respui 
posse, ut ipsemet nobis retulit; quibus ipse ostendit eam doctrinam 
scripturis esse consentaneam. Quomodo ergo relinquit opus in potestate 
hominis? si enim cum ea stare non potest, ut non agas, ergo illa im- 
missa non potes actionem prohibere. Ergo illa actio non est in tua 
potestate; quia, ut immittatur, non ést in tua potestate. 

2. Quia docent num. 43. et 149. in Antapologia, gratiae efficacis 
energiam et usum non dependere a libero arbitrio, quia summa celeri- 
tate rebellia corda efficaciter sibi subdit. Loquuntur autem non tan- 
tum de gratia, qua Paulus conversus est, sed de omni prorsus: nam 
excepto externo miraculo volunt omnibus qui convertuntur, immo ad 
omne opus bonum dari tam efficacem gratiam praevenientem, quam 
data fuerit Paulo ad conversionem. Quod aperte etiam Censura in- 
dicat ad Propositionem decimam. At si gratiae energia seu operatio 
non dependet a libero arbitrio, perspicuum profecto est, in potestate 
voluntatis non esse, ut gratia efficax ponat in nobis opus bonum vel 
non ponat. Ergo neque in potestate nostra est, opus bonum habere 
vel non habere. Sicut, si Deus infunderet aliquem habitum, cuius ope- 
ratio non dependeret a libero arbitrio, certe illa operatio non esset 
libera. Liberum enim esse, est a libero arbitrio dependere in eiusque 
dominio et potestate esse. 

3. Quia docent, gratiam efficacem esse ipsam divinam operationem, 
qua immediate operatur et veluti creat ipsum bonum opus in nobis, ut 
patet ex ipsorum lectionibus, thesibus impressis et ex Antapologia 
num. 115. et 116. 118. Unde volunt, illam non distingui reipsa a bono 
opere, sed esse ipsummet opus internum, quatenus a Deo gratis im- 
missum. Quod saepissime indicant, ut num. 124. et 125. 128. etc. Et 
hane operationem dicunt non esse in nostra potestate. Nam Deus ope- 
ratur bonum opus in nobis, quando ipsi lubet, praeveniendo volunta- 
tem, unde clarissime sequi videtur, non esse in nostra potestate non 
habere bonum opus, posita illa motione. Non enim est in nostra po- 
testate facere, ut non habeamus bonum opus, quando Deus -in nobis 
illud operatur. Hoc enim contradictionem implicat. Neque etiam in 
nostra potestate est, ut Deus illud operetur. Quomodo ergo sumus 
liberi? Confirmatur. Quia si concursus Dei generalis non esset in 
nostra potestate, sine dubio nulla esset libertas, quia ille concursus est 
immediata operatio seu cooperatio operis voluntatis. Unde impossibile 
est, concursum esse et opus non esse, sicut impossibile est, creationem . 
esse et tamen credturam non esse. Nulla enim potentia creaturae haec 
potest separare. Ergo similiter si gratia efficax est ipsa immediata Dei 
operatio, qua bonum opus in nobis praeveniendo libertatem operatur, 
perspicuum est illud non relinqui in nostra potestate. Neque video, 
quomodo cum his consistat, quod interdum dicunt Deum operari illud 
ita, ut libere illud faciam et ut possim non facere etc. Nam implicat 
manifeste, ut Deus immediate in me operetur bonum opus praeveniendo 
libertatem meam et tamen illud ego libere faciam et possim non facere, 
nisi per libere intelligatur Zibenter et posse non facere intelligatur in 
sensu diviso, nempe absente illa operatione Dei. 

4. Quia docent, hane motionem efficacem in eodem momento, in 
quo est, ponere opus bonum. Patet ex censura ad propositionem oc- 
tavam et decimam et num. 136. et alibi saepissime. Atqui in momento 
homo non potest deliberare; ergo actus, quem produeit illa motio, non 
est liber, quia non deliberate. elicitus. "Patet hoc clare. Omnis enim 
motus animi, qui sequitur subito ex aliquo nobis immisso, non est liber, 
quia in tempore brevissimo non possumus deliberare; multo ergo minus 
erit liber, qui in puncto temporis sequitur ex motione divina, quae non 
erat in nostra potestate. Sed, inquiunt, ad actum liberum non requi- 
ritur praevia deliberatio. Nam Deus qui est liber non deliberat. Ita 
num. 135. Resp. Sine dubio in nobis requiritur deliberatio praevia 
secundum omnes doctores, quam non possumus habere maxime perfecte 
in instanti, unde patet eos aliud intelligere per actum liberum, quam 
omnes doctores scholastici intelligant. 

5. Quia docent, quod haec motio efficax liberum arbitrium prae- 
veniendo determinat ad opus, et quod non est in potestate liberi ar- 
bitrii, ut determinetur: tum quia praevenit haec determinatio liberta- 

minat, non est in potestate liberi arbitrii. Atqui hac determinatione 
posita, non est in potestate liberi arbitrii niti eo momento in contra- 
rium vel non agere. Quia actus necessariam habitudinem habet ad hane 
determinationem , ita ut non possit ab ea separari, ut ipsi fatentur. 
Nam si voluntas est determinata, agit, ut ipsi dicunt num. 156. Haec 
enim determinatio non distinguitur reipsa ab actu. Quomodo ergo ille 
actus est liber et quomodo, motione illa efficaci posita, est in potestate 
voluntatis dissentire, cum non possit se flectere in contrarium? 

Si dicant, Deum per hane motionem efficacem determinare liberum 
arbitrium, sed modo sibi consentaneo, nempe ut libere agat per modum 
electionis: Contra. Omnis determinatio extrinsecus voluntati immissa, 
quae non subest eius potestati et ex qua actus necessario sequitur, re- 
pugnat liberae electioni, ut patet ex terminis. Quomodo enim libere 
eligo, ad quod alius me subito determinat? Movetur autem liberum 
arbitrium modo sibi consentaneo, ut libere agat et per modum electio- 
nig, quando inspirantur illi vires divinitus, quibus seipsum Deo coope- 
rante possit flectere, et simul interius vel exterius suadetur, consulitur, 
vel praecipitur, ut eligat, ipsa autem cooperatio ita attemperatur ut sit 
quodammodo in eius potestate. Si autem praeter haec omnia Deus . 
immittit voluntati immediate ipsum acetum praeveniendo liberam coope- 
rationem, quomodo immittit sanctas inspirationes et pias affectiones, 
iam non determinat illam, ut libere agat, sed ut necessario. 
| 6. Posita illa motione efficaciter determinante, actus voluntatis 
sequitur necessario, quia illa motio est operatio divina, qua immediate 
facit et veluti creat in nobis illum actum, omnis autem res operata 
necessario provenit ab operatione, qua fit. Dicent, etiamsi a motione 
illa actus proveniat necessario seu inimpedibiliter, tamen ut procedit a 
libero arbitrio, provenit impedibiliter. Sed hoc fieri non potest, quia 
haec motio non est in potestate voluntatis, nec ab ea potest impediri; 
et posita illa motione necessario est actus. Ergo nec actus potest im- 
pediri a voluntate. Prob. consequentia. Quia quod necessario et in- 
impedibiliter sequitur ex aliqua suppositione liberum arbitrium effica- 
citer determinante et inimpedibili, illud non est liberum, sicut patet in 
amore beatifico (qui ideo non est liber, quia provenit necessario a sup- 
positione liberum arbitrium intrinsecus determinante, quae non est in 
hominis potestate) et inspirationibus et affectionibus piis divinitus im- 
. missis, quia necessario et inimpedibiliter proveniunt ab operatione Dei, 
quae non est in nostra potestate etc. Unde patet nihil ad rem per- 
tinere quae contra hoe axioma adferunt num. 136. Nam supposito, 
quod agam, necesse quidem est me agere necessitate consequentiae, 
sed suppositio illa est in mea potestate. Gratia autem efficax non 
est in mea potestate. Unde actus, qui ex ea necessario sequitur, 
non est liber; nam necessitas consequentiae ibi locum non habet, 
sed tantum in iis, ubi antecedens est in nostra potestate, ut cum 
dico: Si currit, necesse est illum moveri, vel certe ubi antecedens 

praesupponit aliquid , quod est in nostra potestate, sicut supra dictum 
est de praescientia conditionata. De quo modo necessitatis loquitur 
Ruardus in priori testimonio, citatus in Antapologia num. 182. Nam 
,8ecundum propositum agi" est ita vocari, suaderi, affici etc., sicut Deus 
noverat illum secuturum, ut ubique docet Ruardus, unde necesse est 
ita vocatum sequi, nempe necessitate consequentiae, sicut necesse est 
eum cadere qui ita tentatur, sicut Deus praevidet casurum. In altero 
testimonio loquitur Ruardus de concursu Dei (ut patet ex verbis con- 
sequentibus), quem vocat ibi gratiam efficacis operationis, quomodo 
etiam Andreas Vega lib. 13. in Trident. cap. 18. et Cunerus cap. 9. 
et 10. de libero arbitrio loquuntur; sed haec efficax operatio quodam- 
modo est in hominis iam praeparati potestate etc., ut iidem auctores 
docent, unde solam necessitatem consequentiae adfert. Nam etiam in 
civilibus Deo in nobis per concursum operante necessario sequitur opus. 
Et mirum profecto est Ruardum hic afferri pro hac sententia, cum in 
eadem p. 307. aperte doceat contrarium. Ex his patet, solidissimum 
esse istud axioma. Quando enim sunt duae causae unius effectus, a 
quarum altera effectus provenit necessario, quae alteram praeveniendo 
determinet ad eumdem effectum, ita ut illa determinatio non sit in al- 
terius potestate, perspicuum est, illum effectum illi alteri inimpedibi- 
lem esse. 

‘ 7. Determinatio voluntatis proveniens ex motione efficaci non est 
realiter distincta ab actu bono, sed est ipsemet actus volantatis, ut 
a Deo immissus et voluntatem informem formans et determinans, ut 
ipsi fatentur. Sed haec determinatio non est in potestate voluntatis, 
nam praevenit liberam cooperationem. Ergo actus bonus, qui non distin- 
guitur reipsa ab illa determinatione, non est in potestate voluntatis. 

8. De ratione actus liberi est, ut procedat a voluntate in omni 
instanti priori et temporis et naturae indeterminata ad ipsum. Loquor 
autem de actu elicito, ut exeludatur actus liber in Deo, qui non est 
elicitus, sed est eius essentia. Dico: in omni instanti temporis eto., 
nempe si voluntas tempore antecedat suum actum, sieut fit in nobis. 
Omnes enim actus liberi nostrae voluntatis sunt posteriores tempore 
ipsa potentia et ita potentia debet esse prius tempore indeterminata ad 
ipsos, quam ipsos eliciat; unde omnes illae instantiae, quas ipsi ad- 
ferunt, nihil faciunt ad infirmandum illud axioma; nam aeque magnam 
vim habet, etiamsi ita poneretur: Omnes actus liberi nostrae voluntatis 
procedunt a potentia prius tempore et natura indeterminata. Non enim 
hie urgemus, quod voluntas debeat esse prius tempore indeterminata, 
quam eliciat actum, sed prius natura. Unde concludo eum actum, qui 
procedit a voluntate prius natura determinata ad ipsum, non videri 
liberum. Antecedens patet. Quia est commune axioma receptum ab 
omnibus theologis et philosophis, qui docent hoc esse discrimen inter 
causam necessario et libere agentem: quod illa positis omnibus prae- 
venientibus necessariis ad agendum non possit non agere, quia tune 

est determinata ad agendum; haec autem positis omnibus praevenien- 
tibus necessariis ad agendum adhuc sit indeterminata, ita ut iis omni- 
bus eodem modo se habentibus, in potestate habeat se flectere ad hanc 
vel illam partem, adeo ut, si se flectat ad consensum in hoc instanti, 
potuerit in eodem sese flectere ad dissensum. Neque sufficit ut ipsi 
volunt, quod voluntas sit naturaliter, id est, in nuda sua natura, in- 
determinata ad actum; quia sie etiam haeretici bene concedunt illam 
manere indeterminatam , dum adest gratia efficax; sed requiritur ut 
nihil accidentarium superveniat, quo prius natura quam agat determi- 
netur et astringatur ad consensum. 

Probatur istud axioma ex Doctoribus. Scotus in 1. dist. 39. illud 
demonstrat evidenter; inter cetera sic ait: , Actus primus (scilicet libe- 
rum arbitrium habens se per modum actus primi seu principii suffi- 
cienter praeparati ad eliciendum actum) consideratus in illo instanti 
in quo est prior naturaliter actu secundo (id est volitione), ita ponit 
illum in esse tamquam effectum suum contingenter, ut prior natura 
posset aeque ponere aliud oppositum in esse." Idem in 3. dist. 18. 
loquens de actu meritorio: ,Voluntas," inquit, yin primo instanti, ut 
prior natura suo actu, ita contingenter elicit actum, sicut si per diem 
praecessisset actum elicitum. Atqui nulla causa prius determinata con- 
tingenter agit. Nam semper agit.^ Perspicuum est ergo, Scotum velle 
voluntatem debere esse prius natura indeterminatam. Henricus, Quod- 
libet. 9. quaest. 5.: , Cum voluntas sit libera et domina suorum actuum, 
impossibile est, ut ab alio procedat ad actum volendi. Hoc enim re- 
pugnat libertati. Nam non minus ageretur voluntas quam appetitus 
sensitivus; unde si Deo agente (nempe prius natura et independenter 
a libero arbitrio) fieret de non volente volens, non esset ille actus liber 
nec laudabilis. Nam aetio libera debet esse in potestate ipsius agentis, 
ita quod ab alio non moveatur, licet aliquo assistente et cooperante, 
ut Spiritu Sancto vel per se et immediate vel per aliqua dona sua vel 
utroque modo.“ Nihil potest dici clarius contra illam determinationem. 
In eadem sententia est D. Thom., quia passim docet voluntatem esse 
liberam, quia est domina suorum actuum. Quomodo autem est domina 
eius actus, ad quem est determinata efficaciter, cum illa determinatio 
non sit in eius potestate? Item voluntatem suos actus habere in sua 
potestate, posse seipsam determinare etc. 1. part. quaest. 82. art. 1. 3. 
et 4. et 1. II. quaest. 1. et 2. art. 1. Et in 2. Sentent. dist. 24. quaest. 3. 
art. 2. in corp. Idem docet S. Bonav. in 2. dist. 25. quaest. 2., ubi 
etiam ostendit, actum liberum debere esse deliberatum. . At si Deus 
praeveniens determinat hominem subito immittendo ipsum actum, quo: 
modo est deliberatus? quia nos in momento non deliberamus. Si quis 
dieat nos deliberare, antequam Deus immittat illam motionem efficacem: 
Contra. Quia tunc deliberaremus de re quae non est in nostra potestate, 
quia non est in nostra potestate, ut Deus illam immittat. Quid si ergo 
illam non immittat; nonne vana erit deliberatio nostra? Praeterea 

ipsa deliberatio est actus bonus et inchoatio quaedam conversionis, 
unde non potest fieri sine gratia efficaci. Itaque non est in nostra 
potestate deliberare, utrum aliquod bonum opus facere debeamus an 
non. Denique ipsi dicunt, non requiri ullam praeviam deliberationem 
num.,135., unde videntur accipere libere agere pro libenter et volun- 
tarie agere. Marsilius lib. 2. quaest. 16. art. 4.: ,De natura agentis 
liberi est, ut omnibus eodem modo habentibus possit in opposita. Item 
ui possit se determinare ad acceptationem et refutationem.^ Et infra: 
nCausa determinans voluntatem ad' volitionem liberam non est aliud, 
quam ipsa voluntas per suam libertatem ,^ intellige in operibus bonis, 
ubi vires supernaturales acceperit Deo ipsam protegente et cooperante, 
ut idem auctor alibi docet. Unde clare patet ipsum sentire, quod vo- 
luntas non praedeterminetur a Deo etc. Guillielmus Occam Quodlibet. 1. 
quaest. 16.: ,Libertas est potestas, qua possum eumdem effectum cau- 
sare et non causare nulla diversitate circa ipsam potentiam facta.^ Et 
infra: ,Omnibus requisitis ad actum volendi positis, potest voluntas 
actum elicere et non elicere sine omni actione extrinseca, solum prop- 
ter suam libertatem.“ Et in 2. quaest. 5.: ,Deus non attingit effec- 
tum prius quam causa secunda, nisi quia perfectius et illimitatius“ etc. 
Quod etiam docet Scotus in 2. dist. 37., Gabriel ibidem et in 1. dist. 38. 
et 45., Gregor. Arimin. iisdem locis et alii, unde evidenter sequitur 
Deum non operari ipsum opus immediate praeveniendo libertatem. Et 
ut brevis sim, videantur alii Doctores ut Andreas a Castro novo, Andr. 
Vega, Ruardus, Cunerus, Mart. Ritthovius, Caret, et alii in Apologia 
Duacensi, qui omnes docent voluntatem seipsam Deo concomitante et 
cooperante determinare. | 

Quod etiam docent passim illi, qui scribunt in nonum Metaphysi- 
eorum , ubi demonstrant liberum arbitrium in eodem instanti esse in 
potentia contradictionis; et in eodem instanti quo vult, prout est prius 
natura suo velle, posse non velle omnibus aliis eodem modo se haben- 
tibus, et voluntatem a seipsa Doo tamen cooperante determinari ad - 
exercitium actus. Videatur Paulus Concinas in 9. Metaphysicorum 
quaest. 14. 17., Chrysostomus Iavellus quaest. 5., Antonius Andreas 
quaest. 2. Ob eandem causam omnes fere doctores docent expresse 
operationem Dei, qu& immediate cooperatur creaturis ad singulos actus, 
non determinare liberum arbitrium praeveniendo, aut prius natura (quod 
idem est), independenter a libera determinatione, qua liberum arbitrium 
se determinat. Alioquin liberum arbitrium non esset liberum. Nam 
illa determinatio non esset in potestate eius, et sic actus non esset in 
eius potestate. Nam nulla est ponenda determinatio in libero arbitrio 
distincta realiter ab actu; unde si aliqua determinatio praevenit liber- 
tatem seu non est in potestate voluntatis, actus, qui non distinguitur 
ab illa determinatione, non est liber. Videant ergo Domini Doctores, 
quomodo salvent liberum arbitrium cum hac motione effieaciter liberum 
arbitrium praeveniente et determinante, quae sit necessaria ad singulos 

actus ob imbeeillitatem contractam ex peccato originali, nec sit unquam 
in potestate voluntatis. 

Sed énquiunt: Cur Deus non potest liberum arbitrium determinare 
immittendo ilii acetum et tamen ita ut libere agat? Resp. Non quae- 
rimus, quid Deus per absolutam potentiam possit, sed quid naturae 
rerum sit consentaneum. Nam consentaneum est naturae liberi arbitrii, 
ut, postquam divinas vires sufficientes acceperit ad agendum, movea- 
tur per praecepta, consilia, suasiones, inspirationes, affectiones, prae- 
vias divinitus immissas, quae tamen omnia relinquunt in eius potestate, 
ut se'flectat in hane vel illam partem. Ipsa autem cooperatio super- 
naturalis ita ei attemperatur, ut sit in eius quodammodo potestate. 

Addo videri implicare contradictionem, quod voluntas determine- 
tur actu illi immisso, ita ut illa immissio non sit in eius potestate, et 
tamen actum illum habeat in sua potestate. Si enim non est in eius 
potestate illa immissio actus, neque ipse actus in eius potestate est. 

Ex his etiam patet responsio ad illorum argumenta, quae nihil 
aliud nituntur probare quam Deum praeter omnia cetera dona debere 
immittere ipsum actum voluntatis et immediate in nobis efficaciter 
operari operatione, quae non sit in voluntatis potestate. Quod iam 
ostendimus esse falsum, et diximus Deum dare vires supernaturales 
voluntati per habitus fidei, spei, caritatis etc., per excitationes, affec- 
tiones praevias immissas, inspirationes internas, suasiones etc., quibus 
positis, voluntas habeat in potestate sua elicere actum supernaturalem 
sieut Adam, et Deum relinquere in eius arbitrio, ut eliciat vel non, 
prout videbitur, paratum cooperari supernaturali modo, prout eius dona 
postulant etc. Et hoc modo operatur in nobis velle et opera bona. 
Quod autem in multis non operetur opera bona immediate aut non 
persuadeat ipsis, in causa est eorum negligentia vel malitia, quia gra- 
tiae Dei desunt iuxta Concilium Tridentinum sess. 6. c. 13. Illae au- 
tem locutiones D. Augustini: ,Deus non tantum dat posse, sed etiam 
velle; non tantum suadet, sed etiam persuadet," supra explicatae sunt. 
Gratia autem distinguens bonos a malis proprie est gratia iustificationis 
seu habitualis, aliquando vocatio qua quis sie vocatur, sicut Deus ap- 
tum novit, ut vocantem non respuat. Eadem est gratia, quam Augu- 
stinus c. 8. de Praedest. Sanct. dicit a nullo corde duro respui; nam 
est ea qua Pater occulte ita docet, ut homo discat, id est, consentiat, 
ut ibi ait, quae singulari Dei benignitate tribuitur, ut cordis durities 
auferatur. Adiutorium autem, sine quo Adam et Angelus perseverare 
non poterant in bono supernaturali, erant virtutes supernaturales ea- 
rumque conservatio et concursus, ut docet Ds. Ritthovius in 2. sent. 
dist. 25. ex D. Augustino et D. Thoma 1. 2. quaest. 109. art. 4. et 9. 
ad 1. Non autem requirebatur in illis ea protectio et direetio, quae 
nobis est necessaria ad perseverandum, ut docet D. Thomas supra 
art. 9. et 10. Falsum autem est nos sentire eam tantum gratiam suf- 
ficere, qua Deus sic movet, sieut nos novit secuturos, ut patet in Adamo 

et in angelis qui ceciderunt, qui sufficientissimam gratiam habuerunt, 
sed non eam, cum qua Deus praeviderat illos perseveraturos etc. Ope- 
ratur autem Deus credere et consentire in nobis non proprie per prae- 
dicationem externam, quia haec vires non tribuit voluntati, sed per 
internam suasionem et affectionem supernaturalem divinitus immissam, 
quae non est libera, et potest ei voluntas resistere. Item per suam 
cooperationem supernaturalem, quam tune homo habet quodammodo in 
sua potestate. | 

Ile autem locus: ,Quis te discernit?^ nihil ad rem facit. Nam si 
loquamur de actuali fide, respondeo: non ego, sed gratia Dei mecum, 
id est, ego per vires gratiae, unde non possunt gloriari nisi in Domino, 
qui gratis vires dedit, protexit, adiuvit etc. Sum tamen laudandus supra 
eum, qui noluit consentire, quia actum laudabilem feci, Non tamen 
ideo in me debeo gloriari, quia tota dignitas actus pendet ex gratia. 
Posset hoc multis exemplis declarari; si rex duobus pauperibus offerat 
magnas opes et alter eas admittat, alter aspernetur munus regium, non 
potest is qui accepit in se gloriari, quia dives est; multo minus is, qui 
divinae vocationi consentit, quia ipsum consentire et acceptare munus 
divinum est, totum, ex viribus gratiae praevenientis et comitantis. 

Addo ne angelos quidem, qui perseverarunt, in se debere gloriari, 
sed in Domino. Nam et illis dici quodammodo potest: Quis te dis- 
cernit etc. 

Ut finem faciam, duo hic valde notanda videntur, Alterum est, 
hane sententiam illorum de gratia sufficienti penitus novam videri in 
Ecclesia, cum constet non solum omnes doctores scholasticos nobiscum 
sentire, sed etiam antiquos doctores Lovanienses, quorum scripta ex- 
stant: Adrianum, Driedonem et Ruardum et horum auditores, inter 
quos tres Episcopi undequaque doctissimi (de quibus mihi certo con- 
stat): D. Mart. Ritthovius, Episcopus Iprensis, Dominus Iohannes Stryen, 
Episcopus Middelburgensis, et Dominus Cunerus, Episcopus Leuwar- 
diensis, qui etiam subtilissimum libellum nuper de istis quaestionibus 
in lucem emisit, qui solus omnibus istis censuris et Antapologiis opponi 
poterat. Nam ex Seripturis, Patribus, doctoribus scholasticis et anti- 
quis doctoribus Lovaniensibus eam sententiam quam nos sequimur pul- 
eherrime explicat. Quomodo autem haec nova sententia sit post mor- 
tem Domini Ruardi cum multis aliis articulis sensim introducta prae- 
textu doctrinae D. Augustini, malo alios, qui praesentes fuere, quam 
me referre. Hoc tamen satis constat, duorum illorum , qui huius sen- 
tentiae et articulorum auctores putantur, reliquos, qui eam sequuntur, 
discipulos exstitisse vel auetoritate fuisse permotos, ut mirum non sit, 
quod seribit D. Tiletanus, Ruardi sententiam plerisque in hac facultate 
non placuisse. 

Quod autem indicant quodam loco, Casalium secum sentire, valde 
mirum est; nam etsi Casalius inciderit in aliquos articulos in Bulla 
Pontificum Pii V. et Gregorii XIII. damnatos, ut: ,Liberum arbitrium 

sine gratia Christi ad nihil valet nisi ad peccandum ,^ ,Nonnisi Pela- 
giano errore admitti potest usus aliquis bonus sive non malus liberi 
arbitrii sine gratia,^ et similes, in quaestione tamen de auxilio suffi- 
cienli nobiscum sentit et quidem paulo liberalius. Nam lib. 1. part. 1. 
de quadripartita iustitia p. 163. docet, auxilium speciale pertinens ad 
proprie dictam gratiam Christi ita esse homini praeparatum sicut auxi- 
lium generale et utrumque esse aeque in hominis potestate, et Deum 
dare illud regulariter omnibus habentibus usum liberi arbitrii idque 
omnino sufficienter, ut valeant bene operari etc. Pag. 165. docet ad- 
iutorium gratiae Dei nobis omnibus et singulis esse praesentissimum et 
non deesse nobis nisi nos desimus illi; relinquere tamen hominem 
indifferentem ad bonum et malum in potentia propinqua. 

Haec omnia clarissime sunt contra ipsos et pro nobis. Quod au- 
tem hic auctor quodam loco Rüardum reprehendit, ideo facit, quia pu- 
tabat Ruardum sentire, adiutorium divinae cooperationis non esse ex 
gratia redemptionis Christi, sed solum ex gratia creationis. Quod etiam 
ego penitus relicio, sed an Casalius Ruardum recte intellexerit, alii 
viderint. Nam ad praesentem quaestionem nihil refert. 

Alterum est, quod controversia Ecclesiae cum haereticis de gratia 
operante non sit: quod haeretici velint ad singulos actus requiri quam- 
dam motionem ita efficacem, ut necessitet, Ecclesia autem velit ad sin- 
gulos actus requiri quidem motionem praevenientem, non quae absolute 
necessitet, tamen ita efficacem ut cum ea stare non possit ut non agas, 
eo quod efficaciter voluntatem determinet. Nam si non esset maior 
differentia, non puto, Ecclesiam unquam fuisse illos propter hoc iudi- 
caturam haereticos. Nam illa differentia nihil videtur referre nec ad 
fidem nec ad mores, sed mere videtur esse verbalis. Non est ergo illa 
Ecclesiae sententia, ut MM. NN. volunt, sed gratiam Dei non necessi- 
tare hominem ad bonum, ita ut multi possint bene agere per praesens 
auxilium, qui tamen non bene agunt; et contra multi possint male 
facere, qui tamen bene agunt, quia gratia Dei bene uti vel non uti 
est in eorum potestate propinqua etc. | 

Quod longior fui in hae quaestione causa est: quia eam in lectio- 
nibus non tractavi, sed tantum brevissime attigi, unde ipsi occasionem 
nostri reprehendendi in sua censura acceperunt. 


Caput duodecimum ad Antapologiam de auxilio sufficienti quod 
omnibus detur. 


Omnibus rationis usum habentibus dari pro tempore et loco auxi- 
lium sufficiens mediate vel immediate, quo valeant singula peccata vi- 
tare et sensim ad salutem aspirare, satis probatum est in Apologia 
Duacensi, ubi ostendimus, hane sententiam esse omnium fere Patrum, 
etiam D. Augustini et Prosperi, et omnium doctorum scholasticorum 
(praeter Gregorium Arim.) et antiquorum doctorum Lovaniensium, deni- 

que recentiorunt doctorum, qui hoc tempore scribunt contra haereticos. 
Et licet inter doctores sit quaedam discrepantia, omnes tamen in eo 
conspirant (praeter Gregor., quod omnibus detur pro loco et tempore 
tale auxilium, cum quo, si vellent sibi vim adhibere et laborare, quan- 
tum res ista postulat, possent sensim ad salutem tendere, quod nos 
affirmamus, unde illa discrepantia nihil obest, quominus haec sententia 
sit habenda tamquam doctorum omnium sententia. Quod autem ipsi 
dicunt, illos omnes lectione Fausti fuisse deceptos,. parum certe est 
honorifice de illis sentire, ut non dicam haereticorum partes mirifice 
hoe modo iuvari, dum omnes scholastici tamquam in sententia fidei 
errantes reiiciuntur. Quae autem sit ipsorum sententia supra dictum 
est. Docent enim nemini dari auxilium sufficiens ex parte Dei ad in- 
choandam conversionem aut ad orandum aut ad ullum bonum opus, 
nisi cui datur ita efficax, ut liberum arbitrium determinetur, cum quo 
stare non possit, ut non agas, ct Deum nemini esse paratum hoc dare, 
nisi cui re ipsa dat. Si enim esset paratus, non obstarent hominum 


malae voluntates. Haec illi. Unde etiam hic et alibi saepe dicunt, 


Christi gratiam non esse a bono usu seiunctam, sed facere hominem 
bene uti oblatis salutis occasionibus. Quod sane videtur aècedere ad 
sententiam haereticorum, qui dicunt, gratiam Dei semel habitam non 
posse amitti, aut ad rem non facit. Clarissimum enim est apud Ca- 
tholicos dogma, multos habere.gratiam Dei atque adeo esse iustos, 
qui illa gratia non bene utuntur et gratiam Dei in vacuum recipiunt. 
Quod autem non omnibus semper sit praedicatum evangelium aut sa- 
lutis via, ut ipsi obiiciunt, nihil refert; quia non defuit Deus per in- 
ternas inspirationes (quis enim 'dubitet, quin Deus saepe ad ostium 
cordis pulset et ad honestatem suadeat et incitet?), quas si voluissent 
sequi (sicut supra ostensum est eos potuisse), sensim maiora. auxilia 
divina largitate accepissent. Non enim Deus dat bonas inspirationes 
aut affectiones honesti nisi ut hominem ulterius promoveat, si suae 
gratiae non desit. Illa autem sententia Augustini: ,Scimus gratiam 
Dei non omnibus dari,^ intelligenda est, quod non omnibus eo modo 
et ita copiose detur, ut reipsa fiant iusti. In quo apparet Dei iudi- 
cium, eum uni ita detur, alteri non. Hine tamen nullo modo sequitur, 
quin alteri etiam sufficienter adsit. Quod autem dicunt, ,,si Deus est 
paratus dare auxilium sufficiens, cur non dat?" resp.: Dat omnibus 
reipsa initium aliquod, ut dictum est; quod autem non perficiat, ipsi 
in causa sunt, quia negligunt vel resistunt divinae inspirationi, atque 
adeo desunt gratiae acceptae, ut supra ostendimus in multis iustis, qui- 
bus paratus est dare auxilium sufficiens ad perseverandum etc., si gra- 
tiae ipsius non desint. Neque etiam dicimus eam tantum gratiam suf- 


ficientem, qua Deus ita vocat et iuvat, sicut videt nos secuturos, ut 


hie nobis imponitur; sed etiam eam, cum qua videt hominem non se- 
cuturum vel perseveraturum, ut patet in Adamo et angelis; sed hoc 
eventurum videt non ex insufficientia gratiae, sed ex negligentia vel 


m 

malitia hominis, ratione cuius fit, ut gratia Dei sit insufficiens quoad 
effectum, quia impeditur; sed hoc ad rem non pertinet. Sic enim etiam 
Adami gratia insufficiens erat. Sed inquiunt: Ruardus dicit alteram 
opinionem esse magis consentaneam Augustino et Patrum Conciliis. 
Resp.: Vehementer mirari me hanc obiectionem. Ruardus enim ibi dis- 
putando loquitur, ut patet intuenti; affert enim argumenta pro utraque 
parte. Pro nostra quidem plurimos Patres et multa ex D. Augustino 
et unum Concilium generale; pro altera quaedam loca Augustini et 
unum Gregorium Ariminensem. Tandem p. 352. amplectitur nostram, 
et solvit loca D. Augustini et reliqua argumenta, quae contra eam fe- 
cerat. Alioquin si altera Ruardi iudicio est magis consentanea Conci- 
liis et D. Augustino, stulte fecit, quod ab ea recesserit. Hoc autem 
notandum, [quod] eum Gregorius Ariminensis solus, quod sciam, ex 
scholasticis doctoribus doceat, non omnibus dari auxilium sufficiens, 
etiam consequenter docet, hominem necessario seu in eo, quod vitare 
non potest, peccare, sed imputari illud peccatum, quia haec insufficien- 
tia auxilii est poena peccati originalis etc. 

Domini autem Doctores nune libenter se hinc extricarent, ut patet 
num. 184. et 190., quia est articulus expresse damnatus. Dicunt ergo 
hominem non necessario peecare, etiamsi non habeat auxilium sufficiens 
ad. resistendum, quia non est obduratus sicut diabolus et auxilium suf- 
ficiens potest obtineri a Deo. Sed utrumque facile concederet etiam 
Calvinus. Itaque neutrum sufficit. Etsi enim non sit obduratus, ut 
diabolus, in praesentia tamen nullo modo potest resistere, ut patet ex 
terminis, quia non habet auxilium sufficiens ad resistendum. — Deinde 
etiamsi possit auxilium impetrari a Deo, si oret, tamen non potest 
orare; quia si haberet auxilium sufficiens ad orandum, oraret, ut ipsi 
eonstanter docent. Sed de hoc supra satis. 

Reliqua responso non egent. 


Caput decimum tertium. ad Antapologiam assertionis 31. 


Ad ea, quae hoc loco habentur, responsione opus non est, cum 
ex supradictis pateat, quo animo et qua fide dicantur. Quanto satius 
fuisset ab initio coram tractare, quam postea tam amaris scriptis in 
alios invehi! 

Non dixi illas sententias, quas Apologia ibi commemorat ut no- 
stris contrarias, ipsorum esse; neque de illorum opinationibus praecise 
explicandis sollieitus fui, sed dumtaxat in contrariis ponendis, quas 
tamen partim ex Censura, partim ab illorum doctoribus traditas esse 
facile est ex eorum dictatis et scriptis, quae in omnium passim mani- 
bus versantur, probare. Quod etiam nuper ostendi. 

Quod ad postremam partem attinet, in qua suam praefationem 
defendere nituntur, non est opus multis verbis, quia ex dictis satis 
patet, quae sit nostra sententia et quam D. Augustino non repugnet, 

et quam longe absit a Massiliensium erroribus, ut non sit necesse rur- 
sus singula capita percurrere, quae hie depravatissime in collatione 
nosirae sententiae cum doctrina D. Aug. et Massiliensium ponuntur etc. 
Quam multa autem hic referantur a veritate aliena, longum esset per- 
sequi. Dolemus vehementer, bonos istos viros tantopere in nos, sine 
ulla iusta occasione a nobis data, exarsisse. Nam istae sententiae de 
auxilio sufficienti et efficaci, ad quas cetera pene omnia reducuntur, 
saepe ante nos hie traditae sunt a non ita multis annis a Reverendis- 
simis Episcopis Mart. Ritthovio et Cunero, doctoribus Lovaniensibus, 
a Reverendo P. Matthia Felisio ordinis S. Francisci, qui etiam edito 
libro eas non solum ut Divi Thomae, B. Bonaventurae et aliorum 
scholasticorum , sed etiam tamquam B. Augustini doctrinae consenta- 
neas defendit et docet contrarias niti falsis et damnatis fundamentis; 
et a Patre Bellarmino, qui omnia loca D. Augustini hue pertinentia 
diligenter expendit, Proinde mirum est, illis omnibus relictis, nos prae- 
sertim sibi oppugnandos sumpsisse, cum istas sententias summa mode- 
stia, nemine ex ipsis directe vel indirecte reprehenso, tradiderimus 
neque contrarias damnaverimus. Nam opinionem nostram de electione 
ad gloriam solum ut probabiliorem defendimus; neque unquam signifi- 
cavimus nos in quaestione de auxilio sufficienti a D. Augustino rece- 
dere. Nam ex ipsius sententia eam conati sumus explicare. Neque 
vero hae quaestiones adeo sunt adiaphorae, ut oportuerit nos cum 
MM. NN. conformare, quia in aliis academiis extra Belgium omnibus, 
quod sciam, nostrae sententiae traduntur, et hoc tempore ad haereticos 
oppugnandos sunt commodissimae. Et quamvis Bart. Medina et Do- 
minieus Baignes a nobis nonnihil in modo explicandi discrepent, po- 
nunt tamen illi, maxime Bartholomaeus, auxilium sufficiens ad salutem 
dari omnibus; qui etiam dieit contrarium esse temerarium et haereti- 
cum; unde patet, quo loco illi eam sententiam MM. NN., ad quam ce- 
tera fere omnia reducuntur, habeant. lidem auctores gratiam efficacem 
vocant concursum Dei supernaturalem, qui etiam erat necessarius Adamo, 
quod ipsi tantopere oppugnant; utrum autem concursus determinet libe- 
rum arbitrium prius natura, annon (in quo videtur fere consistere om- 
nis discrepantia inter istos Patres et nos), parum refert, modo ponatur 
in hominis potestate. Nam quaestio illa ad Physicam pertinet. No- 
stram quoque sententiam de auxilio sufficienti, quae praecipua est, alii 
clarissimi eiusdem ordinis viri: Sylvester, Ferrariensis, Caietanus, Fran- 
ciscus Victoria, Dominicus Soto et Melchior Canus tenent; et in pri- 
mis fons eruditionis D. Thom., quem in omnibus sequimur praeter- 
quam in paucissimis, ubi iam passim diversa sententia communior cen- 
setur. Mirum autem est, quod, cum has sententias traderemus et stu- 
diosi passim de illis disputarent, nihil in nos moverint, sed post annum 
tandem, quando omnes de illis conticescebant, mortuo iam Illfiio et Rño 
Nuntio Apostolico Episcopo Vercellensi, repente in nostram doctrinam 
inquirere coeperint. Ex quo apparet, quid eos ad hoc potuerit com- 

movisse. Sed hoc eorum conscientiis et Deo iudici relinquamus. Satis 
nobis est, constare passim omnibus, a nobis nullam datam fuisse occa- 
sionem, cur merito in nos inveherentur, quaesitasque rationes omnes, 
quibus haec controversia ab initio sine strepitu et alterius partis in- 
famia componeretur. Sed non placuit illis aliter quam censuris agere, 
e quibus quanta incommoda consecuta sint, nemo non intelligit. 

Haec sunt, Illustrissime et Reverendissime Domine, quae pro tem- 
poris angustia ad Antapologiam Venerandae Facultatis s. Theologiae 
Lovaniensis respondenda putavimus. Pauca illa quidem, cum plerumque 
responsio duplo maior essé soleat obiectione, sed quae coniuncta dua- 
bus Apologiis nostris, quas Facultas oppugnavit, sufficere possint ad 
plenam causae istius instructionem. Et quia haec controversia ad 
Sanetae Sedis Apostolicae summum Tribunal deducta est, rogamus ob- 
nixe Illustrissimam et Reverendissimam Dominationem Vestram, ut quam 
primum hoo nostrum responsum una cum duabus iam dictis Apologiis 
ad Suam Sanctitatem transmittere dignetur. Cuius iudicio (ut qui solus. 
sit omnium fidei controversiarum etiam extra Concilium generale in- 
fallibilis Iudex), sieut ab initio huius controversiae semper testati su- 
mus, omnia dieta nostra humiliter et ex animo submittimus, ne latum 
quidem unguem ab eo quod ipse sequendum iudicaverit, recessuri. 


Lovanii 17. Octobris 1588. 
| LEONARDUS LESSIUS, 


Societatis Iesu, Sacrae Theologiae Professor in 
Collegio eiusdem Societatis. | 


Exemplum hoc Responsi ad Antapologiam Ven. Facultatis 
sacr. Theolog. Universitatis Lovaniensis collatum et per me 
infrascriptum Notarium diligenter auscultatum cum suo origi- 
nali de verbo ad verbum concordare reperi. Ideoque in veritatis 
test. nomine signoque mei Tabellionatus illud communivi rogatus. 


HENRICUS VERLACIUS. LINTREN, 


Clerieus Mechliniensie Dioecesis publicus Apostolica 
auctoritate atque 'in Arch. Ro. Cu. ‘descriptus 
Notarius. 

1. Quamquam fide catholica certum est, libros canonicos om- 
nes divinitus esse inspiratos; multum tamen inter sacrarum littera- 
rum cultores controvertitur, quae et qualis sit actio illa divina, quam 
inspirationem dicimus. Quae quidem controversia eo potissimum 
aucta est, quod sub finem saeculi decimi sexti Academiae Lova- 
niensis et Duacensis assertiones e Lessiù et Hamel scriptis ex- 
cerptas publica censura notarunt, aliis non paucis Academiis re- 
clamantibus. Inter has enim assertiones tres de sacrarum Scriptu- 
rarum inspiratione legebantur. Ex illo igitur tempore theologi 
paene omnes, hanc materiam tractantes, de Lessii assertionibus 
in utramque partem disputant. Quamvis vero nonnulli paucis 
saltem adnotarint, a Lessio ipso positiones illas non eo sensu ac- 
ceptas et defensas esse, quem verba, quibus in Academica cen- 
sura enuntiantur, prae se ferunt; plerique tamen hujus rei ignari 
vel negligentes, Lessii doctrinam aut damnant aut tuentur asser- 
tionum litterae inhaerentes. Quum igitur mihi ex Archivio Socie- 
tatis Jesu Romano documenta multa, hane causam spectantia tra- 
dita sint, quorum alia quidem jam a Livino de Meyer typis man- 
data, alia autem, quoad equidem novi, in lucem nondum prodie- 
runt: operae pretium virisque doctis gratum facturum me esse 
arbitratus sum, si ex illis documentis demonstrarem, qualis vere 
fuerit Lessii de inspiratione doctrina, et quid de eadem existi- 
mandum sit, disquirerem. ) 


I. 
Lessii doctrina qualis fuerit ostenditur. 


2. Quum Lessius anno 1586 Lovanii Theologiam primum 
professus esset, sequenti anno Academia Lovaniensis, instigante - 
Michaele Bajo*, cujus doctrina aliquot ante annis a S. Sede pro- 
scripta erat, lectiones Lessii, ab auditoribus calamo exceptas, per- 


1 Cf. Habert, Vabrensis Episcopi et Doct, Sorbonici, Defens. fidei c. 14. 83. 

scrutata est, atque propositiones triginta et unam de gratia, prae- 
destinatione et reprobatione excerptas Lessio exhibendas curavit, 
ut ediceret, num eas suas esse fateretur. Qui respondit, suas 
quidem esse, sed mutilas suisque locis avulsas, ut verus sensus 
difficulter cognosci posset. Itaque ipse doctrinam a se traditam 
triginta quatuor articulis: breviter comprehendit, hosque Universi- 
tati exhibens rogavit, ut duos ex suis Doctoribus deputaret, qui 
secum de ea re coram agerent. Universitas vero, hanc conditio- 
nem respuens, post aliquod tempus de propositionibus, non quas 
Lessius concinnaverat, sed quas ipsa ex auditorum scriptis sele- 
gerat, pronuntiavit, et censuram, quam vulgatura erat, Lessio 
transmisit. Ad triginta unam vero, quas dixi, interim tres alias 
de Seriptura sacra adjecerat, quae sunt sequentes: 

a) Ut aliquid sit Scriptura sacra, non est necessarium, singula 
ejus verba inspirata esse a Spiritu Sancto. 

b) Non est necessarium , ut singulae veritates et sententiae sini 
immediate a Spiritu Sancto ipsi. scriptori inspiratae. 

c) Liber aliquis (qualis forte est 2. Machabaeorum) humana 
industria sine assistentia Spiritus Sancti scriptus, si Spiritus Sanctus 
postea testetur, ibi nihil esse falsum, efficitur Scriptura Sacra. 

3. Censura accepta P. Lessius responsum seu Apologiam 
exaravit, quam un& eum censura Romam misit, et postea etiam 
Academiae Lovaniensi tradidit. ^ Quoniam vero interea censura 
cum aliis Academiis et nonnullis Episcopis communicata erat, at- 
que Duacensis Academia in easdem propositiones censuram edi- 
derat, Archiepiscopus Mechlinensis petiit, ut Lessius, si qua in re 
doctrinam suam minus recte expositam aut perperam intellectam 
esse putaret, sententiam suam clarius patefaceret. Itaque Lessius 
controversiam ad sex capita, quas antitheses nominavit, revocans, 
quae ipse et quae Doctores Lovanienses docerent, paucis declara- 
vit. Sexta igitur antithesis haec est: 

,Nos docemus, ut aliquid sit Scriptura sacra, non esse neces- 
sarium, ut omnia verba aut omnes omnino sententiae sint auctori 
positive et immediate inspirata, Spiritu Sancto proponente et for- 
mante in ipsius intellectu. singula verba et singulas sententias scri- 
bendas, sed sufficere, ut auctor hagiographus divinitus instinctus 
ad scribendum ea, quae vidit, audivit vel aliter novit, habeat in- 
fallibilem assistentiam Spiritus Sancti, quae non permittat eum 
falli, etiam in iis, quae cognoscit relatione, experientia aut ratione 
naturali: ab hac enim assistentia Spiritus Sancti habet Scriptura, 
ut sit infallibilis veritatis. Denique si aliquod opus pium et salu- 

tare, humana industria ex divino instinctu compositum, publico 
testimonio Spiritus Sancti approbaretur tanquam in omnibus suis 
partibus verissimum; tale opus habiturum auctoritatem aeque in- 
fallibilem atque Scriptura sacra, et recte Scripturam sacram et 
verbum Dei appellatum iri. Nam ejusdem est auctoritatis epistola 
a rege dictata et ab eo subscripta. Qui modus, etsi de facto putem 
eum non inveniri in aliquo Scripturae canonicae libro, non tamen 
est impossibilis." | 

»Doctores Lovanienses putant haec esse periculosa et acce- 
dere ad haeresim Ánomaeorum.^* 

4. Sed haec omnia Lessius in Apologia, quam, ut paullo ante 
dixi, Romam misit, accuratius et uberius explicat. In ea enim 
haec leguntur: 


,Responsio ad censuram Assertionum de Scriptura. 


In istis propositionibus non potest esse difficultas, si expli- 
centur sicut alias a nobis sunt explicatae. Nam quod attinet ad 
duas priores, non negamus Auctores hagiographos, ex peculiari 
inspiratione Spiritus Sancti, et directione ac assistentia scripsisse; 
sed hoc tantum dicimus, non fuisse necesse, ut ad singulas sen- 
tentias, et ad singula verba seribenda habuerint novam et positi- 
vam inspirationem ex parte ipsius, id est, novam illuminationem, 
qua novo modo cognoscerent veritates, quas scribebant, et viderent 
verba, quibus Spiritus Sanctus volebat eos uti; sed suffecisse, ut 
Spiritus Sanctus peculiari modo illos excitaret ac impelleret ad scri- 
bendum ea, quae vel audierant, vel viderant, vel alio modo cogno- 
verant, et simul iis ad singulas sententias ac verba assisteret, el 
ubi opus esset, dirigeret. | 

Haec sententia visa est mihi probabilior quam contraria. 
Primo quoniam Evangelistae, ac alii scriptores hagiographi — ad 
ea scribenda, quae viderant, vel ab infallibilibus testibus audi- 
verant, non videntur eguisse nova revelatione illarum veritatum, 
sicut Paulus, qui non ab hominibus, sed per revelationem Jesu 
Christi brevissimo tempore didicit doctrinam evangelicam. Joannes 
enim scripsit, quae vidit, ut patet I. Joannis 1; similiter Matthaeus; 
Marcus autem, quae audivit a Petro, ut refert D. Hieronymus de 
viris illustribus in Marco, et Irenaeus l. 3. contra haereses c. 1. 
et alii Patres; Lucas vero, quae acceperat ab ipsis, qui viderant, 
ut testatur initio evangelii. Sic multa crediderim scripta ab ipsis 
Historicis sacris, quae ipsi viderant, vel audierant, vel alio modo 
certo cognoverant, absque nova revelatione. 

30* 

»2° Probatur adferendo rationem. Quia Spiritus sanctus uti- 
tur instrumentis idoneis, prout ea invenit, et sicut in necessariis 
non deest, ita in sufficientibus non redundat. Atqui tales, qui 
iam aliquid certo cognoscunt, et habent eloquendi facultatem, sunt 
idonei ad illa scribenda. Ergo si Spiritus Sanctus velit his ut 
instrumentis et amanuensibus uti, non est necesse, ut illis de novo 
revelet res istas; sed satis est, ut eligat illos in suos amanuenses, 
et excitet peculiari instinctu ad scribenda ea, quae iam ante cogno- 
verant, ac simul illis specialissimo modo assistat in omnibus verbis 
et sententiis, ut ne minimum quidem errorem committere possint. 
Quod ut melius explicetur, sciendum est duobus modis posse ali- 
quid seribi ex inspiratione Spiritus Sancti. 

Primo, ut Spiritus Sanctus nova inspiratione supernaturali 
ostendat singulas res scribendas, ac singula verba; et sic scripse- 
runt Prophetae suas prophetias, ut patet Jeremiae 36, qui tanta 
facilitate prophetias dictabat, ut eas legere videretur. 

nSecundo, ut Spiritus Sanctus peculiari instinctu excitet, et 
impellat eum, quem delegit ad scribendum ea, quae antea vidit, 
audivit, vel alio modo cognovit, et simul assistat in singulis verbis 
ac sententiis. Et hoc modo probabiliter teneo scripsisse multa 
Evangelistas et Historicos hagiographos; ita ut non fuerit opus 
illis nova et positiva inspiratione et illuminatione circa singula. 
Et eo magis inducor in hanc sententiam, quod haeretici huius 
temporis ex contrario fundamento, id est, quia putant singula 
verba Spiritus Sancti positiva et nova inspiratione dictata, co- 
nantur probare, libros Machab. non esse Scripturam canonicam, 
quia I. 2. c. 2. Author dicit, se esse abbreviatorem Jasonis Cyrenaei, 
et in hoc opere breviando negotium plenum vigiliarum et sudoris 
assumpsisse, et cap. ultimo veniam petit, si minus convenienter 
historiae dixit. Unde concludunt hunc librum non esse Scriptu- 
ram canonicam, quia Scriptura canonica debet esse sine humana 
industria a Spiritu Sancto immediate dictata et revelata. Adfert 
hoc argumentum Calvinus in antidoto Concilii Tridentini. Ad 
quod Catholici respondent, sicut iam dixi; non esse necessum, ut 
Spiritus Sanctus singulas sententias et singula verba, et verborum 
sententiarumque ordinem ac structuram, per novam illuminationem 
et internam locutionem dictet. Nam si ita esset, non diceret 
Lucas, se scribere ea, quae accepit ab Apostolis, qui viderant, 
sed quae acceperat a Spiritu Sancto, qui singula de novo dicta- 
verat. Nec Patres dicerent, Marcum scripsisse ea, quae acceperat 
.& Petro, sed quae a Spiritu Sancto. Nec recte diceret Author 

2. Machab. se suscepisse negotium plenum vigiliarum et sudoris: 
quia parum est laborandum ei, cui omnia penitus ita dictantur, 
ut tantum habeat nudum officium scribendi. Nec etiam recte 
veniam peteret, si minus convenienter historiae dixisset, quia hoc 
videretur redundare in injuriam Spiritus Sancti, qui ita omnia 
dictaverat. Sed satis est in Historicis sacris, ut Deus peculiari 
instinctu impellat eos ad scribendum ea, quae anteà noverant, 
ac simul infallibiliter illis ad omnia assistat. Per hoc enim non 
tollitur labor revocandi in memoriam audita, visa et lecta, ac 
digerendi omnia in ordinem, et aptis verbis, prout iudicaverit esse 
convenientius, explicandi. Unde etiam fit, ut scriptores eloquen- 
tiores eloquentius, minus facundi minus ornate scripserint. Utitur 
enim Spiritus Sanctus idoneis instrumentis, prout ea invenerit. 
Confirmari haec etiam ex eo posse videntur, quod non habeamus 
aliqua certa verba, quibus traditiones a Spiritu Sancto sint ex- 
pressae; et tamen illae sunt tantae auctoritatis, quanta est Scri- 
ptura sacra, ut definit Concilium. Wrident. sess. 4. decreto de lib. 
canonicis; ergo non est de ratione auctoritatis sacrae Scripturae, 
ut omnia verba secundum sonum materialem a Spiritu Sancto 
sic positive sint inspirata." 

= 5. ,Tertia propositio, semota parenthesi, videtur mihi esse 
omnino certa, nisi quaestio sit de nomine. Ponamus enim, ali- 
quam piam historiam ab aliquo pio viro, qui eam optime norit, 
ex instinctu Spiritus Sancti scriptam, qui absque illa singulari 
assistentia verum scripturus sit, et nullum omnino commissurus 
errorem; si Spiritus Sanctus postea per aliquem prophetam vel 
aliter testetur, omnia quae ibi scripta sunt, vera ae salutaria esse; 
non video, cur talis liber non sit habiturus auctoritatem Scripturae 
sacrae, cum eandem habeat rationem credendi, quam alia quaevis 
prophetia, nempe auctoritatem divinam. Eiusdem enim auctori-. 
tatis est epistola ab ipso rege dictata, et ab alio dictata, ab 
ipso tamen rege subscripta. Confirmatur: quia multae sunt ve- 
ritates naturales in Scripturis, quae priusquam divino testimonio 
erant confirmatae, non censebantur verbum Dei, nec pertinebant 
ad obiectum fidei: simulatque autem a Deo per Prophetas vel 
Apostolos vel alios Authores hagiographos fuerunt confirmatae et 
assertae, factae sunt verbum Dei et obiectum fidei. Atqui duo- 
bus modis potest aliquid asseri et confirmari. 

Primo expresse, ut cum verbatim omnia repetuntur, quae 

ab alio dicta erant: sicut si rex omnia repeteret et assereret, 
quae ipsius Secretarius scripserat. 

Secundo implicite et per compendium, ut cum dicitur, omnia 
illa esse verissima; qui duo modi in moralibus, et in ordine ad 
fidem et auctoritatem tribuendam, idem valent; ut patet in omni- 
bus litteris principum. Hoc enim ipso, quo testatur quis omnia 
esse verissima, censetur omnia illa asserere, et omnia illa censen- 
tur verbum ipsius, dietum tamen per compendium. Unde si Spi- 
ritus Sanctus per Prophetam testaretur, hanc propositionem esse 
verissimam: Terra est in medio mundi; non video, cur haec pro- 
positio tali testimonio confirmata, non esset tantae auctoritatis, 
quanta est illa: Terra in aeternum stat: atque adeo cur non esset 
paris auctoritatis, atque si Spiritus Sanctus ipsam expresse per 
Prophetam protulisset. 

»Dicet aliquis: Ergo epistola Leonis ad Flavianum, quae 
approbata est in quarta Synodo generali tanquam a S. Petro 
dictata, et a Gelasio in Concilio septuaginta Episcoporum, erit 
Seriptura sacra. Nam publico Spiritus Sancti testimonio est ap- 
probata tanquam omnibus suisepartibus verissima et saluberrima. 
Respondeo: Non sequi, quia auctoritas, quae isti epistolae ac- 
cessit, per approbationem istorum Conciliorum, dependens est ex 
auctoritate verbi Dei. Unde est quodammodo minor. Nam Con- 
cilia cum suo capite habent quidem infallibilem assistentiam Spi- 
ritus Sancti in definiendis fidei veritatibus; sed deducendo eas 
ex Scripturis et Traditionibus; ut communiter docent scriptores, 
et insinuat Concilium Tridentinum sess. 4. cum dicit, verbum 
Dei scriptum et traditum esse fontem omnis salutaris doctrinae etc. 
Unde nituntur auctoritate verbi Dei; et hac ratione decreta Pon- 
tificum et Conciliorum sunt quodammodo infra authoritatem sa- 
erae Scripturae, quanquam in ordine ad fidem non putem hane 
differentiam esse essentialem; sicuti differentia authoritatis arti- 
culorum fidei et conclusionum Theologicarum, quae essentialis est. 

Mi autem illa epistola tempore Apostolorum scripta fuisset, 
et a D. Petro vel Paulo, divino Spiritu comprobata, tanquam 
omnibus suis partibus verissima et saluberrima; videtur mihi pa- 
rem sacrae Seripturae auctoritatem habitura; sive quis eam velit 
appellare Scripturam sacram sive non. Nam quaestio videretur 
de nomine. Scripturam enim sacram generatim voco verbum Dei 
scriptum. Verbum autem Dei recte vocatur, tam id quod expli- 
cite, quam quod compendio Deus per se vel Prophetas suos et 
Apostolos dixit. Illa enim authoritas, quae isti epistolae accede- 
ret, nullo modo dependens esset ex sacra Seriptura, vel traditio- 
nibus; sed immediate tantum a Spiritu Sancto, idque tam per- 

fecte, quam si Spiritus Sanctus per Apostolum illam expresse 
dictasset. 

,Bt hoc dico, non quod asseram, hunc modum in aliqua scrip- 
turae parte servatum ; immo puto de facto hunc modum in scripturis 
non inveniri, sed tantum loquor de possibili. Unde et propositio 
est conditionalis. Si enim Deus voluisset, potuisset hunc modum 
in aliqua scripturae parte servare, quia non implicat contradictio- 
nem; ac illa esset tam infallibilis authoritatis quam alia. 

6. ,Ex his patet, quam longe distet haec sententia ab errore 
Anomaeorum ac Erasmi, qui volebant Apostolos interdum ut 
homines locutos, id est, aliquando humano more errasse, ac lapsos 
memoria esse. Ita enim respondebant Anomaei, cum illis aliquid 
ex Apostolo, vel Scripturis obiiceretur: ,Apostolus ibi ut homo 
locutus est‘ et: ,Cur nobis obiicis vetus testamentum?* — Nos 
enim dicimus, omnes Scripturae partes esse infallibilis veritatis, 
et esse a Spiritu Sancto vel nova revelatione inspirante, vel pe- 
culiari instinctu excitante, et assistente ad singula verba et sen- 
tentias , et nec minimum quidem in iis posse esse errorem; quia 
redundaret in Spiritum Sanctum, ut fuse ostendi alias; et totius 
sacrae Scripturae authoritas corrueret; etiamsi non sit necessa- 
rium, ut Spiritus Sanctus novo modo singula inspiraverit, positive 
hominem illuminando. 

Unde ad primum testimonium respondeo: Non dicit Con- 
cilium Tridentinum loco citato, totam Scripturam esse Dei ver- 
bum a Spiritu Sancto dictatum. Fateor tamen esse Dei verbum 
et a Deo dictatum modo supra explicato: quia scilicet vel a Deo 
novo modo illuminante ac inspirante dictatum , vel excitante et 
infallibiliter assistente scriptum, et hi duo modi de facto repe- 
riuntur in Seripturis. 

Ad testimonium D. Petri respondeo: Loquitur de Prophe- 
tiis, quae sine dubio positive per novam illuminationem inspi- 
rantur. 

»Ad testimonium D. Pauli: Scriptura dicitur divinitus inspi- 
rata, quia vel positiva et nova Spiritus Sancti inspiratione et illu- 
minatione seripta; qualis sine dubio est maior scripturae pars: 
vel peculiari instinctu Spiritus Sancti excitantis, ut scriberent ea, 
quae vel revelatione vel narratione vel experientia noverant, et 
ad singula peculiariter assistentis. 

Ad ultimum dico. Linguas et manus Scriptorum sacrorum 
fuisse calamos Spiritus Sancti, non tamen eodem modo omnium. 
Aliter enim Prophetarum, quibus omnia ita dictabantur, ut solum 

laborem seribendi haberent: aliter Historicorum sacrorum, qui 
debebant etiam industriam humanam adhibere.“ 

T. Per haec igitur apparet, quod in epistolis ad Bellarminum 
aliisque nonnullis scriptis, quae in Archivio Romano exstant, Les- 
sius apertius monet, voluisse se per has tres assertiones definire, 
quid de ratione seu essentia Scripturae sacrae sit, sive quid requi- 
ratur, ut aliquid possit dici verbum Dei scriptum; quam quidem 
quaestionem discernendam putavit ab hac alia, qua divina inspi- 
ratione libri illi, quos Ecclesia tamquam sacros et canonicos ve- 
neratur, conscripti sint. Posterius si quaeratur, respondet, con- 
scriptos esse Spiritu Sancto vel revelante seu supernaturali lumine 
menti scriptoris res et verba ostendente, vel ad scribendum aliunde 
nota impellente, atque continue assistente et dirigente. Sin quae- 
ratur alterum, quid nimirum necesse sit, ut liber aliquis dici pos- 
sit verbum Dei scriptum, respondet, librum ex instinctu quidem 
divino, de cetero autem humana tantum industria, i. e., sine as- 
sistentia et directione Spiritus Sancti compositum, fieri divinum 
et Scripturam sacram, si Deus eum veracem et salutarem esse 
publica revelatione testatus sit: 

Ceterum si Lessius in tertia propositione interiectam illam 
sententiam : ,qualis forte est secundus Machabaeorum" tollendam 
esse dicit; non tamen Doctores Lovanienses accusat, quod eam 
fraude intruserint, sed in alio quodam scripto, ad sibi obiecta 
respondens, rem ita explicat: 

»Coniecturam illam, qua dicitur, forte librum Machabaeo- 
rum humana industria scriptum esse, ex mea sententia non dixi, 
sed eorum, quos ante retuleram, non tamen probaveram, qui pu- 
tant, auctorem illum gentilem fuisse et eos libros ab Apostolis 
et Ecclesia auctoritatem accepisse. Quam sententiam satis indicat 
Sixtus Senensis 8. Bibl. sanct. Haer. 12. resp. ad 7., ubi sic ait: 
De sententia Hebraeorum circa hos libros, quaecumque ea sit, 
nihil refert, cum Ecclesia catholica eos in canone recipiat; nec 
quidquam eorum fidei derogatur, si ab auctore profano scripti 
sint; cum libri fides non ab auctore, sed ab Ecclesiae catholicae 
auctoritate pendeat: et, quod illa acceperit, verum et indubitatum 
esse oportet, a quocumque dietum sit auctore, quem ego neque 
sacrum, neque profanum ausim affirmare. Haec ille. Hane 
tamen sententiam non probavimus, sed diximus, auctorem illum 
fuisse virum fidelem, qualem decet esse hagiographum. .. Quod 
autem &d hanc propositionem conditionatam attinet: si aliquis 
liber humana industria ete. sentio sensique semper mullum talem 

librum * exstare, qui sine assistentia Spiritus Sancti eiusque exoita- 
tione et directione scriptus sit. Potuisset tamen Deus illo modo, 
qui hie exprimitur, uti. Volui enim tantum ostendere, rationem 
Scripturae sacrae consistere in illa summa auctoritate primae ve- 
ritatis, quae tribus modis alicui sententiae possit applicari: 1*9 si 
Deus aliquid supernaturaliter revelet; 2° si aliquem excitet ad 
scribenda ea, quae novit, et infallibiliter assistat: et hos duos 
modos dixi de facto reperiri in Scripturis; 3° si aliquid tamquam 
verum approbet, quod non aliter probavi, quam quia hoc non 
implicat contradictionem; attulique coniecturam ex aliorum sen- 
tentia de libro secundo Machabaeorum. Oportet tamen, ut ma- 
teria sit Deo digna, ut merito Scriptura s. appellari possit: deinde, 
ut approbetur tamquam omnibus suis partibus verissima atque 
adeo recte Deus habeat illud pro verbo suo. 


II. 


Quid de Lessii assertione prima et seounda existimandum sit. 


8. Expedierit, aliqua de terminis, qui in hac materia usur- 
pari solent, praemittere. Revelatio etsi per se significet occultae 
rei manifestationem , divinam tamen revelationem appellamus, 
quando Deus aliquid non per ea, quae facta sunt?, sed per se 
ipse manifestat, sive occultum illud fuerit sive aliunde iam no- 
tum. Haec igitur revelatio multis modis fieri potest, locutione 
externa et interna, viso item interno et externo, denique illu- 
stranda mente, ita tamen, ut meps non solum iuvetur ad res pro- 
pria facultate percipiendas, sed rerum notitia divinitus imbuatur. 
Revelationem enim non intelligimus concursum divinum in ope- 
ratione creata, sed operationem divinam in mente creata. Per 
assistentiam vero, de qua hic sermo est, Deus sic scribenti adest, 
ut in seligendis rebus et verbis dirigat; quare duplicem distin- 
guunt, negativam, quae errorem removet, et ideo etiam praeser- 
vans dicitur; et positivam, quam alii suggerentem dicunt, propterea, 
quod per eam Deus sive res et sententias tantum, sive verba 
quoque suggerit. Haec assistentia, etiamsi ‘positiva sit, revelatio 
putari non debet, cum adeo altera sine altera esse possit. Neque 
enim semper Deus illi, cui facta est revelatio, in ea referenda 
assistit; unde revelationes a sanctis quibusdam viris et feminis 


! Intellige: in Scriptura sacra. ? Rom. 1, 19. 

scriptas, etsi factas esse non dubitemus, certa tamen fide, quod 
ad singula pertinet, non recipimus. Contra vero ei, qui non di- 
vinitus revelata, sed naturaliter cognita litteris mandat, Deus as- 
sistere potest, ita, ut non solum ab errore tueatur, sed etiam 
scribenda suggerat. A revelatione denique et assistentia differt 
confirmatio seu approbatio, qua liber divinitus inspiratus esse cum 
auctoritate declaratur. Quare hoc nomine significare solemus 
sanctionem , qua Ecclesia librum aliquem in canonem SS. Serip- 
turarum refert, Potest autem procul dubio etiam confirmatio ap- 
pellari, cum Deus ipse de libro testatur; quod quidem testimo- 
nium nisi praecesserit, Ecclesia librum pro divino suscipere et in 
canonem referre nequit. 

9. Iam vero his positis quaeritur, quid ipso inspirationis vo- 
cabulo significetur: quaestio sane difficilis et perplexa. Quando- 
quidem agitur accurate definire, quaenam sit illa, ut sic dicam, 
divina qualitas, propter quam Scriptura divinitus inspirata, vel 
quae illa divina operatio propter quam auctores eius (hagiographi) 
Spiritu Sancto inspirati dicuntur. Neque tamen concedendum est, 
verbum înspirandi per se ipsum, et in communi usu ambiguum 
aut obscurum esse. Certe Vulgata nostra per illud reddidit graeca 
Üeózveuctoc 4, et Ürd mvsüparog d((ou ospipevos 2 Quid vero est feo- 
nveveodar nisi divinitus afflari, et Ord nvedpatos dyiou pépeodat, nisi 
a Sancto Spiritu agi? Quare etiam apud profanos scriptores haec 
duo verba afflari et inspirari promiscue usurpantur. Virgilius de 
Sibylla, quam alias afflatam numine (Aen. 6, 50.) vocat, dicit: 

Magnam cui mentem animumque Delius inspirat vates (6, 11. 12.). 

Nemo vero dubitaverit, utraque locutione proprie significari 
vim divinam animo immissam ad insolita et grandia, quae com- 
munes vires superant aut superare videntur, excitantem et im- 
pellentem. Hoc si tenemus, vocabulum inspirationis, si proprio 
et vulgari sensu accipitur, significat aliquid tum a revelatione, 
tum ab assistentia distinctum, illum scilicet impulsum divinum, 
quo fit, ut homo non tam ex propria deliberatione quam ex in- 
stinctu divino agat vel loquatur. Quare apud S. Petrum (l. c.) 
legimus: Non enim voluntate humana allata est aliquando prophe- 
tia, sed Spiritu Sancto inspirati (acti, wepôpevot) locuti sunt. sancti 


1 Haga ypapn 9eózveuctoc «al démos mpóc drdaczaltav, npôs ÉAepyov. . - 
2 Tim. 3, 16. | 

2 Où yàp BeAfuart dvÜpioroo évéyôn mote rpopntela, dAl' dirò nvebmatos dylov 
 qepópevot dAdAngav Beod Zytor dvdpwrot., 2 Pet. 1, 21. 

Dei homines. lam vero Deus hominem ad loquendum et agendum 
excitare potest, nulla re nova revelata; potest impellere, nec ta- 
men impulsum dirigere, ne erret, sed multa eius prudentiae et 
arbitrio permittere. Itaque sicut revelatio sine assistentia et haec 
vicissim sine illa; ita inspiratio sine utraque esse potest. Verum- 
tamen non ita solet contingere: siquidem Deus, cum hominem 
insolito modo ad aliquid impellit, lumen quoque singulare infun- 
dere consuevit nova revelans, vel certe alias nota collustrans. 
Quodsi, quae homo ita divinitus motus eloquitur vel scribit, pu- 
blicae fidei regula esse debent, Deus illi non potest non sic as- 
sistere, ut ab omni errore protegat. Atque hine factum esse 
opinor, ut vis huius vocabuli inspirationis, etsi prima eius signi- 
ficatio perspicua et certa sit, alitér ab aliis determinetur. Quo- 
niam enim, cum de Scriptura sermo est, inspirationis vocabulo 
significamus id, quod ei divinam illam auctoritatem conciliat; alii 
quidem inspirationem dicunt impulsum seu instinctum ad scriben- 
dum, alii hune impulsum una cum lumine supernaturali mentem 
illustrante, et utrique hi ab ea assistentiam discernunt. Quidam 
contra eodem vocabulo etiam assistentiam comprehendunt. Non- 
nulli denique recentiores vim eius ad confirmationem extendunt, 
adeoque de inspiratione antecedente, comitante et subsequente 
loquuntur. Antecedentem enim vocant divinum ad scribendum im- 
pulsum, comitantem assistentiam divinam, consequentem vero con- 
firmationem. Qui modus loquendi, si tolerari potest, propterea 
quod ea omnia, quae unius vocabuli ,inspirationis“ significatione 
complectuntur, in re ipsa coniuncta sunt; ii tamen contra ius et 
normam loquendi faciunt, qui vel assistentiam vel confirmationem 
| per se solam inspirationem appellant. 

10. Ut iam ad Lessium redeamus, priores duae assertiones, 
sensu, quem Lessius exposuit, acceptae doctrinam continent, non 
solum sanam et probabilem, sed ex quo haec quaestio a theologis 
accuratius tractari coepit, longe communiorem. 

Praeter scripta iam allegata exstat aliud quoddam, in quo 
Lessius ipse statum controversiae, quae sibi cum Academia Lo- 
vaniensi erat, paucis exponit. In hoc igitur scripto duae illae 
assertiones una cum explicatione sic enuntiantur: 1? ,Ut aliquid 
sit Scriptura sacra, non est necessarium, singula eius verba in- 


1 Status causae inter facultatem theologicam Lovaniensem et theologiae 
professores in collegio Soc. Iesu Lovaniensi excerptus ex censura Facultatis 
et Apologia professorum Societatis. 

spirata esse a Spiritu Sancto, scilicet ea inspiratione, qua Spi- 
ritus Sanctus singula verba materialia in mente scriptoris formet.“ 
2° ,Non est necessarium, ut singulae veritates et sententiae (qua- 
les sunt: Lucas est mecum solus; Trophimum reliqui infirmum) 
sint immediate a Spiritu Sancto ipsi scriptori inspiratae, scilicet 
ea inspiratione, qua singularum sententiarum veritatem novo modo 
cognoscat; quando eas antea ratione naturali vel experientia certo 
cognoscebat; quamvis opus fuerit excitatione et directione et in- 
fallibili assistentia ad scribendum.“ 

Jam vero hane sententiam plerisque theologis placuisse nemo, 
qui eos consuluerit, negabit. Inter recentiores certe perpauci in- 
veniuntur, qui defendendum esse existiment, totius Scripturae 
sacrae sententias verbaque singula a Spiritu Sancto, cum scribe- 
rentur, dictata vel in mente scriptoris formata esse. Ex veteribus 
autem nonnulli hoc quidem thesi, quam probandam sumunt, as- 
serere videntur; attamen in tractatione thesin ita restringunt, ut 
a Lessio non dissentiant. Sic Melchior Canus statuit quidem, 
singula quaeque sive magna sive parva a sacris auctoribus Spiritu 
Sancto dictante edita esse“ paullo tamen post: ,Fateor,^ inquit, 
non singulas Scripturae particulas, ut a s. Scriptoribus scribe- 
rentur, propria et expressa revelatione indiguisse, sed singulas 
tamen scriptas ex peculiari Spiritus Saneti instinctu afflatuque, 
vere et iure contendo* 1. Suarez quoque ponit: ,Est Scriptura 
instinctu Spiritus Sancti scripta dictantis non tantum sensum, sed 
etiam verba ;“ at positionem mox ita explicat, ut ne illum quidem 
peculiarem Spiritus Sancti instinctum in singulis quibusvis postu- 
let. ,Adverto,^ ait, ,duobus modis posse intelligi singula verba 
Scripturae esse a Spiritu Sancto, scilicet per specialem motionem 
antecedentem, vel tantum per assistentiam et quasi custodiam... 
Quando auctor canonicus scribit aliquid, quod secundum se hu- 
manum est, et sensibus subiacet, satis videtur, quod Spiritus Sanc- 
tus illi specialiter assistat et custodiat ilum ab omni errore et 
falsitate, et ab omnibus verbis, quae non expediunt*?, In ean- 
dem sententiam Bellarminus: ,Respondeo: Deum quidem esse 
auctorem omnium Seripturarum, sed aliter tamen adesse solitum 
Prophetis, aliter aliis, praesertim historicis. Nam Prophetis re- 
velabat futura, et simul assistebat, ne aliquid falsi admiscerent in 
scribendo, et ideo Prophetae non alium habuerunt laborem quam 


1 De locis theol. 1. 2. c. 17. extr. et c. 18. 
? De fide. Disp. 5. sect. 3. n. 3. 5. 

scribendi vel dictandi: aliis autem scriptoribus Deus non revelabat 
ea, quae scripturi erant, sed excitabat, ut scriberent, quae vide- 
rant vel audierant, quorum recordabantur, et simul assistebat, ne 
falsi aliquid scriberent“ 4. 

11. Nihilominus idem Bellarminus in chirographo, quod as- 
servamus, de Lessii assertionibus ita iudicat: ,Propositiones tres 
de Scriptura, ut nude proponuntur, non admodum recte sonant, 
et calumniis expositae sunt. Tamen priores duas recte exponit 
P. Leonardus.^ Itaque doctrinam in hac expositione contentam 
approbat, non item assertiones ipsas per se spectatas, sive in re 
quidem Lessio consentit, at non in modo loquendi. Et merito 
quidem. Quod enim in Seriptura ipsa ab Apostolis docetur et 
universa Traditio attestatur, id etiam orthodoxi omnes pro ex- 
plorato fidei dogmate habuerunt semper habentque, scilicet om- 
nem Seripturam saeram divinitus inspiratam esse. Quocirca Ec- 
clesia ubi solemni decreto: ,Unum atque eundem Deum Veteris 
et Novi Testamenti, h. e. legis et prophetarum atque evangelii 
profitetur auctorem ,^ hane addit rationem: ,quoniam eodem Spi- 
ritu Sancto inspirante utriusque Testamenti Sancti locuti sunt: quo- 
rum libros suscipit et veneratur^?. lisdem igitur verbis, quibus 
Petrus Apostolus de Prophetis loquens usus est, Ecclesia utitur 
de omnibus Veteris et Novi Testamenti libris. Porro Florenti- 
num Concilium post verba modo recitata ipsos libros suscipiendos 
recenset; Tridentinum autem hoc decretum renovans anathema 
dicit ei, qui eos libros integros cum omnibus suis partibus" pro 
sacris et canonicis non susceperit. Quare si libri integri cum om- 
nibus suis partibus pro sacris et canonicis suscipiendi, pro sacris et 
canonicis autem habendi sunt, quia Deum habent auctorem, Deum 
denique habent auctorem, quia Spiritu Sancto inspirante conscripti 
sunt: consequitur profecto, libros canonicos omnes cum omnibus 
suis partibus divinitus inspiratos esse. Quamobrem dici non potest, 
ut aliquid sit Seriptura sacra, necessarium non esse, res et verba 
singula a Spiritu Sancto inspirata esse. Totam enim Scripturam 
sacram cum omnibus suis partibus inspiratam esse, extra omnem 
controversiam est: hoc solum quaeritur, quid inspirationis nomine 
significetur; et siquidem inspiratio plura complectatur, num omnia 
in omni Scripturae parte admitti debeant. 

12. Ideo Lessius ipsa, qua se defendit, expositione thesium, 
has non accurate enuntiatas esse demonstravit. Duplex enim 


— 

dixit genus esse inspirationis, alterum, in quo cum divino afflatu 
et impulsu revelatio aut certe lumen supernaturale, res et verba 
singula ostendens, alterum, in quo assistentia tantum custodiens 
et dirigens coniuncta sit. Si igitur posterior haec etsi inferior, 
vera tamen inspiratio, ea autem in omni parte Scripturae sacrae 
admittenda est; non est simpliciter negandum, omnia in Scriptura 
inspirata esse, sed addendum est aliquid eorum, quae Lessius in 
expositione dixit. Verum est, facile a viris doctis adverti po- 
tuisse, cuius generis inspirationem Lessius non necessariam asse- 
rat. Nam si per priores assertiones etiam secundam illam inspi- 
rationem, h. e., impulsum divinum cum infallibili assistentia, ex- 
eludere voluit: ad quid addidit tertiam propositionem, quae, hoc 
posito, nihil adiungeret?. Atqui manifestum est, tres positiones 
velut gradus esse, per quos ad infimum descenditur. Nihilominus 
negari non potest, assertiones illas duas, si verba premantur, fal- 
sas esse; et ideo dixit Bellarminus, nude propositas non recte 
sonare et sinistrae patere interpretationi. Neque a viro doctis- 
simo in modo loquendi aliquid commissum esse mirabitur, qui 
consideret, hanc quaestionem, in quo sita sit ratio seu natura in- 
spirationis, eo primum tempore subtilius tractari coepisse. Quo- 
ties enim summos etiam Ecclesiae Patres sic defendere debemus, 
ut demonstremus reipsa a vera doctrina non deflexisse, etsi in 
quaestione nondum eliquata et definita non semper rectissime lo- 
querentur? 


.. IIl. 
Quid de tertia assertione. 


13. Omnes tres Lessii assertiones nude propositas Bellarminus 
iudicavit minus recte sonare et calumniis obnoxias esse: cum vero 
priores duas, ut a Lessio explicabantur, probaret, de ultima ad- 
iecit: ,Pro tertia scripsit (P. Leonardus) nuper apologiam et 
quamvis mihi non plene satisfecerit, tamen ut ab eo modificatur 
et temperatur, tolerabilis videtur.^ Lessius hane positionem duo- 
bus temperavit. Primo enim declaravit, nolle se per eam indi- 
care, quem modum Deus in libris sacris, quos veneramur, con- 
dendis servaverit, sed quem servare potuisset; secundo adiecit, 
librum, de quo in thesi, etsi industria humana sine peculiari Spi- 
ritus Sancti assistentia, tamen ex huius impulsu conscriptum esse. 
Demonstravit autem, huiusmodi librum, si Deus revelaret, omnia 
in illo contenta et salutaria et vera esse, auctoritate donari non 

minus certa, quam Scripturae sacrae. Qua igitur de causa de- 
fensio eius Bellarmino non satisfecerit? Ideo, credo, quia in 
assertione defendenda non legitur: ,efficitur certissimus,^ vel 
efficitur regula credendi certissima" ; sed ,efficitur Scriptura sacra“ : 
in quo discrimen est permagni momenti. 

14. Quid enim sibi vult ,efficitur Scriptura sacra“, nisi: ef- 
ficitur liber eius generis, quales sunt libri ab Ecclesia pro saeris 
et canonicis recepti, ita ut his, si Ecclesiae de divino illo testi- 
monio per traditionem constaret, accenseri posset? Itaque quod 
quidem Lessius ipse notavit, quaeritur hie de ratione seu natura 
Scripturae sacrae. Ea autem quaestio non ex sola libri auctori- 
tate et certitudine, sed primo et maxime ex eiusdem origine, et, 
quae bane consequitur, dignitate solvenda est. Si enim quaeras, 
quid sit Scriptura sacra; Lessius ipse cum eadem Scriptura et 
universa traditione respondet, esse verbum Dei scriptum, atque 
ideo etiam ostendere conatus est, librum, qualem finxit, recte 
appellari verbum Dei. Quod si ei concesserimus, ulterius inqui- 
rendum est, eodemne modo dici possit verbum Dei, quo Scriptura 
sacra dicitur. Etenim si constiterit, Scripturam sacram verbum 
Dei dici, quia a Deo processit; liber, de quo loquitur Lessius, 
etsi eiusdem auctoritatis ad certitudinem fundandam, non tamen 
esset eiusdem naturae ad dignitatem conciliandam. Quod nos 
quoque similitudine regis illustremus. Si enim rex in hominem 
quempiam auctoritatem filii transtulerit, iubens in omnibus ei tam- 
quam sibi obtemperare; quin etiam si eundem adoptione filium 
faceret: plurimum tamen inter hunc adoptatum et naturalem filium 
interesset. Itaque etiamsi hominis scriptum Deus non solum tam- 
quam verissimum approbaret, sed etiam tamquam suum accipi 
iuberet; hoc tamen scriptum ab eo, quod ipsa origine divinum 
esset, vehementer differret. 

15. Iam vero si hac de causa quaestio ad id revocanda est: 
sitne Scriptura sacra ipsa origine verbum Dei; post ea, quae iam 
attulimus, non multum nobis laborandum est. Dicitur enim Scrip- 
tura divinitus inspirata, quia ,Spiritu Sancto inspirante locuti sunt 
Dei homines“. Quodsi ex propria vi et potestate vocabuli non 
constaret, ea tantum dici divino afflatu fieri, quae Deo in homine 
et per hominem agente fiunt; neque certum esset, quod B. Petrus 
de prophetis dixit, de universis sacris scriptoribus verum esse: 
utramque tamen dubitationem Ecclesiae oraculum nobis eximeret, 
utpote declarans, propterea, quod Sancti afflante divino Spiritu 
loquuti sint, Deum ipsum esse omnium sacrorum voluminum 

auctorem; hoc enim in decreto Florentino paullo ante prolato le- 
gitur. Quo sane efficitur, ut inspiratio eiusmodi putanda sit di- 
vina in homine operatio, qua Deus constituatur libri causa prin- 
cipalis, homo vero causa subiecta et velut instrumentum. 

16. In qua tamen sententia notandum est, aliter res inanimas 
et brutas, aliter animalia ratione utentia Dei esse et dici instru- 
menta. llla enim providentia, quae sic a fine usque ad finem 
attingit fortiter, ut disponat omnia suaviter, quemadmodum in 
rerum eursu communi creata singula secundum cuiusque naturam 
dirigit: ita etiam, cum praeter consuetum ordinem per res crea- 
tas operatur, proprias earum facultates et vires harumque usum 
nec tollere nec perturbare, sed suae tantum operationi subiicere 
solet. Ex quo Lessius, primam et secundam assertionem defen- 
dens, bene collegit, inspiratione divina scriptoris industriam non 
excludi. At vero si hine iure inferimus, Deum vere dici posse 
causam primariam et auctorem libri, etiamsi cum impulsu divino 
non semper lumen, quod scribenda revelet, sed aliquando solum 
assistentia, quae scribentem dirigit, coniuncta sit: non tamen con- 
cludi potest, etiam solam assistentiam sine instinctu divino aut 
vicissim divinum instinctum sine assistentia sufficere, ut Deus 
libri auctor nominetur. Qui enim scribenti tantum assistit, efficit 
quidem, ut quae scribuntur, recte scribantur, non vero, ut seri- 
bantur; auctor igitur est, non libri ipsius, sed veritatis vel prae- 
stantiae eius; et qui ad scribendum impellit, in ipsa vero scrip- 
tione scribentem sibi prorsus.relinquit, efficit quidem, ut scribatur, 
sed non ut ea, quae ipse vult, modo, qui ipsi placet, scribantur. 
Tametsi ergo ipsius scriptionis causa aliqua sit, non tamen scripti 
causa est eiusmodi, ut hoc ei tamquam propriüm tribui possit. 
Et sane quis unquam hominem, qui alium ad scribendum excita- 
verit, nihil vero praeterea contulerit, auctorem libri appellabit? 

17. Quamobrem etiam Lessius librum sola humana industria 
compositum, non ideo, quod homo ad seribendum eum divinitus 
impulsus, sed ideo, quod Deus librum veracem esse testatus sit, 
verbum Dei dici posse argumentatus est. Ad hoc vero persua- 
dendum constanter utitur exemplo epistolae, quae, etsi a rege 
non dictata, regis tamen esse iure dicatur, propterea quod a 
rege subscripta sit; et hoc argumentum recentiores plurimi repe- 
tunt. Quos miror non vidisse, aliud esse, epistolae, quam non 
dictaveris, nomen tuum subscribere, aliud alieni scripti veritatem 
testari. Quoniam enim epistola sua natura sermo est ad absen- 
tem, nomen tuum subnotando tu ipse iam hunc sermonem ad 

eum, cui epistola destinata est, dirigis adeoque eam vere tuam 
facis. Quod profecto de eo, qui, quae alius scripsit, vera esse 
testatur, dici non potest: nisi forte censor publicus, quoties librum 
non solum edi in lumen permiserit, sed etiam quae eo continen- 
tur disertis verbis probaverit, auctor libri dicendus sit. Quare 
et hoc addemus, epistolam a rege subscriptam regis quidem epi- 
stolam esse, non ita tamen, ut rex quoque auctor eius dici possit. 
Ut enim auctor sit, necesse est, ut saltem eam fieri iusserit, et 
scribenda indicaverit. Nullus autem liber Scriptura sacra vocari 
potest, cuius Deus non est auctor. Et hac de causa illa locutio: 
nScriptura sacra efficitur“ secum ipsa pugnat. Quoniam enim 
haec est ratio Scripturae sacrae, ut Deum habeat auctorem; liber 
nullus fisi origine Scriptura sacra esse, neque cum origine non 
est, postea fieri potest. 

18. Quare Lessius, ut supra dixi, in hoc defecit, quod inter 
auctoritatem ad fidem faciendam, quam liber testimonio divino de 
eius veritate utique summam acquireret, et inter dignitatem, quam 
Seriptura sacra ex divina origine habet, non distinxit. Quod qui- 
dem postea ipse intellexit. In scripto enim, quo ad ,nova adver- 
sariorum argumenta^ respondet, non esse, inquit, premendam 
vocem, qua in assertione usus sit Scripturae sacrae; cum nibil 
aliud affirmare voluerit, nisi librum eiusmodi non minus certa 
fide, quam ipsum verbum Dei suscipiendum esse. In statu vero 
controversiae, cuius supra mentionem feci, tertiam assertionem sic 
enuntiat: ,Si aliquod opus vel sententia, humana industria sine 
illa infallibili Spiritus Sancti assistentia scripta, a Spiritu Sancto 
postea approbetur tamquam vera et salutaris, efficitur Scriptura 
sacra, nempe quoad infallibilem auctoritatem, independentem a 
Scriptura sacra. Ubi notandum est, opus illud eontinere debere 
materiam Deo dignam; nec excluditur excitatio Spiritus Sancti 
ad illud scribendum, sed solum infallibilis assistentia. Hic tamen 
modus in nulla Scripturae parte reperitur, sed non implicat.“ 

Bellarminus vero summam. controversiae f cum haec ad S. Se- 
dem delata esset, exponens, de hac tertia propositione sic loqui- 
tur: ,Addidit (Lessius) quod potissimum Censores offendit, fore 
etiam Scripturam sacram sine assistentia Spiritus Sancti, si postea 
divino aliquo testimonio constaret, nullum esse in eo libro erro- 
rem. Quae controversia non videtur magni facienda, cum non sit 


1 Asservatur in archivio Romano cum reliquis libellus ,Summa contro- 


versiae" inscriptus et a Bellarmino propria manu subnotatus. 

de facto, sed de possibili, et auctor explicuerit, se voluisse dicere, 
librum illum fore Scripturam divinam quoad auctoritatem infalli- 
bilis veritatis, non autem simpliciter. Quod quidem negari non 
potest, si ponatur (ut ipse ponit), Deum ipsum immediate reve- 
lare Prophetae alicui, in eo libro nullum esse errorem, et haec 
revelatio per Ecclesiam approbetur.* 

19. Itaque Lessius ipse tertiam assertionem ita temperavit, 
ut iam sic enuntianda esset: ,Liber ex instinctu quidem Spiritus 
Sancti, sed sine eius assistentia speciali conscriptus, si Spiritus 
Sanctus postea publice testetur, omnia in eo contenta salutaria 
et vera esse, efficitur, etsi non simpliciter, tamen quod ad aucto- 
ritatem infallibilem pertinet, Scriptura sacra. Cui sententiae 
non credo quemquam fore, quin cum Bellarmino subscribat, etsi 
cum eodem fateatur, non magni eam momenti esse. 

Quamquam etiam quod ad ,auctoritatem illam infallibilem“ 
attinet, notatu dignum est discrimen. Liber enim, ex instinctu 
quidem Dei, sed sine speciali eius assistentia conscriptus eiusmodi 
auctoritatem ex sese non habet, sed testimonio divino de eius 
veracitate extrinsecus accipit. Contra liber Deo movente et assi- 
stente confectus adeoque vere inspiratus et ipsa origine Verbum 
Dei natura sua ab omni suspicione erroris immunis summaeque 
ad fidem faciendam auctoritatis est. 


IV. 


De sententia Lessii apud alios theologos. 


20. Censent theologi communiter, non solum priores duas, 
quas plerique amplectuntur, sed tertiam quoque Lessii assertio- 
nem in earum numero esse, quae libere in scholis catholicis dis- 
ceptantur. Et merito. Causam enim suam Lessius ad Sedem 
Apostolicam detulit; et quamvis de nullo huius iudicio ex authen- 
tieis documentis constet; constat tamen Lessii appellationem ad- 
missam et controversiam a privatorum et Academiarum discepta- 
tionibus ad Romani Pontificis tribunal avocatam esse. In edicto 
enim Octavii Episcopi Calatini, Nuntii Apostolici, d. 10. Iul. 1588. 
vulgato, cuius plura exempla typis excusa in Archivio S. I. cum 
reliquis documentis asservantur, mandatum legimus: ,ut nemo... 
de his assertionibus controversis in alterutram partem ita dispu- 


1 Exstat etiam apud Livinum de Meyer 1. c. cap. 13. 








IV. De sententia Lessii apud alios theologos. 483 


tare ... attentet, ut ausu temerario eas haereticas, offensivas, et 
periculosas esse, et qui eas asserunt, alicuius haeresis labe aut 
suspicione contaminatum iri, donec auctoritate Apostolica mature 
definitae fuerint, affirmare praesumat.^ Etsi vero ipsum hoc man- 
datum a Nuntio impositum non omni in loco ligandi vim haberet; 
recte tamen theologi existimaverunt, temeritatis futurum esse, ut 
in eodem illo edicto dicitur, ,lectionibus scriptisque privatis sen- 
tentiam damnare, quam S. R. Ecclesia, omnium Ecclesiarum ma- 
gistra et salutaris disciplinae doctrix, non damnavit.^ Qua de 
causa, qui Lessii sententiam impugnabant, a censura tamen in- 
ferenda modeste abstinuerunt. 

21. Atvero si nonnulli scriptores referunt, tertiam quoque 
Lessii assertionem postea a plurimis et gravissimis theologis ad- 
missam esse, a vero longe aberrant. Certe, quos nominatim ci- 
tant, Melchior Canus, Bellarminus, Bonfrerius, Cornelius a Lapide, 
Mariana, Richardus Simon, Dupin, Calmet, Frassen, si unum al- 
terumque excipias, primae quidem et secundae assertionis doctri- 
nam (sic tamen, ut a Lessio in apologia exposita est) amplectun- 
tur, tertiam vero nequaquam. Atque de Melchiore vel Bellarmino 
post ea, quae supra in medium attuli, non est sane, cur loqua- 
mur. Cornelii sententia haec est: ,Spiritus Sanctus non eodem 
modo dictavit omnes sacras litteras: nam legem et prophetias ad 
verbum revelavit et dietavit Moysi et Prophetis; historias vero 
et morales exhortationes, quas antea vel visu vel auditu vel lec- 
tione vel meditatione didicerant ipsi scriptores hagiographi, non 
fuit necesse inspirari aut dictari a Spiritu Sancto. Dicitur tamen 
Spiritus Sanctus ea quoque illis dictasse, 1° quia scribentibus 
astitit, ne vel in puncto a veritate aberrarent; 2° quia eos ex- 
citavit et suggessit, ut haec potius scriberent quam illa. Con- 
ceptum ergo et memoriam eorum, quae sciebant, non eis ingessit 
Spiritus Sanctus, sed inspiravit, ut hune potius conceptum quam 
illum scriberent. 3° Quia omnes eorum conceptus et sententias 
ordinavit, digessit et direxit Spiritus Sanctus. .. Hoc enim proprie 
est librum concinnare et conscribere et hac ratione proprie sa- 
erorum librorum auctor dicitur Spiritus Sanctus.^ ! Mariana 
tertiam Lessii assertionem ne verbo quidem attingens sententiam 
de inspiratione, quam probat, sic enuntiat: ,Pleraque (hagiogra- 
phos) inflatu Spiritus divini excepisse sine ulla cura aut labore, 
alia ex memoria depromta scribentis, ex ratione vel experientia, 


! In 2. Tim. 8, 16. 


484 IV. De sententia Lessii apud alios theologos. 





semper tamen Spiritus numine praesente, ne lapsus contingeret“ 1. 
Dupin tantum abest, ut opinionem, de qua sermo est, defendat, 
ut Cornelium a Lapide de laxiori doctrina accuset, licet immerito. 
Hic enim etiam in rebus historicis et obviis conceptus omnes et 
sententias a Spiritu Sancto suggeri et ordinari docet; cum Dupin 
in his assistentiam tantum, quae ab errore custodit, postulet. Hanc 
tamen vult actionem esse in voluntatem et intellectum, supernatu- 
ralem, constantem et certissimam, quae nunquam effectu frustre- 
tur?. Calmet postquam varias aliorum opiniones, etsi non satis 
distincte, protulit, sic pronuntiat: ,Sacros interdum auctores, ut 
divinam sibi vindicarent auctoritatem, Spiritus Sancti, a quo du- 
cerentur, ne in errorem inciderent, directionis et praesentiae tan- 
tummodo indigos fuisse, fatemur.^? Quid est, ,interdum direc- 
tionis et praesentiae tantum indigos fuisse,“ nisi non semper ne- 
cessariam fuisse revelationem vel suggestionem? Hoc igitur unum 
concedens, postulat in rebus omnibus Spiritus Sancti assistentiam 
eiusmodi, quae sit directio et praesentia. Frassenii verba haec 
sunt: ,Scriptoribus sacris Spiritus Sanctus assistit tripliciter: ante- 
cedenter cum inspirat, revelat aut demonstrat scribenda; concomi- 
tanter, dum scribentis mentem et manum ita dirigit, ut in nullo 
eam errare permittat; consequenter vero, dum aliquid humano 
spiritu et a profano auctore conseriptum assumitur a Scriptore 
canonico in testimonium eorum, quae scripsit, ut Act. 17. et ad 
Tit. 1.^* Iam vero, quod postremis verbis, nemine sane repu- 
gnante Frassen asserit, id ad defendendam quidem opinionem 
Lessii, ut mox videbimus, a nonnemine usurpatur, sed hanc 
opinionem certe non continet. 

22. Supersunt Richardus Simon et Bonfrerius. Prior omnes 
tres Lessii assertiones easque, ut in Censura Academiae positae 
sunt, erudite, ut solet, sed minus acute defendit, hoc uno conten- 
tus, quod eiusmodi liber a Deo approbatus omni erroris suspi- 
cione careret 5. Bonfrerius non minus certe subtilis, quam doctus 
scriptor docet, librum humano spiritu absque Spiritus Sancti ope 
conscriptum, si postea Spiritus Sanctus testaretur, omnia in eo 
scripta vera esse, fore Dei Verbum et eandem infallibilem veri- 
tatem habiturum, quam habent cetera inspiratione vel directione 


1 Tract. varii. Tr. 2. Pro edit. Vulgata. ? Dissert. praelim. c. 2. P. 7. 
3 Ad 2. Petr. 1, 21. Dissert. de div. lib. inspiratione art. 2. 

4 Disquis. biblicae l. 1. c. 1. 8 4. 

5 Hist. crit. du N. T. ch. 23. et 24. 

eiusdem Spiritus Saneti conscripta. Quibus satis patet, Bonfre- 
rium quoque ad certitudinem solam veritatis, non vero ad omnem 
proprietatem et dignitatem Scripturae sacrae respexisse. Mox 
autem subiungit: ,Hoc tertio modo etsi non existimem Spiritum 
Sanctum aliquando usum in iis, quos habemus, s. Scripturae libris, - 
absolute tamen nihil vetat uti^ (Pentat. Proleg. c. 8.). Affert 
deinde praeter exemplum regii mandati, a rege non scripti, sed 
sigillo muniti, argumentum ex Scriptura ipsa sumptum: ,Quem- 
admodum Spiritus Sanctus, sententiam quamquam profanam ab 
ethnico et impio homine prolatam aut scriptam, potest reddere 
Seripturam sacram et verbum Dei, eam probando et veram esse 
asserendo, et ita de facto fecit (Act. 17. Tit. 1.); pari modo in- 
tegram historiam vel librum aliquem sive de moribus sive de re 
quapiam alia tractantem, quamquam initio profano spiritu scrip- 
tum, potest Spiritus Sanctus Scripturam sacram reddere, asserendo 
vera esse omnia, quae in eo libro habentur." 

23. Adversus hane vero argumentationem valet, quod supra 
dictum est, approbare aliena non esse idem atque aliena sua fa- 
cere. Quare, si proprie loquamur, neque Arati sententia: Jpsius 
et genus sumus, neque Epimenidis: Cretenses semper mendaces, - 
malae bestiae, ventres pigri, verbum Dei factae sunt; sed verbum 
Dei est attestatio Pauli, has sententias veras esse. Neque enim 
effata aliena, quae scriptor tamquam aliena suis inserit, propterea 
quod illa approbat, ipsius effata fiunt; nisi forte Aristotelis dicta 
effecta sint verba omnium eorum, qui ea laudaverunt. Nihilomi- 
nus, quae ab homine pronuntiata sunt, fieri possunt vere verbum 
Dei, quando scilicet Deus per seriptorem inspiratum ea non ut 
aliena citat, sed ut sua assumere dignatur. Si v. g. nonnullae 
sententiae Salomonis iam a viro quopiam sapienti dictae erant; 
factae tamen sunt verbum Dei, ex quo Spiritus Sanctus per Sa- 
lomonem eas elocutus est. Atque hoc modo fieri potest, ut Moyses 
aliique historici ex libris sola humana industria scriptis aliqua as- 
sumserint, id quod ab auctore libri secundi Machabaeorum factum 
esse nonnulli existimant, propterea quod is Iasonis Cyrenaei libros 
a se contractos esse dicit (2, 24). 

24. Ex omnibus igitur, quos pro tertia Lessii assertione ap- 
pellant, duo tantum, Rich. Simon et Bonfrerius, eam admiserunt. 
Antea vero quam quosdam aetatis nostrae scriptores audiamus, 
commemoranda est expositio, quam apud auctorem, qui nunc ad 
manus non est, legere memini. Ut liber aliquis inspiratus sit, 
non, ait, requiri, ut scriptor actionem in se divinam expertus 

fuerit, sed satis esse, hanc reapse adfuisse. Quare si vir pius 
divina gratia excitante librum componere instituat, atque eadem 
gratia adiuvante, sic absolvat, ut salutarem doctrinam nullo ad- 
mixto errore tradat; fieri posse, ut Deus longo etiam post tem- 
pore eum librum divinitus inspiratum esse revelet. Quod si con- 
tigerit, librum inter sacros ab Ecclesia adnumerandum esse. Qua- 
propter nihil obstitisse, quominus liber, qui pro divino a Synagoga 
habitus non erat, ab Apostolis coelesti revelatione edoctis Eccle- 
siae tanquam canonicus traderetur. Haec vero, quamvis ingeniose 
excogitata, dubito tamen, an ecclesiasticae de inspiratione doc- 
trinae consentiant. Secundum hane enim, ut vidimus, inspiratio 
talis est divina operatio, qua Deus ipse libri auctor constituitur. 
Átqui cum gratia divina movente et adiuvante liber conscribitur, 
scriptionis quidem Deus auctor est, haud secus atque omnium 
bonorum, quae pii homines exequuntur, operum. Attamen, etsi 
qui scriptionis est causa, libri quoque causa sit, non tamen eo 
sensu auctor libri dici potest, quo Deus ab Ecclesia librorum sa- 
crorum auctor esse definitur. Alioquin si satis esset, librum Dei 
gratia stimulante et opitulante scriptum esse, piorum scriptorum 
opera paene omnia, in quibus salutaris doctrina nullo corrupta 
errore traditur, inspirata dicenda essent: quod quam alienum ab 
Ecclesiae mente et definitione sit, per se quisque intelliget. Ex 
hac enim sic Deus est auctor librorum sacrorum, ut hi sint vere 
et proprie Dei eloquia ad. homines. Non igitur communis illa 
motio, qua iusti ad bona opera excitantur, neque communis assi- 
stentia, qua ad ea sine errore absolvenda iuvantur, sed singularis 
quaedam et motio et assistentia requiritur. Quodsi quis quae- 
sierit, qua re singularis haec motio et assistentia a communi dis- 
cernatur; non existimo discrimen omne in eo reperiri, quod motio 
sit eiusmodi, cui scriptor certissime obtemperet, et similiter assi- 
stentia talis, ut ea eaque sola, quae Deus vult, litteris mandet; 
sed discrimen potissimum repetendum esse ex illo summae pie- 
tatis consilio, quo Deus statuit, huiusmodi scripto sermonem ad 
homines habere iisque fidei et morum normam per semetipsum 
tradere. 

25. lam vero his, quae modo dicta sunt, magis semper co- 
gnoscitur, quam longe a catholica sententia remota sit opinio, 
quae apud nostrae aetatis scriptores non paucos reperitur. Sola 
aiunt Ecclesiae approbatione et acceptatione fieri, ut liber quis- 
piam pro sacro et inspirato merito habeatur. Etsi enim sine 
speciali motione et assistentia Spiritus Sancti conscriptus sit, si 

tamen Ecclesiae iudicio omnia et singula, quae continet, vera et 
Deo digna sint, ab eadem Ecclesia pro divino et inspirato accep- 
tari et in Seripturae canonem referri posse. Hanc putant esse 
illam Lessii sententiam, quam Lovaniensis quidem et Duacensis 
Academiae reprobaverint, Sancta vero Sedes a censura liberaverit 
eamque ex illo tempore a plurimis theologis admissam esse con- 
tendunt. 

26. Verumtamen demonstratum a nobis est, assertionem illam, 
quam Academiae reprobarunt, a Lessio pro sua agnitam non esse, 
nisi temperamentis quibusdam adhibitis. Primo enim declaravit, 
ex sua sententiam nullum Seripturae librum humana tantum indu- 
stria confectum esse: neque enim de eo, quod factum sit, sed de 
eo, quod fieri possit, sermonem sibi esse. Deinde si, ut liber in- 
spiratus dici possit, non iudicavit necessarium esse, ut cum spe- 
ciali Dei assistentia conscriptus sit, opus tamen esse, diserte et 
iterato declaravit, ex speciali Dei impulsu confectum esse. Vidit 
enim profecto, quam absurde liber divinus et inspiratus diceretur, 
ad quem conficiendum Spiritus Sanctus non aliter,. quam ad quae- 
vis opera pia, concurrisset. Atqui recentiores, de quorum opinione 
loquimur, non solum assertionem illam tertiam, quam Academiae 
censura notarunt, duplice hoc temperamento neglecto profitentur, 
sed insuper in eadem publico Dei ipsius testimonie Ecclesiae ap- 
probationem substituunt. Atque si Lessius perperam iudicavit, 
librum humana industria compositum hoc solo, quod Dei testi- 
monio probaretur, verbum Dei, quale est Scriptura, effici, multo 
certe magis falluntur, qui hanc, ut ita dicam, vim commutandi 
librum humanum in divinum Ecclesiae testimonio de eius veraci- 
tate utut Dei assistentia infallibili, attribuunt. Si enim ipsa Ec- 
clesiae verba, quibus salutarem doctrinam solemni iudicio assi- 
stente Spiritu Saneto definit, tametsi fidei divinae regulam infal- 
libilem exhibeant, non tamen sunt eloquia Dei vel Scriptura sacra, 
multo certe miuus ad hanc dignitatem per eius approbationem 
scripta hominis pii, sed non inspirati, elevantur. 

Quapropter tantum abest, ut haec opinio, a plerisque theo- 
logis, qui post Lessium scripserunt, admissa et defensa sit, ut si 
forte verbis Sixti Senensis supra recitatis contineri videatur, du- 
bitem tamen, an apud ullum alium scriptorem ecclesiasticum, qui 
eruditionis et orthodoxiae fama sive ante sive post Lessium flo- 
ruerit, inveniatur. Nova potius et usque ad hoc nostrum saecu- 
lum inaudita est. 

27. Neque sane haec est, quam S. Sedes vetuit temeritatis 

aut alia censura notari. Quaecumque enim Papa statuit, de illa 
opinione statuit, quae ad eius tribunal delata est. Non est autem 
delata isthaec, de qua nemo tum cogitabat. Immo vero dubitari 
merito potest, num mandatum Pontificium de opinione Lessii, 
qualis in censura Ácademiarum legitur, an non potius de ea tan- 
tum, quam Lessius in Apologia suam esse fassus est, interpre- 
tandum sit. In illa enim Summa controversiae quae & Bellarmino 
subscripta, una cum Censura academica et Lessii Apologia Summo 
Pontifici exhibita est, singulae assertiones, quae in Censura no- 
tantur, e mente Lessii declarantur, ultima vero, quae est tertia 
de Scriptura sacra: verbis a me supra (n. 18.) allatis exposita, 
subiicitur : 

»Circa has controversias Professor ille Societatis, qui primus 
iudicium Sedis Apostolicae appellavit, non petit definiri, utra pars 
sit verior (id enim fortasse longiorem discussionem desideraret), 
sed solum, utra pars sit tutior, vel certe, an doctrina ipsius libera 
sit ab errore et temeritate." 

Liquet igitur, non Academiam Lovaniensem, sed Lessium 
S. Sedis iudicium requisivisse, requisivisse autem de ea doctrina, 
quam ipse in his apologeticis scriptis profitetur. Quae cum ita 
sint, qui Lessii assertiones de s. Scriptura sine temperamentis, 
de quibus dictum est, defendunt, immerito se S. Sedis sive iudi- 
cio sive mandato tueri conantur; quanto magis illi, qui etiam 
audaciora addunt! 


Haec ante scripseram, quam in Vaticano Concilio Constitutio 
de fide Catholica prima ederetur. Quae quidem cum Ecclesiae 
de libris sacris eorumque inspiratione doctrinam declaret; de hac 
declaratione eo magis aliqua addenda esse existimo, quod in non- 
nullis doctorum virorum ephemeridibus legi, Lessii de sacra 
Seriptura sententiam a Vaticana Synodo damnatam esse. 


V. 


Quaenam S. Synodus Vaticana de Scriptura et inspiratione 
docuerit. 


28. Postquam in Constitutionis modo commemoratae capite 
secundo S. Synodus de revelatione dixit, qua ,Deus seipsum et 
aeterna voluntatis suae decreta humano generi manifestare^ di- 
gnatus est; subiungit: 

»Haec porro supernaturalis revelatio, secundum univer- 
salis Ecclesiae fidem a sancta Tridentina Synodo declara- 
tam, continetur in libris scriptis et sine scripto traditioni- 
bus, quae ipsius Christi ore ab Apostolis acceptae, aut ab 
ipsis Apostolis Spiritu Sancto dictante quasi per manus 
traditae, ad nos usque pervenerunt. Qui quidem veteris 
et novi Testamenti libri integri cum omnibus suis partibus, 
prout in eiusdem Concilii decreto recensentur, et in veteri 
vulgata latina editione habentur, pro sacris et canonicis 
suscipiendi sunt i. Eos vero Ecclesia pro sacris et cano- 
nicis habet, non ideo quod sola humana industria concin- 
nati, sua deinde auctoritate sint approbati; nec ideo dum- 
taxat, quod revelationem sine errore contineant; sed prop- 
terea quod Spiritu Saneto inepirante conscripti Deum habent 
auctorem, atque ut tales ipsi Ecclesiae traditi sunt.“ 

29. Concilia catholicam doctrinam declarare solent, quatenus 
haereses, ad quas exstirpandas congregata sunt, requirere viden- 
tur. Quum igitur saeculi XVI. haeresiarchae solam Scripturam 
pro verbo Dei et fidei divinae regula habendam esse statuerent; 
ipsius vero Scripturae libros nonnullos repudiarent, ac denique 
de vetere Testamento irreverenter loquerentur: Tridentini Patres 
Traditionem divinam expressius asseruerunt, natura eius et ra- 
tione declarata, vetus ac novum Testamentum pari pietatis affectu 
venerandum esse sanxerunt, librorum quoque singulorum, qui pro 
sacris et canonicis suscipiendi sunt, indicem subtexuere; at vero 
de horum inspiratione, ut quae minime negaretur, nihil adiece- 
runt. Contra Vaticana Synodus his de Traditione et Canone de- 
cretis breviter renovatis accuratius declaravit, quid sit illud, quo 
libri hi sacri et canonici constituantur; de hoc enim post Concilii 
Tridentini tempora et maxime hac nostra aetate erroneae et pe- 
regrinae opiniones invalescere coeperunt. Eam igitur ipsam quae- 
stionem definivit, quam Lessius suis assertionibus, ut ipse dixit, 
solvere voluit, quid sit de ratione et essentia. Scripturae. Sed ta- 
men Synodus decernit, qua de causa Ecclesia veteris novique 
foederis libros, quos veneratur, pro sacris et canonicis habeat, 
quae est quaestio facti; cum Lessius examinet, qua de causa liber 
quispiam pro sacro et canonico haberi possit, quae est quaestio 
iuris. Itaque vel propter hane rationem Concilium non Lessii 
assertionem reprobavit, dicens: libros in decreto Tridentino re- 


. 1 Conc. Trid. sess. IV. Decr. de can. Seript. 

censitos non ideo ab Ecclesia pro sacris et canonicis haberi, quod 
licet primitus sola humana industria concinnati, sua deinde aucto- 
ritate approbati sint. Sed nos aliis quoque rationibus ostendimus, 
opinionem hanc, quam recentiores utique haud pauci profitentur, 
Lessio falso attribui; id quod etiam in pleno Patrum consessu 
Reverendissimus Vincentius Gasser Episcopus Brixinensis, cum de 
hoc decreto ex Patrum deputatorum mandato referret, aperte 
edixit et copiose demonstravit. Nequaquam igitur haec fuit mens 
Concilii, Lessii opinionem reprobare. 

Reprobavit autem praeter illam, de qua modo, hanc alteram, 
quae rationem omnem Scripturae sacrae in eo reponit, quod reve- 
lationem divinam sine errore contineat. Revelationem divinam 
saepe appellamus doctrinam a Deo revelatam. Quodsi ad ratio- 
nem Scripturae sacrae sufficeret, eiusmodi doctrinam nullo ad- 
mixto errore continere, symbola et definitiones Conciliorum ac 
Romanorum Pontificum, quin etiam piorum virorum de religione 
scripta, quae Ecclesiae iudicio ab errore immunia fuerint, sacris 
Bibliis possent accenseri, quod quam falsum sit obvio exemplo 
patebit. Liber enim, qui Confucii vel Aristotelis doctrinam, re 
nulla ab hac aliena admixta, exponit, non ideo Confucii vel Ari- 
stotelis scriptum dici potest. Non est autem Scriptura sacra nisi 
quod est verbum Dei scriptum. Sed etiamsi revelationis voca- 
bulo, non res et sententias, quas Deus tradidit, sed ipsa Dei dicta 
sive eloquia significes, non tamen recte affirmaveris, librum ideo 
ab Ecclesia pro sacro et canonico haberi posse, quod revelationem 
divinam sine errore contineat. Liber enim omnino non iis, quae 
continet sive materia, sed sola origine sua vere est liber seu ver- 
bum Dei. Hinc in Concilii decreto reiecta duplici, quam consi- 
deravimus, opinione, tanquam id, quod nobis tenendum est, ad- 
iungitur: sed propterea quod Spiritu Sancto inspirante conscripti 
Deum habent auctorem. 

30. Ut iam disputatio nostra eo redeat, unde exorsa est, 
tametsi hoc quoque decreto, quid sit inspiratio, non definiatur 
directe, manifeste tamen eo continetur, quod supra ex aliis mo- 
numentis derivavimus, esse scilicet actionem divinam talem, qua 
Deus sit libri causa principalis, homo vero (hagiographus) veluti 
instrumentalis. Et quoniam haec actio, ut quivis facile perspe- 
xerit, est eiusmodi, quae nisi Deo revelante, certo cognosci ne- 
quit, ideo additur: atque ut tales ipsi Ecclesiae traditi sunt. Vera 
igitur, et fide divina tenenda sententia haec est: ,Ecelesia libros 
novi et veteris Testamenti in Tridentino decreto recensitos ideo 

pro sacris et canonicis sive pro Scriptura sacra habet, quod a 
Christo et Apostolis edocta est, illos Spiritu Sancto inspirante 
conscriptos Deum habere auctorem.^ Ex contrariis autem opinio- 
nibus ea, quae a recentibus quidem nonnullis scriptoribus defensa, 
falso autem Lessio attributa est, scilicet aliquos ex sacris libris, 
etsi fortasse mera industria humana conscriptos, propter subsequen- 
tem Ecclesiae approbationem pro sacris et canonicis haberi, iam 
haeretica censenda est, utpote dogmatico Ecclesiae decreto repu- 
diata; illa vero opinio, quam Lessius suam esse fatebatur, librum 
ex impulsu quidem divino, sed sine speciali assistentia Dei con- 
scriptum, si divina testificatione constiterit, nihil in eo contineri, 
quod verum non sit, effici Scripturam sacram (adeoque canonicis 
libris accensendum esse), haec inquam assertio, nisi ut supra 
(n. 19.) dictum est, corrigatur, etsi non ipsi dogmati, sententiae 
tamen e dogmate legitime illatae, opposita ideoque a Reveren- 
dissimo Relatore iure erronea dicta esse mihi quidem non potest 
non videri. Ecclesia enim declarans, non alia de causa a se li- 
bros V. et N. Testamenti pro sacris et canonicis haberi, nisi quia 
Spiritu Sancto inspirante conscripti Deum habent auctorem; certe 
hoc ipso declaravit, id esse de natura et ratione Scripturae sacrae, 
Deum habere auctorem. Porro legitima ratiocinatione conclusisse 
me arbitror, Deum non posse vere dici auctorem libri, qui ex 
impulsu quidem ipsius, sed sine speciali eius assistentia conscriptus 
sit. Sedenim et hoc et reliqua, quae scripsi, sapientiorum iudicio 
libenter submitto. 

